
MĂRTURISIRE 

LA FINALUL CELOR ŞASE CĂRŢI 


Fără a-mi aroga calitatea de ocultist versat, jurnalist de ştiinţă, 
maestru metafizician, cercetător în parapsihologic sau alte titluri care 
impun o recunoaştere socială, consider totuşi, fără falsă modestie, că mă 
dovedesc a fi, prin materialele publicate, un „filosof spiritual”, mai puţin 
literat, mai mult pedagog. Unora li se pare filosofia ceva neînsemnat, 
altora, ceva nemaipomenit. Eu cred că este simpla nevoie omenească de a 
aduce puţină ordine intelectuală în dezordinea aparentă a lumii. 

Deşi tratatele de filosofie mi se par greoaie la citit, mi-a plăcut să 
aşez pe hârtie ideile pe care mi le-am făcut sau pe care le-am asimilat în 
legătură cu marile teme ale filosofiei perene (philosophia perennis ): 
despre credinţa în Divinitate, legile Creaţiei, cunoaşterea universului, 
despre necesitatea moralei şi bunătăţii în societate, despre nevoia omului 
de autocunoaştere, introspecţie şi automodelare, despre posibilitatea de a 
primi sfaturi şi ajutor din lumea spiritelor evoluate. Ştiu că sintezele de 
gândire pe care le-am publicat vor fi valabile şi peste mulţi ani, căci 
marile întrebări ale omenirii nu îşi vor fi epuizat interesul prea curând pe 
această planetă. Ele i-au preocupat dintotdeauna pe adevăraţii gânditori. 
Am scris aceste eseuri dintr-o nevoie interioară de a-mi oferi lămuriri în 
primul rând mie însumi şi, în acelaşi timp, de a le împărtăşi cu cei care 
simt şi gândesc asemenea mie, pentru a le scurta rătăcirea metafizică. 

Nu este o lectură facilă. Necesită concentrare şi timp de reflecţie. îi 
felicit de la început pe cei care o vor străbate integral! 

Am început, din anul 1996, cu scurte notiţe conţinând idei 
importante filosofice şi spirituale, legându-le apoi în articole mai vaste, 
publicând în final eseuri filosofice marcate de o exprimare aforistică , 
intercalând uneori şi pasaje de dialog filosofic. Materialul adunat s-a 
concretizat şi în mici tratate sau chiar în cărţi de sine stătătoare. Am 
încercat să ies, pe cât posibil, din stilul obişnuit al filosofilor: alambicat, 
pretenţios, foarte erudit, cu multe neologisme. Idealul meu este să aduc 
filosofia spirituală pe înţelesul oamenilor obişnuiţi. 

Toată această trudă plăcută s-a desfăşurat în ani de zile, intr-un ritm 
tot mai intens şi cu un conţinut tot mai dens. Vrând să împărtăşesc cu alţi 
cititori virtuali aceste teme minunate, am pus totul, gratuit, pe site-ul 
www.spiritus.ro . Scriind, am dat o formă clară şi concisă multiplelor idei 
ce mi-au străbătut mintea, care altfel s-ar fi pierdut irecuperabil. Ştiu 
sigur că numai scriind şi publicând mi-am stimulat pe mai departe 
inspiraţia. „Celui ce are i se va mai da”, spunea desăvârşitul Isus. Numai 
emiţând mereu întrebări, am atras şi răspunsuri. Numai dorind să satur 
foamea de cunoaştere a semenilor am dobândit şi eu hrana spirituală. 

Uneori, am avut impresia că nu scriam de unul singur, ci o altă 
instanţă inteligentă îmi ţinea socoteala afirmaţiilor, îndemnându-mă să 
operez corecturi ale unor pasaje pe care le şi uitasem deja. Probabil că era 
mintea mea subconştientă, tot cea care îmi furniza şi ideile noi sau 
inspiraţia de a citi exact ce aveam nevoie la momentul oportun - pentru a 
oferi un citat sau link potrivit, a-mi întări un punct de vedere. De multe 
ori scriam fragmente pe diverse teme, iar la un moment dat constatam că 
ele se pot reuni intr-un material unitar, de parcă cineva făcuse deja 
planul, iar eu doar lipeam piesele din puzzle. Interesantă experienţă... 

Am publicat separat patru cărţi distincte, cu titlurile: 

• Globii luminoşi din fotografii. Explicaţii fizice şi paranormale 
(2011) 

• Cele 9 Maha Vidya. Eseu despre Marile Puteri Cosmice 
Feminine (2011) 

• Conştiinţa umană, între minte şi spirit. Sinteză de ştiinţă 
spirituală (2012) 

• Modelul unificator al psihicului uman normal şi paranormal 
(2007) 

Separat, s-au adunat în website peste 100 de eseuri, traduceri, 
tratate, prezentări a unor subiecte ce se învârt în jurul problematicii 
spiritualismului şi aplicării principiilor spirituale la viaţa de zi cu zi. 
Numărul lor este suficient. Când s-au copt condiţiile şi am avut pornirea 
interioară, le-am scris. 

Pentru a putea fi tipărite pe hârtie, le-am împărţit în câteva teme 
majore, sub următoarele titluri de cărţi: 

1) Esoterismul în mileniul 3 

2) Karma, valurile timpului 

3) Spiritele în dialog cu noi (în colaborare cu Nina Petre) 

4) Cristos, binele, adevărul 

5) Spiritualitatea în psihologie 

6) Filosofie spirituală 

Volumul de faţă este ultimul din enumerare, unde am adăugat şi 
această mărturisire de autor. Ele conţin aproape toate materialele 
publicate până în anul 2014, inclusiv. Am făcut doar mici corecturi, 
completări şi adaptări ale hipertextului la formatul tip document A4. 
Creaţiile audio sau video nu au putut fi incluse aici. 

în anul 2009 am întâlnit o clarvăzătoare care nu mă cunoştea. S-a 
uitat la aura mea şi mi-a spus să continui a scrie în stilul meu - deşi nu 
ştia cu ce mă ocup. îmi intuisem deci bine misiunea, sub forma unei 
nevoi profunde de a aduce un plus de claritate în acest domeniu 
considerat de unii ambiguu şi bizar, înfricoşător şi neinteligibil. Sper că 
va fi de folos cititorilor mei şi, poate, viitoarelor academii spirituale, ce 
vor trebui să apară în lumea mai bună de mâine!... 




Răzvan Alexandru Petre - Filosofie spirituală 


8 



CE ESTE FILO SOFIA? 

Filosofia este o viziune totalizatoare asupra lumii, implicând o înţelegere a 
condiţiei umane 1 . Domeniile filosofiei sunt următoarele: 

Ontologia , care răspunde la interogaţii de genul: Realitatea este de esenţă 
spirituală sau materială? Există Dumnezeu? în ce constă distincţia corp - minte? 
Deţin oamenii liber arbitru sau se supun determinismului prezent în natură? 

Gnoseoloqia , care răspunde la interogaţii de genul: Este experienţa singura 
sursă de cunoaştere? Ce face ca unele opinii să fie adevărate, iar altele false? Există 
întrebări importante la care ştiinţa nu poate răspunde? 

Antropologia filosofică , care răspunde la interogaţii de genul: Ce este omul? 
Care este sensul vieţii? Care este specificul naturii umane în rândul celorlalte tipuri 
de fiinţare? 

Axiologia , care răspunde la interogaţii de genul: Există o valoare supremă? 
Care este valoarea primordială a vieţii? în ce constă o valoare cognitivă? 

Etica , care răspunde la interogaţii de genul: Ce semnificaţie are binele şi/sau 
răul? După ce criterii trebuie să distingem între acţiunile corecte şi cele greşite din 
punct de vedere moral? Este plăcerea un criteriu după care descriem o stare de 
lucruri ca fiind „bună”? Este arbitrară decizia morală? 

Filosofia religiei , care răspunde la interogaţii de genul: Care este specificul 
relaţiei dintre credinţă şi raţiune? Ce sunt credinţa religioasă, experienţa religioasă? 
Poate fi cunoscut Dumnezeu? Cum este posibilă cunoaşterea divinului? 

Filosofia ştiinţei , care răspunde la interogaţii de genul: Ce particularizează 
metodele ştiinţei? Există o demarcaţie clară între ştiinţe şi alte discipline, şi unde 
anume se plasează investigaţii ca istoria, economia sau sociologia? Sunt teoriile 
ştiinţifice probabile sau au mai degrabă caracterul unor ipoteze provizorii? Pot fi ele 
verificate sau falsificate? Ce deosebeşte explicaţia adecvată de cea inadecvată? 
Poate să existe o ştiinţă unificată care să îmbrăţişeze toate ştiinţele speciale? 

Filosofia social-politică , care răspunde la interogaţii de genul: Unde trebuie 
trasată distincţia dintre drepturile individuale şi drepturile guvernării? Pe ce se 
bazează dreptul de a guverna al oricărui suveran? 

Estetica , care răspunde la interogaţii de genul: Care este scopul artei? Care 
este rolul sensibilităţii în judecata estetică? Care sunt criteriile care ne permit să 
etichetăm o operă de artă ca fiind bună/mare? 


Analizând scrierile mele, se poate constata că ele abordează aproape 
toate domeniile menţionate mai sus, dovedind astfel un caracter filosofic, 
cu specific spiritualist. Volumul de faţă poartă numele de „Filosofie 
spirituală”, dar acelaşi tip de demers l-am realizat, în mare parte, şi în 
celelalte cărţi. Veţi regăsi unele subiecte, importante şi dificile, reluate 
din diverse perspective şi mijloace stilistice, prinse într-un soi de 
menghină analitică şi şlefuite până la oglindirea cât mai clară a 
adevărului, atât cât ne poate fi el accesibil. 


1 http: //floringeorgepopovici.wordpress .com/2011/09/19/domeniile-si-genurile- 
filosofiei/ 

DIALECTICA SANATOASA 

Pe parcursul timpului, am făcut unele afirmaţii tranşante, dar 
argumentate, care pot veni în contradicţie cu ceea ce susţin unele religii 
sau autori. Ba chiar, în unele articole personale distanţate în timp, poate 
că am susţinut chiar eu perspective diferite asupra aceluiaşi subiect. 
Natura duală a lumii ne împiedică în mod obiectiv să descriem în câteva 
cuvinte întreaga realitate sau să acoperim dintr-o frază toate adevărurile , 
într-o dezbatere dialectică sănătoasă, orice afirmaţie poate fi combătută 
cu alta antagonică, deseori ambele având propria valabilitate limitată. 

Cred că fiecare om trebuie să ajungă singur la propriul adevăr . în 
urma studierii diverselor scrieri şi păreri, precum şi prin propria sa 
experienţă de viaţă. A da tuturor o singură cale către adevăr, aşa cum 
pretind religiile sau sectele, este limitativ şi contraproductiv. De aceea, 
am dat numeroase citate şi link-uri, pentru ca cei interesaţi să studieze 
singuri pe mai departe. 

în epoca aceasta, este nevoie de diversitate, fiindcă cunoaşterea s-a 
globalizat şi nu ne mai putem limita la tradiţia străbunilor. E nevoie de o 
deschidere mintală prin care să cunoaştem lumea şi să culegem 
nestematele gândirii universale. Poate că de aceea, în ziua de azi, preoţii 
ortodocşi moderni sunt foarte curioşi să citească şi punctele de vedere 
opuse dogmelor învăţate la Seminar; oamenii de ştiinţă citesc cu nesaţ 
lucrările teologice, spirituale şi mitologice; medicii se informează asupra 
fenomenelor paranormale; călugării, persoanele spiritualizate ies din 
castelul lor de fildeş şi se informează asupra problemelor sociale şi 
psihologice ale noii generaţii; oamenii simpli simt nevoia unui salt în 
conştiinţă, a unei ieşiri din banalitate şi din pragmatismul modern. 

Nina Petre explica genial decăderea omenirii astfel: „lM]riea 3 _Jn 
genera Z, a deverdţ aţâţ de p ragmgtică , încât a gjunş şă şe sufoce de 
plictiseală, dând frâu liber marnfeşţărilor exţrerrdşţe de orice fel 


ZEUL PERSONAL 

Pe de altă parte, enorma diversitate de opinii accesibile în epoca 
internetului ne poate dezechilibra şi duce în rătăcire mintală. Studiul 
trebuie făcut cu o anumită detaşare, de pe o poziţie stabilă; entuziastă, 
curioasă, dar oricând gata de repliere în faţa unei erori sau pericol. 

Atitudinea rece, intelectualistă nu este nici ea suficientă sau 
eficientă. Trebuie să ajungem să trăim acele adevăruri în care ne decidem 
să credem . A nu crede în nimic nu poate fi un scop în sine şi nici efectul 
dorit al unei căutări de o viaţă. Trebuie să ajungem la câteva concluzii 
ferme, cu rezerva de a fi parţial eronate. Mai mult, trebuie să acţionăm în 
virtutea acestor convingeri. 

Dar credinţa implică anumite riscuri exterioare (sociale) şi interioare 
(modificări ale personalităţi etc.). Avem nevoie de o anumită ghidare în 
momentele esenţiale, pentru ca să evităm marile pericole. 

Cine ne ghidează? în primul rând, propria intuiţie , dacă o avem. Dar 
dacă nu avem destulă sau ne părăseşte în momentele critice? Atunci, 
trebuie să apelăm la o persoană de încredere: duhovnic, guru, maestru, 
înţelept etc. îl vom alege pe cel cu care rezonăm sufleteşte cel mai bine, 
căci părerile lor pot intra în conflict, debusolându-ne şi mai tare. 

Iar dacă nu cunoaştem un astfel de ghid spiritual, putem să ni -1 
creăm , dintr-un sfânt religios sau personaj spiritual căruia să îi cerem 
sfat şi ajutor ca lui Dumnezeu. Desigur că rugăciunea către Divinitate 
este oricând binevenită, dar noi, oamenii, mai avem nevoie să ştim că 
cineva (aproape) ca noi ne înţelege şi mijloceşte pentru noi. Tocmai în 
acest scop, Dumnezeu permite încarnarea pe Pământ a unor spirite 
desăvârşite (arhaţi, avatari, tulku, sfinţi, mesia etc.), pentru a ne vorbi 
desluşit şi a ne fi un reper uman concret istoric, nu doar imaginat. Şcolile 
orientale vorbesc despre aspectul impersonal al lui Dumnezeu, dar este 
dificil să ajungi până acolo. Apelul disperat şi încrezător la prietenii din 
astral este la îndemâna oricui doreşte o ghidare înţeleaptă în această 
lume înşelătoare. 

Să nu uităm nici binefacerile lecturii! Alegându-ne acei autori care 
ne pot lumina, ţinându-le cărţile la îndemână, vom avea oricând la 
dispoziţie un izvor de înţelepciune şi chiar o sursa divinatorie. într-un 
moment de zbucium sufletesc, deschizând la întâmplare o astfel de carte 
inspiratoare, vom găsi o posibilă rezolvare sau o mutaţie de conştiinţă. 

Nu suntem de acord cu cei care susţin că, cu cât aflăm mai multe, cu 
atât ne zăpăcim mai mult. Ignoranta nu e o virtute . Este adevărat însă că 
există o limită de bun simţ, că trebuie să ne folosim intuiţia pentru a nu 
ne pierde timpul cu lucruri nefolositoare sau de-a dreptul înşelătoare. 
După ce ne-am făcut o părere despre ce există în domeniul spiritualităţii 
pe planetă la ora actuală, este normal să ne alegem câţiva autori sau 
învăţături preţioase, de care să ne ţinem mai abitir. Cunoaşterea generală 
nu ne poate dăuna, dar trebuie să avem propriile convingeri esenţiale, ca 
să nu fim lesne manipulaţi de atâţia profeţi mincinoşi, sau chiar şi numai 
de părerile insuficient argumentate ale unor persoane de încredere. 


CONTRIBUŢII SPIRITUALE 


IDENTITATEA DINTRE SPIRIT Şl ŞINELE SUPREM 

Nu am cunoştinţă ca cineva să fi reunit conceptele principale din 
Spiritism, pe de o parte, si cele din şcolile ce vorbesc despre 
realizarea/revelarea Şinele Suprem, pe de cealaltă parte . Ca multe ale 
teorii spirituale, cele două merg în paralel, fără a se deranja sau interfera 
creativ. Nu se contrazic neapărat, dar lasă loc de mari ambiguităţi, pentru 
că nu se coroborează. De ambiguităţile prezente în teoriile Sinelui 
Superior profită numeroşi falşi guru din Occident. 

Noi oferim suportul acestei unificări teoretice, menţionând cât se 
poate de clar că Spiritul încarnat este acelaşi lucru cu „Şinele Suprem” 
(„Inima spirituală” etc.) si nici nu poate fi altcumva . Pe de o parte, 
Spiritul dezîncarnat se supune regulilor lumii spirituale (astrale, cauzale 
etc.), iar pe de altă parte, ca Sine Suprem în om, Spiritul încarnat are 
anumite calităţi divine, dar încă nu pe toate. 

Ca fiinţă complexă, omul conţine dualitatea suflet-Spirit (unii îi spun 
„mintea divizată”), omul diferenţiindu-se de Spiritul său, cu care poate 
intra în dialog ca si cu o altă persoană . După moarte, va rămâne Spiritul 
unic şi etern, creatură în multe privinţe asemănătoare Creatorului, dar 
permanent în căutarea perfecţiunii Dumnezeieşti. Omul nu este Spiritul 
său în totalitate, iar Spiritul nu este Dumnezeu-Tatăl în totalitate . (în 
limbajul Vedantei, dar contrar afirmaţiilor sale: Jiva nu este Atman, iar 
Atman nu este Brahman .) E la fel de adevărat însă că în om există o 
părticică de Spirit, iar în Spirit se găseşte o părticică de Dumnezeu, şi 
numai astfel sunt posibile toate trăirile metafizice... 

Experienţele de „conştiinţă extinsă” pot fi considerate ca aparţinând 
sufletului atras în sferele cereşti sau în Dumnezeire (cu sau fără 
participarea Spiritului său). în schimb, intuiţia spirituală cotidiană este 
urmarea legăturii strânse dintre minte şi Spirit, fără nicio trăire 
psihedelică. 

în mod cu totul special, la maeştrii luminaţi, mintea este într-o 
legătură strânsă cu Spiritul, ceea ce îi umple permanent de extaz, fără 
niciun motiv aparent. Maestrul Mooji spunea la un moment dat 2 : «Prea 
multă dragoste, prea mult spaţiu, prea multă lumină, prea multă 
sfinţenie, prea multă libertate, prea multă compasiune, prea multă 
atotcuprindere, prea multă viaţă, prea multă infinitate, prea multă 
perfecţiune, prea mult Dumnezeu, prea mult, prea mult, prea mult... 
Dacă mă întrebaţi care este percepţia mea: Prea mult, prea mult. E 
prea mult adevăr, prea multă fericire, prea multă lumină, prea multă 
mulţumire, prea multă pace, prea multă bucurie, prea multă veşnicie...» 


DIFERENŢA DINTRE SUFLET Şl SPIRIT 

Multe învăţături, maeştri, autori esoterici occidentali pomenesc 
despre dualitatea suflet-Spirit. Totuşi, nu diferenţiază clar cei doi termeni 
ca funcţionalitate psihică. Acest fapt arată că ideea a fost preluată de la 
înţelepţi antici sau astrali, dar pe parcurs i s-a pierdut sâmburele de 
adevăr. Se vorbeşte despre perechile: eu inferior şi Eu superior, 
personalitate şi individualitate, ego şi Sine Suprem ş.a.m.d. 

Confuzia comună este că, de obicei, se consideră că nu există decât 
Spiritul, care, în contact cu realitatea terestră zilnică, are caracteristici de 
suflet uman (personalitatea), iar în somn sau în experienţele din lumile 
subtile îşi reia caracteristicile de spirit (individualitatea). Ca şi cum 


2 https://www.youtube.com/watch?v=4lfzilX9BKQ 




Răzvan Alexandru Petre - Filosof ie spirituală 


12 



condiţiile exterioare i-ar dicta spiritului statutul esenţial. Aceasta e o 
eroare fundamentală. 

Spiritul nu se identifică nici un moment cu omul în starea de veghe. 
Spiritul este permanent lucid, ştie cine e şi ce intenţii eterne are. Şi nici 
sufletul nu devine vreodată spirit complet, nici măcar în stările de transă. 
Desigur, există un element comun, numit conştiinţă, dar conştiinţa 
umană este separată de cea spirituală, cel puţin pe parcursul vieţii 
terestre. 

Alţii spun că ego-ul este şinele fals, cu care se identifică adevăratul 
Sine. Deci ego-ul nu ar fi decât o mască a spiritului. în realitate, omul cu 
ego-ul personal are propriul său drept divin de existenţă, chiar dacă este 
o fiinţă tranzitorie. 

De suflet se ocupă psihologia. De comunicarea omului cu Spiritul 
încarnat se ocupă practicile spirituale, intuitive, meditative, de regăsire a 
esenţei fiinţei. Iar pentru că activitatea sufletească se suprapune 
permanent cu cea a Spiritului, psihologia şi spiritualitatea au şi o arie 
comună de cercetare şi aplicare. într-o clasificare indiană clasică, 
sufletului i s-ar potrivi aproximativ corpul astral şi corpul mental, iar 
Spiritului, corpul cauzal. 

NELĂMURIRI ŞI REINTERPRETĂRI 

Oare plasându-ne sufletul într-o poziţie inferioară Spiritului, nu-l 
blocăm astfel într-o poziţie fundamental egoistă? Oare punând ferm 
bariera către Spirit, nu condamnăm sufletul la stagnare? 

- Orice teorie operează cu simplificări. A trebuit să demarcăm 
teritoriile, pentru a le face mai inteligibile. Realitatea este, din fericire, 
mai fluidă, zonele se întrepătrund. 

Teoria noastră nu limitează deloc sufletul, ci îi permite evoluţia. Ceea 
ce afirmăm este că sufletul din trupul uman nu poate rivaliza niciodată cu 
Spiritul. Sufletul este o creaţie muritoare care slujeşte Spiritul cel veşnic. 

Dar, în situaţii excepţionale, sufletul se poate adăpa la fericirea 
Spiritului, poate simţi starea Sa plină de graţie, poate vorbi în numele 
Său. Marii maeştrii spirituali o fac mereu, este starea normală a 
conştiinţei lor. 

- Nicio teorie spirituală ori religie nu garantează că adeptul ei va 
reduce influenţa egoismului. Acelaşi lucru şi aici: teoria noastră poate fi 
de mare ajutor doar dacă este corect asimilată în cugetul aspirantului 
spre lumină. 

Totuşi, fiind în acord cu adevărul, va aduce cu siguranţă beneficii 
spirituale celui care o va lua în serios şi va medita asupra ei. De altfel, 
dacă vom citi cu atenţie zicerile marilor maeştri, vom constata că ei spun 
acelaşi lucru, pe care poate că nu l-am înţeles corect până acum. 

Gândindu-te mereu că eşti un „suflet rupt de Spirit” nu înseamnă că te 
auto-condamni sau că îţi interzici accesul către planurile transcendente. 
Dimpotrivă, sufletul poate experimenta planurile şi stările superioare de 
conştiinţă, dar numai topindu-se în Spirit . 

Meditaţia asupra rupturii fireşti dintre suflet şi Spirit poate avea două 
urmări benefice alternative: 

- Fie te mulţumeşti cu limitele tale omeneşti, ceea ce nu este neapărat 
un lucru rău. Acest fapt îţi aminteşte mereu că nu poţi avea niciodată 
totul; că perfecţiunea este un ţel îndepărtat inaccesibil sufletului, ci doar 
Spiritului; vei înţelege şi accepta relativitatea existenţei umane; nu te vei 
sminti în ideologii extremiste, vei fi mult mai tolerant cu semenii - 
suflete imperfecte ca şi tine. Vei fi un om decent, cu bun-simţ, dar şi cu 
demnitatea unicităţii şi libertăţii de a te manifesta plenar, spre bucuria 
Spiritului tău. 

- Fie te revolţi, încercând să repari ruptura. Ştiind că sufletul tău 
poate semăna tot mai mult cu Spiritul, vei depune eforturi spirituale, de 
îmbunătăţire morală şi în toate aspectele vieţii. Te vei ruga mai mult, vei 
medita, vei face fapte bune, vei fi mai calm şi mai bun, mai cinstit şi mai 
nobil. 

Deci teoria nu te blochează la nivelul ego-ului. Ba mai mult, te fereşte 
de ispita „ego-ului spiritual”, atât de frecventă şi periculoasă în aventura 
spirituală. Ţi se impune de la început o smerenie esenţială . Ştii că sufletul 
este muritor, deci nu poate avea ca ţel nici mântuirea veşnică, nici 
oprirea lanţului reîncarnărilor, nici raiul veşnic sau alte ţeluri propuse de 
religii. Acestea nu sunt minciuni, dar sunt ţeluri ale Spiritului - 
comandantul tău iubit. 

Care ar fi atunci beneficiile şi motivele implicării sufletului muritor 
în efortul spiritual-religios cu bătaie pe termen infinit? 

Nu deznădăjdui, fiindcă este la fel de adevărat că sufletul, mai exact 
conştiinţa sufletească, se va bucura de toate realizările viitoare ale 
Spiritului! Conştiinţa sufletului se va reintegra în Spirit la sfârşitul 
inevitabil al vieţii. Conştiinţa este nemuritoare, chiar dacă temporar s-a 
divizat în parte minoritară de suflet şi parte majoritară de Spirit. 

Pe scurt, scopul efortului spiritual al sufletului este fericirea! O 
promisă fericire îndepărtată, ca mobil intelectual, dar şi o fericire imediat 
simţită, infuzată de Spirit ca o stare de linişte, seninătate, bucurie fără 
obiect, împăcare cu sine şi cu lumea. 


REÎNCARNAREA Şl CREŞTINISMUL 

Am mai realizat un lucru important: am conciliat creştinismul cu 
credinţa în reîncarnare . Am afirmat în mod repetat şi răspicat faptul că 
omul nu se reîncarnează , fiind unic şi irepetabil. Nu sufletul se 
reîncarnează, ci Spiritul. Eroarea teologiei creştine este că a pierdut 
Spiritul din definirea omului, păstrând doar sufletul. Nu este timpul 
pierdut însă pentru recuperarea acestei înţelegeri uitate... 

Dar şi susţinătorii reîncarnării s-au dovedit destul de inabili în a 
înţelege subtilităţile creaţiei. Chiar şi sofisticatul budism tibetan (cea mai 
completă formă a budismului) nu explică foarte clar acest fenomen (cel 
puţin nouă, occidentalilor). Ce să ne mai mirăm atunci când îi auzim pe 

credincioşii new-age sau esoteriştii occidentali vorbind despre 
reîncarnarea „sufletului”, deşi e vorba întotdeauna de reîncarnarea 
Spiritului!... 


CUNOAŞTEREA VIEŢILOR ANTERIOARE 

Regresiile temporale prin hipnoză pot fi uneori periculoase tocmai 
pentru că induc bietului om nişte false amintiri care nu aparţin sufletului 
său, ci vin din memoria Spiritului. Desigur că este foarte util să ne aflăm 
trecutul spiritual, dar nu într-o formă atât de dramatică ca în hipnoză, ce 
aduce riscul identificării cu personajele trecutului, trăiri paroxistice şi 
tulburări de personalitate ulterioare şedinţei. Numai un adevărat 
maestru în hipnoterapie poate conduce o astfel de incursiune pe tărâmul 
necunoscutului fără a prejudicia sănătatea mentală a pacientului său. 

Nici nu mai vorbesc aici despre riscul de a primi informaţii false , 
deformate sau improprii obţinute prin hipnoză ori prin viziunile 
meditative pe cont propriu necontrolate, neverificate şi neînţelese. Oare 
câte persoane care practică meditaţiile sau pretind că au niscaiva abilităţi 
de clarviziune nu sunt păcălite de viziunile pe care le au?! Simplul fapt că 
percepi ceva extrasenzorial nu înseamnă că este şi real sau de folos; e 
nevoie de mult discernământ în acest domeniu alunecos. 

Realizând studii karmice în stilul său propriu, fără a angrena niciun 
efort psihic din partea clienţilor săi, clarvăzătorul telepat Nina Petre ne 
avertizează că, ..aflând goveşţea vieţilor trecute ale Spiritului său, omul 
nu trebuie şă şe identifice cu e/e. cjşă îsi lovească strămoşii spirituali 
cu aceeaşi detaşare ca pe cei genetici ” (n.n. - cu detaşare, dar şi cu 
interes). 

Scopurile aflării vieţilor anterioare pot fi multiple, printre care: 
autocunoasterea. creşterea autocontrolului. împăcarea cu sine si cu 
soarta , dar pot apărea şi ameliorări sau vindecări ale unor afecţiuni 
psihice sau somato-psihice (de exemplu, depresia). Se capătă o înţelegere 
filosofică profundă a condiţiei fiinţei umane - creaţie complexă, 
desfăşurată pe durata a mii şi milioane de ani. Devine evidentă diferenţa 
naturală de gândire şi simţire dintre suflet şi Spirit, manifestată ca o 
luptă interioară ori mustrări de conştiinţă. Descoperirea acestei diferenţe 
justifică raţional necesitatea elevării omului, spre a se apropia de „inima 
sa spirituală”, în scopul trăirii unificate si senine . Minimizarea 
discordanţei dintre ego (suflet) şi Sine (Spirit) este baza oricărei practici 
religioase, indiferent de formele exterioare adoptate. 


PRACTICI RELIGIOASE 

Există pe planetă multe metode ajutătoare pentru elevare mental- 
afectivă şi progres spiritual, şi le dau tuturor denumirea generică de 
YOGA (în semn de respect pentru vechimea, completitudinea, 

notorietatea şi eficienţa sistemului indian) - ca fiind efortul disciplinat 
de îmbunătăţire fizică, emoţională, mentală şi spirituală. 

Sri Aurobindo, care în secolul XX a promovat conceptul inovator de 
Yoga integrală, scria: Disoluţia conştiinţei personale nu este scopul 

primordial în yoga (n.n. - nirvana, conştiinţa cosmică, răpirea în Duh, 
evadarea în tărâmurile astrale cu uitarea condiţiei umane); primul 
obiectiv este de a deschide această conştiinţă spre o conştiinţă 
superioară (n.n. - deschiderea sufletului către Spirit chiar pe parcursul 
vieţii de zi cu zi, dobândind intuiţia şi înţelepciunea)...” (Bazele Yoga, 
capitolul 1, primul citat). 

însuşi Dalai-Lama, deşi este considerat a fi un mare înţelept 
contemporan şi un model uman, recunoaşte sincer că el nu este decât un 
călugăr fără capacităţi paranormale. Magia nu are prea multe de a face cu 
înţelepciunea. Prima oferă doar satisfacţii efemere în lumea fizică, dar a 
doua garantează o viaţă de apoi eternă minunată... 

1. LUMI PARALELE Şl LUMEA LĂRGITĂ 


MODELUL SIMPLIFICAT AL STRUCTURII 

UNIVERSULUI 


- conform ştiinţei spirituale - 

Universul funcţionează pe baza triadei fundamentale MATERIE - 
ENERGIE - INFORMAŢIE. Informaţia comandă materia, iar energia 
transformă materia. în ultimă instanţă toate trei se reduc la una şi 
aceeaşi: ENERGIA. Materia este o energie „densificată”, iar informaţia 
este o energie „rarefiată”, invizibilă. 

Prin urmare, Universul este format din energie vibraţională cu un 
spectru continuu şi infinit de „frecvenţe”, de la cele mai grosiere, 
materiale, până la cele rafinate, imateriale. Energia de ordin superior 
comandă energia de ordin inferior. 

Cea mai înaltă vibraţie posibilă aparţine INFORMAŢIEI 
ABSOLUTE, care poate comanda orice energie din Univers, dar care nu 
poate fi detectată de pe niciun nivel de energie inferior. Se consideră că 
această INFORMAŢIE ABSOLUTĂ a generat întregul Univers vibraţional 
şi o numim DIVINITATE. 

Din spectrul tuturor vibraţiilor din Univers am putea delimita trei 
zone distincte ca „frecvenţă”: 1) domeniul material 2) domeniul 
energetic; 3) domeniul informaţiei pure (vezi figura de mai jos). 


Creste 

frecventa 

vibraţiilor 

k 

1) DOMENIUL 
INFORMAŢIEI PURE 

J{ 

DIVINITATE 

|_ 

k 

Continuum 

vibraţional 

2) DOMENIUL 
ENERGETIC 
IMATERIAL 

SPIRITE ÎNALTE 

L_ 

SPIRITE MEDIOCRE 

L 

SPIRITE JOASE 

_ 

3) DOMENIUL MATERIAL 

OAMENI 





OMUL este un agregat biologic coordonat de un SPIRIT încarnat în 
trupul său. La moartea omului, spiritul redevine LIBER. 

SPIRITUL este entitatea inteligentă cea mai avansată din întregul 
Univers vibraţional. Spiritele diferă între ele prin nivelul energetic de 


Răzvan Alexandru Petre - Filosof ie spirituală 


17 














care aparţin (joase, mediocre, înalte). Orice spirit liber (din domeniul 2) 
poate vedea orice doreşte din domeniul material (1). DIVINITATEA (3), 
la rândul Său, poate vedea orice doreşte din domeniul energetic (2) sau 
material (1). Cele trei domenii sunt suprapuse şi simultane. 

Oamenii, aflându-se în domeniul material (1), nu pot vedea şi utiliza 
domeniul energetic (2) decât cu unele excepţii. Aceste excepţii sunt 
studiate ştiinţific de parapsihologie . Similar, nici spiritele libere nu au 
acces, decât cu unele Excepţii, la realitatea superioară a domeniului 
informaţional pur, divin (3). O asemenea Excepţie, cunoscută oamenilor, 
este spiritul lui Isus Hristos. 

Prin contribuţia sa benefică la progresul Universului, spiritul îşi 
purifică vibraţiile şi se apropie de nivelul energetic Divin. Faptele bune 
ale omului grăbesc cel mai mult evoluţia pozitivă a spiritului respectiv 
încarnat. 

1996 

UNIVERSUL - VĂZUT DE DEPARTE 


„MA TERIA ÎNTUNECA TA ” ESTE MISTERIOSUL 

„ETER" 

Astrofizicienii sunt de acord că forţa gravitaţională a materiei 
observabile din Univers nu este de ajuns să menţină galaxiile în forma 
compactă pe care o au, fiind necesară o masă a materiei de câteva ori mai 
mare decât cea cunoscută. Prin urmare, este acceptat faptul că restul 
forţei gravitaţionale necesare este furnizată de aşa-zisa materie 
„ întunecată ” - adică invizibilă (nedepistabilă electromagnetic, ci doar 
dedusă pe baza calculelor) şi transparentă (care nu interacţionează decât 
gravitaţional cu materia obişnuită). 

Notă: Materia întunecată (în limba engleză, dark matter) deţine circa 90% din 
totalul materiei universului. Un exemplu de particulă specifică materiei întunecate 
este destul de frecvent pomenita particulă NEUTRINO. 

Cu alte cuvinte, materia obişnuită pluteşte într-un ocean de „materie 
întunecată” (citeşte ETER), cu care nu interacţionează deloc sau doar 
foarte puţin. 

Această constatare ştiinţifică este nici mai mult, nici mai puţin decât 
o recunoaştere a existenţei ETERULUI (suport al fenomenelor fizice), 
acceptat teoretic de fizicienii secolului 19, dar imposibil de demonstrat 
tehnic la acea vreme. Astfel, LUMEA ETERICĂ începe să intre şi pe 
tărâmul ştiinţei, după ce a fost postulată încă din vechime de către ştiinţa 
esoterică. 

DISTRIBUŢIA MATERIEI ÎN UNIVERS 

Tehnica de ultimă oră (observaţii astronomice prelucrate de 
supercomputere) a putut trasa distribuţia „materiei întunecate” în 
univers. Galaxiile vizibile au luat naştere în mijlocul acestei „materii 
întunecate”, astfel că imaginea de mai jos reproduce cât se poate de exact 
forma Universului. 

Notă: în urmă cu sute şi mii de ani, indienii antici spuneau şi ei că „universul 
este o reţea” (în limba sanscrită, tantra). Dar de unde ştiau ei atunci cum arată 
Universul? 

Iată imaginea spectaculoasă a unei secţiuni cu latura de 2 miliarde 
ani-lumină din Univers, obţinută prin simulare pe computer. 

Fig. 1: Fragment din UNIVERS (2 miliarde ani-lumină) 3 

Notă: Citiţi şi vizionaţi Millennium Simulation 3 4 , experimentul din anul 2005 în 
urma căruia s-a obţinut extraordinara imagine a Universului (unde “pc” este 
prescurtarea de la parsec = 3,25 ani-lumină, iar Mpc înseamnă un milion de parseci)! 

Urmăriţi videoclipul cu structura universului 5 şi alt videoclip asociat 6 . 

Fiecare pixel luminos (sunt peste 3 milioane de pixeli ce compun 
această imagine) descrie un roi de galaxii (în engleză, cluster ), Roiurile se 
aranjează sub formă de filamente , formând o reţea luminoasă în imagine, 
fiecare conţinând zeci de mii de galaxii şi purtând numele de superroiuri . 
Filamentele se întind pe distanţe de milioane de ani-lumină în spaţiu. 

Notă: Un roi de galaxii conţine între 50 şi 1000 galaxii. O galaxie pitică poate 
conţine 10 milioane de stele, Calea Lactee are 200 miliarde de stele, Andromeda are 
1000 miliarde de stele, iar cea mai mare galaxie depistată are 100000 miliarde de 
stele. Se estimează că ar fi circa 100 miliarde de galaxii in universul observabil. 

Pe scurt, Universul observabil are multe miliarde de galaxii, fiecare 
galaxie având multe miliarde de stele (cu sistemele stelare aferente, 
multe fiind similare cu sistemul nostru solar). 

Iată un detaliu al imaginii, măsurând câteva zeci de milioane de ani- 
lumină (fig. 2), 


3 Imagine la rezoluţie 2048x1536: http://wall.alphacoders.com/big.php?i=i 78694 

4 http: / / www.mpa-garching.mpg.de/galform/virgo / millennium / index.shtml 

5 https://www.youtube.com/watch?v=FFlzyxSQhTc 

6 https://www.youtube.com/watch?v=JvdL3R7fDL4 

Fig. 2: Fragment din UNIVERS (zeci de milioane ani-lumină) 



Fig. 3: Reţea de neuroni din creier 

ANALOGIA DINTRE UNIVERS ŞI CREIER 

Imaginea (fig.2) seamănă şocant de mult cu reţeaua de neuroni din 
creier (fig.3). Parcă Universul ar fi un Creier gigantic! Sau invers, poate 
că creierul a fost inventat după modelul Universului... Oricum, este 
evident tiparul comun celor două sisteme super-complexe. 

în fotografia din fig.3 sunt prezentaţi câţiva neuroni şi conexiunile 
dintre ei. Secţiunea măsoară câţiva micrometri. 

Notă: Există circa 100 miliarde de neuroni în creierul uman - câte galaxii sunt 
în Univers! 

Similar cu structura universului, reţeaua de neuroni nu se dezvoltă 
la întâmplare, din nişte neuroni apăruţi separat, care simt nevoia să se 
unească! Dimpotrivă, procesul se desfăşoară după o schemă bine 
definită, urmând nişte trasee eterico-energetice preexistente. 

în următoarea imagine (fig.4), mic detaliu din Univers, este 
prezentat în centru un roi de galaxii (culoarea galbenă), precum şi 
reţeaua de „materie întunecată” (aici colorată în violet). Secţiunea 
măsoară milioane de ani-lumină. 



Fig. 4: Fragment din UNIVERS (milioane ani-lumină) 

CONCLUZII 

Universul material, la scară foarte mare, nu este omogen şi izotrop, 
ci este alcătuit din noduri şi filamente cu grosimi de zeci de mii de ani- 
lumină. Ca să ajungi la o planetă aflată, să zicem, la 1 miliard de ani- 
lumină distanţă nu poţi să o iei de-a dreptul, ci pe ocolite, pe traseele de 
materie ale macroreţelei galactice. 

Această reţea universică nu a putut apare din întâmplare, căci 
hazardul ar fi creat o structură relativ uniformă în toate direcţiile. Prin 
urmare, este evident că există un anumit tipar şi schemă de organizare a 
Universului! Această structură o întâlnim şi în alte sisteme complexe 
studiate de ştiinţă (cum ar fi creierul), care dovedesc un înalt grad de 
organizare. 

Big-Bang-ul iniţial nu s-a produs intr-un singur punct, de unde s-ar 
fi născut tot Universul! Structura de reţea a Universului ne sugerează că 
avem de a face, probabil, cu milioane de explozii, produse în nodurile 
reţelei galactice, care a împrăştiat materia de-a lungul filamentelor. Prin 
urmare, e vorba de o coordonare macrocosmică a tuturor milioanelor de 
Big-Bang-uri simultane. Nu putem vorbi de o singură scânteie iniţială 
care a aprins celelalte noduri de materie, căci distanţele sunt pur şi 
simplu prea mari între ele. 

Notă: Dacă ar fi existat un singur Big-Bang, atunci materia din punctul princeps 
ar fi fost cea mai veche, iar pe măsură ce ne-am depărta de el, materia ar fi tot mai 
tânără, în toate direcţiile. Dar acest lucru nu s-a constatat. 

Rămâne deci să ne minunăm cum de a fost posibilă coordonarea 
tuturor exploziilor iniţiale simultan în tot Universul! Şi să ne mai punem 
şi alte întrebări, încă fără răspuns, de genul: 

- Oare pentru extinderea reţelei galactice se produc alte Big-Bang-uri 
locale, în nodurile de la periferia Universului? 

- Când vorbim de expansiunea universului, trebuie să o înţelegem şi 
ca pe o „îngroşare” a filamentelor galactice, care ocupă treptat tot spaţiul 
liber dintre filamente? 

21 noiembrie 2010 

Experimentul de la CERN-Geneva şi 
„Stăpânul Infiniturilor” 


MARELE ACCELERATOR DE PARTICULE 
SUBTERAN ŞI SUPRADIMENSIUNILE 

- Evenimentul care va unifica ştiinţa cu esoterismul - 



Foto 1: în interiorul marelui accelerator de particule 

Marele experiment de la Geneva a fost repornit. Presa scandaloidă a 
reînceput isteria: „Dacă ceva nu merge bine, Europa riscă să fie 
înghiţită de o gaură neagră! Oare pentru asta s-au cheltuit 1 miliard de 
euro şi au colaborat 7000 de fizicieni din toată lumea?!” 

Este cel mai costisitor experiment al fizicii, dar cu o miză pe care 
necunoscătorii nu o înţeleg. S-a spus că experimentul va reface condiţiile 
imediat ulterioare Big Bang-ului care a creat lumea. Ei, şi ce? S-a mai 
spus că astfel se va valida binecunoscuta teorie a corzilor fstring theorv) . 
Mare scofală! Ei bine, dragi semeni, trebui să ştiţi că teoria corzilor este 
dragă multor fizicieni, inclusiv lui Stephen Hawking (genialul savant 
paralizat şi mut), fiindcă ea ar putea explica formarea universului din 
nimic şi ar cuprinde într-o singură ecuaţie toate fenomenele posibile. Ar 
fi un eveniment ştiinţific epocal dacă „teoria totului” ar fi confirmată. Se 
ştie că fizica modernă este alcătuită, în principal, din multă matematică şi 
imaginaţie. Dar pentru a-şi menţine statutul respectabil de ştiinţă, toate 
speculaţiile sale trebuie validate prin experimente. Progresul teoretic 
actual este atât de mare, încât numai un experiment de talia celui care se 
desfăşoară la Geneva, sub pământ, poate aduce un progres real, atât de 
mult aşteptat în Fizică. 

Dar mai este ceva de adăugat, chiar şi mai important. Teoria corzilor 
susţine că spaţiul nu are doar 3 dimensiuni (cele cu care suntem 
obişnuiţi), ci mai multe, cel puţin 9! Este drept că savanţii nu prea ne 
lămuresc cum arată celelalte 6 dimensiuni, dar acest lucru se poate 

corecta cu timpul. însă ecuaţiile teoriei sunt precise şi clare: spaţiul are 
nevoie de cel puţin 9 dimensiuni pentru a exista. Nu e niciun dubiu. Prin 
urmare, dacă experimentul de la Geneva va reuşi, iar teoria corzilor va fi 
validată, vor trebui rescrise toate manualele de fizică, menţionând negru 
pe alb că SPAŢIUL ESTE MULTI-DIMENSIONAL. Iată că viziunile 
scriitorilor de science-fiction prind viaţă şi lumea întreagă va trebui să se 
obişnuiască cu ideea că există dimensiuni invizibile. în care pot exista 
forme de viată inimaginabile deocamdată . 

REVOLUŢIA GÂNDIRII ŞTIINŢIFICE 

Mutându-ne atenţia acum în domeniul esoterismului, aici se ştie de 
mult timp, de mii de ani chiar, că spaţiul este multi-dimensional. Face 
parte din abc-ul ocultismului că, pe lângă planul fizic, comun, mai există 
planul sau lumea .. eterică ”, invizibilă ochiului liber. Dincolo de eteric 
(adică având o vibraţie superioară) există lumea .. astrală ”, care este şi 
mai rafinată; iar dincolo de ea există lumea .. mentală ”, de o extrem de 
mare subtilitate. Aceste lumi coexistă în acelaşi spaţiu, fără a se deranja 
reciproc, ba chiar fără a se observa, fiecare dintre ele ţinând de altă 
dimensiune, de altă vibraţie fundamentală. în fiecare dintre ele trăiesc 
fiinţe specifice lumii respective. Aceasta este viziunea esoterică, veche de 
când lumea. Nu mai este mult, poate câţiva ani, până când Fizica se va 
pune de acord cu Esoterismul în această privinţă. Aceasta este marea 
miză ştiinţifică, epistemologică si spirituală care se joacă acum la marele 
accelerator de particule de la CERN-Geneva . 

Ştiinţa ultimelor decenii a răsturnat paradigma fizicii clasice. Astăzi, 
chiar şi la nivel de liceu, se învaţă despre mecanica cuantică şi rezultatele 
sale paradoxale. Se ştie astăzi că lumea atomică, ce stă la baza realităţii 
noastre aparent „solide”, nu este deloc solidă şi stabilă, cum ne-am fi 
imaginat. Nu! Distanţele dintre atomi sunt comparabile cu distanţele 
dintre planete şi sisteme solare. Prin urmare, obiectele „solide” ale lumii 
materiale sunt alcătuite în proporţie de qq% din... vid . 

Alt exemplu: electronii nu urmează nişte traiectorii în jurul 
nucleului atomic asemenea Pământului în jurul Soarelui. Nu! Electronii 
apar si dispar tot timpul în orbitele lor circumatomice . Mai mult, teoria 
corzilor explică faptul că electronii nu sunt nişte particule, ci rezultatul 
rotirii în jurul propriilor axe a unor mini-corzi subcuantice... 

Alt exemplu, principiul de incertitudine al lui Heisenberg: nu putem 
cunoaşte decât fie poziţia unei particule subatomice, fie viteza sa, 
niciodată amândouă în acelaşi timp. Prin urmare, la nivel atomic nu 
putem avea certitudini, ci doar probabilităţi . 

Alt exemplu, dualitatea corpuscul-undă: oricare particulă are 
asociată o oscilaţie (ba, recent, s-a stabilit că şi obiectele macroscopice 
respectă acest principiu dual). Prin urmare, lumina poate fi analizată fie 
ca flux de fotoni, fie ca vibraţii în spectrul electromagnetic . Nu putem 
spune că lumina este ori particulă, ori vibraţie, ci trebuie să ne mulţumim 

cu compromisul de a spune că este amândouă, în funcţie de ce ne 
interesează... 

Un experiment recent a confirmat că două particule cuantice , 
separate la un moment dat şi trimise în colţuri opuse ale universului, 
păstrează o legătură simpatetică între ele , indiferent de distanţa care le 
separă... Şi mai incredibil, experimentele au arătat că particulele cuantice 
nu acţionează mecanic şi orb, ci dimpotrivă au un rudiment de 
conştiinţă , putând influenţa experimentele într-un mod semnificativ 
statistic, interacţionând cu intenţiile experimentatorilor. Sunt doar 
câteva fapte şi axiome ştiinţifice moderne, care ar trebui să ne dea de 
gândit... 

Aceste principii ale fizicii bulversează modul de gândire newtonian, 
liniar, pe care îl folosim în viaţa de zi cu zi. Noua paradigmă obligă la 
reformulări filozofice şi o abordare plină de respect a cunoaşterii 
esoterice, spre care, neîndoielnic, se îndreaptă gândirea ştiinţifică a 
secolului 21. Esoterismul oferă şi metode practice de cercetare a 
dimensiunilor ascunse ale Spaţiului, aşa că fizicienii pot beneficia imens 
din această conlucrare. La rândul său, cunoaşterea esoterică ar fi validată 
de ştiinţa oficială, ieşind astfel din conul său de umbră (ocult) şi 
nemaiputând fi respinsă pe motive religioase, ideologic-materialiste sau 
semidocte. 


VIBRA ŢII ŞI INFINIT URI 

Motto : ...infinituri cuprinse în alte infinituri, precum păpuşile ruseşti... 

Studiul micro-universului i-a apropiat pe fizicienii contemporani de 
celelalte dimensiuni spaţiale, ascunse oricăror instrumente inventate 
până acum. Fiind infinit de mici, particulele subcuantice au fost găsite 
întâi cu ajutorul aparatului matematic. Viitorul ne va arăta dacă pot fi şi 
vizualizate. 

Savanţii au observat uimiţi că particulele subatomice fac parte dintr- 
o lume diferită de cea fizică, au un comportament diferit şi, mai mult, par 
a avea chiar conştiinţă, una redusă, desigur, dar reală! Particulele 
cuantice par vii, cu personalitate, comparativ cu cele fizice - care sunt 
identice şi interschimbabile. Aceasta concordă cu ştiinţa esoterică, ce 
afirmă că energia subtilă (numită prana, qi, eter ) este inteligentă, într-un 
mod rudimentar. Cei care practică vindecările cu bioenergie ştiu că 
energia pe care ei o introduc în corpul pacientului merge, ghidată de 
propria ei inteligenţă, către locurile bolnave, într-un mod ce depăşeşte 
puterea noastră de înţelegere. Prin urmare, Fizica descoperă astăzi 
tocmai enigmaticele particule eterice, despre care savanţii vorbeau încă 
de acum un secol, fără a avea atunci confirmări experimentale. 

Iată un dublu raţionament sintetic: Cum frecvenţa unei oscilaţii este, 
prin definiţie, invers proporţională cu lungimea sa de undă, rezultă că, cu 
cât câmpul de forţă vibrează mai rapid, cu atât mărimea particulelor sale 

fundamentale trebuie să fie mai mică (comparabilă cu lungimea de 
undă). Şi invers, cu cât descoperim particule mai mici (numite de 
fizicieni „cuantice”) şi având proprietăţi evident diferite, înseamnă că ele 
fac parte dintr-o ALTĂ LUME, numită generic „subtilă”, clădită pe un 
câmp de o vibraţie mai înaltă. 

Coroborând Esoterismul cu Fizica, putem trage o primă concluzie 
importantă. Lumea eterică, mai subtilă ca vibraţie decât cea fizică, este 
compusă din „particule”, numite azi cuantice (etheroni), mult mai reduse 
dimensional decât atomii. 

Cât de mici sunt etheronii? Să considerăm că electronul este o astfel 
de particulă eterică. 

Notă: Fizica ne spune că curentul electric este un nor electronic în mişcare. 
Clarvăzătorii spun că el apare ca un flux eteric. Sunt două perspective diferite care 
se confirmă reciproc, rezultând că electronii sunt particule eterice . Poate că 
electronul nu este cea mai mică particulă eterică, dar pentru a scurta speculaţiile, îl 
vom lua drept referinţă. 

De obicei, se consideră că un electron este un punct fără mărime, 
deşi unele experimente au dat o valoare maximă a electronului de io -22 
metri. Ţinând cont că ordinul de mărime al atomilor fizici este de io -10 
metri, atunci putem presupune, pentru scopul limitat al acestei lucrări, 
că un „atom” eteric sau „etheron” ar fi de un bilion de ori mai mic decât 
un atom fizic (ier 12 ). 

Notă: într-un documentar ştiinţific, un indian nativ american conducea echipa 
de filmare printr-o pădure. S-au oprit lângă o piatră ciudată, despre care tatăl 
povestitorului îi povestise în copilărie că, fiind rănit la o vânătoare şi aflându-se în 
pragul morţii, îi salvase viaţa. Indianul văzuse cum din piatră ieşiseră nişte oameni 
miniaturali, pitici, care îi oblojiseră rănile. După o zi şi o noapte, indianul îşi reveni 
complet, răspândind vestea despre „piatra sacră”. 

Putem explica această întâmplare (şi multe altele similare din toate tradiţiile 
pământului) prin faptul că acei pitici (gnomi, in tradiţia ezoterică) sunt locuitori eterici, 
a căror comunitate poate încăpea lejer într-un loc de dimensiunile unei pietre. Deci 
piatra nu ar fi doar o poartă interdimensională, ci în ea ar putea încăpea o întreagă 
lume eterică. 

în Esoterism se vorbeşte despre suprapunerea, prin interpenetrarea 
în acelaşi spaţiu, a celor 4 sau mai multe planuri existenţiale, datorită 
vibraţiilor fundamentale diferite. Gânditorii contemporani au considerat 
că, dacă cosmosului fizic îi spunem uni-vers . atunci întregii Creaţii multi¬ 
dimensionale i se potriveşte numele de multi-vers . Fizica cuantică a 
înglobat deja paradigma info-energetică. Cărţi precum „Tao of Physics” şi 
multe altele care i-au urmat au revelat legătura cu Esoterismul şi 
potenţialul spiritual al ştiinţei moderne. 

Citat din „Autobiografia unui yoghin", de Paramahamsa Yogananda, 
cap.43 - descrierea pe care Sri Yukteswar o face multiversului: 

«întregul univers fizic, deşi pare infinit pentru oameni este, analogic vorbind, 
precum o mică cabină (nacelă) solidă suspendată la aeronava gigantică a universului 
astral. Nenumărate sunt, într-adevăr, galaxiile materiale care se găsesc împrăştiate 

în puzderia stelelor şi constelaţiilor, dar cu mult mai numeroase sunt galaxiile şi 
constelaţiile universului astral, ale căror sisteme solare au planete astrale 
incomparabil mai frumoase şi mai uluitoare decât acelea ale voastre; 

Pentru a înţelege lumea mentală-cauzală, ce există la linia de demarcaţie dintre 
materie şi spirit, ar trebui să se deţină o imensă putere de concentrare mentală, care 
ar permite să se vizualizeze, închizându-se ochii, atât cosmosul fizic, cât şi cosmosul 
astral, în întreaga lor imensitate - aeronava astrală luminoasă şi micuţa sa cabină 
solidă sau fizică - ca existând doar în gândire (care ar fi deci comparabilă, în această 
alegorie, cu întreaga atmosferă terestră - n.n.).» 

Cele discutate mai sus în legătură cu raportul dimensional dintre 
fizic şi eteric poate fi extrapolat la raportul dintre eteric şi astral, apoi la 
raportul dintre astral şi mental. Prin urmare, dacă atomul ne apare ca 
fiind infinitezimal în lumea fizică, atunci „etheronul” ar fi sub- 
infinitezimal, iar „astralonul” (particula elementară a planului astral) ar 
fi sub-sub-infinitezimal, iar „mentalonul” (particula elementară a 
planului mentalo-cauzal) ar fi sub-sub-sub-infinitezimal. (în lipsa altor 
denumiri consacrate, am folosit aceşti termeni inediţi.) Vorbim deci de 
infinituri cuprinse în alte infinituri, precum păpuşile ruseşti! 



Fig. 1: Infinituri în infinituri 

Aici ne cam pierdem... Mintea omenească nu a fost proiectată să 
jongleze cu infiniturile. Este o sarcină pentru Mintea lui Dumnezeu. 
DUMNEZEU ESTE „STĂPÂNUL INFINITURI LOR”. El poate baleia 
multiversul cu mintea Sa, într-o fracţiune de clipă, de la infinitul mental 
cel mai mic până la infinitul fizic cel mai mare... 

CÂT DE MARE ESTE DUMNEZEU? Dumnezeu nu este creat şi nici 
material, dar dacă am dori să îl plasăm undeva în acest model al 
infiniturilor suprapuse, El ar fi cea mai mică fiinţă , infinit mai mică decât 
cel mai mic atom mental, nedetectabilă şi de neatins. Dumnezeu este cea 
mai simplă fiinţă, iar omul, printre cele mai complexe. Complexitatea sa 
armonioasă îl face pe om o fiinţă frumoasă, dar simplitatea frumuseţii lui 
Dumnezeu este inegalabilă, este frumuseţe în stare pură, după cum 
mărturisesc toţi misticii. 

Acum, că ne-am trezit a fi atât de „mari” comparativ cu Dumnezeu, 
un soi de orgoliu pare să ne cuprindă... Dar să nu ne lăsăm copleşiţi de el! 

Nu se poate spune că infinitul mare este superior infinitului mic. Acest 
lucru este uşor de înţeles fie şi numai dacă ne gândim că, în universul 
fizic, mişcarea şi transformarea corpurilor cereşti gigantice nu e decât 
rezultatul unor fenomene la nivel atomic. De exemplu, măreţia şi forţa 
Soarelui e datorată reacţiilor de fuziune nucleară. 

Mai mult, legile Esoterismului ne spun clar: planurile mai înalte 
vibraţional condiţionează şi controlează pe cele mai grosiere. Cum s-ar 
spune, planul eteric are controlul planului fizic. Este deci invers decât 
mintea obişnuieşte să raţioneze: cu cât eşti infinit mai mic, cu atât ai o 
putere sporită asupra infinitului mai mare! Ciudat, nu? Pe măsura 
inteligenţei divine... 

Alt paradox: venind dintr-un plan vibratoriu mai înalt (cu 
dimensiuni minuscule) te poţi dilata la dorinţă până la dimensiunile 
planului inferior ca vibraţie, dar posedând dimensiuni mai mari. De 
exemplu, o fiinţă eterică, relativ minusculă în forma ei originală, se poate 
extinde până la dimensiunile unui om, dacă vrea neapărat să se facă 
vizibilă (vezi exemplul de mai sus, cu „piatra sacră” a indienilor 
americani). Cum reuşeşte asta? îşi păstrează neschimbat tiparul, 
matricea legăturilor dintre atomii eterici, dar măreşte distanţa dintre ei 
în mod proporţional (ceea ce, în matematică, se numeşte „izomorfism”). 

în ştiinţa străveche Yoga se vorbeşte despre marile puteri 
supranaturale C siddhi ) care sunt accesibile conştiinţei yoghinului 
avansat. Se spune că acesta se poate face mare cât universul sau mic cât 
atomul. De fapt, este vorba despre Conştiinţa căutătorului spiritual, care 
poate merge chiar şi mai în profunzimile creaţiei, până la mini- 
dimensiunile astrale sau chiar cele micro-mentale (prin dedublări astrale 
şi mentale). Prin urmare, Conştiinţa în starea ei originală, dumnezeiască, 
are dimensiuni chiar mai mici decât atomii mentali, ea aparţinând lumii 
spiritului pur. Conştiinţa umană este de natura Spiritului, iar Spiritul 
este de natura lui Dumnezeu, infinit de mic, dar cu cea mai înaltă vibraţie 
posibilă. 

Am spus că Dumnezeu ar fi cel mai mic punct imaginabil (mai 
degrabă in-imaginabil pentru mintea omului). Cum oare a creat El atunci 
infiniturile, mult mai mari decât El? Şi mai ales cum le poate controla de 
la acel nivel sub-sub-sub-sub-infinitezimal? Acestea sunt întrebări care 
ne „opresc mintea în loc”. Mintea obişnuită nu poate opera cu 
infiniturile, îi este practic imposibil! Iată de ce suntem datori cu un 
profund respect şi admiraţie în faţa STĂPÂNULUI INFINITURILOR! 

Mintea a inventat cuvântul „infinit” pentru a-şi autodefini limitele 
cuprinderii sale. Numai Conştiinţa spirituală poate experimenta direct 
„infinitul”, pentru ea nefiind nimic de necuprins, fie mare, fie mic. Am 
explicat diferenţa dintre minte şi conştiinţă în ,Modelul trinitar al 
psihicului”. Cu această minte limitată nu putem înţelege inteligenţa 
divină, chiar apelând la toate computerele din lume. Doar făcând mintea 
să tacă am putea accede la o inteligenţă superioară (supra-mentală) cu 

care să înţelegem Marele proiect cosmic şi locul nostru în el. Dumnezeu 
poate fi înţeles doar în linişte, în tăcerea gândurilor. Despre supra- 
mintea astrală şi cea mentalo-cauzală am scris în lucrarea „Modelul 
unificator al psihicului normal şi paranormal”. 

Notă: Totuşi, cum am putea să intuim ordinele de mărime care descriu acest 
multivers? 

Reluând afirmaţia de mai sus, că lumea eterică ar putea fi „mai extinsă” de IO 12 
(un bilion) de ori decât cea fizică, să abordăm chestiunea numeric. La acest raport, 
un sistem solar eteric, în miniatură, similar cu al Soarelui nostru ar putea fi cuprins în 
orbita unui atom fizici Calea Lactee eterică ar fi de mărimea unui om fizici Iar întregul 
univers eteric (dacă ar fi proporţional cu cel fizic observabil) s-ar întinde de la Pământ 
la Soare. Vă daţi seama cât s-ar mai putea extinde lumea eterică până să umple Tot 
Spaţiul...! 

în acest raţionament am folosit următoarele date aproximative: Distanţa de la 
Pământ la Soare = IO 10 metri; Diametrul sistemului solar = IO 13 metri; Diametrul 
galaxiei = IO 21 metri; Diametrul universului cunoscut = IO 30 metri 

Acum, între noi fie spus, în percepţia omului obişnuit, oraşul în care el locuieşte 
este „foarte mare”, iar ţara are o dimensiune „gigantică”, dacă ar străbate-o la pas. 
Ce depăşeşte această limită este pur şi simplu ignorat... 



Foto 2: Una dintre sutele de miliarde de galaxii ale universului observabil 

Duratele macrocosmice, ca şi distanţele stelare, sunt foarte mari 
pentru noi. Similar, timpul şi dimensiunile terestre sunt foarte mari faţă 
de lumile microscopice (unde fiinţele au vieţi foarte scurte). Deducem 
deci că există o proporţionalitate între spaţiu şi timp, un continuum 
spatiu-timp . aşa cum a descoperit şi fizica relativistă. 

Cu cât frecvenţa fundamentală a unui plan de manifestare creşte, el 
aparţinând lumii subtile, cu atât dimensiunile spaţiale şi temporale sunt 
mai reduse faţă de cele terestre şi umane. Putem verifica acest lucru 
ştiind că, în vis, câteva secunde terestre sunt de ajuns pentru derularea 

unei întregi poveşti, la fel cum se întâmplă şi în alte experienţe 
paranormale. 

Cine a spus că „nu există timp” s-a pripit! Există timp în toate 
lumile, dar el curge pe scale diferite, chiar incomensurabile. Fără timp, 
fiinţele n-ar putea evolua, căci timpul este suportul evoluţiei. A crede în 
ideea SF că momentul prezent este precum un cursor care poate fi mutat 
în viitor sau trecut este o credinţă eronată. Trecutul este deja arhivat, el 
neputând fi schimbat, ci doar studiat. 

Viitorul poate fi prognozat (cu o anumită precizie) pe baza unui 
raţionament „superluminic”. Fiinţele din lumea astrală gândesc cu viteze 
foarte mari pentru noi, ceea ce este natural în acea lume subtilă. Puterea 
de previziune a spiritelor provine din foarte rapida analiză (aparent 
instantanee) a unei mari cantităţi de date care acoperă toate 
evenimentele corelate între ele. Ar fi echivalentă cu prelucrarea de un 
computer a miliarde de TeraBytes pe secundă, o performanţă încă 
neegalată. Cu cât prognoza este făcută pe un termen mai scurt, cu atât ea 
este mai exactă, fiindcă există o şansă mai mică de a interveni factori 
perturbatori. 


EXPLICAREA FENOMENULUI PARANORMAL 
DE DEM A TERIALIZARE 

Motto : Ceea ce pare a fi paranormal în ştiinţa despre univers 
este cât se poate de natural în ştiinţa despre multivers. 

Einstein a demonstrat că masa este echivalentă cu energia, una 
putându-se transforma în cealaltă. Vibraţia este proporţională cu 
energia. Vibraţie mai joasă înseamnă energie joasă, deci masă şi 
dimensiuni mari. Particulele fizice sunt menţinute ca substanţă masivă 
prin coborârea vibraţiei/energiei eterice. Substanţa fizică este o energie 
„îngheţată”. 

Sunt uimitoare fenomenele de de-materializare, relatate în decursul 
timpului de diverşi martori de pe tot întinsul globului (aţi auzit de 
„Experimentul Philadelphia”?). Este poate cea mai clară dovadă că există 
şi alte dimensiuni ascunse privirii mioape a omului. 

în figura de mai jos vom încerca explicarea fenomenului pe baza 
cunoştinţelor deja acumulate de cititori în paragrafele anterioare. Să 
luăm exemplul unei molecule de apă, formate dintr-un atom de Oxigen 
(O) şi doi atomi de Hidrogen (H, H). Apariţia moleculei şi a atomilor 
componenţi se datorează unei „matrice eterice”, adică unui tipar identic 
ca formă din dimensiunea eterică, invizibilă. La rândul său, această 
matrice eterică este generată de o „matrice astrală”, de nivel şi mai înalt. 

Faza i 


Materializare 


De-m a fericiizare Re-m aterializare 


Fig. 2: Explicaţia fenomenului dematerializării şi rematerializării 


Faza 1 : 

Forma fizică apare datorită unei „presiuni creatoare” C simbolizată 
p=i ) venită din planurile divinităţii, care face ca multiversul să existe. 
Această presiune obligă o parte dintre particulele eterice să îşi 
încetinească vibraţia, transformând energia lor în masă fizică. Fără 
această presiune creatoare continuă, particulele fizice s-ar „evapora” 
instantaneu în planul eteric. 

Faza 2 : 

Dacă dorim de-materializarea moleculei de apă, atunci nu avem 
decât să micşorăm presiunea creatoare C simbol p=o, 5 ) până la o valoare 
la care putem păstra matricea eterică neschimbată, izomorfă, dar fără a 
manifesta şi particulele fizice aferente. Pentru un observator din lumea 
fizică, obiectul a dispărut din faţa ochilor. 

Faza 3 : 

Pentru a re-materializa obiectul dispărut (fie în acelaşi loc, fie în alt 
loc din spaţiul fizic) nu avem decât să readucem presiunea creatoare la 
valoarea nominală ip=î), prescrisă de Marele Proiectant. în acest 
moment, se vor genera noi atomi fizici sub presiunea planului eteric, care 
vor reface în detaliu obiectul sau fiinţa care dispăruse pentru moment, 
fără a-şi pierde funcţionalitatea. 

Observaţii 

- în timpul fazei 2, matricea eterică devine un obiect concret al lumii 
eterice, putându-se deplasa la dorinţă în acest plan. Este explicaţia 
fenomenului de teleportare . Materializându-se la loc, el poate dispare 
privirii locuitorilor eterici, dar reapare în planul fizic. Datorită vibraţiei 

mai înalte din planul eteric, obiectele se pot deplasa în el mult mai 
repede comparativ cu cel fizic, fără frecare cu aerul sau alte 
inconveniente gravitaţionale. Navele spaţiale translatate temporar în 
planul subtil pot călători chiar cu viteze superluminice, coborând apoi în 
punctul dorit. 

- Multe tipuri de particule cuantice recent descoperite sunt extrem 
de instabile, creându-se şi dispărând fulgerător, spre uimirea savanţilor, 
care încă nu înţeleg rostul acestui du-te-vino. Practic, constatăm că 
fenomenele fizice sunt ţesute pe urzeala reţelei eterice. 

- Fizica actuală se preocupă tot mai intens de obţinerea energiei din 
„vid” , adică din eter. Vidul este plin de prana (eter), care ne aşteaptă să îi 
micşorăm vibraţia până la nivelul la care putem colecta energia obţinută 
şi retransformând-o în alte forme de energie uşor utilizabilă. 

- Sunt oare electronii, protonii şi neutronii stabili şi eterni? Aceste 
particule se combină în tot felul de atomi şi molecule, realizează tot genul 
de reacţii fizice şi chimice, păstrându-şi atributele şi structura. Dar 
aceasta doar până în momentul când au „nenorocul” de a ajunge în locuri 
stranii din univers - precum pulsarii, quasarii, găurile negre, 
acceleratorul de particule de la CERN - unde sunt descompuşi în 
particule eterice elementare şi reamestecaţi într-o supă creatoare 
proaspătă. Deci eternitate nu există pentru particulele fizice. 

- Se susţine astăzi că gravitaţia este un efect al curburii spaţiului 
tridimensional într-o a patra dimensiune. Acum ştim că această 
dimensiune enigmatică există, fiind cea eterică. Prin urmare, levitatia 
poate fi obţinută controlând fenomenul gravitaţiei din planul eteric care 
o generează. 

- înţelepciunea antică hindusă ne învaţă că Dumnezeu manifestă şi 
susţine permanent Creaţia prin vibraţia primordială AUM. Pentru ca 
această intenţie să se manifeste, Brahman a creat Spaţiul (unde să se 
desfăşoare jocul) şi Timpul (în care să aibă loc transformările lumii). Pe 
baza modelului prezentat în acest capitol putem înţelege că, dacă Divinul 
ar suspenda pentru o clipă presiunea creatoare (p=o), atunci multiversul 
ar dispare instantaneu. De fapt, tot din bogata tradiţie hindusă aflăm că 
este posibil ca aşa să se şi întâmple! Conform unor tratate mistico- 
ştiinţifice, se pare că Divinul emană şi resoarbe în fiecare clipă 
multiversul. Presiunea sa creatoare nu ar fi deci continuă, ci pulsatorie. 
Teoretic, acest lucru ar putea fi adevărat, fiindcă la fiecare resorbţie a 
multiversului, el ar rămâne fixat în memoria divină în toate amănuntele 
până la următoarea emanaţie creatoare, când îşi reia existenţa din 
momentul anterior, fără ca fiinţele multiversului să constate această 
„gaură în timpul divin” prin care au trecut, prin care trec permanent. 
Deci multiversul ar fi generat de un fel de „lampă stroboscopică”, 
succesiunea clipelor de existenţă reală fiind determinată doar de 
fracţiunile în care „se face lumină”... Dar cine poate şti aceste lucruri, 
decât Dumnezeu!? 

25 noiembrie 2009 

ADDENDA: 


DESPRE DEMATERIALIZAREA UNIVERSULUI 

Recente teorii şi descoperiri ştiinţifice vin să argumenteze existenţa 
câmpului eteric. 


Ştire 7: 

«Descoperirea bosonului Higgs, la CERN-Geneva, în 2012, este extrem de 
importantă, deoarece confirmă existenţa câmpului Higgs, un câmp energetic invizibil, 
prezent în întregul Univers, care conferă masă particulelor. 

Asemenea apei, care poate exista şi în stare lichidă şi în stare solidă, câmpul 
Higgs, care umple întregul spaţiu-timp, poate exista în două stări diferite. 

în prezent, câmpul Higgs este la limita inferioară a energiei, iar dacă energia lui 
va deveni mai intensă, va duce la micşorarea atomilor şi la dezintegrarea nucleilor 
tuturor atomilor, astfel că hidrogenul va fi singurul element care va mai rămâne în 
Univers.» 

Comentariu : 

Savanţii numesc acum materia eterică „câmp Higgs”. Câmpul eteric 
conferă posibilitatea existenţei lumii fizice, dar, spun savanţii, în anumite 
condiţii, componenta fizică ar putea dispare, fiind resorbită în câmpul 
Higgs. Cu alte cuvinte, s-ar dematerializa. 


7 http://wWW.deSCOpera.ro/dneWS/i323333i-Stephen-hawking-Se-teme-Ca-boSOnul-higgS-Va- 
provoca-distrugerea-universului-ce-sustine-celebrul-fizician 

LUMI PARALELE - 
DRAGOSTEA ÎN ASTRAL 


Cercetătorii moderni ai dedublării astrale sunt de părere că atunci 
când conştiinţa se extracorporalizează în planul eteric (care este copia 
energetică a realităţii fizice), ea poate efectua aşa-zisul „ amor astral ”, 
care reprezintă o contopire energetică cu fiinţe de sex opus. Ea nu 
implică folosirea organelor genitale, ci doar o punere în comun a 
energiilor complementare a celor doi, pe toate nivelele sau doar pe unele 
dintre ele (mai ales nivelul senzual şi cel afectiv), rezultând o explozie de 
energie extatică şi o echilibrare benefică amândurora. Se precizează că 
satisfacţia este mult mai mare decât în cazul unui act sexual fizic. 

Sunt binecunoscute aşa-zisele „ vise erotice ”, în care omul visează o 
astfel de unire cu un partener de sex opus. Aceste vise nu sunt doar nişte 
plăsmuiri ale unor neuroni excitaţi din creier, ci pot fi urmarea unor 
contopiri reale în planul eteric, în urma unei „dedublări 
neconştientizate”. Desigur, este necesară o anumită lipsă ori exces pe 
unul dintre palierele energetice, pentru ca să fie întrunite condiţiile unei 
contopiri energetice, altfel ea nu şi-ar avea rostul. 

Cazuistica parapsihologică nu duce lipsă de relatări ale unor 
persoane de sex feminin care susţin că au fost violate de entităţi invizibile 
masculine. Astfel de relatări de „ viol astral ” există încă din Evul Mediu, 
entităţile purtând numele de incubus, adică demoni ce seduc femeia 
pentru a-i fura energia, rezultatul fiind dăunător sănătăţii acesteia. Dând 
la o parte vălul de legendă populară, am putea spune că ar fi vorba, mai 
degrabă, de un fel de „viol astral cu încuviinţare”. Adică, femeia sau fata 
nu acceptă conştient actul de contopire, fiind influenţată de prejudecăţile 
adânc înfipte în subconştient, dar structura sa energetică este aptă şi 
doreşte fuziunea energetică, pentru a-şi echilibra funcţionarea. 
Cercetătorii extracorporalizării afirmă că, în dimensiunea suprafizică, 
dispar sentimentele de vinovăţie relative la actul sexual, atunci când 
omul se dedublează conştient. 

Putem deci considera că sursa erotismului uman se află pe nivelul 
eterico-energetic al realităţii multidimensionale, pe când sexualitatea 
animală în vederea reproducerii este legată strict de nivelul fizic. 

Deşi avem o denumire folclorică şi pentru demonii sexuali feminini, 
succubus, totuşi, nu s-au prea raportat public astfel de siluiri energetice 
la bărbaţi (cu excepţia călugărilor), ceea ce justifică explicaţia psihologică 
şi culturală dată mai sus (bărbaţii având mult mai puţin temerea 
subconştientă de a face sex în afara moralei convenţionale). 

Totuşi, nu putem expedia drept fantezie o tradiţie folclorică de sute 
de ani, prezentă şi în mitologia românească sub forma „baladei 

Zburătorului”, ca şi a altor basme şi legende! Dar dacă astfel de vampiri 
sexuali există, ei nu se pot contopi decât cu persoane compatibile cu ei. 
Deci „vina” este împărţită între victimă şi siluitor. în acest caz, victima, 
dacă vrea să scape de astfel de atentate la pudoare, ar trebui să caute să 
evolueze spiritual, pentru a nu mai rezona cu energiile mizerabile ale 
acelei entităţi inferioare. Atunci, contopirile energetice, dacă vor mai 
apare, vor fi mult mai plăcute, cu parteneri invizibili ce nu îi vor fura 
energia, ci i-o vor echilibra. 


TĂRÂMURILE PARALELE 

Marele sfânt indian Ramakrishna a fost o persoană extraordinară. El 
a folosit ca metodă de explorare astrală activarea completă a chakrelor, 
cu ajutorul energiei Kundalini. 

Cele 7 chakre principale corespund celor 7 planuri paralele importante. Astfel, 
chakra 1 (Muladhara) corespunde planului fizic; chakra 2 (Swadhisthana), planului 
eteric; chakra 3 (Manipura), planului astral median; chakra 4 (Anahata), planului 
astral superior; chakrele 5, 6 şi 7 (Vishuddha, Ajna, Sahasrara), planurilor pur 
spirituale. 

Ramakrishna a zăbovit timp de câteva luni pe fiecare nivel, 
explorând până la saţietate posibilităţile oferite de ele, trecând apoi la 
următorul nivel superior, ajungând până la planul Divinităţii Supreme. 
Cunoaşterea lăsată moştenire de Ramakrishna omenirii a schimbat 
cursul evoluţiei spiritualităţii de pe această planetă. Viaţa sa a fost o 
continuă contemplare a lui Dumnezeu, atrăgând vizitele a mii de oameni 
de toate credinţele şi clasele sociale, toţi simţindu-se înconjuraţi de 
iubirea divină şi purificaţi lăuntric în prezenţa sa. Printr-o simplă 
atingere, sfântul putea oferi şi altora starea de extaz divin. 

Deşi în planul realităţii fizice sfântul respecta regula yoghină 
brahmacharya, neîntreţinând relaţii sexuale nici măcar cu soţia sa 
legitimă, Ramakrishna a cunoscut pe de-a-ntregul beţia contopirii 
sexuale energetice din planul eteric (2). Acolo nu există sentimentul 
fidelităţii faţă de un partener, nici al geloziei, nici legăminte de castitate. 

Totuşi, atragem atenţia că regulile lumii eterice nu se aplică şi lumii fizice! 
Aici, libertinajul sexual, mai devreme sau mai târziu, este pedepsit de legile 
implacabile ale planului fizic (având ca urmări posibile: boli cu transmitere 
genitală, obsesii sau preocupări excesive legate de sexualitate, pervertirea 
caracterului, depersonalizare etc.). Este mult mai bine, din toate punctele de 
vedere, să păstrăm o singură legătură de suflet în planul fizic! Cei dornici de 
multiple aventuri erotice fără obligaţii ar fi mai bine să se instruiască în 
tehnicile proiecţiei astrale! 

După ce a băut cupa erotismului astral, sfântul Ramakrishna a 
avansat treptat pe toate celelalte nivele şi stări de conştiinţă tot mai 
rafinate, învăţând caracteristicile fiecăreia şi bucurându-se de fiecare în 
parte. Beatitudinea trăită în preajma Divinităţii nu se poate descrie în 
cuvinte şi nici compara cu trăirile de pe celelalte niveluri! 

Folosind informaţiile aduse de exploratorii în astral occidentali, 
putem descrie sumar planurile paralele astfel: 

Planul eteric (2) sau „tărâmul aici-acum” este o copie aproape 
perfectă a realităţii fizice, dar conţinând şi alte fiinţe proprii, cum ar fi 
fantomele, elementalii (gnomi, ondine, silfide, salamandre), formele- 
gând mai grosiere (ce influenţează aşa-numitul inconştient colectiv) etc. 
în lumile subtile, începând cu etericul, spiritul îşi poate modela orice 
formă trupească doreşte, corpul său fiind oarecum fluid şi plastic. în 
acest prim nivel subtil se găseşte din abundenţă aşa-numitul „ki greu” 
sau, simplu spus, energici vitală folosită în artele marţiale şi în tratarea 
bolilor fizice. 

lată nişte demonstraţii incredibile de măiestrie în utilizarea energiei ki: John 
Chang 8 , Concurs de arte marţiale non-contact 9 . 

Planul astral median {3} conţine „tărâmurile culturale şi de 
credinţe”, zone în care spiritele rezidente construiesc o realitate 
conformă cu gândurile, dorinţele, obişnuinţele preluate din ultima lor 
viaţă de om. Acolo există zone creştine, musulmane, hinduse, 
amerindiene etc., unde spiritul se bucură de promisiunile religiei sau 
culturii din care a făcut parte omul ce a murit. Un explorator astral care 
vizitează această dimensiune extrafîzică poate să-şi creeze, prin forţa 
gândului, un decor sau obiecte proprii, dar numai cu condiţia să nu intre 
în contradicţie cu cadrul unanim acceptat. De exemplu, într-o zonă 
islamică spiritul nu va putea construi o cruce, căci ea va fi instantaneu 
dizolvată de câmpul mental general. Aceste tărâmuri au o durată de viaţă 
limitată şi dependentă de prezenţa nemijlocită a spiritelor care provin 
din spaţiul cultural respectiv. De pildă, odată cu dispariţia civilizaţiei 
sumeriene de pe Terra, tărâmul astral corespondent s-a depopulat 
treptat, până la extincţia sa (fiindcă respectivele spirite s-au reîncarnat pe 
Pământ în alte culturi). 

Planul astral superior (4) conţine „tărâmurile variabile”, fiindcă 
fiecare spirit rezident îşi construieşte propriul său decor individual. 
Exploratorul astral care îl vizitează poate adăuga şi el orice element, de 
comun acord cu rezidentul. Aici începe trezirea la realitatea spirituală, 
prin înţelegerea faptului că totul este relativ, inclusiv formele exterioare, 
şi că „ Universul eşţe mental ” (Kybalion). 

Planurile mentalo-cauzale, pur spirituale (5. 6 . 7) nu mai au niciun 
decor, nici forme, ci numai spaţiu aparent gol. Entităţile apar doar ca 
nişte luminiţe într-un spaţiu infinit. Acestea sunt dimensiunile cu 
adevărat spirituale, nonsenzoriale. Dacă exploratorul astral care vizitează 
acest plan găseşte un spirit dispus să interacţioneze cu el, acest spirit ar 
putea să creeze instantaneu forme conform dorinţelor, gândurilor, 
imaginaţiei exploratorului, ca într-o oglindă a minţii sale. într-un astfel 
de plan înalt are loc şi Judecata de Apoi a sufletului, toate evenimentele 


8 https://www.youtube.com/watch?v=AosohnwiHt8 
9https://www.youtube.com/watch?v=UmEOR6a680E 

din viaţa fostului om derulându-se pe un fel de ecran exterior, ele fiind de 
fapt reproducerea a ceea ce se află în memoria profundă a spiritului 
căruia i se face bilanţul vieţii. 

în aceste „tărâmuri spirituale” este important ca exploratorul astral 
să îşi controleze foarte bine gândurile, căci orice idee capătă instantaneu 
realitate. Acesta este motivul pentru care aceste planuri superioare sunt 
inaccesibile spiritului insuficient evoluat: fiindcă el nu se poate abţine să 
nutrească dorinţe inferioare, lumeşti, ce se vor transforma imediat în 
realitatea înconjurătoare, ce -1 va înfricoşa şi de care nu va şti să scape. 
Acest lucru ar fi chinuitor pentru bietul spirit căruia îi lipseşte controlul 
mental şi încă nu s-a purificat îndeajuns. în plus, ar aduce oarece deranj 
pentru spiritele elevate, cărora le place liniştea şi ordinea... Pentru acel 
spirit imatur ar fi mult mai confortabil să locuiască într-un tărâm cultural 
din planul astral median. Acolo lucrurile sunt bine aşezate (mentalizate) 
de alţii. Nu DUMNEZEU împiedică spiritele să urce oricât de Sus vor ele, 
ci propria lor neputinţă şi legile obiective ale universului...! 


DEMONII ŞI IAD UL 

Conform axiomei că lumea întunericului este imaginea în oglindă a 
lumii Luminii , planurile existenţiale amintite mai sus îşi au câte o replică 
alcătuită din energii demoniace, malefice. Pe fiecare palier de vibraţie 
(eteric, astral, mentalo-cauzal) există atât zone divine, cât şi zone 
satanice, dar ele nu se ating niciodată. Singurul plan unde binele şi răul 
coexistă este planul fizic al Pământului. Aici, un om în care este încarnat 
un spirit bun poate fi obligat să trăiască zi de zi alături de un om ce 
posedă un spirit demoniac, deşi cei doi sunt incompatibili spiritual . Este 
o situaţie des întâlnită în anumite cupluri maritale sau în colective 
umane. în planul eteric ne putem întâlni cu fiinţe sau energii neplăcute, 
dar le putem uşor evita. începând cu planul astral , şi cu atât mai mult în 
planurile spirituale , separarea celor două tipuri de energii antagonice 
este totală, iar contactul întâmplător este imposibil. Excepţie fac 
încercările spiritelor bune de a coborî în „iad”, pentru a salva sufletele 
care încă mai poartă în ele o fărâmă de lumină şi speranţă. 

O imagine simbolică a tărâmurilor vibratoare antagonice poate fi cea 
de mai jos. Lumea binelui este pozitivă şi tot mai luminoasă, iar cea a 
răului este negativă, tot mai întunecată, pe măsură ce nivelul creşte ca 
simplitate şi putere. Ele se ating în planul fizic, dar se despart tot mai 
mult, chiar total, cu cât ne apropiem de planurile spirituale. Dumnezeu 
este polul pozitiv, iar Satan este polul negativ al manifestării cosmice. în 
Divinitate există unire şi armonie, Satan îşi conduce supuşii prin teroare. 

Antagonismul celor două Lumi , pe toate planurile 
(Lumina vs. întunericul spiritual) 

Ce se întâmplă cu sufletele oamenilor la moarte, în care direcţie vor 
merge: în sus sau în jos? Găsim răspuns la această întrebare în scrierea 
„Viziuni în lumea spiritelor”, de Sundar Singh . un sfânt indian creştin. 
Iată un scurt citat semnificativ: 

«Am văzut atunci că din toate părţile, mii şi mii de suflete soseau necontenit în 
lumea spiritelor, şi toate erau însoţite de îngerii şi spiritele bune care le conduceau 
încă de pe patul morţii. Spiritelor rele nu li se permitea să se apropie de ele, ci 
stăteau departe şi priveau neputincioase. De asemenea, am observat că spiritele 
bune nu însoţeau sufletele celor care într-adevăr fuseseră răi. în jurul lor erau doar 
spirite rele, care îi însoţeau încă de pe patul morţii, în timp ce îngerii, tot la fel, 
stăteau deoparte şi urmăreau, în anumite situaţii, să împiedice spiritele rele de a da 
cale liberă pornirilor lor, prin care încercau să le facă rău acestora. Aproape imediat, 
spiritele rele conduceau aceste suflete către întuneric, pentru că, atunci când 
fuseseră în trup, permiseseră ca în mod repetat spiritele rele să le influenţeze către 
rău şi au acţionat chiar malefic. 

îngerii nu împiedică niciodată voinţa liberă a vreunui suflet, ci îl lasă să 
acţioneze aşa cum el doreşte. El este întotdeauna liber să aleagă. De asemenea, am 
văzut acolo multe suflete, care sosiseră mai târziu în lumea spiritelor, fiind însoţite 
atât de spirite bune cât şi rele, precum şi de îngeri. Dar nu după mult timp, tendinţa 
fundamentală a vieţii lor a început să se arate şi ei s-au separat, cei buni la cei cu 
caracterul cel bun, cei răi la cei răi şi, până la urmă, distincţia a fost creată.» (Visions 
ofthe Spiritual World, by Sadhu Sundar Singh) 


25 august 2011 

MOARTEA MORŢII ŞI DESĂVÂRŞIREA 


- impresii după lectura cărţii omonime scrise de Mie Cioară - 

VIAŢA SPIRITELOR ÎN PURGATORIU 

Cartea „Moartea morţii şi desăvârşirea”, scrisă de iluminatul român 
Ilie Cioară, ne oferă o experienţă psihologică şi spirituală foarte 
puternică. Este un adjuvant pe calea spre iluminarea spirituală. 

De obicei noi, oamenii, considerăm că viaţa noastră cotidiană are 
numeroase hibe. O vedem mai mult ca pe o colecţie de necazuri şi 
probleme ce ne răpesc liniştea, oferindu-ne mult prea rar momente 
scurte de fericire. Şi mai credem că, odată cu trecerea noastră în lumea 
drepţilor, toate tulburările noastre vor lua sfârşit pe vecie. 

Descrierile călătoriilor astrale ale lui Ilie Cioară ne cam întorc pe dos 
aceste credinţe. Ni se pare acum că viata de om este o frumoasă vacantă, 
unde lucrurile sunt bine aranjate . Vedem cum chinurile psihice ale unor 
spirite după moartea fizică par a nu avea soluţie, spre deosebire de viaţa 
umană, unde se găseşte mereu o salvare. Odată plecat „dincolo”, paleta 
alegerilor se restrânge drastic la ceea ce ai acumulat în viaţă, prin faptele 
şi gândurile tale. 

Problemele sunt realmente dramatice pentru cei care şi-au făcut de 
cap prin apucături degradante, fără a ţine cont de morală, de bun-simţ 
ori de indicaţiile binevoitoare şi înţelepte. Spiritele acelea se simt foarte 
rău, chinurile lor construindu-le un mediu aproape infernal. Prejudecata 
comună este aceea că sufletele ar fi trase de demoni în iad în pofida 
voinţei lor, într-o luptă nedreaptă şi inegală. Fals! Iadul este chiar starea 
sufletului când voinţa de îmbunătăţire este slabă sau inexistentă. 
Infernul este mediul astral creat instantaneu de păcatele sufletului. De 
aceea, nu greşesc prea mult cei care spun că iadul si -1 face omul . 

înţelegem din această lectură educativă că avem o mare şansă la 
autodepăşire cât încă mai suntem în trup. Aici nu ne obsedează nimeni 
cu reproşuri morale zi şi noapte, până înnebunim de suferinţă psihică. 
Aici ne putem lesne îndrepta greşelile, curăţindu-ne astfel karma 
imediat. Aici avem ocazia tot timpul să ne îmbunătăţim caracterul, să ne 
optimizăm în toate împrejurările, ba chiar să realizăm salturi evolutive 
enorme, imposibile în lumea astrală. 

Ne smerim când ne dăm seama că mofturile, ţâfna, pretenţiile 
noastre exagerate sunt ridicole prin comparaţie cu realitatea cruntă care 
ne-ar putea întâmpina „dincolo” dacă nu-i dăm ego-ului nostru „peste 
bot” acum, cât încă dispunem de toate mijloacele mentale şi voliţionale. 
Defectele noastre ne vor urma în astral, luând proporţii monstruoase şi 
căpătând forme vizibile şi foarte deranjante. Cum spune Sfânta 
Evanghelie, pe drept cuvânt, ne-ar putea aştepta „plânsul şi scrâşnirea 

dinţilor”. Prin urmare, lupta cu defectele personale trebuie dusă acum şi 
aici, cât încă avem liniştea şi ocaziile de a ne spori duhovniceşte. 
„Dincolo” nu vom mai avea nici voinţa şi nici posibilităţile din lumea 
terestră. Să profităm deci de clipele noastre ca oameni în carne şi oase, să 
ne bucurăm cât încă mai participăm la această excursie pe Pământ, să 
muncim spiritual cu plăcere, ştiind că aici ne este mult mai uşor să fim 
buni decât dacă vom duce în suflet răutatea în „viaţa de apoi”! Această 
viziune smerită este o mare binecuvântare şi un prilej de purificare oferit 
de cartea iluminatului român Ilie Cioară. 

Descrierea pe care autorul o face purgatoriul astral este atât de vie şi 
clară, încât ne convinge de motivul avertizărilor metaforice ale lui Isus: 

«Acum, dacă mâna ta sau piciorul tău te face să cazi în păcat, taie-le şi 
leapădă-le de la tine. Este mai bine pentru tine să intri în viaţă şchiop sau ciung, 
decât să ai două mâini sau două picioare şi să fii aruncat în focul veşnic. Şi dacă 
ochiul tău te face să cazi în păcat, scoate-l şi leapădă-l de la tine. Este mai bine 
pentru tine să intri în viaţă numai cu un ochi, decât să ai amândoi ochii şi să fii 
aruncat în focul gheenei.» (Matei 18:8,9) 

Noi ştim că, obiectiv vorbind, nimic nu este veşnic, nici chiar „focul 
gheenei”. Totuşi, suferinţele acelor suflete nenorocite ţin clipă de clipă şi 
par a nu se mai sfârşi - subiectiv, ele durează o eternitate. Este 
impresionant să vedem, precum Ilie Cioară în dedublările sale astrale, că 
sufletele oamenilor pe care i-am cunoscut au ajuns într-o stare 
dureroasă, din care nu putem să-i scoatem. Cel mai mult contează 
propria dorinţă a spiritului respectiv de a se înălţa spre Dumnezeu, dar, 
„dincolo”, această putere de a dori depinde ea însăşi de karma acumulată 
prin faptele şi gândurile din timpul vieţii. De aceea, timpul petrecut în 
purgatoriu depinde de cum s-a comportat şi de atitudinile omului 
respectiv. Putem fi şocaţi de faptul că indivizi respectaţi de societate în 
timpul vieţii ajung, pe tărâmul astral, să fie chinuiţi, neputincioşi, 
ruşinaţi. Criteriile şi valorile din lumea terestră nu mai sunt valabile 
acolo. Ceea ce noi considerăm ca fiind vini mărunte se pot adeveri ca 
fiind mari păcate, cu pedepse pe măsură. 

Mândria, trufia, îngâmfarea, orgoliul este cel mai mare păcat al 
omului. Orgoliul cel mai uşor sporeşte prin laudele semenilor. Partea 
bună a laudei este că ne motivează să facem performanţă (aspect 
individual) şi ne aduce demnitate (aspect social). Din punct de vedere 
spiritual, partea proastă a laudei este că ne întăreşte ego-ul. Putem evita 
acest risc dacă ne gândim imediat la ceea ce mai avem încă de făcut 
(întotdeauna mai este loc de perfecţionare!), la semenii cu realizări 
incomparabil mai mari decât ale noastre (pe lângă ei, suntem nişte 
pigmei!), la realitatea spirituală pe care abia o întrezărim timizi (infinit 
mai mare şi mai bogată decât mărunta lume omenească!). 

Un frumos exerciţiu de umilinţă şi dilatare mentală ar fi cel de a contempla 
uimitoarele imagini ale spaţiului cosmic, obţinute cu cele mai puternice telescoape 10 . 


10 http://hubblesite.org/ gallery/ album/ 
http:// www.spacetelescope.org/ images/ 

Văzând cât de neputincioase sunt unele suflete ale defuncţilor 
apropiaţi, parcă ne piere dorinţa de a contacta morţii, ca să ne dea 
sfaturi. Ce ajutor să primim de la nişte amărâte de spirite?! Degeaba 
aparţin oamenilor pe care i-am cunoscut, dacă nivelul lor evolutiv este ca 
vai de el! Au nişte atitudini şi idei copilăreşti, absurde sau nepioase. Cu 
totul altceva ar fi să apelăm sfioşi la sprijinul Marilor Lumini ale 
Universului, care însă sunt mai pretenţioase cu cei care Le caută... Dar un 
om sincer în strădania spre mai bine va fi ascultat mereu şi va primi 
suport divin necondiţionat. 

Pe Pământ, toţi părem egali, dar în astral diferenţele sunt clare, prin 
faptul că nu împărţim acelaşi teritoriu vibratoriu şi nu avem aceleaşi 
puteri spirituale. Metaforic vorbind, cei buni stau fericiţi la soare, iar cei 
răi stau la subsol, pe întuneric. Cei din urmă îşi elimină energia negativă 
prin suferinţă. Formele astrale de care spiritul se înconjoară sau prin care 
se manifestă sunt întotdeauna simbolice, în deplin acord cu starea 
spiritului respectiv. 

Cartea ne convinge că avem nevoie să invocăm ajutorul divin, spre a 
ne arăta calea cea bună şi a ne ajuta să ne alungăm ignoranţa spirituală. 
Altfel, mari ispite ne pot face să cădem moral şi să nu mai înţelegem ce e 
bine şi ce e rău, afundându-ne ireparabil spre chinurile Judecăţii de apoi. 

Spune autorul: «Orice dovadă trimisă de Cer pământenilor le creează acestora 
o obligaţie. Mă obligă în primul rând pe mine, instrumentul prin care se transmite. 
Obligă apoi pe cei cărora li se adresează în mod direct. Şi, în sfârşit, creează obligaţii 
şi pentru cei care citesc această carte. Aflând toate acestea, ni se cere nouă, 
tuturora, o mai mare atenţie în viitor asupra comportării şi activităţii noastre, spre a 
curăţi tot mai hotărât zgura imperfecţiunii.» 

Şi mai adaugă el: «Responsabilitatea creşte în măsura în care cunoştinţele în 
acest domeniu se înregistrează în depozitul memoriei. Este mai bine să nu ştim, 
decât să negăm sau să dispreţuim adevăruri la care momentan nu avem acces.» 


FERICIREA OMENEASCA 

Lumea este imperfectă, o ştim cu toţii. Dar să nu ne mai tot plângem 
de asta - vai, cât de loviţi suntem, bieţii de noi, de nedreptăţi sau lipsuri! 
- ci să fim bucuroşi cu bucăţica noastră de realitate! Cel mult să spunem 
aşa, cu obiectivitate şi detaşare: săracul ego-ul nostru, câte mai îndură el! 
Niciodată nu vom găsi perfecţiunea în lumea materială, nu ne aşteaptă 
multe prilejuri exterioare de bucurie. Şi bogaţii plâng, nu-i aşa?! De fapt, 
chiar dacă apar stări de fericire, ele nu durează mult. Mintea egotică este 
mereu agitată şi vrea mereu altceva. Ea este construită pentru a face 
mereu câte ceva. 

Fericirea adevărată este ideală , deci aparţine lumii ideale 
(spirituale). Să fim mulţumiţi că existăm pur şi simplu, că avem un corp 
cu care putem să acţionăm şi să ne autodepăşim limitele! Fericirea apare 
în starea contemplativă de a fi . care însă poate fi prelungită şi în 

activităţile curente. Noi alergăm în lumea largă după himere ce ne promit 
satisfacţii şi realizări materiale, dar fericirea nu vine din exterior! 
Desigur, putem înfăptui lucruri utile sau măreţe, dar să le oferim cu 
detaşare lui Dumnezeu şi semenilor... Decât să fim obsedaţi de satisfacţii 
personale, care oricum nu vor dura, mai bine să dorim şi să acţionăm 
spre binele tuturor, ceea ce ne va mări karma bună şi fericirea! 

Isus spunea că „ numai devenind precum copiii mici putem intra în 
împărăţia lui Dumnezeu” (Matei 18:3). Sensul acestei comparaţii este 
multiplu: - să fim smeriţi precum copiii în lumea celor mari, căci şi noi 
suntem neştiutori ale legilor universului, trufaşi în ignoranţa noastră; - şă 
fim sinceri (deci şi oneşti), căci minţindu-i pe alţii, întâi ne păcălim pe 
noi înşine; - să ne păstrăm sensibilitatea de a ne lăsa uimiţi şi amuzaţi de 
lucrurile simple; - să credem si să ascultăm Părinţii (spirituali), înainte 
de a putea verifica pe cont propriu adevărul sfaturilor lor binevoitoare; - 
nu în ultimul rând, să fim mulţumiţi cu ce avem şi unde ne aflăm. Copiii 
mici, dacă au hrană, adăpost, afecţiune şi linişte sufletească, atunci sunt 
fericiţi oriunde. La fel şi noi, având din toate acestea în proporţie 
satisfăcătoare, putem fi fericiţi astăzi cu puţinul nostru. «Nu vă 
îngrijoraţi, dar, de ziua de mâine; căci ziua de mâine se va îngrijora de 
ea însăşi. Ajunge zilei necazul ei.» (Matei 6:34) în acest sens, putem lua 
exemplu şi de la acele rare persoane iluminate de Dumnezeu, care au 
dovedit că pot fi fericite chiar şi în ipostaze extrem de grave, dificile, chiar 
tragice, în lipsuri şi nevoi. Cine îsi amână fericirea pentru ziua ipotetică 
în care va avea de toate, nu are parte de ea nici acum, nici când va avea 
lucrurile materiale dorite . 

Cartea „Moartea morţii şi desăvârşirea” este puternic încărcată 
spiritual, aducându-ne în inimă, cel puţin pentru câtva timp, smerenia 
sinceră. Iar această smerenie ne generează mulţumirea. Aceasta din 
urmă are un nume special în Niyama (regulile etice din yoga): şgnţo§a . 
Este o mare calitate, spre care trebuie să tindem de la începutul (ca 
aspiraţie şi strădanie) şi până la sfârşitul (ca realizare excelentă) căii 
spirituale pe care mergem fiecare. Când simţim o nemulţumire oarecare, 
să ne aducem aminte de cuvântul magic „mulţumire” sau altul sinonim. 
Santoşa se obţine prin DETAŞAREA de mecanismele de funcţionare ale 
ego-ului şi prin ATENŢIA binevoitoare faţă de realitatea înconjurătoare 
şi din noi înşine. O „mantră” foarte de folos în păstrarea mulţumirii 
lăuntrice este fraza înţeleaptă creştină „Domnul a dat, Domnul a luat”. 
De fiecare dată când ne învingem pornirile egotice (nu doar cele 
manifestate în exterior, ci şi emoţiile, dispoziţiile neplăcute), suntem 
gratificaţi pe neaşteptate cu o satisfacţie spirituală, ca o detensionare 
plăcută. 

Să ne bucurăm, aşadar, de fiecare clipă petrecută pe Pământ, mai 
ales de clipele obişnuite (care formează marea majoritate a vieţii 
noastre), când fiecare lucru simplu ne impresionează adânc şi ne face să 
vibrăm intens, ca în preajma unei capodopere universale! Aceasta este 
fericirea de a trăi, care poate fi atinsă numai prin spiritualitate. 

DEDUBLAREA ASTRALA 

în scrierile esoterice se spune adesea că sufletul tuturor oamenilor 
iese din corp pe timpul somnului, călătorind pe tărâmurile astrale, unde 
are diverse experienţe interesante. Pe de altă parte, se vorbeşte despre 
fenomenul dedublării sau proiecţiei astrale, pe care îl trăiesc doar un 
număr redus de oameni . Se naşte deci întrebarea: călătoriile astrale sunt 
disponibile oricui sau, dimpotrivă, doar anumitor oameni care au această 
abilitate specială? 

Pentru a rezolva această nelămurire firească, voi apela la TEORIA 
CONŞTIINŢEI DUALE, pe care am propus-o în lucrările mele. Pe scurt, 
ea postulează că în om coexistă atât conştiinţa umană, cât si conştiinţa 
spirituală . Pe timpul vieţii, cele două sunt separate, comunicând 
permanent, automat, dar imperfect. La moarte, cele două se reunesc, 
redevenind o singură conştiinţă, cea a spiritului etern. Fenomenul 
dedublării reproduce, la scară redusă şi reversibil, ceea ce se întâmplă la 
moarte şi la naştere. Din perspectiva conştiinţei însăşi, numele de 
„dedublare” pare a fi nepotrivit, mult mai justificat fiind cel de 
„reunificare”. Să detaliem explicaţiile. 

SOMNUL 

După ce omul adoarme, spiritul se desprinde de corp, plecând în 
lumea astrală, păstrând legătura cu trupul prin „cordonul de argint” (care 
este un flux de particule astrale provenind din învelişul corespondent al 
fiinţei umane). în acest timp, conştiinţa umană rămâne în trup (sau 
foarte uşor detaşată de el), dar în stare amorţită, primind semnale doar 
când omul visează. Câteodată, visul este o traducere (inexactă) a unor 
informaţii transmise de spiritul ce călătoreşte sau tocmai s-a întors din 
voiajul astral. De cele mai multe ori însă, visul este un simplu produs al 
minţii care îşi ordonează materialul psihic adunat peste zi, prezentat 
conştiinţei umane sub o formă simbolică sau chiar fără sens. 

Trebuie menţionat că întotdeauna (atât în starea de veghe, cât şi în 
cea de somn a omului) spiritul se simte perfect liber , cu o conştiinţă 
foarte clară, amintindu-şi în permanenţă vieţile sale anterioare, misiunea 
sa spirituală şi contactele pe care le are cu alte spirite ale universului. în 
schimb, toate acestea rămân ascunse conştiinţei umane - după cum 
putem depune mărturie cu toţii. 

MOARTEA Şl JUDECATA DE APOI 

în mod obişnuit, timp de zeci de ani, conştiinţa umană nu a părăsit 
niciodată trupul fizic, necunoscând decât starea de veghe şi cea de somn 
(cu sau fără vise). La moarte, spiritul părăseşte corpul, iar conştiinţa 
umană se uneşte cu conştiinţa spirituală, formând o unitate absolută. 
Prin faptul că mintea spiritului preia în întregime imensa minte umană, 
spiritul se încarcă cu nişte acumulări psihice foarte grele, care practic îi 
obnubilează conştiinţa. Spiritul se simte acum ca si cum ar fi omul 

respectiv, uitând aproape complet identitatea sa spirituală. Această stare 
de confuzie copleşitoare se menţine câteva zile sau săptămâni, până la 
dizolvarea naturală a învelişului astral de origine umană. în cazurile mai 
grave, confuzia de identitate a spiritelor imature poate dura ani de zile. 

Odată cu părăsirea definitivă a corpului fizic, începe etapa 
purgatoriului (sau bardo) pentru spiritul eliberat de corp. în această 
perioadă are loc şi Judecata de Apoi . Aceasta constă din mai multe 
momente când spiritul este adus în faţa unor Juraţi angelici, care îl 
îndeamnă binevoitori să privească retrospectiv la viaţa care tocmai s-a 
încheiat şi să tragă concluziile fireşti. Spiritul trebuie să conştientizeze 
faptele bune şi cele rele din perspectiva legităţilor universale - pe care fie 
le cunoaşte deja, fie îi sunt prezentate în mod repetat de îngerii 
judecători, până le înţelege şi le asimilează. Judecata de Apoi este deci o 
autojudecată a divinităţii interioare, dar cu sprijin exterior. Este în 
interesul spiritului să o termine cât mai rapid, iar aceasta depinde 
exclusiv de el. 

Pe măsură ce înţelege toate acestea, spiritul se eliberează de bagajul 
psihologic uman. în finalul perioadei purgatoriului, la ultima înfăţişare 
înaintea Judecătorilor divini, spiritul este eliberat. Acum poate reîncepe 
activităţile sale interesante de spirit liber şi chiar să caute nerăbdător un 
nou priîej de reîncarnare în corp uman, pentru a pune în practică lecţiile 
învăţate la Judecată. Spiritul ştie că doar corectându-şi karma negativă 
poate să crească în rang, căpătând puteri angelice şi o mai mare radiaţie 
divină. 

Citind, recitind aceste informaţii, înţelegându-le şi memorându-le, 
vă veţi ajuta propria eliberare rapidă de confuzia morţii, atunci când veţi 
părăsi planul fizic. Aceasta este una din mizele importante ale educaţiei 
spirituale. 


DEDUBLAREA SAU PROIECŢIA ASTRALĂ 

Dedublarea astrală este o stare intermediară între somn şi moarte. 
Se aseamănă cu somnul prin faptul că durează o perioadă limitată, după 
care omul îşi revine la starea de veghe. Se aseamănă cu moartea prin 
aceea că un fragment din mintea umană (nu toată) este preluată de spirit 
în voiajul său. Prin această asimilare a minţii umane în mintea spiritului, 
spiritul se consideră a fi o conştiinţă umană, cu toate limitările sale 
psihologice. Din acest motiv, relatările celor care se dedublează păstrează 
caracteristicile personale , desigur îmbogăţite cu fenomenele inerente 
spaţiului şi legităţilor astrale. 

Dedublarea poate surveni în trei moduri distincte: 

1 - Prin talent nativ şi har destinic, când fenomenul debutează 
spontan la o anumită vârstă. 

2 - Prin traumă fizică, când se produce accidental o reconfigurare a 
întregii structuri energetice a corpului, cu dobândirea abilităţii de a 
efectua proiecţia astrală în mod voluntar. 

Aici ar intra şi experienţele de moarte clinică, chiar dacă dedublarea 
nu se va mai repeta niciodată ulterior. 

3 - Prin antrenament parapsihologic. Există diverse metode, de la 
cele antice până la cele mai moderne tehnologii, cu sau fără instructor. 
Nu recomandăm nimănui forţarea obţinerii unor rezultate cu aceste 
metode artificiale dacă nu se constată o anumită înclinaţie sau abilitate 
naturală! Mai subliniem obligativitatea invocării unui sprijin spiritual 
divin înainte de a se încerca o asemenea cascadorie psihică! 

POSEDARE Şl WALK-IN 

Există riscuri reale de posedare (preluarea controlului de către un 
spirit străin) sau moarte (imposibilitatea de reîntoarcere în trup). Ilie 
Cioară avea mereu alături, invizibil, un însoţitor-ghid divin protector. 
Iată ce avertizează autorul, deşi el a practicat dedublarea timp de aproape 
60 de ani: 

«Prin anul 1927, un învăţător dintr-o comună, urmând indicaţiile date de o 
revistă spiritualistă în legătură cu fenomenul dedublării, a trăit o experienţă 
nenorocită. Omul a înnebunit şi a fost internat în spital timp de un an de zile. După 
care, într-o noapte, s-a însănătoşit brusc, spre stupoarea medicilor care l-au tratat. 

Şi acum, iată destăinuirea acestui învăţător, după însănătoşire: „La un moment 
dat am reuşit să mă desprind de corp. în clipa aceea, o entitate care mă aştepta, s-a 
aruncat asupra corpului meu şi l-a ocupat. Din acea clipă, am rămas tot timpul în 
jurul corpului, până într-o noapte, când intrusul, fiind antrenat de un vis, m-a lăsat 
fără voia lui să-mi ocup ceea ce-mi aparţinea!” 

Acesta era aşa-zisul diavol: un fost pământean, spirit slab evoluat, care a trăit 
printre noi şi care vroia cu orice preţ să-şi continue viaţa de deşertăciuni a acestei 
lumi.» 

întrebare şi răspuns: 

- De ce a înnebunit acel experimentator imprudent? 

- Spiritul intrus (probabil, inferior) a găsit o minte umană deja 
formată (probabil, superioară), la care nu a putut să se adapteze. Din 
cauza acestui conflict psihic, comportamentul omului nu era coerent. 
Pentru orice medic, era un semn clar de nebunie. Un spirit superior nici 
măcar nu ar fi încercat să ia loc forţat în trupul unui confrate dedublat. 

Dar dacă mintea veche şi spiritul nou ar fi compatibile, atunci 
substituţia spiritului ar putea trece neobservată de străini, doar cei 
apropiaţi fiind capabili să depisteze unele diferenţe comportamentale. De 
data acesta, ar fi vorba de fenomenul walk-in ”, desigur, numai de comun 
acord între spirite. 

Un caz ce se poate încadra la categoria „substituire de spirit” (engl., 
walk-in) este al actorului Dragoş Pâslaru n . După ce s-a trezit din comă, 
el a decis să renunţe la carieră, familie (soţie şi copil mic) şi să se 
călugărească, sub numele de Părintele Valerian. Era foarte decis să-şi 


11 http://www.cancan.ro/showbiz/showbiz-intern/fosta-sotie-a-lui-dragos-paslaru-si-a-amintit- 
momentul-in-care-sotul-ei-i-a-comunicat-ca-e-hotarat-sa-se-calugareasca-a-luat-decizia-de-unul- 
singur-asta-a-simtit- 215524 .html 

schimbe radical viaţa: ,JSfu a vorbit cu noi, nu s-a consultat cu nimeni. 
Pur şi simplu m-a anunţat care îi este decizia, care îi va fi calea. Era 
foarte sigur că asta vrea, că asta trebuie să facă”, atestă fosta sa soţie. 

A procedat diferit faţă de cei care au suferit o experienţă în preajma 
morţii fengl.. Near-Death Experience ), care - păstrându-şi continuitatea 
conştiinţei şi a identităţii - au decis să se întoarcă la viaţă pentru că mai 
aveau ceva de terminat aici, de obicei în legătură cu familia, prietenii şi 
pentru a răspândi un mesaj de speranţă tuturor. înainte de accident, 
Dragoş Pâslaru era ,foarte haios, absolut OK, foarte dinamic. Nu dădea 
semne de călugăreală, nu mi-l imaginam să stea cu cărţi sfinte în 
mână”, spune Szobi Cseh. 

Iată deci unul din cazurile de transformare totală a personalităţii 
după revenirea din comă. El nu poate fi explicat decât prin substituirea 
spiritului iniţial, care îşi terminase misiunea pământească, cu un altul 
având o cu totul altă personalitate şi intenţii. Acesta din urmă dorea să 
folosească vehiculul terestru devenit disponibil pentru a-şi finaliza o 
misiune anterioară, întreruptă probabil prematur (în acest caz, viaţa 
monahală). Aşa putem explica şi mărturisirea ciudată a Părintelui 
Valerian: „Eu mă rog în fiecare noapte să nu mor în somn. Şi îi 
mulţumesc Lui în fiecare dimineaţă pentru acest lucru”. Aproape oricine 
şi-ar dori să moară în somn, fără durere sau teamă. Nu însă şi călugărul, 
care intuieşte ce lucruri teribile se pot întâmpla „în somn”. Chiar spiritul 
Părintelui Valerian s-a încorporat intr-un astfel de moment şi acum are o 
frică subconştientă să nu păţească la fel: să nu fie, la rândul lui, înlocuit 
de un alt posibil spirit!... Desigur, teama aceasta nu este justificată logic 
sau spiritual, dar nu putem să-i comandăm subconştientului, care are 
mecanismele sale instinctuale greu de înţeles şi controlat. Probabil că 
numai aducerea la lumina conştiinţei a acestor lucruri i-ar putea linişti 
temerea călugărului. 


EFECTELE DEDUBLĂRII 

Dintre efectele dedublării constatate de Ilie Cioară amintim: 

- Corpul primeşte o hrană energetică de valoare superioară, 
vioiciune şi odihnă neobişnuite. 

Explicaţie: Spre deosebire de starea de somn, în care doar spiritul 
părăseşte corpul, prin dedublare, este preluată o parte mai mare din 
învelişul astral, care se împrospătează masiv din oceanul cosmic de 
energie. 

- Amintirea experienţei astrale se păstrează mult mai bine decât în 
cazul viselor. 

Explicaţie: Amintirea visului necesită un transfer de la spirit la 
memoria umană, care se face cu pierderi mari de informaţie şi în condiţii 
deranjante (apariţia simultană a senzaţiilor şi amintirilor intense ale 
realităţii fizice). în schimb, experienţa astrală are loc chiar în faţa 
fragmentului de minte umană dotat cu memoria corespunzătoare. 

înregistrarea amintirilor evenimentelor din timpul dedublării este 
directă şi rafinată, fără a fi perturbată de realitatea fizică. 

- La revenirea în trup, o mare bucurie inundă sufletul. 

Explicaţie : Bucuria este un alt efect al calităţii superioare a energiei 

primite. De asemenea, pe lângă starea de regenerare provocată de orice 
călătorie - cu atât mai mult pe teritorii interzise muritorilor - se mai 
adaugă sentimentul de recunoştinţă şi smerenie că avem şansa de a trăi 
pe această planetă. 

Spune autorul: «Ceea ce înainte îmi provoca amărăciune, suferinţă, revoltă şi 
ură, acum, în noua viziune, mă umplea de bucurie.» 

- Treptat, dispare teama de moarte, constatând nemijlocit dualismul 
fiinţei: de o parte corpul, de alta, sufletul. Avantajul înţelepciunii: Nu te 
mai temi de moarte, dar în acelaşi timp te bucuri si mai mult de viată. 

«Marea descoperire a nemuririi sufletului m-a determinat să pun în vârful 
preocupărilor mele nevoia de purificare a propriului suflet.» (Ilie Cioară) 

TEORIA CONŞTIINŢEI DUALE 

TEORIA CONŞTIINŢEI DUALE, un concept total inedit, ridică o 
anumită dificultate de înţelegere. Cum poate conştiinţa să se dividă în 
două părţi independente - una spirituală şi alta umană - ca şi cum am 
tăia un calup de brânză?! Dar ce altă explicaţie oferă cei care nu pot trece 
de acest blocaj intelectual? 

Nu au o alternativă mai coerentă, ci doar un principiu tacit acceptat 
de esoterişti. Iată în ce constă el: Se presupune, aşadar, că ar exista o 
SINGURĂ conştiinţă şi anume cea a spiritului-om, care trece din 
realitatea fizică în cea astrală şi invers, în cicluri diurne. Spiritul, când 
intră în corp, suferă o amnezie a condiţiei sale divine . 

Să acceptăm deci - ca ipoteză - că spiritul se află acum în corp, total 
inconştient faţă de realitatea spirituală şi de calităţile sale divine, neştiind 
de nimic altceva decât despre chestiunile pur omeneşti. Ce îl face atunci 
să părăsească trupul când survine adormirea? Este logic că trebuie să 
intervină un „factor-X” exterior care îl soarbe în afară, fără ştiinţa sau 
acceptul spiritului-om. Acest element extern este atât de misterios, încât 
nici măcar nu este pomenit de esoterişti, fiindcă nu au găsit nicio 
referinţă sau indiciu despre el şi nici un posibil raţionament metafizic. 
Poate că „factorul-X” exterior nici nu există şi teoria pe care o analizăm 
este falsă! Rămâne deci provocarea adresată celor care o susţin de a 
defini „factorul-X”, pentru a-şi valida teoria conştiinţei UNICE, 
deocamdată nedemonstrată logic. 

în schimb, teoria conştiinţei DUALE (conştiinţă umană în paralel cu 
conştiinţa spiritului) ne lămureşte imediat: 

- Spiritul nu îşi uită niciodată natura divină; iar mintea umană nu 
are cum şi de ce să-şi amintească vieţile anterioare, de exemplu, fiindcă 
această cunoaştere aparţine în exclusivitate spiritului. Pe timpul 

fenomenului cu totul extraordinar al dedublării însă, spiritul este năucit 
temporar de asimilarea unui fragment din mintea umană grosieră. 

- Factorul-X este interior , este chiar voinţa liberă a spiritului perfect 
lucid, care voieşte să-şi viziteze vechile cunoştinţe astrale. 

Teoria noastră explică şi multe alte fenomene paranormale, aşa cum 
am prezentat în lucrarea „Conştiinţa umană, între minte şi spirit”. 
Această teorie nu este doar rezultatul imaginaţiei autorului, ci se bazează 
pe indicii serioase primite direct din lumea spiritelor. O variantă mai 
complexă puteţi citi în „Modelul psihicului uman normal şi paranormal”. 

Un alt punct slab al ipotezei conştiinţei UNICE a spiritului-om este 
că acea teorie nu explică diferenţa dintre dedublarea astrală şi somnul 
obişnuit - fiindcă în ambele cazuri spiritul-om iese din corp, în primul 
caz, conştient, iar în al doilea, inconştient. Ce anume face diferenţierea? 
Nu ni se oferă nicio explicaţie... Să ne amintim şi pasajul de mai sus, în 
care aflăm despre posibilitatea ca, în cazul dedublării astrale, un alt spirit 
să ia locul spiritului ce îşi părăseşte corpul. Ei bine, dacă nu există 
diferenţe, am putea crede că acelaşi risc ar exista şi în cazul somnului 
normal, aşteptându-ne ca fenomenul de posesiune spiritistă să fie o 
regulă generală, toţi oamenii fîindu-i supuşi în fiecare noapte. Evident că 
acest lucru nu se întâmplă. Prin urmare ipoteza iniţială, conform căreia 
ar exista o SINGURĂ conştiinţă ce iese zilnic din trup, este invalidată şi 
de data aceasta. 

Un altfel de argument, neaşteptat, ţine de teologia creştină ortodoxă 
(dacă vrem să ţinem cont de ea). Aceasta a condamnat ca erezie teoria 
monofizismului . Mono-fizis înseamnă o „singură fire”, monofiziţii 
susţinând că firea omenească a lui Isus Cristos a fost absorbită de firea sa 
divină, asemenea unei picături de apă în imensitatea oceanului. în 
termenii noştri, ar însemna că există o singură conştiinţă spirituală - de 
obicei adormită, letargică atunci când se află în trupul uman - care, doar 
în cazul omului Isus, a devenit perfect conştientă de divinitatea sa. Ideea 
apare şi în alte tradiţii spirituale orientale, preluată fiind ulterior de 
curentele esoterice şi new-age. Dar această teză a fost ferm contrazisă de 
teologia ortodoxă oficială, care susţine că firea omenească şi cea divină îşi 
păstrează integralitatea, fiind unite într-o singură persoană (die-fizitism). 
Decodificând: conştiinţa umană şi cea spirituală sunt diferite, ele 
coexistând în aceeaşi fiinţă, dar având perspective diferite. Desigur că 
discuţia teologică este greoaie şi poate inutilă, dar, dincolo de conceptele 
învechite (studiate doar de erudiţi şi înţelese numai de ei), iată că putem 
găsi şi scântei de inspiraţie genială în filosofia ortodoxă, neîntâlnite în 
alte tradiţii. 

Deşi nu face obiectul acestui articol, putem totuşi să găsim şi partea 
de adevăr a monofizismului: Firea omenească a marelui iluminat Isus a 
fost absorbită de firea sa divină, aşa cum s-a întâmplat şi cu alţi mari 
iluminaţi pe care i-a cunoscut planeta. E vorba de comuniunea perfectă 
dintre mintea umană şi spiritul foarte înalt încarnat în acel om. 

14 aprilie 2012 

2. ADEVĂR Şl MORALĂ 


CUNOAŞTERE ŞI ÎNŢELEPCIUNE 


IGNORANŢA 

în iudeo-creştinism păcatul originar a fost dorinţa de a cunoaşte; 
cunoaşterea este obţinută prin pierderea fericirii (alungarea din Paradis). 
Această alegorie ne arată că omului îi este permisă cunoaşterea, dar cu 
preţul unei suferinţe. 

în schimb, în hinduism şi budism păcatul primordial al omului este 
ignoranţa ( avidya , sanscr.). Cunoaşterea, adică îndepărtarea ignoranţei, 
devine posibilă doar prin eliminarea reziduurilor mentale karmice 
C samskara , sanscr.). Acest proces este unul îndelungat şi plin de 
sacrificii, fie inconştient (de-a lungul a sute de încarnări), fie conştient 
asumat (în căile spirituale), fie printr-o viaţă ireproşabilă, dificil de dus. 

Deşi viziunea mitică şi cea yoghină par contradictorii, ele sugerează 
o concluzie comună, aceea că omul poate si trebuie să cunoască 
realitatea, dar cu preţul suferinţei . O suferinţă fizică, dar mai ales psihică. 


CUNOAŞTEREA 

Cunoaşterea este relativă. înţelegând că adevărurile accesibile la un 
moment dat sunt relative înseamnă a lua ştiinţă de ignoranţa noastră mai 
largă. Procesul cunoaşterii este nesfârşit, chiar şi pentru Spiritele 
evoluate. Infinitatea necunoaşterii atestă clar, uimindu-ne, măreţia 
Creatorului Divin... în această direcţie, învăţăturile tibetane ne transmit: 
înţelepciunea transcendentă este cea care trece dincolo de înţelepciunea 
„comună”, înseamnă a nu mai fi legat de concepţiile lumii (iluzorii), a 
înţelege că ele nu au decât o valoare RELATIVĂ. 

Ceea ce şcolile spirituale proclamă a fi ţelul final al ucenicului 
(nirvana, satori, iluminare, mântuire, samadhi etc.) nu este decât un 
mijloc de a dobândi o cunoaştere mai subtilă a lumii. Printr-o mirabilă 
transformare, mintea purificată intră atunci în joncţiune energetico- 
informaţională integrală cu spiritul, pierzându-şi temporar încătuşarea 
ego-ului... 

Ce înseamnă cunoaşterea transcendentă , supramentală, a 
Adevărului absolut? Este starea firească în care se află Spiritele 
Superioare. „Iluminatul” priveşte lumea aproape de modul în care o fac 
Spiritele libere evoluate. Repetând experienţele de „iluminare”, ele intră 
în reflex, iar starea poate fi evocată la dorinţă, fără efort. 

Viziunea spiritelor asupra vieţii oamenilor şi a vieţii, în general, 
diferă fundamental de a noastră. Panorama schimbărilor permanente 
sociale şi psiho-mentale le îndreptăţesc să ne considere drept nişte 

„agregate” efemere, manipulabile de către diverse influenţe. în acelaşi 
timp, spiritele se agită permanent, din dorinţa de a se implica în viaţa 
oamenilor. Poate de aceea, calea budistă proclamă că „nirvana 
(vacuitatea) este tot una cu lumea formelor”, ele coexistând. în mod 
paradoxal, discipolul aspiră la starea inefabilă de spirit, iar spiritele 
aspiră la puterea de acţiune în plan material a oamenilor ... 

„Iluminarea” este, în primul rând, CLARITATE MENTALĂ, este 
luciditatea provenită atât din cunoaşterea condiţiei umane, cât şi a 
spiritelor. Iluminatul înţelege că, oricât de minunată ar fi starea de zeu 
(spirit evoluat), odată dobândită, te îndeamnă cu blândeţe să redevii om, 
dar un om extraordinar, precum zeii. De aceea, nirvana este doar un 
mijloc de a dobândi înţelepciunea supremă, a întrepătrunderii dintre cele 
două lumi . Unii îi mai atribuie acestei stări dobândirea Adevărului 
Absolut, care este doar un nume pentru starea de siguranţă şi putere, 
inaccesibilă pe calea mentală a adevărurilor discutabile. în fond, acest 
„Adevăr Absolut” nu se identifică cu Adevărul Total, care este privilegiul 
unicului Dumnezeu ! 


CĂILE SPIRITUALE 

Căile spirituale nu produc fachiri, ci iluminaţi. Puterile paranormale 
pot surveni, sau nu, în funcţie de puterea lăuntrică, de înzestrările native 
sau de misiunea spirituală. Un iluminat are avantajul că-şi va folosi 
capacităţile suprasenzoriale pentru binele oamenilor şi slava lui 
Dumnezeu, fără a cădea în sclavia orgoliului şi egoismului, exacerbate la 
magicieni şi fachiri. 

Există şi căi anti-spirituale (dirijate de spiritele satanice), ce pot 
conduce la o anumită putere mentală, dar cu efecte antipurificatoare. 
Discipolul ajunge să cunoască starea degradantă a spiritelor inferioare şi 
să o manifeste în viaţa de om. „Iluminarea” magicienilor negri este, de 
fapt, o „întunecare”, căreia îi urmează dorinţa de a face numai rău 
semenilor (deseori mascată de filistinism şi vorbe mincinoase). 

Orice cale spirituală valabilă caută să producă ÎNŢELEPŢI. Dacă ei 
nu apar, atunci nu este valabilă, sau sensul ei, iniţial corect, a fost 
pervertit. Căile spirituale sunt doar nişte posibilităţi de a accede la 
înţelepciunea maximă. Apar unele noi, iar altele dispar în legendă... Să 
fim liniştiţi, Divinul se va îngriji mereu ca oamenii ce le caută să găsească 
învăţături pentru înţelepciune ! 

Câteva repere în căutarea sapienţială 

• Nu suprimarea dorinţelor e calea înţeleptului, ci purificarea 

dorinţelor. Adică, păstrarea dorinţelor normale, fireşti, odată cu 
eliminarea tendinţelor răutăcioase, perverse, dăunătoare vieţii şi 
binelui. 

Nu înseamnă că ţi-ai purificat ego-ul dacă te laşi călcat în 
picioare, pradă voinţelor puternice sau agresive ale celor din jur. 
Adevărata purificare mentală se face în paralel cu întărirea 
personalităţii umane, o personalitate voluntară, care se afirmă liber 
între semeni, dar care nu le doreşte răul şi nu acţionează pentru a-i 
umili. 

Nu întotdeauna o voinţă puternică, dublată de înţelepciune, vrea 
să-şi schimbe destinul. De ce să schimbi un destin bun ? întâi află-ţi 
harta vieţii, ca apoi să cârmeşti dibaci printre stâncile ameninţătoare 
ale necazurilor. 

Felicitări dacă aţi avut viziuni spirituale şi stări de unificare a 
fiinţei cu Cosmosul ! Totuşi, revenind din planurile superioare la eu-1 
dumneavoastră separat, readaptaţi-vă unui trai supus „ciocnirilor”. 
Experienţele metafizice pot stimula evoluţia spirituală, dar progresul 
se obţine prin viaţa curată de zi cu zi, viaţa omenească normală. 

Rudolf Steiner: «Cine nu-şi dezvoltă de la început o putere de 
judecată şcmăţoaşă, ca temelie a disciplinei sale spirituale, acela îşi 
va dezvolta facultăţi suprasensibile care percep lumea spirituală 
greşit şi neprecis. Când cineva porneşte de la o şţrucţură şufleţeaşcă 
imorală, contemplările lui vor fi ca ameţite, ca împrejmuite de 
negură, iar orice ne-ar relata el, n-ar avea nici o importanţă.» 


KARMA 

După ce ai urmat o cale spirituală cu succes sau ai dus o viaţă 
ireproşabilă, poţi, în următoarele vieţi şi punând în practică virtuţile pe 
care le-ai asimilat deja, să îndeplineşti misiuni de marcă, funcţii 
importante pentru vieţile oamenilor. Nenumărate persoane deosebite, 
rafinate, inteligente, bune, culte, au în spate un imens bagaj karmic, o 
mare experienţă de vieţi la rândul, care i-a cizelat prin încercări şi 
suferinţe, ca abia acum să manifeste, în toată splendoarea lor, minunate 
virtuţi şi calităţi rare. 

Există un lanţ nesfârşit de cauze şi efecte. învăţăturile tibetane 
specifică: 

«Efectul nu este niciodată produsul unei singure cauze, ci al mai multor cauze 
de puteri diferite. Chiar dacă am cunoaşte toate cauzele la un moment dat, în 
momentul imediat următor aceste cauze vor fi suferit deja modificări, în urma 
contactului cu alte cauze-forţe. Efectele pe care le-am calculat iniţial vor diferi de 
cele reale. Determinismul absolut nu ne este la îndemână, ci doar domeniul 
probabilităţilor.» 

(după Alexandra David-Neel) 

Chiar dacă viitorul va rămâne un semn de întrebare, despre trecut 
putem fi mai categorici. O cercetare ştiinţifică a trecutului spiritual, prin 
regresie karmică sau diverse alte metode paranormale, poate aduce o 
soluţie, sau măcar o explicaţie, la problemele oamenilor. Câteva exemple: 

Un copil manifestă ALERGIE RESPIRATORIE. Ea este provocată 
de sinergia a două cauze: 1) transmiterea ereditară a acestei 
sensibilităţi de la un stră-străbunic; 2) sensibilitatea pulmonară 
contactată de perispirit în urma decesului prin înecare, în încarnarea 
anterioară. 

Un tânăr are ALERGIE RESPIRATORIE rebelă. Ea îşi are cauza 
în viaţa anterioară, când spiritul fusese încarnat într-o femeie care 
exagera cu mirositul florilor. 

Cineva reclamă că are mereu GHINION. Acesta e provocat de un 
blestem strămoşesc şi întreţinut de un spirit malefic. Un strămoş al 
pacientului era foarte rău cu vecinii, care au făcut o rugăciune 
colectivă neîntreruptă de 7 zile, ca să fie pedepsit. Blestemul a 
acţionat şi asupra vinovatului, dar şi asupra familiei sale, 
perpetuându-se (datorită imensei energii antrenate) asupra întregii 
linii masculine a generaţiilor următoare. Suferindului i s-a 
recomandat să îndepărteze spiritul malefic prin injoncţiunea „Piei, 
Satano!” şi prin semnul crucii, atunci când „ghinionul” se manifestă. 


ELIBERAREA TOTALĂ DE KARMĂ 

Eliberarea totală de karmă este un mare eveniment, încununarea 
unei evoluţii de mii şi zeci de mii de ani, cu mari suferinţe şi imense 
acumulări spirituale. Când această fiinţă moare pe Pământ sau pe altă 
planetă, este o mare sărbătoare în toate sferele cosmice, pentru că se 
apropie venirea în slavă a unui alt Spirit Superior, deci are loc o întărire a 
forţelor Binelui din Univers. 

Din fericire pentru pământeni, există şi spirite deosebit de înalte, 
care, numai din dragoste pentru oameni, acceptă riscul să se încarneze 
din nou ca fiinţe umane, deşi nu mai erau obligate de karmă. Acesta este 
un risc imens şi greu de evaluat de minţile noastre. Exemplul de referinţă 
este întruparea lui Isus Cristos, Fiul lui Dumnezeu. Ca şi momentul Său 
final, pe cruce, încarnarea Marelui Spirit şi întreaga Sa viaţă a fost un 
continuu sacrificiu. Oare câte dureri sufleteşti încerca zilnic Marele 
învăţător, în contact cu persoane inferioare, grosiere, răutăcioase, 
malefice...?! 

Astfel de oameni extraordinari au existat şi vor exista mereu, de câte 
ori Divinul va încuviinţa întruparea lor. Se nasc cu o misiune sfântă, pe 
care o duc la bun sfârşit cu orice preţ, cu ajutorul şi îndrumarea lui 
Dumnezeu. Aceste înalte Spirite renunţă la spaţiul spiritual superior, 
unde nu-i ameninţă nici o primejdie, nici o grijă de subzistenţă, unde 
dragostea divină îi împresoară permanent. Şi, ce găsesc pe Terra? Grija 
continuă de a te menţine viu şi nevătămat, lupta cu duşmanii, semeni 
egoişti, lacomi şi mici la suflet, batjocorirea valorilor Binelui, Frumosului 
şi Adevărului. Şi riscul ca ei înşişi să fie deturnaţi pe un drum alături de 
calea regească, reîncărcându-şi bagajul karmic. în momentul potrivit ei 

vor şti însă ca, printr-un mare efort de voinţă şi sacrificiu de sine, să-şi 
cureţe rapid toate micile pete, inevitabil acumulate de-a lungul vieţii 
pământeşti. Poate că aşa am putea explica de ce sfinţii şi înţelepţii 
primesc cu atâta seninătate dureri şi lovituri nedrepte. Ei intuiesc că 
mântuirea cere parcurgerea unui drum lung, presărat deseori cu 
obstacole şi chinuri. Iar unii chiar vor să moară ca mucenici pentru 
Dumnezeu... 

Suntem datori cu o singură moarte. Unii dintre noi se tem, adevărat, 
de moarte. Mulţi nici nu-şi pot imagina că vor muri vreodată. Dar toţi ne 
temem de dureri, de chinuri. Diferenţa stă în modul cum le răbdăm... 
înţeleptul trăieşte cu seninătate în lume, dar se bucură s-o părăsească la 
sorocul cuvenit. Ştie că nimic nu-i permanent în Univers: viaţa sa de om, 
dureroasă şi efemeră, va fi înlocuită de cea de spirit înalt, eternă şi 
beatifică. Ştie că va mai avea prilejuri de încarnare, ştie că va avea 
suficient timp de odihnă şi fericire spirituală. Ştie că are marea şansă să 
joace în Jocul tainic şi magnific al Divinului, pe care îl descoperă uimit, 
încetul cu încetul, pe scara infinită a timpului... 

1996 

SPIRITUALIST SAU SPIRITIST? 


Spiritualismul este curentul filosofic antinomic materialismului . 
Toate religiile şi cultele sunt spiritualiste, propovăduind că omul are un 
suflet care supravieţuieşte morţii corpului fizic. Profund înrădăcinată în 
om, această credinţă îşi dispută întâietatea cu aşa-zisul materialism , ce 
pune în centrul Universului gândirea umană, limitată şi limitativă. El 
cere mereu dovezi despre viaţa de Apoi, iar când le primeşte, le respinge 
ironic. Luat în serios, materialismul este o concepţie nihilistă, 
dezintegratoare a psihicului uman, considerând că viaţa şi universul sunt 
rodul întâmplării, care n-au nici un rost sau finalitate. 

Admiţând că sufletul (sau spiritul) este nemuritor, nu mai avem 
decât o jumătate de pas până la a recunoaşte că este posibilă intrarea în 
legătură cu sufletele defuncţilor. Ceea ce religiile primitive chiar o pun în 
practică. Iar marile religii o fac şi ele, dar mai „cu perdea”. în acest punct, 
din concepţia spiritualistă se desprinde ramura mai radicală, spiritismul . 
Acesta caută să înţeleagă şi să aplice principiul comunicării între lumea 
materială şi cea spirituală. Spiritismul ştiinţific este datat relativ recent 
(are o vechime de circa 150 ani), dar fundamentele sale sunt cunoscute 
de mii de ani. Le regăsim în curentele religioase orientale şi în multe 
altele... Spiritismul nu este însă agreat public de teologia spiritualistă a 
marilor religii monoteiste actuale. De unde provine schisma ? 

Teologia creştină afirmă că spiritul se naşte odată cu conceperea 
embrionului uman, vehiculul său material. Spiritismul afirmă că spiritul 
există din negura timpurilor, fiind creat de Dumnezeu în afara materiei. 
Teologia creştină susţine că, după moartea corpului, spiritul va vieţui 
veşnic în lumea de Apoi. Spiritismul . în schimb, susţine că spiritul se va 
mai întrupa de mai multe ori ca om, până în momentul când va fi evoluat 
suficient ca să nu mai sufere vreo experienţă terestră. 

Acestea sunt diferenţele esenţiale care pun spiritualismul creştin şi 
spiritismul modern pe poziţii aparent ireconciliabile. Deşi susţinem cu 
toată forţa concepţia spiritistă, trebuie să recunoaştem avantajele 
celeilalte poziţii. Astfel, un teolog creştin are răspunsul de-a gata la 
întrebări dificile, precum: „Când a fost creat spiritul?”, „Dacă spiritul se 
reîncarnează, înseamnă că îi dispare personalitatea anterioară? Noua 
naştere este a doua moarte?”, „Dacă personalitatea nu e veşnică, 
înseamnă că existenţa omului după moarte este o iluzie?”... 

Aici am atins o problemă subtilă şi sensibilă, fie pentru că nu prea a 
fost explicată, fie pentru că ne este mai greu s-o acceptăm. Avem cu toţii 
intuiţia că moartea nu este decât o treaptă către altă existenţă, dar oare 
ce fel de existenţă? Când ne gândim la supravieţuirea noastră după 
moarte, ne închipuim că măcar personalitatea, dacă nu şi corpul, într-o 
formă schimbată, va continua să dăinuie. De fapt, aşa şi este la început, 
în prima etapă. Urmează însă un proces destul de rapid de transformare 

a personalităţii, în sensul îndepărtării graduale a obiceiurilor şi ideilor 
eronate din punctul de vedere al legilor divine. Aceasta n-ar trebui să ne 
sperie, căci şi în timpul vieţii fizice personalitatea ni se cizelează, se 
transformă, de la tinereţe până la bătrâneţe. întotdeauna ne identificăm 
cu personalitatea prezentă, fără a ne pierde însă identitatea ca persoană. 
Aşa e şi după moarte, nu ne pierdem identitatea, dar ne perfecţionăm 
personalitatea. 

în momentul reîncarnării, s-ar părea că identitatea de sine dispare. 
Nu mai ştim cine am fost, ce am făcut, ce am ştiut şi reluăm procesul lent 
de formare a unei noi personalităţi. Este truda elementelor Naturii şi, 
mai ales, a spiritului de a construi şi a reconstrui viaţa umană. Oare, de 
aici să se fi inspirat mitul lui Sisif...? 

într-adevăr, personalitatea umană nu este veşnică în sine, dar ea 
impregnează personalitatea spiritului etern. Toată experienţa omului nu 
se pierde, ci îmbogăţeşte spiritul. Cât despre identitatea de sine, ea ne 
este dată tocmai de spiritul din noi. Ca dovadă, persoanele „posedate”, cu 
personalitate dublă, îşi schimbă identitatea când sunt în posesia unui alt 
spirit. Dar noi suntem obişnuiţi să ne identificăm cu mintea noastră. 
Când însă dormim, ce se întâmplă, dispărem? Nu, nu mintea ne dă 
identitatea de sine, ci altceva, care, hai să acceptăm, este spiritul din noi! 


EVOLUŢIA SPIRITUALĂ 

Deseori putem citi sau auzi despre „evoluţia spirituală”. Cei mai 
mulţi se referă la evoluţia morală şi mintală a omului. Alţii, la dobândirea 
unor calităţi paranormale. Ei înţeleg că practicarea austerităţilor, 
tehnicilor psiho-somatice, meditaţiile, studierea unor doctrine, toate 
acestea îi ajută să-şi ascută simţurile, gândirea, intuiţia, sănătatea. 
Numai că nu întotdeauna spiritul omului are ceva de câştigat de aici. 
Singur spiritul ştie cel mai bine ce ar trebui să facă sau să suporte omul 
pentru ca el, spiritul, să se purifice şi să evolueze. 

Prin urmare, practicile sunt cu adevărat spirituale doar dacă ele îl 
aiută pe om să recepţioneze mai clar dorinţele spiritului său si să 
acţioneze în viată conform lor . Din păcate, există multe capcane care îl 
pândesc pe adeptul unei discipline esoterice. Nu întotdeauna el îşi 
dezvoltă personalitatea în mod armonios, ci exagerează într-un sens sau 
altul, ceea ce îl îndepărtează de idealul propus. 

Deci, pe de o parte, este posibil ca omul să-şi amplifice anumite 
capacităţi personale, dar acestea ar putea fi în dauna spiritului său în 
încarnarea prezentă. Pe de altă parte, spiritul poate avea în vedere 
anumite fapte, sacrificii sau alegeri, pe care omul, plin de prejudecăţi 
despre ceea ce crede el că înseamnă „spiritualitate”, nu le va face. 

SPIRIT Şl PERSONALITATE 

Spiritul are uneori, sau deseori, păreri diferite de cele ale minţii. 
Orice om normal poate avea momente sau perioade când nu este în acord 
cu glasul conştiinţei sale. De unde aceste identităţi diferite, de parcă 
omul ar fi construit din fragmente disparate ? 

Spiritul este acelaşi şi înainte, şi după încarnare, şi după ieşirea din 
trup. Odată cu încarnarea într-un embrion, se creează o minte 
omenească nouă (tri-etajată în planurile fizico-eteric, astral şi mentalo- 
cauzal), ce dobândeşte o relativă autonomie. Orice alcătuire de materie 
subtilă se ordonează în jurul unui nucleu: cu cât alcătuirea e mai 
complexă, cu atât „centrul” este mai inteligent. Toate fiinţele (Vii sau 
neviii sunt conduse de către un spirit, mai mult sau mai puţin evoluat. 

Autonomia mintii este relativă , mintea nu se manifestă coerent în 
somn (când spiritul e plecat din corp). Mintea are nevoie de lumina 
spiritului pentru a o anima. Deşi mintea pământeanului comun este cam 
rebelă faţă de spirit, numai acesta din urmă o poate pune în funcţiune. în 
timpul somnului, mintea fizică rămâne ataşată creierului, generând 
visele - uneori ca răspuns la mesajele trimise de spirit din călătoriile sale. 
Dar cum să interpretăm senzaţiile descrise amănunţit de pacienţii ieşiţi 
din moarte clinică: ridicarea corpului energetic (copia corpului fizic), 
intrarea în „tunel”, entitatea radioasă plină de iubire, peisajul paradisiac, 
mesajul divin...? De data aceasta, ieşirea corpului energetic se face şi cu 
preluarea minţii fizice (alcătuită din substanţă eterică densă), ce conţine 
memoria fizică şi întreaga personalitate a omului material. 

La fel, şi la moartea ireversibilă, personalitatea rămâne integrală cele 
câteva zile până la dizolvarea corpului eteric şi minţii fizice (formată din 
materie eterică). Acestei perioade privilegiate, când mintea cunoaşte o 
stare de libertate si putere nemaiîntâlnite, i se adresează tehnicile 
voghine de atingere a stării de „nirvana”, specificate în Cartea Morţilor 
Tibetană. ca si în alte tradiţii. Dacă însă omul nu a fost instruit în 
prealabil sau dacă nu vrea să renunţe la impulsurile grosiere, aceste 
câteva zile de plenitudine trec pe nesimţite şi natura îşi urmează cursul 
firesc. în mod natural, personalitatea se restrânge treptat în mintea 
astrală, iar, după câteva luni, rămâne doar cea a spiritului... Vom 
considera drept „cazuri speciale” acele spirite încă rămase ancorate în 
realitatea materială, adică fantomele. 

Cu cât mintea este mai blocată şi mai densă, se accentuează gradul ei 
de auto-centrare, pierzând treptat simţul firesc al subordonării către 
Centrul spiritual. De aici, evidenta distincţie dintre minte şi spirit. Numai 
în cazul sfinţilor cu o minte super-rafinată, ea receptează spontan toate 
gândurile spiritului. Mintea şi spiritul gândesc la fel, iar sfântul poate 
spune: Eu sunt Spirit. Totuşi, mintea sa îşi păstrează calităţile intrinseci, 
pentru a se putea orienta în detaliile concrete ale lumii. Se confundă 
numai Voinţa şi Conştiinţa de Sine. 

Mintea fizică, ca şi cea astrală şi cea mentalo-cauzală, are propriul 
său sentiment al individualităţii ( asmita , sanscr.). El trebuie diluat intr- 
atât încât auto-sacrificiul ego-ului în favoarea spiritului să nu pară 
dureros. „Distrugerea ego-ului”, ideal proclamat de unele căi spirituale, 
nu este un act de voinţă, ci un proces îndelungat de purificare a 
structurilor mentale. Nu suprimarea dorinţelor este calea înţeleptului, ci 
purificarea lor; adică păstrarea dorinţelor fireşti, personale, dar 
eliminând tendinţele răutăcioase, perverse, dăunătoare binelui şi vieţii. 
Mintea purificată, rarefiată, devine oglinda fidelă a spiritului, pierzându- 
şi apetenţa pentru eroare, păcat, acţiuni contrare voinţei spirituale. Ea va 
alege spontan doar ceea ce vine să îndeplinească planurile spiritului. 

„Alungarea din Paradis” este chiar dobândirea minţii fizice (dense), 
care îl separă pe om de spiritul său. „Mărul cunoaşterii” este nevoia de a 
cunoaşte lumea prin intermediul minţii fizice. Procesul încarnării 
spiritelor semnifică „păcatul primordial”. El rămâne „păcat” doar dacă 
mintea îşi păstrează aspectul grosier, dar devine „mântuire”, sau 
„iluminare”, când ea se rafinează foarte mult. în schimb, când omul este 
egoist, mintea se centrează pe aspectele strict materiale, pierzându-şi 
contactul necesar cu spiritul. 

Ca să exemplificăm cum poate o minte densă să pervertească 
adevărul, iată o posibilă interpretare a învăţăturii spirituale de mai sus, 
într-o optică deformată: „Omul este înrobit de spiritul său şi este 
sacrificat pentru interese duhovniceşti. Omul e vulnerabil, iar 
suferinţele sale nud jnţereşegză pe nemuritorul spirit. Spiritul îşi are 
motivele sale ascunse pentru care omul nu e lăsat să-şi trăiască viaţa 
aşa cum doreşte şi j şe ratează plăcerile vieţii; numai spiritul, singur, 
beneficiază, iar omul rabdă şi îi trece viaţa...” Aceasta este o viziune 
trunchiată a realităţii, pentru că, în fond, personalitatea umană este 
strâns împletită cu cea a spiritului. Ca dovadă, în cazurile de posesiune 
demonică sau de personalitate dublă, un alt spirit preia temporar 
funcţiile de comandă ale minţii suferindului, iar atunci survine pierderea 
memoriei, schimbarea felului de a fi şi a gândi, chiar modificarea 
fizionomiei, cu reluarea acestora după ieşirea din „transă”, ca şi când nu 
s-ar fi întâmplat nimic. 

Prin urmare, individualitatea omului este dată de spiritul care 
locuieşte în el, dar mintea sa, limitată la preocupările lumeşti, nu are 
puterea şi fineţea de a sesiza realităţile subtile. Ca o ieşire din acest 
impas existenţial, anumiţi yoghini recomandă celor interesaţi să practice 
meditaţia introspectivă . Repetând mental întrebarea „Cine sunt eu?”, 
discipolul ar putea avea, la un moment dat, revelaţia propriului Sine - 
starea de samadhi. Ca ecou al frământărilor sale autentice, practicantul 
ar putea simţi o stare de expansiune în infinit, fericire indescriptibilă, 
iubire a tuturor fiinţelor şi lucrurilor, înţelegerea conexiunii universale 
dintre fapte şi urmări etc. Este numai o exemplificare parţială, de scurtă 
durată, a stării de spirit pur şi etern. Abia de atunci încolo începe cu 
adevărat cunoaşterea a ceea ce este SPIRITUL... 

FERICIREA - ÎMPĂCAREA CU PROPRIA CONŞTIINŢĂ 

„Ce este fericirea?”, „Cum s-o dobândim şi s-o păstrăm?”, sunt 
întrebări perene, rămase fără un răspuns mulţumitor şi definitiv. Şi 
aceasta pentru că întrebările sunt prost puse ... 

Ne naştem fără să o fi cerut, în condiţii care nu depind de noi, şi 
murim fără a înţelege de ce, lăsând în urmă părerea că „viaţa este 
deşertăciune”. 

învăţăturile spirituale ne dezvăluie că omul este un agregat de 
elemente diferite, combinate sub impulsul unor cauze diverse. Una din 
cauzele ascunse este bagajul karmic, adunat de spirit în existenţele 
anterioare, care uneori ne poate da răspuns la interogaţia „De ce mi se 
întâmplă asta tocmai mie?!”. Omul, ca orice obiect al lumii relative, nu 
are consistenţă prin sine, ci este o creaţie în perpetuă mişcare şi 
transformare, coordonată de spiritul propriu. 

Pentru a afla fericirea, mult mai util ar fi să ne gândim „Ce să fac 
pentru ca spiritul meu să fie mulţumit?”. Astfel, ne-am pune 
necondiţionat în slujba stăpânului fiinţei noastre, cauza principală a 
vieţii, cel care ne dă coerenţă şi individualitate. Secretul fericirii, 
preconizat de orice cale spirituală, este renunţarea la căutarea excesivă a 
plăcerilor şi fericirii personale, în favoarea unui comportament non- 
esoist . dedicat scopului profund al spiritului încarnat. Punerea în 
armonie cu spiritul, împlinirea misiunii pe care şi-a asumat-o spiritul 
pentru această încarnare, aceasta este cheia fericirii omului... 

Fără a deveni masochist, fără a şoca pe nimeni, fără a-ţi pierde 
minţile, poţi fi fericit, chiar dacă îţi subminezi micile sau marile plăceri 
egoiste. Dacă cineva merită să i te dedici, atunci acela este propriul spirit, 
care îţi va perpetua existenţa în eternitate. Lui să-i slujeşti, lui să i te 
sacrifici, fericirea lui să o doreşti - şi vei fi recompensat cu fericire. 

Fericirea este împăcarea cu propria Conştiinţă. 

Scopul oricărui spirit superior este în deplin acord cu Voinţa şi 
Iubirea Divină. Urmărind Plăcerea lui Dumnezeu, îţi mulţumeşti spiritul. 
Slujindu-ţi spiritul, îl bucuri pe Dumnezeu. Aceasta este legătura 
esenţială şi indestructibilă dintre religii şi spiritualitate. 

Să nu ne amorţim însă vigilenţa! Adoptând mecanic nişte norme şi 
idei spirituale, aplicându-le fără discernământ, fără dorinţa sinceră de a 
nu încălca legile universale, nu vom evolua, dimpotrivă. Egoismul 
spiritual ne îndepărtează de Divinitate cu viteza luminii! 

2000 

RELAŢIA DINTRE CONŞTIINŢĂ ŞI 
_ CONDUITA SPIRITUALĂ _ 

Dintr-un punct de vedere spiritual foarte înalt, tot ceea ce există în 
Univers este manifestarea Divinităţii. Oamenii şi celelalte fiinţe din 
univers pot fi asemănaţi cu valurile de pe suprafaţa oceanului. Cu cât 
valul este mai înalt, cu atât egoul individului este mai mare; înţelepţii ar 
fi doar mici încreţituri pe luciul mării. Chiar şi valurile înalte sfârşesc - 
după o lungă evoluţie - prin a se uni cu oceanul din care s-au înălţat, şi de 
care, de fapt, nu s-au separat niciodată. 

De aceea, putem analiza viaţa şi psihicul omului ca ipostaze ale 
Divinităţii, care Se caută pe Sine însăşi. 

Desenul de mai jos sugerează legătura dintre cele 3 nivele de 
conştiinţă ale omului (propuse de noi), conduita sa generală şi calitatea 
acţiunilor sale (raportată la idealul absolut: de a avea eficienţă maximă, 
în sensul sprijinirii Planului Divin la nivel local). 


NIVEL DE 
CONŞTIINŢĂ 



înţelept Intuitiv Ignorant 


NIVELURI DE CONŞTIINŢĂ 

NOTĂ: Aceasta este o schemă simplificată. Există nenumărate trepte 
intermediare şi combinaţii posibile. 

Nivelurile de conştiinţă corespund accesului psihic la lumile 
invizibile: 1) lumea spirituală, 2) lumea mentală, 3) lumea astrală. 
înţeleptul accede la toate cele trei niveluri, iar intuitivul doar la două 
dintre ele. Intuitivul e numit aici aşa pentru că are intuiţia existentei 
Creatorului . Ignorantul spiritual este sclavul dorinţelor şi afectelor sale. 

V \. V V V W V V W V W V V W W V W W V V V V V V V V V V V V V \ V V V V V V \. V V W W \. V 

Legea progresului face ca orice om să-şi poată ridica vibraţiile către 
zonele superioare, spirituale. Un nivel inferior poate fi controlat de pe 
nivelul imediat superior. 


ACŢIUNI DEDICATE RIDICĂRII NIVELULUI DE CONŞTIINŢĂ 

Sunt 3 tipuri de acţiuni realizabile de om pentru comuniunea cu 
Dumnezeu, conform tradiţiei hinduse. Ele se pot angrena de pe oricare 
nivel de conştiinţă, dar sunt recomandate pentru fiecare nivel în parte: 

1. Raia-vosa (tehnici meditative) - cuvânt-cheie: meditaţie . Acţiune 
pur spirituală - omul are acces direct la conştiinţa divină . 

2. Bhakti-voga (ritualuri devoţionale religioase) sau Jnana-voga 
(filosofia spirituală) - cuvânt-cheie: dedicaţie . Acţiune religioasă - omul 
desfăşoară activităţi speciale dedicate apropierii de conştiinţa divină. 

3. Karma-voga (acţiunea dezinteresată, altruistă, dedicată binelui 
general) - cuvânt-cheie: implicare . Acţiune fizică - omul îndeplineşte 
activităţi obişnuite . 

Karma-yoga poate fi realizată conştient şi foarte eficient numai de 
persoane de pe nivelul de conştiinţă 2 şi mai ales 1. Totuşi, este singura 
metodă uşor accesibilă persoanelor obişnuite (fără tendinţe mistice, 
religioase sau filosofice), dar mai apropiate de zona intuitivă. Prin 
karma-yoga omul reuşeşte să devină canalul de manifestare a voinţei 
divine, servind Planului lui Dumnezeu. Un exemplu ar putea fi acţiunile 
„eroice” ale unor persoane presupus „banale”. 


MANIFESTĂRILE DIVINITĂŢII PRIN OM 

Cele 3 tipuri de manifestări ale divinităţii prin oameni (conduitele 
spirituale) sunt în corespondenţă cu cele 3 niveluri de conştiinţă: 

Conduita înţeleaptă (pur spirituală) : La nivelul cel mai înalt la care 
poate accede, omul se identifică, mai mult sau mai puţin profund, cu 
Conştiinţa Divină. Dumnezeu este o parte din sine, Şinele omului e o 
parte din Dumnezeu. Lumea e privită ca o singură fiinţă. Omul este un 
colaborator apropiat al lui Dumnezeu, un co-creator. înţeleptul poate 
spune fără să exagereze: „Gândurile şi sentimentele mele sunt dedicate 
Divinului. Prin acţiunile mele fac Voia lui Dumnezeu”. 

Conduita intuitivă (religioasă) : La nivelul cel mai înalt la care omul 
poate accede, Dumnezeu este văzut din exterior, de neatins, atotputernic. 
Celelalte fiinţe sunt văzute separat, dar ca nişte fraţi, mai buni sau mai 
răi. Omul este un supus al lui Dumnezeu. Intuitivul poate spune: „Mâ 
străduiesc să îl iubesc, înţeleg, admir pe Dumnezeu. încerc să respect 
legile universale, prin fapte bune şi corecte”. 

Conduita ignorantului (egoistă) : Pentru el, Dumnezeu nu există. 
Omul se crede centrul universului. Ignorantul spiritual ar spune: 
Acţiunile mele mă slujesc doar pe mine. Doar o viaţă are omul. Nu mă 
interesează ce este dincolo de moarte - până nu văd, nu cred”. Nu toţi 

cei care se declară atei aparţin acestui nivel 3. Dintre cei care se declară 
liber-cugetători, mulţi au o credinţă intimă ascunsă şi clară în Divinitate 
(nivelul 2), dar resping formalismul religios. 


CALITATEA ACŢIUNILOR 

Calitatea acţiunilor omului diferă în funcţie de nivelul de conştiinţă 
atins de el. în desenul de mai sus, calitatea acţiunii este simbolizată de 
nuanţa de gri (nepru-joasă, a/6-înaltă). Acţiunile din planul material- 
fizic, precum şi cele religioase sunt mai mult sau mai puţin integrate în 
conştiinţa divină (diferite nuanţe de gri), în funcţie de nivelul de 
conştiinţă de la care sunt abordate. Cu cât ne depărtăm de conduita 
înţeleptului, iubirea şi inteligenţa divină, precum şi acţiunile în armonie 
cu planul divin devin tot mai vagi, mai incomplete (culoarea albă se 
estompează, căpătând nuanţe de gri) 

Uneori, dar nu oricând, se constată că manifestările unor ignoranţi 
spirituali se armonizează cu voinţa divină. Ei sunt atunci „manipulaţi” de 
inteligenţele superioare invizibile să acţioneze, fără să-şi dea seama, în 
sensul dorit de Divinitate. Ideal ar fi ca, mereu, oamenii să răspundă la 
voinţa Divinităţii, transmisă prin spiritele înalte, îngerii păzitori. 
Societatea ar avea imens de câştigat, lumea devenind un loc fericit pentru 
toţi. 

Nu toţi oamenii însă răspund pozitiv la această influenţă benefică. 
Există şi o influenţă opusă acesteia, demonică, cu care rezonează mai 
bine destui. De aici rezultă acţiunile violente, suferinţele, durerea, revolta 
împotriva Divinităţii (când, de fapt, s-ar cuveni o revoltă împotriva 
demonilor!)... Iar societatea are imens de pierdut, lumea fiind locul 
ispăşirii noastre. 

28 iulie 2008 

SUNT SCEPTIC, DAR MĂ TRATEZ... 


Gândirea este o activitate psihică permanent dubitativă. Finalitatea 
gândirii sunt însă concluziile, îndoiala fiind doar mijlocul obţinerii lor. 
Dacă ele lipsesc, ca în cazul scepticismului, poate apare inconfortul şi 
deciziile absurde în situaţii critice. Gândirea este mobilă, iar scepticismul 
este doar o fază primară a gândirii . 

Ca atitudine cvasi-permanentă, scepticismul se opune credulităţii . 
Dacă ultima trage concluzii fără a verifica vreodată ipotezele, primul 
lansează continuu ipoteze fără a ajunge vreodată la concluzii. Evident că 
sunt două extreme care reflectă abateri fată de actul de gândire corect . 

în ştiinţă, scepticismul este sănătos , dar el nu durează prea mult, ci 
până la confirmarea sau infirmarea ipotezelor iniţiale. Ulterior savantul 
înlocuieşte scepticismul cu convingerile sale, dobândite în urma analizei 
riguroase a faptelor. Rezultatele ştiinţei se prezintă publicului drept 
convingeri, niciodată ca interogaţii sau îndoieli . 

Influenţată poate de atitudinea onoraţilor savanţi, societatea a 
preluat această poză, dar într-un mod denaturat, necritic, de genul „este 
cool să fii sceptic ”. Declarându-se mândru ca fiind „sceptic”, omul 
neinstruit consideră că astfel se afirmă în faţa celorlalţi ca un om 
inteligent, incredul, nesuperstiţios, fără prejudecăţi, realist, 
neinfluenţabil, macho etc. Este mai mult o armă cu care să-si impună 
egoul în mediul social . 

Devine însă o sabie cu două tăişuri atunci când el confundă 
scepticismul cu materialismul , pretinzând că gândirea sănătoasă se 
bazează numai pe evidenţe concrete, materiale. Ca şi cum gândirea nu ar 
fi de folos decât în chestiuni palpabile şi nu ar putea fi validată decât în 
modul primitiv, cum se adresează Divinităţii poetul „Vreau să te pipăi şi 
să urlu: este!”. De fapt, procesul gândirii este pur informaţional, iar sfera 
sa de cuprindere depăşeşte cu mult partea concretă, acoperind şi domenii 
ce nu au legătură directă cu grijile subzistenţei, dar care sunt esenţiale 
pentru progresul umanităţii (arta, filosofia, muzica, teoriile ştiinţifice 
etc.). 

Atunci când vine vorba despre fenomenele paranormale, 
spiritualitate, experimente parapsihologice, a devenit o modă să te 
declari „sceptic”. Unii „skeptics” chiar au lansat un curent de gândire 
pseudo-ştiinţific care denigrează orice dovadă prezentată în sprijinul 
teoriilor despre paranormal. Le anulează din start, fără drept de apel. Se 
pare că această modă a respingerii apriorice a evidenţelor spirituale, 
imateriale, prinde foarte bine la persoanele ignorante sau semidocte intr- 
ale ştiinţei, sau la savanţii specializaţi într-un domeniu restrâns, sau la 
oamenii cu o moralitate îndoielnică (ce se tem de mustrările de conştiinţă 
pentru faptele lor egoiste şi corupte). 

Tragem aici un semnal de alarmă cu privire la această eroare de 
gândire ce se manifestă la unii semeni de-ai noştri. Iată definiţia de 
dicţionar: Scepticism = concepţie care pune la îndoială posibilitatea cunoaşterii 
veridice a realităţii lumii exterioare sau, în general, a oricărei cunoştinţe certe, 
punând accentul pe caracterul relativ incomplet şi imprecis al acesteia. Atitudine de 
neîncredere, de îndoială faţă de cineva sau de ceva. (DEX) 

Prin urmare, scepticismul afirmă imposibilitatea cunoaşterii în 
general, atitudine cunoscută şi sub numele de agnosticism . Este o 
atitudine complet opusă spiritului ştiinţific, care, dimpotrivă, vrea şi 
poate să cunoască lumea. Apoi, neîncrederea permanentă poate avea 
cauze patologice, ca în paranoia. Mai mult, un om nu-şi poate menţine 
tonusul psihic decât dacă are anumite certitudini, pe care îşi construieşte 
restul vieţii interioare. îndoiala, ca metodă gnoseologică, nu se aplică 
programatic în viaţa de zi cu zi, unde omul se bazează pe un set de idei 
colective, instincte, dar şi scheme mentale achiziţionate în timp şi 
intuiţie, care îl ghidează automat în hăţişul fluxului imens de informaţii 
ce îi bombardează clipă de clipă mintea. 

Este important de menţionat că „scepticul” nu pune la îndoială decât 
fenomenele paranormale, dar nu se gândeşte deloc să analizeze cu atenţie 
cât de juste sunt concepţiile materialiste, faţă de care manifestă o 
credulitate completă. De fapt, el este un credincios al „religiei” 
materialiste, care neagă orice realitate nepalpabilă. ..Scepticul” este un 
credul îmbrăcat în halat de laborator . 

Deşi vrea să ne arate dispreţul său faţă de superstiţii şi cât de 
puternic este el, în realitate „scepticul”, din teamă faţă de necunoscut, 
foloseşte ritualul primitiv al batjocoririi paranormalului şi denigrării 
celor care îl susţin cu probe. Este ..sceptic”, adică se teme de necunoscut . 

Deşi vrea să pară inteligent şi cult, în realitate „scepticul” este un 
ignorant intr-ale ştiinţei spirituale şi metodelor de studiu parapsihologic, 
precum şi al rezultatelor remarcabile obţinute până acum de cercetătorii 
domeniului. Este ..sceptic”, adică nu poate să înţeleagă . 

Deşi se dă drept un om greu de convins, în realitate „scepticul” este 
un om uşor influenţat de opinia majorităţii populaţiei, necunoscătoare 
intr-ale parapsihologici, neavând forţa să gândească independent. Este 
..sceptic”, adică merge cu turma . 

Deşi pozează într-un om cu picioarele pe pământ, în realitate 
..scepticul” nu este realist , fiindcă nu înţelege că nu are unde să fugă din 
calea fenomenelor paranormale, care ne însoţesc vieţile tuturor, de la 
naştere până la moarte. „Paranormalul” este doar numele dat zonelor 
albe de pe harta cunoaşterii ştiinţifice , dar el nu este imaginar, ci cât se 
poate de real, obiectiv, inseparabil de existenţa universală. 

Conform argumentelor de mai sus, a fi „sceptic” nu este chiar 
onorant, ba chiar ne aminteşte de o comedie franţuzească celebră „Je suis 
timide mais je me soigne”. Data viitoare, când ne găsim în faţa unor 
evidenţe paranormale şi nu ştim ce să credem, poate că ar fi bine să 
rostim până la capăt: „ Sunt sceptic, dar mă tratez... ”. 

14 octombrie 2009 

ADEVĂR ŞI ADEVĂRURI 


i 

Nu mă pot eticheta a fi altfel decât un „liber cugetător spiritualist”. 

Nu doresc ca prin aderenţa comodă la anumite credinţe să girez şi 
greşelile lor inevitabile. Studiind mai multe tradiţii, căi spirituale, autori, 
metode şi cercetări prinse intr-un sistem spiritual, am observat că fiecare 
conţine şi câte un aspect eronat. Nu doar ca exprimare inadecvată sau 
ambiguă, ci chiar ca şi concept în sine. Şi m-am întrebat de ce Dumnezeu 
permite aceasta. Cum de căile care conduc practic spre perfecţiune se pot 
baza pe o teorie imperfectă? 

Desigur, cel mai la îndemână răspuns ar fi acela că gândirea 
omenească este limitată şi întotdeauna se vor strecura omisiuni, excese, 
în plus, nu se poate concepe o teorie care să mulţumească atât pe 
începător, cât şi pe avansat. Sursele de erori sunt nenumărate: confuzia 
dintre limbajul metaforic şi cel realist (realitatea subtilă, fiind fluidă şi 
multistratificată, se pretează la limbajul polisemantic şi poetic), 
consemnarea greşită de la sursă, traducerea inexactă, aportul 
„binevoitor” al urmaşilor ce nu pot ieşi din clişee etc. 

Dar eu mă refeream la greşeli grosolane, ca o cireaşă stricată pe 
tortul miresei. Iată câteva exemple la îndemână: budiştii nu cred în 
Dumnezeu, creştinii cred în învierea trupului fizic, musulmanii discută 
de războiul sfânt, mozaicii nu discută legea talionului, hinduşii susţin că 
epoca decăderii (Kali-yuga) se întinde pe sute de mii de ani, spiritiştii 
tradiţionalişti confundă sufletul cu spiritul, shaktiştii spun că există io 
Mari Zeiţe Cosmice, dar descriu numai 9 etc. Chiar şi filosofii 
independenţi au câte o idee trăsnită, sau mai multe... Oare înşelătorul stă 
cu ochii pe toţi, să le bage câte o strâmbă? 

Un răspuns îndrăzneţ ar fi acela că Dumnezeu încurajează inovaţia. 
Defectul foloseşte succesorilor pentru a pava o altă cale, în parte identică 
cu precedenta, dar având un suflu nou. Tradiţiile se prăfuiesc, uimirea se 
transformă în rutină. Revitalizarea poate veni din critica constructivă, o 
adaptare la noile condiţii de cultură şi civilizaţie, mereu schimbătoare. 
„Călcâiul lui Ahile” al sistemului doctrinar este ancora de care se poate 
agăţa inovaţia, progresul. Dumnezeu vrea ca jocul cosmic să continue la 
infinit, să fie mereu ceva de făcut şi de descoperit. Creativitatea Sa este 
nemărginită şi nu-i plac ideologiile închise, etanşe, pretins perfecte şi 
complete - fiindcă aşa ceva nu poate exista într-o realitate divină mereu 
în mişcare, în expansiune, unde fiecare clipă aduce o înnoire... 

în concluzie: nu-ţi face idol din nicio teorie, dogmă, învăţătură sacră, 
căci doar trăirea personală practică te poate apropia de adevăr treptat, 
treptat, pe măsura înţelegerii tale! Găseşte Marele Adevăr din spatele 
cuvintelor sau noţiunilor, intuieşte realitatea de dincolo de minte! 
Mintea mintel Exprimarea lingvistică este imperfectă, neterminarea 

turnului din Babilon asta ne sugerează: că nu poţi explica infinitul prin 
finit, realitatea complexă, printr-un edificiu de cuvinte. 

Marii înţelepţi şi marii iluminaţi au preferat mereu să tacă despre 
Dumnezeu mai mult decât să vorbească despre Dumnezeu. 

2 

Adevărul este o cucerire individuală. 

Nu poţi găsi adevărul în colectiv. Orice adunare pe criterii ideologice 
îţi va impune nişte limite, nişte cenzuri ale grupului. Dacă încerci să le 
depăşeşti, eşti avertizat, amendat sau exclus. Nu poţi gândi independent 
cât timp ţii cu dinţii de avantajele trecutului. Te-au satisfăcut şi pe tine, 
ca pe ceilalţi. Dar azi vrei să înţelegi mai mult şi ai nevoie de libertatea 
cugetului. Grupul nu-ţi va permite nicio derogare de la regulile „unanim” 
acceptate şi verificate. Ce este unanim, nu acceptă discuţii sau îndoieli. 
Oricât de bun şi amabil ai fi, te vor muşca colţii intoleranţei celor care 
până deunăzi ţi-au fost „fraţi”. Dorinţa de conservare a trecutului se 
amplifică proporţional cu mărimea comunităţii. Cu cât grupul e mai 
mare, presiunea psihologică creşte, iar progresul ideatic devine 
imposibil. 

Numai cei cărora nu le este frică să înfrunte singuri necunoscutul 
pot aduce lumina cunoaşterii. Apoi îi vor urma treptat cei mai curajoşi, 
dar majoritatea încă vor rămâne devotaţi lucrurilor sigure. Nicio 
asociere, în numele oricăror idealuri nobile nu face excepţie: dacă îţi vei 
dori confortul turmei, îţi vei înăbuşi dorinţa de adevăr, vei face 
compromisuri de gândire. Ar putea face o excepţie (parţial) domeniile 
care încurajează inovaţia: arta, divertismentul, ştiinţa. Cele mai supuse 
conservatorismului sunt domeniul social, politic, religios. 

Renunţă la protecţia grupului şi vei putea fi liber să cugeţi, făcând 
progrese remarcabile spre adevăr, chiar dacă gândirea liberă este 
adeseori sinuoasă, cu reveniri, poticniri! 

3 

Fiecare om are dreptul la propria sa libertate de gândire, care îl va 
conduce la propriile sale adevăruri. Nimeni nu are dreptul să i le renege, 
chiar dacă sunt evident incomplete. Le-a obţinut prin propriile eforturi, 
le merită şi le va apăra. Dacă le-a cucerit singur, trebuie să i le respectăm 
- înseamnă că de ele are nevoie în actuala etapă a dezvoltării sale. Este 
un luptător pentru adevăr şi trebuie respectat pentru asta. Ai încredere în 
el că-şi va continua lupta de a-şi lărgi orizontul şi va ajunge poate la 
aceleaşi opinii cu tine, mai târziu! Dar acum lasă -1 să se bucure de 
revelaţiile personale, de ele are nevoie acum! Adevărul uman are multe 
faţete, fiecare om le vede pe ale sale, iar cu timpul le va vedea şi pe cele 
ale colegilor sau duşmanilor. 

Dar într-un grup, toate acestea nu mai sunt valabile. Adevărul unuia 
trebuie înghiţit de toţi, dogma e mai comodă şi nici nu trebuie să te 
străduieşti intelectual, decât să memorezi ce au gândit alţii. Dimpotrivă, 

dacă te arăţi prea curios şi pui întrebări incomode, vei fi rău văzut. Ei 
bine, asemenea adepţi, care îţi servesc adevărul pe tavă ca să-l înghiţi pe 
nemestecate, nu merită respectul tău şi pot fi criticaţi sau ignoraţi fără 
jenă, dacă ai destulă forţă să-ţi asumi oprobriul grupului. 

Fiecare om are misiunea lui pământească. Fiecare adept are 
misiunea lui spirituală. Nu este cazul să se compare mereu cu ceilalţi 
adepţi, ca la şcoală. Spiritualitatea este o întrecere cu tine însuţi. Nu e 
nevoie să semeni cu nimeni. Mulţi discipoli avansaţi ai unor mari maeştri 
au avut propria cale şi personalitate distinctă de a învăţătorului. Nu 
urmări să ai aceleaşi experienţe spirituale cu nimeni, deşi unele pot 
semăna! 


4 

Marii gânditori au fost inovatori, prin asta au rămas în istorie. Un 
gânditor care respectă canoanele tradiţiei poate fi cel mult un bun 
profesor, dar nu un creator de idei. Fii propriul tău geniu, găseşte-ţi 
ideile tale originale, ele te reprezintă în acest moment al evoluţiei tale, 
sunt rodul zbuciumului tău! Fii un mare gânditor la nivelul tău, 
depăşeşte dogmele, paradigmele, regulile rigide cu care ai fost 
înconjurat! Când ideile s-au solidificat, deja au murit. Gândirea trebuie 
să fie mobilă precum aerul. Poţi fi un geniu în cercul tău de prieteni, 
colegi, asociaţi, pur si simplu având curajul de a descoperi şi exprima 
public mai mult decât ei. Poate te vor ridiculiza, când nu vor dori să pară 
mai proşti decât tine; poate te vor umili, când se vor simţi inferiori; poate 
te vor ameninţa, când le va fi frică de puterea ce o ai asupra lor. Dar dacă 
vei rezista presiunii mediocrităţii şi vei gândi liber, vei fi fericit! Fericit, 
dar singur în mulţime. Nimeni nu te va ovaţiona, nu vei găsi 
recunoaşterea, dar cunoaşterea îţi va da putere. Depăşind obstacolele, 
învingându-ţi obişnuinţele şi teama, vei deveni un lider de opinie. 

Iar atunci când vei ajunge în culmea gloriei, nu-ţi pierde curajul de 
a-ţi schimba opiniile şi a-ţi părăsi vechile credinţe, cucerite cu greu! 
Aceasta ar fi suprema dovadă a curajului de a urma adevărul până în cele 
mai ascunse tainiţe ale realităţii... Păstrându-ţi independenţa chiar faţă 
de clubul ce l-ai creat tu, te vei dovedi puternic. După un timp, s-ar putea 
să revii cu completări sau contraziceri ale tezelor iniţiale, căci aşa este 
mersul în spirală al progresului. Nu îţi transforma ideile în statui, în 
dogme eterne! Aşa se cam întâmplă, din păcate: ideile ce au fost bune 
pentru o etapă devin idoli la care se închină epigonii şi cei incapabili de 
inovaţie. Apar obiectele tabu, cultul strămoşilor, superstiţiile. 

Progresul societăţii este adus de oamenii care au curajul să rămână 
singuri în faţa tuturor, apărându-şi ideile şi, mai ales, libertatea de 
gândire. Geniile au fost întotdeauna neînţelese, cel puţin la început. Este 
colosală inerţia mentalităţilor, prejudecăţilor, uneori dincolo de puterea 
de îndurare a unui geniu sensibil. Pe unii i-a distrus nesimţirea, 
indiferenţa, duritatea inerţilor majoritari... 

16 octombrie 2010 

EXTAZUL MISTIC, PENTRU MIRENI 


în ultimii 40 de ani, psihologia transpersonală a observat, clasificat 
şi chiar experimentat stările modificate de conştiinţă. Dacă psihologia 
clasică a plecat mai ales de la studiul stărilor patologice ale unor bolnavi 
psihic, în schimb psihologia transpersonală a plecat de la studiul stărilor 
psihice specifice unor oameni perfect sănătoşi (yoghini, mistici, 
clarvăzători, magi etc.). Ceea ce se poate spune astăzi cu certitudine este 
că oamenii, pe lângă starea lor obişnuită de veghe, pot trăi şi stări de 
expansiune a conştiinţei, extrasenzoriale, cu totul ieşite din comun, care 
păstrează sănătatea mentală, ba chiar adăugând noi abilităţi şi 
cunoştinţe. 

La început, psihologii transpersonali au experimentat cu substanţe 
halucinogene pentru inducerea unor stări de transă. Deşi s-au grăbit să le 
numească „extaz”, totuşi ele erau mult inferioare, foarte departe de ceea 
ce au relatat misticii tuturor timpurilor, respectiv stările de „extaz 
mistic”. Denumirea de mistic se impune tocmai pentru a diferenţia 
calitativ cele două tipuri de experienţe: cele induse artificial (sub 
supraveghere medicală) şi/sau cu un ambitus redus; respectiv cele 
obţinute natural (ca răspuns al Divinităţii la invocarea sinceră a 
devotului). în prezent, aceste substanţe nu se mai folosesc, preferându-se 
tehnicile spirituale împrumutate şi adaptate din patrimoniul oriental. 

în psihologia transpersonală se vorbeşte despre conştiinţa cosmică 
ca fiind acea stare în care omul îşi pierde identificarea cu micul său ego, 
mica sa personalitate, devenind una cu toate fiinţele şi obiectele 
universului. Iată deci că ştiinţa psihologiei a ajuns să descopere prin 
observaţii, statistici şi experimente ceea ce ştiinţa yoga cunoaşte de mii 
de ani. în YOGA, această stare se numeşte samadhi (extaz mistic), fiind 
definit în mod concis ca starea în care „cunoaşterea, cunoscătorul si 
cunoscutul devin una” . 

Plecând de la această definiţie abstractă şi ciudată, vom încerca să 
explicăm pe înţelesul oricui ce este extazul mistic. Din start trebuie să 
spunem că extazul poate fi intuit cu ajutorul imaginaţiei numai parţial, ca 
prin ceaţă. Aceasta pentru că el este o stare în care mintea funcţionează la 
cu totul alţi parametri sau nu mai funcţionează deloc. Extazul trebuie 
trăit pentru a fi înţeles, nu doar gândit. Şi totuşi, pentru ca extazul mistic 
să nu mai fie privit ca o „abureală”, sau „inconştienţă”, sau „halucinaţie” 
de către cei care nu l-au trăit încă, pentru a impune respectul cuvenit 
marilor personalităţi spirituale care ne-au onorat planeta cu prezenţa lor, 
facem o tentativă de a-1 defini cât mai simplu. 

Definiţie: „Cunoaşterea” este procesul prin care un om „cunoscător” primeşte 
informaţii despre un obiect exterior, „cunoscutul”. 

Deci cunoaşterea este o triadă compactă, care nu poate fi 
fragmentată în componentele sale. Totuşi, stările de extaz tocmai asta 
fac, printre multe altele: sparg triada cunoaşterii , până la disoluţie. 
Tocmai pe această bază vom defini cele trei tipuri esenţiale de extaz. 


CELE TREI TIPURI DE EXTAZ MISTIC 

1. 

în starea de conştiinţă cosmică (despre care există numeroase 
relatări atât în scrierile religioase, cât şi în protocoalele psihologiei 
transpersonale), omul îşi extinde conştiinţa la nivelul unei comunităţi, 
sau a ţării, sau planetei, sau galaxiei, sau întregului univers, pierzând 
identificarea cu personalitatea sa egotică mărginită. 

Oare câţi dintre noi nu s-au gândit aşa, măcar o dată în viaţă: „Cine 
aş fi fost dacă m-aş fi născut din alţi părinţi, în altă ţară?”. Simpla 
punere a problemei arată că undeva, în adâncul nostru, există intuiţia 
diferenţei fundamentale ce există între Conştiinţa noastră şi 
Personalitatea noastră (al cărei sediu îl putem plasa în Minte). 
Personalitatea este modificată de mediul în care ne naştem şi trăim, de 
mersul vieţii. în schimb, Conştiinţa este acel martor interior tăcut care ne 
oferă un altfel de identitate, independentă la schimbările exterioare la 
care este supus egoul nostru, o identitate spirituală. în acest context 
putem deci echivala noţiunile de „ego”, „minte”, „personalitate”. 

Revenind la subiect, în primul tip de extaz, conştiinţa umană se 
scutură de încărcătura sa strict personală, iar cunoscătorul nu mai este 
un „om”, ci devine o conştiinţă pură . 

în acest sens, putem spune că din triada cunoaşterii dispare 
„cunoscătorul”. Rămâne doar „cunoaşterea” unui obiect de „cunoscut”. 

2 . 

Unii oameni au experimentat o stare şi mai profundă, mai înaltă. 
Primele două stări se încadrează în categoria numită în yoga savikalpa 
samadhi . în faza anterioară, conştiinţa pură primea informaţii despre 
obiectul de cunoscut sub o formă mentală. De data aceasta, conştiinţa 
pură nu se ţine deoparte de obiect, ci se identifică cu el. Prin urmare, 
informaţiile nu mai parvin pe cale mentală, ci direct, prin trăire. 
Cunoaşterea nu mai este mediată de mental, ci este directă, nemijlocită . 
Pentru că alegerea obiectul de cunoscut se face prin intermediul minţii, 
aceasta încă îşi mai păstrează un rudiment de influenţă asupra 
conştiinţei. 

în acest moment putem spune că din triada cunoaşterii dispare şi 
„cunoaşterea”. 

Ca să înţelegem diferenţa dintre cele două moduri de cunoaştere, 
vom folosi următoarea analogie. Putem afla multe lucruri despre un 
personaj istoric lecturând cărţi scrise despre el. Aceasta ar fi cunoaşterea 

mediată . Dacă însă suntem nişte actori care jucăm acel rol, ne vom 
identifica total cu personajul istoric respectiv, prin empatie. Cunoaşterea 
devine nemedjgţă , trăită. 


3. 

Ultima, cea mai înaltă formă de extaz este numit nirvikalpa samadhi 
sau extazul transcendental, absolut . După cum vă aşteptaţi, din triadă va 
dispare şi „cunoscutul”. în această fază, conştiinţa pură (1) se identifică 
(2) simultan cu toate (3) obiectele şi fiinţele lumii. Universul devine un 
singur corp perfect ştiut. Nu mai este nimic de aflat, nimic de obţinut, 
nimic de făcut. Nici urmă de minte. Pace totală. Fericire supremă. 
Dumnezeul absolut. 

Să recapitulăm etapele disoluţiei triadei cunoaşterii, în cele trei 
tipuri de extaz mistic: 

1. Cunoscătorul nu mai este un ego separat de lume, ci o conştiinţă 
pură , dilatată cât universul. 

2. Cunoaşterea nu mai este mediată de mental, ci trăită prin 
identificare cu obiectul . 

3. Cunoscutul nu mai este format dintr-o multitudine de obiecte 
separate, dintre care trebuie ales unul, ci apare ca unitar . 

La aceste trei tipuri fundamentale, unii mai adaugă al patrulea tip, în 
care extazul transcendental este trăit permanent în viata curentă de om . 
nu doar în meditaţiile contemplative realizate în izolare. Astfel de 
persoane incredibile au existat în realitate. De exemplu, Isus Cristos (1 - 
33 D.C.), Adi Shankara (788 - 820 D.C.), Ramakrishna Paramahamsa 
(1836 - 1886 D.C.), Ma Ananda Moyi (1896 -1982 D.C.) şi alţii, fie-le 
slăvită amintirea! 


«Odată, nişte adepţi din Benares şi-au propus sa testeze un yoghin. Auziseră 
despre el că era un înţelept care trăise starea de Samadhi. Cunoscând scripturile, 
care afirmă „Cunoscătorul lui Brahman cunoaşte totul” - au plecat să îl testeze. 
Yoghinul a acceptat. Adepţii i-au cerut să le arate cum se face un pantof. Yoghinul le- 
a arătat metoda corectă şi trebuie spus că nu practicase această meserie, nici nu o 
învăţase de la altcineva. Apoi l-au întrebat: „Ce gust au materiile fecale?” „De ceapă” 
— a răspuns el. Apoi au ales o plantă din pădure şi i-au cerut să-i precizeze numele 
şi toate proprietăţile. Din nou au primit un răspuns corect. V-am spus aceasta doar 
pentru a înţelege că cel care a realizat Samadhi cunoaşte, cu adevărat, totul despre 
toate subiectele, în detaliu. El poate vorbi în orice limbă doreşte. Cunoaşte toate 
ştiinţele. Scrierile sacre spun: „Care este acea stare, o, Bhagavan, prin a cărei 
cunoaştere toate devin cunoscute?” El cunoaşte trecutul, prezentul şi viitorul, pentru 
că a transcens timpul, atingând cea de-a patra stare: Turya. 

Samadhi este cea mai înaltă realizare din yoga. Prin purificare, îndepărtarea 
tuturor tendinţelor şi obişnuinţelor negative, prin trezirea şi amplificarea calităţilor, 
prin practica codului etic şi moral, a asanelor, a tehnicilor de Pranayama, a 
interiorizării, a concentrării şi a meditaţiei, aspirantul urmăreşte să atingă starea de 
Samadhi. Ea va apare prin practica perseverentă şi va deveni o prezenţă zilnică. în 

discipol se va naşte o stare de bucurie interioară şi de aşteptare nerăbdătoare a 
orelor dimineţii în care, în meditaţie, va savura dulceaţa plină de nectar a extazului, 
care îl va însoţi apoi întreaga zi, în timpul activităţilor sale obişnuite. Cititorul trebuie 
să fie conştient că extazul divin, Samadhi, este culmea căutării spirituale a omului. 
Aşa cum bogăţia minelor din Golconda nu este accesibilă oricui, tot astfel bogăţia 
spirituală a acestui extaz nu poate fi obţinută de oricine. Este o stare ce trebuie 
aprofundată sistematic, zi de zi, din ce în ce mai mult.» 

citat din „SAMADHI YOGA”, de Swami Shivananda, pag. 13,14 


CONSILIILE ÎNŢELEPŢILOR VOR CONDUCE 

LUMEA 

Până acum, trăirea acestor stări paroxistice a fost rezervată foarte 
puţinor oameni, celor aleşi. Prin urmare, oare la ce ar putea folosi aceste 
informaţii mireanului, cititorului acestor rânduri? 

- în primul rând că nu poţi ştii niciodată dacă nu cumva şi tu vei face 
parte dintre „aleşi”. 

- în al doilea rând, ceea ce a fost valabil în trecut, poate să se 
schimbe în viitor. 

Ne putem imagina un viitor mai bun, în care la o anume facultate 
EXTAZUL să fie materie de colocviu, iar situaţia şcolară să se încheie 
prin proba practică. Cine poate intra în extaz trece examenul, iar cine nu 
poate intra în extaz, va rămâne corigent, de râsul curcilor... 

- în al treilea rând, o societate mai bună, mai organizată, mai 
frumoasă nu se poate imagina decât introducând conceptul de „Consiliu 
al înţelepţilor”. El a fost cunoscut şi folosit în societăţile primitive sub 
numele de „sfatul bătrânilor”. 

Un viitor sistem politic progresist ar trebui să se bazeze pe câteva 
idei-forţă: omul potrivit la locul potrivit, egalitate în şanse, promovarea 
valorilor, colaborarea în locul competiţiei, nimic fără Dumnezeu... 
Atunci, deciziile importante vor fi luate de Consiliile înţelepţilor şi vor fi 
cele mai bune. 

Acolo unde un grup de înţelepţi ar putea greşi, cu atât mai puţin s-ar 
descurca o grămadă de indivizi manipulaţi să voteze după interesele 
politicienilor (cum se face acum, în „democraţie”). 

Dar cum îi selecţionezi pe cei înţelepţi? Profilul uman al 
candidatului ar putea fi definit tocmai prin ceea ce am scris mai sus. Cu 
alte cuvinte, nu va putea fi considerat eligibil pentru Consiliu decât cel 
care a dovedit că are „linie directă” cu Dumnezeu, adică poate intra la 
voinţă într-una din cele trei stări de extaz mistic . Cu cât extazul va fi mai 
înalt şi mai stabil, cu atât înţeleptul va avea şanse mai mari de a face 
carieră ca „decident politic”. Făcând această dovadă, el poate garanta că 
deciziile sale vor fi aproape întotdeauna în acord cu cea mai înaltă 
cunoaştere divină, deci vor fi optime pentru comunitatea umană pe care 
o slujeşte. 

După cum aţi observat, nu am pus deloc accentul pe beatitudinea, 
preafericirea care însoţeşte starea extatică, fiindcă nu am dorit să sugerez 
cumva vreo plăcere egotică. Extazul este o stare dificil de obţinut tocmai 
fiindcă solicită renunţarea la egoism. Altfel, este o stare naturală 
minunată, pe care Dumnezeu vrea să o dăruiască cât mai multor oameni. 
Numai năravurile proaste ale noastre sunt cele care ne ţin departe de 
fericirea adevărată. Am luat în discuţie ceea ce este relativ mai uşor de 
obiectivat, şi anume cunoaşterea . Desigur că intrarea în samadhi poate fi 
verificată numai de maeştri care ating ei înşişi aceeaşi stare. Aceştia vor 
forma un corp profesoral la facultatea amintită mai sus, care vor pregăti 
tinerii cu potenţial spiritual spre a deveni politicieni de frunte ai lumii. 

Dacă aceste idei vi se par cumva „utopice”, atunci înseamnă că 
însuşi Dumnezeu este niţeluş cam „utopic”. El a creat lumea pentru ca 
fiinţele să fie fericite, asemenea Sieşi. Dacă ele nu sunt, desigur că vina 
este a lor. Doar că unii îi reproşează Creatorului: „De ce nu ne-a creat 
perfecţi, ca să nu suferim?!” Se insinuează că, la începuturile lumii, El ar 
fi sperat cu naivitate că noi, fiinţe imperfecte ce suntem, vom alege 
mereu varianta perfectă, spre a fi fericiţi. Ceea ce este echivalent cu a 
spune că El a creat lumea după un proiect „utopic”, nerealist. Ce părere 
aveţi de această interpretare? 

Răspunsul meu este că Creatorul ne-a oferit libertatea de a alege şi a 
acţiona. Libertatea este cel mai mare cadou, care depăşeşte de departe 
orice suferinţă pe care ar putea-o atrage alegerile greşite. Suferinţa este 
metoda de a ne îndrepta către mai bine . Viaţa îi este dată omului nu 
neapărat ca el să fie fericit un număr limiţgţ de ard , ci ca ea să fie o 
şcoală plină de învăţăminte pentru spiritul din om . pentru a atinge 
fericirea eternă . Din această perspectivă, Dumnezeu nu este deloc utopic, 
ci cât se poate de pragmatic. La fel de pragmatic pe cât sper că se va 
dovedi a fi, peste un timp, şi acest articol. 

8 ianuarie 2010 

_ PRECUM IN CER... _ 

„Facă-se Voia Ta, precum în Cer, aşa şi pe Pământl” Această frază 
din rugăciunea împărătească nu este un gest de resemnare a omului în 
faţa fatalităţii. Ea nu spune „Facă-se Voia Ta, nu a mea!” Sensul său este 
cu totul altul. Cuvintele cheie sunt aici „precum în Cer ”. 

Lumea spirituală este foarte bine organizată. Spiritele de acelaşi 
rang au locuri special rezervate, astfel încât cele de rang diferit nu se 
amestecă. Numai dacă entităţile superioare doresc acest lucru, ele pot 
coborî în spaţii cu vibraţie inferioară. însă spiritele inferioare nu au acces 
la zonele de sus. Fiecare spirit aparţine de o ierarhie şi respectă 
indicaţiile celor cărora le sunt subalterne. Ascultarea este benevolă, deşi 
numai fiinţele imature, neevoluate îşi permit mofturi şi acţiuni după 
bunul plac. Dar acestea nu au putere destulă să aducă prejudicii majore 
lumii. Majoritatea spiritelor au conştientizat importanţa ascultării de 
înţelepciunea îngerilor, care, la rândul lor, respectă Voinţa Divinităţii. Cu 
cât sunt mai evoluate, spiritele sunt mai puternice, dar şi mai smerite în 
faţa Puterii şi înţelepciunii Supreme a lui Dumnezeu. 

Prin contrast, lumea fizică, a Pământului, este supusă influenţelor 
antagonice, astfel încât nu se poate spune că viaţa pe Pământ este perfect 
organizată. Dar acest fapt este explicabil. în nici un caz nu este vina lui 
Dumnezeu pentru haosul de aici! 

INFINIT Şl COMPLEXITATE 

Fiecare fiinţă biologică, începând cu cele mai mici, celulele, este un 
ansamblu foarte complex. Omul este o fiinţă supercomplexă. Societatea 
este şi ea un sistem hipercomplex. Din dorinţa de a ordona această 
realitate copleşitoare, s-au constituit multe ştiinţe, fiecare disciplină 
analizând un subsistem, o fărâmă de realitate. 

Unitatea elementară a naturii nu este atomul, ci spiritul. Spiritul este 
cea mai simplă fiinţă şi punctul de pornire în construirea fiinţelor 
complexe. Chiar şi cel mai mic sistem fizic posedă cel puţin un spirit care 
îl clădeşte, îl conduce şi supervizează. Din treaptă în treaptă, sistemele 
câştigă în complexitate, iar spiritul responsabil este de un rang tot mai 
înalt. Fiecare element al oricărui sistem este tot un sistem. 

Putem corela noţiunea de complexitate cu cea de infinit. După cum 
noi, oamenii, nu putem înţelege infinitul (el fiind definiţia pentru ceea ce 
depăşeşte posibilitatea minţii noastre de cuprindere cantitativă), tot aşa 
nu putem măsura complexitatea , extensia calitativă a creaţiei universale. 
Complexitatea este marea taină a Divinităţii, modul Său de creaţie. De la 
micul spirit, cărămida esenţială a universului subtil şi fizic, până la 
marele Cosmos inimaginabil de măreţ, munca şi plăcerea lui Dumnezeu 
este de a crea continuu sisteme tot mai mari şi mai complexe, cu care 
umple infinitul. în acest context, putem presupune că Dumnezeu este, în 

mod absolut, cea mai simplă fiinţă care există, punctul de plecare al 
Creaţiei infinit de complexe. Faţă de El, orice spirit pare a fi foarte 
complex (fiindcă i se adaugă şi un „perispirit”). Şi totuşi, Dumnezeu are 
un control deplin asupra întregii Sale Creaţii. 

MANAGERIATUL DIVIN 

Din păcate, planeta noastră pare scăpată de sub acest control. 
Tocmai de aceea a rostit Isus fraza „Facă-se Voia ta, precum în Cer, aşa 
şi pe Pământ!” Este o invocare a înţelepciunii Divine de a Se pogorî cu 
toată Forţa în această lume fizică. Sensul evoluţiei planetare este unul 
ascendent, în ciuda unor impasuri, distrugeri şi scurte regresii zonale. 
Geea, planeta-mamă, devine tot mai sofisticată tocmai datorită speciei 
umane, care o influenţează determinant. 

Sensul vieţii fizice este aducerea ei, intr-un viitor îndepărtat, la o 
perfectă maleabilitate şi urmare a intenţiilor spiritelor divine. Asta se 
întâmplă deja în lumea spirituală, unde dorinţele capătă realitate 
instantaneu. Lumea fizică se caracterizează prin multă inerţie şi 
rigiditate, forme fixe, schimbare greoaie. în alte părţi ale cosmosului 
există lumi fizice mult mai fluide, dar lumea Pământului este foarte 
rigidă. Este o adevărată provocare pentru spiritele divine să o transforme 
în locul ideal pentru vieţuire, din perspectiva lor. 

Cu siguranţă, avem nevoie de o organizare divină a lumii oamenilor, 
care şi-au dovedit incapacitatea de a o gestiona spre binele general! 
Desigur, cohorte de spirite binevoitoare asistă vieţile oamenilor. îngerii 
păzitori şi cei lucrători nu prididesc să vegheze, ajute, sfătuiască. Totuşi, 
omul este o fiinţă complexă, deci imprevizibilă. El este supus la multe 
influenţe, nu toate spre binele lui şi al semenilor săi. Până acum, 
influenţa spiritelor inferioare, involuate asupra omului a fost 
predominantă, iar efectele negative le vedem cu toţii în jurul nostru. 

COMPLEXITATEA OMULUI 

Spiritele libere binevoitoare simt un mare respect şi admiraţie 
pentru oameni, fiindcă ei constituie în sine şi controlează sisteme 
biologice şi sociale foarte complexe. Au putere de influenţă şi schimbare 
în lumea fizică, ceea ce spiritele libere au doar în măsură redusă şi numai 
cu aprobare superioară. 

De exemplu, se cunoaşte faptul că un spirit superior se poate face 
vizibil într-o formă fizică. Este ceea ce a înfăptuit spiritul lui Isus, prin 
aşa zisa „înviere”, când le-a apărut apostolilor. Tot aşa a „înviat” şi Sri 
Yukteswar, guru -1 lui Yogananda. De fapt, este o mare diferenţă între un 
om real şi o materializare din atomi astrali, care este temporară şi poate 
să nu deţină organe interne funcţionale, doar exteriorul părând real. Un 
om real, în carne şi oase, care slujeşte Ierarhia Cerească este foarte util pe 
Pământ! 

Lumea spiritelor este mai uşor de organizat decât cea a oamenilor, 
pentru că ele sunt mult mai simple decât aceştia din urmă. Atât de 

complex este omul, încât pare o minune că funcţionează coerent, el fiind 
de fapt un conglomerat de fiinţe şi centre de decizie. îngăduinţa, 
toleranţa spiritelor faţă de el este de înţeles, conştiente fiind de 
importanţa acestei măreţe fiinţe unice pentru lumea fizică unde el 
acţionează. 

Omul are nu una, ci cel puţin 5 conştiinţe independente, care 
conlucrează sinergie. Ele sunt: conştiinţa fizică, conştiinţa vitală, 
conştiinţa astrală, conştiinţa mentală şi conştiinţa spirituală. Fiecare are 
funcţii distincte, specifice domeniului de care răspund. Noi ne 
identificăm întotdeauna cu conştiinţa fizică. Celelalte 4 fac parte din aşa- 
zisul inconştient, fiindcă ies din domeniul conştienţei fizice, dar ele sunt 
pe deplin conştiente. Conştiinţa vitală răspunde de integritatea şi 
funcţionarea ireproşabilă a organismului. Conştiinţa astrală - de emoţii 
şi gânduri concrete, cea mentală - de gânduri abstracte, iar etajul 
suprem este Spiritul de natură divină. 

Activitatea mentală este un proces pe care nu îl înţelegem şi rareori 
îl putem controla conştient. Comparând mintea cu un computer, 
conştiinţa fizică ar putea fi socotită operatorul. De fapt, mai există un 
operator invizibil care dă majoritatea comenzilor. Conştiinţa fizică abia 
dacă are timp să deschidă computerul sau să aleagă programul cu care va 
lucra. Restul comenzilor intermediare sunt date ultrarapid de supra- 
conştient (incluzând aici conştiinţele astrală, mentalo-cauzală şi 
spirituală). Ideile şi raţionamentele ne sunt date de-a gata, deja ordonate. 
Conştiinţa noastră doar explicitează raţionamentul sau inspiraţia, dar 
într-un ritm de melc... 

Spiritele inferioare sunt invidioase pe oameni, fiindcă ele nu au 
privilegiul de a fi încarnate, şi de aceea nu ne putem aştepta la nimic bun 
şi valoros din partea lor în relaţia cu noi, cei întrupaţi. Numai spiritele 
elevate invizibile ne oferă întotdeauna cele mai bune sfaturi şi îndrumări 
subtile, dar ne respectă liberul arbitru, ştiind că viaţa de om nu este aşa 
de simplă ca cea de spirit. Aici, pe Pământ, avem de înfruntat multe 
provocări exterioare şi interioare. Trebuie să acceptăm limitele fizice şi 
psihice ale omului, slăbiciunile şi sensibilităţile sale insurmontabile. El 
este o construcţie foarte complexă, dar încă perfectibilă. Mai e mult de 
lucru la evoluţia speciei umane terestre, poate milioane de ani de acum 
încolo. 

Viaţa în formă umană este un privilegiu pentru un spirit încarnat. 
Sunt zeci de miliarde de spirite de rang uman în jurul Pământul, dar doar 
7 miliarde au astăzi acces la viaţa umană. Poate că viaţa pe Terra nu este 
ideală, precum cea din sferele spirituale, dar este o adevărată provocare 
pentru spiritele încarnate, pe care ele o acceptă cu plăcere şi interes. 
Foarte multe spirite se întrec să intre într-un embrion uman, deşi ştiu că 
le aşteaptă mari încercări. 

în nici un caz sufletul omului nu este doar un spirit care şi-ar fi 
adăugat temporar „hainele” fizice peste cele astrale! Sufletul este o 
alcătuire nouă, mult mai complexă decât spiritul care îl animă. Sufletul 

supervizează un sistem hiper-complex: corpul uman, gândurile şi 
emoţiile. Iar spiritul încarnat supraveghează supervizorul. Acest spirit 
divin este la fel de conştient, inteligent, şi când copilul abia se naşte, şi la 
vârsta deplinei sale maturităţi, şi în clipa morţii. Iată diferenţa majoră 
dintre suflet şi spirit. Formula de salut indian „Namaste!” arată respectul 
pentru spiritul încarnat în omul din faţa noastră şi, prin ecou spiritual, 
faţă de persoana fizică, purtătoare inconştientă de sacralitate şi de 
complexitate divin creatoare. 

ÎNVIEREA DINAINTE DE MOARTE 

Copleşiţi de uimire în faţa complexităţii vieţii, închinăm slavă 
Inteligenţei Universale. Dar nu ne putem opri să întrebăm: cum? o fiinţă 
atât de dificil de construit, să fie distrusă aşa de uşor?! Atâta efort 
creator, în van?! Dar nu-i nimic! creaţia continuă, prin Voinţa lui 
Dumnezeu de a perpetua viaţa, şi noi fiinţe iau naştere mereu. Motivul 
spiritual al apariţiei vieţii fizice este antrenarea capacităţii spiritului de a 
conduce un astfel de vehicul uman. Viaţa biologică este terenul de luptă, 
joacă şi experimentare al spiritelor. Dar nu trebuie pierdută din vedere 
nici viziunea fizică de ansamblu, care urmăreşte perfecţionarea tot mai 
înaltă a formelor biologice complexe. Acesta este un ţel pe termen foarte, 
foarte lung. 

Moartea este un sfârşit definitiv al omului. Este adevărat că esenţa 
sufletului (conştiinţa) nu se distruge, dar restul ansamblului uman se 
descompune, substanţele componente reintră în circuitul naturii. Când 
ne moare cineva drag, este o mare pierdere pentru cei rămaşi în viaţă, 
chiar dacă spiritul mortului trăieşte undeva, neştiut. Ca spiritualişti, 
trebuie să înţelegem şi această viziune pur umană. Este de înţeles frica 
sufletului de moarte, de aneantizare. Ea poate fi înlăturată numai prin 
dez-identificarea de trup şi personalitatea efemeră, prin apropierea de 
viziunea eternităţii, încă de pe timpul vieţii terestre. Prin practica 
spirituală nu doar ne eliminăm frica de moarte, ci mai ales dobândim 
seninătate şi o mai mare bucurie în trăirea clipei. Ne dăm seama mai bine 
de avantajele practicii spirituale abia când o întrerupem fortuit şi tânjim 
la pacea sufletului dinainte... 

O lume complicată nu poate fi condusă divin decât de oameni care 
şi-au „realizat Şinele”. Asta ar însemna că ei sunt în perfectă rezonanţă, 
comuniune, unitate cu spiritul divin încarnat în ei. Abia atunci va fi adusă 
lumea la ordinea divină. Dacă personal nu am simţit încă nevoia să ne 
trezim la înţelepciune, înseamnă că nu am primit Graţia Sinelui...! 

DE CE NU PRIMIM CU TOŢII GRAŢIA SINELUI? 

De ce nu ies campioni toţi sportivii? Sau de ce nu toţi oamenii sunt 
sportivi? Şinele nu este acelaşi la toţi oamenii, deci nici Graţia nu este 
aceeaşi. Spiritele diferă foarte mult între ele: unele sunt foarte evoluate, 
la ultimele încarnări fizice, altele abia încep lanţul reîncarnărilor şi nu au 
experienţă. Oricum, este cert că fără aportul spiritului interior, omul nu 

va fi interesat de chestiunile spirituale, fiindcă pur şi simplu nici primul 
nu le prea înţelege. Metafizica este imposibil de priceput fără intuiţie 
spirituală. Spiritul face întotdeauna primul pas către suflet, nu invers. 
,JSfu te-aş căuta dacă nu te-aş (citeşte „m-ai” - n.n .)fi găsit deja”, spune 
un dicton sapienţial. 

în cazul spiritualităţii autentice, au loc simultan două procese opuse 
şi complementare. 1 - Sufletul tânjeşte către dezlimitare, percepţii 
extrasenzoriale, călătorii pe tărâmuri paradisiace, eliberare de 
constrângerile fizice. 2 - Spiritul capătă o influenţă mai pregnantă 
asupra lumii concrete fizice (prin intermediul omului), ceea ce îl 
mulţumeşte foarte mult. Spiritul nu poate căpăta această influenţă decât 
dacă se apropie de suflet (şi invers), fapt care conferă sufletului intuiţie 
remarcabilă, experienţe inefabile, viziuni inimaginabile... 

Am separat în mod didactic sufletul de spirit, dar în realitate ele 
funcţionează sinergie şi trăiesc osmotic, unul prin altul. Nu îi putem 
separa, dar nici identifica total. Sunt etaje separate ale construcţiei foarte 
complexe care este omul. Noi, ca suflet, ar trebui să ne identificăm şi 
unim cu spiritul, dar realizarea acestei performanţe necesită un efort de 
autocunoaştere. Până la obţinerea rezultatului ideal, ar fi bine să ne 
subordonăm cu plăcere intenţiilor binevoitoare ale spiritului nostru şi să 
căutăm să-l înţelegem. Este deci mai bine să acceptăm configurarea 
noastră psihică duală, fiindcă astfel căpătăm şi forţă, şi smerenie. 

Nu e păcat să ne bucurăm de satisfacţiile vieţii umane obişnuite, dar 
ar fi păcat să nu băgăm în seamă Şinele nostru divin dinlăuntru, o fiinţă 
foarte sensibilă şi iubitoare, în acelaşi timp fermă şi detaşată, în contact 
cu Dumnezeu şi conştientă de legile universale. 

«Realizarea Sinelui nu este un lucru care trebuie să fie obţinut. El este deja în 
noi. Tot ceea ce trebuie să facem este să eliminăm ideea „eu nu L-am realizat”. 
Liniştea şi pacea înseamnă Realizarea Sinelui. Nu există nici un moment în care 
Şinele să nu fie prezent. Atât timp cât mai există îndoieli sau avem sentimentul că nu 
L-am realizat, trebuie să facem eforturi susţinute pentru a elimina complet aceste 
gânduri. Ele sunt cauzate de faptul că realizăm o confuzie între Sine şi ceea ce nu 
este Şinele. Atunci când aceasta din urmă dispare, Şinele rămâne singur. Pentru a-l 
face loc, este suficient să elimini din mintea ta aglomeraţia. Nu este nevoie să aduci 
spaţiul necesar luându-l din altă parte.» (Ramana Maharishi) 

18 august 2011 

INTRODUCERE IN SPIRITOLOGIE 

- mic tratat filosofic - 

DEFINIREA PSIHO-SPIRITOLOGIEI 

în lucrarea mea „Modelul unificator al psihicului uman normal şi 
paranormal” am sugerat introducerea denumirii de „orto-psihologie”, în 
vederea extinderii domeniului actual al ştiinţei psihologiei. „Orto- 
psihologia ar putea să fie definită ca ştiinţa ce studiază psihicul şi 
spiritualul, normalul, anormalul şi paranormalul uman” (cap.2.6). 
Totuşi, considerăm că termenul de „psiho-spiritologie” ar fi mai adecvat, 
ca o recunoaştere a faptului că fundamentul psihicului uman este, de 
fapt, spiritul . 

Poate că în universităţile Pământului, nu peste mulţi ani, se va 
studia o ştiinţă nouă, aflată abia la început astăzi, pentru care propunem 
numele de spiritologie (ştiinţa spiritelor : despre viaţa şi lumea 
spiritelor). Baza acestei ştiinţe este constituită din informaţiile transmise 
mediumnic, începând cu mijlocul secolului XIX (de când datează 
doctrina spiritistă) până în prezent, când asistăm la o multiplicare a 
acestora (de unde şi necesitatea de a fi preluate cu discernământ). în site- 
ul www.spiritus.ro şi cărţile scrise de Nina Petre puteţi citi mesaje 
spiritiste care adaugă informaţii interesante la zestrea bogată a acestui 
tip de cunoaştere. Spiritologia este o ştiinţă vastă cât universul, pentru că 
orice eveniment sau transformare implică aportul spiritelor. 

Ca o subdisciplină a spiritologiei, studiul spiritelor încarnate se 
ocupă cu legităţile conştiinţei umane multidimensionale (pe cele trei 
paliere: subconştient, conştient, supraconştient), iar această disciplină de 
mare sinteză se poate numi psiho-spiritologie . 

Psiho-spiritologia ar acoperi domeniul reprezentat actualmente de 
spiritualitate (cunoaşterea lumilor invizibile prin religie şi esoterism; în 
care omul se apropie voluntar de Dumnezeu) şi parapsihologie (studiul 
ştiinţific al fenomenelor paranormale; în care omul se apropie involuntar 
de Dumnezeu, prin Creaţia Sa). 

NOTĂ: Denumirea de parapsihologie este criticată uneori sub aspect formal, pe 
motiv că fenomenele studiate de ea nu sunt exclusiv ale psihicului uman. Este unul 
din motivele pentru care parapsihologii americani au exclus din sfera preocupărilor 
lor unele fenomene paranormale cum ar fi: răpirile de persoane realizate de către 
extratereştri, criptozoologia (animale ciudate, „imposibile”), combustia umană 
spontană, OZN-urile. Alt motiv ar fi că acestea sunt fenomene absolut spontane şi 
imposibil de studiat în condiţii controlabile. Nu pot fi lăsate în afara parapsihologiei 
fenomenele de transfer de energie şi informaţie între regnuri, cum ar fi comunicarea 
oamenilor cu plantele. în ce priveşte comunicarea între particulele elementare ale 
materiei, observată în fizica cuantică, nu este necesar şi nici suficient să o 
introducem în domeniul parapsihologiei, ci ea reclamă introducerea unui nou model 
teoretic general, al conştiinţei universale. 

Trei categorii distincte ale psiho-spiritologiei ar fi karmologia, 
proiectologia şi egologia, iar enumerarea ar putea continua. 

Karmologia se ocupă cu studiul evoluţiei spiritului din perspectiva 
existenţelor multiple, prin reîncarnarea succesivă a acestuia în diverşi 
oameni. Accentul se pune pe studiul interacţiunii karmei şi intenţiilor 
spiritului (inefabil şi etern) cu viaţa omului (concret şi efemer). 

în această zonă poate fi inclus şi Studiul karmei şi destinului, 
realizat de parapsihologul Nina Petre. 

& Proiectologia este domeniul care studiază aşa-zisa „proiecţie 
astrală” (de unde îi vine numele), cunoscută şi sub numele de dedublare, 
răpire în duh. Ea constă în părăsirea perfect lucidă a corpului fizic de 
către conştiinţă (împreună cu „dublul” energetic al corpului), care va 
călători în dimensiuni extra-fizice, spirituale, de unde va culege 
învăţăminte şi experienţe foarte vii. în lume există la ora actuală institute 
specializate în dedublare dirijată, cum ar fi Institutul Monroe 12 sau 
Academia Internaţională a Conştiinţei 1 3 . Conform acestora, beneficiile 
experienţelor realizate în afara corpului fizic ( out-of-body experience, 
prescurtat OBE) includ: eliminarea fricii de moarte, amplificarea 
abilităţilor parapsihice, o mai bună înţelegere a scopului vieţii şi 
preţuirea ei, abilitatea de a comunica cu alte conştiinţe nonfizice (spirite), 
apropiere sufletească de oameni şi dorinţa de a-i ajuta. 

Egologia se ocupă cu studiul ego-ului neiluminat, ca sursă 
principală de conflicte şi suferinţe pentru individ. Spre deosebire de 
unele abordări psihologice similare (cum ar fi psihologia cognitivă, unde 
se pune accent pe autoobservaţie, autoanaliză şi autocontrol, fără a se 
face referiri la Şinele Observator), în egologie se vorbeşte explicit de 
necesitatea diminuării influenţei ego-ului în favoarea manifestării libere 
prin om a Sinelui spiritual, purtătorul identităţii reale a omului şi a 
calităţilor sale morale. 

Reprezentanţi celebri sunt Eckhart Toile şi Ramana Maharishi. 

NOTĂ: Considerăm util să amintim aici de existenţa termenului similar de 
EGONICĂ, creat de profesorul român de yoga Mario Sorin Vasilescu. Conform 
autorului: „Egoismul este falsa noastră idee despre ego, iluzia pe care ne-o facem 
despre acesta. Altfel spus, egoismul este patologia, este maladia ego-ului, nu starea 
sa naturală. Egonica este ştiinţa identificării a ceea ce este real / ireal în ego şi, 
implicit, a dizolvării ego-ului, dar nu la modul distructiv, ci exact prin eliminarea 
imaginii false.” 

Iată câteva caracteristici ale omului ALTRUIST , care şi-a depăşit 
limitările egotice: 

• Are o inteligenţă emoţională activă. Nu este indiferent la soarta 
celuilalt, nu tolerează nedreptatea, cinismul, suferinţa şi nu poate fi 
complice cu ele. 


12 http://www.monroeinstitute.org/ 
« http://www.iacworld.org/ 

• îşi gestionează stările interioare, înţelegându-şi şi controlându-şi 
maniile, fricile, pacificându-şi angoasele, pentru un trai armonios. 

• Are conştiinţa apartenenţei la un univers mai vast, unde îşi are locul 
şi misiunea sa. îşi aduce aportul conform potenţialului şi 
competenţelor în direcţia rostului universal. 

Iar aici, câteva caracteristici descoperite de psihologul Abraham 
Maslow la personalitatea ARMONIOASĂ . împlinită, “auto-actualizată”, a 
celui care ştie să-şi folosească plenar resursele interioare: 

• Tolerează incertitudinea. 

• Este spontan în gândire şi iniţiative. 

• Este centrat pe problemă, nu pe persoana şi interesul său personal. 

• Are un bun simţ al umorului. 

• Rezistă la îndoctrinare, fără a fi însă anarhist sau critic „de profesie”. 

• Este preocupat de binele omenirii. 

• înţelege profund multitudinea de experienţe ale vieţii. 

• Preferă să aibă relaţii adevărate şi profunde cu un mic număr de 
oameni, decât superficiale cu mulţi. 

• îşi păstrează un punct de vedere obiectiv. 

Misticii tuturor religiilor împărtăşesc aceleaşi experienţe 
iluminatorii (stări de conştiinţă modificată). O descriere mai mult decât 
simplificatoare le-ar putea clasifica astfel: 

Etapa 1: Expansiunea conştiinţei până când ego-ul devine egal cu 
universul, fiind distribuit în mod egal şi nepărtinitor tuturor fiinţelor. 

Etapa 2: întâlnirea cu Dumnezeu cel Absolut, unde orice urmă de 
ego dispare temporar. 

Odată reîntorşi la starea de conştiinţă normală, marii înţelepţi ne 
garantează că ego-ul nu este singura şi ultima formă a identităţii noastre, 
îndemnându-ne să căutăm ce se află dincolo de el. Pe experienţele lor şi 
ale discipolilor lor se bazează egologia, ca şi pe intuiţia spirituală a 
fiecărui căutător sincer. Diminuarea influenţei ego-ului nu este o regresie 
la un stadiu infantil timpuriu (când ego-ul abia se coagula), ci 
dimpotrivă, un stadiu evolutiv superior al fiinţei umane, spre care se 
îndreaptă lent civilizaţia pământeană (botezat de unii drept homo 
sapiens serenissimus ). 

Cine doreşte să găsească panaceul suferinţelor psihice (în afara 
afecţiunilor psihiatrice grave) ar trebui să îl caute în egologie . 

Psihologia transpersonală studiază aceste stări speciale ale omului 
sănătos, postulând şi ea conştiinţa trans-egotică, care marchează viaţa 
omului armonios, altruist, integrat în legităţile cosmice. 

CONŞTIINŢA UMANA 
în lumina psihologiei şi a psiho-spiritologiei 

Motto : «Atunci când se vorbeşte despre conştiinţă, 
fiecare ştie imediat, din experienţă, 
despre ce anume este vorba.» (Sigmund Freud ) 

DEFINIŢII ALE CONŞTIINŢEI 

Psihologia este extrem de interesată de noţiunea de „conştiinţă”. 
Diferiţi autori au considerat subiectul din diverse puncte de vedere. Nu 
fără a aprecia strădania atâtor savanţi pentru desţelenirea unei zone 
nelămurite suficient şi esenţiale pentru psihologie, vom prezenta şi 
propriul nostru punct de vedere, dorit a fi cât mai concordant atât cu 
datele spiritologiei, cât şi cu cele ale psihologiei, nuanţat şi cu tuşe 
filosofice specifice. 

Conştiinţa poate fi înţeleasă din mai multe perspective: 

în primul rând, conştiinţa este starea de CONŞTIENŢĂ, vigilenţă, 
veghe, diferită de alte stări de conştiinţă ordinare sau modificate (somn, 
vis, transă, extaz etc.). 

în al doilea rând, conştiinţa este procesul psiho-cognitiv al 
ATENŢIEI. 

în al treilea rând, conştiinţa este subiectul cunoscător, EUL. 

în al patrulea rând, conştiinţa este zona de acces a atenţiei , respectiv 
CONŞTIENTUL, diferit de zonele subconştiente sau inconştiente. 

între cele patru perspective există numeroase interferenţe şi 
condiţionări. 


CONŞTIINŢĂ Şl CONŞTIENŢĂ 

Starea de veghe, de conştienţă, este proprie minţii aflate între două 
stări de odihnă. Procesul de conştientizare (prin activarea scoarţei 
cerebrale de către Sistemul Reticulat Aferent Ascendent - prescurtat 
SRAA - din trunchiul cerebral) este declanşat de către spiritul-conştiinţă, 
care se întoarce în corpul uman dintr-o scurtă excursie (în care mintea s- 
a odihnit, a visat etc.). Din perspectiva neurologică, alternanţa somn- 
veghe ar fi dictată de o parte a trunchiului cerebral, ca urmare a 
semnalelor organismului că este obosit-odihnit. Noi credem însă că 
starea de conştienţă a minţii este provocată de Conştiinţa spirituală, 
reîntoarsă în locul său natural de şedere corporal - trunchiul cerebral. 
Prin aceasta, încercăm să punem de acord datele ştiinţei cu revelaţiile 
spirituale. 

Biologul spune că SRAA declanşează conştienţă minţii. Psiho- 
spiritologul spune că conştiinţa spirituală activează SRAA. Nu este nici o 
contradicţie, ci o completare. Conştiinţa spirituală este cauza funcţională 
a conştienţei. Conştienţă este un proces orientat de către Conştiinţă. 

CONŞTIINŢA PRE-REFLEXIVĂ 

Unii psihologi definesc conştiinţa drept capacitatea de a relata, a 
conceptualiza lucrurile de care eşti conştient. Credem că aceasta este o 
limitare a sensului pe care îl poate lua acest termen. în mare, conştiinţa 
poate fi împărţită în două categorii, conform stadiului actual al 
cercetărilor ştiinţifice, în paralel cu tradiţiile spirituale vechi de mii de 
ani: 


Conştiinţă pre-reflexivă 

Conştiinţă reflexivă 

Conştiinţă primară (fără eu) 

Autoconştiinţă 

Există şi la animalele superioare 

Există doar la om 

Reprezentări concrete (Jean Piaget) 

Reprezentări formale, priza de conştiinţă 

Manas (astral inferior) - gândire 
concretă. Zona nama-rupa 

Vijnana (astral superior) - gândire 
abstractă. Zona arupa 

Psihic (prin definiţie neconştient) 

Psihic + conştiinţă 

Conştiinţă pre-egotică (Ken Wilber) 

Conştiinţă egotică 


Datele actuale ale ştiinţei disting între a) conştiinţa pre-reflexivă 
(când nu e implicată conştiinţa reflexivă, superioară), eul instinctiv al 
organismului, care îl diferenţiază de altul, îi asigură identitatea şi 
integritatea; b) conştiinţa reflexivă, umană, prin care apare Eul 
cunoscător al faptului că deţine cunoaşterea lumii înconjurătoare. 

După opinia noastră, Conştiinţa este unică, putând fi definită ca 
identitatea de sine, individualitatea fiecărei fiinţe, oricât de mărunte. 
Manifestarea sa în planul mintal are însă grade de influenţă, la om şi 
animale, ca şi orientări diferite. Când mintea are doar un rol operativ, de 
integrare superioară a fiinţei în mediu, conştienţa este orientată spre 
exterior. în cazul omului, conştienţa se poate orienta şi în interior, 
asupra instrumentului mintal însuşi. Marii mistici şi iniţiaţi îşi pot 
împărţi atenţia înspre lumea externă şi spre minte (ca oricine), dar 
simultan (în plus) şi spre Conştiinţa spirituală, astfel încât acţiunile lor 
sunt mereu inspirate de Spirit. (Scuzaţi pleonasmul: „in-spirarea” 
înseamnă că informaţia vine de la „spirit”, nu-i aşa?!) 

CONŞTIINŢA NON-UMANĂ 

«Faptul de a deveni conştient este pentru mine 
un act psihic particular, distinct şi independent de apariţia unui gând 

sau a unei reprezentări» (Sigmund Freud) 

Oare putem fi siguri că animalele nu au şi ele momente de reflexie? 
Şi, mergând în jos pe scara evoluţiei, la ce nivel putem spune că dispare 
conştiinţa pre-reflexivă? Odată cu dispariţia sistemului nervos? 
Admiţând independenţa conştiinţei de structurile materiale, putem 
admite că orice formă de viaţă deţine o minimă conştiinţă, care îi oferă şi 
identitatea de sine. Astfel ne putem explica faptul că plantele au o 
Conştiinţă a realităţii nemediată de un psihic viguros structurat - 
conştiinţa vegetală fiind foarte pură, lipsită de egoism, de dorinţa de a 
distruge alte organisme pentru a supravieţui (plantele carnivore sunt o 
excepţie inter-regn). Plantele au propria lor inteligenţă^. 

Putem, de asemenea, postula şi diferenţierea dintre Conştiinţe. Nu 
numai gradul de penetrare a Conştiinţei în materia mintală, nu numai 
complexitatea neuronală, ci chiar gradul diferit de evoluţie a 
Conştiinţelor diferenţiază fiinţa umană de cea animală. Psihicul 
evoluează împreună cu spiritul asociat. Spiritul uman se poate manifesta 
doar într-un psihic superior, uman. Evoluţia este simultană şi se face 
prin interacţiunea celor două paliere existenţiale. 

Inteligenţa artificială poate dispune de o conştiinţă proprie? 
Teoretic, ar fi posibil ca un spirit să se aşeze la „pupitrul de comandă” al 
procesorului computaţional. Practic însă, credem noi, inteligenţa 
artificială actuală este prea rudimentară pentru a fi preluată de un spirit 
cu adevărat inteligent, de tip uman. Ea nu este nici măcar la nivel de 
insectă. Nu suntem de acord cu credinţa funcţionalist-behavioristă că 
inteligenţa artificială ar putea simula toate aspectele funcţionale ale 
minţii. Motivul e clar: nu se poate simula prezenţa conştiinţei, ci doar a 
proceselor psihice (în cel mai bun caz). 


CONŞTIINŢA COPILULUI 

Conştiinţa de sine apare pe la vârsta de 9 luni, sub forma geloziei, şi 
pe la 14 luni, sub forma fricii de străini (H.Wallon). Până în jurul vârstei 
de 7 ani (când va putea să discearnă total între cel care acţionează şi cel 
care suportă), copilul păstrează o anumită confuzie între sine şi celălalt. 
Vorbeşte despre sine numindu-se la persoana a treia singular - cum ar 
face-o probabil şi animalele superioare, dacă ar putea vorbi - 
reflexivitatea fiind în curs de elaborare. 

Cum putem explica acest lucru prin prisma psiho-spiritologiei? 

O confuzie, atât de îndelungată, între sine şi lume ne poate sugera 
concluzia filosofică că mintea copilului este impregnată de caracterul 


'■i http://www.monitoralexpres.ro/?mod=monitorulexpres&a=citeste&p=tematic&s_id=28778 


Răzvan Alexandru Petre - Filosof ie spirituală 


83 



universal al conştiinţei spirituale, de efuziunea spiritului. Aceeaşi 
explicaţie o putem da şi pentru percepţiile extrasenzoriale sau amintirile 
din viaţa anterioară, prezente la copii până la 6-7 ani. Mintea, în curs de 
structurare, este mai permeabilă la influenţa spiritului. (Neurologia ne 
spune că, la vârsta de 3 ani, copilul are de două ori mai multe legături 
sinaptice decât adultul. Prin nefolosire, unele dispar. Oare orice copil 
poartă cu el sceptrul de geniu?) 

Odată cu încheierea primului ciclu de 7 ani (şi chiar mai puţin) 
mintea se închide în sine, devine relativ autonomă faţă de spirit. S-a 
constituit al doilea rege al fiinţei umane - Ego-ul. Arogarea alternativă a 
autorităţii între cei doi „regi” face parte din drama condiţiei umane. Ego- 
ul este o instanţă autonomă funcţional, dar cu o falsă identitate. 
Identitatea reală este exclusiv a Conştiinţei. Mintea egotică nu este liberă, 
ci doar imprevizibilă şi manipulabilă de diverse influenţe psihice. 
Libertatea adevărată este doar atributul Spiritului. 

Prin analogie cu o maximă celebră a biologiei, putem spune că şi în 
dezvoltarea minţii copilului „ontogeneza repetă filogeneza ”. Ne referim 
la geneza lumii în hinduism: Spiritul Unic a dorit să se multiplice, iar 
singura posibilitate de a diferenţia unicitatea transcendentă era apariţia 
materiei create; la început a fost Unul, care ulterior s-a dedublat... 
Mintea incipientă a copilului reflectă unicitatea esenţială a lumii, iar 
structurarea sa ulterioară reflectă diferenţierea. 


CONŞTIINŢA Şl ATENŢIA 

în legătură cu actul atenţiei , trebuie să spunem că atenţia se poate 
educa conştient, se poate amplifica, se poate dirija fie către exteriorul 
fiinţei, fie către procesele mintale, fie către pauza dintre gânduri. 

Astfel, în meditaţia Vipassana, lăsăm gândurile la periferia atenţiei, 
pe care o dirijăm către vidul dintre gânduri. Aceasta poate duce eventual 
treptat la intuirea Conştiinţei spirituale, care este un martor tăcut, 
adevăratul subiect cunoscător. Rezultatul sublim al meditaţiei este 
revelarea Sinelui, care preia conducerea minţii, devenite disponibile. 

Primul pas în meditaţie este eliminarea gândurilor din minte. Al 
doilea este păstrarea dinamismului, lucidităţii, evitând pierderea 
conştientei . Al treilea pas este mai misterios şi nu -1 putem explica decât 
ca fiind preluarea minţii de către Conştiinţa martor trans-personală. 

O variantă de meditaţie este urmărirea fluxului respiraţiei, ca 
tehnică de abatere a atenţiei de la gânduri, care treptat se sting în 
intensitate, iar mintea rămâne goală. 

în tradiţia tibetană se prescriu metode de lărgire a atenţiei în viaţa 
de zi cu zi, până la a deveni atenţi la absolut tot ce facem sau se petrece în 
jur. La fel şi în artele japoneze, contează atenţia acordată detaliilor, 
activitatea în sine, nu atât finalitatea acţiunilor. Maestrul Gurdjieff punea 
de asemenea accent pe atenţia acordată activităţilor zilnice. „Omul este 

adormit , omul este o maşină”, spunea el. O percepţie vie, proaspătă se 
poate abţine prin cultivarea atenţiei continue. 


EGO Şl SPIRIT 

Vorbind de subiectul cunoscător, există doi subiecţi. Primul este 
EGO-ul, falsul subiect, iar al doilea este SPIRITUL, adevăratul Eu. Orice 
conştiinţă, chiar cea pre-reflexivă a animalelor este sinonimă cu existenţa 
unui ego, care separă realitatea între Interior (eu) şi Exterior (lume). La 
om, ego-ul a ajuns la o dezvoltare maximă, devenind reflexiv, 
autoanalitic, putând deci să-şi aroge orice fel de statut, fiindcă se 
consideră atotstăpânitorul universului ideilor . 

Psiho-spiritologia aduce un plus de clarificări asupra acestei 
chestiuni de mare fineţe. Ego-ul este un ecou, o reproducere imperfectă, 
cu mijloacele grosiere specifice minţii, a Conştiinţei spirituale, luată ca 
model, dar totodată renegată. Este adevărat că instrumentul mintal este 
indispensabil, dar mintea devine funcţională doar când este luminată de 
Spirit. Mintea este pornită, activată, de venirea Spiritului în corp, iar apoi 
poate funcţiona relativ autonom. Spiritul vitalizează, trezeşte mintea la 
figurat, dar şi la propriu (conştienţa este activată de SRAA). Faptul că 
există neînţelegeri, disocieri (şi mai rar o profundă simbioză) între 
Conştiinţa de sine şi mintea egotică arată ca apar erori de transmitere 
energo-informaţională (ocazionale sau permanente) între cele două 
instanţe. La modul ideal, ego-ul mintal nu ar trebui să nege existenţa 
Spiritului guvernor, dar majoritatea oamenilor chiar asta fac. în cele mai 
multe cazuri conştiinţa ego-ului îşi arogă supremaţia fiinţei umane. 


CONŞTIENT Şl INCONŞTIENT 

Referindu-se la conştient, Hirst spunea că „poţi fi conştient de 
lucruri la care nu eşti neapărat atent”. Aici este vorba de fapt despre 
subconştient , care înregistrează mai multe informaţii senzoriale decât 
suntem conştienţi, putându-le reda la o cerere ulterioară din partea 
conştientului. Afirmaţia sa se referă la readucerea sub lupa atenţiei a 
conţinuturilor subconştiente, care sunt uşor disponibile. 

în legătură cu vasta problematică a inconştientului . Jung era convins 
că seamănă izbitor de mult cu ceea ce numim conştient.... 

în psihoterapie, conştientizarea cauzelor inconştiente ale conflictelor 
interioare este suficientă să vindece unele cazuri patologice. Aceasta se 
poate explica prin foamea de sens a omului, care este tensionat să 
înţeleagă rostul şi cauza suferinţei sale. Altă explicaţie ar fi dominarea 
cauzelor profunde din zona astrală inferioară (de unde emerg tensiunile 
nevrotice şi psihotice), emoţională, cu ajutorul echipamentului mental, 
conştient. Se ştie că uneori numai voinţa de a nu te supune tendinţelor 
inconştiente nu este suficientă (se spune că „imaginaţia domină voinţa”), 
în acest caz fiind nevoie de conştientizarea cauzelor profunde (depistarea 

traumelor, a evenimentelor din istoria personală care au lăsat urme 
adânci în psihic). Odată cunoscute cauzele, omul se linişteşte treptat, sau 
ca prin farmec, găsind „veriga lipsă” a condiţionărilor sale 
comportamentale şi motivaţionale. 

Dorinţa de a descoperi cauzele tendinţelor inconştiente care ne 
chinuiesc sau ne guvernează (prin psihanaliză, karmologie) poate avea şi 
o altă explicaţie decât găsirea sensului ascuns. „Căutaţi adevărul şi 
adevărul vă va elibera!”, spunea Isus Cristos. Cunoaşterea obişnuită află 
doar jumătate din adevăr. Cealaltă jumătate se iveşte prin înlăturarea 
ignoranţei spirituale şi intuirea Fiinţei înalte aflate îndărătul zbaterii 
zilnice pentru viaţă. Aflând cauzele interne, inconştiente, separăm Eu -1 
de aceste cauze. Până atunci le consideram părţi componente, nedistincte 
de noi înşine. Cunoaşterea lor purifică Egoul de încă un strat de 
ignoranţă metafizică. La limită, cunoscând toate condiţionările şi 
determinările externe şi mai ales interne, eliberăm Eu -1 de tot ce nu-i 
aparţine. Va rămâne Eu -1 în formă aproape pură, foarte aproape de 
Spirit. în procesul autocunoaşterii, Egoul nu se mai identifică cu 
mecanismele psihice şi se apropie victorios de modelul după care a fost 
creat - Spiritul. Aceasta este iluminarea. 


STĂRILE DE CONŞTIENŢĂ 

Singurul referenţial de care dispune psihologia când abordează 
stările de conştiinţă este starea de veghe , care pentru unii este singura 
stare ordinară, celelalte fiind neordinare. Suntem de acord cu majoritatea 
autorilor care definesc 4 stări de bază: veghe, somn, vis, extaz. Restul ar fi 
nuanţe, aspecte particulare ale fiecăreia dintre cele patru. 

în doctrinele hinduse se face o paralelă între cele 4 stări şi cele 4 
zone principale ale universului. Astfel, stării de veghe îi corespunde 
lumea fizică, stării de vis - lumea astrală (cu forme şi culori), stării de 
somn profund - lumea astrală superioară, mentală (abstractă, fără 
forme), iar stării de extaz - lumea cauzală (cea mai înaltă, de nedescris 
nici măcar prin concepte). Paralela menţionată are mai mult un rol 
filosofic decât ştiinţific. 

Putem argumenta o inversiune parţială a modelului hindus astfel: 
cercetările moderne asupra somnului au relevat că somnul cu vise este 
cel care odihneşte creierul, iar cel fără vise odihneşte corpul, or este clar 
că energia mintală este mai rafinată decât cea corporală, aşa încât ar fi 
fost mai logic (dar la fel de reducţionist şi speculativ) să corelăm visul cu 
lumea mentală, iar somnul fără vise cu lumea astrală... 

Activitatea minţii fizice poate fi parţial monitorizată cercetând 
activitatea creierului, cu care este în legătură, deşi sunt structuri diferite. 
Cei care vor să înţeleagă mintea studiind doar creierul, analogic vorbind, 
încearcă să afle mesajele transmise electronic doar privind beculeţele 
care se aprind şi se sting în computer - este o sarcină imposibilă. 
Creierul are o structură fizico-chimico-biologică, iar mintea are o 

structură eterico-energetică. Mintea este dispusă în zona cerebelului, 
fiind legată prin legături energetice de tot creierul. Poate de aceea 
cerebelul conţine peste jumătate dintre neuronii cerebrali. Spiritul este 
legat de trunchiul cerebral. 

Mintea îşi diminuează treptat activitatea, trecând în somnolenţă, 
similar cu luminile oraşului, care se sting pe rând, până rămân doar 
câteva luminiţe peste noapte. Spectrul activităţii minţii fizice se întinde 
de la vigilenţa extremă până la starea de comă, trecând prin stările 
intermediare de relaxare, somnolenţă, reverie, vis, somn profund... 

Definim ca stări ordinare de conştiinţă , trăite de oricine, chiar şi de 
animale, următoarele: 

1) veghe (spiritul este prezent în corp), 

2) somn (spiritul este plecat din corp), 

3) vis (fie spiritul este plecat din corp, transmiţând energie şi 
mesaje către mintea fizică, fie apare o activitate pur cerebrală de 
reordonare a impresiilor acumulate în starea de veghe). 

Stare neordinară este cea de transă (hipnotică, meditativă etc.). în 
aceasta, spiritul iese din corp, stând alături, foarte aproape de om. O altă 
stare neordinară ar fi posesiunea de către alte spirite. 

în transa meditativă, extatică, spiritul pleacă departe, dar mintea 
fizică ia parte conştientă la experienţă, păstrând o vigilenţă neuzuală. Se 
întâmplă similar în visul lucid . în care mintea fizică este mai activă ca de 
obicei în somn. 

Pentru psiho-spiritologie starea de VIS oferă multe indicii. Spiritul 
se află departe de corp, dar transmite informaţii şi energie minţii fizice, 
aflată într-o stare de alertă, similar cu operaţia de „replicare de date între 
două servere”. Visele ciudate, fără noimă, sunt rezultatul încercării minţii 
de a interpreta datele transmise de spirit dintr-o altă realitate non-fizică. 
Uneori, se mai amestecă şi diverşi stimuli senzoriali fizici ocazionali, din 
timpul somnului. Aceasta este cea mai bună demonstraţie de cât de puţin 
poate să producă mintea fizică fără lumina prezenţei nemijlocite a 
spiritului în corp: ciudăţenii, rareori vise coerente cu realitatea fizică. 
Aroganţa ego-ului se sfârşeşte aici. Asta-i tot ce e în stare să facă ego-ul 
fără spirit: suprarealism cinematografic. Numai lumina spiritului poate 
readuce ordinea şi trezirea conştiinţei egotice la starea de vigilenţă. 
Atenţia este proprietatea conştiinţei fizice doar în prezenţa spiritului. 
Fără spirit, nu mai există nici atenţie vigilentă, nici conştientă . 

Credem că starea de extaz divin nu este proprie oricui, ci doar 
oamenilor cu spirite foarte evoluate. Ea nu depinde numai de tehnicile 
meditative, ci mai ales de rangul spiritual, care se câştigă în multe 
reîncarnări ale spiritului, pline de strădanii de auto-depăşire. 

Cercetătorii somnului sunt de acord că somnul fără vise, lent din 
punct de vedere al activităţii electrice a cortexului, are un rol reparator, 
odihnitor asupra organismului, şi doar parţial asupra creierului. în 
schimb, somnul cu vise, rapid, are efecte tocmai asupra reînnoirii 
creierului. Putem explica acest mister astfel: după cum am spus, visul 

este efectul unei transmisii de info-energie de la spirit, prin „cordonul de 
argint”, către minte. Din sferele înalte unde se află spiritul se transmit 
atât date, cât mai ales energie revigorantă. Se ştie că în lumile subtile 
energia şi informaţia au una şi aceeaşi formă de manifestare - energia 
poartă informaţia, informaţia este energie. Cu cât spiritul are acces mai 
sus, cu atât mintea şi creierul sunt alimentate cu energie mai pură, 
mentală, chiar cauzală. Un spirit inferior (sau un spirit bun, dar 
impurificat prin fapte contrare ordinii universale) va avea acces mai 
frecvent la zone de coşmar sau de erotism vulgar, iar visele vor fi în 
majoritate de acest gen. 


REVELAŢIA - SUPORT AL SPIRITOLOGIEI 

FUNDAMENTUL SPIRITISMULUI 

în general, psihologii propun o teorie ca urmare a acumulărilor de 
date, din experimente sau din practica terapeutică, care cer o explicaţie. 
Teoria spiritistă are o cu totul altă sursă: revelaţia . Este unul din motivele 
pentru care nu a fost privită cu seriozitate de către psihologi. Cel puţin 
până acum, când psihologia transpersonală studiază tocmai experienţele 
spirituale. Această nouă orientare a psihologiei, care a integrat tehnicile 
spirituale orientale, nu ar trebui să lase necercetată doctrina şi practica 
spiritistă - specifică arealului occidental. Iar dacă nu a făcut-o până 
acum, s-ar putea să fie doar din cauză că se teme că spiritologia îi poate 
„compromite” prestigiul academic. 

Defectul religiei este că nu permite libertate totală de gândire. 
Defectul ştiinţei este că nu vede finalitatea lucrurilor, rătăceşte în 
necunoscut. Defectul filosofiei este că nu are aplicabilitate practică. 
Spiritologia oferă platforma ideologică comună tuturor, satisfăcând toate 
nevoile amintite. Valoarea cunoştinţelor spiritiste este nepreţuită şi utilă 
în multe domenii de cercetare. 

Istoria de peste 150 de ani a doctrinei spiritiste arată că ea a probat 
experimental afirmaţiile sale. Mai mult, ea constituie un suport teoretic, 
raţional-cognitiv al tuturor religiilor. Dacă acceptăm opinia lui Cari G. 
Jung, conform căreia „religia este cea mai înaltă formă de psihoterapie ”, 
înseamnă că spiritismul oferă şi o perspectivă terapeutică. Prin urmare, 
reticenţele psihologilor sunt provocate doar de prejudecăţi şi comoditate. 

Istoria ştiinţei ne arată că marile descoperiri şi invenţii s-au bazat pe 
revelaţii primite de savanţi sub diverse forme: flash-uri intuitive, vise etc. 
Revelaţia nu lipseşte din cunoaşterea omenească, ba este chiar 
fundamentală pentru progresul omenirii. Desigur că revelaţiile amintite 
au fost foarte discrete, lăsându-ne să credem că noi, oamenii suntem 
capabili de orice minunăţie... în discreţia Sa, Divinitatea ne încurajează 
să avem iniţiativă, să muncim, să invocăm muza inspiraţiei, dar să nu 

renunţăm la propria gândire cu atribute demiurgice. Revelaţia nu este 
incompatibilă cu ştiinţa. 

Revelaţiile sunt atât naturale (despre legităţile naturii), cât şi mistice 
(despre lumile invizibile). Doctrina spiritistă este complexă, 
cuprinzându-le pe amândouă, în egală măsură, pentru că de fapt lumile 
invizibile sunt de o natură mai subtilă, dar tot materială. 

Revelaţiile pot fi primite pasiv sau, dimpotrivă, pot fi solicitate de 
către mediumul capabil de un dialog constructiv şi ştiinţific cu entităţile 
cu care colaborează. Apreciem şi încurajăm în mod deosebit a doua cale, 
cea activă . 

Doctrina spiritistă are un nucleu stabilit de savantul Allan Kardec în 
jurul anului 1860 pe baza a mii de revelaţii primite de mediumi din 
întreaga lume, fiindcă el personal nu era medium. Trebuie făcută 
distincţia între doctrina şi practica spiritistă. Astăzi nu mai aflăm de 
ţinerea unor şedinţe spiritiste în care se demonstrează efecte fizice 
extraordinare (materializări de corpuri umane aparent vii sau părţi ale 
corpului uman în acţiuni naturale, materializări de obiecte, levitaţii etc.). 
Aceste practici au fost de folos răspândirii doctrinei spiritiste în 
vremurile de început. (Similar, „vorbirea în limbi” a fost un fenomen 
prezent doar printre primii creştini, în scopul răspândirii acestei credinţe 
tuturor neamurilor. Bisericile care o încurajează astăzi nu fac decât să 
maimuţărească primirea „Duhului Sfânt”.) Pentru că unii profitori au 
încercat să fraudeze astfel de experimente, credibilitatea spiritiştilor 
scăzuse. 

De aceea, această ideologie spirituală beneficiază astăzi de alte 
metode de răspândire, potrivite cu rafinarea gândirii omenirii. Au apărut 
asociaţii serioase de parapsihologic, psihologia transpersonală, curentul 
new-age, se popularizează practicile şi doctrinele spirituale orientale, 
literatura de profil aduce cunoaşterea în casele tuturor, iar mass-media, 
în ciuda defectelor sale, reuşeşte câteodată să transmită şi să provoace 
dezbateri despre fenomene stranii (de natura spiritologică, ozenistică, 
paranormală), petrecute în casele şi curţile concetăţenilor noştri. 

NOTĂ: Am detaliat în cartea „Modelul unificator al psihicului uman normal şi 
paranormaf’ necesitatea dezambiguizării termenului de „parapsiholog”. Astfel, alături 
de parapsihologii de laborator (savanţi proveniţi din fizică, biologie, medicină etc.), 
plasăm categoria parapsihologilor practicieni (persoanele cu abilităţi paranormale 
care şi le pun în slujba semenilor) şi cea a parapsihologilor erudiţi (care nu sunt nici 
experimentatori, nici practicieni, dar au o imensă dorinţă de a descoperi misterele 
lumii). 

O cazuistică de ultimă oră o reprezintă fotografiile de spirite, 
surprinse de aparatele de fotografiat ale diverşilor oameni din întreaga 
lume. Faptul că nu sunt trucuri nu este greu de demonstrat tehnic. Iar 
faptul că sunt atât de multe dovezi, din întreaga lume, de la numeroşi 
amatori, dintre care mulţi se miră şi ei ce descoperă în fotografii, este o 
demonstraţie, greu de combătut, că spiritele îşi fac astăzi simţită prezenţa 

nu doar pe lângă acei câţiva mediumi legendari, ci pe tot mapamondul, 
acolo unde există un aparat de fotografiat. 

Spre deosebire de dogmele religioase, care refuză schimbarea, teoria 
spiritologică a fost completată de-a lungul deceniilor de noi revelaţii . 
Poate că reticenţa savanţilor de a studia spiritismul e cauzată şi de lipsa 
de timp şi interes în a studia tot materialul bibliografic şi mai ales în a 
separa informaţiile autentice de impostură. Falsurile şi afirmaţiile 
paranoice nu lipsesc nici din acest domeniu, controversat mai ales din 
acest motiv. Este datoria parapsihologilor „erudiţi” să facă lumină şi să 
pună ordine printre colecţiile de poveşti sau revelaţii, mistificări sau 
realităţi, halucinaţii sau adevărate clarviziuni. 


TERMINOLOGIE 

Diferenţa dintre termenul de spiritualist şi spiritist a fost provocată 
în contextul istoric al secolului XIX în care spiritiştii încercau să se 
apropie de pozitivismul ştiinţei prin metode practice, spre deosebire de 
filosofia spiritualistă pre-existentă, ce utiliza exclusiv un limbaj religios 
şi o abordare filosofică. Astăzi însă nu există diferenţe fundamentale de 
terminologie ştiinţifică, ci mai mult de percepţie populară. „Spiritismul” 
sugerează, în mod fals, fenomene înfricoşătoare precum strigoii, 
zgomotele nefireşti provocate de fantome şi altele de acest fel, iar 
„spiritualismul” este adoptat ca denominaţiune de anumite culte care 
folosesc mediumi în loc de preoţi, practicând terapii inspirate de 
comunicări telepatice cu îngerii. 

NOTĂ: Parapsihologul Waldo Vieira a preconizat apariţia unei ştiinţe numite 
„conştientologie ", ştiinţă de sinteză bazată pe descoperirile spiritismului, teosofiei, 
disciplinelor esoterice tip yoga şi, mai ales, pe numeroasele studii şi observaţii 
asupra realităţii invizibile ale diverşilor parapsihologi, descoperiri care se succed 
rapid de 150 de ani încoace. El a propus o clasificare complexă 15 a mai multor ramuri 
ştiinţifice ale viitorului. 

Pentru a depăşi ambiguităţile actuale, preferăm să denumim 
doctrina spiritualistă prin termenul spiritologie . în viziunea noastră, 
noţiunea de spirit poate fi sinonimă cu cea de conştiinţă . în sens larg. 
Prin urmare, spiritologia face apel la teorii, legităţi, principii ale 
„conştiinţei universale”. Restrângând aria de interes la psihologie, putem 
vorbi de legităţile „conştiinţei psiho-spirituale”, iar disciplina se va numi, 
bineînţeles, psiho-spiritologie . 

Atâta timp cât psihologia transpersonală constată fenomenul 
reîncarnării, este logic necesar şi obligatoriu să accepte şi existenţa 
conştiinţei necorporale, ca spirit independent de materie. Lumea 
spiritelor este lumea strămoşilor noştri cei „vii”, în care vom merge şi noi 
după moarte. A nu recunoaşte existenţa entităţilor umane necorporale nu 

este doar un act de laşitate morală, ci chiar o abatere de la rigoarea 
ştiinţifică. 

Fenomenul reîncarnării este demonstrat de datele culese prin 
hipnoză regresivă, în transa obţinută prin ingerarea de substanţe 
psihedelice, de mărturiile copiilor care îşi amintesc spontan existenţa 
anterioară (cu date detaliate şi verificabile) şi este întărit de concepţiile 
religioase a mai mult de jumătate din populaţia globului... 

Enunţarea unei teorii spiritologice clare şi unitare, corelate cu 
ultimele descoperiri ştiinţifice şi cu paradigma transpersonalistă, ne 
convinge că ea: 

• nu contravine teoriilor validate deja de ştiinţă. Cel mult, ar putea 
oferi o reevaluare a teoriilor existente. 

• se bazează pe determinismul cauzal , nu pe cel finalist. Se vrea o 
ştiinţă a naturii. 

• poate fi testată practic, atât fizic, cât şi psihologic. De fapt, este 
testată în continuu de mii de ani, şi mai ales în ultimii 150 de ani. 

• confirmă teza transpersonalistă a spiritualităţii intrinseci din orice 
fiinţă umană, indiferent de contextul socio-istorico-cultural. 


FILOSOFIA CONŞTIINŢEI MATERIEI 

PROBLEMA FUNDAMENTALĂ A FILOSOFIEI: 

PRIMEAZĂ CONŞTIINŢA SAU MATERIA? 

Mileniile care au trecut peste această problemă, viu dezbătută de 
gânditori, nu au reuşit să o arunce în desuetudine. Chestiunea a fost 
ridicată de filosofi pentru a găsi răspunsuri la întrebări cosmogonice, de 
genul: Cum a apărut lumea? A creat-o cineva? Dacă da, în ce relaţie se 
află lumea cu Conştiinţa creatoare? Dacă nu, până la ce nivel a ajuns 
universul să se auto-dezvolte? în acest ultim caz, conştiinţa de sine a 
omului este cea mai înaltă treaptă de evoluţie? Unii sau alţii dintre 
gânditori s-au oprit cu predilecţie la anumite etape de analiză, nedefinind 
foarte clar care sunt cele două categorii care formează dihotomia. în 
literatură găsim „rezolvări” ce păcătuiesc tocmai prin faptul că tratează 
paliere diferite ale existenţei, punându-le în relaţie antagonică, ele fiind 
de fapt în relaţie complementară. 

în prima categorie sunt cuprinse fie substanţa, fie materia (în 
general), fie corpul biologic, fie creierul. în categoria opusă sunt amintite 
fie psihicul (în general), fie conştiinţa, fie ideile, fie spiritul. în acest 
context, evident că nici concluziile nu pot fi identice. Am putea spune că 
problema fundamentală a unora a devenit dacă primează realitatea 
concretă sau primează realitatea abstractă... Relaţia constiintă-materie s- 
a transformat în relaţia abstract-concret , ceea ce considerăm că este o 


Răzvan Alexandru Petre - Filosof ie spirituală 


91 



coborâre nedorită a nivelului spiritual al dezbaterii teoretice, cu un 
răspuns incorect deja dat. 

Unii se întreabă: „pentru ce atâta zbatere filosofică sterilă, dacă tot 
nu putem afla adevărul, de care nu suntem mai aproape astăzi decât 
acum 2000 sau 5000 de ani?”. Este evident că omul nu are puterea de a- 
şi răspunde singur la întrebările fundamentale de mai sus. Dacă 
universul a fost creat, atunci avem nevoie de revelaţia primită de la 
Inteligenţa Supremă. Dacă universul a apărut din neant şi evoluează la 
întâmplare, suntem mult prea neînsemnaţi pentru a-1 înţelege şi a-i 
coordona noi cursul. 

Totuşi, orice savant care studiază natura înţelege câtă inteligenţă a 
fost încorporată pentru a o face posibilă. Cu greu, foarte greu reuşeşte 
omul să afle câte ceva din Marea Inteligenţă cu care a fost creată şi este 
menţinută viaţa. Un savant onest va recunoaşte că este logic ca atâta 
inteligenţă risipită pentru crearea Naturii să aparţină unei Conştiinţe. 

Un răspuns adecvat la întrebarea fundamentală a filosofiei nu poate 
veni decât prin Revelaţie . Nicidecum prin elaborarea unei minţi 
omeneşti, mult prea limitate. Nu ne putem compara ca inteligenţă nici 
măcar cu cea care susţine o celulă vie. Deci, dacă tot vrem răspuns la 
chestiuni care ne depăşesc gândirea, să ascultăm glasul raţiunii. Glasul 
raţiunii mai înalte. 


RĂSPUNSUL SPIRITOLOGIEI 
LA PROBLEMA FUNDAMENTALĂ A FILOSOFIEI 

Spiritologia, ca ştiinţă revelată, acceptă toate variantele de răspuns: 

- Studiind originea universului, putem spune că Conştiinţa Supremă 
transcendentă a creat lumea manifestată. Ea a preexistat şi va dăinui şi 
după prezumtiva dispariţie a universului. Materia, ca produs al 
Conştiinţei Unice, este de fapt aceeaşi Conştiinţă sub o altă formă - 
aceasta este poziţia filosofică non-dualistă, monist-spiritualistă . 

- Existenţa curentă a lumii se datorează colaborării dintre Conştiinţă 
şi lumea manifestată, între care sunt interferenţe şi intercondiţionări - 
aceasta este poziţia filosofică dualistă . 

- Postulând mulţi-dimensionalitatea materiei, de la cea grosieră 
(concretă), la cea subtilă (abstractă), ne plasăm aparent pe poziţia 
filosofică monist-materialistă . 

Iată deci că viziunea spiritologică conţine şi îmbină toate variantele 
filosofice, în funcţie de nivelul analizei teoretice şi practice. 

După cum vedem, spiritologia acordă câte un loc în spectrul materiei 
atât concretului, cât şi abstractului. Nu există nimic creat de Conştiinţă 
care să nu fie văzut altfel decât „concret” dintr-o perspectivă 
transcendentă. Structurile psihice, conştiinţa egotică, ideile - toate sunt 
realităţi concrete pe nivelele mai înalt vibratorii ale materiei. în acelaşi 
timp, ele sunt abstracţiuni faţă de ceea ce desemnăm noi, oamenii, prin 
„realitatea concretă, fizică”. 

MATERIALISMUL VULGAR - DEPĂŞIT Şl NIHILIST 

Afirmăm că viziunea monist-materialistă vulgară este cu totul 
depăşită şi nihilistă. 

Pentru a face saltul de la concepţia materialistă (care domină 
gândirea europeană de câteva secole), oamenii de ştiinţă trebuie să facă 
un efort, nu de gândire (cu care sunt obişnuiţi), ci de a scăpa de credinţă . 
Trebuie să renunţe la credinţa-prejudecată privind primordialitatea 
materiei şi non-existenţa a ceea ce nu poate fi perceput cu cele 5 simţuri 
şi prelungirile sale tehnologice (microscopul, radarul etc.)! Să renunţe la 
credinţa iraţională în exclusivitatea materiei . Saltul e pe cale să se 
producă, pe măsură ce tot mai mulţi savanţi împărtăşesc noul model de 
gândire, plecat de la fizicienii contemporani. 

Fără a renunţa la calităţile cercetării ştiinţifice (obiectivitate, 
rigoare), considerăm că explicaţiile materialiste (coerente în sine, până la 
un anumit punct) trebuie continuate cu principiul teleologic al existenţei 
unor Conştiinţe ordonatoare ale haosului. Teleonomia postulează 
urmărirea unei finalităţi conştiente a oricărui sistem, bazându-se pe 
observaţia de bun-simţ că din haos nu poate apare ordine . Această 
aserţiune este şi mai evidentă dacă vorbim despre sistemele autoreglative 
(viaţa biologică). Savanţii au constatat că „viaţa este o insulă de ordine 
într-un ocean de entropie”. Un sistem viu are la bază un proiect, iar orice 
proiect are la bază Conştiinţa. Păstrarea integrităţii, adaptarea sistemului 
viu la mediu nu sunt exclusiv instinctuale, automate, ci mai ales 
rezultatul intervenţiei unei Conştiinţe care îl păstrează în parametrii 
proiectaţi - sau reproiectaţi - optimi. 

întregul Univers nu este rodul întâmplării, ci al teleonomiei. Totul 
are la bază un proiect şi este rodul activităţii intense, la toate nivelele, al 
Conştiinţei de a -1 duce la bun sfârşit. 

Unii gânditori încearcă să îmbine cele două poziţii antagonice, 
printr-un compromis neproductiv. Ei spun că legile fiinţării şi ale 
devenirii lumii sunt proprii materiei, dar iniţial au fost produsul unei 
inteligenţe cosmice. Această Conştiinţă Creatoare (Deus Otiosus - care a 
delegat ulterior întreaga sa putere unor zei mai tineri - sau Deus 
Absconditus - zeu care s-a retras voluntar din contactul cu creaţia sa) nu 
ar mai avea nici o putere şi nici un contact cu lumea, care funcţionează 
doar pe baza mecanismelor automate declanşate la începutul ei. Aparent 
înţeleaptă prin compromis, această viziune este la fel de păguboasă din 
punctul de vedere al dezvoltării cunoaşterii (numită, în mod clasic, 
„scientia”). Conştiinţa spirituală ar fi astfel aruncată undeva, în abisurile 
cosmice, lumea ar fi lăsată pradă unor legi oarbe şi necruţătoare, iar 
gândirea ar fi „o secreţie a creierului”. 

Miza cercetărilor actuale din inteligenţa artificială şi neuroştiinţe 
este să demonstreze că conştiinţa este perfect reductibilă la informaţii 
fizice, fiind integrabilă în ştiinţele naturii. Totuşi, diferenţierea între ceea 
ce este pur psihic şi ceea ce este pur fizic, chimic sau fiziologic este 
extrem de dificilă. Concepţia materialistă pare mult mai comodă 

intelectual şi chiar moral. Noua paradigmă a conştiinţei universale aduce 
însă morala din domeniul religiei şi filosofiei în cel al ştiinţei, al legilor 
obiective ale naturii (în acest sens, unii au propus termenul de 
cosmoetică) . 


CONŞTIINŢA ANIMĂ MATERIA 

S-a adunat o cazuistică imposibil de explicat prin vechile concepte, 
dar şi de ignorat. Cei care cer explicaţii sunt astăzi mai mulţi decât cei 
care le amână. Noua paradigmă le oferă cadrul ideatic în care misterele 
lumii se vor devoala rând pe rând. 

Punând la baza lumii conştiinţa, nu desfiinţăm legile autonome ale 
materiei (ceea ce justifică şi abordările exclusiv materialiste). Numai că 
recunoaştem conştiinţelor spirituale rolul de reglare şi control al 
formelor de viaţă supuse regulilor imanente ale materiei. Nu numai că 
Dumnezeu, Conştiinţa Supremă nu a pierdut nici o clipă controlul şi 
interesul faţă de Creaţia Sa, ci mai mult, a creat şi creează din Sine 
nenumărate „mici” conştiinţe, care să se ocupe de fiecare palier al 
creaţiei, de fiecare fiinţă, de fiecare lege, de fiecare fenomen. Nimic nu 
rămâne în afara influenţei Conştiinţei. 

NOTĂ: în filosofie, curentul care postulează că întreaga materie ar fi vie, 
însufleţită, având capacitatea de a simţi si de a gândi, se numeşte hilozoism sau 
animism. Teoria care consideră că psihicul este propriu oricărui organism viu, fie el 
animal sau plantă, poartă denumirea de biopsihism. 

Putem chiar spune că nu există materie „moartă”, ci doar aproape 
inconştientă. Orice structură elementară materială are un sâmbure de 
Conştiinţă, oricât de firav, care animă materia. (în tradiţia orientală se 
spune că „o piatră respiră odată la 1000 de ani”.) Spre această concluzie 
se îndreaptă cercetările şi observaţiile din fizica cuantică. La baza 
materiei stă conştiinţa! 

Conştiinţa animă materia. Dinamismul este proprietatea conştiinţei, 
nu a materiei. Mişcarea, transformarea, devenirea nu este intrinsecă 
materiei. Materia fără conştiinţă este inertă. Conştiinţa se înconjoară de 
materie. Definiţia viului . în sens larg, este „materia animată de 
conştiinţă”; în acest sens, totul este viu. Diferenţa dintre viaţa anorganică 
şi cea biologică o dă reactivitatea neadaptativă sau adaptativă la stimulii 
din mediu. Veriga lipsă, încă negăsită de ştiinţă, ce face trecerea de la 
materia organică simplă la o formă de viaţă este chiar Conştiinţa 
biologică. Este elementul cheie, fără de care organicul nu poate deveni 
vital. 

NOTĂ: Din unele scrieri şi relatări esoterice, se pare că în „alte lumi” spirituale, 
materia anorganică are proprietăţi adaptative (coordonată de Conştiinţa minerală), iar 
cea biologică are calităţi psihice, deci putem trage concluzia că, acolo, gradul de 
conştienţă general este mai ridicat, iar reactivitatea materiei la influenţa Conştiinţelor 
este mult sporită... 

Conştiinţa nu este ceva concret, palpabil. Are proprietăţi similare 
informaţiei, dezvăluindu-şi prezenţa numai prin transformarea materiei 
sau energiei. Totuşi, ea este cogniscibilă, şi aceasta probează că nu este o 
speculaţie filosofică. Conştiinţa, ca realitate diferită şi superioară gândirii 
poate fi raţionalizată (ceea ce facem chiar acum, în acest text), dar, mai 
ales şi din fericire, poate fi recunoscută direct, în stările meditative 
transcendentale . Postularea cogniscibilităţii conştiinţei umane se bazează 
pe ideea că în fiecare om există o conştiinţă guvernatoare - spiritul. De 
fapt, în meditaţie, nu mintea cunoaşte conştiinţa, ci aceasta din urmă 
„dresează” mintea să stea tăcută şi să lase conştiinţa să se manifeste 
direct. Revelarea conştiinţei spirituale este deci o întoarcere către Sine, o 
oglindire în minte a principiului conştient din om. 


DE LA FILOSOFIE SPRE SPIRITOLOGIE 

DEVENIREA MATERIEI 

în Planul Divin al Universului nu doar evoluţia spiritelor este 
importantă, ci şi evoluţia materiei. 

Materia este şi ea structurată pe nivelele anorganic, biologic, psihic. 
Se înţelege că această ordonare s-a făcut în timp, pe baza evoluţiei 
generale. Este valabilă observaţia lui Spencer şi Darwin privind evoluţia 
speciilor pe baza adaptării. Facem corecţia că, de fapt, este vorba despre 
evoluţia întregii materii, care în sine este inertă. Ea are nevoie să fie 
animată de spirite. Materia este dinamizată treptat, trezită la viaţă, apoi 
la o activitate psihică, dar numai ca rezultat al intervenţiei unor forţe 
spirituale. Ceea ce se numeşte imanenţa materiei este de fapt munca 
brută a spiritelor. Mai adăugăm despre evoluţia speciilor că ea este 
rezultatul experimentelor realizate de făuritorii speciilor, adică îngerii 
creatori. Adaptarea nu este oarbă, ci un produs al inteligenţei. Materia 
dispune deci de o conştiinţă, de la cea elementară până la cea umană şi 
dincolo de ea. Legile materiei sunt puse în acţiune de conştiinţe spirituale 
de diverse nivele evolutive, fiecare având o sarcină precisă. 

NOTĂ: Conform pluralismului hylic, împărtăşit de Poortman 16 , care l-a preluat 
din gândirea hindusă, există mai multe tipuri de materie (ştiinţa şi metafizica 
nemaifiind astfel contradictorii). Aceeaşi idee o găsim şi la academicianul român 
Eugen Macovski, care a descoperit materia biostructurată (biologică), postulând şi 
existenţa materiei noesice (psihice) şi altora superioare. 

Materia se structurează pe nivele de vibraţie. Dumnezeu cel Absolut 
nu este însă material, ci transcendent, pe când universul creat este 
material. Dar ce este materia? 


16 http://en.wikipedia.org/wiki/Johannes_Jacobus_Poortman 

Se ştie că atomii vibrează. Creşterea vibraţiei se manifestă prin 
creşterea distanţelor inter-atomice, care defineşte astfel gradul de 
subtilitate al substanţei. Dar oare sunt solide particulele atomice şi 
subatomice, aşa cum credea Democrit în Grecia antică? Nu. Ele sunt 
câmpuri de energie în mişcare ultra-rapidă (detalii ne oferă teoriile din 
fizica atomică şi cuantică). Atomii sunt rezultanta unor câmpuri de forţe. 
Comparând dimensiunile particulelor atomice cu distanţele interatomice 
(care au ordine de mărime mult mai mari, analoage dimensiunilor 
interplanetare), putem spune că substanţa este de fapt un spaţiu gol, în 
care se exercită forţe interatomice. Cu alte cuvinte, în esenţă, materia este 
forţă, energie. 

Am ajuns deci la concluzia că substanţa şi energia sunt 
interschimbabile în anumite condiţii (Einstein a formalizat aceasta prin 
faimoasa sa ecuaţie relativistă E=mc 2 ). Acest fapt ne ajută să înţelegem 
structurarea materiei pe nivele de vibraţie. Ştiinţa modernă acceptă 
existenţa materiei sub cele trei forme distincte: Substanţă, Energie, 
Informaţie. Acest model unanim ne poate ajuta să înţelegem intuitiv că 
substanţa ar putea fi considerată o „energie cristalizată”, iar informaţia o 
„energie rarefiată”. 

Pentru nivelul nostru actual de înţelegere, ceea ce pare a fi energie 
este de fapt o substanţă mai fină. Omul aflându-se pe primul strat de 
vibraţie, nu are cum să observe o materie mai subtilă decât a sa, ceea ce îi 
pune unele dificultăţi de înţelegere a acestei realităţi multidimensionale. 
Când se vorbeşte de spaţiul cu mai multe dimensiuni trebuie să ne 
gândim la acest model, în care lumile „paralele” coexistă în acelaşi spaţiu, 
dar pe frecvenţe de vibraţie diferite. Aceeaşi apă se găseşte ca abur, lichid 
sau gheaţă. Gazul poate fi dizolvat în lichid, iar lichidul să fie conţinut în 
solid. Stările mai subtile ale materiei coexistă cu cele cunoscute 
simţurilor. Coborând vibraţia materiei subtile, aceasta interacţionează şi 
poate crea fenomene în materia grosieră, familiară omului. 

în lumile foarte fine, subtile, există mai puţine restricţii, iar spiritul 
are o libertate mai mare de acţiune. Legile impuse se înmulţesc odată cu 
coborârea nivelului de vibraţie, ceea ce este neplăcut pentru spirit. Am 
putea defini plăcerea spirituală ca fiind libertatea , iar neplăcerea fiind 
condiţionarea. Evoluţia este plăcută. De aceea, tendinţa firească a 
spiritelor este de a evolua către lumile mai subtile. Evoluţia este un 
proces de durată infinită, o lege eternă a universului. 


EVOLUŢIA, CA PURIFICARE 

Lumea materială, creată, este o oglindă a lumii Conştiinţei, 
creatoare. Putem introduce noţiunea de evoluţie pe baza atributului 
comun ante-enunţat: „vibraţie”. Dacă subtilitatea materiei merge de la o 
vibraţie joasă (grosieră, substanţială) către una înaltă (rafinată, info- 
energetică), putem înţelege că, similar, şi subtilitatea Conştiinţelor se 
ierarhizează pe o scară a purităţii spirituale. Măsurarea purităţii 

spirituale se evaluează cu „gradul de gri” al culorii fundamentale a 
spiritului respectiv. O vibraţie joasă, un spirit inferior va avea culoarea 
neagră. O vibraţie intermediară va da culoarea gri. O vibraţie înaltă va 
conferi culoarea de bază albă. Spectrul de gri este continuu. Ne referim 
aici la o culoare subtilă reală, nu metaforică, o culoare perceptibilă de 
către spirite. 

Un principiu uşor de înţeles este că există o corespondenţă între 
vibraţiile materiei şi ale Conştiinţelor. Astfel, un spirit înalt (alb) va trăi 
în mod natural în lumi materiale rafinate, foarte subtile, iar un spirit 
inferior (negru) nu va putea trăi decât în lumi joase ca vibraţie. Acesta 
este principiul natural de autoseparaţie între diversele categorii de 
spirite. Amestecarea lor este posibilă doar pe Pământ, unde se încarnează 
spirite de toate categoriile. Se mai ştie că o fiinţă mai rafinată se poate 
coborî, ca percepţie sau cu întreaga fiinţă, pe un nivel inferior, chiar dacă 
nu-i face plăcere. în schimb, o fiinţă mai puţin subtilă nu poate urca pe 
un nivel superior, chiar dacă ar dori-o. Este posibil ca fiinţele de pe un 
anumit nivel să fie manipulate de voinţa spiritelor superioare, fără a 
bănui că în spatele propriei dorinţe stau intenţii mai tainice, venite din 
lumile nevăzute. 

Legea evoluţiei spune că materia, ca si conştiinţa, evoluează . Aceasta 
este echivalent cu a spune că o particulă tinde să îşi crească vibraţia, iar o 
conştiinţă tinde să-şi albească culoarea de bază. Din perspectiva unităţii 
dintre materie şi conştiinţă, putem spune că evoluţia se face împreună. 
Cum? 

Pentru a se manifesta în lumea materiei, Conştiinţa se înconjoară cu 
un înveliş de materie, numit perispirit, care îi este propriu, individual, o 
matrice a tuturor fenomenelor materiale pe care le va genera ulterior prin 
alte mecanisme. Diversele forme ale materiei aflate în preajma 
Conştiinţei sunt influenţate de perispiritul său, ridicându-şi şi ele nivelul 
de vibraţie, „înnobilându-se”. Conştiinţa, având liber-arbitru, poate 
evolua prin sine, atrăgând şi evoluţia materiei din imediata sa apropiere. 
Cu cât Conştiinţa este mai pură, cu atât influenţa sa de ridicare a vibraţiei 
materiei este mai puternică. 

Creaţia este un fenomen continuu. Atingerea perfecţiunii este foarte, 
foarte departe. Putem înţelege în felul următor sensul evoluţiei creaţiei, 
conform filosofiei brahmanice: La început, Conştiinţa era unică şi 
limitată la Sine. Dorind să se multiplice, a creat ceva exterior sieşi: 
materia. Mulţumită experienţelor diferite oferite de lumea materială, 
Conştiinţa se diferenţiază şi se multiplică, părând a fi mai multe 
conştiinţe laolaltă. Prin evoluţia fiecărei conştiinţe în parte, „cantitatea” 
totală de conştiinţă creşte, Conştiinţa se amplifică. Lumea materială va 
exista atâta timp cât evoluţia conştiinţei nu s-a încheiat, adică la infinit. 
Acesta este Jocul Cosmic. 

SPIRITELE MALEFICE, IMPURE, NEEVOLUATE 

Apelând la o analogie umană, vom dezbate acum o problemă 
spinoasă, cea a spiritelor malefice. Am spus mai devreme că evoluţia este 
plăcută pentru spirite, fiindcă le aduce libertatea deplină de manifestare. 
Am mai spus că tendinţa firească este căutarea plăcerii. Totuşi, există şi 
spirite care, în virtutea libertăţii de alegere, pe care o are orice spirit, 
decid că este mai comod să nu muncească întru evoluţia individuală. 
Aceste spirite leneşe nu vor rămâne însă la nivelul la care erau când au 
luat decizia de a lenevi. Legile obiective ale universului le vor cere în 
permanenţă să evolueze, iar pentru că refuză, vor primi tot mai multe 
restricţii şi îşi vor înnegri treptat culoarea. La un moment dat, sătule de 
atâtea „invitaţii neonorate şi tracasări”, fie vor decide să-şi îndrepte 
comportarea, fie pur şi simplu vor declara război legii evoluţiei - care le 
deranjează comoditatea. Desigur că acest confort este fals, fiindcă nu le 
aduce nici o plăcere, decât cea a inerţiei. în Univers nu poate exista 
stagnare la nesfârşit, ci doar evoluţie sau involuţie. 

Am definit astfel ce este un spirit malefic : un spirit care, din lene, s-a 
opus evoluţiei, coborându-şi vibraţia şi colorându-se în negru. Din 
principiu, orice spirit malefic se poate reorienta către înălţimile 
ameţitoare ale Dumnezeirii, dar va trebui să muncească mult mai mult 
decât un spirit care a înţeles de la început că e mai bine să urmezi legea 
evoluţiei. După cum între negrul abisal şi albul orbitor există nenumărate 
nuanţe de gri, tot aşa există în univers spirite de toate nivelurile evolutive 
imaginabile şi inimaginabile. 


MATURITATEA NU ÎNSEAMNĂ PURIFICARE 

în existenţa sa eternă, spiritul are mereu câte ceva de învăţat. Viaţa 
sa nu trece niciodată degeaba, ci îi îmbogăţeşte experienţa. Prin urmare, 
inteligenţa, voinţa şi memoria se măresc în permanenţă. Căpătând 
experienţă, spiritul va avea o mai mare putere de coordonare şi 
îmbunătăţire a lumii materiale. Cu cât este mai matur, cu atât este mai de 
folos. Dacă este un spirit evoluat, va fi de folos Dumnezeirii şi lumii în 
general. Dacă este inferior, va fi de folos forţelor întunecate, ce se opun 
legii evoluţiei. 

Un spirit bun, dar imatur, nu va fi de mare folos. Putem spune că, 
dacă nu şi-a dezvoltat suficient inteligenţa, voinţa şi memoria, nici nu 
poate avea parte de toată libertatea specifică lumilor superioare, fiindcă 
nu va avea instrumentele să o utilizeze. El va trebui să acumuleze 
experienţe, intr-un proces cu multe reîncarnări, care îl poate atrage şi 
către involuţie. Dacă însă va alege calea cea bună a evoluţiei, ca 
majoritatea spiritelor, atunci în final va putea ajuta eficient lumea şi va fi 
fericit întru Dumnezeu. 

Un spirit matur va putea să dirijeze sisteme materiale mai 
complicate: om, grup, societate, planetă, sistem solar... întotdeauna 
conştiinţa supervizoare are un grad de evoluţie şi maturitate proporţional 

cu complexitatea sistemului. Totodată, va putea controla şi coordona 
conştiinţe mai slab evoluate şi mai imature, dar în limitele libertăţii 
acestora, date de propriul nivel de evoluţie. Nimeni nu se plictiseşte în 
lumea lui Dumnezeu! Este multă activitate şi voie bună. 


LUMEA SPIRITELOR 

Spiritul trăieşte în mod natural pe un nivel vibratoriu superior celui 
material, inaccesibil detectării prin organele de simţ sau prin aparatele 
inventate de om. Există însă şi excepţii, când s-au putut depista sau chiar 
comunica cu fiinţele spirituale - pe baza percepţiilor extrasenzoriale sau 
ale unor aparate electronice foarte fine - dar numai cu acordul spiritelor 
de a se face simţite. Aceste excepţii fac obiectul studiilor de 
parapsihologic, a religiilor, a filosofiei etc. Am putea spune că 
fenomenele studiate de parapsihologic sunt de o natură vibratorie 
specifică lumilor spirituale, iar cercetarea parapsihologică este de fapt o 
intruziune în aceste lumi paralele. Prin urmare, aproape orice studiu 
ştiinţific ar trebui să ţină seama de posibilele influenţe ai acestor 
„locuitori indigeni” asupra rezultatelor experimentelor nepoftite. Aceeaşi 
precauţie, încă şi mai atentă, se impune celor care experimentează pe 
cont propriu lumile paralele! 

Cu cât nivelul vibratoriu este mai ridicat, cu atât viaţa spiritului este 
mai fericită, fiind lipsit de duşmani, de pericole, de griji, putându-se 
manifesta absolut liber şi creativ. Planul material fizic este cel mai 
coborât ca vibraţie şi nu este propice existenţei spiritelor în stare pură. 
Ele pot exista aici numai sub forma vieţii biologice. Prin urmare, un spirit 
„se îmbracă într-o haină terestră”, respectiv un organism uman. Din 
această perspectivă, este evidentă subordonarea ierarhică a psihicului 
uman fată de Spiritul său rector . 

Aşa cum am definit de la început, aplicarea conceptelor spiritologice 
la nivelul omului formează ramura numită psiho-spiritologie . 

ÎNCARNAREA SPIRITULUI 

încarnarea este asocierea temporară dintre un spirit nemuritor 
(imperfect, dar perfectibil) şi un om carnal, începând cu faza embrionară 
sau foetus, până la moarte (eliberarea spiritului din organism fie din 
cauză că nu mai este capabil să vieţuiască biologic, fie din alte 
considerente: karmice, misiuni spirituale, bunul plac al spiritului). 

Putem înţelege că viaţa omului ar trebui să fie, cel puţin teoretic, 
subordonată scopurilor spiritului încarnat. Dar care sunt scopurile 
spiritului (adică misiunea spirituală a omului)? 


Răzvan Alexandru Petre - Filosof ie spirituală 


99 



MISIUNEA SPIRITUALĂ 

Conform fîlosofiei Samkhya, teleologia lui Puruşa (spiritul) este a) 
Bhoga - experienţele date de viaţa materială, şi b) Moksha/Mukti sau 
Apavarga - ce desemnează eliberarea definitivă a lui Puruşa de 
asocierea cu Prakriti (materia). 

Reluăm aceste idei, dezvoltându-le semnificaţiile. Sunt două scopuri 
principale ale oricărui spirit: a) a învăţa, a acumula experienţă; b) a 
evolua, a se purifica energetic. 

a) învăţarea în planul terestru este foarte bogată, pentru că 
provocările sunt multiple. Suferinţe, dificultăţi, boli, necazuri, dar şi 
lucrurile plăcute - acestea sunt „manualele şcolare” ale spiritului, pe care 
nu le avea în planul vibratoriu înalt. Viaţa terestră este o şcoală, una 
foarte dură, dar eficientă, cu rezultate rapide. Spiritul nu învaţă din cărţi, 
ci învaţă pe cont propriu, prin experienţele directe ale omului în care este 
încarnat. Desigur, cu cât spiritul este mai evoluat, omul este mult mai 
receptiv la sfaturile înţelepte (ca o retrezire a propriei experienţe 
spirituale). 

b) Odată cu parcurgerea vieţii, omul greşeşte faţă de Legile Divine 
(cu voie sau fără voie), lucru care nu rămâne fără efecte. Conform 
principiului cosmic „nimic nu se pierde, totul se transformă”, urmările 
greşelilor sale faptice, exterioare se transformă în karmă latentă, păstrată 
de energia psihică şi spirituală a omului. Ea tinde să se re-manifeste în 
planul fizic de unde a emers, conducând la evenimente şi stări neplăcute, 
aparent inexplicabile. Dacă între timp omul moare, acest „bagaj karmic” 
nu dispare, ci se păstrează ca „seminţe” în corpul spiritual (cauzal), 
producându-i spiritului o nemulţumire permanentă. Conflictul dintre 
tendinţa naturală a „seminţelor” de a încolţi şi lipsa condiţiilor de a 
fructifica pe tărâmul vibratoriu superior (care are alte legi de compoziţie 
şi de manifestare), unde trăieşte acum spiritul, îi va provoca acestuia un 
nou prilej de a coborî la nivel fizic, unde să reia şcoala vieţii, pentru a 
reuşi la toate „examenele”, oferind, volens-nolens, şansa de manifestare a 
karmei acumulate. 

în concluzie, există o dublă implicaţie şi condiţionare. Spiritul 
imatur se grăbeşte să acumuleze experienţe terestre prin încarnare. Omul 
produce karmă, care se cere a fi „arsă” printr-o nouă încarnare. Cu 
fiecare nouă încarnare experienţa spiritului creşte, dar poate creşte şi 
acumularea de karmă negativă. Cu cât numărul de încarnări este mai 
mare, cu atât spiritul devine relativ mai puţin interesat de valoarea 
experienţelor decât de ştergerea urmărilor karmice. 

în concluzie, când vorbim de perfecţionarea unui spirit surprindem 
două coordonate: experienţele de viată şi purificarea karmică . 


VARIETĂŢI DE SPIRITE - CONŞTIINŢE 


Există atâtea varietăţi de spirite încât preferăm denumirea generică 
de conştiinţe, păstrând numele de „Spirite” pentru cele de nivel uman şi 

supra-uman. Informaţiile pe care le avem despre Spiritele de grad uman 
ne îndrituiesc să spunem că proprietăţile lor diferă de ale conştiinţelor de 
alte grade evolutive inferioare. Diverse tipuri de spirite au structuri 
diferite ale aurei lor. 

Universul, deşi dinamic, este foarte bine organizat şi ierarhizat, 
având o structură stabilă. în acelaşi timp, conştiinţele care îl compun 
sunt foarte mobile, fiind gata oricând să intervină atunci când există 
necesităţi nerezolvate. 

în esoterism, se ştie că Akasha (memoria cosmică) înregistrează 
toate faptele petrecute pe pământ şi în Univers, fiind formată din 
particule astrale cu proprietăţi similare aparatelor de filmat. Este foarte 
greu însă a ne imagina că aceste particule sunt de fapt „vii”. Ele servesc 
dorinţelor spiritelor superioare precum nişte animale de casă sau roboţei 
utili. 

La fel de „vii” sunt şi ideile, în lumea lor subtilă. Acestea însă nu sunt 
încă conştiinţe, spirite, ci le-am putea numi proto-spirite, adică spirite în 
formare. 


OMUL Şl ŞINELE SĂU 

Oare cât se subordonează, în realitate, omul Sinelui său spiritual? 
Câtă libertate are el? Prin Sine înţelegem acelaşi lucru cu Spirit 
individual. 

Ei bine, dacă omul nu ar fi liber, nu şi-ar face karmă. E liber să 
greşească cât pofteşte. N-ar mai greşi doar dacă ar fi în permanent 
contact cu centrul spiritual al fiinţei sale... 

Foarte bine a surprins C.G. Jung sensul „realizării Sinelui ” ca fiind 
mai degrabă opera Sinelui (spiritual) de a se manifesta în om . Acest 
punct de vedere este complementar sensului dat de psihologia umanistă 
şi transpersonală împlinirii de sine, auto-actualizării: un efort al omului 
de a se apropia de Sine . 

Modelul transpersonalist nu explică însă fenomenul personalităţilor 
multiple şi nici fenomenul migratiei spiritelor dintr-un corp în altul - în 
alte momente decât cel al morţii - (desemnat cu termenul new-age de 
walk-iri). La limită, am putea vorbi chiar de două alternative: ori omul 
încearcă să se autodepăşească şi să se apropie de Şinele său (sub 
influenţa şi la sugestia chiar a Spiritului-Sine), ori, în cazuri rare , când 
omul se opune acestei tendinţe fireşti de evoluţie şi adoptă conduite 
demoniace, Şinele îl părăseşte (locul său fiind imediat ocupat de unul 
dintre nenumăratele spirite inferioare care stau la pândă) şi îşi va găsi un 
alt psihic gazdă, cel mai probabil printr-o nouă încarnare. Chestiunea 
ridică întrebări filosofice foarte grave, dar este clar că atestă atât liberul- 
arbitru oferit omului (ceea ce ne flatează ego-ul!), cât şi al spiritului său 
(ceea ce ne buimăceşte!). 

înţelegem deci că Şinele spiritual nu este neapărat egal cu un model 
ideal, identic şi stabil, răbdător şi mulţumit, ci că el are propriile sale 

motivaţii şi voinţă, gândire, propriul „psihism”, putând, in extremis, să 
ne părăsească dacă devenim incompatibili. Se ridică, totodată, problema 
relativei autonomii a minţii faţă de spirit. Omul pare astfel fragmentat, 
un fel de turn Babei interior, unde pot apare conflicte sau neînţelegeri 
(transmisii energo-informaţionale incorecte) între instanţele 
componente (mintea omului şi „mintea” spiritului). înţelegem acum 
inconsistenţa unor întrebări de genul „Dacă am mai trăit alte vieţi, de ce 
nu mi le amintesc?”. Totul ţine de transmiterea cu acurateţe a 
informaţiilor între instanţele psiho-spirituale. De fapt, nu eu, EGO-ul, am 
mai trăit alte vieţi, ci spiritul care este încarnat deocamdată în mine... 

La înţelepţi şi iluminaţi, comunicarea dintre minte şi spirit se face 
perfect, de aceea nu apar conflicte interioare, ci mintea lor este un loc 
binecuvântat. Acesta este, pe scurt, scopul tuturor căilor spirituale: ca 
mintea egotică să ajungă să recepteze nemodificate „gândul şi pacea” 
Sinelui. 


CONCEPTE SPECIFICE PSIHO-SPIRITOLOGICE 

© Materia este ordonată intr-un spectru larg de frecvenţe vibratorii, 
alcătuind „lumi” cu legi specifice, dar supuse şi unor legi generale 
(karma, rezonanţa, evoluţia). 

Omul, în totalitatea sa, este alcătuit dintr-un sistem de corpuri 
suprapuse ca frecvenţă, dar ocupând acelaşi loc în spaţiu (în starea de 
veghe). Bref, sunt 3 corpuri: fizic, astral şi mental. Mai pe larg: corpul 
fizic cuprinde şi corpul eterico-energetic; corpul mental este alcătuit tot 
din materie astrală, dar mai rafinată, i se potriveşte şi denumirea de 
astral superior. Mai există şi corpul cauzal (sau spiritual), nemuritor, care 
înconjoară spiritul. în stările modificate (somn, vis, transă etc.) o parte 
din corpurile subtile nu sunt aliniate cu corpul fizic, care pare inert, 
inactiv sau ca un mecanism automat. 

Fiecare corp are câte un centru de comandă, numit „minte sau 
conştiinţă” particulară: mintea fizico-eterică, mintea astrală, mintea 
mentală. Ele formează o echipă coordonată şi ţinută laolaltă de către 
spirit - Centrul Suprem de comandă al fiinţei. Spiritul le coagulează prin 
intermediul perispiritului (învelişul energetic multidimensional al 
spiritului), care este format din particule de diverse frecvenţe, de la cele 
eterice până la cele mentale. O minte poate fi totuşi fragmentată în mod 
natural, divizată la voinţa spiritului, de aici decurgând tot felul de stări 
deosebite de cea de veghe (vis, somn, dedublare etc.). 

Fiecare din aceste corpuri subtile este un vehicul al conştiinţei. 
Conştiinţa spiritului poate călători în orice „lume” ce corespunde 
frecvenţei de vibraţie a corpurilor sale astral şi mental. Corpul subtil 
ascultă de mintea subtilă, mintea subtilă ascultă de spirit, prin 
intermediul perispiritului. Dacă corpul subtil nu este suficient de 
purificat, atunci spiritul călătoreşte în lumi ce rezonează cu impurităţile 

respective. Ca să aibă acces la lumi „preafericite”, omul trebuie să-şi 
purifice vehiculele subtile, veghindu-şi şi modelându-şi emoţiile şi 
gândurile. 

Nu numai omul, ci şi spiritul trebuie să îndeplinească nişte condiţii 
eligibile pentru locurile înalte. Astfel, dacă omul greşeşte mult, dar 
spiritului său nu prea îi pasă de karmă, fiind mulţumit cu vizitele sale 
nocturne în tărâmuri preafericite, atunci i se vor pune oprelişti artificiale 
(de către anumite spirite gardieni), ca să nu mai aibă acces la ele. 
Deranjat de faptul că va trebui să lâncezească de acum încolo doar în 
zonele mediocre, nu foarte plăcute, spiritul va înţelege că trebuie să ia 
nişte măsuri urgente în privinţa conduitei omului. 

C Totul este de natură materială, de la grosier la subtil. Emoţiile 
sunt alcătuite din materie astrală inferioară, gândurile concrete din 
materie astrală superioară, iar gândurile abstracte din materie mentală. 

Mintea fizică (cea cu ajutorul căreia citim acest articol) este de 
natură eterică şi este legată de creier, neidentificându-se cu acesta, ci 
folosindu-1 ca pe un instrument de legătură cu corpul fizic. Există desigur 
o continuă relaţionare directă şi între corpurile fizic şi eteric, la nivel de 
particule componente, dar cu alte reguli şi alte roluri... 

Orice modificare în creier (de natură chimică sau fizică) se va 
repercuta şi asupra funcţionării minţii fizice. De aici, unii au tras 
concluzia pripită că psihicul îşi are locul în creier. De fapt, rolul creierului 
este doar de a intermedia percepţiile fizice şi acţiunea minţii eterice 
asupra corpului fizic. Un rol important al sistemului nervos central este 
cel de a susţine viaţa de relaţie a organismului biologic. Funcţiile 
superioare ale psihicului sunt însă privilegiul minţii astrale, mentale. 
Domeniul de bază al minţii eterice este conştientizarea realităţii fizice. 
Totuşi, în urma unor antrenamente specifice sau ca dat nativ, mintea 
poate avea acces şi la alte stări de conştienţă speciale. 

Faptul că gândirea nu este o „secreţie a creierului” se poate 
demonstra cel mai simplu în momentul, inevitabil pentru oricine, al 
morţii, când mintea fizică îşi păstrează luciditatea chiar şi după părăsirea 
corpului, în momentele de autoscopie. Acelaşi fenomen are loc şi în 
stările de NDE ( near-death experience ) sau de OBE ( out-of-body 
experience ), dar pentru că mintea redevine ulterior la starea ei normală 
de funcţionare, unii sceptici presupun că de fapt creierul nu îşi încetase 
total activitatea, aşa cum demonstraseră aparatele electrice racordate la 
creier. La moartea reală şi completă, mintea nu mai revine la starea ei 
anterioară, moartea creierului este incontestabilă, deşi gândirea continuă 
la fel de vie ca înainte de moarte. Fachirii care se lasă îngropaţi de vii 
demonstrează acelaşi lucru: fără oxigen, creierul nu moare, pentru că 
este vitalizat în alt fel decât a stabilit neurologia. 

Suntem încă departe de a defini toate structurile, interdependenţele 
şi funcţionarea minţii fizice, ca şi a celor mai subtile. Putem însă spune că 
omul poate supravieţui, chiar fără a-şi pierde funcţiile psihice, fără o 

parte din creier, pentru că mintea sa eterică nu a fost afectată de accident 
şi a fost reconectată imediat la alte zone ale creierului (de către alte 
instanţe ale corpului energetic, de exemplu sufletul vital, sau chiar de alte 
entităţi binevoitoare, cum ar fi îngerii păzitori). 

W Stările psihice sunt datorate rezonanţei cu un anumit palier al 
materiei astrale. Emoţiile şi gândurile sunt preluări de materie de un 
anumit tip şi conţinut din eterul înconjurător. Modificând tipul de 
materie subtilă vehiculată în acel moment, ne schimbăm starea psihică. 
Cauzele modificărilor mentale sunt numeroase. Dacă putem să le 
controlăm în parte, atunci înseamnă că ne-am educat mintea de a recepta 
un anumit tip de materie astrală şi mentală. Acesta este drumul regesc 
spre evoluţia spirituală. 

La rândul nostru, generăm emoţii şi gânduri care iradiază în 
Univers, influenţând alte fiinţe şi pe noi înşine. O parte din particulele 
subtile rămân în jurul nostru, în aură, compunând corpurile astral şi 
mental. Prin legea rezonanţei, vom atrage particule asemănătoare. 
Interacţiunea cu alţi oameni este mereu o provocare, fiindcă ne 
împrospătează materia subtilă personală, ceea ce poate fi bine şi rău în 
acelaşi timp. 

C Fiecare lume are îşi proprii săi locuitori (spirite dotate cu corpuri 
corespunzătoare acelei lumi: fiinţele astrale au corp astral şi mental, 
fiinţele mentale au doar corp mental, fiinţele cauzale sunt spirite foarte 
pure). Prin faptul că omul deţine vehicule subtile, spiritul său poate 
călători în toate lumile (inclusiv cauzal, unde poate avea acces numai 
spiritul - înconjurat de stratul cauzal al perispiritului). De aici rezultă o 
multitudine de abilităţi şi efecte paranormale. 

Unele dintre abilităţile paranormale presupun manipulări ale 
minţilor omului, care au şi o parte de rezervă, ce se implică în astfel de 
experienţe parapsihologice. Numai spiritul are însă deplina conştiinţă 
asupra a ce se întâmplă; minţile (fie ca un tot, fie ca o parte) sunt doar 
instrumente, comandate direct sau de la distanţă de către spirit. Mintea 
astrală se poate, de exemplu, multiplica în două sau mai multe părţi 
identice (preluând particule din materia corpului astral de bază), fiecare 
executând o altă activitate sau ipostază simplă şi repetitivă, dar conştiinţa 
nu poate fi prezentă la un moment dat decât în una din ele, pe care o 
poate anima în activităţi complicate. 

în concluzie, toate fenomenele psi, precum şi stările de conştiinţă 
(ordinare sau modificate) sunt urmarea diferitelor manipulări ale 
corpurilor subtile şi ale instanţelor conştiente (cele trei minţi amintite) 
de către voinţa Spiritului. 

UNELE PROBLEME ABORDA TE DE PSIHO- 

SPIRITOLOGIE 

Prin activitatea de cercetare spiritistă încercăm să ne aducem 
contribuţia cu observaţii personale şi revelaţii ştiinţifice solicitate 
entităţilor cu care lucrăm în practica spiritistă. Dorim îmbogăţirea zestrei 
teoretice a acestei doctrine pentru a veni în sprijinul soluţionării unor 
probleme insuficient sau incorect lămurite de ştiinţele psihicului uman. 

Iată mai jos câteva linii directoare şi chestiuni schiţate pentru a fi 
mai clar lămurite: 

O Se ştie, dar nu este îndeajuns subliniat, că bolnavii psihic nu 
prezintă doar nişte disfuncţionalităţi psiho-mentale, ci şi, în multe cazuri, 
tulburări ale spiritului . 

O Cum sunt abordate problemele cauzate de spirite inferioare în 
psihiatrie sau psihologie (de exemplu .. posesiunile ”! şi ce alte soluţii 
alternative există? 

O Trebuie menţionat şi destinul în ecuaţia personală. Destinul are 
un sens, ca şi suferinţa. Soarta are cauze şi condiţionări clare şi precise - 
unele dintre ele pot fi aflate, cu ajutorul experţilor în karmologie. 

O O mare importanţă revine depistării profesiunii predestinate , 
care nu este întotdeauna egală cu diversele talente pe care le manifestă 
omul, ci mai ales cu karma şi rostul prestabilit de forţele divine 
guvernatoare ale cursului vieţilor pământenilor. îndreptându-se spre 
destinul său profesional, omul este ajutat de circumstanţe şi de uşurinţa 
cu care pare a se pregăti şi profesa, cu lejeritate şi plăcere, în domeniul 
său de vocaţie. 

O Detalierea structurilor supraconştiente (minte astrală, minte 
mentală, spirit), subconştiente şi a minţii conştiente - din punct de 
vedere spiritologic. 

O Definirea termenilor de psihic, spiritual, normal, anormal, 
paranormal, ca un prim pas spre constituirea unei ştiinţe de largă 
sinteză. Schiţarea funcţionării mecanismelor şi instanţelor ce compun 
fiinţa umană. 

O Karmologia (studiul karmei si al destinului), ca terapie a 
sufletului sau ca metodă de dezvoltare personală, prin găsirea direcţiilor 
favorabile şi purificatoare. Unii clienţi cer adevărul, dar nu îl pot asimila 
sau accepta. Alţii au o stare de uşurare şi se orientează mai bine spre ce 
au de făcut în viaţă sau cu sufletul lor. 

O Transcomunicările spiritiste - valenţe pozitive, limite şi 
generalităţi. 

O Chestiuni practice, nu doar filosofice: suflete-pereche, trans- 
migraţia spiritelor, dicteul automat (urmare a inspiraţiei de la propriul 
subconştient sau de la o inteligenţă exterioară). 

© Ce psihologie au spiritele? Cum să le abordăm în 
transcomunicări? Dar în claraudiţia imperfect controlată? Spiritul este o 
conştiinţă umană necorporală, destrupată, un fost om... 

© Modelul transpersonal se bazează pe experienţele metafizice ale 
maeştrilor şi iniţiaţilor spirituali, oameni perfect sănătoşi psihic, în care 
sunt încarnate spirite foarte evoluate. Putem oare să aplicăm schema 
aparatului lor psihic la oricare om, fie el cu tulburări psihice sau având 
un spirit mediocru sau inferior? Completările la teoria transpersonalistă 
vin din partea psiho-spiritologiei. 

© Animalele deţin un spirit superior coordonator, căruia îi putem 
spune egregor. în experimente de laborator s-a constatat că o colonie de 
şoareci visau în acelaşi timp, deci spiritele lor erau decorporalizate 
simultan, probabil convocate la o „şedinţă” de grup, ţinută desigur de 
egregor sau elementali (gnomi, ondine, salamandre, iele). Detalii despre 
rolul elementalilor în natură... 

© Unii bolnavi psihic au şi capacităţi paranormale, ceea ce i-a făcut 
pe unii să declare că abilităţile paranormale sunt simptome de devianţă. 
Talentul parapsihologului practician este să deceleze anormalul de 
paranormal, mai ales când ele coexistă. Ce strategie sugerează, care să 
difere de abordarea psihiatrică curentă, în care medicamentele 
psihotrope blochează practic funcţionarea unei mari părţi a creierului? 
Este posibilă o intervenţie de fineţe, în care să salvăm omul şi abilităţile 
sale extraordinare, eliminându-i totodată disfuncţiile psihiatrice? 

© Obsesiile nu sunt ale noastre. Nu fac parte din noi. Nu spune „aşa 
sunt eu”! Nu eşti fără de putere în faţa gândurilor. Când un gând te 
domină, înseamnă că nu e al tău. Poţi alege să-l accepţi sau să îl respingi. 
Suntem supuşi unui tir de gânduri în permanenţă. Egologia ne descrie 
paşii necesari pentru eliminarea suferinţelor psihice. Să ne disociem de 
gândurile obsesive, întâi remarcându-le ca un martor detaşat, apoi 
observându-le forţa cu care vor să ni se impună, iar în final 
nemaipermiţându-le accesul în minte. Sunt mici încercări de zi cu zi în 
care ne antrenăm forţa discernământului şi ne confruntăm cu propriile 
slăbiciuni. învingându-le, devenim mai puternici. Este un antrenament 
mental pe care suntem obligaţi să-l executăm toată viaţa. 


FENOMENE PARANORMALE EXPLICA TE 

SPIRITOLOGIC 

© Se ştie că, sub hipnoză, sugestiile sunt luate drept reale de cel 
hipnotizat. 

Explicaţie : ca obiect al lumii astrale, orice gând ia uşor o formă 
materială. Deci halucinaţia nu înseamnă că se ia drept real un fenomen 
ireal. Ci este vorba de a percepe extrasenzorial un fenomen real, din 
materie subtilă, creat cu puterea gândului celui hipnotizat. în acest sens, 
obţinerea unor semne pe corp, ca sugestie hipnotică, nu este decât 
ducerea la perfecţiune a operaţiunii mentale, până la transformarea 
materiei fizice. în hipnoză este deci vorba despre fenomene ataşate lumii 
astrale, prin contactul direct între psiholog şi mintea astrală a pacientului 

(„inconştientul” său). Mintea astrală este o instanţă raţională, care 
colaborează cu hipnotizatorul, dar numai în limitele păstrării integrităţii 
fizice şi chiar morale. Acesta este un alt argument care susţine teoria 
psiho-spiritologică a celor trei etaje mentale (fizic, astral, mental). 

Neîndoielnic, se pot comanda acţiuni extraordinare ale omului aflat 
în hipnoză sau unele acţiuni post-hipnotice, dar există o limită de 
repliere a minţii astrale, care la rândul ei este sub controlul nemijlocit al 
Spiritului-Sine profund al omului. Este indicat să avem o reţinere 
deontologică, folosind hipnoza numai în sens benefic şi folositor celui 
hipnotizat. Totodată, ar trebui să ştim că, dacă vom încălca legile nescrise 
ale moralei, nu vom putea realiza chiar orice cu bietul om hipnotizat. Ne 
vom lovi de opoziţia altor forţe subconştiente, pe care nu le controlăm, şi 
mai ales vom fi loviţi de legea implacabilă a karmei. 

© Similar, în cazul halucinaţiilor spontane. Imaginile de coşmar nu 
sunt inventate de o imaginaţie bolnavă, ci sunt receptate obiectiv de un 
psihic suferind. Omul manifestă o receptivitate subtilă crescută, dar fără 
posibilitatea de autocontrol. Ba, unii chiar caută să-şi piardă controlul: 
prin alcool, droguri, muzică heavy-metal, trance sau de alt gen, care 
induc transa hipnagogică. Din păcate, aceste metode produc rezonanţa 
cu zone nerecomandabile. Sunt sfere ale astralului inferior care ajung să 
fie percepute cu simţurile subtile. 

Soluţia evitării acestor neplăceri ar fi ridicarea nivelului de vibraţie 
general al fiinţei umane. Odată crescută această vibraţie, nu va mai fi 
posibilă rezonanţa cu zonele inferioare, ci numai cu cele relativ 
superioare. 

Mai există posibilitatea ca, prin diverse substanţe chimice care ajung 
la creier, acesta să dea semnale eronate minţii fizice, rezultând de aici 
halucinaţiile drogaţilor. Totuşi, se pot petrece şi alte fenomene cauzate de 
ruperea alinierii între corpurile subtile, fenomene categorisite drept 
paranormale. 

© WALK-IN: Migraţia sufletelor dintr-un corp în altul, în alt 
moment decât moartea fizică. 

Walk-in u este un termen englezesc care desemnează o persoană al cărui 
suflet originar a părăsit corpul şi a fost înlocuit cu alt suflet. Cel mai cunoscut este 
cazul vindecătorului brazilian Joâo de Deus (John of God, loan al Domnului). Un alt 
caz celebru este cel al lui Franz Bardon 18 . 

Este un fenomen rar constatat, în primul rând fiindcă nu avem 
suficiente mijloace de a-1 depista. Este revelat numai în analizele karmice 
de fineţe şi acurateţe. Se constată că, după un episod comiţial, de 
pierdere a conştienţei, în urma unui accident sau boli, omul se trezeşte 
dintr-o dată cu o nouă viziune asupra vieţii, noi aptitudini şi puteri, o 
poftă de viaţă nemaicunoscută ş.a.m.d. în astfel de cazuri este posibil, 


17 http://en. wikipedia.org/wiki/Walk-in 

18 https:// archive.org/ details/Franz_Bardon-Frabato_Magicianul_io. 

dar nu obligatoriu, să fi fost subiectul unui transfer de spirite (fenomen 
walk-in). Cei din jur nu vor şti şi nu vor înţelege nimic din drama 
petrecută la nivel pur interior. Uneori, nici chiar omul respectiv nu-şi va 
putea explica de unde îi vine schimbarea psihică totală. 

Ce se întâmplă? Spiritul propriu al omului, cu care acesta s-a născut, 
decide să părăsească definitiv fiinţa umană în care a locuit timp de mulţi 
ani de zile. O astfel de decizie nu rămâne necunoscută lumii spiritelor, 
din care imediat se găseşte un înlocuitor, atât pentru a-i permite omului 
să continue să trăiască, cât mai ales pentru a-i oferi unui alt spirit ocazia 
extraordinară să se poată manifesta în lumea fizică. 

Privind din perspectiva spiritelor, fiecare om este foarte preţios, 
fiindcă el este canalul de maximă influenţă asupra lumii fizice. Cât de 
greu se naşte un om, dar mai ales cât de greu se educă el şi se aduce intr- 
un stadiu social apt de influenţă asupra mediului şi asupra celorlalţi 
semeni! Acest lucru ar trebui să-l ştie acei nesăbuiţi care vor să-şi ia viaţa 
- sinucigaşii. Nu vor fi primiţi cu simpatie sau înţelegere de lumea 
spiritelor. Au ratat de bunăvoie un rar prilej de evoluţie. Viaţa umană 
este un cadou invidiat de spirite, iar unele sunt în stare de orice sacrificii 
pentru a ajunge la „pupitrul de comandă” al unei minţi umane. 

Putem clasifica fenomenul migraţiei sufletelor în trei cazuri 
generice: unul patologic psihic, altul patologic spiritual şi ultimul, 
misionar. 

1. Ca patologie psihiatrică amintim tulburarea de personalitate 
multiplă. într-un om se perindă, în mod spontan şi regulat, două sau mai 
multe personalităţi distincte. Stările durează câteva ore sau chiar luni, 
până la revenirea personalităţii de bază. 

2. Ca patologie spirituală , este vorba despre un fenomen descoperit 
de parapsihologul Nina Petre prin analize karmice, în care un spirit bun 
pleacă din om din cauză ca acesta a căpătat obiceiuri rele. Spiritul pur şi 
simplu nu mai suportă ambianţa decadentă frecventată de om, 
comportamentul său malefic. Prin plecarea sa, alt spirit îi va lua locul, şi 
va fi un spirit compatibil cu obiceiurile rele, adică un spirit demonic. Un 
astfel de exemplu este cazul vestitului criminal în serie Rîmaru (conform 
cercetării efectuate de clarvăzătoarea NINA PETRE). 

3. Ca misiune spirituală , este vorba atât despre cazurile celor doi 
mari iniţiaţi amintiţi mai sus, cât şi evenimentul Buneivestiri, revelat de 
însăşi Maica Domnului mediumului Nina Petre şi publicat în cartea 
„Situaţia paranormalilor în societatea românească. Spiritismul, metodă 
modernă de investigaţie ”. 

MISIUNEA SPIRITUALĂ WALK-IN 

Maica Domnului ne relatează cum spiritul său, de nivel supra- 
angelic, a decis să se încarneze într-o femeie curată sufleteşte din Israel, 
pentru a pregăti terenul întrupării complete a marelui spirit divin al lui 
Isus. Maica Domnului a ales-o pe Maria, iar spiritul originar al acesteia, 
de comun acord, a părăsit trupul ei, lăsând înaltul Spirit să preia 

controlul corpului şi vieţii Măriei. în acel moment, Maria a primit vizita 
arhanghelului Gavriil, care a anunţat-o că a primit o mare misiune 
spirituală. Aici trebuie să ne amintim de diferenţa majoră care există 
între mintea omului şi conştiinţa sa spirituală, la marea majoritate a 
oamenilor. Mintea are autonomia sa relativă, pe care ego-ul are tendinţa 
să o absolutizeze. Totuşi, identitatea omului nu este dată de instrumentul 
mintal, care are o funcţiune limitată la planul fizic, ci de spiritul său. 
Schimbându-se spiritul, identitatea omului s-a schimbat, lucru pe care 1 - 
a sesizat şi Iosif, soţul Măriei. După ce a rămas însărcinată şi a primit 
noul Spirit, Maria nu a mai fost niciodată atinsă de Iosif ca soţ, existând o 
mare diferenţă spirituală între ei. 

Spiritul lui Isus Cristos nu a folosit acelaşi mijloc de încarnare 
rapidă, pentru că El a urmărit să îşi supravegheze personal evoluţia 
umană, în toate detaliile biologice şi psihice, pentru a crea un om de cea 
mai mare puritate mentală şi karmică, un om perfect, care a fost Isus din 
Nazaret. 

Ar fi cazul să facem câteva referiri la karmă: cui rămâne ea, spiritului 
misionar sau celui „refugiat”? 

Karma din vieţile anterioare ale spiritului se păstrează ca seminţe în 
stratul cauzal al perispiritului. în sanscrită se numesc samskara, vasana, 
lipika etc. Să facem o analogie cu ADN-ul. în celula-ou primordială, 
zigotul, există un singur exemplar de ADN. Odată cu multiplicarea 
celulelor în embrion, se multiplică şi ADN-ul. Tot astfel, particulele 
esenţiale karmice din perispirit umplu întreg corpul energetic care se 
formează odată cu corpul fizic al embrionului uman. Karma se difuzează 
în tot corpul, pe stratul cauzal. 

Acum, după refugierea spiritului nativ, particulele sale karmice 
rămân în corpul omului (spre deosebire de o moarte normală, în care 
întreg perispiritul ar urma spiritul). Ele vor fi preluate, vrând-nevrând, 
de noul spirit misionar, care va avea de luptat cu karma vechiului locatar. 
De obicei, spiritul misionar este de factură foarte înaltă şi vine numai cu 
o karmă foarte bună, amestecând deci cele două moşteniri karmice. 
Conform „contractului”, spiritul misionar nu va părăsi corpul decât la 
moarte, făcând tot posibilul să trăiască conform unor standarde divine şi 
îndeplinindu-şi misiunea spirituală pentru care s-a întrupat în această 
modalitate originală şi rapidă. Dacă noul spirit va „arde” karma negativă 
preluată, va avea de câştigat şi celălalt spirit, „refugiatul”. Reciproc, dacă 
ar produce karmă negativă necompensată (situaţie teoretică, dar practic 
imposibilă!), ea i-ar aduce prejudicii şi spiritului plecat. 

Situaţia este similară, dar uzual inversă, în cazul patologiei 
spirituale . Spiritul bun, care a plecat, din dezgust, din corpul păcătos, va 
avea de suportat urmările karmice ale faptelor produse de omul condus 
acum de spiritul malefic. în acest caz, nu mai este vorba de vreun 
contract, ci de „dezertare” pur şi simplu. în mod normal, ar fi trebuit ca 
spiritul să rămână la locul său şi să se străduiască să-l influenţeze pozitiv 
pe păcătosul de om. 

Desigur că uneori îndreptarea pare că nu mai este posibilă, din cauză 
că omul este prea corupt, prea depravat. Tocmai de aceea, o altă variantă 
aleasă de spiritele bune este să provoace moartea omului respectiv, 
printr-un accident sau grăbindu-i o boală fatală. Spiritul va fi astfel 
eliberat de corvoada unei existenţe fără orizont de evoluţie şi înălţare. 

în paranteză fie spus, şi spiritul rău, dacă trăieşte intr-un om bun, va 
fi nemulţumit. Dacă nu îl va face să se poarte urât, pe placul dracilor, va 
renunţa să-l mai coordoneze şi, de cele mai multe ori, îi va provoca 
moartea. Este posibilă însă (mai mult teoretic) şi o situaţie de migrare, 
prin care, după starea de moarte aparentă sau comă, locul spiritului 
malefic să fie luat în acel om de un spirit mai bun decât antecesorul. Vom 
avea de a face cu o transfigurare surprinzătoare, benefică. 

Am ajuns cu discuţia la fenomenele din preajma morţii ( near-death 
experience ), cercetate de parapsihologic. Rareori transformările 
profunde ce au loc în pacienţii care se întorc de pe celălalt tărâm sunt 
datorate unui „transplant de spirit”. Relatările respectivilor pacienţi nu 
dau de înţeles asemenea schimburi şi nu vom face speculaţii în aceste 
cazuri. Ne rezervăm dreptul de a ne da părerea numai în cazurile studiate 
de specialiştii în telepatie, prin cercetarea conţinuturilor 
subconştientului. 

© Un alt argument privind validitatea teoriei spiritologice sunt 
„vocile” auzite în creier de unii bolnavi psihic sau mediumi auditivi. Ele 
nu sunt imaginate, ci receptate obiectiv. Diferenţa dintre efecte (ori 
boală, ori performanţă lăudabilă) o dă posibilitatea de control asupra 
canalului telepatic, precum şi calitatea partenerilor de dialog mental. 
Bolnavii sunt total dominaţi, de obicei de spirite inferioare, răutăcioase, 
pe când mediumii deţin controlul conştient asupra dialogului telepatic cu 
entităţile astrale, care sunt de obicei spirite superioare, binevoitoare. Cei 
care interpretează „vocile în creier” ca halucinaţii auditive nu explică, de 
fapt, absolut nimic. 

© în privinţa vederii subtile a anumitor entităţi, există mai multe 
situaţii diferite. 

Spiritologia postulează existenţa de netăgăduit a formelor de viaţă 
imaterială, numite spirite. Ele pot apărea din proprie iniţiativă, în 
anumite momente propice, în faţa „ochiului spiritual” al unor oameni 
dotaţi cu clarviziune. 

Mai există şi o altă posibilitate, anume ca mintea obsedaţilor să 
creeze forme-gând foarte puternice, intense, care să genereze în lumea 
astrală personaje aparent reale, însă datorate exclusiv gânditorului. Ele 
capătă treptat contur şi chiar o personalitate proprie, de obicei cea 
corespunzând obsesiilor omului. S-ar părea că, în general, complexele 
psihanalitice, fobiile, obsesiile, fixaţiile generează şi sunt, la rândul lor, 
generate de structuri mentale, aproape substanţiale, cu o relativă 
autonomie, care tind să permanentizeze un cerc vicios de gândire. 

Acestea pot apărea, persoanelor dotate cu vedere extra-optică, ca şi cum 
ar fi spirite. La aceste forme-gând inferioare se referă „Cartea tibetană a 
morţilor” (Bardo Thodol ), unde se spune că proaspătul defunct se va 
confrunta în primele zile cu propriile sale creaţii psiho-afective, sub 
forma unor personaje înfricoşătoare, lascive, triste etc., pe care trebuie să 
le distrugă prin puterea discernământului. 

NOTA: Cei care „nu cred”, pur şi simplu, în valabilitatea teoriei spiritologice, ar 
trebui să se întrebe de ce acest model multimilenar îşi păstrează actualitatea? Şi 
cum se poate ca o simplă speculaţie logică, un construct mental artificial să poată 
explica atâtea enigme. înseamnă că este o „speculaţie” genială şi merită a fi 
apreciată ca atare. Ar trebui să ne amintim cu onestitate că multe teorii „ştiinţifice” s- 
au dovedit a fi false. Din fericire, ştiinţa îşi recunoaşte limitele şi vrea să înainteze 
spre adevăr. 

Există în lumea astrală şi eterică „formaţiuni ectoplasmatice” 
(numite în general „fantome”, „apariţii”), care nu sunt altceva decât 
bucăţi de aură din foste organisme integrale, acum defuncte. Aceste 
nuclee eterice au o foarte mică inteligenţă proprie, rezultată exclusiv din 
mecanismele psihice moştenite de la omul decedat. Conduita acestor 
fantome nu este coerentă, inteligibilă, fiind alcătuită doar din 
reminiscenţe comportamentale marcate de foste dorinţe intense. 

Mai există şi situaţia în care spiritele dezîncarnate, păstrând legătura 
emoţională cu persoanele dragi de pe Pământ, îşi trimit uneori o parte 
semnificativă din aura lor (perispiritul) pentru a se reuni în gând şi trăire 
sufletească cu cei lăsaţi în viaţă. Se poate deci întâmpla ca spiritul să nu 
participe direct, ci doar prin acest „delegat astral”, la reîntâlnirea cu 
rudele dragi sau cu locurile preferate. 


ARGUMENTE FINALE 

Fenomenele parapsihologice pot fi explicate aşa cum am arătat mai 

sus. 

în fizica actuală primează experimentele mentale. Ipoteza, dacă este 
susţinută de un aparat matematic, devine teorie. în spiritologie apelăm la 
raţionamentul inductiv şi deductiv pentru demonstrarea teoriei. 

Cine doreşte o verificare experimentală are la dispoziţie propriile 
sale capacităţi paranormale latente, cu care poate experimenta 
suplimentar ceea ce afirmă spiritologia. 

în plus, bibliografia de specialitate (scrieri clasice şi moderne din 
domeniu, unanim acceptate de erudiţi) oferă o cazuistică imensă, care 
poate fi coroborată cu teoria spiritologică. Concluziile noastre, bazate pe 
studiile de caz şi pe interviuri revelatorii dezvoltă şi întăresc teoria. 

Fotografiile spiritiste trimise de diverşi colaboratori din diverse 
colţuri ale lumii, surprinse cu diverse ocazii, sunt alte argumente de o 
valoare ştiinţifică inestimabilă (vezi galeria cu fotografii spiritiste din 
site-ul www.spiritus.ro). Toate fotografiile surprind forme luminoase 
care reprezintă forme geometrice ale spiritelor, locuitori ai lumilor 


Răzvan Alexandru Petre - Filosof ie spirituală 


111 



paralele. De cele mai multe ori, iau forme sferice irizate, cu o dantelare 
specifică, ce le deosebeşte clar de orice alt fenomen natural cu care ar 
putea fi confundate (vapori sau picături de apă, fire de praf). Nu este 
vorba de cauze normale (care nu au cum să fie reproduse artificial şi 
repetitiv în mijlocul naturii!), ci de cauze paranormale, influenţate şi de 
intenţiile fotografului. 

De altfel, dintre „scepticii” care se laudă că ar putea fabrica şi ei 
fotografii de acest fel, nici unul nu a şi demonstrat că poate crea o astfel 
de falsă formă spiritistă! Chiar presupunând că ar reuşi să strecoare un 
fals (dat fiind că tehnologia digitală a ajuns la performanţe deosebite!), 
acesta nu ar avea putere de contestaţie printre sutele de alte poze 
autentice, primite de la nenumăraţi amatori, care nu au nici un interes să 
le falsifice, iar unora aproape că nu le vine să creadă ce au surprins în 
poză. Explicaţia ştiinţifică a fenomenului, în acest caz particular, nu ţine 
atât de verificarea tehnică (deşi are rolul ei important, pentru eliminarea 
altor posibile explicaţii), cât mai ales de cantitatea probelor şi de originea 
extrem de diversă a lor, provenind de la persoane de bună credinţă (cel 
puţin imensa lor majoritate). 

Oricum, o ştiinţă nu se poate întemeia pe mărturia unui singur om. 
Dar mărturiile a mai multor oameni pot conduce la concluzii ferme, cu 
valoare ştiinţifică. Căutăm adevărul. Credem că am aflat o parte, pe care 
v-o împărtăşim... 

* * * 

4. SUFLET Şl SPIRIT 


MICUL SPIRIT 


Spiritele sunt uneori geloase pe om. Acesta are puterea să pună 
imediat în faptă cele mai nobile sau năstruşnice idei. Pentru om este atât 
de simplu ceea ce spiritul, deşi liber să zboare oriunde, nu poate să facă. 
Spiritul e mic cât o gămălie de ac, invizibil, plutind nestingherit printre 
oameni, ca şi inexistent. El vede tot, pofteşte multe, dar nu poate nimic. 
Cel mult îşi spunea în sinea sa: „Ce le-aş mai arăta eu ăstora!”. 

Frustrările adunate astfel de micul spirit se tot adună, până când, 
într-o zi, izbucneşte: „Vreau să redevin om!”. Uită de riscuri şi se avântă 
cu ochii închişi, împins de la spate şi de amici binevoitori, intrând intr-un 
embrion uman, viitor omuleţ. Trec mulţi ani tereştri până omuleţul 
ajunge matur, stăpân pe viaţa şi pe faptele sale. E adevărat, în clipele 
cruciale, faptele sale sunt stăpânite mai mult de destin! Este „timpul 
impus”. Dar rămâne destul timp în care omul este absolut liber să facă 
orice îi trece prin cap, fără oprelişti de nicăieri. Este „timpul său liber”. 
Libertatea dată de şansa de a se fi născut om. 

Foştii amici, rămaşi pe tuşă, îl privesc cum face cele mai prosteşti 
lucruri, dar îl înţeleg şi nu-1 judecă prea aspru. Se va judeca singur mai 
târziu. Acum este clipa lui de glorie şi supremă libertate de acţiune. 

Viaţa omului trece repede, o clipă în eternitatea spiritului. Fie el 
geniu, tiran sau om obişnuit, faptele sale vor fi înghiţite iremediabil de 
fălcile Timpului. Nimic nu durează la nesfârşit, nimic ce poate face un om 
nu are un efect absolut cataclismic sau salvator. Marile efecte se obţin 
doar cu sprijinul entităţilor care supraveghează lumea de pe piedestalul 
înţelepciunii divine. Dar totul se macină în moara Timpului şi se 
reciclează în noi versiuni. 

Riscul încarnării merită scurtele satisfacţii de concretizare a viselor 
şi bucuria de a se manifesta liber, deseori nebuneşte, chiar sfidător. Deşi 
gelos, micul spirit observator este incredibil de tolerant. Admite adevărul 
că acum e clipa de glorie a omului! Desigur, ea nu durează mai mult 
decât bâzâitul fudul al unei muşte de câteva zile... 

Omul înţelept şi iubitor are privilegiul, şi el, de a privi animăluţele cu 
ochiul înţelegător al micului spirit. Fiinţele vii ce-şi trăiesc viaţa frenetic 
din jurul său îl încântă fără niciun motiv personal. El le aprobă tacit, le 
încurajează şi chiar le sprijină existenţa, din simpatie sinceră. Aşa cum 
este chiar el privit de spirite, la rândul lui, se molipseşte de această 
perspectivă tolerantă, detaşată şi total aprobatoare. 

Spiritele se bucură empatic de realizările omului. Iar când vine vorba 
de supărări, spiritele se bucură că nu sunt ele cele încarnate intr-un corp- 
durere omenesc. 

Dar oare aceste spirite nu au altceva mai interesant de făcut decât să 
spioneze viaţa oamenilor? Spiritele înalte au, desigur, şi alte plăceri 
superioare. Dar nu despre ele am vorbit acum, ci despre spiritele umane 
obişnuite, aflate în plină evoluţie, pentru care viaţa de om este aproape 
singurul centrul de interes. De ce? Poate şi pentru că oferă posibilitatea 
unei rapide ascensiuni în rang de spirit. Viaţa omului, aşa de plină de 
întâmplări neprevăzute, de emoţii şi fapte de tot felul, oferă o largă paletă 
de experienţe pentru spiritul încarnat, de negăsit în relativa linişte a 
lumii spiritelor bune. într-un mod vulgar, cum spun unii, în rai e cam 
„plictiseală”. Dar, ca să fim corecţi, unde e plictiseală nu e rai, ci o zonă 
încă imperfectă a fiinţelor care se grăbesc să trăiască cât mai multe 
experienţe evolutive. în trup de om. 

Este normal ca omului să „îi placă viaţa”, să se afunde cu totul în 
trăirea „acum şi aici”, fiindcă „doar o viaţă are omul”. Depresiile, 
nefericirea şi alte tulburări psihice îi scad pofta de viaţă. Este normal şi 
bine ca omul să se bucure, să acţioneze conform dorinţelor sale, să îşi 
împlinească visurile şi să radieze optimism. 

Dar mai există o altă variantă de a-ţi trăi viaţa şi anume tentativa de 
a scăpa de condiţionările fizice, privind spre lucrurile invizibile, dar 
profund reale. Viaţa spirituală ne depărtează de bucuriile comune, 
promiţându-ne şi alt fel de bucurii, celeste, mai rafinate. Călugării, 
misticii, yoghinii şi alţii ca ei îşi rup voluntar legăturile cu viaţa obişnuită, 
sperând în împlinirea unor „promisiuni divine”. Această propensiune 
umană şi stil de viaţă nu s-ar fi transmis peste veacuri dacă nu ar fi oferit 
realmente nişte satisfacţii speciale. Mirajul vieţii obişnuite este mult prea 
puternic pentru a-i rezista doar din ambiţie şi voinţă. Este nevoie şi de 
fericire, pe care căutătorul spiritual o găseşte în apropierea interioară de 
tărâmul spiritelor libere. 

Nu putem prescrie tuturor oamenilor acelaşi mod de viaţă, acelaşi ţel 
de urmat. Unii, spirite mai tinere, s-au încarnat pentru a îşi bucura 
simţurile. Alţii, spirite cu multe vieţi la activ, sunt mai plictisite de 
repetarea aceloraşi experienţe care sfârşesc la fel; ei caută altceva, de 
negăsit pe acest Pământ şi în forma umană. Să-i spunem fericire 
durabilă, adevăr absolut, libertate veşnică, cunoaştere totală... 

Paradoxal, căutătorul spiritual trebuie să continue a vieţui ca om 
pentru a le dobândi, atât timp cât îi este dat să trăiască prin soartă. Dacă 
pleacă „dincolo” prematur, el pune capăt oricărei posibilităţi de evoluţie. 
Deja se „fixează” pe un nivel care rezonează cu spiritul său, devenit acum 
liber. Liber, dar imperfect. Din nou, un mic spirit... 

5 august 2009 

OMUL, FIINŢĂ DE SIMBIOZĂ 


„Cine sunt eu?” La această întrebare, răspunsul normal ar fi: „Eu, 
omul, sunt un SUFLET într-un trup”. Prin suflet înţelegem conştiinţa 
umană dublată de gândire , memorie şi emoţii . 

Despre nemurirea personală, intuiţia generală ar fi următoarea: 
„Sufletul meu s-a născut odată cu trupul. La moartea corpului, sufletul 
va continua să trăiască, dar fără trup.” Cât de mult? Ateii spun că cel 
mult câteva minute, fiindcă sufletul ar fi produsul activităţii creierului. 
Religioşii cred că etern, într-o lume ideală. 

în ambele cazuri, sufletul uman ar avea în mod necesar o cauză 
materială . Dacă-i aşa, este însă greu de înţeles şi acceptat în principiu 
cum de un factor material, perisabil, ar putea genera un efect infinit . Să 
aibă mai multă dreptate ateii? 

Nu. Continuitatea supravieţuirii sufletului mult după moartea fizică 
a fost confirmată de milioane de oameni întorşi din moarte clinică, 
precum şi de cei care au experienţe de decorporalizare. Deci putem 
afirma ştiinţific că sufletul poate supravieţui după moarte cel puţin 
câteva zile sau mai mult, trăind în alt spaţiu. Materialiştii sunt în eroare, 
nefiind suficient informaţi. 

Acceptând rolul obligatoriu al trupului în apariţia sufletului, nu-i 
mai putem însă accepta eternitatea acestuia din urmă. Filosofic vorbind, 
ca să fie veşnic, sufletul: 

1. Ar trebui să ia fiinţă independent de corpul fizic efemer, pentru a 
putea supravieţui şi fără el. 

2. Ar trebui să conţină o părticică din corpul lui Dumnezeu cel etern, 
pentru a fi nemuritor, la rândul său. 

Şi astfel ajungem la noţiunea de spirit. SPIRITUL este o mică parte 
din Divinul Absolut, dotată cu conştiinţă proprie, ca o hologramă a 
Divinităţii. Spiritul este o rază din Lumina Divină. Conform Ştiinţei 
Spirituale , spiritul e alcătuit dintr-o parte creată , energetică (perispiritul) 
- din care se trage şi sufletul uman - dar şi dintr-una necreată , fără 
început sau sfârşit (nucleul divin etern). Sufletul provine din combinarea 
spiritului nemuritor cu trupul muritor, fiind influenţat de ambii, după 
cum vom detalia mai jos. 

Pe ce ne bazăm când susţinem ferm că spiritul interior este diferit 
de sufletul omenesc? Pe experienţa directă pe care au avut-o marii 
înţelepţi ai omenirii - ei au perceput Şinele Suprem (spiritul lăuntric) ca 
fiind o fiinţă pură diferită de sufletul lor (eul inferior). Marele înţelept 
vedantic Shankara spunea ,Mintea nu este Dumnezeu”. Adică sufletul nu 
este Spirit. Dar şi pe experienţa a nenumăraţi oameni obişnuiţi care au 
avut aceeaşi revelaţie. 

OMUL ESTE O FIINŢĂ DE SIMBIOZĂ DINTRE UN CORP, UN 
SUFLET ŞI UN SPIRIT. Aceasta este o perspectivă larg răspândită în 
filosofiile şi tradiţiile lumii. 

Totuşi, nu toate doctrinele spirituale sunt de acord cu această triadă. 
Spiritiştii kardecişti, ca şi teologii creştini spun că sufletul (sediul trăirilor 
psihomentale) este identic cu spiritul divin. Dar opinia că sufletul este 
sinonim cu spiritul poate fi contrazisă cu argumente specifice, după cum 
urmează: 

în paranteză fie spus, cele două doctrine importante se contrazic în chestiunea 
reîncarnării. Spiritiştii susţin că sufletul se va reîncarna, pe când creştinii afirmă că 
sufletul va trăi la nesfârşit „în duh”, adică într-un trup astral. De fapt, este treaba 
sufletului ce va face după moarte - la fel de bine s-ar putea reîncarna, după cum ar 
putea vieţui veşnic în stare de duh. 

1 - Spiritiştii kardecişti . ca şi mulţi esoterişti, cred că, la o nouă 
încarnare, spiritul este „adormit” ( sufletul nefiind altceva decât un spirit 
„adumbrit”), iar la moartea omului, spiritul „se trezeşte” la viaţa de duh. 
Este o explicaţie interesantă, dar care nu poate fi susţinută logic. 

Dacă spiritul este o parte din Dumnezeu, împrumută de la El nu 
doar calitatea nemuririi, ci şi pe cea a permanentei conştiente . Ce s-ar 
întâmpla cu Universul dacă Dumnezeu ar mai trage câte un somn sau ar 
uita cine este El?! Lumea s-ar scufunda în haos. Tot aşa, spiritul nu poate 
uita vreodată cine este el cu adevărat: o mică parte din Divinitate, un 
fragment holografic din Conştiinţa Absolută. Doar aşa poate evita 
permanentul risc ca omul să decadă. Deci sufletul, neştiind în mod 
natural de cele spirituale, diferă de spirit. Aşa se explică şi de ce sufletul 
nu-şi aminteşte vieţile anterioare trăite de spirit în alte încarnări umane. 

Există relatări ale unor spirite care povestesc viaţa lor în zone astrale relativ 
asemănătoare cu cele pământene, de genul „Domnul m-a dus în pajişti cu verdeaţă, 
cu susur de ape şi cântece minunate de păsărele..." Oare astfel de spirite nu se 
dovedesc a fi neştiutoare despre natura lor pur divină? Deci, cu atât mai mult puteau 
să fie ignorante, „adormite”, pe când erau încarnate într-un corp uman! 

într-adevăr, astfel de spirite aflate în zonele astrale (deci intermediare) se pot 
bucura de forme frumoase, conform dorinţelor şi imaginaţiei avute de suflet înainte 
de părăsirea corpului. Mai mult chiar, îşi pot păstra aceleaşi credinţe, ideologii, iar 
fiinţele de acolo ar putea încuraja această viziune încă limitată a lor, departe de 
universalitatea gândirii divine. Explicaţia este simplă: realitatea astrală se 
construieşte material din gânduri şi dorinţe, care sunt factori creatori imediaţi. Dacă 
sufletul omului nu s-a putut purifica suficient de mult de dorinţele şi mentalităţile 
omeneşti înainte de moarte, le va lua cu el după moarte. Or, sufletul fiind preluat de 
spirit, acesta se încarcă dintr-o dată cu tot bagajul psihomental acumulat într-o viaţă 
de om. Spiritul se îngreunează, ca atunci când mâncăm ceva foarte gras şi nu mai 
putem gândi normal, având nevoie de o siestă. Dacă spiritul ascultă de cuvântul 
îngerilor Domnului, va învăţa în scurt timp că se poate dezbăra de toată imaginaţia 
umană, pentru a deveni cu adevărat liber şi puternic în lumea astrală. Dacă e mai 
îndărătnic sau mai imatur, îşi va păstra iluziile mult timp, considerându-se a fi încă un 
simplu suflet de om care vrea să se bucure de atracţiile simţurilor (mult mai active şi 

tentante în lumea astrală). Dacă ar fi întrebat de un medium, acest spirit ar putea 
spune că sufletul este totuna cu spiritul. 

Dar să nu uităm că, mai presus de lumea astrală a formelor iluzorii, se află 
lumea mentalo-cauzală, fără forme, în care trăiesc spiritele trezite la realitate, adică 
mai evoluate. Lumea fizică, astrală şi mentalo-cauzală sunt prezente în acelaşi 
spaţiu, diferind prin frecvenţa de vibraţie (ne putem imagina situaţia în care cele trei 
stări de agregare ale apei coexistă sub formă de gheaţă, lichid şi abur!) 

2 - Creştinii cred că personalitatea sufletească se va perpetua în 
eternitate, nesuferind transformări esenţiale, ca o supremă operă divină. 
Trupul, conform ştiinţei şi bunului simţ, nu poate reveni la viaţă dintr-un 
cadavru putrezit, la „judecata de apoi”. Dar, există multe relatări ale 
sufletelor oamenilor care au călătorit în lumea astrală, acolo unde fiinţele 
posedă un trup oarecum similar sau diferit de cel uman. Se pare deci că 
nemurirea trupului ar fi posibilă în lumea astrală, de după moarte. 

Dar ar trebui să ne întrebăm de ce oare ceva aşa de limitat, cum este 
firea şi forma omului, ar avea norocul de a nu dispare niciodată. Mor 
planete, sorii devin pitice albe, galaxii întregi se ciocnesc ori sunt 
înghiţite de găuri negre, dar personalitatea măruntă a omului ar rămâne 
la loc de cinste, în vitrina cosmică! Desigur, e vorba de omul bun, salvat 
de „focurile gheenei” pentru vecie. Dar tot mărunt şi limitat este. Cui i-ar 
folosi la nivel universal? Şi ar fi oare drept ca acest suflet să rămână 
blocat într-un tipar construit într-o anumită conjunctură socială, o 
anumită epocă istorică, o anumită zonă de pe această planetă pierdută în 
infinit?! De ce oare Dumnezeu nu i-ar mai oferi sufletului şi alte şanse de 
a evolua spre o tot mai mare desăvârşire şi expansiune (sufletul fiind 
creat - conform Sfinţilor Părinţi - „după chipul şi în vederea unei tot mai 
mari asemănări cu Creatorul”)?! Un suflet de om, oricât de bun, nu-L 
poate egala pe Dumnezeu, nici măcar pe îngerii Săi. Or, expansiunea 
înseamnă sfârşitul personalităţii limitate, transformarea sufletului uman 
într-o fiinţă cosmică, adică un spirit. 

Se poate transforma un suflet într-un spirit, în lumea de dincolo, 
precum pupa devine fluture? Sau nu cumva un suflet este absorbit într- 
un spirit, în spiritul cu care a convieţuit până atunci? 

Este paradoxal faptul că Biserica Ortodoxă respinge opinia monofizită ca fiind o 
erezie. Conform acesteia, firea umană (mai puţin desăvârşită) a lui Cristos ar fi fost 
complet absorbită de firea Sa divină, aşa cum un cub de zahăr se dizolvă în apă. 
Această erezie s-a numit „monofizitism” („o singură fire”). Sinodul IV ecumenic de la 
Calcedon a condamnat în 451 această învăţătură şi a stabilit că au existat două firi 
desăvârşite în una persoană a lui Cristos, unite „în mod neamestecat, neschimbat, 
nedespărţit şi neîmpărţit”. 

Paradoxul este acela că teologii nu aplică restului oamenilor aceleaşi principii 
ca în cazul omului Isus, adică ei nu diferenţiază sufletul de spiritul omului obişnuit. în 
general, teologia creştină abundă în analize asupra constituţiei sufleteşti şi divine a 
lui Isus Cristos, dar rezultatele teoretice nu sunt niciodată extrapolate la firea umană 
în general, astfel că nu rezultă niciun câştig psihologic sau spiritual pentru 
credinciosul de rând. 

Materialiştii cred că sufletul este o secreţie a creierului , primind 
influenţe din Cosmos. Opinia lor a fost, desigur, infirmată de mărturii şi 
experimente consemnate în ştiinţa spirituală şi parapsihologic. Din 
contră, într-o frazare în oglindă, spiritualiştii cred că sufletul este o 
secreţie a spiritului , primind influenţe de pe Pământ. Sufletul este un fel 
de prelungire a spiritului, la fel cum mahalaua este o prelungire a 
oraşului. Ca şi mahalaua, sufletul este mai apropiat de viaţa 
pământenilor. Mahalaua nu poate dura la nesfârşit. Până la urmă, va fi 
înghiţită de metropolă. Se va civiliza. Nici sufletul nu este etern, ci va fi 
asimilat în spirit după moarte. îşi va pierde conştiinţa separată, dar va 
câştiga nemurirea. 

Ca produs spiritual, sufletul omului are uneori experienţe 
nepământene şi trăiri extracorporale - toate generate şi sub controlul 
spiritului invizibil, aflat chiar în centrul sufletului. Deci afirmaţiile 
religiei pot fi susţinute de mărturii ale unor oameni care au trecut prin 
fenomene neobişnuite, paranormale. Sufletul însoţeşte spiritul, pe care 
nu îl vede, şi care îi face toate poftele când iese din corp. De aceea, 
sufletul uman are impresia că este pe deplin liber în lumea astrală şi se 
simte atotputernic. De fapt, el este supravegheat şi coordonat de spiritul 
interior, ca întotdeauna. Sufletul nu e niciodată singur, ci agăţat la 
remorca spiritului, făcând corp comun cu acesta. 

Religiile vizează - unele explicit, altele implicit - nemurirea 
spiritului . Dar spiritul nu are nevoie de religie, el ştie totul, dintotdeauna, 
direct de la Tatăl Creator şi îngerii Lui. Religia se adresează sufletului 
uman, îi promite acestuia veşnicia, în schimbul moralităţii. Mintea 
noastră este limitată şi, în plus, egoismul nostru feroce trebuie ademenit 
ca să se domesticească. Un om imoral ar putea fi sancţionat de societate, 
sau nu. Dar cu siguranţă că faptele sale reprobabile vor aduce suferinţă 
spiritului şi oamenilor în care el se va reîncarna. De aceea, spiritul face 
tot ce poate pentru a înfrâna impulsurile imorale ale sufletului uman. 
Spiritul preia şi bune, şi rele de la suflet. Şi reciproc. Ele trăiesc în 
simbioză. 

înseamnă oare că religiile ne mint frumos, pentru ca sufletul să 
facă jocul spiritului? Nu ne mint, ci ne oferă argumente pe care să le 
putem înţelege, la fel cum miturile şi legendele au un evident rol 
educativ. Mai mult, este perfect adevărat că sufletul nu dispare , ci este 
absorbit de spiritul etern. Personalitatea egotică va muri, dar conştiinţa 
umană va fi preluată de spirit. Deci conştiinţa umană are continuitate , cu 
deosebirea că ea dobândeşte o nouă perspectivă, odată cu asimilarea ei în 
conştiinţa spiritului (din care a şi fost desprinsă, la începutul vieţii 
terestre). 

Aşa cum am spus, spiritul este format din două părţi: una creată 
(perispiritul) şi cealaltă necreată (nucleul divin). Perispiritul este supus 
evoluţiei permanente, până la perfecţiune. Nucleul nu se schimbă 
niciodată, căci absolutul este imuabil, e veşnic acelaşi. După cum „ orice 

început are un sfârşit ” este valabil şi că „ ceea ce este creat prin combinare 
se va dezintegra într-un final ”. 

Şi spiritul, în forma sa duală, se va dezintegra cândva! După ce 
perispiritul va atinge perfecţiunea evolutivă, nucleul divin va fi resorbit în 
Dumnezeire. Perispiritul va fi abandonat, redat naturii universale din 
care a fost alcătuit. Spiritul va renunţa atunci de bunăvoie şi cu mare 
dragoste la conştiinţa sa individuală, limitată, pentru a câştiga Conştiinţa 
Absolută, Totală, Dumnezeiască. 

Constatăm o analogie izbitoare. Astfel, sufletul omului continuă să 
supravieţuiască morţii trupului material, prin absorbţia sa în perispirit. 
El pierde însuşirile umane incompatibile cu puritatea vieţii spirituale. Tot 
astfel, după nenumăraţi eoni de evoluţie în Univers, spiritul 
supravieţuieşte morţii (dezagregării combinaţiei perispirit-nucleu), prin 
absorbţia sa de către Spiritul Absolut Divin. Aşa se închide ciclul creator, 
întoarcerea Razei de Lumină la Sursa sa. 

Periodic, la sfârşitul fiecărei încarnări, individualitatea omului se 
retrage în individualitatea spiritului. Iar în finalul evoluţiei spirituale, 
individualitatea spiritului se disipează în Unicitatea nediferenţiată a 
Divinităţii. Dar, ca oameni şi ca spirite, suntem cu toţii foarte, foarte, 
foarte departe de acest moment de încununare cosmică şi îndumnezeire 
absolută... 

29 mai 2011 

SUFLET SI SPIRIT - UNIRE SI SEPARARE 


„împărăţia lui Dumnezeu este înăuntrul vostru.” (Luca 17:21) 

Este adevărat, absolut adevărat! Dar atunci de ce nu o simţim? 
Citind articolul de mai jos, poate că totul va deveni mai clar... 

Cititorul de spiritualitate sau esoterism nu prea va găsi în scrieri* o 
clarificare a diferenţei dintre suflet si Spirit , dintre ego şi Sine Superior. 
Deşi se vehiculează foarte des aceste noţiuni, ele se consideră a fi 
subînţelese sau intuite de căutătorul spiritual. De aceea, pot apare 
confuzii regretabile ce pot duce fie la gonflarea ego-ului (confundat cu 
Şinele Superior), fie la nerecunoaşterea acţiunii Spiritului în atitudinile şi 
comportamentul omului (ratând astfel o apropiere mai rapidă de El). Am 
abordat acest subiect delicat şi în alte scrieri. 

* Din fericire, am găsit întâmplător o excepţie în 
imensul internet. Este un desen frumos care 
converge cu ideea pe care o repet aici. Mă refer la 
distincţia şi separaţia care există între om şi Spirit, 
lată din link-ul respectiv 19 un cuvânt cheie: 
„PARTENERIATUL dintre fiinţa umană şi Sufletul 
cosmic (Şinele Divin superior, adică Spiritul)”. Vorbind 
despre parteneriat / colaborare, implicit trebuie să 
înţelegem că e vorba despre o SEPARARE dintre cei 
doi. Desigur, în pagina respectivă se insistă doar pe 
conexiunea luminoasă ce uneşte Omul cu Spiritul, 
precum şi Spiritul cu Divinitatea Supremă. 

Autorul site-ului mai scrie (priviţi desenul): 
„Lumina Cristică curge din inima Divinului 
Individualizat (adică din Spirit - n.n.) şi se ancorează 
în inima corpului fizic". Eu interpretez aceasta ca fiind 
„ divizarea Conştiinţei ”, noţiune pe care am introdus-o 
cu alte ocazii când am explicat formarea sufletului, 
continuitatea conştiinţei după moarte, precum şi 
liberul arbitru pe care îl are omul. 



în rândurile de faţă voi sublinia mai ales aspectele psihologice care 
marchează diferenţele dintre sufletul şi Spiritul omului. Această abordare 
vă poate oferi subiecte de meditaţie cu o mare forţă revelatorie. O 
recomand ca o completare la căutarea individuală a Adevărului, ce o 
puteţi realiza pe orice cale spirituală tradiţională sau spontană veţi dori... 
Atunci când capul este prea înfierbântat, ne prinde bine un duş rece 
(ţinându-ne inima caldă, folosind mai ales ceea ce ne leasă de Spirit şi 


http://www.lcrawfords- 

manymansi0ns.c0m/Ascended%20Master%20Instructi0n/Magic%20Presence/The%20Magic%20Pre 

sence%203.htm 

Dumnezeu). Pentru păstrarea smereniei e nevoie să ne amintim mereu, 
cu luciditate , care ne sunt limitele. Surprinzător, această modestie ne va 
ridica pe scara spirituală mai sus decât am fi crezut. 

în general, separarea dintre om si Spirit încă nu este bine definită şi 
nici înţeleasă. Poate din teama că ar putea provoca grave neînţelegeri şi 
proteste. Consumatorii de literatură esoterică, ca şi discipolii unor 
tradiţii spirituale, nu sunt dispuşi să cedeze fără luptă la ideile lor. Este o 
luptă de idei, dar nu mai puţin eroică. 

Amintirile din vieţile anterioare sau dintre ele nu aparţin omului, ci 
Spiritului. Faptul că ele ne pot ajunge la cuget este uneori o întâmplare, 
iar alteori urmarea voinţei Spiritului. Memoria singură nici nu ar fi de 
ajuns; e nevoie şi de înţelegerea amintirilor, ceea ce presupune o 
cunoaştere vastă, cosmică, specifică Minţii Spiritului. Or, dacă am avea 
această Minte, am înţelege totul instantaneu, fără a mai citi atâtea 
teorii... N-am mai învăţa totul de la zero, n-am mai face atâtea greşeli. 
Tocmai fiindcă nu ne amintim încarnările trecute este un argument că 
sufletul diferă de spirit. 

Originea divină a omului nu rezidă în presupusele sale amintiri din 
lumea spiritelor. Divină este originea Conştiinţei sale. Iar Conştiinţa 
umană este diferită atât de minte, cât si de memorie . Am detaliat aceste 
aspecte în cartea mea „CONŞTIINŢA UMANĂ, ÎNTRE MINTE ŞI 
SPIRIT”. 


SPIRIT Şl SUFLET ÎN BIBLIE 

în scrisorile apostolice din Noul Testament apar următoarele 
referinţe privind distincţia netă dintre Spirit şi minte, respectiv Spirit şi 
suflet: 

I Corinteni 14:15 Duh/minte (rom.) Espiritu/entendimiento (spân.) 
Spirit/understanding (engl.) Geist/Sinn (germ.) Spirito/mente (ital.) Esprit/intelligence 
(fran.) Espirito/entendimento (port.) 

I Tesaloniceni 5:23 Duh-suflet-trup (rom.) Espiritu-alma-cuerpo (spân.) Spirit- 
soul-body (engl.) Geist-Seele-Leib (germ.) Spirito-anima-corpo (ital.) Esprit-âme- 
corps (fran.) Espirito-alma-corpo (port.) 


EGO şi SINE versus SUFLET şi SPIRIT 

în multe dintre scrierile spirituale contemporane se folosesc expresii 
de genul „Ego-ul trebuie anihilat ”, „Ego-ul este un Eu fals”, „lasă-te în 
grija Sinelui tău superior” etc. Cred că se ivesc unele confuzii prin 
utilizarea termenilor „Ego” şi „Sine”. Iată de ce: 

- Cuvântul Ego este sinonim cu sufletul omului. Ego-ul va dăinui 
până la moarte. Nu se pune problema distrugerii voite a ego-ului, care ar 
fi precum tăierea crăcii de sub picioare - o sinucidere fizică sau 
psihologică. în spiritualitatea autentică putem vorbi doar de purificarea 
impulsurilor şi stărilor Ego-ului, astfel ca ele să nu mai fie maculate de 

diverse influenţe inconştiente sau venite de aiurea şi care ne provoacă 
regrete ulterioare. 

Ba chiar, în psihologie, se vorbeşte despre „dezvoltarea şi întărirea 
ego-ului” sau de a dobândi un „ego sănătos”, iar asta poate aduce şi mai 
multă confuzie în lecturile spirituale. 

- Când vorbim despre Sine , s-ar putea înţelege că vorbim tot de Ego, 
unul ceva mai „aristocrat”, dar în esenţă acelaşi. Dacă spunem Sine 
superior , sensul rămâne vag: poate fi un ideal abstract sau o credinţă de 
tip religios în ceva exterior. Nu prea găsim specificat faptul că Şinele are 
o voinţă separată de a omului , uneori chiar intenţii diferite. Şinele poate 
fi acel „alter-ego” pomenit în psihologie. 

De aceea, considerăm că sintagma „Spiritul încarnat” defineşte 
neechivoc o entitate cu care sufletul convieţuieşte. Nu este o entitate 
ocazională şi străină, ci însăşi sursa divină care îl animă, îi dă pofta de 
viaţă, îi oferă mare parte din personalitate şi îi împiedică trupul să se 
descompună. 

în general, vom prefera denumirile conjugate de suflet si Spirit , 
fiindcă au un sens mai precis definit. 



SUFLET FĂRĂ SPIRIT, SPIRIT FĂRĂ SUFLET 

învăţătura tradiţională creştin ortodoxă susţine că Isus Cristos avea 
atât o natură divină (Spiritul nemuritor), cât şi una umană (sufletul). 
Totuşi, conform aceleiaşi dogme, oamenii nu ar avea decât o natură 
umană (sufletul creat la concepţie). Concluzia logică este că oamenii ar fi 
lipsiţi de Spirit ... 

Desigur, această concluzie născoceşte o prăpastie artificială între 
Isus şi noi, ceilalţi oameni. Astfel, nu -1 mai putem privi ca pe un frate 
spiritual mai mare. Rămâne doar un prilej de uimire şi o speranţă de 
ajutor, dar NU mai poate fi şi un model de urmat!... Isus-omul devine 
chiar mai straniu decât un extraterestru. De fapt, de mult timp preoţii 1 - 
au suspendat pe Isus undeva, sus, ca să nu-L putem ajunge decât cu 
aprobarea şi metodele lor. 

Concepţiile new-ase . pe de altă parte, consideră că omul este doar 
un Spirit dotat cu trup. Omul ar fi, după aceştia, un Spirit adormit, 
obnubilat de mirajul lumii materiale. Toate caracteristicile sufleteşti ar 
aparţine deci Spiritului, sufletul şi Spiritul fiind acelaşi lucru. 

Budismul nu clarifică subiectul. Vorbeşte despre minte la modul 
general, care ar corespunde termenului de suflet, dar combinat şi cu 
caracteristici ale Spiritului (ex: „conştiinţă fără început şi fără sfârşit”). 
Unii îi spun minţii, spirit, dar neavând acelaşi înţeles cu Spiritul distinct 
care animă omul. 

Pe scurt: 

Omul, în creştinism: Trup-Suflet-? 

Omul, în new-age: Trup-?-Spirit 

După cum se vede, ambele concepţii au lacune. 


VIZIUNEA CORECTA SEPARA SUFLETUL ŞI 

SPIRITUL 

Noi credem că, atunci când vorbim despre „om”, ne referim în 
principal la SUFLETUL său! Desigur, este foarte influenţat de trup, de 
mediul fizic, de ambianţa psiho-mentală, ca şi de voinţa Spiritului său. 
Dar sufletul este, el însuşi, un decident autonom . Nucleul sufletului - pe 
care îl numim Conştiinţă - provine din Spirit, dar este independent de 
acesta din urmă. Conştiinţa este un mic fragment divin din Spirit, 
împrumutând o parte din caracteristicile acestuia, din personalitatea sa. 
Această Conştiinţă divină supravieţuieşte morţii (realipindu-se de 
Spiritul sursă). Numai aşa putem explica de ce, pe timpul vieţii, omul 
diferă mult de Spirit, iar la moarte cei doi redevin o singură entitate. 
(Aceste subtilităţi le-am detaliat în cartea „CONŞTIINŢA UMANĂ, 
ÎNTRE MINTE ŞI SPIRIT”) 

Atunci când primim inspiraţii şi intuiţii, ne cuplăm automat cu 
Conştiinţa Spiritului. O foarte bună unificare se poate realiza prin 
meditaţie contemplativă (alte ocazii: decorporalizarea, moartea clinică). 
Mecanismul fuziunii cu Spiritul este unul foarte simplu, armonios, 
eficace şi natural. Deşi în mod obişnuit omul diferă în multe privinţe, 
prin interiorizare profundă el poate deveni una cu Spiritul şi cu 
Dumnezeu. Este un miracol şi o taină accesibilă doar fiinţei umane 
evoluate. 

Ţinând cont de toate acestea, este absurd să pretindem oricărui om 
limitat şi muritor să fie, să se comporte sau să se creadă a fi un Spirit 
nemuritor. Omul si Spiritul său aparţin de lumi total diferite , care 
coexistă şi se hrănesc reciproc. Ele trebuie să conlucreze pentru binele 
ambilor. 

Până la spiritualizarea sa deplină - eveniment foarte rar - trebuie să 
ştim şi să admitem că omul poate fi inferior potenţialului său spiritual. 

în acelaşi timp, omul nu este doar un animal inteligent, ci are 
dreptul la o viată spirituală . Desigur, asta nu înseamnă să trăiască o viaţă 
ca de înger. îngerii nu sunt oameni şi nici nu pot fi. Iar Terra nu este 

Paradisul. Omul trebuie să-şi trăiască viaţa sa firească primită de la 
Dumnezeu şi de la Spiritul său. Ce poate el să facă este să încerce o 
apropiere interioară de Spirit , o sincronizare între voinţa sa şi cea a 
Spiritului, între gândurile şi sentimentele sale şi cele ale Spiritului. Când 
această simbioză este dusă aproape de perfecţiune, putem spune că omul 
trăieşte echilibrat şi spiritual, manifestând în lume Voinţa lui Dumnezeu, 
într-o viaţă spirituală autentică, abilităţile paranormale pot apare într-o 
măsură mai mare, mai mică sau deloc vizibil. 

Prin această largă viziune spirituală, pe de-o parte le dăm dreptate 
umaniştilor care proclamă dreptul omului de a trăi cu plăcere, dar şi cu 
deplină responsabilitate. Făcând faţă atâtor factori perturbatori (boli, 
poluare, sărăcie, stres, natură ostilă, ticăloşia semenilor şi multe altele) 
pământenii totuşi supravieţuiesc - iar ăsta-i meritul lor spiritual cel mai 
mare! Merită compasiunea Cerului şi a noastră. 

Pe de altă parte, le dăm dreptate şi spiritualiştilor care solicită 
omului să se eleveze, să lepede învelişul greu al materiei şi să se ridice 
către planurile subtile superioare. Oricât de greu ne-ar fi să trăim, să nu 
uităm să trăim frumos şi generos! 

După cum sufletul (ego-ul) se află la mijloc, echilibrând trupul şi 
Spiritul (Şinele superior, alter-ego), tot astfel o concepţie justă de viaţă 
trebuie să balanseze viaţa fizică şi legile ei cu viaţa spirituală şi legile ei 
diferite. Cum va dansa acest balet complicat, este meritul şi truda fiecărui 
om în parte, precum şi a Spiritului său coordonator. Nimeni nu poate 
dansa pentru tine ... 

Mult mai important este să ne recunoaştem natura divină, căci de 
cea animală şi egotică suntem suprasaturaţi de milenii. Trezirea 
spirituală este un deziderat major. Este Viitorul. 

Dumnezeu ne-a dat viaţă şi atât. El nu are nicio pretenţie de la noi. 

Cel care are nenumărate pretenţii este Spiritul încarnat în noi. Nu ne 
dă pace niciodată când nu-i facem pe plac, ne orientează, ne sfătuieşte, 
chiar ne manipulează. Nu putem schimba această ierarhie şi 
subordonare. Cel mult putem să ne răsculăm şi să creăm haos în minte. 
Să ne pretindem mici conducători despotici, complet liberi de bun-simţ. 
Desigur, ar fi o falsă gândire, fără fundament, căci nenumărate 
condiţionări ne presează de pretutindeni. Singura condiţionare de la care 
putem aştepta doar lucruri superioare, nobile, plăcute, este influenţa 
Spiritului. De ce am renunţa la sprijinul Său, la influenţa sa pozitivă?! 
Mai bine s-o acceptăm şi s-o conştientizăm în mod distinct, ca să-i 
înţelegem raţiunile şi efectele tainice minunate! Doar asa putem fi 
fericiţi . 

Familiarizându-te cu această concepţie, nu trebuie să te îndepărtezi 
de Dumnezeu. Dimpotrivă. Când ai o mare nevoie sau urgenţă e normal 
să ceri ajutor extern de la Divinitate, care, dacă vrea, va aranja 
evenimentele în mod favorabil. Dar dacă nu vrea, poate că ţi-a aranjat să 
suferi cu un scop: cel de a te apropia de Dumnezeul interior, Spiritul tău. 


Răzvan Alexandru Petre - Filosof ie spirituală 


124 



Spiritul te poate întări şi îţi poate manifesta calităţi excepţionale, 
temporar inhibate. Am tot subliniat ruperea omului de Spiritul său ca o 
avertizare asupra crudei realităţi. Idealul trebuie să fie însă, dimpotrivă, 
identificarea cu Spiritul în toate clipele vieţii. 


SPIRITUL ÎNCARNAT NU E OM. 

SPIRITUL DEZÎNCARNAT ESTE OM 

Iată un dublu paradox interesant. Prima afirmaţie am explicat-o mai 
sus. Ea este oarecum contraintuitivă şi neagă un mit spiritual, fiind însă 
adevărată . 

A doua este o afirmaţie falsă, dar susţine mitul spiritual că omul, 
după ce moare, rămâne cu vechea personalitate. Ea pare a fi demonstrată 
de diversele apariţii fantomatice ale unor persoane decedate sau care 
apar în vise ori în extracorporalizări. Persoanele cu experienţă în 
contactul cu lumea spiritelor ştiu însă că forma este înşelătoare şi se 
poate schimba instantaneu la voinţa spiritului. De asemenea, că 
personalitatea spiritului dezîncarnat este alta decât personalitatea 
limitată pe care a avut-o omul din ultima încarnare. Doar în prima 
perioadă după deces spiritul trăieşte intens în atmosfera sufletească a 
fostului om. După un an, un spirit evoluat şi-a revenit deja la 
personalitatea sa cosmică. Dacă i se cere în comunicările spiritiste, El se 
poate prezenta drept sufletul vechiului om, dar o face detaşat, jucând 
rolul cerut de audienţa emoţionată. 


ANTITEZE INTRE OM ŞI SPIRITUL SAU 

Adoptând dualismul suflet-Spirit, vom putea evita ideile eronate sau 
ambigue, care abundă în lucrările de religie şi spiritualitate, precum şi în 
concepţiile laice. Iată o descriere aforistică, prin comparaţii antitetice, 
care încearcă să clarifice diferenţele dintre om şi Spirit: 

- Detaşarea este o calitate spirituală, pe când indiferenţa este 
atributul sufletului. 

- Iubirea omenească este calitatea sufletului, dar Iubirea 
necondiţionată şi universală este a Spiritului. 

- Mintea face parte din suflet. Mintea nu este Spiritul. Dar rafinarea 
minţii prin metode spirituale aduce receptarea mai clară a gândurilor 
Spiritului. 

- Am găsit într-o carte o exprimare nefericită: „trezirea propriului 
spirit”. Spiritul divin din noi este mereu treaz. Doar sufletul este adormit, 
acoperit de zgura materiei, orientat predilect către exterior. Sufletul 
trebuie trezit către Spirit. 

- O traducere jalnică pentru „ Self-realization ”: „realizarea Sinelui”. 
De fapt, nu este nimic de înfăptuit, ci Şinele trebuie doar înţeles şi 
cunoscut. După ce ai cunoscut Şinele, vei rămâne acelaşi om... 

- Tu eşti muritor; Spiritul este veşnic. 

- Tu ai un trup greoi şi o formă dată; Spiritul nu le are pe nici una. 

- Tu amesteci valorile; Spiritul are o scară a valorilor foarte bine 
conturată. 

- Mintea ta este secvenţială, analitică, lentă. Spiritul gândeşte 
sintetic, extrem de rapid. Te bazezi mult pe scheme de gândire 
prefabricate şi pe trecut. într-o secundă, Spiritul îşi poate schimba total o 
strategie, cu toate detaliile sale, având privirea ferm orientată către 
desăvârşire. 

- Ego-ul vizează mereu vreun minuscul proiect viitor sau 
rememorează un eveniment trecut, aşa că pierde momentul prezent. 
Spiritul trăieşte intens în „aici şi acum”, el apreciază la justa valoare 
evenimentele în curs şi acţionează rapid pentru a le modela pe loc. 

- Ego-ul este încăpăţânat, îndărătnic, precum un animal: nu-1 poţi 
scoate dintr-ale lui decât cu mari eforturi de dresare. Spiritul este 
adaptabil la împrejurări, se mulează pe datele concrete şi pe neputinţele 
omului. Ego-ul, odată influenţat, va adopta noua direcţie cu convingere, 
uitând vechile preferinţe sau păreri. Spiritul, având o răbdare nesfârşită 
cu prostia omului, va încerca toată viaţa să-l îndrume spre scopurile sale 
spirituale, ferm stabilite pentru această încarnare. 

- Tu crezi că evoluţia spirituală înseamnă să te călugăreşti sau să 
capeţi viziuni astrale şi puteri paranormale. Dar opinia Spiritului poate fi 
că acestea ar putea împiedica îndeplinirea misiunii sale pământeşti, aşa 
că te fereşte de ele, dacă e cazul. Spiritul are multe alte interese decât de a 
te scoate din normalitate... 

- Tristeţea metafizică nu deprimă, precum tristeţea obişnuită. Ea te 
ajută să te detaşezi de efemeritatea tuturor lucrurilor lumeşti. A doua, 
dimpotrivă, te leagă de ele. Meditând serios la lucrurile grave, s-ar putea 
să simţi şi tu o tristeţe metafizică... Nu te speria, este o binevenită 
nostalgie după perfecţiune! 

- Omul, cu instinctul său de supravieţuire, se fereşte de orice îi 
ameninţă viaţa, libertatea, interesele. Spiritul însă, uneori, e de acord, ba 
chiar provoacă pedepse, chinuri şi, în cazuri excepţionale, chiar moartea 
omului atunci când acţiunile acestuia contrazic flagrant şi permanent 
interesele Sale. 

- Uneori, intenţia Spiritului de a ajunge într-o anumită conjunctură 
împinge omul, ca la jocul de biliard, să se ciocnească cu diverse obstacole, 
pentru ca, în final, să fie deviat în zona câştigătoare. 

- Omul nu poate trăi fără speranţa că lumea va fi mai bună. Spiritul 
suportă lucid evidenţa că lumea se îndreaptă pe zi ce trece spre prăpastie. 

- Când omul se află în mijlocul unui necaz, este tare supărat. în acest 
timp, Spiritul rămâne vesel, optimist, bine dispus. El ştie că tulburarea 

obişnuinţelor ego-ului este cea care doare, însă e necesară pentru 
evoluţie. 

- Omul încearcă să „fenteze” karma de câte ori poate. Spiritul poate 
că îl înţelege, dar nu e de acord să care acelaşi bagaj karmic până în viaţa 
sau vieţile următoare. 

- Ego-ul se simte bine fiind mărginit, limitat la trup şi ale lui. N-are 
nevoie să simtă mai mult. Spiritul se sacrifică de mulţi ani stând închis în 
carapacea creierului, având permanent nostalgia infinitului. Spiritul ar 
vrea să se dilate cât mai mult, până la a cuprinde Totul. 

- Omul îşi clasifică activităţile în profesionale şi de hobby. Pentru 
Spirit există un singur fel de învăţare, cea care îmbogăţeşte cultural şi 
spiritual. 

- Dar iată şi o asemănare. Moartea unui prunc este considerată o 
nenorocire şi de oameni, şi de spirite. în primul caz, o tragedie. în al 
doilea caz, doar o şansă ratată de evoluţie. 

Excepţie : Spiritul se află la ultima reîncarnare obligatorie, pentru a ispăşi un mic 
rest de karmă. A trăi mai mult decât câţiva ani (sau luni) ar putea fi chiar riscant 
pentru spirit, putând să-i îngreuneze karma, în loc să i-o uşureze. Se ştie că viaţa 
omului pe Pământ este plină de neprevăzut, ispite şi accidente... în acest caz de 
excepţie, se poate spune că pruncul mort era (aproape) un înger. în celelalte cazuri 
(marea majoritate), doar un spirit ghinionist. 

Dacă un spirit îşi ispăşeşte karma chiar şi numai trăind puţin în corpul unui copil 
neştiutor şi nevinovat, ne putem închipui ce preţioasă, în general, este fiecare zi de 
viaţă pentru orice spirit! De aceea, putem afirma că „instinctul de conservare” are o 
sursă pur spirituală, transpusă în frici animalice. 

- Omul are impresia că viaţa lui este unică, şi aşa este. Spiritul 
priveşte totul cu conştiinţa clară a repetării evenimentelor, condiţiilor şi 
stărilor. Se spune, cu obidă, că oamenii nu învaţă nimic din istorie. Asta 
poate şi din cauză că Istoria este făcută spre folosul Spiritelor şi din 
munca Lor. 

- Văzând cum mor oamenii alături de noi, nu putem să ratăm gândul 
că viaţa este o deşertăciune fără sens. Dar totul capătă sens dacă 
înţelegem că viaţa omului urmăreşte îndeplinirea scopurilor superioare 
ale Spiritului. 

- Noi ne judecăm semenii cu duritate, comparându-i cu perfecţiunea 
pe care le-o pretindem. Şi putem avea motive justificate să fim 
nemulţumiţi. De obicei, ne aflăm într-o condiţie stabilă, cu un loc bine 
definit în lume şi este aproape imposibil să schimbăm locurile cu cei pe 
care îi judecăm, deci să-i înţelegem total. 

în schimb, un spirit liber ştie că s-ar fi putut încarna chiar el în omul 
care greşeşte. Dincolo de bunele sale intenţii, odată încarnat în trup, 
spiritul nu mai are aceeaşi putere de decizie şi influenţă, mintea omului 
devenind liderul acţiunilor. Astfel, compasiunea şi empatia unui spirit 
faţă de oameni este infinit mai mare decât mila unui om faţă de semenii 
săi. 

- Omul consideră moartea ca pacostea definitivă. Spiritul o vede ca 
pe o renaştere, ocazie de progres. 

- Omul e un actor încrâncenat pe scena lumii. Spiritul este un 
spectator atent, dar detaşat, nu foarte implicat emoţional. 

- Omul se gândeşte la Dumnezeu şi legile de funcţionare ale 
universului, căci aşa îl îndeamnă Spiritul. Dar, inevitabil, acest subiect îi 
depăşeşte puterea de cuprindere a minţii sale limitate. De aceea, 
explicaţiile primite de oameni sunt şi vor fi mereu parţiale, controversate, 
nemulţumitoare pe deplin, ele alinându-le doar parţial dorinţa de 
cunoaştere. Numai Spiritul poate înţelege, având o cu totul altă 
perspectivă, cum stau lucrurile cu Divinitatea. Ecouri ale acestei 
înţelegeri ajung uneori şi la oameni, sub diverse învăţături filosofice şi 
spirituale, care nu au cum să fie perfecte. 

- Omul se roagă pentru iertarea păcatelor şi uneori i se acordă o 
dispensă (care nu e decât o amânare a pedepsei pentru viaţa următoare). 
Spiritul însă ştie că, în eternitate, karma se absolvă doar prin muncă 
spirituală. în veşnicie nu există iertarea păcatelor ! 

Unele spirite, pentru a nu se reîncarna şi a suporta o karma fizică foarte grea, 
se întrupează temporar ca medici spirituali în trupul unor mediumi de absorbţie, 
precum Joăo de Deus, realizând multe minuni medicale şi fapte bune. 

- Omul vrea să câştige şi să aibă succes. Spiritul găseşte că-i mai 
important ca omul să participe şi să încerce. „Călătoria e mai 
importantă decât destinaţia”, se spune. Orice realizare materială este 
deşartă privită din veşnicie. în schimb, ceea ce rămâne sunt calităţile 
psihice, obţinute prin luptă răzbătătoare. 

Desigur, nu e rău să ai succes! Uneori, eşecul te poate marca negativ, 
devenind un defect mai târziu. Or, Spiritul nu-şi doreşte să acumuleze 
defecte, care cheamă dificultăţi karmice ulterioare. Totuşi, nu succesul 
material este totul sau cel mai important lucru de urmărit, pentru Spirit. 

- Omul se consideră perfect şi e mulţumit de sine, deşi e plin de 
defecte. Spiritul însă simte dureros fiecare imperfecţiune a sa, dar are in 
Sine germenul perfecţiunii divine. 

- Omul caută societatea, rumoarea, fuge de singurătate. Dar Spiritul 
îl îndeamnă să se retragă în linişte, pentru a auzi glasul Său. 

- Starea omului depinde de mulţi factori interni şi externi, fiind 
foarte schimbătoare. Spiritul este extrem de stabil, egal cu Sine. 

- Omul crede că spectacolul lumii este spontan şi haotic. Spiritul mai 
vede şi regia din culise. 

Cum să ne dăm seama că există un Super-regizor? Cel mai simplu, remarcând 
acţiunea LEGII KARMEI (a cauzei şi efectului întârziat) şi a LEGII SINCRONICITĂŢII 
(apariţia unor coincidenţe semnificative, chiar multiple şi repetate, a căror cauză 
comună nu poate fi stabilită). 

- Omul îşi linişteşte cugetul când se relaxează, stă în linişte sau 
receptează frumosul. Spiritul însă, uneori, nu e de acord ca omul să fie 
liniştit şi indiferent la nenorocirile din jurul său. Mai bine un erou agitat, 
decât un ticălos senin. 

Aici se cuvin a fi date ca exemplu acele persoane care, sub pretextul practicării 
unei căi, a unor metode spirituale, dispreţuiesc sau neglijează datoria lor primordială 
de om între oameni. Se izolează de cei dragi care au nevoie de ei, îşi confecţionează 
o atmosferă artificială din care nu vor să iasă pentru a cunoaşte realitatea sau chiar 
manifestă laşitate în lupta cu viaţa doar ca să nu-şi strice „pacea lăuntrică”. 

Un exemplu şi mai dur este următorul. Ofiţerii nazişti din lagărele de 
concentrare obişnuiau să asculte seara concerte de pian, degustând sublima artă 
muzicală. A doua zi, ucideau sute de semeni fără apărare. Poate că spiritele 
majorităţii acelor ofiţeri ar fi preferat ca ei să suporte mustrările de conştiinţă fără a-şi 
anestezia simţul moral, ceea ce i-ar fi condus la o împotrivire faţă de Rău. 

în acest sens, Isus spunea metaforic „Dacă ochiul tău te face să cazi în păcat, 
scoate-lf’ (Marcu 9:47). 

- Multe aforisme create spontan de oamenii înţelepţi şi adunate în 
culegeri sau texte sacre par de multe ori nişte paradoxuri greu de înţeles 
sau de aplicat. Motivul? Ele se adresează nivelului omului de pe nivelul 
Spiritului. Adevărul descris este mai mult intuit decât raţionalizat, iar 
fiind analizat cu o minte materialistă, ar putea chiar trezi ironii. Luaţi de 
exemplu citatul biblic de mai sus. 

Constatând că - din când în când şi aproape nefiresc, de neînţeles de 
ceilalţi - înclini balanţa alegerilor dinspre poziţia omului către cea a 
Spiritului, înseamnă că te afli pe calea spre iluminare spirituală, te afli pe 
o direcţie evolutivă normală. Desigur, ştim cu toţii că Spiritul nu poate 
acţiona în locul omului. Trebuie să continuăm să ne implicăm în viaţa 
noastră personală şi socială pentru a îndeplini scopurile cu care Spiritul 
s-a încarnat în umila noastră persoană... 

NOTĂ: Am accentuat diferenţele de mai sus în scop didactic. în realitate, viaţa 
psihică este mult mai complexă... De pildă, mare parte din personalitatea sufletului 
provine din perispirit, adică acea energie dobândită în decursul evoluţiei şi care 
însoţeşte permanent Spiritul. 


INTERFA ŢA DINTRE MINTE ŞI SPIRIT 

După cum vedem, diferenţele dintre om şi Spirit par greu de 
conciliat. Totuşi, împăcarea este realizată prin existenţa unui „tampon” 
psihic între Spirit şi mintea fizică. Este vorba despre mintea astrală şi cea 
mentală (amănunte găsiţi în cartea mea „MODELUL UNIFICATOR AL 
PSIHICULUI UMAN NORMAL ŞI PARANORMAL”). Anatomic, ele ţin 
de alcătuirea globală a Minţii, dar funcţional sunt apropiate de Spirit. în 
acest fel, mintea fizică primeşte permanent influxuri spirituale moderate 
într-un mod confortabil şi inteligibil. 

în schema de mai jos, am reprezentat dubla apartenenţă a minţii 
astrale şi a celei mentale. 

între Spirit şi mintea fizică se află 
un „tampon" format din mintea 
astrală şi cea mentală, care 
intermediază dialogul şi împacă 
tendinţele lor opuse. 


IERTAREA DE SINE prin REVELAREA VIEŢILOR 

ANTERIOARE 

”Trebuie să vă iertaţi pe voi înşivă!”, spun unii traineri sau 
îndrumători spirituali prin conferinţe sau cărţi. Oricine caută bine în 
trecutul său poate găsi o faptă personală de care să se ruşineze, să se 
înspăimânte, pe care să o critice. Adevărat! Totuşi, nu toţi avem un simţ 
acut al vinovăţiei sau al responsabilităţii neîndeplinite. „Sunt în pace cu 
mine însumi, n-am reproşuri majore să îmi fac, nu sunt un păcătos, nu 
am de ce să mă iert”. Dacă nu ne găsim nicio vină serioasă, atunci cum să 
aplicăm îndemnul „iertării de sine”? 

E adevărat că, în creştinism, se spune că toţi greşim, cu voie sau fără 
de voie, şi că moştenim păcatul lui Adam, aşa că ar trebui să ne cerem 
continuu iertare de la Dumnezeu pentru imperfecţiunile noastre. Dar 
creştinismul este o religie care a devenit în timp greu de înţeles chiar şi 
pentru preoţi. 

Accept că oricine poate greşi şi că „binele” lui Dumnezeu nu este 
întotdeauna „binele” văzut de noi. Dar sentimentul de „păcat” nu poate fi 
simţit corect decât de către cei deja purificaţi spiritual în bună măsură şi 
nu poate fi impus tuturor enoriaşilor. Culpabilitatea metafizică este o 
stare de smerenie adâncă însoţită de o speranţă nesfârşită. O adevărată 
stare de gratie ... 

Iată o metodă interesantă care ne poate apropia intelectul de inimă: 
să ne cunoaştem reîncarnările . 

Aflându-ne vieţile anterioare ale Spiritului nostru (de la o persoană 
autorizată divin să ni le reveleze, nu din tabele astrologice sau de la 
esoterişti speculanţi), ne găsim într-o situaţie contradictorie. 

De pe o parte, curiozitatea ne este satisfăcută. Cunoaştem lucrurile 
importante din viaţa unui alt om în care a fost încarnat spiritul nostru. 
Dar acel om nefiind perfect, evident, a avut greşelile sale, pe care, vrând- 
nevrând, le-am preluat noi - ca sensibilităţi nedorite sau ca pedepse 
venite „din senin”. Deci, pe de altă parte, am putea fi chiar foarte supăraţi 
pe acel om din trecutul nostru spiritual care nu a respectat regulile 
„elementare” ale vieţii armonioase (pe care abia acum le înţelegem bine). 

Să nu uităm însă că înţelepciunea noastră actuală nu a apărut din 
senin, ci şi din observarea şi îndreptarea urmărilor rele ale acţiunilor 
anterioare ne-înţelepte. Deci, chiar dacă am preluat o anumită karmă 
neplăcută, totuşi ea va produce sau a produs deja un salt evolutiv pentru 
fiinţa noastră. FĂRĂ KARMĂ NU PUTEM EVOLUA! E adevărat, această 
explicaţie sună cam abstract, iar noi, oamenii, suntem fiinţe emoţionale 
şi cu dureri concrete... 

Dacă ne deranjează sau chiar ne doare viaţa anterioară a spiritului 
nostru, avem o ocazie potrivită să apelăm la ceea ce mulţi îndrumători 
spirituali numesc „iertarea de sine”. Deseori, aspiranţii spirituali nu se 
simt deloc supăraţi pe ei înşişi. Dimpotrivă, se iubesc pe sine şi asta e 
normal. Dar acela este şinele uman, mic, egoist. Nu Şinele spiritual. 

Iertându-1 pe omul păcătos din vechime (antecesorul nostru 
spiritual), declanşăm un proces de înţelegere a condiţiei umane în 
general (înţelepciune). Acum avem un „obiect viu” asupra căruia să ne 
îndreptăm „iertarea de sine”. Deşi NU suntem „noi înşine”, totuşi el face 
parte din „Şinele nostru profund”, din moştenirea spirituală. 

Iertându-1 pe acel om al trecutului, ne absolvim de fapt Spiritul, căci 
sub ochii Lui s-au petrecut acele fapte dubioase. Absolvindu-ne Spiritul, 
ne apropiem sufleteşte de El, dezvoltăm o relaţie de iubire specială cu El. 
Aceasta este adevărata „iubire de Sine”, cea în care nu-I purtăm nicio 
ranchiună pentru karma care ne apasă astăzi. Căci noi nu avem nicio vină 
pentru karma ce ne-a venit de peste secole!!! De vină a fost, în principal, 
acel om păcătos, precum şi Spiritul nostru, care nu l-a putut împiedica să 
greşească... 

Dacă reuşim să iertăm făptuitorul din trecut responsabil de durerea 
noastră de azi, atunci realizăm un miracol. Ne eliberăm de o parte din 

acea karmă . Prin IERTARE DE SINE (sau IERTAREA SINELUI) ne 
ridicăm vibraţia fiinţei şi devenim mai imuni la dureri. O vibraţie înaltă 
ne aduce nenumărate beneficii... 

Iată deci cum cunoaşterea vieţilor anterioare ne poate ajuta să 
punem în aplicare îndemnul sapienţial de a ne ierta pe noi înşine . 

Cuvioşii înţelepţi creştini ne îndeamnă, la rândul lor, să ne rugăm 
pentru iertarea strămoşilor noştri genetici. Fiecare dintre noi poate purta 
şi karma negativă creată de aceia (perpetuată sub numele popular şi cam 
ambiguu de „blestem de neam”). A ne ruga pentru iertarea lor 
presupune, în primul rând, că noi i-am iertat pentru răul ce ni l-au 
transmis . Restul e treaba Divinităţii. Noi deja ne-am pregătit sufletul 
pentru mântuire... 

REVOLTA ÎMPOTRIVA SINELUI 
şi ÎMPĂCAREA CU EL 

Avem şi alte ocazii de a ne ierta Şinele, învăţând astfel să-L iubim. 

Spiritul nu este defel o fiinţă umană, ci una eternă. Pentru Spirit, 
omul este un COBAI. Un prilej, din multe, de a-şi realiza anumite 
interese legate de acumularea unor experienţe într-un corp omenesc. Iar 
fiecare cobai are norocul lui. Dar ce opţiuni are un şoricel de laborator? 
Să stea pe loc, să meargă în stânga sau în dreapta şi să ajungă la capătul 
labirintului. Alegerile noastre sunt mereu limitate la câteva opţiuni 
posibile. însă ce spun acum nu este fatalism! Căci şoricelul e lăsat să se 
descurce singur, cu adevărat. De fapt, experimentatorul chiar mizează pe 
libertatea cobaiului de a găsi singur ieşirea din labirint... 

Dacă vom medita profund la acest adevăr - că noi, toţi oamenii, 
suntem nişte cobai - vom putea simţi imediat compasiune pentru 
semeni. Unii cobai au parte de experimente simpatice, unele obositoare, 
iar altele chiar dramatice. Dar nu există privilegiaţi. Pentru experimente, 
cobaii se aleg la întâmplare şi tura viitoare poţi nimeri într-o altă 
tulumbă. 

Ne putem revolta împotriva acestei situaţii. Nu putem însă schimba 
legile naturii şi, în plus, absolut fiecare fiinţă biologică o suportă. Dar 
poate că revoltându-ne, conştientizăm acut realitatea, că nu suntem „de 
capul nostru” pe lume. Şi ne putem schimba poziţia: din cobai, să 
devenim „voluntar”, din manipulat, să devenim „servitorul” Stăpânului 
interior. Nu e doar o nuanţă, ci o transformare fundamentală şi o temelie 
fermă pentru nişte realizări spirituale ulterioare. Şi, de ce nu, este 
reconfortant să ştim că nu suntem niciodată singuri, că avem cu cine ne 
sfătui în chestiuni delicate, că avem un refugiu de pace şi seninătate 
oricând la dispoziţie!... 

Dacă mă gândesc bine, mai există o altă alternativă: să nu crezi 
aceste lucruri, să le consideri invenţii mincinoase. Şi să le uiţi cât mai 
repede... 

Totuşi, sursa acestei viziuni spirituale nu este una speculativă, ci 
provine din revelaţiile cercetătorului spiritist Nina Petre. Colaborând cu 
lumea spiritelor, doamna Nina a înţeles că Spiritul dezîncarnat este cu 
totul altceva decât persoana decedată. Mai mult, SPIRITUL A FOST 
MEREU ALTCEVA DECÂT OMUL în care era încarnat. Este un adevăr 
nou şi, totodată, vechi de când lumea, care poate fi greu de digerat pentru 
unii. Poate că au mai realizat şi alţii acelaşi adevăr, dar nu l-au spus 
suficient de răspicat. Câteva dintre revelaţiile lui Jakob Lorber din cartea 
„Pământul şi Luna” conduc la aceeaşi concluzie. 

Deseori, nu suntem mulţumiţi de ceea ce ne oferă viaţă, din cauza 
alegerilor făcute de Spiritul nostru înainte de naştere. Omul zice: „Nu ştiu 
de ce m-am născut, nu am cerut-o şi nici nu pot şti când voi muri”. Dar 
Spiritul le ştie pe toate acestea şi multe altele pe care nu le vom afla 
niciodată. Omul este curios şi ar vrea să afle mai multe despre încarnările 
precedente. Totuşi, întâmpinăm o barieră către această cunoaştere atunci 
când nu suntem pregătiţi psihologic să aflăm lucruri prea dure şi care fac 
parte din „bucătăria” Spiritului. Doar privilegiaţii au acces la aflarea 
vieţilor Lui anterioare. Ce poate fi mai captivant decât să descoperi în 
tine bucăţelele de istorie a omenirii care ţi-au construit personalitatea 
prezentă, ca într-un puzzle cu piese de timp, nu din carton?! S-ar putea 
ca în viaţa următoare să nu mai ai ocazia să meditezi la chestiunile 
acestea... 

Când păţim un necaz, de obicei dăm vina pe alţii, pe soartă, pe 
întâmplare sau pe noi înşine. Cei mai încrâncenaţi dau vina chiar pe 
Dumnezeu, deşi El nu are niciodată nicio vină!!! 

S-ar putea totuşi ca motivul să fie altul, şi anume că Spiritul nostru a 
pus la cale cu abilitate şi bună-ştiinţă acel eveniment dramatic, aceasta 
pentru ca să dobândim anumite calităţi sau să căpătăm un gen de 
experienţă pe care Spiritul îl doreşte... Oricum, nimeni nu poate obţine 
detaliile gândirii Spiritului, căci sunt ţinute secrete, mai ales pentru ca 
planurile Sale să nu fie dejucate. 

Dacă însă ne dovedim ascultători şi dornici de a colabora conştient 
cu Spiritul nostru, El ne va strecura „la ureche” unele informaţii despre 
viitor (aşa cum îl proiectează El). Asta s-ar numi predicţie împlinită, 
intuiţie inefabilă, reading (citire clarvizionară) etc. Şi împăcare cu 
soarta... 

însă, cum oamenii vor de obicei să îşi ducă viaţa de capul lor, fără 
nicio disciplină sau ascultare, nici Spiritul nu prea le dezvăluie planurile 
încarnării sale. Viaţa devine atunci un fel de joacă de-a şoarecele şi 
pisica... Cine pe cine păcăleşte? Omul fentează provocările şi încercările 
dorite de Spirit sau Spiritul manipulează întâmplările şi alegerile omului? 
La această întrebare trebuie să vă răspundeţi pe cont propriu!... 

SPIRITUL (GINGAŞUL) şi OMUL (BĂDĂRANUL). 

DISOCIEREA CARE ÎNSTRĂINEAZĂ 

Salutul oriental NAMASTE (NAMASKAR) s-ar traduce liber prin 
„Spiritul meu salută Spiritul tău”. 

Veţi fi auzit, cu siguranţă, mulţi îndrumători spirituali (aproape toţi) 
afirmând că, Spiritul aflându-se în om. înseamnă că omul este chiar 
Spiritul. Este o eroare prea des întâlnită . Afirmaţia este (aproape) 
adevărată doar în cazul rar al sfinţilor. în privinţa celorlalţi, o prăpastie 
uriaşă este trasată între om şi Spiritul său... Acceptând această stare 
deplorabilă, dar reală, putem evolua rapid pe calea spiritualităţii. Altfel, 
dând frâu liber imaginaţiei spirituale şi autosugestiilor pozitive, s-ar 
putea să avem la un moment dat eşecuri inexplicabile pe calea spirituală 
şi chiar să ne depărtăm de El. N-aş spune asta dacă nu aş cunoaşte 
exemple concrete dramatice şi triste... 

Prin urmare, primul pas pe calea spiritualităţii ar fi să disociem 
personalitatea umană de cea a Spiritului . Poate părea dificil la început să 
ne gândim la existenţa a doi poli de voinţă în fiinţa noastră. Dar, la o 
analiză atentă, asta explică foarte multe lucruri, deci, măcar ca ipoteză, 
este acceptabilă. însă odată ce continuăm cu practica spirituală, vom 
primi tot mai multe semne că suntem pe calea adevărului şi că, intr- 
adevăr, este corect să diferenţiem clar între cele două instanţe de decizie 
ale omului. Ba, mai mult, ar fi bine să ne amintim cât mai des acest 
adevăr! 

Totuşi, la început, când încă mai păstrăm impurităţi mentale, am 
putea privi Spiritul ca pe un rival , cu care avem o luptă permanentă 
pentru supremaţie. Dar asta-i o capcană. Spiritul este extrem de gingaş, 
tolerant până la un punct cu slăbiciunile omului în care este încarnat, 
dispus să aştepte răbdător ocaziile oportune pentru a mişca individul 
spre o direcţie secretă. Nu e cazul ca omul să încerce să se opună 
Spiritului, fiindcă va avea mult de pierdut şi de suferit. Desigur, individul 
nici nu prea îşi dă seama care sunt dorinţele Spiritului său (sunt aceleaşi 
cu ale lui Dumnezeu!), confundându-le cu diverse influenţe exterioare 
străine, care încearcă să îl deturneze cu viclenie. Totuşi, odată ce omul 
primeşte nişte informaţii spirituale certe (în măsura în care le merită, le 
cere şi le suportă), mintea sa impură ar putea exagera cu disocierea fată 
de Spirit . Atunci trebuie ca omul să se redreseze şi să ia aminte la faptul 
că, totuşi, Acela îi dă viaţă, îi modelează mintea în multe privinţe (nu în 
toate) şi îi împrumută Conştiinţa. Şi această faţetă este la fel de 
adevărată, ba chiar primordială! 

Gândind egotic, este uşor să cădem în păcatul desconsiderării sau 
acuzării Spiritului nostru. Putem să îl luăm în derâdere fiindcă a animat, 
în vieţile sale anterioare, oameni prea mărunţi sau cu prea multe patimi. 
Sau, şi mai tentant, putem să-l acuzăm de toate necazurile şi 
„ghinioanele” noastre actuale, pe care nu ne învaţă să le ocolim sau chiar 
ni le provoacă. Dacă am ajuns până acolo, înseamnă că procesul 
psihologic de disociere a mers prea departe, îndepărtându-ne de 

Stăpânul fiinţei noastre! Viziunea noastră omenească este prea îngustă 
pentru a înţelege şi punctul Său de vedere. 

Spiritul nostru provine şi el - de unde altundeva? - din lumea 
spiritelor... Diverse explicaţii despre lumea spiritelor şi modul lor de 
gândire am dat cu alte ocazii şi se găsesc în cărţile spiritismului. Foarte 
importantă este însă starea în care ne aflăm pentru a le înţelege corect. 
Căci nu este suficient să le citim „la rece” ca să fim de acord cu ele sau, 
pur şi simplu, să le pricepem! 

Ca să rezonăm cu Spiritul trebuie să ne aflăm într-o stare 
„sentimentală”, de sensibilitate accentuată la tot ce ne înconjoară, 
dublată însă de un sentiment că suntem protejaţi şi că şi noi am vrea să 
protejăm pe oricine şi orice ar avea nevoie de ajutor. Cam aceasta ar fi, de 
fapt, definirea „iubirii fără un anumit obiect sau subiect” sau 
compasiunii. Desigur că iubirea nu poate fi raţionalizată decât în mod 
stângace, căci ea trebuie simţită direct în suflet. 

Putem ajunge în această stare „sentimentală” ascultând o muzică 
foarte frumoasă, urmărind o scenă de film romantic, îndrăgostindu-ne de 
cineva, emoţionându-ne în faţa unui dezastru, contemplând un peisaj 
splendid etc. Din păcate, omul modern are tot mai puţine astfel de 
momente de generozitate şi nobleţe sufletească, în care să-şi simtă 
„pieptul plin”. Precumpănesc socotelile meschine, analizele la rece, 
interesele materiale, poziţiile defensive împotriva atacurilor de tot felul. 
Dar ca să ne apropiem de Spirit, trebuie neapărat să ne ridicăm vibraţiile 
şi să gândim superior pe un fond emoţional elevat. 


„ÎN NOI ÎNŞINE ” 

Spiritualitatea, în sensul original, înseamnă contactul (informaţional 
şi/sau senzorial) cu spiritele evoluate. Un sens desprins din primul - şi 
poate mai important - este următorul: spiritualitatea înseamnă să se 
apropiem (în fapte, simţire, gândire, prin intuiţie sî inspiraţie) de Spiritul 
nostru . închinarea la spirite, zei, sfinţi şi Dumnezeu, teoriile şi ritualurile 
religioase, toate pot face posibilă apropierea de Spiritul propriu. Dar dacă 
nu o fac, aşa-zisa „viaţă spirituală” rămâne la exteriorul fiinţei noastre 
profunde şi nu înseamnă decât, cel mult, o simplă achiziţie culturală... 
Avem nevoie să îl căutăm pe Dumnezeu! Şi să îl găsim - în noi înşine! 
Dumnezeul interior e mai aproape şi mai uşor de găsit şi înţeles decât 
Dumnezeul Macrocosmic. Toate calităţile Divinităţii se regăsesc în Spirit: 
este minunat, superlativ, ne înconjoară în căldură, bunătate, frumuseţe, 
încântare... 

Răspunsul universului la căutarea noastră spirituală (sub orice 
formă ar fi ea) este o reverberare a glasului propriului Spirit. Nici 
Dumnezeul cosmic, nici sfinţii, nici îngerii nu ne vor îndruma în altă 
direcţie decât cea dorită şi de Spirit. Orice îndrumător spiritual ar trebui 
să ţină cont în principal de voinţa şi planurile Spiritului discipolului... 
Oricât de frumoase şi strălucitoare ar fi diversele învăţături spirituale, 

oricât de calde şi prietenoase ar fi cultele sau templele lumii, nimic nu 
este de un real folos spiritual dacă nu ne apropie de Spirit, dacă nu ne 
facilitează introspecţia şi recepţionarea corectă a mesajelor Lui! Ca o 
căutare spirituală să fie autentică, ea trebuie să atingă acest punct final: 
Spiritul personal. Dumnezeu nu poate fi atins decât prin intermediul 
Spiritului. între sufletul omului şi Dumnezeu stă Spiritul. Doar dacă 
începem să ne înţelegem Spiritul, putem spera că îl vom înţelege cândva 
şi pe Dumnezeu. 

Totuşi, nu este greşit să ne adresăm Divinităţii, ci este un mare pas 
înainte: să credem şi să ne dedicăm Binelui, Frumosului, Adevărului! 
Atâta doar, să înţelegem că Divinitatea se găseşte şi în noi, foarte aproape 
de inima noastră... de unde ne îndeamnă la fapte şi gânduri bune. 
Trebuie să respectăm acest adevăr , deşi încă nu îl percepem direct. 

Chiar şi fără a se dedica unei căi spirituale metodice, orice om ar 
putea încerca să înţeleagă raţiunile Spiritului care îl animă. Cu puţină 
bunăvoinţă şi o purificare prealabilă a gândurilor şi emoţiilor, el ar putea 
conştientiza viziunea Spiritului asupra lumii, vieţii şi călătoriei sale în 
Veşnicie. Aceasta este calea spirituală universală , la care oricine are 
acces. Desigur, doar dacă omul are atât o minte bună (ageră şi 
sănătoasă), cât şi un Spirit Superior în el (pozitiv şi experimentat). Dacă 
ai ajuns cu lectura acestui text dificil până aici - neobligat de nimeni - 
înseamnă că îndeplineşti această condiţie! (Un om nu poate avea acces la 
experienţe metafizice mai înalte decât nivelul Spiritului său.) Prin 
scrierile mele, am încercat să dau o mână de ajutor celui dispus spre un 
astfel de efort prea puţin pragmatic. 


ECHIPA SPIRITUALA 

Sufletul ar face numai boroboaţe lăsat de unul singur, iar Spiritul nu 
ar realiza nimic concret fără mijlocirea sufletului. Separarea slăbeşte şi 
doar în unire stă puterea. Pentru APROPIEREA DE SPIRIT, o tehnică 
naturală favorabilă evoluţiei Spiritului şi fericirii omului se iveşte de la 
sine. Se poate numi simplu: „ECHIPA SPIRITUALĂ”. 

Personalitatea umană este covârşitor influenţată de Spiritul 
încarnat. Mintea funcţionează prin colaborarea permanentă dintre suflet 
şi Spirit. Putem deci spune că sufletul nu e niciodată singur. Sufletul şi 
Spiritul formează o ECHIPĂ bine sudată şi complementară, un cuplu 
strâns unit. .. Echipa spirituală ” este mai mult decât simpla lor adunare, 
este o forţă în sine , pe care o putem invoca în mod conştient. 

Putem utiliza mai multe metafore pentru a înţelege natura acestei 
relaţii: 

- Aţi auzit vorbindu-se despre „sufletul pereche”? Ei bine, perechea 
sufletului este Spiritul interior. De ce să căutaţi şi să aşteptaţi din afară 
ceea ce aveţi deja înăuntru?! 

- Relaţia dintre suflet şi Spirit este precum iubirea sinceră dintre un 
bărbat şi o femeie: cei doi rămân diferiţi la exterior, dar sunt îngemănaţi 
în simţire. în India au fost botezaţi ca fiind „cuplul Shiva şi Shakti”. 

- Prin experienţa mistică a REVELĂRII SINELUI vom simţi o mare 
fericire şi iubire. Putem simţi o negrăită fericire chiar şi doar gândindu- 
ne la Spiritul nostru, în linişte. 

Dar oare de ce nu simţim oricând şi automat acest sentiment de 
iubire în cadrul ECHIPEI NOASTRE SPIRITUALE? Ca şi într-un cuplu 
unit (bărbat şi femeie), emoţia iubirii nu este permanentă. într-un cuplu 
longeviv se va sedimenta sentimentul frumos al prieteniei trainice. 
Pasiunea este fatalmente trecătoare, putând fi cel mult liantul de început 
al relaţiei. Dar iubirea omenească înfloreşte cu adevărat prin prietenia 
sinceră, care este adevărata realizare personală. Pasiunea nu ştim de 
unde vine şi de ce dispare la un moment dat. însă prietenia puternică 
este meritul nostru, adevărata valoare adăugată la frumuseţea lumii. 
ECHIPA SPIRITUALĂ se bizuie pe prietenie, ajutor necondiţionat 
reciproc, comunicare deschisă, încredere deplină. 

Totuşi, beatitudinea resimţită de suflet în starea de Graţie numită 
„ÎNTÂLNIREA CU SPIRITUL” este doar temporară, având rolul de a-i 
aminti discipolului că ţelurile divine înalte pe care şi le propune au o 
ţintă şi o răsplată pe măsură, astfel motivându-1 către realizări omeneşti 
deosebite. 

O mărturisire semnificativă a lui Sri Ramakrishna: «Uneori vedeam un tânăr 
sannyasin (călugăr) ieşind din corpul meu. îmi semăna leit şi mă învăţa multe lucruri. 
Uneori îl vedeam cu ochii deschişi; alteori, cu ochii închişi, într-o viziune. Când 
apărea, îmi mai păstram doar puţină conştiinţă asupra realităţii, dar câteodată, o 
pierdeam complet, zăcând inert şi nu mai puteam să văd şi să aud altceva decât 
gesturile şi cuvintele sale. Când acesta se reintegra în corpul meu fizic, îmi 
recăpătăm întreaga conştiinţă. Tot ceea ce am învăţat de la el, am regăsit mai târziu 
în învăţăturile lui BRAHMANI, ale lui TOTAPURI şi ale altor yoghini.» (Swami 
Yogeshananda, The Visions of Sri Ramakrishna, 23-4) 

Oricât de mizerabil ne-am simţi la un moment dat, ştim că Spiritul 
este împreună cu noi, legat de sufletul nostru ca gemenii siamezi. De 
Spirit nu ne e ruşine, nu ne ferim, el ne ştie toate gândurile şi stările, el 
este copilotul echipei noastre. Nu ne vom mai întrista din cauza lipsurilor 
şi neputinţelor noastre trupeşti şi mentale, percepându-le ca fiind doar o 
parte din ECHIPA care conţine şi partea luminoasă, veselă, lucidă, 
binevoitoare. Ne privim cu un ochi limitele ego-ului, dar având celălalt 
ochi aţintit spre frumuseţea Spiritului interior. Ştim că omul NU este un 
Spirit imaterial şi etern, dar nu ne mai identificăm numai cu sufletul 
mărginit. Suntem ECHIPA SPIRITUALĂ ! Oricând ne amintim aceasta, 
primim energie bună, informaţii nebănuite, bună dispoziţie, pace 
lăuntrică. Trăim împăcaţi cu lumea şi cu noi înşine (este conduita numită 
„santosha” în yoga, adică automulţumirea permanentă). 

Diverşi oameni spirituali au primit în repetate rânduri revelaţia că 
toate fiinţele din univers funcţionează în cadrul unei ECHIPE 
SPIRITUALE proprii. Spiritul este o scânteie divină infimă, luminoasă, 

superinteligentă, dar neputincioasă în planul fizic. El însă pune la lucru 
energiile încătuşate sau la îndemâna creaturii respective (om, animal, 
plantă etc.). Cu cât creatura e mai evoluată pe scara filogenetică, cu atât 
are un liber arbitru mai mare şi o anvergură mai mare a acţiunilor, 
putând modifica mediul înconjurător după imboldurile Spiritului. 
Sufletul uman are multe calităţi spirituale, dar încă este tributar 
influenţelor materiale. Există humanoizi pe alte planete al căror suflet 
este superior, pentru noi părând a fi un adevărat Spirit prin atitudinile şi 
comportamentul său desăvârşit. Dar şi Spiritul evoluează, la fiecare 
încarnare intrând în componenţa unor ECHIPE tot mai avansate, într-un 
nesfârşit şir de întrupări fizice... 

Despre această ECHIPĂ SPIRITUALĂ omniprezentă în orice 
creatură vorbeau vechii indieni spunându-i cuplul Shiva-Shakti sau 
Purusha-Prakriti . Spiritul, acea micuţă particulă de Dumnezeu plină de 
intenţii minunate, nu are puterea de a aduce nicio schimbare reală în 
lumea fizică. El (Shiva) are nevoie de contrapartea sa de natură fizică, 
energetică, ca să-i pună în aplicare dorinţele pure. Aceasta este numită 
„suflet” în fiinţele vii, dar există ceva similar şi în lucrurile „neînsufleţite”. 
Sufletul (Shakti) face legătura între aspectele spirituale, transcendentale 
şi cele grosiere, inerte. 

în concluzie, lucrul cel mai important este să ne amintim cât mai des 
de ECHIPA NOASTRĂ SPIRITUALĂ care suntem. Aceasta este o tehnică 
dinamică, dar poate fi şi o temă de reflecţie în răgazurile de linişte. 
Important pentru omul modern - foarte ocupat cu treburile lumeşti şi 
destul de obosit ca să mai mediteze - este, pur şi simplu, să îşi 
AMINTEASCĂ DE ECHIPA SPIRITUALĂ CARE ESTE EL ÎNSUŞI, în cât 
mai multe prilejuri - în timpii morţi, în momentele ce urmează unei 
realizări deosebite sau, dimpotrivă, unui eşec, într-o stare proastă sau 
oricând are puţin timp să-şi acorde fiinţei sale profunde! 

Dacă veţi aplica această tehnică spirituală, veţi constata rapid că 
multe probleme încep, pur şi simplu, să dispară... 

ÎN FOLOSUL ASPIRANŢILOR SPIRITUALI 

„ VETERANI ” 

Din această filosofie asupra spiritualităţii au de câştigat şi unii dintre 
cei care au practicat intens tot felul de metode spirituale, au obţinut 
rezultate notabile, dar încă au nelămuriri pe care maeştrii nu au reuşit să 
le clarifice. Să luăm un caz concret. 

Metoda spirituală a lui PAPAJI (discipol al lui Ramana Maharishi) 
este stupefiantă. Iluminatul Papaji (H.W.L. Poonja) spunea că .. nu există 
cale spirituală: maestrul nu are ce să te înveţe: nu există nicio diferenţă 
între un om obişnuit si altul care practică o metodă spirituală ”. Contrar 
primei impresii, aceste vorbe nu urmăresc să descurajeze eforturile 
spirituale sincere. Adresate de un Maestru unor discipoli, unii de o certă 

elevare, au o altă semnificaţie. Care semnificaţie însă nu prea a fost 
înţeleasă de cei strânşi în jurul său şi apoi în jurul discipolilor săi 
iluminaţi. Asta, pentru că lipsea instrumentul filosofic disponibil acum... 

Voi da ca exemplu mai concret pe fermecătoarea GANGAJI, care 
intr-un satsang a răspuns problemei numite de ea „materialism 
spiritual” 20 . O persoană din public mărturiseşte că, după mulţi ani de 
meditaţii contemplative, a reuşit să aibă nişte trăiri beatifice care i-au 
marcat existenţa în mod pozitiv. Problema ridicată este că nu reuşeşte să 
retrăiască acele stări la comandă şi nici să le valorifice în viaţa cotidiană. 
Gangaji îi răspunde, printre altele, că „spiritualitatea nu poate fi 
folosită”. Iar faptul că el regretă că nu mai are acele stări minunate este o 
suferinţă cu nimic deosebită de a acelora care tânjesc după lucruri 
banale. Este un .. materialism spiritual ”. Totuşi, discipolul nu trebuie să 
îşi strivească dorinţa după acele stări beatifice, care ar fi tot o luptă 
egotică. El trebuie să vadă dincolo de aceste schimbări permanente între 
bucurie şi durere, să caute Ceea ce rămâne neschimbat şi impasibil la 
aceste transformări. 

Sună bine - non-dualism pur! - dar cam misterios şi chiar 
neinteligibil. De fapt, înţelegem printre rânduri că discipolul va primi de 
dincolo , prin Graţie, o pace lăuntrică care îi va potoli neliniştea mentală. 
Dilema acestui căutător este reală, iar maestra Gangaji nu i-a clarificat-o, 
ci doar i-a sugerat că există o soluţie, cândva, cumva... De fapt, este mai 
mult decât o dilemă pentru practicantul spiritual, este ceea ce psihologia 
numeşte „disonanţă cognitivă”. 

Disonanţa cognitivă este un disconfort creat de distanţa dintre ceea ce credem 
şi ceea ce facem; tensiune psihică provenind din faptul că avem în acelaşi timp două 
opinii care se exclud reciproc. 

Revenind din lumea zeilor, orice muritor va avea un şoc. După ce s-a 
simţit Dumnezeu, aspirantul spiritual constată că nu e decât un bulgăre 
de humă aruncat într-o mlaştină. Diferenţa e prea mare, insuportabilă. 
Cum să te bucuri de extaz fără a te teme apoi să revii în lumea suferinţei? 

Ca aspirantul spiritual să poată trece dincolo de aceste trăiri 
contradictorii şi a înţelege afirmaţiile paradoxale subliniate mai sus, are 
nevoie de explicaţii logice imediate, nu de promisiuni. Soluţiile 
transcendentale nu se pot aplica în viaţa de zi cu zi. Aici intervine 
instrumentul filosofic propus de noi. Rezolvarea vine din înţelegerea că 
sufletul e separat de Spirit . 

Trăirile beatifice ale Sinelui sunt exemplificări temporare din partea 
Sa şi sunt evident distincte de trăirile obişnuite ale sufletului. Fac parte 
din două lumi diferite , care trebuie să fie acceptate ca atare , şi asta-i tot! 
Sufletul omului este terenul de luptă între tendinţe opuse, dar şi terenul 
de împăciuire între Pământ şi Cer. „împăcarea contrariilor” nu se găseşte 
doar în îndepărtata transcendenţă non-duală, cum spun adepţii 


20 https://www.youtube.com/watch?v=bj7sdoG7zJU 

monismului vedantic! „împăcarea” poate apare acum şi aici, dacă accepţi 
simultan atât condiţia umană, cât şi pe cea spirituală. împăcarea se 
găseşte în dualitatea care nu exclude . 

Gândirea mistico-filosofică indiană străveche stă, fără niciun dubiu, 
la baza gândirii spirituale contemporane. Totuşi, ea nu analizează relaţia 
dintre suflet (Jivatman - denumire aproximativă) şi Spirit (Atman). în 
schimb, ea studiază în profunzime relaţia dintre creatură şi Creator. 

- Non-dualismul vedantic, Advaita Vedanta (şcoală filosofică indiană 
revigorată de Shankara -charva) afirmă că există o identitate deplină între 
Conştiinţa Divinităţii Creatoare şi Conştiinţa oricărei fiinţe create de el. 
Dar faptul că Atman este Brahman devine evident doar când îndepărtăm 
vălul iluziei cosmice C Maya ). Unii mistici din diverse locuri şi vremuri au 
avut trăiri beatifice care par a confirma această opinie, ei simţind în acele 
momente binecuvântate că sunt chiar Dumnezeu. 

- Dualismul vedantic, Dvaita Vedanta (şcoală filosofică indiană 
fondată de Madhva -charva). din contră, afirmă că Brahman şi Atman 
sunt etern diferiţi, chiar şi după eliberarea supremă ( moksha ). 
Dumnezeu este realitatea supremă, iar toate celelalte fiinţe create au 
propria lor realitate secundară. Fiinţele sunt „reflecţii, imagini, umbre” 
ale persoanei Divinului, dar niciodată identice cu El. «Dacă tu crezi că 
deţii controlul total (TU fiind Dumnezeu cel preafericit), atunci de ce nu 
eşti mereu fericit, ci supus tristeţii şi durerii?!», întreba retoric 
Madhvacharya. Creştinismul este o concepţie similară dualismului 
vedantic. 

- între cele două filosofii vedantice aflate în conflict au apărut poziţii 
de compromis. Astfel Vishistha Vedanta . şcoală de gândire monistă (non- 
duală), eminent reprezentată de Ramanuia . afirmă că Absolutul este 
totul, dar că există totuşi o diversitate în această unitate. Iar şcoala 
Achintva-bheda-abheda (prin Chaitanva Mahaprabhu) afirmă că relaţia 
dintre creatură şi Dumnezeu nu poate fi raţionalizată de mintea umană; 
se acreditează ideea că cei doi au aceeaşi calitate, dar nu şi cantitate {de 
Conştiinţă - n.n.). 

Credem că toate aceste poziţii diferite sunt complementare. 
Divergenţele dintre ele sunt cauzate de limitele cuvintelor şi conceptelor 
mentale, dar şi de perspectivele diferite de pe care diverşi comentatori 
privesc acelaşi lucru. Toate variantele sunt valide. 

DISOCIEREA ÎN PSIHIA TRIE 

în psihiatrie, disocierea este definită drept pierderea unităţii 
funcţiilor psihice şi a raporturilor dintre individ şi mediul înconjurător. 
Disocierea poate fi principalul factor în cazurile de amnezie disociativă şi 
personalitate multiplă... Este evident că sensul atribuit de noi disocierii 
este diferit aici, el caracterizând, de fapt, omul sănătos psihic şi spiritual. 
Atunci când încerci să te detaşezi de ego, nu o poţi face decât disociindu- 
te de el, ceea ce nu-ţi periclitează deloc sănătatea. 

Desigur că şi în simptomele schizofrenice apare o anume detaşare de 
propriul corp, ca şi cum ar fi al altcuiva. Nu la această disociere corporală 
ne refeream, ci la o disociere pur mentală. Şi nici măcar disocierea fizică 
nu e o boală în sine, căci ea se întâlneşte şi în situaţiile de 
extracorporalizare voluntară (fenomenul Out-of-Body-Experience). 
Diferenţa o face, ca în multe boli psihiatrice, lipsa sau prezenţa 
controlului conştient , voliţional asupra fenomenului. 

Că sufletul este separat de Spirit se poate demonstra ştiinţific 
analizând patologia psihiatrică a personalităţii multiple . Un astfel de 
pacient nu este nimic altceva decât un medium de încorporare care nu 
vrea sau nu poate spune „Nu!” intrării unui spirit străin în trupul său 
(aşa-zisa posesiune) . Aceeaşi însuşire mediumnică este pentru 
respectivul pacient o pacoste handicapantă (fiindcă nu o controlează), pe 
când pentru un medium recunoscut de cercurile spiritiste este o calitate 
excepţională (fiindcă o controlează). 

Să ilustrăm această faţetă umană printr-un caz ce ne prezintă o 
tânără care are câteva personalităţi ce se succed în fiinţa ei. Ele sunt de 
fapt nişte spirite care şi-au găsit în ea o gazdă bună, prin care îşi pot 
manifesta temporar personalitatea avută în momentul morţii. Evident că 
nu sunt spirite prea evoluate, din moment ce sunt blocate în trecutul lor 
uman şi nu găsesc drumul spre Lumină... Iată episodul menţionat din 
emisiunea australiană „The Extraordinary - Multiple Personalities” (în 
limba engleză) 21 . 

Un aspect memorabil este următorul: femeia este în mod normal 
oarbă, dar în momentul când în ea intră spiritul unei fetiţe de 4 ani, 
poate să vadă perfect. Acest fapt nu poate fi posibil decât dacă aparatul 
ocular este în bună stare de funcţionare, doar conexiunea cerebrală a 
nervilor oculari fiind defectă. Mai departe însă, explicaţia nu poate fi 
continuată în contextul neurologiei sau a psihiatriei, ci a spiritismului. 

Iată: Spiritul posedant fiind înconjurat de perispirit (energie care 
conţine memoria karmică), el inoculează această energie în medium, care 
capătă în mod evident nu doar o nouă personalitate, ci chiar mai mult, la 
nivel eteric corpul capătă abilităţi sau neputinţe fizice moştenite din 
ultima încarnare. Este, dacă vreţi, o dovadă în plus şi pentru existenţa 
karmei, în aspectul ei parţial de „sensibilităţi fizice moştenite din viaţa 
anterioară”. 


21 https://www.youtube.com/watch?v=JY8Ic7ombDs 

FERICIREA ŞI ŞINELE 

„Omul s-a născut să fie fericit!”. Iată o pastilă care merită a fi 
mărunţită înainte de a o înghiţi. 

Dacă noi vrem să nu fim lipsiţi de nimic bun şi să nu avem parte de 
nimic rău, e clar că nu vom putea fi fericiţi pe lume... în acest sens, 
afirmaţia de mai sus trebuie mult atenuată. Dacă în viată prindem si 
momente de fericire, suntem nişte norocoşi! Fericirea adevărată este 
rară; uneori, aproape că este o necuviinţă să vorbeşti despre ea în 
mijlocul atâtor oameni nefericiţi... 

Omul ar trebui să slujească interesele Spiritului său. Dacă îşi va privi 
Spiritul ca pe un Stăpân sau un Maestru interior, atunci omul nu va 
suferi slujindu- 1 , chiar cu preţul nefericirilor omeneşti trecătoare... 
Sacrificiul eso-ului (care deseori nici nu este prea greu) aduce o fericire 
superioară . Dacă omul consideră că trebuie să se supună Voinţei divine şi 
nu are mari pretenţii, atunci îi va fi foarte uşor să se bucure de fiecare 
clipă de viaţă şi nu va regreta dacă va suferi pe altarul slăvirii Stăpânului 
său divin... „Libertatea absolută” este doar o momeală către plăcerile 
amăgitoare, goana după bani sau o capcană a demagogilor. 

Budistul spune: „Lucrurile nu pot fi independente, aşa cum par să 
fie. Nimic nu are nici cel mai mic grad de existenţă intrinsecă 
adevărată. Orice lucru depinde de alţi factori...” 

Dar oamenii spun că „o viaţă au şi trebuie să se bucure de ea”\ Ce 
înţeleg mulţi prin bucurie? Divertismente, senzaţii tari, evadare din 
realitate. Desigur, nu vor putea fi cu adevărat fericiţi în acest fel. O viaţă 
echilibrată, un rost pe lume, o disciplină autoconsimţită aduc oricui 
armonie şi satisfacţii simple. în schimb, căutarea hedonică a plăcerilor 
este o fata morgana ce te lasă mereu nesatisfăcut. 

«Dacă duci un anumit tip de viaţă disciplinată, liniştită, emani o anumită energie 
- acesta este un lucru dovedit ştiinţific - şi aceasta influenţează partea non-mecanică 
a creierului tău, astfel încât pătrunzi într-o nouă dimensiune.» Jiddu Krishnamurti 

Omul trebuie să-şi amintească una din REŢETELE FERICIRII: 
.. sluieste Spiritul cu modestie, devotament, răbdare! ”. Din păcate, nu va 
găsi nicăieri un îndreptar al acţiunilor juste prin care să nu greşească în 
acest demers. Există, desigur, nenumărate reguli de comportament social 
binevenite, dar ele fac doar un reglaj brut, pentru situaţii standard. 
Pentru reglajul de fineţe al comportamentului şi gândirii sale, omul se 
poate baza doar pe propria intuiţie . Ea va face diferenţa . De aceea, orice 
metodă spirituală validă va urmări dezvoltarea intuiţiei personale prin 
purificarea structurilor energetice, psihice, mentale. Acesta este un 
proces continuu până la moarte, intuiţia spirituală crescând cu timpul. 
Pentru aspiranţii spirituali, bătrâneţea este un anotimp al maximei 
înfloriri şi înţelepciuni. 

Conform înţelepciunii străvechi indiene, cele 4 scopuri ale omului 
sunt: artha (bunăstarea), kama (plăcerea), dharma (regulile ce trebuie 

respectate) şi moksha (eliberarea spirituală). Aş zice că acestea sunt mai 
degrabă CONDIŢII generice ale fericirii umane. Astfel: 

1 - Fără un minimum de mijloace de trai ( artha ) nu poţi vorbi nici 
de fericire, nici de evoluţie. 

2 - Fără un minimum de bucurii simple şi plăceri naturale ( kama ), 
ce mai e viaţa?! 

3 - Fără autodisciplină şi sacrificii liber consimţite ( dharma ), nu 
poţi realiza nimic viabil şi preţios. 

Totuşi, aceste prime trei valori pot deveni obstacole în calea fericirii 
atunci când sunt considerate a fi scopuri în sine . Poţi cădea în patima 
strângerii de averi inutile sau în dependenţa de vicii, ori să domini tiranic 
pe ceilalţi ş.a.m.d. Aceste trei „scopuri” devin însă mijloace nepreţuite 
când sunt subordonate unui rost superior în viaţă. 

4 - Odată ce ai descoperit direcţia evoluţiei spirituale (moksha), 
artha, kama şi dharma capătă sensuri potrivite acesteia, uneori cu totul 
diferit înţelese faţă de mentalitatea comună. Eliberarea spirituală este un 
ţel abstract şi care poate fi atins doar după moarte. Totuşi, la fel ca 
mântuirea din creştinism, este scopul suprem la care visează orice 
credincios. Iar pentru asta, trebuie să luptăm neîncetat să fim cât mai 
buni, iubitori, oneşti, înţelepţi. Depinde de fiecare dintre noi să meargă 
pe calea către desăvârşire sau nu; să se transfigureze într-un mic 
dumnezeu întrupat printre oameni sau să se considere a fi doar o 
grămadă de carne şi oase în vârful căreia s-a proţăpit un creier 
inteligent... 


SUFLETUL E UNIT CU SPIRITUL ŞI CU 

DUMNEZEU 

Când ne golim mintea de gânduri, Conştiinţa experimentează starea 
de „fără minte” sau „conştiinţă pură”. I se spune „pură” pentru că nu este 
amestecată cu gânduri. Totuşi, fiind de origine divină, Conştiinţa a fost 
dintotdeauna pură. 

Ca să descriem Conştiinţa în cuvinte, oricât ar fi ele de abstracte, tot 
sunt prea grele. O idee nerostită, şi ea este prea grea în comparaţie cu 
Conştiinţa. Conştiinţa este cel mai uşor lucru din Univers... Conştiinţa e 
mai uşoară decât spaţiul. Conştiinţa e mai diafană decât timpul. 

Conştiinţa există dinaintea creării spaţiului şi timpului. Ajutându-ne 
de o metaforă imperfectă, Artistul Creator Divin a suprapus peste propria 
Conştiinţă un caroiaj spaţio-temporal, care pare că divide Conştiinţa în 
mici parcele. O mască pusă pe adevărată figură a Creatorului Divin, 
precum o plasă de sârmă, generează aparenţa unor Conştiinţe 
individuale. Dar dacă înlături masca spaţio-temporală, vezi că a rămas 
aceeaşi Conştiinţă, întreagă. Astfel explicăm cum Dumnezeu, Spiritul şi 
Sufletul au aceeaşi calitate a Conştiinţei. Acesta este sensul ascuns al 

afirmaţiei biblice ,.fiinţele sunt create după chipul şi asemănarea lui 
Dumnezeu”. 

Noi spunem că Universul este infinit. Dar nu este aşa. Spaţiul şi 
timpul sunt imposibil de măsurat de noi, dar nimic lumesc nu este 
infinit. întregul univers spaţio-temporal este cuprins şi originează din 
Conştiinţa unică. Ea este cu adevărat infinită. Nimeni nu-şi poate 
imagina infinitul pentru că mintea este, şi ea, finită. Cum definim 
infinitul? Infinitul este Conştiinţa . 

Orice am spune despre experienţa Conştiinţei pure nu este adevărat. 
Toate cuvintele, cărţile, conferinţele, dialogurile sunt, pur şi simplu, 
ocazii speciale în care avem răgazul şi interesul de a ne apropia, spontan 
sau dirijaţi, de Şinele nostru. Toate acestea pot fi utile. Dar niciuna nu 
oferă garanţii. Totuşi, nu vom realiza niciodată nimic prin pasivitate şi 
lâncezeală. Orice efort spre autocunoaştere, spre autoperfecţionare, 
deschiderea spre universul nesfârşit vor avea efecte minunate şi ne vor 
aduce revelaţii la un moment dat. A te gândi şi a medita la Conştiinţa 
pură este un gest de mare importanţă, având efectul unei băi de lumină 
purificatoare. 


Citate despre Conştiinţa pură şi ajungerea la ea 
Exerciţiu zilnic: Fiţi tăcuţi 

«Acordaţi-vă câteva momente, în fiecare zi, pentru a sta în linişte şi întoarceţi- 
vă către interiorul vostru, pentru a vă conecta cu Spiritul. Poate fi un moment 
petrecut sub duş sau imediat după ce v-aţi parcat maşina. Poate fi în timp ce vă 
spălaţi pe mâini, înainte de masa de seară sau în timp ce aşteptaţi metroul, în drumul 
spre casă de la birou. Poate fi în timp ce împăturiţi rufele sau udaţi plantele. Aceste 
momente de linişte pot avea loc oricând şi oriunde. Cu cât învăţaţi mai mult să 
deveniţi conştienţi, indiferent unde vă aflaţi, cu atât mai uşor va deveni să faceţi asta. 

Nu este nevoie să vă concentraţi asupra unui lucru anume în timp ce faceţi 
asta. Ascultaţi pur şi simplu vocea voastră interioară, la fel cum aţi asculta o 
persoană cu care vorbiţi la telefon. Acordaţi acelei voci întreaga voastră atenţie. 
S-ar putea să dureze un minut sau două pentru ca ego-ul vostru cel mult prea 
vorbăreţ să facă linişte şi dumneavoastră să puteţi asculta. Aveţi răbdare pentru că el 
o va face. Relaxaţi-vă pe măsură ce ascultaţi. Spiritul vrea să vă ofere o 
îndrumare puternică, deci acordaţi-i toată atenţia măcar timp de câteva minute. 
Conştientizaţi orice sugestii intuitive, idei măreţe, străfulgerări sau gânduri creative 
care ar putea să vă treacă prin minte. Ele vor apărea rapid şi vor dispărea la fel de 
rapid, prin urmare este important să fiţi conştienţi de subtilităţile lor. Le-aţi putea auzi 
în gând; sau le-aţi putea percepe, simţi, vedea sau, pur şi simplu, observa. Sau toate 
la un loc! 

Obişnuiţi-vă să observaţi aceste străfulgerări subtile de înţelegere şi intuiţie, 
indiferent sub ce formă apar. O modalitate eficientă pentru a face acest lucru este să 
le rostiţi cu voce tare pe măsură ce vă apar în minte, ca să le reţineţi înainte de a 
dispărea. Odată ce rostiţi cu voce tare ceea ce simţiţi în adâncul inimii voastre, nu 
mai trebuie să faceţi nimic altceva. Doar să vă simţiţi sentimentele şi să le lăsaţi să 
pătrundă în adâncime. Permiteţi-le să vă viziteze fără să le alungaţi sau fără să fiţi 
nevoiţi să le justificaţi. Pur şi simplu simţiţi-vă Spiritul şi modul în care comunică 
cu dumneavoastră. 

Spiritul poate fi cel mai bine simţit în linişte. Dacă sunteţi foarte atenţi, puteţi 
diferenţia cu adevărat senzaţiile intuiţiei şi Spiritului de cele al inteligenţei bazate pe 
ego. Spiritul vă lasă senzaţiile să se extindă, să fie liniştite, surprinse şi inspirate; 
rămâneţi cu inima şi cu mintea deschise. Ego-ul, pe de altă parte, vă face să vă 
simţiţi tensionat şi crispat; vă lasă cu o inimă şi o minte închisă ori defensivă. 

Cu cât exersaţi mai mult statul în linişte pentru câteva momente scurte, cu atât 
mai repede puteţi intercepta aceste extensii ale Spiritului, adeseori extrem de subtile. 
Când sunteţi tăcuţi, simţiţi vibraţia interioară a Spiritului în suflet. Este caldă, şi 
totuşi puternică; tare, dar blândă. Spiritul este direct, dar întotdeauna 
necondiţionat de iubitor. Cu cât îl simţiţi mai mult, cu atât mai mult îl veţi 
recunoaşte şi cu atât mai mult veţi fi impresionaţi de el. 

„Trebuie să îl găsim pe Dumnezeu şi el nu poate fi găsit în zgomot şi 
nelinişte. Dumnezeu este prietenul tăcerii.” - MAICA TERESA 

Urmaţi-vă Spiritul indiferent de circumstanţe. Invitaţi-i şi pe alţii să exploreze 
adevărul împreună cu voi, dar nu insistaţi. Alegerea de a vă conecta cu puterea 
Spiritului reprezintă o chemare personală şi ajunge la fiecare dintre noi la momentul 
potrivit. Nu puteţi forţa apariţia acestei dorinţe la altcineva, deci nu încercaţi. Ascultaţi 
temerile celorlalţi, dacă ei reacţionează cu frică, dar nu vă apăraţi intenţia. Aveţi 
dreptul şi nevoia de a vă transforma, de a fi autentici şi de a trăi cel mai înalt adevăr 
propriu. Universul cere asta de la noi toţi. Ideea de a-ţi urma Spiritul te eliberează 
şi ajută pe oricine în cele din urmă, chiar dacă drumul acesta este un proces 
disociativ şi încurcat. Fiţi iubitori şi curajoşi. 

în fiecare zi, faceţi câte un pas sigur către Eul vostru adevărat. Dacă vă este 
teamă să vă lăsaţi în faţa Spiritului vostru, recunoaşteţi asta, dar faceţi oricum acel 
pas. Când faceţi asta, observaţi cum Atotiubitoarea, Atotputernica Sursă, Sfânta 
Putere Divină a Vieţii vă iese în cale la jumătatea drumului. Fiţi atenţi la ceea ce 
simţiţi şi cum simţiţi când permiteţi Spiritului să vă conducă viaţa în comparaţie cu 
situaţia în care eraţi conduşi de temeri.» 

(Citat din „Puterea propriului spirit - ghid pentru o viaţă plină de bucurir, 

de Sonia Choquette, pag. 90-91) 


•fc -fc -fc 


«Meditaţia fără o formulă prestabilită, fără o cauză ori raţiune, fără ţel sau scop, 
este un fenomen incredibil. Ea nu este doar o mare explozie purificatoare, ci e de 
asemenea o moarte lăuntrică, fără un mâine. [...] Meditaţia înseamnă distrugere; ea 
este un pericol pentru cei care îşi doresc o viaţă superficială, o existenţă în domeniul 
fanteziei şi al miturilor.» Din „Jurnar (31 august), de Jiddu Krishnamurti 

•fc -fc -fc 


„LIBERTATEA ESTE 
eliberarea potenţialului tău nelimitat’, 
de Brandon Bays 

«Mă agăţam de viaţă. Mă opuneam cu întreaga mea fiinţă resorbţiei în acea 
stare de vid. în acest scop, mi-am încordat întreaga voinţă. Nu doream să dispar în 
nefiinţă şi să fiu redusă la nimic. Eram convinsă că, dacă voi intra în acest spaţiu vid, 
nu voi mai exista. [...] 

Ceva din mine a început să cedeze. Am simţit că mă relaxez încetul cu încetul. 
Starea mea de încordare s-a redus, iar la un moment dat întreaga mea hotărâre de 
a-mi menţine încordarea a dispărut ca prin farmec. Orice rezistenţă s-a dizolvat. M- 
am relaxat complet şi m-am scufundat în starea de vid. Spre surpriza mea, am fost 
învăluită de o stare de pace fără precedent. Cu cât mă relaxam mai tare, cu atât mai 
uşoară mă simţeam, iar necunoscutul s-a dovedit a nu fi altceva decât iubire 
necondiţionată. 

Totul a devenit viu, o prezenţă scânteietoare a iubirii care strălucea 
pretutindeni. Aceasta invada totul, saturând întreaga atmosferă. Exista în pereţi, în 
scaune, în covor, în aer, în mine, peste tot. 

Pe măsură ce conştiinţa mea a început să se dilate în mod natural, am realizat 
că această prezenţă exista în oraşul în care locuiam şi umplea întreaga lume, de fapt 
întregul univers. Fără să-mi dau seama cum am făcut acest lucru, trăiam practic 
realizarea directă a stării de libertate şi de iluminare, sub forma percepţiei prezenţei 
care exista pretutindeni. 

Nu era doar o stare efemeră de meditaţie sau o experienţă temporară de pace. 
Era realizarea directă a esenţei mele, care strălucea luminoasă în întreaga creaţie. 
Conştiinţa mea era materialul din care era ţesută urzeala întregului univers - câmpul 
etern şi infinit al iluminării. 

începând din acea zi, această înţelegere a esenţei mele nu m-a mai părăsit 
nicio clipă. Fiecare parte a fiinţei mele ştie că sunt în totalitate liberă şi că fac parte 
integrantă din tot ceea ce există. Cu toate acestea, trăiesc în continuare drama 
gândurilor şi emoţiilor specifice vieţii, dar aceasta se derulează în contextul mai larg 
al prezenţei infinite.» 

(pag. 95-96) 

«Ce ironie! Mi-am petrecut întreaga viaţă într-o căutare inutilă, în condiţiile în 
care ceea ce căutam era mai aproape de mine decât propria mea respiraţie. Şi nici 
măcar nu trebuia să fac ceva pentru ajunge aici. De fapt, tocmai acţiunile mele mă 
îndepărtaseră până atunci de această revelaţie! 

începând din acea zi am renunţat să mai caut şi m-am decis să mă relaxez în 
mijlocul prezenţei luminoase din mine şi din jurul meu, care îmi stătea la dispoziţie în 
fiecare moment - atât timp cât îmi focalizam atenţia asupra ei. 

în perioada în care nu o recunoşteam, îmi imaginasem că iluminarea este o 
lume în care ajungi şi pe care nu o mai părăseşti niciodată, ci rămâi de-a pururi 
iluminat. 

La acea vreme nu ştiam încă ceea ce ştiu acum: că iluminarea nu este altceva 
decât o simplă invitaţie de a fi deschis şi ancorat în momentul prezent, fără niciun 
gând referitor la trecut sau la viitor. Ea ne stă în permanenţă la dispoziţie, atât timp 
cât ne focalizăm atenţia asupra prezentului. Iluminarea nu ne poate părăsi vreodată, 
pentru simplul motiv că noi suntem una cu ea. Dacă dorim, noi ne putem focaliza 
atenţia asupra altor noţiuni sau concepte, dar în clipa în care am încetat să mai 
facem acest lucru... ne putem deschide din nou... liniştindu-ne mintea, şi astfel vom 
realiza din nou că ceea ce căutăm se află în faţa noastră, aici şi acum. 

Am ajuns să realizez astfel că iluminarea este un proces continuu de 
deschidere interioară. Conceptele mentale nu se pot crampona de ea, minciunile 
sunt arse în prezenţa sa, iar dramele se derulează la suprafaţa ei. Practic, întreaga 
viaţă dansează în interiorul îmbrăţişării sale: evenimentele din starea de veghe, 
visele, etc. 

Uneori, când conştiinţa mea se lasă absorbită de o poveste, mi se întâmplă şi 
astăzi să mă rătăcesc în drama „lumii exterioare” şi să mă identific cu valul. în astfel 
de momente, oceanul „dispare” în fundal, iar întreaga mea atenţie se îndreaptă doar 
asupra dramei de la suprafaţă. în clipa în care mă opresc însă, renunţând la poveste 

şi la ataşamentul meu faţă de ea, oceanul mă trage din nou în adâncurile sale, în 
marea nesfârşită a păcii, şi îmi reamintesc că prezenţa lui nu a dispărut nicio clipă, 
nici chiar atunci când eram implicată în drama lumii exterioare, jucând rolul micului 
val. 

Prezenţa oceanului nu dispare niciodată. De altfel, cum ar putea acesta să 
plece undeva? El reprezintă însăşi esenţa noastră, materialul din care suntem 
confecţionaţi. Gândurile, dramele şi întregul dans al vieţii sunt simple valuri la 
suprafaţa lui. Oceanul este Şinele nostru infinit. 

începând din ziua în care am renunţat la căutarea mea iluzorie şi am realizat că 
eu sunt oceanul, mi-a devenit din ce în ce mai greu să mă identific cu drama de la 
suprafaţa lui, chiar şi pentru perioade scurte de timp. Realitatea momentului prezent 
este prea puternică şi exercită o atracţie prea mare asupra mea pentru a-i putea 
rezista. De aceea, mă scufund mai mereu în realitatea sa. 

Aşadar, continui să particip la drama vieţii, dar aceasta pare să se deruleze în 
permanenţă în prezenţa imensă a graţiei divine. Gândurile vin şi pleacă pe fundalul 
acesteia, sentimentele sunt binevenite, iar eu rămân deschisă în faţa vieţii, dar 
prezenţa infinită nu vine şi nu pleacă nicăieri. 

A sosit timpul să renunţi şi tu la căutare. 

Tu eşti ceea ce ai căutat până acum.» 

(pag. 185-186) 
18 iunie 2013 

5. CĂI Şl TRADIŢII SPIRITUALE 


PRAGMATISMUL IDEALURILOR MISTICE 


Motto : «Mântuirea este cea mai pragmatică dintre preocupările posibile, deşi 
lumea nu se ocupă de ea tocmai din idealism. Lumea are idealismul să creadă că 
viaţa asta pe care o trăim... că asta e toată. E un idealism să crezi că ce trăim noi în 
imediat e tot. Realist e să vezi lucrurile în expansiune.» (Andrei Pleşu) 

Fiinţele exemplare, neobişnuite, cum au fost marii realizaţi spiritual, 
care au trăit revelaţiile Dumnezeirii, în mod firesc ne încurajează şi pe 
noi să căutăm fericirea supremă, pe care ei au numit-o „unirea cu 
Dumnezeu”. Este cea mai mare bucurie pe care o poate trăi cineva, care 
se cere a fi împărtăşită. Aceasta nu înseamnă însă că trebuie să copiem 
vieţile sfinţilor. Dacă e adevărat că „activitatea este motorul Universului”, 
atunci şi oamenii trebuie îndemnaţi să acţioneze, dar nu sub dictatura 
vreunei doctrine, fie ea şi spirituală, ci fiecare, după capacităţi şi 
predestinare. Idealul de viaţă al misticilor şi yoghinilor este departe de a 
fi valabil pentru majoritate. 

Pe lângă aceasta, ceea ce se numeşte „unirea cu Dumnezeu”, 
„iluminare”, „nirvana” etc., sunt stări temporare (eventual prelungite) de 
trăire în lumea subtilă, în care vom trăi cu toţii, după moarte. Chiar şi 
spiritul unui om obişnuit, simplu, dar moral şi cinstit, va putea avea 
acces pe tărâmul paradisiac după părăsirea învelişului carnal. Desigur, 
Dumnezeu nu locuieşte în paradis, ci mult mai Sus... 

Cu excepţia cazurilor de talent mistic nativ, a-ţi dedica toată energia 
presupusei „uniri cu Dumnezeu” poate să fie mai degrabă o formă 
mascată de egoism. A cerşi mereu trăiri beatifice suprasenzoriale şi 
miracole, în loc de a-ţi face datoria de Om printre oameni, poate fi chiar o 
obrăznicie la adresa Celui care ţi-a dat viaţă. în astfel de situaţii, 
„rătăcitul” are nevoie urgentă de îndrumare duhovnicească. 

Pentru populaţie rămâne valabil, desigur, îndemnul ca omul să nu 
trăiască cu gândul doar la trupul său fizic . Trebuie să ne împotrivim 
pecinginii materialismului, care coboară vibraţiile sufletului ! Totuşi, nu 
e cazul să-i dezlipim pe oameni de realitate, amăgindu-i să ducă o viaţă 
ca de înger imaterial, inutilă şi inaccesibilă. E bine ca omul să trăiască ca 
om, iar spiritele, ca spirite. Fiecare are scopuri, mijloace şi activităţi 
specifice. 

Poate că, privind lumea cu ochii spiritelor, Universul material este 
„un vis urzit de Dumnezeu”. Este însă riscant ca omul să-şi propună a 
„nu mai dormi în visul materiei”, dorindu-şi să se trezească în lumea 
„reală” a spiritelor. Până una, alta, acest „vis” este chiar viaţa sa, iar omul 
este dator să guste din ea ! 

Totuşi, se naşte o întrebare: de ce toate religiile îl îndeamnă pe 
credincios să depăşească planul mundan şi să aspire la lumea divină? De 
ce oare Spiritele Superioare îi încurajează uneori pe aspiranţii sinceri să 

se rupă de realitatea imediată, pentru a gusta din nectarul paradisului 
astral? 

Ei bine, trebuie înţeles că acele trăiri spirituale magnifice le sunt 
date într-un scop bine stabilit de Ierarhia cerească. Omul nu e „răpit” 
dintre semenii săi, ci doar „şcolit” în învăţăturile spirituale, pentru a le 
răspândi, la rândul său, semenilor. O religie nu poate supravieţui dacă nu 
îşi are aleşii săi de-a lungul secolelor, care să afle de la Sursa Adevărului 
ce este binele şi ce este răul. în aceşti sfinţi ai popoarelor Cerul investeşte 
încredere şi putere, pentru ca ei să influenţeze credinţa şi 
comportamentul omenirii. Oamenii au nevoie de îndemnuri bune de la 
persoane deosebite, cu prestanţă, şi doar atunci ordinea morală este 
respectată. 

Aceste trăiri speciale îl ajută pe aspirantul autentic să îşi „ardă” 
propria karmă, dobândind un grad superior de puritate. Care puritate se 
cere a fi întreţinută printr-o practică spirituală perseverentă. Capacităţile 
paranormale îi dezvăluie dimensiuni ascunse. Sunt un cadou, însă şi o 
responsabilitate, ba, uneori, chiar o povară... Nu toţi cei ce au trăiri 
suprafizice ştiu să facă din ele o trambulină către moralitate sau 
misionarism religios. Iar nivelul spiritual nu este atestat de dobândirea 
unor astfel de puteri; nu numai sfinţii pot avea percepţii extrasenzoriale, 
ci şi lucifericii - păzeşte-ne, Doamne, de aceştia! Unii nu reuşesc să 
valorifice şansa oferită de Cerul spiritual, iar talentele lor parapsihice 
rămân doar nişte „jucării”, mai mult sau mai puţin periculoase. 

Ar mai fi o motivaţie psiho-sociologică pentru care idealurile mistice 
sunt răspândite şi respectate în lume. Oamenii au nevoie de idealuri, de 
un sistem de valori, pentru a se orienta în haosul diversităţii. Dacă 
autorităţile luminate nu le oferă popoarelor, ele îşi vor fabrica singure 
unele strâmbe idealuri sau vor accepta inspiraţii întunecate din cine ştie 
ce abisuri. Cele mai frumoase idealuri sunt oferite de autoritatea 
religiilor: adevărul, frumuseţea, binele, unirea cu Dumnezeu, iubirea de 
semeni ş.c.l. Ele sunt ecoul Creaţiei cosmice şi al intenţiilor Arhitectului 
Universului. 

Chiar dacă omul este perisabil, efemer, ca orice alcătuire de materie, 
el are nevoie de un ideal absolut spre care să tânjească. Unirea cu 
Dumnezeu, ca ideal suprem şi imposibil de imaginat, nu este realizabilă 
de om, dar este posibilă pentru spiritul din om. Este imboldul veşnic ce 
împinge spiritul spre autodepăşire, spre perfecţiune. Spiritele ştiu că pot 
ajunge perfecte, căci au mereu în faţă exemplul luminos al Marelui Spirit 
al lui Isus Cristos, şi al altor Spirite Superioare. De aceea, e bine ca noi, 
făpturile de carne, să înţelegem Idealul suprem şi, acţionând înţelept, să 
ne ajutăm propriul spirit a evolua rapid către Divinitate. 

Totodată, este util să ne acceptăm cu umilinţă limitele omeneşti 
inerente şi să ne orientăm atenţi şi responsabili spre experienţele 
cotidiene. Experienţele pământeşti, fireşti, sunt cele care construiesc, zi 
de zi, destinul şi viitorul nostru. Ca om şi ca spirit. 

2004 

CĂI SPIRITUALE ATIPICE 


Calea spirituală pe care o voi numi „tradiţională” conţine 3 elemente 
esenţiale şi anume: 

O Elementul 1 ) O teorie, doctrină, cărţi pe subiecte spirituale. 

O Elementul 2) Metode practice , experienţa înaintaşilor, ritualuri. 

O Elementul 3 ) învăţători ai căii (uneori chiar adevăraţi maeştri). 
Existând un profesor sau „guru”, el are, desigur, şi discipoli în preajmă, 
un grup de adepţi, eventual un loc de adunare. 

în linii mari, toate căile religioase/spirituale bine cunoscute din 
istorie s-au întemeiat pe aceste 3 elemente minimale. Astăzi, lumea s-a 
sofisticat şi putem vedea, prin contrast, diverse alte variante de căi 
spirituale - să le numim „atipice” sau incomplete - care nu se sprijină pe 
toţi cei trei piloni. Pentru a le trece în revistă pe toate, vom extrage, pe 
rând, câte un element din formula completă cu 3 elemente ( 1 - 1 - 1 ), 
notând cu 0 lipsa unui element. Să vedem ce căi atipice sau parţiale 
obţinem prin această simplificare: 

Calea parţială 1 -0-0. Conţine doar elementul 1 ). Individul se informează 
numai din mass-media cu tot ce îl interesează despre spiritualitate, dar nu 
pune nimic în practică. Dezavantaj: nebeneficiind de experienţă personală, 
doar acumulează nişte date culturale, fără mari avantaje spirituale. 

Calea parţială 0-1-0. Conţine doar elementul 2 ). Individul face 
experimente personale fără a deţine toate informaţiile prealabile şi fără 
supraveghere competentă. Dezavantaj : se finalizează de cele mai multe ori fie 
cu accidente, fie cu lipsa rezultatelor. Consecinţa cea mai probabilă ar putea fi 
pierderea interesului pentru spiritualitate, cel puţin pentru o perioadă. 

Calea parţială 0-0-1. Conţine doar elementul 3 ). Ne referim aici la secte, 
în sens peiorativ. Secta simulează o cale tradiţională, dar în realitate teoria şi 
practica sunt doar mijloace de atragere şi spălare a creierului adepţilor. Tot 
ceea ce contează este voinţa liderului şi supunerea minţii celorlalţi. Dacă pe o 
cale tradiţională discipolul putea migra de la un învăţător la altul, acest lucru 
este imposibil în cazul unei secte închise. Deseori, falsul guru susţine că el ar fi 
„adevărul ( 1 ) şi calea ( 2 )”, deci adepţii sunt scutiţi de a mai gândi cu propriul 
cap sau a se dezvolta prin practici spirituale universal valabile, fiindcă graţia 
gurului ar face totul pentru ei. Dezavantaj: în acest caz este vorba despre un 
„învăţător” malefic, iar calea este una antispirituală, care degradează fiinţa 
umană. 

Calea parţială 1-1-0. Conţine elementele 1 ) şi 2 ). Căutătorul autodidact 
preia informaţii din mai multe surse amestecate, unele garantate, altele de 
mâna a doua, încercând să le pună în practică. Deseori el intră în legătură cu 
alţi căutători spirituali, căutând schimbul de experienţă şi o metodă de a îşi 
autoevalua progresul. Dezavantaj: pentru a suplini lipsa suportului unui 
maestru exterior, căutătorul spiritual are nevoie de un mare discernământ, 
necesitând deschidere pentru a primi inspiraţie din planul subtil în momentele 
critice. 

Calea parţială 1-0-1. Conţine elementele 1) şi 3). Se referă la acele 
persoane interesate de diverse teorii, dar curioase şi de a cerceta amănunţit 
persoana şi anturajul maestrului, fără o implicare serioasă în practica 
spirituală individuală. Poate fi vorba de oameni suspicioşi sau indecişi, erudiţi 
sau în căutare de socializare. Dezavantaj : fiind interesaţi doar de latura pur 
umană sau teoretică, nu dobândesc prea mari avantaje spirituale, deşi pot avea 
noroc de un maestru adevărat. 

Calea parţială 0-1-1. Conţine elementele 2) şi 3). Este calea devoţiunii 
faţă de un maestru, de care adeptul se apropie foarte mult fizic (situaţie 
comună în cazul ashramurilor). Desigur, adeptul urmează rutina spirituală a 
discipolilor, mai mult din respect pentru guru decât din dorinţă interioară, 
nedovedind interes pentru dezvoltarea personalităţii sale. Dezavantaj : în 
momentul separării inevitabile de maestru (prin decesul acestuia sau alte 
incidente neplăcute), adeptul rămâne total dezorientat şi neconsolat pentru 
mult timp, chiar pentru tot restul vieţii. 

Varianta 0-0-0. Nu este o cale spre realizare, ci reprezintă iluminarea 
instantanee, fără cunoaştere prealabilă, fără eforturi îndelungate, fără vreun 
învăţător în preajmă. Se presupune că este rodul urmării intense a unor căi 
spirituale în vieţile anterioare ale spiritului. Calea sa începe abia după 
experienţa mistică, iluminatul căutând mijloace de a îşi comunica experienţa şi 
a-şi ajuta semenii. Un astfel de exemplu este Eckhart Toile, un maestru 
contemporan. 

Am menţionat dezavantajele fiecărei căi atipice, dar asta nu înseamnă că 
aderarea la o cale tradiţională ne scuteşte de ele. Pur şi simplu, am atras 
atenţia asupra dificultăţilor şi defectelor posibile, pentru a fi puşi în gardă. Nu 
este obligatoriu să le trăim din plin! Totuşi, chiar şi din înfrângeri şi 
dezamăgiri putem câştiga experienţă şi, de ce nu, şanse mari de evoluţie 
ulterioară. în fiecare variantă există şi beneficii subînţelese. Spiritualitatea este 
necesară oamenilor, chiar şi în doze mici, dar mulţi o ignoră cu desăvârşire. 

Şi în cadrul unei căi tradiţionale, complete, pot exista variaţii individuale 
de genul situaţiilor de mai sus! La modul ideal, calea tradiţională oferă maxim 
de şanse pentru evoluţia spirituală accelerată, sprijinindu-se pe cei 3 piloni 
fundamentali care concură la dezvoltarea persoanei (o TEORIE clară şi 
corectă, metode PRACTICE eficiente, un MAESTRU care are discernământul şi 
forţa de a interveni în cazuri de urgenţe spirituale, de a clarifica confuziile 
teoretice, de a indica tehnicile potrivite pentru discipol într-o anumită etapă, 
de a echilibra excesele acestuia, de a îi indica punctele slabe şi pe cele forte). 

Schiţa de mai sus nu epuizează realitatea, ci doar o ordonează într-o 
oarecare măsură, domeniul fiind subiectiv şi alunecos. A încadra neapărat într¬ 
una din categoriile de mai sus orice organizaţie religioasă sau efort individual 
incumbă riscul de a simplifica prea mult. Oamenii se pot oricând corecta şi 
îmbunătăţi. Fiecare om merge la un moment dat pe calea sa proprie, pe care o 
poate completa şi desăvârşi în momentul următor. Nu se pot da reţete în alb 
despre ce cale să adopte cineva, totul fiind o chestiune de timing, de dezvoltare 
gradată, conform cu factorii de influenţă personală, interpersonală şi 
transpersonală (om, mediu, cosmos). 

7 mai 2011 

CINE E MAESTRUL SPIRITUAL 


Nu există diferenţă între Dumnezeu, Ghid spiritual şi Sine 

«Ghidul spiritual este deopotrivă în afară şi înăuntru. Din afară el dă un impuls 
minţii să se întoarcă înăuntru. Din interior el atrage mintea spre Sine şi o ajută să se 
liniştească, lată harul unui Ghid spiritual. Nu există diferenţă între Dumnezeu, Ghid 
spiritual şi Sine. Ghidul spiritual e înăuntru. Meditaţia are rolul de a destrăma ideea 
ignorantă că el este numai afară. Dacă el este un străin pe care îl aştepţi, atunci e 
destinat să dispară... care poate fi utilitatea unei fiinţe trecătoare ca asta? Dar câtă 
vreme gândeşti că eşti separat sau că eşti trupul cu mădularele lui, este necesar şi 
un Ghid spiritual exterior şi va apărea ca având un corp. Când va înceta greşita 
identificare cu corpul, se va vedea că Ghidul spiritual nu este altcineva decât Şinele.» 
(Ramana Maharishi) 

Dacă întrebi pe un adept care este scopul căii lui spirituale . îţi va 
spune negreşit: unirea cu Dumnezeu . Pentru cât timp: o oră, o zi? De câte 
ori pe lună? Ideal ar fi să fii tot timpul în contact cu El. Dar asta este 
echivalent cu a spune că ţi-ai purificat într-atât ego-ul, sufletul, încât 
primeşti continuu lumina Spiritului. Scopul oricărei căi spirituale este 
unirea cu Dumnezeul din tine. Nu o relaţie temporară cu o entitate din 
afara noastră, ca un sărut pe fugă, ci descoperirea esenţei noastre divine, 
unificarea persoanei noastre în sine. Poate că unora le este mai uşor să se 
raporteze la un Dumnezeu exterior şi atotputernic decât la un Spirit 
interior şi confundabil cu ego-ul. Oricum, ceea ce contează este să existe 
o aspiraţie către un ideal suprem şi benefic... 

Infinitul nu poate fi cuprins în finit. Dacă nu am avea deja acest 
fragment de Dumnezeu în interior, nu l-am putea asimila niciodată pe 
Dumnezeul macrocosmic. Nici măcar nu ne-am putea dori unirea cu 
Absolutul dacă nu l-am avea deja în noi, ascuns prin vraja lumii. Chiar şi 
cei care nu îşi doresc să-L cunoască pe Creator o vor face cândva, dar 
deocamdată ei par foarte mulţumiţi de aparenţele creaţiei. 

Cine este Maestrul: Dumnezeu, Guru-l, Şinele Suprem? 

Avem mai mulţi maeştri pe cale, conform cu nivelul atins şi 
importanţa misiunii noastre. Dumnezeu este modelul suprem pentru toţi 
Maeştrii în viaţă sau în duh. Dumnezeu trebuie să fie modelul 
profesioniştilor din toate domeniile. Orice face El duce la perfecţiune. Fiţi 
perfecţi ca Dumnezeu în tot ce faceţi, oricât de neînsemnat ar părea! 
Aveţi modelul şi forţa în voi, ca Spirit divin. El a creat lumea şi 
provocările ei, dar şi căile de ieşire din iluzie. Cu Dumnezeu, Fiul Său 
Isus Cristos sau Maica Domnului ne putem întâlni în ocazii extraordinare 
şi decisive, dar astfel de contacte sunt rare şi greu de prognozat. 

Maestrul în carne si oase ne-ar fi ceva mai accesibil, cu el putem 
petrece ceva mai mult timp - dacă am găsi un guru autentic, potrivit 
nouă (lucru destul de rar!). El ne dă indicaţii şi încurajare, dar numai 

rareori exemplificări de stări spirituale. în fond, mai sunt atâţia alţii care 
aşteaptă să fie ajutaţi, şi nici nu vrea să devenim dependenţi de el... 

Calea spirituală de sub oblăduirea Maestrului este întreţinută şi 
supravegheată de spirite lucrătoare , adevăraţi Maeştri invizibili fără de 
greşeală. Ele pot rămâne alături de adept când este singur, dar mai ales 
în perioadele de practică dedicată. Rugăciunea, invocarea, vizualizarea 
interioară a spiritului unui sfânt ne poate ajuta mult pe o cale spirituală. 

Spiritul propriu ne stă permanent alături, mai precis înăuntru. El 
este singurul dintre Maeştri care ne însoţeşte fiecare pas, gând, dorinţă. 
Şinele Suprem este Maestrul care nu se desparte de noi nicio clipă. Când 
ne transfigurăm intr-un maestru, de fapt primim starea chiar de la 
Maestrul interior. 


LUMINA INTERIOARA 

Care mi-e calea? Unde îmi este Maestrul? Cum voi găsi realizarea 
spirituală? 

Aceste întrebări îşi vor găsi răspunsul simultan dacă îţi vei căuta 
Spiritul. El este Maestrul interior. El îţi sugerează calea (sau căile) de 
realizare. Aprofundând relaţia cu El, chiar asta este realizarea spirituală. 
Trei dintr-o lovitură! Şi toate sunt deja în tine, nu e nevoie să le cauţi în 
altă parte. Desigur, le-ai putea descoperi pe diverse drumuri spirituale. 
Dar când vei găsi iluminarea, îţi vei da seama de acest adevăr: deja ai 
totul în tine - Maestrul, calea şi împlinirea. Spiritul este chiar scopul 
căutării spirituale, el te îndeamnă să cauţi ceea ce nu se vede, dar poţi 
intui. Intuiţia este limbajul Spiritului către sufletul deschis. Nu poţi 
obţine mai mult decât Spiritul din tine. Dar deja asta întrece imaginaţia! 

Contactul cu Spiritul ne echilibrează gândurile şi dorinţele, ne aduce 
calmul interior. Acest calm tăcut este o mare binecuvântare, fiind însoţit 
de îngăduinţă pentru tot ce vieţuieşte în jur, de fericire necondiţionată, 
sensibilitate şi iubire universală. 

Uneori, suntem puşi la încercare şi, pentru câteva zile, pierdem 
Graţia. Abia atunci realizăm că o avusesem, când rămânem în 
exclusivitate cu egoismul şi conştiinţa fizică - ce greoaie, placidă, fără 
sens ne pare viaţa atunci! Dar apoi Graţia Sinelui revine şi redevenim 
fericiţi şi senini... 

Dacă sistemul tău energetic este apt, Spiritul te poate conduce într-o 
realitate paralelă bine cunoscută lui şi pe care îi este drag să ţi-o prezinte. 
Vei putea primi iniţierea supremă în realitatea de dincolo - prin 
dedublare eterică, astrală sau mentală. Este o experienţă foarte intensă, 
de neuitat. Iar unirea cu Dumnezeu este surpriza maximă a acestor 
călătorii extracorporale, denumită uneori extaz mistic, sau samadhi, sau 
nirvana. 

Trăirea în corpul fizic este o şansă rarisimă de progres, imposibilă în 
lumea astrală, unde Spiritul locuieşte între încarnările terestre. 

Cea mai mare bucurie a Sinelui Suprem este să vadă că este ascultat 
de către sufletul omului - cât mai des, cât mai fidel, cât mai ferm. Numai 
această bună comunicare, prin efectele extraordinare ce le aduce în 
faptele omului, îi poate garanta Spiritului o evoluţie accelerată, iar 
sufletului, o mare delectare. Când Şinele e mulţumit, şi tu eşti mulţumit! 
Dimpotrivă, dacă tu calci pe un drum nedorit de el, vei simţi o anumită 
anxietate, neplăcere, vei întâmpina obstacole neaşteptate şi mustrări de 
conştiinţă - totul este să fii suficient de deschis ca să înţelegi sensul 
acestor blocaje şi suficient de inteligent ca să nu persişti în „greşeală”. 
Mai bine zis, este o „eroare de navigaţie” pe oceanul vieţii tale 
individuale. Căci omul e liber să îşi trăiască viaţa cum crede. 

Omul primeşte un destin de la Spirit şi Divinitate (de aici provine 
„mitul ursitoarelor”). Dacă omul nu-şi urmează predestinarea, iar viaţa 
sa urmează alte cărări, Spiritul va trebui să se reîncarneze, pentru a-şi 
completa lipsurile. Deci interesul Spiritului este să influenţeze 
comportamentul şi alegerile omului în sensul destinului. Este ca o piesă 
de teatru scrisă de Dumnezeu, pe care sufletul trebuie să o joace cât mai 
perfect, cu mici improvizaţii. Deseori însă omul caută calea minimei 
rezistenţe şi maximei plăceri imediate, ori mediul familial şi social se 
opun sau deviază mersul predestinat al vieţii. Un spirit începător sau slab 
se va lăsa „pe mâna omului”, neputând să joace rolul cum era scris. 
Desigur, acest spirit are în faţă numeroase încarnări viitoare, în care 
speră că va recupera timpul pierdut cu rebelul actual. în schimb, un 
Spirit avansat, sătul de atâtea încarnări parţial ratate, va face uz de toată 
abilitatea şi forţa sa pentru a-1 îndruma spre căile destinului, cu toate 
riscurile şi neplăcerile ce ar putea apărea. Dar nici aici nu sunt garanţii 
absolute, căci omul are o minte limitată, îi lipseşte viziunea mai largă a 
Spiritului său. 

Persoanele care păşesc cu sinceritate pe o cale spirituală încep să 
perceapă tot mai intens dorinţele şi sfaturile Spiritului lor, sub formă de 
intuiţii, coincidenţe neîntâmplătoare, voci binevoitoare şi alte semne 
„paranormale”. însă chiar şi atunci, omul îşi poate folosi liberul arbitru 
intr-un sens diferit, spre dezamăgirea Spiritului său... 

Uneori, Spiritul ar putea să-şi schimbe destinul, cu acordul şi 
sprijinul îngerilor karmei, pentru a se adapta la mersul haotic al vieţii 
omului respectiv. Totuşi, acest lucru rămâne complet în afara conştiinţei 
sau deciziei umane. 

Roagă-te, meditează sau gândeşte aşa: „Spirite al meu, atrage-mi 
sufletul până la nivelul tău, ca să privesc lumea cu pătrunderea ta, forţa 
ta, iubirea ta universală!” încet, îţi vei ridica nivelul de percepţie a 
realităţii în sfere elevate, unde lucrurile sunt clare, nestresante, calme... 

Sau gândeşte aşa: „Spirite al meu, pătrunde adânc în sufletul meu, 
ca să îmi dai viziunea ta, forţa ta, dragostea ta pentru tot ce existăl” 

”Maestru” este cel care şi-a cunoscut Maestrul interior - Spiritul său 

- şi comunică permanent şi liber cu El, fiindu-i muză inspiratoare în tot 
ce spune, gândeşte şi face. Spiritul este adevăratul Maestru. Adevăraţii 
maeştri oculţi au în ei Spirite evoluate, mature, cu multă experienţă şi 
dorinţă de a se elibera de lanţul reîncarnărilor. Oamenii cu spirite tinere 
pot fi foarte talentaţi, dar nu pot atinge gradul maxim de măiestrie. Nu e 
o nedreptate, ci o lege a firii. 

Maestrul exterior este un om obişnuit, din carne şi oase, poate prea 
carnal faţă de pretenţiile noastre. Dar tu ai un Maestru înţelept ascuns 
printre cutele creierului tău, nevăzut, neauzit. Ce-ar fi să îl scoţi la lumină 

- sau să îi permiţi să te lumineze - să intri în relaţie cu El, precum 
discipolul cu Maestrul său exterior?! 

Bucuria supremă şi scopul ultim al unui Maestru exterior (guru) este 
să vadă că discipolul şi-a găsit învăţătorul interior. De acum încolo, poate 
fi sigur că nu va mai cădea în capcanele vieţii. Misiunea Maestrului 
exterior s-a încheiat. El îi va rămâne prieten şi ajutor până la moarte. Dar 
esenţialul căii spirituale a fost atins, iar discipolul îşi poate lua zborul de 
lângă iniţiatorul său. îşi va urma de acum înainte călăuza sa interioară, a 
cărei prezenţă îl umple permanent de bucurie divină! 

Dacă eşti nesigur de puterile tale mentale oculte, yoghine, 
paranormale, intr-un fel este normal. în fond, tu eşti un simplu om, care 
nu poate rostogoli roata lumii. Dar dacă te gândeşti că în tine se află 
Spiritul Divin, care este un adevărat Maestru Interior, asemănător cu 
Dumnezeu, atunci lucrurile se clarifică şi totul devine mai uşor. 
Gândeşte-te că tu eşti un maestru, fiindcă în tine se află Maestrul. EL are 
puteri depline asupra mediului. Această transfigurare nu este o simplă 
imaginaţie, ci o recunoaştere a realităţii spirituale. Prin urmare, nu mai 
ai de ce să te îndoieşti. Eşti maestru în carne şi oase, fiindcă în tine există 
deja un Spirit Maestru! 



Este mult mai prudent ca omul să fie smerit, să nu se creadă un mic 
sau mai mare dumnezeu. Confirmarea acestei poziţii înţelepte vine când 
începi să te trezeşti la realităţile spirituale. Atunci devine clar că tu, egoul 
uman, comandantul trupului, nu eşti identic cu Spiritul tău. Ar fi deci 
eronat să te mândreşti cu calităţile tale, pe care de fapt ţi le insuflă 
posesorul lor real, Spiritul, etalonul perfecţiunii din fiinţa ta. Tu cu El 
vrei să semeni, Lui vrei să-i dai expresie în viaţa ta lumească. Iată deci că 
smerenia este atitudinea cea mai raţională. în plus, te fereşte de derapaje 
paranoice atunci când constaţi că eşti „superior” celorlalţi. 

Desigur, s-ar putea spune şi contrariul. în experienţa supremă de 
unire a sufletului tău cu Spiritul interior, vei crede negreşit că tu eşti 

chiar Spiritul Divin , nemuritor, pentru că atunci priveşti lumea din 
perspectiva Sa. Totuşi, experienţa aceasta va lua sfârşit şi vei reveni la 
starea de conştiinţă obişnuită, omenească. Atunci vei plânge după 
pierderea harului sau a Duhului Sfânt, şi pe bună dreptate... Tocmai ai 
pierdut cea mai mare fericire posibilă! Din fericire, starea de Graţie 
Supremă poate reveni, deci fii optimist! Şi, mai ales, smerit! 



Sunt multe căi spirituale astăzi, fiecare oferind lucruri deosebite şi 
incitante. Abia când trece febra contactului iniţial, cursanţii încep să 
cântărească mai atent cât de potrivite şi utile sunt acele învăţături pentru 
ei personal. Unii se avântă optimişti în diverse practici care le consumă 
timpul, dar uită că cea mai importantă practică spirituală este adâncirea 
în comunicarea cu Şinele propriu. Care nici măcar nu necesită o tehnică 
deosebită, ci doar conştientizare şi perseverentă binevoitoare în practica 
interiorizării calme . 

Toate metodele de manipulare a energiei (numite şi „magice”) 
trebuie subordonate scopului esenţial al spiritualităţii - cunoaşterea 
Sinelui. Abia apoi ele devin cu adevărat folositoare, şi nu ispititoare... Cel 
care este iniţiat în tehnici secrete nu este neapărat şi un Maestru, oricât 
de bine le-ar realiza sau preda altora. Fără cunoaşterea şi păstrarea 
contactului permanent cu Şinele personal divin, toate puterile se pot 
întoarce la un moment dat împotriva deţinătorului lor, sub o formă fizică, 
psihică sau morală. Pentru că este prea multă putere faţă de 
autocontrolul de care e capabil ego-ul. Mai devreme sau mai târziu, ego- 
ul îşi va da în petec şi va comite vreo nedreptate, vreun act discreţionar, 
abuzând de puterile divine la care a dobândit acces în urma iniţierii. 
Desigur că, din cauza injustiţiei comise, făptuitorul va suferi el însuşi, 
poate mai mult decât victima sa, spre luare aminte şi îndreptare 
grabnică! 

Supremul discernământ provine din intuiţia oferită de Spirit. Iar 
fără discernământ spiritual (adică ce e bun sau rău pentru tine la un 
moment dat din perspectivă spirituală), iniţierile în diverse căi secrete 
pot fi simple divertismente, fără vreun mare efect spiritual, ori pot fi o 
sursă de discuţii teoretice interminabile şi de vanităţi penibile (de genul: 
„Iată colecţia mea de diplome în iniţieri spirituale!”). Este însă la fel de 
adevărat că un om trezit spiritual are dreptul divin să fie iniţiat sau să se 
autoiniţieze în orice metodă „magică”, prin care influenţa sa pozitivă 
asupra lumii să se amplifice înmiit. 



Mintea este agresivă. Ea macină tot felul de idei, unele care îi vin din 
exterior, necenzurate, pline de şiretenie, insinuări şi provocări. Astfel de 

gânduri viclene nu-i fac plăcere Spiritului, care este pur, onest şi delicat. 
Omului îi poate trece prin cap să îşi provoace Spiritul: „Fă-mi un 
miracol, să mă uimească puterea ta supranaturală!” Dar dacă miracolul 
nu e cu putinţă - fiindcă nu e momentul, nu fiindcă nu ar fi posibil - 
atunci Mintea triumfă satisfăcută: „Ştiam eu că miracolele sunt iluzii, 
autosugestie!” De fapt, autosugestia poate fi însuşi ecoul manifestat de 
Spirit, reverberând cu forţă gândul Minţii... 

Omul este activ fizic, gata de luptă şi acţiune, dar el are nevoie de o 
îndrumare superioară, de un „creier al creierului”. Ajungi la această 
relaţie în timp, hrănindu-ţi mintea şi aspiraţia cu informaţii şi practică 
spirituală adecvată. De fapt, nu numai omul se străduieşte să se înalţe. în 
final, vom constata că a fost efortul Spiritului de a-1 ridica pe om spre 
Sine, insuflându-i dorinţe spirituale şi intenţiile de practică potrivite. 

Intrarea în comunicare sau chiar în comuniune cu Spiritul este un 
proces de durată, în care structura mentală este pregătită. De exemplu, 
Spiritul poate declanşa zilnic, timp de câteva luni, energia Kundalini 
atunci când omul meditează la subiecte spirituale, ceea ce îi purifică şi 
dinamizează structurile mentale, chakrele. Şi asta, fără exerciţii aprige de 
trezire a lui Kundalini, doar prin voinţa Spiritului. Schimbarea se observă 
treptat, prin interesele manifestate de om, prin înţelepciunea sa practică, 
prin puterea de autocontrol, prin lipsa sau diminuarea emoţiilor 
negative. Iar, la un moment dat, apare şi revelaţia Maestrului interior, cel 
care până atunci acţiona din umbră, ne impulsiona tăcut la munca 
spirituală şi ne strecura gânduri înalte în moara minţii. Până în acest 
moment, poate credeam că toate sunt produsul minţii noastre, dar acum 
ne dă seama uimiţi că erau şi vor fi inspiraţiile Sale. 



A avea revelaţia existenţei Spiritului nu îţi schimbă viaţa la exterior 
prea mult. îţi vei continua traiul obişnuit. Nu trebuie să te aştepţi la 
experienţe dramatice, nu vei trăi doar faze uluitoare, nu vei căpăta puteri 
paranormale cu care să te mândreşti în faţa altora. Tu stai alături de 
Maestrul interior, nu faţă în faţă, ci alături, privind împreună spre viitor. 
Trebuie să ai răbdare ca transformările lăuntrice să se petreacă în ritmul 
lor natural, neforţat. Schimbările le vei resimţi în plan psihologic: un mai 
mare calm, răbdare în orice, lipsa plictiselii chiar dacă nu faci nimic 
(pentru că te afunzi în bucuria Sinelui), nedorinţa de a-ţi umple tot 
timpul cu activităţi mentale (deseori inutile sau dăunătoare, dar plăcute 
minţii lumeşti), o mai mare putere de interiorizare şi autoanaliză, 
încredere în sine şi în viitor, o bucurie de fundal fără nici o cauză externă, 
toleranţă şi înţelegere faţă de semeni... S-ar putea chiar să nu-1 vezi pe 
Maestru, ci doar să-l simţi alături, ascuns, dar la fel de prezent. Sau chiar 
să observi că gândurile trec prin filtrul şi înţelepciunea Sa înainte de a 
ajunge la tine. Sunt multe lucruri pe care trebuie să le simţi personal, nu 
să le citeşti aici... 

SPIRITUL SE REVELEAZĂ IN INIMA 

Maeştri spirituali afirmă că Şinele Suprem se revelează în Inimă. 
Acest lucru este trăit de cel care urmează o cale spiritual autentică. Dar ce 
este Inima ? Ea se referă la Anahata chakra . centrul energetic situat în 
mijlocul pieptului, aproape de inima fizică. Se mai ştie că Spiritul, Şinele 
Suprem, îşi are sediul permanent în trunchiul cerebral, unde nici măcar 
nu este menţionată existenţa vreunei chakre importante. Şi atunci, cum 
putem explica faptul că Spiritul se face cunoscut, ca un ecou, în altă 
zonă decât se află în realitate? 

- La omul obişnuit, Spiritul depune eforturi de a comunica cu mintea 
prin Ajna chakra, centrul mental al fiinţei, aflat în mijlocul frunţii (mai 
precis în mijlocul capului). Reuşeşte parţial. 

- La omul care a intrat pe o cale spirituală şi încearcă să îşi purifice 
gândurile şi emoţiile, comunicarea se extinde şi prin intermediul lui 
Vishuddha (chakra purităţii, aflată în dreptul tiroidei), în paralel cu 
amplificarea comunicării prin Ajna. 

- Un adept avansat se recunoaşte prin aceea că Spiritul reuşeşte să 
comunice şi prin chakra iubirii . Anahata, pe lângă celelalte 2 chakre 
superioare amintite. Omul simte şi emite iubire în jur în mod natural, 
prezenţa sa fiind o binecuvântare pentru toate fiinţele din jur - oameni, 
animale, plante. Astfel, Spiritul capătă o mare influenţă asupra adeptului, 
care a devenit deja un focar de compasiune şi înţelepciune, armonizându- 
şi gândurile şi emoţiile cu imboldurile divine. 

Chakra Sahasrara, a şaptea, aflată deasupra capului, face legătura 
omului cu Cosmosul şi Divinitatea. Clarvăzătorii constată însă că la 
activarea acestei chakre supreme, se energizează şi Anahata, arătând 
astfel strânsa legătură dintre Divinitate şi Iubirea universală. 

în experienţa de vârf, mistică, a revelării Sinelui, se petrece ceva cu 
totul neobişnuit. Şi nu este o realizare a omului, ci este realizarea Sinelui 
însuşi . Spiritul este o comoară prea preţioasă pentru a o descoperi 
oricine! E nevoie de timp şi lucrare răbdătoare. Şi de Graţia Sinelui. 
Atunci Spiritul reuşeşte, prin inţermediid chgkrei Anahata . să preia 
temporar controlul asupra întregii fiinţe umane . Anahata este a patra 
chakra principală din cele 7 cunoscute în yoga, aflată la mijloc între cele 3 
superioare (Cerul) şi cele 3 inferioare (Pământul), este punctul de 
echilibru general . în minutele sau orele petrecute în această stare 
mistică, ego-ul dispare complet, iar întreaga fiinţă este preluată de Spirit. 
Acesta este sensul realizării Sinelui: excluderea temporară a ego-ului de 
la comanda fiinţei umane. 

Ulterior, ego-ul revine în funcţie, dar Spiritul păstrează o influenţă 
mult mai puternică decât înainte asupra omului. De fapt, conştiinţa 
umană simte acum că face parte din Spirit, nu se mai simte singură în 
faţa vieţii. Numai foarte rar, la oameni cu totul speciali, Spiritul reuşeşte 
să păstreze acest control total fără a-1 mai ceda niciodată egoului, şi 

numai după multe repetări ale experienţei de vârf. Nici la aceştia ego-ul 
nu dispare în totalitate, dar este limitat la aspecte secundare de 
personalitate, chestiuni legate mai mult de subzistenţa corpului. în 
aspectele importante, ego-ul acestor adevăraţi maeştri spirituali nu mai 
are niciun cuvânt de spus. 

Prin urmare, experienţa de vârf a revelării Sinelui este încununarea 
eforturilor depuse de adeptul spiritual de a-şi purifica toată structura 
energetică, gândurile, afectele, faptele de tot ceea ce l-ar separa de 
înţelepciunea, frumuseţea şi iubirea divină. în această experienţă, 
Spiritul captează integral complexa fiinţă umană prin centrul de forţă 
numit Anahata chakra, sau Inima spirituală. De aceea se spune şi se 
constată că „Şinele se revelează în Inimă”. 

în acele momente, Conştiinţa umană se reintegrează în Perispirit, de 
unde a fost desprinsă la începutul vieţii, şi resimte beatitudinea în care 
trăieşte Spiritul în mod obişnuit. Omul nu se mai simte despărţit în 
niciun fel de comandantul suprem al corăbiei vieţii, se simte protejat de 
înţelepciunea, puterea şi fericirea emanate de Spiritul divin care este 
încarnat în el. Fie ca şi tu, cititorule, să îţi doreşti şi să obţii această stare 
divină de neuitat şi de neegalat! 


Meditaţie de revelare a Sinelui 

Aşează-te comod, închide ochii şi imaginează-te în faţa unui grup 
mare de oameni care vor să se autodescopere, să se cunoască în 
profunzime. Pe unii ţi-i poţi chiar imagina dintre persoanele pe care le 
cunoşti, care se află pe o cale spirituală. Tu conduci meditaţia comună. 
Spune-le aşa: „închideţi ochii şi doriţi-vă ca toţi cei de aici să-şi 
regăsească Şinele, să-şi descopere esenţa luminoasă din interior! Veţi 
simţi cum vă umpleţi cu fericirea celorlalţi!” Tu vei fi releul prin care 
Dumnezeu îi va binecuvânta pe toţi cei prezenţi, nu te vei gândi la 
propria ta fiinţă, ci numai ca ceilalţi să simtă beatitudinea contactului cu 
Spiritul interior divin. Pe măsură ce te vei interioriza mai puternic, vei 
simţi în mod clar că gândurile afectuoase, altruiste ale fiecărui om din 
acel grup amplifică fericirea celorlalţi din jur. De fapt, chiar aşa s-ar şi 
întâmpla într-un caz real! Păstrează-te mental în acel loc minunat şi cere- 
i lui Dumnezeu să binecuvânteze cu Graţia autocunoaşterii spirituale pe 
cât mai mulţi oameni, ca să se bucure de Divinitatea revelată în ei! 

Această meditaţie îţi va descoperi un mare secret: prin uitare şi 
lepădare de sine, îţi poţi regăsi Şinele! 

26 noiembrie 2011 

CARE TEORIE ESTE MAI CORECTĂ? 


Un prieten m-a rugat, într-o zi, să analizez următoarea problemă. 
Doctrina Yoga menţionează faptul că există 7 planuri de existenţă, în 
corelaţie cu cele 7 chakre principale ale organismului uman. De pe altă 
parte, Infoenergetica spune că există 10 Ceruri sau planuri de existenţă 
paralele. Rugămintea amicului meu era să îi spun dacă şi cum pot fi 
unificate cele două perspective. 

Răspunsul meu cred că l-a dezamăgit, sunând cam aşa: Nu le putem 
concilia! Când ieşi dintr-un sistem de gândire, imediat vei găsi alte teorii 
diferite. Teoriile sunt folositoare în sistemul respectiv, dar niciuna nu 
este completă, perfectă, absolută. Fiecare are dreptatea ei, dacă este 
inspirată de Sus, dar este greu să le suprapui precis, fiindcă vei descoperi 
neconcordanţe şi neclarităţi. 

De exemplu, yoga vorbeşte de 7 centri de forţă principali, iar 
acupunctura de cel puţin 365 puncte, dintre care câteva se suprapun 
oarecum cu locul chakrelor. Totuşi, descrierea chakrelor diferă de rolul 
punctelor similare de înţepare... 

în urmă cu ceva timp, şi eu îmi doream să elimin toate ambiguităţile 
din multitudinea surselor de informare esoterice. Probabil că unificarea 
teoriilor din toate domeniile este o aspiraţie constantă a tuturor 
cercetătorilor. Dar acest lucru nu se poate rezolva decât atunci când 
ajungi la Unitatea fundamentală divină, într-o dimensiune supramentală. 
Cât timp ne menţinem în planul gândirii obişnuite, nu avem şanse să 
anunţăm: Iată teoria Totului! Cum se spune, „cu cât cunoşti mai multe, 
cu atât înţelegi cât de ignorant eşti”. 

Astăzi ştiinţa cunoaşte o mare efervescenţă a ideilor, iar tehnica de 
calcul ne ajută să găsim elemente comune între diverse fenomene 
naturale şi sociale. Spre exemplu, „Teoria hub-urilor” a lui Albert-Lâszlo 
Barabâsi a revoluţionat teoria sistemelor. Experimentele sale arată că 
orice reţea, de la cele de socializare, cele 5 miliarde de websiteuri, lanţul 
trofic, afacerile şi comerţul, evoluţia aşezărilor urbane, comportamentul 
uman, metabolismul proteinelor intracelulare, toate pot fi descrise prin 
aceleaşi legi matematice. Orice reţea este organizată în noduri - 
elementele sistemului - şi muchii sau linii, care reprezintă interacţiile 
dintre aceste elemente. 

Totuşi, numai viitorul va valida sau nu această teorie... 

Unii gânditori inspiraţi reuşesc uneori să găsească asemănări 
uimitoare între aspecte foarte diverse ale preocupărilor umane. Utilitatea 
lor este însă mai mult filosofică. De pildă, Caroline Mvss . o cercetătoare 
intuitivă bine apreciată în America, a încercat să unifice trei sisteme total 
diferite (vezi, de exemplu, conferinţa „Energetics of Healing” 22 - partea 1 


22 https://www.youtube.com/watch?v=hwbHs6AUQfg 

din io, precum şi restul). Ea a corelat cele 7 chakre yoghine cu cele 7 
taine creştine şi cu cei 10 sefiroţi kabalistici. O misiune aproape 
imposibilă! Desigur că efortul său este lăudabil şi foarte interesant, dar 
are o singură utilitate. Şi anume, întărirea convingerii că toate sistemele 
spirituale au acelaşi fundament divin şi că nu are rost ca omenirea să 
continue cu fanatismul, dogmele, disputele religioase, războaiele între 
fraţi. Este o concluzie minunată! Totuşi, nu vedem altă aplicaţie practică 
la studiul său filosofic comparativ. Atât yoga, cât şi creştinismul sau 
kabala îşi sunt suficiente sieşi, au teorii şi o experienţă imensă, nu vor 
împrumuturi de la celelalte sisteme spirituale. Desigur, un esoterist are 
de câştigat din combinarea pe cont propriu a acestor cunoştinţe eclectice 
complementare, dar este o muncă strict individuală . 

Să luăm acum matematica, ştiinţa ştiinţelor sau a gândirii divine. 
Oamenii au descoperit cu uimire că legile naturii respectă tipare 
matematice clare, convingându-se că „Dumnezeu nu joacă zaruri” 
(Albert Einstein). Dar ne punem întrebarea dificilă: Oare Dumnezeu se 
ghidează după legile matematicii în conceperea Universului sau invers, 
matematica este o încercare umilă de a formaliza tiparele info- 
energetice pe care Creatorul le imaginează ? Aş înclina spre a doua 
variantă. Dumnezeu are o creativitate nelimitată, preocuparea Sa 
constantă este de a genera în permanenţă noi tipare abstracte, concepte 
de nivel înalt, care se vor exprima ulterior în multitudinea de forme şi 
manifestări fizice. Matematica omenească nu face decât să alerge în urma 
creativităţii divine şi să culeagă principiile geniale, punându-le apoi în 
formule inteligibile. Cu alte cuvinte, nici măcar matematica nu reuşeşte şi 
nu va reuşi niciodată să descrie în totalitate Viaţa, fiindcă aceasta nu 
încape în niciun sistem mental, e mereu proaspătă şi imprevizibilă. în 
ciuda largii sale aplicabilităţi, matematica este harta, nu teritoriul 
Realităţii! 

Revenind la chestiunea valabilităţii diverselor doctrine şi căi 
spirituale, putem afirma că fiecare cale spirituală autentică are propriile 
teorii, de obicei diferite de ale altora. Important este că aceste teorii, 
inerent parţiale, slujesc unor practici eficiente , ale căror rezultate se văd, 
se constată obiectiv. Din perspectiva altei teorii mai moderne, mai 
avansate, poate că vechea teorie este incorectă, chiar naivă. Totuşi, o 
validează faptul că ea a folosit adepţilor spre a realiza paşi spre 
optimizarea personală. Până la urmă, contează folosul uman şi spiritual 
al unei teorii, nu atât completitudinea ei. Mereu alte şi alte teorii 
moderne se ivesc, fiecare reuşind o descriere a realităţii tot mai exactă. 
Dar niciuna nu va atinge Absolutul sau Perfecţiunea. 

Principiile de vindecare naturistă nu sunt aprobate de teoriile 
ştiinţifice, dar sunt totuşi eficiente, deşi nu pot fi în totalitate explicate de 
savanţi. Gândirea şamanică frizează absurdul pentru omul modern, dar 
mulţi bolnavi îşi găsesc alinare prin descântece ciudate. în psihologie 
întâlnim numeroase şcoli de gândire şi terapie. Fiecare se bazează pe un 


Răzvan Alexandru Petre - Filosof ie spirituală 


161 




model diferit. Şi totuşi, eforturile psihologilor dau mereu roade, dincolo 
de diferenţele dintre teoriile lor. 

Similar, putem spune că, de multe ori, oamenii nu se înţeleg între ei, 
din cauză că fiecare se situează pe un nivel diferit de percepere a realităţii 
(nivel de conştiinţă). Nimeni nu greşeşte, fiecare are dreptatea sa, dar ei 
nu reuşesc să „ agree to disagree”, cum spune englezul. 

în acest sens, iată o pildă de final cu Nastratin Hogea. La înţeleptul 
Nastratin vin doi săteni certaţi între ei, pentru ca Hogea să îi împace. 
Nastratin îi dă cuvântul primului şi, după ce-1 ascultă atent, conchide: Ai 
dreptate, omulel Apoi îi dă cuvântul celuilalt ca să-şi expună păsul. îl 
ascultă şi pe acesta atent şi, în final, spune: Ai dreptate, omulel Cineva de 
lângă Nastratin îi şopteşte judelui: înţeleptule, nu se poate să aibă 
amândoi dreptatel La care Hogea, gândindu-se profund, zise: Şi 
dumneata ai dreptatel 

4 februarie 2012 

REINTERPRETÂND TRIMURTI 


Triada hindusă Brahma-Vishnu-Shiva (numită şi Ţrjmurţi) îl 
desemnează pe Dumnezeu în triplul său aspect de Creator-Păstrător- 
Distrugător al lumii. Schema simetrică, egalitară are forma următoare: 

BRAHMA - VISHNU - SHIVA 

Este un model relativ recent stabilit de erudiţii Indiei, care 
circumscrie nu doar orice proces natural în trei faze, ci s-ar părea că şi 
funcţiile Dumnezeirii 2 3. 

Acestei perspective clasice şi, aparent, de nezdruncinat am să-i 
contrapun însă o opinie diferită . 

O în tradiţia indiană „recentă” se subliniază îngroşat că zeul 
BRAHMA (Creatorul) nu este deloc identic cu BRAHMAN , Creatorul 
Suprem din Vedanta. Iată o primă greşeală, în opinia mea, căci nu pot 
exista doi Creatori Supremi! Numai un ateu ar putea s-o accepte... 

Faptul că zeul BRAHMA are doar două temple dedicate în India, faţă 
de mii de temple ale celorlalţi doi zei, arată că El este mult mai greu de 
adorat. Tot astfel, doctrina Advaita Vedanta este mult mai dificil de 
înţeles faţă de alte doctrine teologice. Este o similitudine care spune ceva. 
în plus, asemănarea lingvistică este mai mult decât concludentă. 

Deci BRAHMA este acelaşi cu BRAHMAN , chiar dacă erudiţii afirmă 
invers, rătăciţi în aparenţele ritualice şi filosofice! 

O Dumnezeu Creatorul, BRAHMAN, este o realitate net diferită de 
orice zeitate ce face parte din Creaţie. Creatorul este un Ocean de linişte 
absolută, în care nu se diferenţiază nimic şi în care există numai idei, 
concepte, dorinţa, ştiinţa şi putinţa de a crea. Acest Dumnezeu 
impersonal diferă deci de imaginea îui Dumnezeu cel frumos, plin de 
toate calităţile personale. Cel din urmă este doar reflecţia Dumnezeului 
Absolut, aşa cum este ea percepută de creaturile inteligente şi evoluate 
din Univers. Hinduşii l-au numit VISHNU , reprezentând voinţa 
Creatorului ca lumea să aibă o formă şi o desfăşurare frumoasă, dreaptă, 
liberă, în acord cu proiectul divin. Isus Cristos spre această imagine 
sfântă ne-a indicat să ne ridicăm rugile, mintea şi dorinţa de a-i semăna. 
Avem nevoie de acest model personal suprem, pe care îl putem înţelege 
din condiţia noastră limitată... 

în funcţie de perspectivă şi de contextul discuţiei, VISHNU ar putea 
fi personalizat fie de un grup de Divinităţi Conducătoare (aflate în 
subordinea Supremului Absolut şi care uneori s-ar putea chiar încarna în 
planul fizic), fie ar putea fi considerat doar un atribut abstract al 
Divinităţii. 


2 3 http://ro.wikipedia.org/wiki/Trimurti 

BRAHMA şi VISHNU sunt precum cele două feţe ale aceleiaşi 
monede: 1) Dumnezeu, Creatorul Absolut (deasupra Creaţiei) şi 2) 
Dumnezeu ca Organizator al lumii în lumina bucuriei sale creatoare 
(Dumnezeu în creaţie). Dumnezeu nu a părăsit Creaţia după ce a făcut-o 
(cum afirmă conceptul teologic de Deus Otiosus 2 4), lăsând-o pradă legilor 
naturale, ci dimpotrivă, o conduce activ. 

Putem considera că VISHNU este funcţia de conducere a lumii întru 
Lumină, iar BRAHMA, funcţia de creare a lumii. Ambele sunt atributele 
Divinităţii. 

O Odată ce şi-a propus să creeze lumea din nimic, El nu urmăreşte 
s-o distrugă, ca intr-un joc fără sens! Dumnezeu are o inteligenţă 
nemăsurată şi o bunătate pe măsură. El nu doreşte să-şi batjocorească 
copiii. SHIVA sau puterea distrugerii NU este un aspect al Divinităţii . 
Distrugerea ( pralaya ), în vederea reînnoirii formelor şi evoluţiei vieţii, 
face parte din legile naturale, acţionează de la sine şi nu are nevoie de 
Voinţa Autoritară a lui Dumnezeu (precum o au Creaţia şi Păstrarea 
creaţiei). Distrugerea nu este o funcţie a Divinităţii Supreme . 

Chiar şi ştiinţa consideră că tendinţa automată NATURALĂ este cea 
de creştere a entropiei unui sistem termodinamic, iar negentropia este o 
calitate impusă ARTIFICIAL. 

Dacă există o divinitate pur distrugătoare, aceea este numită SATAN 
în iudeo-creştinism şi putem admite că are o putere relativ comparabilă 
cu cea a lui VISHNU (Dumnezeu în creaţie). Fiinţele trăiesc între aceşti 
doi poli opuşi, ai Răului şi Binelui. 

De acest cuplu antagonic vorbea şi religia persană sub numele de 
Ahriman şi Ormuzd (Ahura Mazda). Din păcate, acea religie i-a 
preamărit simetric atât pe Ahriman, cât şi pe Ormuzd. Acest obicei 
dăinuie încă în modernitate, căci omul prost se închină la Dumnezeu în 
biserică, ca să-şi asigure viaţa veşnică, dar îşi închină acţiunile lui Satan 
în viaţa de zi cu zi. Crede el că aşa împacă şi capra, şi varza. Să nu uităm 
însă Cuvântul Mântuitorului: «Nimeni nu poate sluji la doi stăpâni. Căci 
sau va urî pe unul şi va iubi pe celălalt; sau va ţine la unul şi va nesocoti 
pe celălalt; nu puteţi sluji lui Dumnezeu şi luiMamona.» (Matei 6:24). 

© Atenţie la nuanţe: nenumăratele secte hinduse care îl adoră azi pe 
Shiva NU sunt sataniste! Acest SHIVA modern este o zeitate foarte 
apropiată de VISHNU . De aceea, adoratorii celor doi zei se tolerează bine 
reciproc. 

Anumite aspecte mai dure ale lui Shiva sunt preluări istorice din 
mitologia vedică, unde zeul Rudra era o întruchipare a răului şi 
distrugerii. Rudra-Shiva a fost o corcitură ulterioară, care, în timp, şi-a 
păstrat apelativul scurt de Shiva, mult „domesticit” faţă de varianta 
vedică. Rudra, energia pur negativă, avea şi o contraparte feminină, 


2 4 http ://ro .wikipedia.org/ wiki/ Deus_otiosus 

numită Durga. Astăzi, acest cuplu a rămas cu numele de zeul Shiva şi 
zeiţa Kali, având mult mai multe calităţi blânde decât predecesorii lor 
vedici. 

De asemenea, să nu uităm că simbolul actual al lui Shiva este un 
falus ( lingam ), care semnifică izvorul forţei creatoare. Astfel. SHIVA 
modern glisează si spre BRAHMA Creatorul . Shivaiştii din India nu 
glorifică distrugerea, ci atotputernicia lui Dumnezeu . 

O Este adevărat că şi galaxiile mor, ciocnindu-se unele de altele sau 
fiind aspirate de vreo gaură neagră a Universului. Desigur că acesta este 
un proces cosmic de o mare grandoare şi este supravegheat de Inteligenţe 
cosmice, neputând fi împiedicat de nimic. Totul are un sfârşit în această 
creaţie materială. Nu cred însă că acest lucru poate fi considerat un prilej 
de glorificare a lui Dumnezeu, de a-i aduce slavă! Cel mult poate fi 
considerat drept faza preliminară unei noi renaşteri, unor noi combinaţii 
minunate de fiinţe mai evoluate decât cele dinaintea distrugerii 
( pralaya ). 

Privind natura şi creaturile, observăm că toate se nasc, trăiesc ceva 
timp şi apoi mor. Aceste trei stadii nu lipsesc niciodată. Şi atunci, mintea 
noastră limitată deduce că la nivelul întregii Creaţii Macrocosmice 
trebuie să fie la fel. Şi Aceasta ar trebui să aibă un sfârşit... Oare?! Ca să 
înţelegem întreaga Creaţie (adică infinitul Univers material plus 
infinitatea de Universuri nevăzute) ar trebui să gândim cu Mintea lui 
Dumnezeu. Stă în puterea Lui să păstreze Creaţia perpetuu, fără sfârşit în 
timp şi spaţiu. De ce nu?!... 

Cel puţin în privinţa spaţiului fizic, savanţii s-au cam lămurit că el 
nu are margini. De fiecare dată când credeau că au atins limita, o nouă 
descoperire revoluţiona ştiinţa şi împingea cunoaşterea şi mai departe... 

De exemplu, s-a descoperit că marginea Universului se extinde cu o 
viteză superioară celei a luminii. Explicaţia savanţilor: Viteza luminii este 
o limită absolută doar în cadrul Universului, nu şi în afara lui... 

La fel stau lucrurile şi cu timpul. Creaţia a apărut prin încordarea 
Voinţei Divinităţii. Ea ar putea dispare numai dacă Dumnezeu ar obosi 
sau s-ar plictisi. Dar Dumnezeu nu trăieşte niciodată asemenea stări. El 
este un Foc veşnic, plin de iubire nesecată... 

Chiar dacă Creaţia suferă o permanentă perfecţionare (deci 
schimbări continue, moarte şi renaştere) nu e nevoie ca întregul Ei să 
dispară la un moment dat! Dumnezeu nu se va sătura niciodată să se 
ocupe de optimizarea Ei, pe bucăţele sau pe zone întinse. Local, se pot 
petrece cataclisme purificatoare, dar la scara întregii Creaţii ar fi o inutilă 
pierdere de oportunităţi. Ceea ce hinduşii desemnează prin Maha 
Prcdgya (Marea distrugere cosmică totală) nu va exista niciodată ! Acest 

lucru a fost decis de Creator încă din primul moment: „Acum voi crea 
ceva diferit de Mine şi care să Mă însoţească mereu!”... 

CONCLUZII 


BRAHMAN (sau BRAHMA) este Creatorul transcendent, fără 
calităţi, de neconceput de vreo minte. Tot ce putem spune despre El în 
comparaţie cu orice cunoaştem sau ne putem imagina este că „ESTE 
DIFERIT” sau, şi mai pe scurt, că „ESTE” (sat, sanscr.). 

VISHNU este imaginea despre Creator pe care şi-o pot face 
creaturile evoluate (îngeri, zei, divinităţi, oameni). Este un cumul de 
calităţi spre care tind spiritele ce au ales calea evoluţiei ascendente spre 
Lumina lui BRAHMAN. Noţiunile de frumos, bine, adevăr, puritate, 
libertate capătă sens doar dacă le înglobăm în VISHNU (Dumnezeul 
Păstrător al Creaţiei în forma plăcută Lui) . Altfel, ar fi doar nişte noţiuni 
relative, interpretabile... 

Odată ce El a făcut Lumea, a dorit s-o şi păstreze. De aceea, 
BRAHMA şi VISHNU sunt acelaşi Dumnezeu, văzut „de sus în jos”, 
respectiv „de jos în sus”. A treia postură nu există (vezi schema de mai 
jos). 

RUDRA-SHIVA, având unica vocaţie de distrugere , nu are nimic de- 
a face cu Dumnezeu! El îi este inamic total şi veşnic. Numele iudeo- 
creştin îi este SATAN. Nu a fost nici creat şi nici dorit de către Creatorul 
Suprem. Cum ar fi putut crea Dumnezeu o entitate total opusă Sieşi?!... 
SATAN a apărut în virtutea legilor Creaţiei, ca un rezultat al libertăţii 
creaturilor de a greşi (adică a acţiona contrar legilor divine). SATAN e un 
produs secundar indezirabil, dar inevitabil al procesului Creaţiei. Fiind 
parte a Creaţiei, SATAN nu se opune direct Creatorului, ci oglinzii Sale - 
VISHNU. Supremul Creator BRAHMAN transcende această luptă 
veşnică, el nu e atins de ea, deşi participă la ea prin reprezentanţii Săi 
(VISHNU). 

Deci Trinitatea divină hindusă ( Trimurti ) nu este nici egalitară, nici 
simetrică (aşa cum se puseseră de acord teologii indieni, printr-o 
convenţie comodă, dar departe de Adevăr). Iată noua schemă propusă: 


BRAHMA 

I 

VISHNU <—> Rudra-SHIVA (Satan) 


O concluzie mai generală ar fi că, pentru a înţelege spiritualitatea în 
profunzime, nu e suficient să citim istoria religiilor sau să credem 
cuvântul autorităţilor ecleziastice... Ci să fim conştienţi de relativitatea 
oricăror concepte teologice. Ele sunt create pentru a face lumea spirituală 
inteligibilă oamenilor, la un moment istoric. Dar, cum omenirea 
avansează neîncetat, şi conceptele sub care ne închipuim invizibilul 
trebuie adaptate, perfecţionate, apropiate de esenţa adevărului, care nu 
este deloc „pământească”... 

30 aprilie 2013 


* * * 

6. ILUZIE, DEZILUZIE, ANTIILUZIE 


MAI MULTE ILUMINĂRI 


în limbajul folosit în spiritualitate, cuvântului „iluminare” sau 
„trezire spirituală” i se dau mai multe sensuri. înţelegând acest lucru, în 
lecturile noastre, vom atribui de fiecare dată sensul potrivit, pentru a 
evita confuziile. 


1 

Unii vorbesc despre „trezire” în sensul trezirii interesului pentru 
problematica paranormală şi spirituală. Este abia începutul vieţii 
spirituale conştiente, dar această etapă este la fel de importantă ca şi 
următoarele. Este un timp al entuziasmului şi poftei de cunoaştere 
metafizică, un salt în nivelul de conştiinţă, o asumare a efortului de 
autoîmbunătăţire morală şi spirituală. 

2 

De cele mai multe ori, „iluminarea” semnifică o experienţă mistică , 
un extaz . în care conştiinţa umană părăseşte planul fizic . însoţind 
conştiinţa spirituală, pentru a accede la nivele înalte ale Creaţiei. Este ca 
o excursie, singulară sau făcând parte dintr-o serie repetată, în 
tărâmurile mirifice astrale, dar atingând neapărat un plan foarte rafinat, 
aproape de Divinitate. Acest gen de experienţe mistice sunt căutate de 
majoritatea căilor spirituale, folosind metode relativ sigure şi verificate. 
Trăirile unor astfel de stări extatice ne transformă gradat interesele, 
comportamentul, atitudinile, sporindu-ne înţelepciunea şi compasiunea, 
în acelaşi timp, ne induc şi un sentiment de nostalgie şi regret de fiecare 
dată când ne reîntoarcem la condiţia de pământean limitat. 

Atenţie! Cei care încearcă să iasă din carapacea fizică prin metode 
riscante - cum ar fi „zgândărirea” creierului prin droguri - nu obţin 
urmările plăcute mult dorite. Ei pot trăi stări de dedublare, dar nu ajung 
decât în zone relativ joase ale lumilor invizibile, iar câştigul spiritual este 
redus sau chiar pot suferi dereglări psihice grave. 

Extazul mistic nu este starea supremă pe care o poate dobândi un 
om. Iată ce spunea marele iluminat Ramakrishna, sugerând existenţa 
unei iluminări şi mai profunde^. 

Fiind martor la extazul religios al câtorva devoţi, Swami Vivekananda i-a spus 
într-o zi Maestrului său că vrea şi el să îl experimenteze. Răspunsul lui Ramakrishna 
a fost acesta: «Copilul meu, când un elefant imens intră într-un pârâiaş, provoacă o 
mare zarvă, dar când el plonjează în Gange, râul nu se tulbură mai deloc. Aceşti 


2 s http:// en.wikipedia.org/wiki/Bhava_samadhi 

devoţi sunt precum micile pârâuri; o cât de mică experienţă le revarsă sentimentele 
peste margini. Dar tu eşti un râu gigantic.» 

Şi o altă replică memorabilă a maestrului Ramakrishna: 

«Dacă ar fi să măsurăm profunzimea experienţelor spirituale, trebuie să 
observăm la individul respectiv statornicia, capacitatea de renunţare, puterea de 
caracter, diminuarea tendinţelor spre distracţii etc. Doar după acest singur criteriu, şi 
nu după alte semne, poate fi evaluată puritatea extazului.» 

Aceste citate fac trecerea către un sens mai profund atribuit 
„iluminării”. Dacă, într-o formulă laconică, am considera că iluminarea 
prin elevarea conştiinţei umane stă sub semnul LEGII EVOLUŢIEI , 
atunci iluminarea prin coborârea conştiinţei spirituale stă sub LEGEA 
GRATIEI . 


3 

După spusele lui U.G.Krishnamurti, „iluminarea” poate semnifica o 
transformare radicală a funcţionării creierului, fără nicio conotaţie 
mistică! Conştiinţa spirituală coboară (parţiali în planul fizic, unde 
acţionează direct. înglobând în ea conştiinţa umană . Cei binecuvântaţi cu 
o astfel de metamorfoză spontană, ce nu poate fi prognozată sau 
pregătită, nu au neapărat preocupări în chestiunile spirituale sau abilităţi 
supraomeneşti. Dacă totuşi iluminatul este şi un mistic, atunci puterea 
lui de influenţă asupra semenilor creşte - este un dublu iluminat, sau 
chiar un mare iluminat, precum Isus sau Buddha sau Ramakrishna sau 
Ramana Maharishi! 

Acest gen de iluminare poate trece neobservată dacă cei din jur nu 
au o sensibilitate spirituală. Să ne amintim de iluminatul Ilie Cioară 26 , 
căruia vecinii îi spuneau „nea Cici”\ Doar atâta reprezenta el pentru acei 
oameni: un nene oarecare, bătrân, singur şi sărac. Nu simţeau că ar putea 
câştiga prea multe din prezenţa lui, fiindcă nu puteau înţelege ori simţi 
„câştigul spiritual”. 

Mintea iluminatului poate descoperi lucruri inedite şi importante 
atunci când se apleacă asupra vreunei probleme care îl interesează la un 
moment dat (mistica indiană numeşte acest gen de cunoaştere 
superioară „prajna” sau intuiţie spirituală). Singurul neajuns este că nu 
prea îl mai interesează nimic lumesc, material. Uneori ar putea părea 
chiar indiferent, blazat, absent - şi aceasta pentru că mintea sa nu mai 
acţionează, ci doar reacţionează, ca o oglindă . (Spre deosebire de 
bolnavul abulic sau autist, iluminatul poate ieşi oricând din starea de 
neutralitate dacă este stimulat din exterior!) 

Sigur, aţi putea spune despre oglindire, dar oricine este bun cu cei 
care îi fac bine şi este rău cu cei care îi fac rău! Nu trebuie să fii 
iluminat pentru a te comporta astfel! Nu mă refer la acest 
comportament banal. în cazul contactului cu un iluminat, reacţia sa este 
imprevizibilă, ea fiind dictată de ceea ce interlocutorul are în întreg 


26 http://spiritus.webege.com/viata-spirituala/ilie_cioara.htm 

biocâmpul său, de unele aspecte subtile neconştientizate, de ce este mai 
important sau necesită ajutor imediat. Nu e vorba de o imitare a 
comportamentului celuilalt, ci de o oglindire a complexităţii sale psihice. 

Dar pentru că nu putem raţionaliza acest comportament, este 
evident că nu putem distinge un iluminat de orice alt om, purtarea sa 
poate fi surprinzătoare, ieşită din standarde. 

lată ce remarca marele înţelept indian Ramana Maharishi: «Un înţelept plânge 
cu cel care plânge, râde cu cel care râde, se joacă cu cel ce se joacă şi cântă cu cel 
care cântă, devenind cântecul însuşi. Prezenţa sa este precum o oglindă extrem de 
pură. Ea reflectă imaginea noastră, aşa cum suntem. Noi suntem cei care ne jucăm 
rolurile în această viaţă. El este oglinda sau scena pe care se desfăşoară 
spectacolul; nimic nu o poate atinge, ea fiind numai un suport.» 

Iar maiorul Chadwich spunea despre prima sa întrevedere cu Maharishi 
următoarele: «Am simţit pacea extraordinară, graţia, emanate de prezenţa sa. 
Aveam impresia că îl cunosc din totdeauna ... Era asemeni unei oglinzi care reflecta 
propriile mele sentimente. Dacă erai reticent şi intimidat, el părea mai rezervat, dar 
dacă răspundeai foarte natural îmbrăţişării atotcuprinzătoare a dragostei sale, atunci 
el te trata ca pe cineva asemeni lui.» (sursa citatelor 21 ) 

«Maharajji (Neem Karoli Baba) avea un comportament complet imprevizibil. Se 
hotăra brusc să viziteze pe cineva şi uneori rămânea acolo câteva zile, alteori după o 
jumătate de ceas se ridica şi pleca în grabă. Ram Dass povesteşte despre asta: 
Ajungi în casa lui. Ţi se spune: „Da, e aici!” Nu trebuie decât să-l aştepţi. Nu ştii însă 
ce va urma, pentru că Baba este mai mult decât imprevizibil. După o săptămână în 
care te-ai obişnuit să-l vezi ieşind din cameră la ora opt gândeşti: „E şapte şi 
jumătate. Mai am puţin.” Dar azi uşa rămâne închisă sau îl vezi doar când trece dintr- 
o cameră în alta, unde poate rămâne vreo două zile. E un test de răbdare pentru 
oricine. Şi de aspiraţie. Trebuie să înveţi să accepţi neprevăzutul.”» (sursa citatului 28 ) 

Pentru a pune în valoare un asemenea iluminat este nevoie de o 
stimulare din partea semenilor care îl apreciază - prin diverse solicitări 
de natură elevată, preferabil spirituală. Fiind o oglindă perfectă, dacă 
oamenii îl iubesc, îl îngrijesc şi îi cer sprijinul, el le va returna înmiit 
dragostea şi nevoia de ajutor şi instruire spirituală. Va manifesta chiar 
entuziasm şi o energie debordantă în urmărirea oricărui ţel. 

Dacă însă acest maestru nepreţuit vieţuieşte într-un climat spiritual 
nociv, unde oamenii sunt interesaţi doar de partea materială a vieţii, el va 
rămâne o comoară virtuală, nedescoperită şi nefolosită spre binele 
oamenilor. Se va stinge lent, ca o lumânare fără aer... Şi de câte ori în 
istorie astfel de bijuterii umane nu au trăit incognito, nebăgaţi în seamă 
de nimeni! Totuşi, chiar şi aşa, simpla lor prezenţă a înnobilat spaţiul 
unde au trăit, ajutând astfel la evoluţia inconştientă a comunităţii 
omeneşti unde i-a pus Dumnezeu. Să nu ne mai mirăm însă că durata 
vieţii lor a fost uneori „prea scurtă”! Poate că semenii lor nu meritau 
îndeajuns ca să fie binecuvântaţi cu o astfel de prezenţă... 

în tradiţia mistică indiană, despre un astfel de iluminat se mai spune 
că se află în „sahaja nirvikalpa samadhi”, adică o stare supremă de 


2 7 http://liviugheOrghe.WOrdpreSS.COm/2Oi2/02/22/neStemate-ale-misticii-Orientale-ep-9/ 

28 http://caleaSpretine.WOrdpreSS.com/2Oi2/08/ll/exemple-de-damire-neCOnditionata-oferite- 
noua-de-maestrii-de-diamant-ai-orientului/ 

extaz, în care omul nu este „răpit” temporar din lumea fizică, ci în care 
trăieşte în mod continuu, clipă de clipă. în tradiţia Sufi poartă numele de 
„baqa-billah”. Tradiţia spirituală Zen pune accent deosebit pe obţinerea 
acestei forme de egalităţi a spiritului în viaţa de zi cu zi. 


ILUMINAREA OPREŞTE EXPERIENŢELE 

O lectură interesantă, dar cam greoaie, mi s-a părut a fi „Legea lui 
Unu (mesaje de la RaŢ, scrisă prin channeling de Caria Ruekert. E vorba 
de nişte dialoguri filosofice cu o entitate care s-a autodenumit „Ra”. 

în capitolul „11. AN EXTENSION OF THE iST DISTORTION ” 2 9 se 
vorbeşte despre „vălul uitării”. (Desigur, este vorba despre ceea ce 
filosofia Vedanta numeşte „maya” - mirajul cosmic - care ia forma 
particulară de „avidya”, ignoranţa spirituală a creaturii.) Acestui „văl” i 
se dă o utilitate filosofică ce îl poate frapa pe cel neiniţiat în doctrinele 
esoterice: .. Dacă nu ar exista posibilitatea erorilor de înţelegere, atunci nu 
ar mai exista experienţe ” (B3, 24). 

Ar însemna oare că, dacă luptăm pentru elevarea spirituală şi 
eliminarea ignoranţei spirituale, aceasta ar fi contrar dorinţei 
Creatorului? Desigur că nu. Orice acţiune produce o reacţiune. Este 
principiul al III-lea al mecanicii, extins la nivelul Universului. Creatorul 
Unic a produs Lumea inventând multiplicitatea şi scufundând-o într-un 
gen de iluzie, de uitare a Unităţii originare. Dar această acţiune primară a 
creat instantaneu o contrareacţie, şi anume dorinţa creaturii de a se 
reîntoarce la Sursa sa. Este precum întinderea şi contracţia unui elastic. 
Maya, ca fenomen cosmic, nu poate fi eliminat de creatură, dar, din 
momentul în care ea a devenit conştientă de acest fenomen la scară 
redusă (ca avidya ), ea poate să îl elimine din propria conştiinţă. 

Motivul pentru care am tratat acest subiect abstract şi dificil este 
acela că are legătură cu tema iluminării spirituale. 

Iată un memento despre ce am scris în lucrările noastre despre 
conştiinţa umană: Conştiinţa umană este desprinsă din Conştiinţa 
spiritului, pe durata încarnării terestre, şi dotată cu o relativă 
independenţă sau liber-arbitru. în acest sens, „vălul ignoranţei” care 
separă conştientul (limitat şi supus greşelii), de inconştient (infinit şi 
atotştiutor), este chiar această distanţă, separare dintre cele două 
conştiinţe. Ignoranţa spirituală nu afectează decât partea de conştiinţă 
devenită „umană”, dar nu şi conştiinţa spiritului, rămasă perfect lucidă, 
fiind cel mai apropiat şi permanent sprijin spiritual al omului. 

Aşa cum am afirmat anterior, în sensul cel mai profund acordat 
stării de iluminare , ea constă în coborârea conştiinţei spirituale în planul 
fizic, de reunire a celor două tipuri de conştiinţă (umană si spirituală) nu 
după moarte, ci chiar în timpul vieţuirii terestre. Aşa se distruge avidya. 
Nu mai rămâne loc pentru erori de înţelegere, pe care ignoranţa 


2 9 http://www.spiritofra.com/Ra-section%202.htm 

spirituală le-a generat întotdeauna. Atunci, conform citatului de mai sus 
(B3, 24) nu ar mai putea apare experienţe!!! 

Ajunşi în acest punct, vom încerca să coborâm discuţia de la nivelul 
filosofic la cel practic. Starea de iluminare profundă, experimentată de 
unii semeni de-ai noştri, confirmă acel citat straniu. Iluminaţii nu mai 
sunt interesaţi de nimic lumesc; ei nu mai acţionează, ci doar 
reacţionează . E vorba, pur şi simplu, de lipsa de interes pentru 
experienţele pământeşti . Explicaţia filosofică simplă ar fi că Divinul-cel- 
mic s-a regăsit în Unitatea-cea-mare şi nu mai doreşte să continue jocul 
„de-a faţa ascunselea” cu sine însuşi. Conştiinţei umane (încă parţial 
separată de conştiinţa spirituală) îi va lipsi acum imboldul către 
experimentare, specific doar fiinţelor aflate sub vălul avidya. Iluminatul 
va continua să aibă nevoi şi dorinţe umane obişnuite, simple, biologice, 
dar în plan psihic , nu va mai resimţi acel puhoi de dorinţe şi gânduri care 
îl mână pe omul comun. 

Se poate găsi o aparentă similitudine între dorinţa Luceafărului 
eminescian „Mz'-e sete de repaos” şi dorinţa unui sinucigaş, care nu mai 
suportă încercările la care îl supune viaţa? NU, sinuciderea nu are nimic 
comun cu iluminarea! Iluminatul nu are nicio dorinţă, nici ataşament, 
nici repulsie, este total neutru. Dacă trebuie să trăiască 100 de ani, o va 
face. Dacă însă trebuie să moară acum, o va face. Dimpotrivă, un 
sinucigaş este plin de dorinţe neîmplinite, de frustrări şi îndoieli. El este 
nemulţumit şi cu viaţa actuală, regretă şi că va muri, va regreta şi mai 
tare, în viaţa de dincolo, dacă va pune în practică intenţia sinucigaşă... 

în esenţă, majoritatea problemelor sunt rezultatul dorinţei 
inconştiente a oamenilor de a rezolva ceva, de a îndepărta obstacole, de a 
învăţa prin erori. De aceea apar. Problemele ar putea dispare rapid dacă 
- printr-un miracol - oamenii ar deveni înţelepţi, pricepând că sunt 
victimele unor înscenări, înşelaţi de aparenţe şi conduşi de porniri 
iraţionale. Desigur că nu se întâmplă asta. Dar potenţialul unei rezolvări 
generale există pentru fiecare om în parte, ca şi pentru întreaga omenire. 
Prea puţini sunt însă cei interesaţi de soluţiile fiabile şi globale. Ar fi 
poate prea plictisitor?! Oamenii sunt dornici de scandal, de luptă, ca 
apoi, obosiţi, să renunţe la vechile apucături defecte. E ca un teatru 
cosmic, unde personajele nu mai vor să iasă din scenă. 

22 august 2012 

LEGEA CONFUZIEI 


Deschid acest articol cu o referinţă pe care am mai citat-o, anume 
„Cartea lui Ra” 3 °, scrisă prin channeling de Caria Ruekert. în 
consideraţiile filosofice din acea pagină de internet se face o scurtă 
referire la aşa-numita „lege a confuziei” - LAW OF CONFUSION - care 
nu trebuie încălcată de spirite atunci când relaţionează cu fiinţele umane. 
Denumirea este pe deplin justificată, în ciuda paradoxului pe care îl 
creează (căci orice lege ar trebui să înlăture haosul, nu să îl garanteze, 
nu-i aşa?!). LEGEA CONFUZIEI protejează ignoranta spirituală a 
oamenilor [ayidya} ÎN NUMELE unei legi si mai importante, supreme. 

numită LEGEA LIBEREI VOINŢE (liberul arbitru) . 

Cu alte cuvinte, „legea confuziei” spune că ignoranţa spirituală 
(< avidya ) poate fi înlăturată „legal” (adică respectând Legile Divine) 
numai dacă nu se încalcă liberul-arbitru al fiinţei umane. Această 
condiţie metafizică îl va interesa numaidecât pe aspirantul spiritual, cel 
care se străduieşte să elimine avidya din viaţa sa (urmărind astfel să 
îndeplinească „legea evoluţiei”). 

în cele ce urmează voi da câteva exemple de aplicare concretă a 
obligaţiei de a nu încălca liberul arbitru în trei direcţii principale de 
cercetare spirituală: cunoaşterea de sine, cunoaşterea lumilor invizibile şi 
cunoaşterea viitorului. 


Cunoaşterea de sine 

Isus vorbea maselor în parabole, ca să lase loc de răzgândire celor 
indecişi, necopţi spiritual, cu alte priorităţi personale. Şi au fost destui 
care întâi l-au ascultat vrăjiţi, pentru ca ulterior să uite de îndemnurile şi 
prezenţa Sa impetuoasă. Poate că, în vieţile următoare, au devenit 
căutători asidui ai Adevărului. 

Totuşi, în condiţiile de azi, se impune o afirmare deschisă şi 
argumentată a tezelor spirituale precum nemurirea, reîncarnarea sau 
iluminarea. Fără a forţa decizia nimănui, e necesară răspândirea în masă 
a acestor subiecte, pentru că „recolta s-a copt”. A trecut timpul „ocultării” 
cunoştinţelor spirituale, azi totul se dă pe faţă, lumina e scoasă de sub 
obroc. Şi asta, pentru ca toţi cei însetaţi de spirit să se poată adăpa la 
izvorul înţelepciunii divine. A venit vremea unei treziri largi din somnul 
provocat de avidya, dar fiecare după putinţa sa. Nimănui nu trebuie să i 
se forţeze mâna şi, mai ales, creierul. 

* * * 


3 ° http://www.spiritofra.com/Ra-section%202.htm 

Este aproape firesc ca spiritele imature . încarnate sau neîncarnate, 
să se ferească de învăţăturile spirituale şi chiar să batjocorească 
îndemnurile spre trezirea spirituală. Ele vor, dimpotrivă, să 
experimenteze cât mai mult viaţa şi lumea aceasta fizică, cu bune şi cu 
rele. Mai au încă atâtea de descoperit!... Cine are urechi de auzit, să audă 
- iar cine nu, să dea muzica la maximum şi să petreacă! 

* * * 

Un înţelept nu-şi va oferi ajutorul spiritual fără să i se ceară, direct 
sau subtil. El nu vrea să intervină brutal asupra liberului arbitru al 
oamenilor. Probabil că, în final, sfatul i-ar fi oricum respins dacă nu este 
solicitat şi nu există încredere. Suferinţa este peste tot, iluminatul o vede 
şi ar vrea s-o diminueze. în acelaşi timp, nu se implică emoţional mai 
mult decât situaţia o merită, ştiind că totul face parte din spectacolul 
cosmic. Dacă Spiritul îl îndeamnă să realizeze o misiune umanitară sau 
spirituală, el o va întreprinde, fără a aştepta recunoştinţa oamenilor. 
(Uneori, pot trece decenii sau secole până să apară rezultatele!) Totodată, 
va avea grijă să nu agreseze pe nimeni impunându-i opinia sa superioară. 


Cunoaşterea lumilor invizibile şi a legilor superioare 

ale manifestării 

Comunicările primite de la spirite sunt limitate automat atât de 
limbajul uman, cât şi de conceptele noastre învechite. Mai mult, se supun 
interdicţiei de a nu conţine informaţii de natură a încălca liberul arbitru 
al oamenilor. Cum se ia decizia care mesaje dăunează şi care nu, este 
treaba spiritelor superioare. Ele deţin înţelepciunea aceasta şi îşi păzesc 
comoara cerească de neaveniţi. Iar dacă spirite imature dialoghează cu 
mediumii, ele nu pot oferi date prea utile despre lumile subtile; însăşi 
propria lor ignoranţa le scuteşte de dezvăluiri inoportune. Spiritele mai 
elevate sunt condiţionate de un fel de „ conspiraţie a tăcerii ”, iar mesajele 
lor sunt supervizate de spiritele foarte înalte, care le obligă la respectarea 
unei discipline stricte. De aceea, ca regulă generală în comunicările 
mediumnice, spiritele serioase vorbesc destul de lapidar, misterios, 
aşteaptă să fie întâi întrebate, răspunzând la nivelul interlocutorilor şi nu 
se năpustesc să dea răspunsuri la întrebări nepuse. 

* * * 

în ziua de azi, s-au multiplicat masiv cărţile şi alte surse de 
informare spirituală. Fiecare dintre ele (cele autentice) conţin unele mari 
adevăruri, dar şi mici erori sau interpretări exagerate. Doar privind 
întreg tabloul comunicărilor spiritiste (channeling) şi corelându-le cu 
inteligenţă am putea, într-un final, să recompunem o imagine globală 
mai aproape de realitate. Să fie această abundentă de informaţii tot o 

uneltire a „legii confuziei” ? Căci puţini sunt cei care au posibilitatea de a 
studia tot ce apare în domeniu... 

Fiul celebrul „profet adormit” american Edgar Cayce spunea: 
«Alegerea cuvintelor, a frazelor, confuziile gramaticale proprii domnului 
Cayce fac deseori obscure multe pasaje din lecturile sale. La ora actuală 
nu suntem pregătiţi să explicăm pe deplin această dificultate.» (Dorothee 
Koechlin de Bizemont - Profeţiile lui Edgar Cayce, pag.281) 

* * * 

„Legea confuziei” se aplică la comunicările cu latura conştientă a 

omului, cu mintea raţională şi limitată a sa. Dar nu şi asupra 
informaţiilor vehiculate de subconştientul omului! 

De exemplu, să presupunem că o anumită informaţie nu trebuie să 
fie cunoscută de cineva, pentru că temperamentul, prejudecăţile sau 
amintirile l-ar determina să acţioneze intr-un mod nepotrivit şi chiar 
dăunător pentru sine şi ceilalţi, provocând astfel un haos inutil în 
armonia sferei sale de viaţă. Prin urmare, nu i se va furniza direct şi clar 
informaţia respectivă, ci se va păstra o anumită ambiguitate sau va fi 
chiar minţit. 

în schimb, subconştientul său va avea oricând acces la ceea ce omul 
doreşte intens să afle. Transferul acestei informaţii se va face prin vise, 
prin intuiţii, prin sincronicităţi ori semne interpretabile etc. Acestea sunt, 
desigur, mijloace imperfecte, care, oferind informaţia sensibilă, lasă 
totodată loc pentru libertatea alegerii. Căci omul ar putea oricând să se 
îndoiască: să cred în acel vis? oare nu m-a înşelat intuiţia? viziunile 
primite în meditaţie nu sunt oare un joc al imaginaţiei? în acest mod 
ocolit, nu i se va altera liberul arbitru într-o situaţie în care trebuie să 
aleagă neinfluenţat de părerile altora şi fără prejudecăţi fataliste. 

Din păcate, aceste aspecte delicate şi înţelepte, ce apără dreptul 
omului la libertatea deciziei, nu sunt deloc luate în seamă în societate. 
Am putea spune că, în general, oamenii tânjesc să îi forţeze pe ceilalţi să 
joace după cum vor ei, să îi manipuleze, să îi oblige la cele mai urâte 
acţiuni contrare voinţei, bunului simţ sau demnităţii. Ba, mai există şi 
unele şcoli „iniţiatice” sau tradiţii vrăjitoreşti care utilizează anumite 
energii şi cunoştinţe tocmai în scopul de a încălca liberul arbitru al 
semenilor! Astfel de energii şi iniţieri nu sunt date cu voie de la 
Dumnezeu, ci din alte surse „alternative”, care se bucură să încalce, 
samavolnic, dorinţele victimelor. 


* * * 

Magicienii şi mentaliştii autentici, aşa cum aţi putut vedea în 
spectacolele lor, nu încearcă să ne convingă cu orice preţ că ei au puteri 
paranormale. Lasă să planeze suspansul şi ambiguitatea asupra 
metodelor pe care le folosesc, tocmai pentru a lăsa libertatea ..scepticilor 
de profesie” să rămână ignoranţi . în principiu, fiecare trebuie lăsat să 

gândească singur şi să creadă ce vrea, conform cu nivelul de evoluţie 
spirituală şi cu alte caracteristici personale. Magicienii care, la un 
moment dat, s-au ambiţionat să îşi dovedească puterile supraomeneşti 
fără putinţă de tăgadă au fost pedepsiţi de „legea confuziei”. 

Şi aici se impune un amendament: în zilele noastre, anumiţi 
mentalişti (precum David Blaine sau Dynamo) fac demonstraţii publice 
ale puterii lor mentale, fizice şi spirituale indubitabile. Constatăm o 
tendinţă clară, inspirată de lumea lui Dumnezeu, spre a elibera omul de 
ignoranţa spirituală şi a primi străfulgerări din vastele ştiinţe spirituale, 
care pot schimba radical viaţa de pe planetă, apelând la resursele infinite 
ale psihicului uman. 


* * * 

Astăzi, în vremea multiplicării mesajelor obţinute prin „channeling”, 
mulţi afirmă că ei comunică mental cu extratereştrii. în realitate, prea 
puţini o fac. Majoritatea sunt, în schimb, contactanţi ai spiritelor 
invizibile. Spiritele se declară drept ..extraterestri” mediumilor cărora 
lumea spiritelor nu le este deloc familiară, însă au un mare interes în 
chestiunea vieţii inteligente venind de pe alte planete. Uneori, ar fi nevoie 
de o muncă de lămurire şi de informare mult prea mare pentru ca un 
ufolog (al cărui prototip ar fi omul cu o gândire mai concretă şi 
materialistă) să fie convertit la credinţa în fiinţe inteligente imateriale, 
care, în plus, au legătură şi cu domeniul religiei, atât de compromis în 
ochii multora. în concluzie, în unele astfel de cazuri, spiritele nu au nicio 
jenă să se prezinte cu identitatea dorită de contactant, atâta timp cât 
acest „truc” ajută la buna înţelegere, transmiterea unor informaţii 
preţioase şi modelarea benefică a caracterului moral al oamenilor. 

* * * 

Aşa cum Isus s-a înfăţişat după moarte apostolilor în forma Sa 
umană, şi alte spirite se arată uneori oamenilor ca „fantome” foarte 
asemănătoare ultimei încarnări umane, uşor de recunoscut de cei 
apropiaţi. Acest fapt i-a îndemnat pe mulţi să creadă că forma spiritului 
după moarte este la fel cu a trupului uman. Evident, este o confuzie. 
Forma spiritului este cea sferică , având mai multe învelişuri, ca o aură. 
Mai mult, personalitatea sa diferă de cea a omului pe care l-a animat în 
ultima sa încarnare. Şi e normal să fie aşa, deoarece spiritul locuieşte 
într-un spaţiu cu totul alte proprietăţi decât cele ale dimensiunii fizice. 

* * * 

Multe relatări ale trăirii iluminatorii cosmice ne descriu sentimentul 
de cunoaştere cosmică. Atunci ai senzaţia clară că poţi cunoaşte orice şi 
chiar afli numeroase informaţii. Dar, la revenire, ai uitat totul ! Cât de 
nedrept este!... 

O posibilă explicaţie este că trăirea metafizică s-a datorat ieşirii 
Conştiinţei umane alături de Spiritul său intr-un spaţiu pe care mintea 
obişnuită nu îl înţelege. Mai exact, amintirea acestei experienţe 
extraordinare depinde de cantitatea de „minte de rezervă” care a fost 
luată de Conştiinţa umană în respectivul periplu astral. La primele 
experimente, Conştiinţa nu reţine nimic, fiindcă nu a ştiut sau nu a putut 
să îşi ia alături un „fragment de minte”... Odată cu repetarea trăirilor 
spirituale, amintirea lor se ameliorează. 

Un exemplu real: Tom Sawyer, camionagiu semianalfabet, a suferit 
un accident din care a intrat într-o experienţă în preajma morţii (NDE), 
când Lumina beatifică i-a dezvăluit o întreagă bibliotecă universală de 
cunoaştere. La întoarcere, a început să studieze asiduu fizica cuantică. 
Dar singurul indiciu, singurul cuvânt cu care s-a întors din moarte a fost 
„cuantic” şi nimic mai mult... Oare ce s-ar fi întâmplat dacă ar fi păstrat 
în memoria curentă trăirea mistică integrală? 

* * * 

Descrierile experienţelor pe care le trăiesc unii consumatori de 
droguri ne sugerează faptul că aceştia nu „halucinează”, ci efectiv 
călătoresc în dimensiuni paralele. Dar pentru că nu sunt capabili să 
integreze experienţele lor, acestea nu vor fi decât o jalnică parodie a ceea 
ce trăiesc misticii. O zicală spune, comparând „nebunii după Dumnezeu” 
cu nebunii din ospicii, că „ în timp ce misticii înoată în oceanul cosmic, 
bolnavii psihic se îneacă în el ”. 

«Schizofrenicii descriu o senzaţie de lipsă de demarcaţie între ei şi ceilalţi, 
certitudinea că gândurile nu le mai aparţin. în loc să vadă persoanele, obiectele şi 
conceptele ca pe nişte lucruri individuale, ei le văd adeseori ca pe nişte membri ai 
unor subcategorii din ce în ce mai largi. 

în timp ce schizofrenicul nu primeşte decât bufeuri despre natura holografică a 
universului multidimensional, maniaco-depresivul este mult mai implicat şi se 
identifică cu trăirea sa, cu grandilocvenţă. El este neîncetat asaltat de gânduri care îi 
parvin în valuri, ceea ce-l face să mintă şi să-şi manipuleze anturajul. Rezultatul: 
haosul şi confuzia, din care apar erupţii creatoare ocazionale. Apoi individul redevine 
deprimat când coboară de pe culmile ireale ca să înfrunte din nou realitatea 
cotidiană.» (citat preluat din Patrick Drouot, „Vindecare spirituală şi nemurire”, 
pag.66) 

în această situaţie, este explicabil de ce cadrele medicale educate 
într-un spirit materialist nu vor înţelege niciodată că un mistic nu este un 
alienat mintal, neavând nici măsura diferenţierii lor. Aceşti medici ar 
putea rămâne toată viaţa străini de viaţa spirituală tocmai din cauza 
acestei confuzii profesionale. Pentru ei, s-ar putea dovedi o provocare 
extrem de dificilă să se apropie de realităţile invizibile... 

Cunoaşterea viitorului 

Există multe metode de divinaţie (aflarea viitorului), printre care 
foarte populare sunt datul în cărţi sau ghicitul în cafea. Se întâmplă că, 
uneori, ghicitorul are un talent evident. Nu întotdeauna are însă şi 
diplomaţia sau tactul psihologic necesar de a comunica informaţiile de 
mare importanţă pentru clientul său. Greşeala comună întâlnită la astfel 
de ghicitori amatori este faptul că văd viitorul ca fiind fix şi de neevitat. 
Ei induc acelaşi sentiment de neputinţă şi fatalism în client, foarte 
periculos când informaţia îi poate afecta puternic şi direct viaţa. Poate 
tocmai din acest motiv, ca o măsură de protecţie psihologică, divinaţia 
este bine să fie socotită doar o formă de divertisment ... Să reţinem deci că 
viitorul poate fi modificat prin voinţa, intens angrenată, a omului. în 
citirea viitorului, primim o variantă mai probabilă a sa, dar care nu este 
singura şi nici obligatorie. 


* * * 

Apelarea la ajutorul unui clarvăzător se face în situaţii serioase. 
Spusele sale au o greutate mult mai mare decât a unui ghicitor sau 
astrolog, fiindcă un clarvăzător autentic citeşte informaţiile din aura 
clientului ori din akasha (memoria universală). 

De multe ori, subiectul discuţiei este amorul şi găsirea jumătăţii! 
Uneori, clientului i se poate prevedea faptul că are şanse să cunoască, 
peste o perioadă de timp, pe cineva potrivit să-i devină partener de viaţă. 
El este deseori tentat să insiste cu întrebări indiscrete de genul „Cine 
este? Cum arată? Cum îl/o cheamă?” etc. O greşeală a clarvăzătorului ar 
fi să îi dezvăluie toate detaliile. Nu este oare mai omenesc să-i fie lăsată 
libertatea de a-si alese singur partenerul, pe baza intuiţiei si afinităţilor ?! 

Ideile fixe despre cum trebuie să arate partenerul predestinat te-ar 
putea împiedica să îţi recunoşti alesul, mergând pe o pistă falsă . Sau, 
dimpotrivă, te-ai putea simţi forţat să accepţi o persoană pe care, iniţial, 
nu o placi aşa cum te-ai fi aşteptat... Dar există şi în acest caz o ultimă 
supapă de siguranţă, deschisă de subconştient: uitarea . în preajma 
întâlnirii destinice, ai putea uita ceea ce ţi s-a prezis cu ceva timp în 
urmă, rămânând să-ţi joci rolul în deplină libertate şi spontaneitate. 

* * * 

Mediumul dialoghează zilnic cu spiritele care îl ajută în munca sa, 
având şi el curiozităţi omeneşti despre viitorul său personal. Primeşte 
informaţii detaliate despre unii şi alţii, dar datele despre propriul său 
viitor nu sunt foarte clare, de cele mai multe ori. Motivul este acelaşi şi 
anume păstrarea libertăţii, pentru a nu se simţi constrâns de voinţa sau 
ştiinţa spiritelor. Aceşti îngeri îi oferă exact atâtea informaţii câte poate 
duce la un moment dat. Ulterior, când este pregătit sufleteşte, poate afla 
mai multe. 

Să ne amintim aici de exemplul Marelui Maestru Isus Cristos, care a 
ştiut cu luni şi chiar ani înainte că avea să fie ucis. Mintea sa era atât de 
pură şi lucidă, încât nimic nu i se putea ascunde. Iar conştiinţa Sa umană 
era în deplină armonie cu Spiritul Său, ceea ce făcea ca voinţa Spiritului 
să devină şi voinţa minţii Sale. Astfel putem explica de ce Maestrul a 
putut trăi liniştit cu conştiinţa faptului că va fi ucis nu peste mult timp. 
Nu doar că a trăit, ci a acţionat intens, în sensul împlinirii destinului Său 
măreţ, dar crud. Liberul său arbitru nu a putut fi afectat deloc de faptul 
că ştia - deşi încă mai spera în şansa unei redresări - spre ce final 
cumplit se îndreaptă. 


Despre libertatea voinţei 

Filosofic vorbind, VOINŢA LIBERĂ (independentă de cea a 
Creatorului Unic) a fost primul pas al lui Dumnezeu atunci când a pornit 
la facerea creaturilor şi a lumii. (Atenţie la semnificaţia cuvintelor: chiar 
dacă este independentă , aceasta nu înseamnă că voinţa creaturii trebuie 
să fie neapărat diferită de cea a Creatorului!) 

Apoi Dumnezeu a creat LOGOSUL (cuvântul divin), adică vibraţia 
primordială, care conţine în sine Iubirea şi Ştiinţa Sfântă. în pasul trei, a 
creat LUMINA divină, care, practic, generează Creaţia. Această „Sfântă 
Treime” naşte restul Creaţiei universale. 

în limbajul shivaismul ar fi vorba despre: Iccha Shakti (voinţa 
divină), Jnana Shakti (cunoaşterea divină) şi Kriya Shakti (acţiunea 
creatoare divină). 

Existenţa liberului arbitru are însă şi neajunsul de a putea alese răul . 
Acest aspect îi face pe mulţi dintre cei care suferă să îl acuze pe 
Dumnezeu. Dar îndreptarea liber consimţită a omului către valorile 
binelui este un fel de asceză care îi creşte foarte mult meritele, astfel încât 
entitatea spirituală poate progresa foarte mult când se află încarnată. 
Dacă binele ar fi obligatoriu, nu s-ar înregistra mari progrese, fiindcă nu 
s-ar strânge nici merite. 

în lumea astrală superioară, este dificil pentru spirit să acţioneze 
contrar vibraţiei naturale pozitive, de aceea s-ar putea spune că acolo 
liberul arbitru este diminuat, în comparaţie cu cel pe care îl au oamenii 
pe Pământ. Din acest motiv, evoluţia se face mai lent. De aceea, 
majoritatea entităţilor în curs de evoluţie preferă să se încarneze, pentru 
a evolua mai rapid, cu toate riscurile, mai ales riscul de a alege drumul 
răului. 

în legătură cu libertatea voinţei, Maestrul Yogandanda spunea că «nu trebuie 
să ne impunem practicarea altruismului, pentru că aşa nu vom realiza nimic. O 
calitate impusă cu forţa devine o povară. Cel mai bine este să împărtăşim şi să 
dăruim pentru propria noastră bucurie - o bucurie care să ne înalţe atunci când 
vedem că am putut înlătura din inima celorlalţi nefericirea fizică, mentală sau 
spirituală.» 

8 octombrie 2012 

NU EXISTĂ ILUMINARE?! 


Uppaluri Gopala Krishamurti . Nu e doar un iluminat, ci şi un simbol 
al „furiei metafizice” (!?!). Acest interlocutor se adresează exclusiv celor 
care deja şi-au umplut mintea cu multe cunoştinţe din spiritualitate, 
studiind cam tot ce era de vază în acest domeniu. 

Iată o carte a sa: „ Mintea e un mif’^ 1 . Furia lui U.G. Krishnamurti nu 
este contrafăcută, nu e o înscenare de tip Zen, nu-i o tehnică de oprire a 
minţii. Este reală şi te loveşte cu putere. Nu-i nevoie să citeşti toată 
cartea. Dacă eşti pregătit, ţi-ajung câteva pagini. îţi schimonoseşte toate 
iluziile create de lecturile despre mistica iluminării. Te aduce la zero. 
Orice argument spiritual ai aduce, el ţi -1 neagă, făcându-te să renunţi la 
„ştiinţa” ta care nu duce niciunde. 

Au mai existat maeştri spirituali care spuneau că „nu au ce să ne 
înveţe, fiindcă deja suntem iluminaţi”. Unul dintre ei a fost H.W.L. 
Poonja, numit de discipoli Papaji. El nu le promitea nicio învăţătură, dar 
ei îi stăteau frumos alături, ani la rând. Iar Papaji avea un suflet fin şi 
lacrimi de compasiune pentru toţi. Iar unora le oferea revelaţii 
spirituale ^ 2 (să le fi împrumutat temporar conştiinţa sa divină, asemenea 
unui fachir care hipnotizează publicul să vadă ceea ce mentalizează el?). 

Dar lacrimile lui U.G. Krishnamurti sunt de mânie. Prin 
contrapunere, mesajul său ar fi că „nu are ce să ne înveţe, fiindcă nu 
există iluminare spirituală”. Când ceva astfel numit ia naştere, atunci 
dispare acea minte care l-a numit, cu toate definiţiile învăţate pe de rost. 
înjurăturile sale sunt sincere, furia sa e justificată. Tot ce mintea noastră 
a aflat despre iluminarea spirituală este o minciună! Nu poţi trece 
dincolo de abisul conceptelor uşurel, treptat, căţărându-te pe funii. Fie te 
trezeşti dincolo, fie rămâi aici, doar visând la ipotetice „iluminări”. 

Un alt iluminat din secolul XX, Gurdjieff, spunea, în esenţă, tot cam 
aşa şi anume că «omul (neiluminat) este adormit şi funcţionează ca un 
mecanism automat». Dar înţelegi acest adevăr doar când tu însuţi te 
trezeşti spiritual... 

O descriere a acestei înţelegeri spontane o face şi exploratorul dimensiunilor 
psihice Patrick Drouot, în cartea sa „Vindecare spirituală şi nemurire”: «Eram pierdut 
în visare când au intrat în sala de mese nişte bărbaţi şi nişte femei care discutau. N- 
am realizat ce mi se întâmpla, însă deodată totul a fost clar, exact, existam pur şi 
simplu. Timpul s-a oprit şi toate au devenit mai ample, gesturile, poziţiile, detaliile 
vestimentare, însăşi existenţa acelor persoane devenise un lucru minunat. Pe când îi 
priveam fascinat, am perceput o luminozitate diafană înăuntrul şi în jurul fiecărei 
persoane din grup; cu toate acestea, simultan am realizat că erau doar nişte fiinţe 
adormite, inconştiente de natura lor luminoasă. Forţa vitală a fiecărei fiinţe părea 
prinsă în capcana unei cochilii care stătea în calea oricărui contact cu realul şi tot 


3 1 http://www.scribd.com/ doc/ 47719313/Mintea-este-un-mit-U-G-Krishnamurti 
3 2 https://www.youtube.com/watch?v=CH9gY_7VSb8 
https:// www.youtube.com/ watch?v=iqOwPteS_Xg 

ceea ce ar fi putut fi iluminat de conştiinţa pură era cenuşiu şi parcă lipsit de viaţă. 
Mi-am dat seama că era acolo o aparenţă exterioară de viaţă, dar interiorul era 
numai o găoace goală. Cu câteva secunde înainte eram la fel ca ei; am înţeles atunci 
că numai o graniţă fină despărţea cele două stări ale fiinţei, apoi m-a străbătut fugitiv 
teama că voi uita această stare diferită şi totuşi atât de reală.» 

Furia lui U.G. Krishnamurti oglindeşte furia ta. Tu ai căutat din 
răsputeri şi nu ai găsit, iar acest iluminat neconformist îţi spune că nici 
nu poţi găsi. Mintea nu ştie cum şi nici nu poate să caute. Şi mânia lui 
este credibilă, fiindcă a trecut prin toate etapele teoriei şi practicii 
spirituale de înalt nivel. A atins şi starea de extaz yoghin (, samadhi ), dar a 
considerat-o a fi o păcăleală! E ca şi cum ai intra în sala obscură de 
cinematograf şi ai urmări un film extraordinar, dar după 2 ore trebuie să 
ieşi la lumină. Faptul că există lumi paralele nu te încălzeşte. Tu eşti aici, 
închis în mintea ta limitată şi rece. Chiar dacă treci câteodată dincolo, nu 
poţi trăi acolo. Tu aici fiinţezi, în această realitate fizică. Şi ar trebui să fii 
recunoscător pentru această ocazie! 

Nu există „iluminare”, fiindcă niciun proces condus conştient nu o 
poate produce, e de părere autorul. Dacă ceva merită numele acesta, 
atunci „trezirea spirituală” nu poate fi decât o mutaţie dramatică în 
structura şi funcţionarea creierului. Atunci, nu se ştie cum, apare acea 
stare nouă, numită de unii „iluminare”. Atunci, mintea nu mai 
acţionează, ci doar reacţionează. Ca o oglindă. Comparând gândurile cu 
apa, mintea veche este precum un râu învolburat, iar mintea nouă este 
precum un lac liniştit... 

Iluminatul român llie Cioară exprimă, poate mai clar, starea de iluminare în 
excelentul capitol IV, „Cărarea ascunsă” din cartea sa „Moartea morţii şi 
desăvârşirea”. 

U.G. Krishnamurti este un rebel spiritual, chiar materialist. E tipul 
de iluminat ce lipsea din galeria monştrilor sacri. De fapt, îi completează, 
deşi, prin vorbe, îi neagă. (A nu se confunda cu mult mai celebrul său tiz, 
Jiddu Krishnamurti33, celebrul conferenţiar!) Ar fi o mare greşeală să fie 
citit de un ignorant intr-ale spiritualităţii! E nevoie ca să fi studiat serios, 
să te fi umplut de speranţe că vei deveni, cândva, un supraom. U.G. 
Krishnamurti e cât se poate de realist şi te readuce la luciditatea omului 
obişnuit. Te face să cunoşti smerenia sinceră. 

Răspunsurile sunt adresarea lui directă către acele persoane care s- 
au săturat de texte şi făgăduieli. Ba chiar şi de acele experienţe 
paranormale interesante care nu le-au adus nicio schimbare reală în 
interior. Omul a rămas acelaşi şi cu un ego amplificat de puterile sale noi. 
Schimbarea reală vine odată cu transformarea de esenţă a minţii, 
descrisă de U.G. Krishnamurti. Fiecare o trăieşte în felul său personal. N- 
ai ce învăţa din experienţa altora. Ăsta-i şi paradoxul spiritualităţii pure: 
o studiezi, dar n-o poţi învăţa. 


33 http://krishnamurti-romania.blogspot.ro/ 


Răzvan Alexandru Petre - Filosof ie spirituală 


180 



Autorul vorbeşte celor cu mintea ascuţită şi care ard de dorinţa 
cunoaşterii. Nu celor leneşi şi înceţi. Se adresează celor care îşi pun 
întrebări, dar nu înghit soluţiile oferite de-a gata, frumos ambalate. El 
ţine foarte mult la unicitate şi originalitate, respingând automat toate 
prejudecăţile de orice fel. U.G. Krishnamurti este un dur, dar nu 
contează. Era nevoie de această duritate, ca să te trezeşti. Viaţa reală e 
dură. Iluminarea e un şoc, renunţarea la farmecele ego-ului. Nu se ştie 
cum apare, nimeni nu poate s-o spună. Există doar Graţia. Nicio 
garanţie, niciun merit. Aşa... Acum poţi fi cu adevărat liniştit! Bucură-te 
de drum şi nu te mai încorda că n-ai ajuns la capătul căii...! 

Este interesant de făcut o mică comparaţie între 3 iluminaţi ale căror 
cărţi le putem studia. Astfel, Ilie Cioară a urmat ani la rândul o practică 
spirituală, pe mai multe niveluri, iar într-o zi s-a trezit că s-a iluminat. Alt 
autor celebru, Eckhart Toile , după ani de chinuri psihice, a scăpat de ele 
atunci când, spontan, fără nicio pregătire, a fost iluminat. U.G. 
Krishnamurti a trăit iluminarea ca pe o operaţie pe creier dureroasă, în 
acord cu personalitatea sa revoltată, chiar eretică, dar sinceră. 

Oare se impune o practică spirituală pentru dobândirea 
iluminam? 

Nefăcând nimic (fizic sau psihic), nu vei primi nimic. Dimpotrivă, 
orice efort va produce un efect, fără îndoială, proporţional cu calitatea 
muncii depuse. în plus, practica spirituală ar fi un semn (adresat 
îngerilor ghizi) că ne dorim cu adevărat să scăpăm de vălul prejudecăţilor 
şi schemelor care domină omul neiluminat. Se impune însă cu tărie să 
existe în noi o aspiraţie lăuntrică către un ideal, o dorinţă de a vedea 
dincolo de aparenţe, multă sinceritate şi luciditate în autocunoaştere. 
Niciun om nu deţine însă reţeta secretă a iluminării (considerată a fi 
realizarea supremă), căci există multe condiţii ascunse, pe care doar 
Spiritul le cunoaşte... Graţia vine numai în măsura în care o suporţi şi te- 
ai pregătit s-o primeşti. 

Logica normală ar fi asta: se iluminează cine urmează o cale 
spirituală. Uneori mă gândesc însă că, paradoxal, cauzalitatea ar putea fi 
exact inversă! Ceva din tine presimte că, la un moment dat, vei primi 
graţia iluminării spirituale şi încerci să-i vii în întâmpinare cum crezi de 
cuviinţă: studiind, reculegându-te, meditând, comportându-te spiritual. 

E ca şi cum Regele îşi anunţă vizita iminentă în locuinţa ta. Doar n-o 
să rămâi nepăsător! Ai să faci curăţenie, te vei îmbrăca frumos, vei 
pregăti bucate alese şi o muzică nobilă. Iar Regele va avea răbdare să 
termini pregătirile, nu te va inoportuna înainte de a fi totul gata şi frumos 
aranjat... Şi atunci va intra în casa ta cu alaiul său maiestuos. 

Sau e ca şi cum ai primi o carte de colorat. Ţie nu-ţi rămâne decât să 
ascuţi creioanele şi să colorezi planşele. Dar desenele erau deja schiţate, 
cu tuşe groase. Asta ar însemna să urmezi o cale spirituală, oricare ar fi 
ea, tradiţională sau personală: să-ţi colorezi realitatea... Mai sunt unii 

„copii teribili”, precum U.G.Krishnamurti, care refuză să coloreze. Dar e 
dreptul lui, sunt desenele lui şi nimeni nu-i va lua cartea, care e un cadou 
de premiant din viaţa anterioară. 

Iată cum este descris în carte procesul trezirii spirituale a lui 
U.G.Krishnamurti (care pare a fi o „urgenţă spirituală” generată de 
ridicarea lui Kundalini): 

«Apoi stând pe bancă s-a întâmplat ceva: „ Dintr-o dată a avut loc o „explozie” în 
interior, dinamitând fiecare celulă, fiecare nerv şi fiecare glandă din corpul meu". 
Atunci continuitatea gândului a fost distrusă, au avut loc schimbări chimice şi mai 
ales schimbări neurologice, simţurile sale au început să funcţioneze la capacitate 
maximă, iar glandele care controlează organismul au început să aibă un rol mult mai 
important. La câteva zile după declanşarea acestor schimbări, U. G. a murit şi s-a 
întors la viaţă - cel puţin aşa povesteşte, că a murit printr-un fel de accident, însă 
corpul a găsit puterea de a reveni la viaţă. Gândul a căzut într-un făgaş natural şi 
odată cu acesta U. G. spune că a „căzut” în starea naturală a Omului. Din ziua când 
a stat pe acea bancă, un lung şir de schimbări au început să se petreacă cu 
organismul său, cea mai ciudată fiind un fel de schimbare în metabolism, care se 
exprima printr-o aparentă moarte clinică în care U. G. intra fără voia sa aproape zilnic 
(n.n. - este, cel mai probabil, vorba despre starea de samadhi, extazul yoghinilor şi 
al misticilor de pretutindeni). Toate aceste fenomene noi s-au stabilizat după o 
perioadă de aproximativ un an. De atunci, U. G. a dus o viaţă de nomad, mergând 
împreună cu Valentine prin toată lumea şi întâlnind tot felul de oameni care veneau 
la el ca să discute. Se pare că, după moartea iniţială prin care a trecut, a fost nevoit 
să reînveţe să vorbească, în orice caz o perioadă nu a vorbit aproape deloc, mai 
târziu zicând: „Ce poţi spune după un asemenea lucru?" Când s-a întâmplat anti- 
iluminarea, aşa cum o numesc prietenii săi, U. G. avea 49 de ani, iar când a murit, în 
anul 2007, avea 89 de ani. înseamnă că timp de patruzeci de ani a trăit anti- 
predicând în Europa, America şi India. 

„Asta-i tot. Biografia mea s-a terminat... Nu mai există nimic de scris şi nu va 
mai fi nimic de scris. Dacă oamenii vin şi-mi pun întrebări, eu răspund. Dacă nu vin, 
nu-i nici o diferenţă pentru mine... Eu nu am nici un mesaj anume pentru omenire, 
decât să spun că toate sistemele sfinte de a obţine iluminarea sunt nonsensuri şi că 
toată vorbăria despre a ajunge la o mutaţie psihologică prin conştienţă este un gunoi. 
Mutaţia psihologică este imposibilă. Starea naturală poate avea loc doar prin mutaţie 
biologică. ” 

„Nu ştiu ce mi s-a întâmplat. Nu am cum să-mi dau seama. Cumva am murit şi 
m-am întors la viaţă, liber de trecutul meu. Acest lucru s-a întâmplat fără voia mea şi 
în ciuda fundalului meu religios. Iar acesta este un miracol. Nu poate fi folosit ca 
model şi repetat de către alţii. ” » 


ii august 2012 

MIRACOLUL REALITĂŢII 


REALITATEA, CE E? 

Când vorbim despre „realitate”, ar trebui să definim ce înţelege 
fiecare prin acest cuvânt. în cele mai multe cazuri, 

- este REAL ceea ce este material : 

- este REAL ceea ce este acceptat de marea majoritate : 

- este REAL ceea ce este afirmat de oamenii de ştiinţă . 

Orice nu este REAL (în accepţiunile de mai sus) este, ce? desigur, 
IREAL. Dar asta nu înseamnă că nu există! 

Să privim următoarea schemă: 


Realitate EXTINSA 


fenomene „imposibile” 



Realitate COMUNĂ 
fenomene obişnuite 


fenomene 

discutabile 


o Fenomenele ce alcătuiesc Realitatea COMUNĂ sunt indiscutabile, 
evidente de la sine. Printre fenomenele obişnuite se numără, de exemplu, 
gravitaţia şi efectele ei. 

o Mai există o serie de fenomene discutabile, cu care unii sunt de 
acord, iar alţii pot să nu fie. Un astfel de exemplu ar fi legea karmei . 

Când ne referim la legea cauzei şi efectului, trebuie să o acceptăm, în 
principiu. Ea este predată chiar şi la fizica mecanică, în anii de gimnaziu. 
Când însă ne referim la efectele ce se manifestă de la o viaţă la alta, prin 
reîncarnare, unii nu înţeleg acest fenomen, prea subtil pentru mintea lor 
materialistă. 

o Intrăm astfel într-un teritoriu nou, al Realităţii EXTINSE. Aici au 
loc toate fenomenele considerate îndeobşte „imposibile”, deşi există 
mărturii ocazionale şi dovezi indubitabile despre ele. 

Un exemplu este aşa-zisa alimentaţie „breatharian” (prin 
similitudine cu „vegetarian”), sau în traducere, hrănirea aerobiană - doar 
cu aer (sau lumină, sau energie pură). Ea a fost constatată la unele 
persoane speciale (doar câteva la număr pe tot întinsul planetei!) cu 
numele ştiinţific de inedia : Bala Yogi, Therese Neumann, Jasmuheen... 
Ceva mai jos vă prezentăm un alt caz frapant: tânărul nepalez Ram 
Bahadur Bomjon. 

Credinţa în miracole se bazează pe Realitatea Extinsă. Miracolul ar 
putea fi definit, pe scurt, ca fiind un fenomen paranormal care ne 
transformă lăuntric atunci când asistăm la el (ne schimbă mentalitatea, 
ne oferă o percepţie mai largă a realităţii). Dacă pentru noi este doar un 
fenomen curios sau ciudat, nu e miracol, ci doar o curiozitate , pe care o 
uităm peste 5 minute sau 5 zile. Când suntem sensibili, putem vedea 
miracole la tot pasul, petrecute în tăcere şi sub forme aparent banale. Dar 
de obicei spunem că este miracol un lucru obişnuit care ce se petrece 
într-un mod nefiresc . Sau când se întâmplă lucruri absolut de 
neimaginat . 

O dovadă de înţelepciune ar fi să nu cerem Divinităţii miracole 
materiale. Guru Palden Dorje (prezentat mai jos) îi refuză pe admiratorii 
săi care îi cer să le rezolve chestiuni materiale. El spune că un Guru poate 
oferi doar învăţături şi iniţieri spirituale, iar Graţia sa se limitează la 
ajutoare de natură psihică şi energetică, care să-l inspire pe devot spre a- 
şi rezolva singur problemele. 


TÂNĂRUL BODHISATTVA DIN NEPAL 

în anul 2005, un băiat din Nepal, la vârsta de 15 ani şi-a programat o 
perioadă de 6 ani în care să nu facă altceva decât să mediteze, pentru a 
ajunge la nivelul lui Buddha. Zis şi făcut, s-a dus într-un loc izolat (pe 
care l-a schimbat de câteva ori din cauza aglomeraţiei provocate de 
curioşi) şi timp de câţiva ani nu a băut şi mâncat nimic. Doar a meditat, 
hrănindu-se cu energie subtilă, cu lumina divină34. 

Desigur, lipsirea de hrană nu a fost un mijloc de publicitate, el 
nefiind un fachir sau magician care speculează apetitul oamenilor de 
ciudăţenii. Dimpotrivă, era doar o metodă extrem de avansată spiritual 
de a se dedica 100% purificării - fizice, dar mai ales psihice. Fenomenul a 
fost documentat de o echipă de jurnalişti occidentali în „The Boy With 
Divine Powers ”35. 

După ce s-a trezit din lungile sale transe, „Buddha Boy”, pe numele 
de naştere Ram Bahadur Bomjon (sau noul nume budist de Palden 


34 http://en.wikipedia.org/wiki/Ram_Bahadur_Bomjon#Feats_of_inedia 

35 https:// www.youtube.com/ watch?v=dtpzmsqxN 2 g 

Dorje), le vorbeşte credincioşilor care îl venerează, în cuvinte simple, 
invocând necesitatea ca oamenii să trăiască respectând Dharma (legile 
spirituale, imperativele unei vieţi morale şi elevate) pentru a putea să-şi 
salveze sufletele şi însăşi planeta, aflată sub asediul unor forţe 
distructive^ 6 . 

Viaţa acestui adolescent unic este o dovadă în plus că reîncarnarea 
există . O asemenea forţă spirituală nu putea apare din neant, ci ea este 
manifestarea unui spirit înalt (numit bodhisattva în budism) reîncarnat 
într-un nou corp. PURITATEA sa este evidentă, fiind cea a unui spirit 
matur, înţelept, grav şi plin de compasiune. La vârsta când alţi tineri 
acumulează cunoştinţe despre lume şi îşi formează personalitatea, 
Bomjom aprofunda sursa şi mijlocul de ieşire din suferinţă a rasei 
umane. De-a dreptul miraculos!!! 

Mintea omului obişnuit nu înţelege cum ar putea omenirea să fie 
ajutată de un iniţiat care doar „stă cu ochii închişi”! Ar părea mai degrabă 
o metodă şmecherească de a se eschiva de la muncă, nu-i aşa?! Desigur 
că nu, ba deloc! Dimpotrivă, munca sa spirituală este extraordinar de 
grea şi nu o pot realiza decât indivizi rari. Mecanismul exact prin care 
meditaţia (sau rugăciunea, dacă vreţi) realizată de un sfânt ajută specia 
umană va rămâne un mister. Totuşi, ne putem imagina cum efluviile 
mentale emise de acesta purifică atmosfera subtilă, formată dintr-o 
aglomerare de gânduri venite de la toate fiinţele umane (subconştientul 
colectiv). Mai mult, întrucât mintea sa este expansionată peste tot 
întinsul planetei, va recepţiona instantaneu orice cerere de ajutor 
spiritual venită de la oricare om, indiferent de religia sa. 

Când ne gândim că acest adolescent a renunţat LITERALMENTE la 
6 ani din viaţă pentru ajutorarea întregii omeniri, parcă ne ruşinăm de 
vanităţile şi dorinţele noastre egoiste... De fapt, însăşi încarnarea sa într- 
un corp uman este un sacrificiu pe altarul salvării oamenilor de propria 
lor ignoranţă, egoism şi răutate. 


CE ESTE REALITATEA NON-DUALA 

Realitatea se extinde nu numai dincolo de percepţia obişnuită, ci 
chiar dincolo de limitele imaginaţiei. Imaginaţia omenească operează cu 
imagini şi forme. Mai există însă o realitate care nu are formă, unde 
trăiesc doar entităţi sferice luminoase ce nu au nevoie de un decor şi 
recuzită pentru a-şi juca rolurile. 

Iar dincolo de realitatea non-formă există una şi mai de neînchipuit: 
realitatea non-duală . Ce este aceasta, ne-o defineşte Tom Kenyon: 

«într-o stare non-duală de conştiinţă simţim că dispar opoziţiile, contrariile. în 
stările non-duale de conştiinţă, dualitatea - aşa cum este percepută în existenţa 
relativă - dispare, iar noi pătrundem într-o stare minunată de conştienţă autocentrată 


3 6 http://maitriya.info/en/ 

şi de seninătate. în stările cele mai profunde de non-dualitate există doar conştiinţa 
pură, care se cunoaşte pe sine.» 37 

Tom Kenyon este un medium (channel) interesant şi autentic. El 
primeşte comunicări telepatice de la spirite înalte care se prezintă cu 
numele de „Hathori” 3 8 . în general, cu cât mediumul are mintea mai 
cizelată, mai educată, el poate reproduce idei mai abstracte, mai 
complicate - ceea ce este şi cazul lui Tom, care are pregătire academică, o 
cultură vastă, este yoghin, shaman, mistic. 

De-a lungul secolelor, cu cât nivelul general de cultură a crescut, 
gândirea oamenilor a evoluat şi mintea mediumilor, de asemenea. Astfel 
se explică de ce revelaţiile primite mai recent sunt mai detaliate, 
prezentând idei elaborate, pe care nu le regăsim în „cărţile sfinte” antice. 
Poate că astfel de comunicări spiritiste sunt la fel de „sfinte” ca şi cele 
primite de mediumii antichităţii, nu-i aşa?! 

Fragmentele citate aici fac parte dintr-un mesaj mai lung, care 
încearcă să lămurească misterul Realităţii non-duale. El vorbeşte despre 
starea de Aethos, un alt nume pentru Dumnezeire. Am extras ideile 
esenţiale şi am adăugat câteva comentarii personale. 

«[Noi, spiritele - n.n.] existăm în dimensiuni multiple de conştiinţă şi, în funcţie 
de nivelul nostru de evoluţie personală, ne manifestăm în dimensiunea a patra, până 
la a douăsprezecea. Până la dimensiunea a noua ne putem alterna forma 
antropomorfă - care are o înfăţişare asemănătoare omului - sau corpul nostru de 
lumină. Atunci când trecem în dimensiunea a 10-a, dispar toate legăturile cu forma 
noastră antropomorfă. Practic vorbind, devenim forme geometrice de lumină.» 

Comentariu: Primele trei dimensiuni alcătuiesc lumea fizică. Pe 
lângă ele, în esoterism se mai pomenesc şi planurile non-fizice: lumea 
astrală, a formelor ( nama-rupa ), deasupra căreia tronează lumea 
cauzală, fără forme. Corespondenţa ar fi următoarea: dimensiunile 4, 5 şi 
6 formează astralul inferior (corespunzând „iadului” şi „purgatoriului”); 
dimensiunile 7, 8 şi 9 formează astralul superior (numit „paradis”); 
dimensiunile 10, 11 şi 12 formează cauzalul (numit uneori „al şaptelea 
Cer” sau „al nouălea Cer”). 

«în dimensiunile 10-12, conştienţa interconectivităţii se măreşte, la fel ca şi 
conştienţa non-dualităţii - Mama Tuturor Lucrurilor. Pentru noi, atingerea non- 
dualităţii nu este destinaţia finală, ci mai degrabă o trambulină către mai multă 
măiestrie şi o mai bună înţelegere despre cum să creezi rezultate favorabile. 

Este important de înţeles că stările non-duale de conştiinţă depind de cel care 
percepe. Aşadar, dacă percepeţi non-dualitatea prin chakra inimii, s-ar putea foarte 
bine să simţiţi iubire impersonală - un sentiment profund de conexiune cosmică. într- 
adevăr, în această stare de uniune dintre non-dualitate şi inimă, ajungeţi să fiţi 
îndrăgostiţi nebuneşte şi, practic vorbind, vă îndrăgostiţi de cosmos. Iar în acel 
paradox al inimii, deveniţi Iubiţii, iar tot ceea ce vedeţi şi la care sunteţi martori 
reprezintă de asemenea Cel iubit. 

Deşi aceasta este o stare minunată de conştiinţă, ea nu reprezintă non-dualitate 
pură. Pe măsura ce urcaţi în chakrele superioare, experienţele non-dualităţii se 


37 http:// filedelumina.ro/ 2012/10/28/meditatia-acustica-aethos/ #ixzz2k4Q6bnfo 

3 8 http://tomkenyon.com/roman-archives 

schimbă. Atunci când vă aflaţi în chakra coroanei, non-dualitatea este trăită în forma 
ei pură - conştiinţă pură, conştientă de ea însăşi. în aceste dimensiuni superioare ale 
non-dualităţii nu există sentimentul de sine personal. 

Paradoxul creaţiei este că ea se întinde de la stările cele mai pure de non- 
dualitate până la stările cele mai polarizate ale existenţei. Astfel, în conştiinţa voastră 
există cele două stări aparent conflictuale, ale existenţei relative (adică viaţa voastră 
întrupată, în timp şi spaţiu) şi stările non-duale de conştiinţă, în care toate polarităţile 
şi conflictele dispar.» 

Comentariu: Mai corect spus, în conştiinţa omului poate apărea şi 
starea de non-dualitate, dar lucrul acesta nu este chiar comun. Ba chiar 
este o stare de graţie destul de rară, la nivelul actual de conştiinţă al 
omenirii. 

«Unele persoane consideră că interconectivitatea este acelaşi lucru cu 
„unimea” (oneness) şi că pe măsură ce pătrundeţi în stări superioare de conştiinţă şi 
în dimensiuni superioare de fiinţare, vă contopiţi într-o masă amorfă de lumină, în 
care toate deosebirile dispar. Noi nu vedem astfel lucrurile. Interconexiunea sau 
interconectivitatea înseamnă recunoaşterea faptului că toate fiinţele şi toate 
aspectele cosmosului sunt interconectate şi că între fiinţe există în acelaşi timp 
diferenţe unice. Aceste diferenţe sunt fascinante şi unice. Uneori ele deranjează, 
alteori înfrumuseţează. Dar aceste diferenţe fac parte din tapiseria realităţii vizibile şi 
nu sunt inutile. 

Dorim ca acum să vă împărtăşim o cale de a accesa una dintre comorile 
noastre culturale cele mai deosebite, pe care o numim Aethos. Aethos-ul reprezintă o 
bandă de frecvenţă a conştiinţei ancorată în non-dualitatea pură.» 

Comentariu: în loc de Dumnezeire, i-am putea spune Aethos. 
Uneori, este bine să mai schimbăm limbajul clasic, ca să nu cădem în 
capcana „limbii de lemn” şi a clişeelor de gândire. 

«Atunci când un Hathor [spirit înalt - n.n.] intră în dimensiunea a 10-a, există 
multe oportunităţi şi moduri de manifestare. Unii dintre noi aleg să se alăture pentru 
un timp unei comunităţi de vibraţie. Această comunitate este alcătuită din Hathori 
individuali, aflaţi în dimensiunile a 10-a, a 11-a şi a 12-a. Aceştia intră în starea de 
non-dualitate din propria lor voinţă, alegând să rămână, pentru o perioadă de timp, în 
această vibraţie a conştiinţei, spre folosul altor fiinţe. 

Majoritatea indivizilor rămân temporar în Aethos, în timp ce câţiva dintre ei nu 
dau semne de plecare. Atunci când o fiinţă pătrunde în Aethos, toate deosebirile 
personale sunt lăsate de-o parte. O fiinţă care se află în Aethos nu are nume. Orice 
identitate personală a fost înlocuită de cufundarea totală în non-dualitate. Aceste 
fiinţe „menţin” această vibraţie de non-dualitate, spre folosul celorlalţi, întrucât non- 
dualitatea este Mama Tuturor Lucrurilor şi structura de bază a întregii existenţe.» 

Comentariu: Aflându-se în Starea Non-duală, deosebirile între 
entităţi dispar, fiind un suprem sacrificiu pe care îl poate face o fiinţă 
nemuritoare: renunţarea la propria individualitate. Desigur, recompensa 
este pe măsură, anume o beatitudine fără margini. Dacă fiinţa revine în 
planurile inferioare de vibraţie, îşi reia automat identitatea proprie, 
lăsată temporar de-o parte. 

Se aseamănă descrierea Aethos-ului cu ceea ce oamenii numesc 
„Dumnezeu impersonal”, noţiunea vedantică de Brahman. Dumnezeul 
impersonal (Mama tuturor lucrurilor ) ar fi deci o STARE NON-DUALĂ 
amplificată de spirite (Hathori) ajunse la maxima lor dezvoltare. Din 

această Stare Supremă au apărut toate spiritele şi întreaga Creaţie 
universală. 

Nu putem evita întrebarea: oare Dumnezeu are nevoie să fie ajutat 
de aceste spirite înalte? Adevărul este că Dumnezeu este atotputernic, 
atotştiutor şi atoateiubitor. La fel de adevărat este însă că Universul, cu 
toate planurile sale de vibraţie, se extinde tot mai mult, devine tot mai 
complex, iar populaţia de spirite se măreşte de la o secundă la alta. 
Dumnezeu îşi doreşte să poată supraveghea şi sprijini toate activităţile şi 
entităţile cât mai de aproape şi optim. De aceea, orice ajutor competent 
este binevenit, mai ales că această practică le ajută pe spiritele ce pot 
pătrunde în Dumnezeire să dobândească „mai multă măiestrie şi o mai 
bună înţelegere despre cum să creeze rezultate favorabile” (conform 
mesajului primit de Tom Kenyon). 

Am aflat deci din această revelaţie că spiritele ajunse la deplină 
maturitate (FIII lui DUMNEZEU-TATĂL) pot deveni parte a 
Dumnezeirii, temporar sau nelimitat. 

«A fi în prezenţa unui Aethos înseamnă a fi elevat la starea de non-dualitate.» 

Comentariu: Când spunem că Dumnezeu se manifestă personal , 
înseamnă că unul dintre Hathorii scufundaţi în STAREA NON-DUALĂ ia 
contact telepatic şi energetic cu noi. Dacă invocăm cu sinceritate această 
Stare Perfectă, intrăm în contact spiritual cu un reprezentant desăvârşit 
al Divinităţii, care ne hrăneşte sufletul cu o „porţie” extrem de 
binefăcătoare din Absolutul Divin. 

Isus Cristos este unul din Fiii de Dumnezeu, un Hathor desăvârşit, 
un mare Guru. El poate dărui shaktipat (Duhul Sfânt, Graţia Divină) 
celui pe care îl invocă cu credinţă. Isus însuşi intră câteodată în Starea 
Non-Duală (Dumnezeu Tatăl), dar numai temporar. în schimb, El a ales 
să îngrijească, să îndrume şi să coordoneze îndeaproape, din partea 
Divinităţii Absolute, o imensă populaţie de spirite care locuiesc în 
Sistemul nostru Solar, în toate planurile energetice. 

3 ianuarie 2014 

SUFERINŢĂ, NONSENS, SPIRIT 


INEXPLICA ŢI A SUFERINŢEI 

Explicaţiile intelectuale nu pot alina întotdeauna durerea sufletului 
suferind, care se simte părăsit de Dumnezeu. Suferinţa nu vine din 
necazul propriu-zis, ci din golirea sufletului de energie psihică. Astfel, 
chiar şi fără un motiv real, sufletul se poate chinui ca în infern, într-o 
angoasă fără sens. Salvarea poate apare numai odată cu reîntregirea 
esenţei sufleteşti pierdute. Raţiunea funcţionează corect doar dacă ai 
destulă energie psihică. Altfel, nicio explicaţie nu te poate mulţumi. 

Iată câteva îndoieli care ne chinuiesc de multe ori. Şi răspunsurile 
înţelepte pe care le putem primi - perspective diferite asupra suferinţei 
umane: 

- Când sunt astfel torturat, Dumnezeu mi se pare departe, ca într- 
un vis. Oare toată credinţa mea s-a bazat pe minciună şi autosugestie? 
De ce trebuie să sufăr aşa de mult? La ce bun? Au oare dreptate ateii, 
care nu văd în cursul evenimentelor altă logică decât cea dată de 
gândirea omului? 

- Caracterul omului se şlefuieşte prin contactul cu piatra abrazivă a 
suferinţei... 

- Cum aş putea accepta în starea de chin o asemenea explicaţie 
cinică? Durerea e vie şi reală. M-am străduit toată viaţa să fiu 
credincios, să urmez morala, să-L slăvesc pe Domnul. Şi cu ce m-am 
ales? Voi spune şi eu, precum Isus când i se scurgea sufletul pe cruce: 
„Eli, Eli, lama sabahtani?” De ce m-a părăsit Dumnezeu? Când lucrurile 
mergeau bine, era uşor să cred şi să răspândesc Cuvântul sfânt, 
compasiunea, sfaturile bune. Mă simţeam foarte bine şi aproape de cele 
sfinte. Dar acele timpurile au trecut... 

- Dumnezeu te supune chinurilor ca să îţi încerce tăria CREDINŢEI! 

- Să fie Dumnezeu atât de crud? Nu putea găsi o cale mai blândă? 
Ce inteligenţă divină e asta? 

- Necazurile nu vin de la Dumnezeu, ci sunt aduse de diavoli. 

- Dar de ce Dumnezeu nu îi împiedică, nu cumva e mai slab decât 
ei? Sau poate că, de fapt, Dumnezeu nu acţionează după logica umană. 

- Dumnezeu a creat lumea ca un amuzament. Toată Creaţia este un 
film cinematografic, cu care noi ne identificăm greşit, în loc să fim nişte 
spectatori DETAŞAŢI. 

- Acest amuzament costă cam prea multă durere, iradiată de toate 
vieţuitoarele. Cum poate Dumnezeu să se amuze de suferinţa cosmică? 

Şi cum să fiu detaşat când sufletul mi-e rupt pe dinăuntru? Ce simt este 
real, nu-mi veni cu citate cum că totul ar fi ireal, iluzoriu, maya! 

- Suporţi BLESTEMUL aruncat pe părinţii tăi sau poate moşteneşti 
păcatele lor. 

- Ce vină am eu pentru astea? Viaţa e strâmb croită dacă chinurile 
mele au drept cauză greşelile altora. Plătind cu o suferinţă nedreaptă, 
cine şi ce câştigă din asta? în orice tribunal din lume fiecare răspunde 
pe cont propriu, nu pentru alţii. 

- Suferinţa de acum este un efect al păcatului din altă viaţă. Legea 
KARMEI este perfect corectă. 

- Nu-mi aduc aminte de niciun păcat, nici de altă viaţă. Iar dacă e 
adevărată legea karmei şi efectul e aşa de întârziat, atunci cu toţii trăim 
ca orbii, pipăind, nu văzând clar. Viaţa e mereu decalată, 
desincronizată, nu poate fi urmărită de la cauză spre efect. Cum să trag 
nişte învăţături într-un astfel de haos? 

- Karma de peste veacuri este a Spiritului tău, nu a ta, de aceea n-o 
cunoşti. Tu doar o ISPĂŞEŞTI, ca să-l eliberezi. El nu poate scăpa de 
erorile trecutului decât dacă un om le corectează. Tu eşti alesul. 

- De ce tocmai eu? 

Fiindcă Spiritul s-a încarnat în tine, nu în altul... Oricât te-ai zbate, 
nu poţi alunga Spiritul din tine. Rabdă-ţi karma spirituală şi ai grijă să nu 
acumulezi karmă nouă! Discută în minte cu Spiritul tău, cere-i să te ajute 
să rezişti. învaţă şi tu cât poţi din viaţă, dar să ştii că numai în Spirit e 
depozitată toată înţelepciunea şi lecţiile din vieţile anterioare. Tu trăieşti 
un rezumat al înţelepciunii Sale. Eşti un rezultat intermediar al evoluţiei 
Spiritului pe Pământ. 

Nu eşti primul şi nici ultimul gladiator în arena lumii, sub ochii 
Cezarului. Fii un vajnic războinic spiritual! înfruntă atacurile bestiilor, 
străbate abisurile psihicului. Eşti în arenă şi nu ai cum fugi. Vei lupta sau 
vei muri! Trage aer adânc în piept, înfige-ţi picioarele în pământ şi urlă 
ca un războinic...! Acest curaj victorios îţi va alunga disperarea, 
lamentările, chinul sufletesc... 

NONSENSUL VIEŢII 

Motto: Ne zbatem să facem bani, ca să SUPRAVIEŢUIM. 

Dar pentru ce TRĂIM de fapt? 

Deschis vorbind, omul obişnuit nu are ce sens să găsească pentru 
viaţa sa...! De aceea, nici nu e de mirare că există unii materialisti care, 
observând lipsa de sens a vieţii umane, acţionează aberant. Totul pleacă 
de la lipsa suportului filosofic, care răstoarnă ierarhia valorilor şi deseori 
duce la comportamente absurde, hedoniste ori agresive. 

Dacă omul nu-şi poate afla sensul vieţii, nu înseamnă totuşi că el nu 
există! Doar că el se găseşte în altă parte decât în materialism. 

Acceptând, la început ipotetic, că omul mai are, pe lângă inteligenţă, 
şi un Spirit, adică o fiinţă divină ce îi dă viaţă şi inspiraţie, abia atunci 
păşim pe o cărare luminată în desişul junglei lumii. Şi devenim 
spiritualişti ... 

Pentru Spirit, viaţa biologică pe care o animă are un rol important 
foarte clar: prin ea capătă experienţă fizică, fără de care Spiritul nu s-ar 
putea desăvârşi. Pe parcursul reîncarnărilor, a căpătat şi o karmă 
negativă, care se cere a fi purificată, pentru ca Spiritul să poată accede la 
planuri tot mai rafinate de vibraţie. Acesta este un mobil secundar al 
vieţii, rezultând inevitabil din primul. 

Chiar aflând aceste explicaţii esoterice, omul sceptic tot nu pricepe 
sensul vieţii sale! A trăi pentru a căpăta experienţă nu poate fi un scop în 
sine, din moment ce tot ce a trăit se va pierde în neant la moarte. Cu atât 
mai puţin ar putea fi omul impresionat de ideea purificării karmei, care 
nu îi aduce decât suferinţe nemeritate. 

Dar iată şi soluţia dilemei! Pentru ca omul să accepte rostul vieţii 
sale, e nevoie să se apropie în înţelegere, ca perspectivă, de Spiritul 
dinlăuntrul său. Aceasta este iluminarea , pe care ar trebui să şi-o 
dorească sincer orice spiritualist teoretician. Supunându-se 
necondiţionat intereselor Spiritului său, omul va conferi vieţii sale un 
sens, un sens extrem de important, chiar cosmic . 

Adevărul este că sufletul nostru limitat nu trăieşte etern. Doar 
conştiinţa este eternă . Sufletul supravieţuieşte morţii trupului pentru o 
perioadă limitată. Totuşi, la foarte scurt timp după moarte, sufletul se 
reuneşte cu Spiritul , punându-şi „la comun” bagajul de experienţe. în 
felul acesta, Spiritul se îmbogăţeşte, iar sufletul capătă veşnicia. Prin 
reunirea Spiritului cu sufletul înţelegem că cele două conştiinţe, separate 
pe timpul vieţii omului, acum devin o unică conştiinţă spirituală veşnică . 
Am detaliat această chestiune cu alte ocazii... 

Problema cu care se confruntă religiile este că majoritatea oamenilor 
gândesc în mod natural aşa cum am prezentat la început: materialist şi 
sceptic. Rezolvarea găsită de ele, bună-rea, este îndoctrinarea populaţiei 
cu idei fanteziste şi anatemizarea liber-cugetătorilor. Dar mai există şi 
altă cale, mai rafinată, firească şi blândă: interiorizarea profundă . 


PSIHOLOGIA SINELUI SUPERIOR 

Prin urmare, ca să găsească - încă de acum şi aici, în trupul fizic! - 
scopul adevărat al vieţii sale biologice, omul va trebui să se apropie 
psihologic de propriul Spirit. Acest efort plăcut se numeşte „cale 
spirituală” şi pe ea merg fiinţele care caută Divinitatea. Sau care, pur şi 
simplu, caută un sens al vieţii. 

E minunat să vorbeşti despre Dumnezeu atunci când îl simţi cu 
adevărat. Dar poate deveni frustrant atunci când viaţa ta se desfăşoară 

Răzvan Alexandru Petre - Filosof ie spirituală 


191 



într-o aparentă banalitate şi lipsă de Graţie. Uneori îţi vine să îl cerţi 
pentru asta. Speranţa îşi găseşte un aliat puternic în credinţă, dar la fel 
de adevărat este că, din cauza aceleiaşi credinţe . îl luăm pe Dumnezeu 
drept ţap ispăşitor pentru necazurile noastre. Nu este corect, ba chiar 
este o blasfemie, dar El îşi acceptă tăcut orice rol pe care dorim să i-L 
dăm în drama noastră omenească... 

A îl căuta pe Dumnezeu în afară . în cosmosul întunecat, nu poate fi 
un mobil suficient ca să confere scop propriei vieţi umane. Acel 
Dumnezeu este undeva, departe, fiinţează cu sau fără noi, intr-un mod, 
cu siguranţă, mult diferit. Nu putem găsi acolo, în altă lume mai bună, o 
motivaţie suficient de puternică pentru viaţa noastră limitată de aici. 

Unii religioşi au spus că scopul vieţii omului este să îl găsească pe 
Dumnezeu . în consecinţă, s-au forţat să devină supraoameni, ca să atingă 
acel plan foarte înalt de unde Dumnezeu ar putea deveni vizibil, accesibil. 
Problema cu acest demers spiritual este că el nu poate fi înţeles şi mai 
ales realizat decât de foarte puţine persoane. Şi oricum, chiar dacă ei îl 
caută pe Dumnezeu undeva, departe, vor fi surprinşi să îl găsească tot în 
interiorul lor, sub forma scânteii divine numite Spirit . 

Desigur, suntem de acord că Dumnezeu a creat Viaţa şi Lumea. însă 
viaţa noastră ca entitate biologică nu este posibilă fără încarnarea 
Spiritului, cel care ne oferă conştiinţa ! 

Numai Spiritul dă sens filosofic şi practic vieţii noastre umane. Fără 
El am muri instantaneu. îi datorăm viaţa. Ne acordă inspiraţie, intuirea 
tuturor lucrurilor care rămân ascunse minţii noastre înguste. El este 
Dumnezeul nostru personal. 

Deci: 

- dacă omul poate găsi un sens filosofic al vieţii doar prin apropierea 
psihologică de Spiritul său 

- şi dacă are nevoie neapărat să numească un scop, 

- atunci putem spune, fără a exagera cu nimic, că scopul vieţii 
omului este să îsi găsească Spiritul ! Alte ţeluri sunt secundare şi rezultă 
din acesta. Orice scop benefic ne-am propune, în final el va sluji tot 
evoluţia Spiritului. De fapt, ne-a fost sugerat să-l realizăm chiar de către 
El. 

Ajutorul adus semenilor sau contribuţia la progresul ştiinţific şi 
cultural sunt relative, căci, în fond, omenirea nu va dura veşnic, şi totul 
se va duce de râpă într-un final! Va rămâne veşnic doar Spiritul, cu 
experienţa pe care a căpătat-o şi cu aura nepieritoare a faptelor bune. 
(Desigur, se va păstra şi experienţa umanităţii înregistrată în arhivele 
akashice.) 

Ce înseamnă să ne apropiem de Spirit? Cu cât devenim mai 
transparenţi la îndemnurile, ideile, trăirile Spiritului nostru, cu atât mai 
puţin ne vom simţi fiinţe izolate, neajutorate, neimportante. Sensul vieţii 
umane se va clarifica de la sine în mintea noastră şi greşelile inerente 
unei gândiri materialiste şi sceptice vor dispare de la sine. Vom deveni un 
focar spiritual fără a urmări neapărat acest lucru, ce poate părea 

pretenţios şi rezervat doar călugărilor. De fapt, calea spirituală nu este 
chiar atât de grea, ea nu ne cere să facem acrobaţii psihice ori penitenţe 
insuportabile. Oricine poate urma această cale spirituală, căci este perfect 
naturală şi simplă. Unii o numesc „ reaUzarea Sinelui ”, ceea ce înseamnă 
perceperea indubitabilă a faptului că izvorul vieţii şi gândirii noastre se 
găseşte în acel misterios Spirit Divin dinlăuntru. Nimic mai mult, dar 
asta schimbă totul! 

Atenţie: să nu confundăm acel Spirit cu propria noastră 
personalitate, numită deseori „ego”! Este o capcană rafinată, de altfel, 
singura dificultate pe această cale spirituală... Ar trebui să ţinem minte că 
Spiritul este o fiinţă non-umană . 

Cum să ne păzim de confuzii? Iată câteva semne ale drumului drept: 

Cu cât intuim mai bine această Sursă interioară, cu atât viaţa pare 
mai suportabilă (la greu), mai interesantă (la plictiseală), mai fericită 
(chiar fără motiv). Este un proces continuu de rafinare a intuiţiei 
spirituale, nu neapărat o experienţă bulversantă. Faptele noastre se 
integrează mai bine în armonia cosmică, adică aduc mai mult bine 
superior tuturor celor pe care îi influenţează. Nu trebuie să ne apreciem 
progresul prin numărul de experienţe supranaturale (care, de cele mai 
multe ori, hrănesc „egoul spiritual”), ci prin calitatea spirituală a faptelor 
noastre de zi cu zi (fără dorinţa de a impresiona sau a ne lăuda cu ele!). 


RELIGIA SINELUI SUPERIOR 

Religia ne aminteşte că există Dumnezeu, că există îngeri şi spiritele 
sfinţilor, precum şi misteriosul Duh Sfânt. Dar nu am auzit vreun preot 
creştin care să venereze SPIRITUL DIVIN care sălăşluieşte în fiecare om. 
Ciudat, fiindcă o astfel de pildă ne-a fost lăsată chiar de Mântuitorul Isus. 
El a realizat un ritual nemaiîntâlnit spre finalul vieţii Sale: a spălat 
picioarele apostolilor. De obicei, este interpretat ca o pildă a smereniei, 
însă sensul tainic şi de mare rafinament al acestui gest simbolic este că în 
fiecare dintre noi există un Spirit divin care trebuie să fie adorat. 

Nici acum, noi, creştinii, nu ne gândim că în interiorul nostru chiar 
trăieşte o fiinţă minunată alcătuită din substanţă divină. Este Spiritul 
nostru, micul Dumnezeu la purtător, pe care îl ignorăm total. Credeţi că îi 
place asta? El este reprezentantul Divinităţii, ambasadorul extraordinar 
trimis nouă de Supremul Creator. Şi nici măcar nu -1 salutăm!... Deşi, 
chiar Apostolul spune: «Nu ştiţi oare că voi sunteţi templul lui 
Dumnezeu şi că Duhul lui Dumnezeu locuieşte în voi?» (1 Corinteni 3.16) 

Dar lucrul acesta nu a supravieţuit în învăţătura creştină poate şi 
dintr-un motiv revelat tot de Apostolul Pavel. Spune el în aceeaşi 
epistolă: «Şi eu, fraţilor, n-am putut să vă vorbesc ca unor oameni 
duhovniceşti, ci ca unora trupeşti, ca unor prunci în Hristos. Cu lapte v- 
am hrănit, nu cu bucate, căci încă nu puteaţi mânca şi încă nici acum 
nu puteţi, fiindcă sunteţi tot trupeşti.» (1 Corinteni 3.1-3) 

Teologia creştină s-a construit pe un complex de inferioritate al rasei 
umane (vezi „căderea lui Adam”). Poate şi de aceea naşterea 
Mântuitorului Isus din Nazaret nu este considerată opera legilor 
naturale. Ca şi cum Divinitatea nu se poate manifesta într-un om apărut 
normal pe lume! S-a forţat concluzia că Isus a putut fi o excepţie doar 
prin modul său de apariţie supranatural (însămânţarea de la Duhul 
Sfânt). De aceea, nici nu se prea vorbeşte despre efortul personal de 
cultivare a înţelepciunii depus de tânărul Isus. Toată viaţa Sa este pusă 
sub semnul imposibilului. Nimic nu este normal la Isus-ul teologilor 
creştini! 

Nu s-a înţeles că orice om conţine un Spirit Divin. Marii înţelepţi 
sunt dovada vie că Spiritul lor este unul foarte evoluat, aproape perfect. 
De aceea, apar mereu Fii de Dumnezeu printre noi, fără miracole 
paranormale. Face parte din posibilităţile oferite fiinţei umane de 
Dumnezeu. 

Dogma creştină proclamă că „în oameni nu se poate încarna 
Dumnezeu, fiindcă asta s-a petrecut o singură dată în istorie, prin 
miracolul Buneivestiri”. Ea este combătută, într-un mod neruşinat, de 
curentul new-age, care afirmă, cu aceeaşi ignoranţă, că „omul este 
Dumnezeu”. Ambele sunt extreme false. Calea aurită este cea de mijloc: 
Orice om găzduieşte un mic Dumnezeu în devenire. Desigur că un Spirit 
de nivelul lui Isus nu s-a mai încarnat de atunci. Putem fi siguri însă că, 
peste mulţi eoni de timp, chiar Spiritul nostru va ajunge la nivelul Celui 
al lui Isus. 


SPIRITUL, BIJUTERIE SACRA 

Făcând o paralelă metaforică, Dumnezeu poate fi asemuit cu un 
cufăr imens plin de bijuterii. Spiritul nostru este precum un inel 
extraordinar de frumos luat din această grămadă de aur. Este clar că 
nimeni nu poate avea suficientă grijă de acest cufăr fermecat, ci trebuie 
depus în siguranţă în seifurile Băncii Naţionale. Vorbim aici despre 
Cufărul Fără Fund Plin Cu Nestemate, pe care aproape nimeni nu l-a 
văzut. în schimb, inelul cu diamante îl purtăm la deget în văzul tuturor şi 
trebuie să avem grijă de el ca de ochii din cap. Dacă nu ne ferim, cineva 
ni -1 va fura, bineînţeles. De aceea trebuie să-l preţuim aşa cum merită. 

Oare ne preţuim noi Spiritul de natură dumnezeiască? îl socotim noi 
ca pe un frate, prieten, părinte, duhovnic, maestru, aşa cum el ne este? îi 
cerem noi sfatul în problemele noastre? El ne e mereu alături, asta îi e 
preocuparea permanentă, singura: să ne ajute, sfătuiască, întărească. 

Fie că suntem suferinzi, indignaţi, trişti sau plictisiţi, surescitaţi sau 
obosiţi, indiferent de starea în care ne aflăm, gândul la propriul „eu” este 
nelipsit şi imposibil de înlăturat. Ideea de „eu” este temelia oricărui alt 
gând ceva mai elaborat. Acest „eu” este o idee naturală şi permanentă. Ca 
să devină o practică spirituală, nu trebuie decât să îl corectăm ortografic. 
Pe „eu” îl vom scrie cu majusculă: „Eu”. Când „eu” vorbeşte cu „Eu”, 

atunci omul se spiritualizează instantaneu. Asta este esenţa şi scopul 
primar al oricărei religii. Mai simplu decât atât nici că se poate! 

Greşeli majore, dar des întâlnite, sunt: 

- să credem că nu există decât „eu” fără „Eu” : 

- să credem că „eu” este totuna cu „Eu” . 

Echipa formată din suflet şi Spirit este mai mult decât alăturarea lor. 
Dacă am putea diseca psihicul în laborator şi i-am separa componentele, 
ce am vedea? Un suflet buimac, rătăcind fără scop sau ideal, pradă 
influenţelor venite de aiurea. Un Spirit căutând disperat o modalitate de 
a se exprima şi a acţiona printre pământeni. Din fericire, psihicul nostru 
este întreg şi funcţional, fiindcă sufletul şi Spiritul trăiesc în simbioză. 
Echipa spirituală ne oferă protecţie, scop, legitimitate. Protecţie - căci 
sufletul fără Spirit său ar fi total vulnerabil la puternicele turbioane 
mentale care bântuie în atmosferă. Scop - căci sufletul fără Spirit nu ar 
şti ce drum să aleagă la intersecţiile vieţii. Legitimitate - căci Dumnezeu 
ne-a dăruit un Spirit unic, iar alt spirit liber care ne-ar lua în posesie 
sufletul ar face-o în mod ilegitim şi efemer. 

După cum, deseori, impulsul sexual este mai puternic decât 
raţiunea, tot aşa, de multe ori, ispitele se dovedesc a fi mai tari decât 
virtutea. Aşa se întâmplă astăzi, când valorile morale sunt 
desconsiderate, iar bietul suflet a ajuns o victimă sigură a degradării 
umane, spre disperarea Spiritului. Suntem atacaţi permanent cu gânduri 
perverse, iar sentimentele curate şi sacre sunt în mare pericol de a 
dispărea, înghiţite de vulgaritatea omniprezentă. în această societate 
debusolată şi bolnavă avem cu toţii nevoie de apelul la forţele noastre 
spirituale, de comuniunea personală cu Spiritul. 

25 ianuarie 2014 

DEZAMĂGIREA SPIRITUALĂ 


Motto : După ce este dezamăgit de lucrurile lumeşti, omul se 
îndreaptă plin de speranţă către spiritualitate. După ce este dezamăgit de 
partea superficială, exterioară a spiritualităţii, omul este pregătit să 
înţeleagă miezul luminat al spiritualităţii. 

Credinţa este un termen-umbrelă cu mai multe sensuri diferite. 
Credinţa religioasă-spirituală are ca efecte speranţa, moralitatea, forţa 
transformatoare şi drept cauze intuiţia ori ideologia. 

- Credinciosul are SPERANŢĂ. Acest lucru este cel mai important. 
Fără speranţă, omul e deja mort. Ateul, cel care nu crede în viaţa după 
moarte, este lipsit de speranţă. Pentru ce mai trăieşte el? Credinciosul are 
speranţă nu doar în viaţa viitoare, ci şi pentru viaţa de zi cu zi. El are cui 
să ceară ajutor. îl va primi sau nu, dar cel puţin poate spera. Desigur, şi 
ateul speră în mai bine, dar prin asta arată că nu este un ateu desăvârşit, 
că păstrează în inconştient urme „atavice” de credinţă religioasă. 

- Credinţa în existenţa lui Dumnezeu, sub orice formă religioasă, 
impune omului să se comporte MORAL. Morala atee este impotentă, 
fiindcă nu are susţinere voliţională şi emoţională suficientă. Acesta a fost 
defectul major al socialismului, care i-a prăbuşit tot edificiul ideologic: 
eliminarea lui Dumnezeu. Nicio societate nu se poate lipsi de religie sau 
spiritualitate. Civilizaţia secularizată occidentală trăieşte bine, 
deocamdată, doar fiindcă se hrăneşte din acumularea materială din 
secolele anterioare. Dar cu cât ateismul avansează până în fibra profundă 
a fiinţei colective, cu atât slăbeşte rezistenţa la greu şi puterea de 
regenerare a poporului respectiv. Asta se vede în momentele de criză 
individuală sau colectivă. 

- Credinţa este o FORŢĂ TRANSFORMATOARE. Credinţa îl 
transformă lăuntric pe credincios şi acesta poate produce transformări 
majore în mediul natural şi cel social. Credinţa i-a ajutat pe oamenii 
simpli să nu sucombe în condiţiile mizere oferite de societate, iar în 
cazuri speciale, să se opună activ celor care voiau să le anihileze simţul 
libertăţii şi demnităţii umane. Tot credinţa a fost dintotdeauna folosită 
de Puterea vremii în propriul folos de dominare şi conducere a maselor 
de credincioşi. 

- Credinţa este INTUIŢIE. Fără niciun argument raţional, intuiţia 
este cunoaşterea imediată a unui adevăr simplu şi clar, precum şi acel 
impuls imediat de a acţiona într-un mod care se dovedeşte ulterior că a 
fost bine „inspirat”. Mircea Eliade afirma că credinţa religioasă este 
înnăscută în orice om, deci ea urmează în primul rând intuiţia şi abia 
apoi cutumele sociale. Uneori credinţa „oarbă” este de fapt o intuiţie 
puternică. Totuşi, ea poate şi trebuie a fi verificată raţional, pentru că 
omul, prin firea sa, simte nevoia să şi „vadă”. 

- Credinţa este IDEOLOGIE. Acesta este aspectul cel mai sensibil şi 
criticabil al ei. Oricine om raţional poate găsi puncte slabe credinţei 

religioase. Chiar teologii diverselor religii le critică pe celelalte. Acest 
aspect ideologic (teologic) este un rău necesar . Mintea omului are nevoie 
de argumente, chiar şi false. Din acest motiv proliferează atât credinţele 
sincere şi juste, cât şi imposturile religioase, precum şi credinţele juste 
susţinute prin unele falsuri. Diferenţa o face numai timpul, care arată 
rezultatele obiective. 

Dacă vom critica în cele ce urmează credinţa, ne vom referi la acest 
aspect ideologic, care poate fi eronat. Adevărul NU ţine de o ideologie 
anume, ci este viu, una cu Universul şi legile sale. Lumea este oglinda 
Adevărului dacă avem răbdare să o privim cu atenţie. Ideologia, oricare 
ar fi ea, este un filtru, o deformare a realităţii, o ILUZIE. Trebuie să fim 
vigilenţi referitor la fanatism, lipsă de discernământ, imaginaţie 
nestăpânită, credinţă oarbă, încrederea neverificată în oameni 
necunoscuţi sau teze impersonale de care depinde viaţa noastră. 


CREDINŢA CA DUMNEZEU NE AJUTA 

„Credinţa că Dumnezeu ne ajută” este deseori o proiecţie 
psihologică, o interpretare personală a evenimentelor în funcţie de 
interesele omeneşti. Dacă aşteptările noastre nu sunt împlinite după cum 
dorim, atunci zicem că ne scade credinţa. Pe şleau spus, Dumnezeu ne 
dezamăgeşte. Asta fiindcă ne-am amăgit singuri, presupunând că ştiam 
cum gândeşte El sau, mai grav, impunându-i să acţioneze după mintea 
noastră. Când lucrurile se rezolvă oarecum bine, credinţa ne creşte. Iată 
deci cum ne creăm singuri propria ideologie, una foarte simplă, 
elementară. 

De fapt, cum anume acţionează Dumnezeu şi legile Sale spre „binele 
nostru superior” este o chestiune de studiu şi introspecţie. Această 
înţelegere nu vine imediat şi la oricine. Nici în totalitate. Ea trebuie 
cultivată. Studiul cărţilor sapienţiale, a diverselor tradiţii spirituale, 
rugăciunile, meditaţiile individuale, discuţiile cu oameni elevaţi ne ajută 
să înţelegem tainele Dumnezeirii. Ne ajută să pricepem cum şi cât ne 
ajută Dumnezeu prin îngerii Săi. Pe noi şi pe ceilalţi. 

în sensul celor de mai sus, controversatul Osho spunea în discursul 
„Dumnezeu este mort” un lucru care sună groaznic dacă nu este corect 
înţeles: «Este absolut necesar ca Dumnezeu să fie mort. Este o ficţiune 
confecţionată de om pentru consolare. Consolarea este opiu, vă 
împiedică să cunoaşteţi realitatea. Iar viaţa trece aşa de repede pe 
lângă voi... Cine vă dă un sistem de credinţă vă este duşman. Sistemul 
devine un obstacol în faţa ochilor şi nu mai puteţi vedea adevărul. Chiar 
şi dorinţa de a afla adevărul dispare.» 

Cu alte cuvinte, noi nu îl înţelegem complet pe Dumnezeu cel 
adevărat şi de aceea ne fabricăm propriile teorii despre El, mai mult false 
decât adevărate. Dumnezeul „nostru” este neviabil, născut deja mort... 
Dumnezeul cel viu nu poate fi restrâns la concepte, reguli şi emoţii 
omeneşti. 

Nu întâmplător, Apostolul Pavel, inspirat de Mântuitor, punea 
iubirea mai presus de credinţă . IUBIREA CRISTICĂ înglobează şi 
intuirea adevărului. Iubirea universală nu poate fi păcălită de credinţa 
într-o idee falsă. Iubirea divină este o binecuvântare, un dar preţios, mai 
greu de obţinut decât orice altceva... 

Credinţa şi deziluzia nu au lipsit şi nu vor lipsi niciodată din firea 
omului. Numai prin iubire (agape) putem să ne ridicăm deasupra acestei 
dualităţi şi dileme chinuitoare. Iubirea le îmbrăţişează pe amândouă ca 
făcând parte din măreţia şi slăbiciunea omului. 

Osho a fost, de multe ori, profund şi fascinant. Dar spusele sale pot fi 
înţelese total anapoda. De altfel, nici practicile spirituale propuse 
discipolilor săi nu au dat rezultatele sugerate de discursurile sale... El a 
fost, mai mult decât orice altceva, un filosof remarcabil al spiritualităţii. 

Nu doar Osho folosea metafore şocante şi controversate. Isus din 
Nazaret era văzut de contemporanii Săi ca un izvor de înţelepciune şi 
Pace sufletească. Dar acelaşi Isus i-a avertizat pe cei mai apropiaţi: «Să 
nu credeţi că am venit s-aduc pacea pe pământ; n-am venit să aduc 
pacea, ci sabia.» (Matei 10:34) Şi chiar aşa s-a întâmplat... Desigur, e 
vorba despre RĂZBOIUL SPIRITUAL dus cu răul din lume. Acesta se 
manifestă în viaţa de zi cu zi a multora dintre noi, răpindu-ne pacea. Un 
adevărat creştin e cel care vrea să-I semene lui Isus - nu la fizic - ci la 
hotărâre, inteligenţă, iubire şi dorinţa de Bine. Dar acest fel de credincios 
- de orice religie ar fi el - întâmpină întotdeauna opoziţia ignoranţilor şi 
răilor. Viaţa sa duhovnicească e Pace, dar viaţa printre semeni e război. 
Crucificarea Mielului lui Dumnezeu este pilda nemuritoare că diavolii 
încarnaţi pe lume nu tolerează Binele şi pe cei ce îl slujesc loiali. într-un 
război, sunt inevitabile pierderile şi suferinţele, dar ele nu trebuie traduse 
ca o „trădare” din partea lui Dumnezeu! 


PUTEREA CREDINŢEI SPIRITUALE 

„Credinţa” NU înseamnă admiterea faptului că există nişte Forte 
invizibile inteligente care se amestecă în realitatea oamenilor. Aceasta 
este ştiinţă spirituală . Din acest punct de vedere, toate credinţele 
religioase sunt de acord şi spun cam aceleaşi lucruri despre viaţa subtilă, 
invizibilă, cerească, angelică, nepământeană. Mai există o diferenţă: 
ştiinţa are puterea şi interesul să se corecteze, iar credinţa niciodată. 
Ştiinţa caută permanent adevărul, credinţa l-a găsit odată pentru 
totdeauna. 

Credinţa de tip religios se bazează pe aceste Forţe exterioare în 
realizarea scopurilor tale pământeşti : pentru a învinge boala, suferinţa, 
bătrâneţea, sărăcia, urâtul din lume, moartea - toate aversiunile tale. 
Uneori, ai impresia că ai succes, că doar credinţa te-a ferit de ce era mai 
rău. Dar credinţa se întâlneşte mereu cu dezamăgirea, sunt cele două feţe 
ale aceleiaşi monede...! Lumea nu se schimbă peste noapte doar fiindcă 
tu gândeşti pozitiv. în afară de situaţia unei regretabile alienări mintale, 

realitatea îţi alungă iluziile, speculaţiile întreţinute de alţii sau prin 
autosugestie. 

La ADMITEREA şa în cultul sau secta spirituală , credinciosul simte 
că devine alt om. Nu e doar autosugestie, ci el chiar primeşte nişte daruri 
spirituale de iniţiere, cu scopul de a-i întări credinţa că se află pe drumul 
cel bun. E valabil pentru toate credinţele, chiar rivale fiind. Mai mult, e 
valabil chiar şi pentru cultele dovedite a fi aberante, precum sectele 
apocaliptice sau cele sinucigaşe. Aceasta înseamnă ori că Dumnezeu este 
total imparţial cu toate religiile (binecuvântându-le pe cele benefice), ori, 
mai degrabă, că ajutorul vine în fiecare cult de la alte entităţi spirituale, 
în orice caz, nu putem spune că Dumnezeul Suprem are vreo preferinţă 
religioasă. Mai există şi varianta ca aceeaşi Mare Entitate spirituală să se 
comporte diferit faţă de diversele culte ce i se închină. 

Lăsând de o parte manipularea psihologică prin carismă sau 
halucinaţiile şi autosugestia discipolilor, care joacă un rol important în 
religie, există şi dovezi obiective ale puterii credinţei religioase. De 
exemplu, unii penticostali din America dansează cu şerpi veninoşi, ferm 
convinşi că nu vor fi muşcaţi; iar cei mai temerari chiar se lasă muşcaţi, 
convinşi fiind că nu păţesc nimic - şi rămân teferi! (Ca o simplă 
observaţie, nu Isus îi scapă de fiecare dată, căci creştinismul ne 
îndeamnă ferm „să nu îl ispitim pe Dumnezeu” - Matei 4.1-10) 

Tot aşa, în delta Gangelui există comunităţi religioase care nu 
acceptă că veninul cobrei îi poate ucide. Deşi muşcăturile de cobră sunt 
frecvente, sătenii supravieţuiesc miraculos, revenindu-şi fără tratament, 
ci doar cu rugăciuni la zeităţile hinduse . Iar cobrele continuă să mişune 
nestingherite pe drumuri, prin gospodării, printre copii (vezi 
documentarul BBC „Gange, fluviul dătător de viaţă” 4 ° minutul 26-28). 

Credinţa religioasă nu se poate lipsi de anumite Forţe suprafizice. 
Nu intervine degetul lui Dumnezeu, ci o pleiadă de Entităţi spirituale 
necunoscute. Acestea îi lasă să creadă pe oameni ce vor, atâta timp cât ei 
se supun normelor fundamentale dorite de ele. Ideologia religioasă 
(teologia) este doar o unealtă (mai mult sau mai puţin perfectă) pentru a 
câştiga cugetul credinciosului. 


OAMENII INFLUENŢEAZĂ REVELAŢIILE 

SPIRITUALE 

Ca să nu las în suspensie afirmaţia lansată mai sus, conform căreia 
aceeaşi Mare Entitate spirituală se comportă diferit fată de diversele 
culte , vă voi prezenta un argument, sper eu, convingător. 


39 http:// en.wikipedia.org/ wiki/ Snake_handling 

4 ° http://documentare.digitalarena.ro/fluviul-gange-02-fluviul-datator-de-viata-2007/ 

Mă refer la trăirea spirituală a tinerei ecuadorience Angelica 
Zambrano: „Raiul şi Iadul, mărturie” - text^ sau video4 2 . Ce m-a frapat în 
această mărturie (pe care o consider sinceră şi autentică) este faptul că 
tânăra spune că, „fiind condusă de Dornmd Işuş în Iad , z-a văzut acolo 
pe Michad Jackşon şi pe Papa Iogn Paid Ii ”! Am înţeles atunci faptul că, 
fiind creştină de rit evanghelic, Angelica a primit misiunea de a întări 
credinţa celor din cultul respectiv . Pastorii evanghelici se pronunţă ferm 
împotriva catolicismului, precum şi a muzicii pop, considerată 
corupătoare a tineretului. De aceea, sufletul Angelicăi a avut parte şi de 
această vedenie aberantă, dar conformă cu credinţei ei. La fel de 
interpretabilă este vedenia revenirii lui Cristos în trup, ca şi alte pasaje 
legate de teologia evanghelică, precum considerarea Maicii Domnului ca 
fiind doar un spirit banal. Toate i-au fost date ca să se potrivească 
teoriilor propovăduite de evanghelici şi, în felul acesta, revelaţia 
Angelicăi să fie acceptată în totalitate. 

La fel de autentice, dar particulare sunt revelaţiile primite periodic 
de mediumul din comunitatea „Noul Ierusalim”43 de la Pucioasa, marcate 
de misiunea primită de ea pentru împrospătarea credinţei ortodoxe 
româneşti. 

Iată deci că revelaţiile primite de diverşi oameni cu har trebuie 
întotdeauna corelate cu mediul religios din care provin sau căruia i se 
adresează. Probabil că nicio revelaţie spirituală nu are o valabilitate 
universală, ci un public limitat . Dar asta nu înseamnă să le respingem pe 
cele pe care nu le înţelegem sau nu se potrivesc hainei noastre 
doctrinare! Fără a lua nimic drept literă de lege, vom corela între ele 
diversele informaţii spirituale, pentru a extrage adevărul pur. Căci 
adevărul, da, ne interesează în cel mai înalt grad! 

Dacă însuşi Cristos se adresează diferit diverselor culte creştine, cu 
atât mai mult vor fi diferite mesajele transmise de entităţile altor religii! 
Trebuie să acceptăm faptul că religiile sunt făcute de oameni cu sprijinul 
spiritelor, nu invers ! De aceea este imposibil de translatat o concepţie 
religioasă într-alta: din cauza particularităţilor culturale, sociale şi de altă 
natură. în viitorul îndepărtat va fi o singură religie sau crez spiritual pe 
Pământ, dar încă nu ne putem închipui cum va arăta... 

Se mai cuvine aici să amintim că lumile subtile sunt ierarhizate. La 
un nivel intermediar se află ceea ce Robert Monroe numeşte .. zona 
sistemelor de credinţă ”, unde spiritele dezîncarnate sunt încă captive în 
credinţele avute pe timpul vieţii terestre. în comunicările pe care le au cu 
oamenii, aceste spirite de „bună credinţă” descriu realităţile subtile 
conform cu credinţa pe care au avut-o pe Pământ. Pe măsură însă ce 
spiritul avansează pe scara evolutivă, accede la lumi subtile superioare, 


4 1 http://www.scribd.c0m/d0c/100085309/Angelica-Zambran0-Revela%C8%9Bia-Raiului- 
%C8%99i-a-Iadului 

4 2 https: / / www.youtube.com / watch?v=VH42tm5YmtY 

43 http://www.noul-ierusalim.ro/ 

unde se vădeşte relativitatea şi limitarea acestei credinţe şi este înlocuită 
de o nouă viziune, mult mai largă. 

în general, spiritele cu care colaborăm pe calea spirituală ne 
încurajează (chiar dacă uneori ne ascund adevărul crud), ne cântă în 
strună refrene cunoscute (ca să ne câştige încrederea şi să nu ne 
şocheze). Ele ştiu că omul are mintea slabă şi trebuie preparat îndelung 
pentru a primi un anumit adevăr care îi contrazice prejudecăţile sau 
speranţele. Preferă să amâne clipa adevărului decât să îl piardă pe 
credincios, acţionând cu sensibilitate şi tact diplomatic. Revelaţia, oricât 
de spectaculoasă şi cutremurătoare, îl păstrează pe credincios într-o 
poziţie psihologică confortabilă, ca să nu-1 forţeze să renunţe dintr-o dată 
la toate scheme de gândire adânc inoculate anterior. 


VACCINAREA ÎMPOTRIVA IDEOLOGIEI 

După CÂŢIVA ANI de convingere plină de devoţgmenţ , poate apare 
un moment al adevărului: credinciosul simte pe propria piele că unele 
principii învăţate nu se verifică în practică. Este un şoc spiritual, o trezire 
dureroasă la realitate. Este o iluminare - sau preludiul acesteia. Nu mai 
ştie ce a fost adevărat şi ce nu - apare o criză spirituală . 

în acest moment delicat, de cele mai multe ori, credincioşii adoptă 
metoda struţului, cea mai comodă: se prefac că nu au observat nimic, nu 
s-a întâmplat nimic grav. A fost un „accident”, o excepţie care întăreşte 
regula, o eroare de percepţie sau de interpretare, o ispită care le testează 
credinţa etc... Există numeroase moduri prin care mintea „rezolvă” o 
disonanţă cognitivă. Totuşi, nu acuzăm pe nimeni dacă este loial unei căi 
care îi promite desăvârşirea şi fericirea...! Doar constatăm o stare de fapt. 

Alţii preferă onestitatea , recunoscând că nu mai pot merge pe acelaşi 
drum. Fostul adept caută imediat un refugiu într-o cale până deunăzi 
rivală sau nefrecventabilă. Se mută dintr-un cult creştin care l-a 
dezamăgit intr-altul „corect religios” sau dintr-o sectă new-age în alta 
paralelă. Este doar o schimbare de formă, căci adeptul nu are răbdare să 
analizeze mobilul profund al dezamăgirii sale spirituale. Vrea doar să 
scape rapid de suferinţa şi ruşinea faptului că şi-a pierdut timpul şi 
energia mergând într-o direcţie greşită. Se aruncă într-o altă direcţie, cu 
speranţa că ea va fi cea justă. Probabil, repetând aceeaşi greşeală... 

Dar care a fost greşeala? 

Foarte puţini, curajoşi şi sinceri cu ei înşişi . îşi dau seama că trebuie 
să îşi lase de o parte prejudecăţile spirituale, pentru a înţelege unde au 
greşit - ei şi alţii. Omul recunoaşte în faţa propriei conştiinţe că şi-a 
pierdut credinţa şi, mai important, că s-a vaccinat împotriva oricărei 
credinţe oarbe (ideologii). Şocul spiritual îi dă un impuls către o direcţie 
nouă şi neprevăzută care, deşi nu îi promite nimic (cum o făceau 
învăţătorii credinţei părăsite), îi oferă marea satisfacţie a lucidităţii. 
Pierzându-şi „credinţa”, de fapt, omul pierde doar ideile confuze, 
importate artificial, prejudecăţile şi ritualurile inutile, dar rămâne cu 

anumite certitudini spirituale îngropate în subconştient. Deziluzionarea, 
deşi dureroasă. îl aiută să progreseze spiritual . 

Omul are acum revelaţia că Adevărul Divin nu poate fi cuprins în 
mici parcele de adevăruri; că Perfecţiunea nu e de găsit pe Pământ, nici 
printre oameni; că poţi fi bun din instinct, pur şi simplu, fără să urmezi o 
teorie a binelui; că nu toate coincidenţele sunt semne de la Dumnezeu; că 
o poţi lua oricând de la zero, chiar şi în pragul morţii; că nimic nu e 
absolut sigur pe lumea asta; că mai important decât să ai dreptate este să 
fii în armonie cu Adevărul, căci mantia de oţel a Adevărului te poate 
incomoda, dar e cea mai bună pavăză; că legile divine nu-s croite după 
emoţiile omeneşti, dar sunt perfecte... Trăind un moment de adâncă 
deziluzie, va simţi emoţia regăsirii Lucidităţii. Iluminarea poate ţâşni din 
cel mai întunecat abis... 

Vaccinarea împotriva ideologiilor nu înseamnă să începi să urăşti 
toate credinţele, ci dimpotrivă, să le iubeşti pe toate, pentru părţile lor 
bune. Numai detaşându-te de credinţe, îi poţi înţelege pe credincioşi, dar 
şi pe necredincioşi. Atâta vreme cât eşti ataşat de una din ele, eşti rob 
ideologic şi supus păcatului excesului de zel. 

Am să dau aici exemplul sfântului Calinic de la Cernica, 
binecunoscut pentru puterile sale paranormale şi ca bun organizator al 
Bisericii. Povestea spune că, mergând pe drum într-o duminică, a văzut 
un ţăran care ara câmpul. Supărat de această ofensă, sfântul l-a 
blestemat. El era însoţit de un diacon clarvăzător, care i-a spus că a văzut, 
în duh, cum de la Calinic plecase un vultur negru către ţăran, dar s-a 
întors imediat la expeditor. Acesta a înţeles că l-a blestemat pe nedrept şi 
atunci s-a dus la ţăran ca să-l descoasă. Acela i-a spus că în celelalte zile 
lucra pentru boier şi doar duminica avea timp să muncească pentru el şi 
familia sa. Ruşinat de fapta sa, Calinic l-a binecuvântat. Probabil că 
făcătorul de minuni nu era la primul astfel de blestem habotnic împotriva 
celor care ieşeau din orânduirea Bisericii. Credinţa l-a orbit, făcându-1 să 
sporească răul din lume. Mănăstirea Frăsinei este un alt loc unde 
funcţionează încă orânduiala sfântului Calinic de a fi blestemată orice 
femeie care ajunge acolo. Desigur, nu pentru asta a fost canonizat drept 
sfânt, dar este un exces de zel înfricoşător! Credinţa oarbă îi poate 
contamina şi pe cei mai neprihăniţi devoţi... 

Şi tot credinţa oarbă ne face să credem că faptele sfinţilor religiei 
noastre nu au avut şi nici nu pot avea cusur, dar ale altora , da. 


ATEISM, CREDINŢA ŞI A TREIA CALE 

Sigur, cârcotaşii pot replica: şi atunci, să nu credem în nimic, 
precum ateii? Este ateismul ori scepticismul mai valoros, fiindcă nu 
predispune la dezamăgire? 

Ateul are propriile sale deziluzii. Provenind dintr-o eroare de 
gândire, ateismul nu poate aduce nici luciditate perfectă, nici fericire 
autentică. Desigur, ateismul nu este neapărat cel mai mare rău, dar nici o 

virtute. în acelaşi timp, nu putem susţine că un credincios ar fi un om 
mai valoros decât un ateu. 

Dacă cineva ar vrea si ar putea să aleagă liber între a fi ateu sau 
credincios, i-ar prinde bine următorul sfat: Are şi ateismul părţile sale 
bune, dar mai degrabă să trăieşti deziluzia unei credinţe, trecând astfel 
pe un palier superior, decât să ratezi orice şansă de cunoaştere 
metafizică. Dacă nu vei încerca niciodată să mergi pe o cale spirituală, 
poate că vei păstra toată viaţa o nostalgie după un vis nerealizat şi pe care 
nici nu ai încercat să-l atingi. Vei trăi un dor perpetuu după un ideal 
pentru care ţi-a fost teamă să lupţi. 

De fapt, să fim atenţi la definiţii! Materialistii nu sunt atei, căci ei 
totuşi cred în Materie ... Un ateu veritabil nu crede în niciun dumnezeu, 
nici măcar în supremaţia materiei. De aceea, rar găsim atei adevăraţi, ci 
doar „credincioşi în supremaţia Materiei”, adică nihilişti. 

Totuşi, există şi o a treia cale, mai dificilă, e adevărat. în loc să fii 
ateu sau credincios, poţi să devii un liber cugetător spiritualist . Pentru 
asta trebuie să dobândeşti cunoaştere, iniţiere, să gândeşti profund la 
întâmplările şi sensul vieţii ş.a.m.d. Credincioşii religioşi cred în Ceva. 
Credincioşii materialişti cred în Nimic. Un liber cugetător vrea să creadă 
în Ceva, dar nu se lasă păcălit, ci studiază, intuieşte, analizează şi este 
conştient că, mai devreme sau mai târziu, orice grupare la care ar adera îi 
va frâna libertatea cugetului. 

Vestea bună este că toţi marii înţelepţi ai diverselor religii au fost şi 
sunt liber cugetători, chiar dacă la exterior ei afişează credinţa formală pe 
care au parcurs-o până atunci. Liber cugetătorii sunt atipici şi liberi să se 
manifeste după cum îi îndeamnă conştiinţa. Un războinic al luminii se 
bizuie doar pe propriile puteri spirituale, nu pe oastea de adunătură! Nu 
pe teoriile altora, nici pe presiunea anturajului, ci pe propriile trăiri şi 
concluzii cât mai bine fundamentate spiritual. 

Vestea proastă este că liberul cugetător este supus unui risc mai 
mare de a se îndoi de Dreptatea, Puterea şi Iubirea lui Dumnezeu. Se ştie 
că Satan îi vânează cu nesaţ pe cei dezamăgiţi spiritual, ca să îi atragă 
spre tabăra adversarilor lui Dumnezeu. 

Materialistul duce o viaţă banală şi fără idealuri elevate. 
Credinciosul încearcă să îşi sacralizeze viaţa după normele divinităţii 
sale. Liber cugetătorul spiritualist revine la o viaţă obişnuită, dar 
spiritualizată, privită şi trăită din perspectiva Spiritului. Acesta este ciclul 
natural surprins de koanul Zen: „Să vezi muntele! Să nu mai vezi 
muntele! Să vezi iar muntele!”. 

Cel mai important este însă a urma calea binelui, orice ai fi. Nu 
contează eticheta pe care ţi-o pui, ci atitudinea şi faptele tale, care ar 
trebui să fie inspirate doar de iubire şi înţelepciune. 

De multe ori, devine liber cugetător spiritualist cel care a suferit o 
dezamăgire spirituală. Totuşi, efectele ei se pot manifesta abia în 
următoarea încarnare, când acel om se va simţi suprasaturat sau chiar 
revoltat împotriva erorilor unui crez sau religii practicate anterior, ale 


Răzvan Alexandru Petre - Filosof ie spirituală 


203 




cărei subtilităţi le va recunoaşte intuitiv. Intră aici în joc şi dorinţa 
spiritului de a nu repeta aceeaşi experienţă religioasă. (în general, 
spiritelor le place să varieze cât mai mult specificul vieţilor terestre, 
pentru a câştiga cât mai multă experienţă în timpul petrecut printre 
păcătoşi.) 

Cunoaşterea se oferă fiinţelor treptat şi pe niveluri mereu 
crescătoare de profunzime. De aceea, este normal ca la un moment dat să 
nu mai fim mulţumiţi de paradigma folosită, aspirând la alta mai 
cuprinzătoare. Universul însuşi este structurat pe niveluri din ce în ce 
mai subtile şi mai rafinate de vibraţie. Adevărul de pe un nivel nu mai 
corespunde la sferele superioare, el fiind doar o mică parte a unui Adevăr 
mai larg. 


DEZIL UZII PRIN CREDINŢA - EXEMPLE 

Iată câteva exemple de deziluzii din cauza credinţei sau imaginaţiei 
necontrolate , culese din diverse medii sociale şi religioase, ce ne arată că 
fenomenul este unul general-uman şi nu doar religios. 

- Argumentul forte al majorităţii ateilor este următorul: „Dacă există 
un Dumnezeu bun şi drept, cum de îngăduie El atâta suferinţă?” Prin 
urmare, ateii sunt, de obicei, credincioşi dezamăgiţi . Cei cu nobleţe 
sufletească încearcă să corecteze „neputinţele” lui Dumnezeu, devenind 
ei înşişi medici, filantropi, magistraţi excelenţi ş.a.m.d. 

- Cineva spunea că, în urma unor practici de genul radiestezie, reiki, 
divinaţie simţea că a atins perfecţiunea , că este conectat cu Universul. 
Dar tocmai atunci a căzut, ca azvârlit din Rai, într-o depresie profundă, 
din care nu a mai putut ieşi. 

- Altcineva mărturisea că, inspirat de „îngeri păzitori” (cum îi 
considera), şi-a părăsit destinul profesional care îi oferea satisfacţii 
materiale şi intelectuale, pentru a-şi deschide un cabinet parapsihologic. 
S-a dovedit a fi o aventură din care nu a câştigat nimic spiritual, pierzând 
în schimb bani şi locul de muncă care-i asigura existenţa. 

- O femeie foarte credincioasă mergea mereu la Biserică , ca să o 
apere Dumnezeu de toate relele. Dar copilul născut de ea s-a îmbolnăvit 
cronic şi apoi a murit, în ciuda acatistelor, pelerinajelor, slujbelor şi 
moaştelor sărutate de mama îndurerată. 

- Un tânăr adept al unei şcoli spirituale new-age a descoperit că 
„maestrul” spiritual este un profitor si păcătos . Teoriile sale par a fi bine 
puse la punct, dar de ce „maestrul” nu le respectă? Ori nu sunt chiar atât 
de bune, ori învăţătorul nu este deloc întruchiparea perfecţiunii, a dedus 
tânărul. 

- Un slogan creştin mult proferat este „Isus vine!” . De 2000 de ani se 
repetă acelaşi refren, iar Isus nu mai vine. Cel puţin nu sub forma în care 
îl aşteaptă oamenii. Este unul din motivele serioase pentru care credinţa 
creştină are tot mai puţină credibilitate. Adevărul este că Isus nici nu a 

plecat vreodată. El este prezent printre noi ca spirit, la fel ca şi îngerii 
care îl slujesc pe El şi pe noi, păcătoşii. 

- Un alt slogan perimat al crezului creştin este: „Aştept învierea 
morţilor!” . Acest eveniment absurd nu se va petrece niciodată în lumea 
terestră, fiindcă se referă la supravieţuirea conştiinţei în afara trupului. 
Nu vin morţii la noi, ci noi mergem în lumea drepţilor. Dar pentru a 
împlini dorinţa celor care au vrut să vadă „învierea morţilor”, industria 
cinematografică a lansat numeroase filme horror, cu cadavre îngrozitoare 
hălăduind printre pământeni... 

- Un „profet” modern anunţa cu surle şi trâmbiţe că în anul 2000 va 
veni sfârşitul lumii . La sorocul stabilit, discipolii săi au avut o mare 
surpriză. în schimb, profetul, bolnav de cancer, s-a sfârşit din lume. Au 
fost mulţi astfel de profeţi şi naivii lor adepţi, chiar şi în preajma lui 
2012 ... 

- Un bărbat şi o femeie se îndrăgostesc, fiind siguri că si-au găsit 
sufletul-pereche în celălalt. Nimic nu pare să le poată tulbura împlinirea. 
Dar peste ceva timp, apar certuri, nemulţumiri, necazuri. Cum e posibil? 
Nefericirea părea a fi doar pentru „ceilalţi”, cei fără „sufletul-pereche”... 

- Sfinţii religiilor aduc atâta bine prin vorbe şi fapte, prin gânduri şi 
rugăciuni şi chiar prin simpla lor prezenţă fizică...! De ce atunci 
Dumnezeu permite ca sfinţii să se îmbolnăvească şi să sufere ca nişte 
mari păcătoşi? Este o întrebare firească, pe buzele tuturor, dar orice 
răspuns raţional îl va scoate pe Dumnezeu din discuţie. 

- Practicanţii de yoga au fost puternic dezamăgiţi aflând că marele 
filosof şi voghin Sri Aurobindo s-a reîncarnat în cântăreţul Michael 
Jackson . Ei credeau că yoghinii realizaţi se reîncarnează doar sub forma 
unor mari avatari, tulku, fiinţe desăvârşite spiritual. Iniţiaţii ştiu însă că 
un Spirit înalt poate nimeri intr-un mediu inferior prin reîncarnare. Că o 
zestre spirituală bogată nu aduce neapărat o nouă viaţă de sfinţenie sau 
de glorie spirituală. Că nu teoriile omeneşti decid sub ce formă se va 
reîncarna, ci doar Spiritul respectiv o poate face, urmărindu-şi interese 
sale secrete. 

- Multe femei au rămas însărcinate, medicii recomandându-le să nu 
ducă sarcina la capăt, din cauza riscurilor. Unora le-a fost teamă de 
„pedeapsa lui Dumnezeu” pentru avort şi, în ciuda, avertismentelor 
medicale, au avut credinţă că va fi bine. în final, copilul s-a născut cu boli 
grave sau femeia a murit la naştere. 

- Un alt dezamăgit de practica si maestrul său spiritual , trecând de la 
Yoga la Advaita, scria următoarele cuvinte: „Nu poţi accede la un anumit 
nivel al iniţierii fără a fi mai întâi exaltat şi apoi dezamăgit de anumite 
perspective sociale, culturale şi religioase... abia după ce-L iubeşti pe 
Dumnezeu cu toată fiinţa şi constaţi că El, la un moment dat, este 
complet nepăsător (precum a fost cu Isus chinuit pe cruce), abia atunci 
ai iniţierea. Atâta timp cât omul nu va fi propriul lui guru şi totodată 
propriul lui discipol, se va amăgi pe sine şi pe alţii că este liber, că l-a 
realizat pe Dumnezeu; în realitate, este captiv în propria lui imaginaţie 

şi nu s-a eliberat de complexul minte-corp, ca să observe detaşat ceea ce 
Este!” 

Spre finalul articolului puteţi citi care este mecanismul psihic prin 
care ne autocreăm iluziile de tot felul. 


ILUMINAREA PRIN DEZILUZIE 

Deziluzionarea spirituală (numită în anumite contexte şi „noaptea 
sufletului”) este un posibil semn al ILUMINĂRII. O traumă necesară. Ai 
nevoie de mult curaj să înaintezi pe calea spre desăvârşire. Nu din cauza 
luptelor cu „dragonii astrali”, ci a propriei descurajări, care va veni când 
nu te aştepţi... Aceasta este o învăţătură potrivită numai discipolilor 
spirituali avansaţi, nu novicilor! La început de drum spiritual, nu îţi va 
spune nimeni cu francheţe: nu trebuie să te aştepţi la minuni, eşti la fel 
ca orice om de rând, fără privilegii, dar cu obligaţii morale suplimentare; 
munca spirituală serioasă şi îndelungată te va schimba interior, dar nu te 
va feri de agresiunea mediului şi a karmei, nu îţi va aduce averi şi nici 
glorie terestră. La prima boală gravă sau eveniment dramatic vei înţelege 
că aderarea la credinţă NU te face mai „special” şi că nu trebuie să te 
bazezi pe minuni, chiar dacă ele nu sunt imposibile... 

în lipsa unui efort spiritual voluntar, iluminarea poate surveni şi 
prin alte mijloace mai dureroase, nedorite, dar foarte eficiente spiritual, 
în finalul articolului am selectat un citat interesant în acest sens. 

„Iluminarea” este un termen spiritual cu două înţelesuri radical 
diferite. Unul este psihologic, celalalt, parapsihologic. Foarte des, 
iluminarea e considerată o stare paranormală , de pierdere a conştiinţei 
terestre şi percepere a unei realităţi supradimensionale imposibil de 
descris în cuvinte. Se spune că uneori ea ar putea predispune la 
obţinerea celuilalt gen de iluminare, cea psihologică. Aceasta din urmă 
poate apărea însă şi ca urmare a unui şoc existenţial sau treptat, prin 
acumularea de înţelepciune sau ardoare religioasă în viaţa de zi cu zi. 

Consider mult mai potrivit să ne gândim la faptul că ILUMINAREA 
nu este o stare paranormală . Altfel, ar fi mai uşor de obţinut nu printr-o 
disciplină spirituală îndelungată, ci cu molecula extazului DMT44, LSD45 
sau alte substanţe psihofarmacologice. Cineva care a studiat experienţele 
DMT afirma, cu bun simţ: „Cei mai buni exploratori psihedelici sunt cei 
care realizează că până şi adevărurile pe care ei le văd într-o călătorie 
psihică nu sunt adevăruri, ci noi modele, noi întrebări, cadre 
alternative.” în schimb, pe o cale spirituală, psihicul se modelează 
treptat nu doar să poată accede şi interpreta unele experienţe din alte 
dimensiuni, ci mai ales să perceapă cât mai corect semnalele venite din 
partea realităţii fruste, cotidiene. 


44 http://vimeO.COm/373i99i4 

45 http: //totb .ro/consumator-ocazional-de-lsd-primul-trip-a-fost-una-dintre-experientele-mele- 
fondatoare/ 

Referindu-se la folosirea substanţelor halucinogene în spiritualitate, 
Dalai-lama spunea că ele doar creează o nouă experienţă iluzorie, şi mai 
puternică, or budistul se străduieşte, cu ajutorul ştiinţei minţii, să 
îndepărteze toate iluziile. Prin urmare, ce folos spiritual ar avea să îşi 
provoace o altă iluzie prin droguri?! 

O mică paranteză despre aşa-zisele droguri „recreative”, care ar fi 
„inofensive”. Câtă înşelare demonică! Un mare yoghin, Swami 
Satyananda Saraswati, mărturiseşte că a fumat marijuana timp de mai 
multe luni, pentru a putea rezista frigului din Himalaya. Rezultatul 
ireversibil a fost că şi-a pierdut extraordinara memorie vizuală şi auditivă 
(fotografică şi fonografică!) cu care era dăruit de la naştere. 

Iluminarea autentică nu este o ieşire din realitatea banală, ci 
dimpotrivă, o mare luciditate cu care înţelegi „banalitatea”. Să observi 
mecanismele psihice care te condiţionează permanent şi să te fereşti 
eficient. Să îţi purifici subconştientul. Ceea ce necesită multă muncă 
spirituală şi psihologică... După moarte, nu vei rămâne cu nimic din 
avuţiile materiale, dar nici din experienţele psihedelice! Vei rămâne cu 
experienţa de om. Pentru asta ţi s-a dat trupul şi sufletul. în lumea de 
apoi vei avea parte numai de „paranormal”... Deocamdată, exploatează 
oferta, aparent „banală”, dar plină de învăţăminte perene, a vieţii 
pământeşti! 


MIRACOL ŞI ÎNŢELEPCIUNE 

Dumnezeu face minuni? 

EL face minunile pe care le consideră necesare. Dar raţiunea lor ne 
rămâne ascunsă. Nici nu le putem obliga să apară când vrem sau în 
forma preferată de noi. Nu ne putem bizui pe ele. Şi nici nu e sănătos să o 
facem. Sigur, în situaţii disperate, ne putem hrăni speranţa cu 
optimismul cel mai nebun. Dar în situaţiile comune, să ne amintim că 
înţelepciunea este mult mai uşor si mai sigur de obţinut decât miracolele . 
Stăpânirea tehnicii miracolelor este un vis al multor adepţi căzuţi în 
exaltare religioasă sau magică. Dar ea nu are prea multe în comun cu 
înţelepciunea. Aceasta din urmă ne îndeamnă să facem minuni prin 
simple acţiuni omeneşti, angrenându-ne inteligenţa, fantezia, 
îndrăzneala, răbdarea, bunătatea. 

Iată o paralelă interesantă. Eu sunt convins 100% în existenţa 
extratereştrilor pe planeta noastră. Totuşi, ştiu că probabilitatea de a mă 
întâlni pe stradă cu unul dintre ei este de 0%. Aşa e şi cu miracolele 
spectaculoase. 

Dumnezeu ne iartă păcatele? 

Se spune în Biblie: „Cere şi ţi se va da!”. Puterea gândului personal 
este de netăgăduit şi ea poate „muta munţii din loc”. Pentru a ne debloca 
capacităţile psiho-mentale este util să gândim pozitiv şi să invocăm, dacă 

e nevoie, apariţia unei minuni. Uneori, am putea avea succes. Dar să nu 
ne bizuim mereu pe asta. Oricând putem da greş în treaba cu miracolele. 
Să ne amintim că până şi magicienii fac bani din spectacole, nu din aer ... 

Nu doar gândul nostru mişcă lucrurile în lume... Există, printre 
altele, cauze generate în urmă care acum îşi vădesc efectele. De ce tocmai 
acum? Nu putem şti, putem doar suporta această „karmă”, care nu 
înseamnă neapărat „pedeapsă”, ci multe influenţe de tot felul. Legile 
universului sunt straşnice... 

Nimeni nu ne poate „mântui” de karma rea! Doar noi, prin fapte 
bune şi înţelegerea greşelilor. „Dumnezeu îl ajută pe cel care se ajută 
singur ”! De ce să ne facă nouă vreo favoare, eventual în ciuda altora sau 
dând un exemplu nedrept? 

Dumnezeu iartă pe toată lumea, e adevărat. Dar trecutul nu iartă pe 
nimeni! Dumnezeu NU opreşte discreţionar curgerea firească a efectelor 
provenind din cauze trecute. Putem doar învăţa să le suportăm în 
prezent. Şi putem schimba viitorul, acţionând corect ACUM, în armonie 
cu legile universului. Trebuie să învăţăm, răbdători, să privim lucrurile în 
timpul extins, venind dinainte de naştere şi prelungindu-se după moarte. 
Să nu punem în pericol un viitor minunat din cauză că prezentul ne 
umple de frustrări! 

Eşti singur, cu echipa ta spirituală! 

Nu renunţa la căutările spirituale! Se spune că metodele tradiţionale 
sunt mai sigure decât cele necanonice sau abia inventate. Fii însă 
prevenit: credinţele oarbe te pot duce la deziluzie, fiindcă toate sunt 
clădite pe scheme mentale. Nici o reţetă spirituală nu este un panaceu 
pentru golul din suflet, care nu poate fi umplut decât de Şinele tău sau 
Adevărul personal. 

Odată cu dezamăgirea spirituală , vei pricepe că eşti singur . Dar apoi 
va veni iluminarea, înţelegând că eşti legat de Spiritul tău, deci nu eşti 
singur şi nu ai fost niciodată! El este un „alter-ego” al tău aflat într-o 
dimensiune paralelă, acolo unde se află tot ce îţi doreşti, unde nu există 
teamă şi totul este posibil. Dacă există Dumnezeu, atunci El este activ în 
acest Spirit care te sprijină în toate treburile tale omeneşti. De ce ar face 
Dumnezeu miracole în viaţa ta când poate să le facă Spiritul tău? Cu 
ajutorul tău. De ce ar face Dumnezeu miracole în general, când El a 
proiectat desăvârşit Universul, dând fiecărei fiinţe tot ce are nevoie 
pentru a supravieţui şi progresa - în primul rând un Spirit divin care o 
animă? 

Pe lângă Spirit, în aceeaşi echipă se mai află îngerii tăi păzitori, care 
te ajută să devii cât mai desăvârşit, îndeplinind ordinele Divinităţii. Şi să 
nu-L uiţi niciodată pe Cristos, puternicul tău prieten de nădejde, maestru 
şi model de urmat, sprijin în lupta cu răul exterior şi interior...! 
Colaborând cu echipa ta spirituală, vei intui mai bine contextul 
evenimentelor neplăcute, vei înţelege la ce ataşamente ar trebui să 
renunţi, ca să nu te mai chinuieşti, vei căpăta puterea de a te schimba. 

Miracolul stă uneori într-o simplă schimbare a viziunii asupra lucrurilor, 
doar prin repoziţionare. înţelepciunea este precum antigelul turnat în 
mecanismul îngheţat al gândirii omeneşti. 


MECANISMUL A UTOIND UCERIIIL UZIEI 

A ne autoinduce idei false, prejudecăţi, dependenţe este un lucru 
foarte comun. Acest lucru îl face oricare minte umană în mod curent. Iată 
ce se întâmplă. 

Prima dată, în psihic apare o idee sau imagine a unui obiect, 
persoane, eveniment, concept abstract. Cele mai multe idei sau imagini 
sunt neutre emoţional , nu ne trezesc trăiri subiective. Le privim la 
adevărata lor valoare morală, estetică, filosofică, umană etc. Altele însă 
suferă un proces de colorare subiectivă cu emoţii , pozitive sau negative, 
capătă semnificaţie personală, un fel de personalitate. Este greu să ne 
dăm seama când anume în trecut s-a petrecut contaminarea. Putem doar 
să constatăm procesul şi eventual să îl stopăm de acum încolo. Vezi 
figura de mai jos. 

Orice emoţie pozitivă are la bază energia fericirii, după cum orice 
emoţie negativă se naşte din energia suferinţei. Suferinţa nu este lipsa 
fericirii, ci o energie distinctă, dar de sens opus. Tot astfel, răul nu este 
lipsa binelui, ci are o realitate proprie, simetrică. 

Să presupunem că o imagine, un fapt sau o persoană ni se pare că ne 
va aduce fericirea sau nefericirea. De ce? Poate fiindcă aşa am văzut la 
alţii, poate fiindcă am moştenit de undeva acest impuls, poate din 
experienţa noastră anterioară sau din cine ştie ce alte motive. Urmarea 
este că vom deveni selectivi şi receptivi de fiecare dată când acea 
imagine/fapt/persoană răsare printre multe altele. Nu vom mai putea fi 
indiferenţi la ea, trezindu-ne automat emoţia corespondentă (pozitivă, 
bucuria sau negativă, frica), care ne va îndemna la o acţiune impusă, 
neliberă. Chiar dacă nu acţionăm corporal imediat, există cu siguranţă o 
mişcare interioară , psihică, ce se manifestă prin secreţia de hormoni, 
modificarea parametrilor fiziologici şi ivirea unui set de idei 
corespondente. 

în felul acesta apare iluzia , deformarea subiectivă a realităţii, 
precum şi acţiunea eronată, deviantă . Vedeţi ce uşor putem greşi? Şi totul 
a început cu ataşarea unei emoţii de o imagine, idee, persoană etc. 

Dar ce e rău în a ne înconjura de sugestii pozitive, create de 
lucrurile din jur? 

Desigur, unele astfel de iluzionări ne sunt necesare pe drumurile 
vieţii, ele îmboldindu-ne să acţionăm cu elan. Problema este că ar trebui 
să conştientizăm fenomenul şi să putem alege ce iluzii păstrăm printre 
favorite şi pe care nu, ca fiind periculoase pentru sănătatea noastră 
psihică sau spirituală. Emoţiile sunt bune dacă le folosim înţelept! 

Dacă dorim să facem un pas decisiv spre evoluţia spirituală, trebuie 
să ne deconditionăm mental , să ne supraveghem permanent gândurile şi 
emoţiile, ca să depistăm printre obiectele psihice pe cele care ne promit 
fericirea sau suferinţa . Ce facem mai departe este alegerea noastră. 
Putem alege să rupem treptat acea legătură emoţională sau să păstrăm 
lucrurile aşa cum sunt, pentru că ne simţim bine sau pentru că numai aşa 
putem acţiona eficient în sensul dorit de noi sau cel just (uneori „frica 
păzeşte pepenii”). în cazul unei dependenţe puternice, am putea, 
temporar, să înlocuim energia de fond obişnuită cu cea opusă ei. Altfel 
spus, în urma unei alegeri mature şi a unui efort conştient, să înlocuim 
mental „bucuria” cu „neplăcerea” întâlnirii obiectului dependenţei 
noastre. 

Un exemplu negativ banal: Adolescenţii se apucă de obiceiul 
fumatului fiindcă îl asociază cu statutul de om matur. Fumând, ei par a-şi 
împlini visul frumos de a deveni instantaneu adulţi. Ce au făcut? Au 
„colorat cu fericire” gestul nociv al fumatului, în mod artificial. Curând, 
vor rămâne doar cu dependenţa de viciu şi bolile aferente, pline de 
nefericire. 

Un alt exemplu, comun la vârsta tinereţii: Ne place foarte mult ce 
face un artist, să zicem că melodiile sale ne emoţionează. Apoi extindem 
fericirea pe care ne-o trezeşte arta sa, îndrăgostindu-ne de persoana sa. 
Este o iubire virtuală, neîmpărtăşită şi, evident, pe o bază falsă. Ca om, 
artistul poate fi chiar incompatibil cu noi. Deci, să nu amestecăm 
lucrurile! 

Nu este prea obositor să ne urmărim gândurile în permanenţă? 

La început este important să ne analizăm selectiv doar reacţiile care 
ne deranjează pe noi sau pe cei din jur. Cu timpul, iscodirea de sine va 
deveni un obicei şi o voluptate nouă: cea de a descoperi, în timp real, 
pârghiile ascunse prin care ne manipulează propria minte şi cum să 
devenim mai buni şi mai puternici. Este o bucurie spirituală de negăsit 
altundeva! 

FERICIREA NECONDIŢIONATĂ DE OBIECTELE PSIHICE 



Fericirea în stare pură 

Definiţii: Obiect psihic = aici, reprezentarea psihologică pentru o idee, 
persoană, fapt, obiect exterior, gest sau obicei personal 

Obiectualizarea fericirii = aici, investirea de fericire într-un obiect psihic 

OBIECŢIIALIZAREA FERICIRII 



Falsa fericire 

Orice obiect psihic este iniţial neutru (de aceea l-am colorat în gri în 
desen). Dacă însă îl contaminăm cu emoţia fericirii, pentru noi, obiectul 
devine sinonim cu FERICIREA . La fiecare reapariţie a sa, ne vom 
comporta compulsiv. Practic, ne vom fi pierdut libertatea, căci depindem 
de nişte scheme de gândire (prejudecăţi) şi comportamentale (reflexe 
condiţionate). Nimeni nu poate rezista fericirii! De fapt, este o falsă 
fericire, doar o sugestie a ei, tot aşa cum fotografiile cu mâncare nu ţin de 
foame. Omul caută mereu Fericirea pentru că este mereu nesătul de ea. 
Şi este nesătul pentru că a îngurgitat numai surogate cu „aromă 
artificială de fericire”. 

Am exemplificat cu o emoţie pozitivă, din două motive. în primul 
rând pentru că articolul de faţă vorbeşte despre credinţă, care se bazează 
pe emoţia pozitivă. în al doilea rând, pentru a sublinia că, în final, 
aceasta duce tot la dependenţă, precum emoţia negativă. Dependenţa se 
manifestă atât prin ataşamente („zăhărelul”), cât şi prin repulsii ori frici 
(„biciul”). în budism şi yoga, ambele sunt obstacole de percepere a 
Adevărului Pur. 

Societatea umană este interesată să rezolve mai ales aversiunile, 
generatoare de suferinţe psihice. Dar, de exemplu, adictiile tratate 
medical nu sunt decât dependenţe psihice exagerate. Căci fiecare om are 
propriile sale dependenţe psihice „normale”. Poate de aceea marii 
iluminaţi spirituali au spus că întreaga lume este „nebună”: fiindcă 
aproape nimeni nu se consideră bolnav, deşi cu toţii suntem dependenţi 
psihic de atâtea lucruri mărunte. Unele texte spirituale atribuie acestei 
dependenţe generalizate şi inconştiente numele de „EGO negativ” sau, pe 
scurt, „EGO”. 

Cei interesaţi de spiritualitatea de înalt nivel vor căuta FERICIREA 
pură, neataşată de lucrurile acestei lumi efemere (care nu pot să ne dea 
decât iluzia fericirii pe durate scurte de timp, din când în când). 

Există, desigur, şi opusul medaliei. De exemplu, depresia este o 
rezonanţă inconştientă cu suferinţa absolută, fără motiv. Depresivii şi-au 
creat deja o legătură intimă cu energia nefericirii şi nu sunt conştienţi de 
această înrobire subtilă. 

Dar putem găsi fericirea în stare pură? Da, bineînţeles. Din 
moment ce deseori colorăm în mod inconştient obiectele psihice cu 
emoţia fericirii, înseamnă că ea deja există în noi, ascunsă acolo, în 
inconştient. 

De unde vine fericirea pură? Din sferele cele mai înalte ale Creaţiei. 
Fericirea este Dumnezeu. 

Cum o putem simţi la modul necondiţionat, de nivel superior? 
Urmând sfaturile îngerilor, spiritelor elevate, maeştrilor spirituali, 
înţelepţilor din toate epocile şi purificându-ne cât mai mult mintea de 
tendinţele inferioare, instinctuale, gregare, egoiste! Făcând astfel, ne vom 
îmbunătăţi şi înălţa firea intr-atât încât vom spune - precum stareţul 
Ioan de la Sihăstria RarăuluD 6 - „eu cred mai mult în Existenţa Lui 
decât în propria mea existenţă”. Şi asta pentru că energia Binelui şi 
Fericirii există în mod autonom de mine, ea creând Universul; în schimb, 
existenţa mea este fragmentată în mai multe centre de voinţă. Care este 
adevăratul meu Eu şi care, Ego-ul, dependenţele? 

Aceasta este calea iluminării blânde prin înţelepciune . O alternativă 
la iluminarea forţată prin suferinţă. 


ILUMINAREA PRIN SUFERINŢA 

(selecţie din cartea „Ieşirea din întuneric - cum să te vindeci de traume cu 
ajutorul puterii interioare”, de Steve Taylor) 

«Imaginaţi-vă că ajungeţi la un punct în care aţi pierdut totul, poate ca urmare a 
unei boli grave, a unei depresii sau dependenţe. V-aţi pierdut cariera, partenerul sau 
familia, speranţele de viitor şi respectul de sine şi sunteţi atât de disperaţi, încât 
simţiţi că nu puteţi să mergeţi mai departe. Tot ce v-a adus fericire pare să vă fi fost 
luat. Tot ce aţi muncit din greu să construiţi şi tot ce v-aţi imaginat că va fi viitorul 
vostru se dizolvă şi se transformă în nimic. în faţa voastră pare să nu fie nimic în 
afară de durere, pierdere şi moarte. 

Şi atunci, în voi are loc o transformare. Şinele vechi moare şi se naşte unul nou. 
Dintr-odată, aveţi un sentiment de uşurinţă şi de libertate, ca şi cum ar fi fost tăiate 
legăturile şi ridicate greutăţile. Lumea pare a fi un alt loc, cu un sens nou şi un ţel 
nou, cu o armonie nouă şi frumuseţe. Trecutul şi viitorul nu mai au nicio semnificaţie, 
iar grijile care vă umpleau mintea înainte nu mai contează. Tot ce contează e 
„existenţa” strălucitoare pe care poţi să o vezi în jur şi prezentul glorios pe care îl 
trăieşti.» (din Introducere) 


4 6 http://manastireasihastriararaului.blogspot.ro/2012/08/arhischimonahul-ioan-staretul- 
manastiri.html 

Acceptarea 

«Dacă ruperea ataşamentelor psihologice este în mod normal un proces 
dureros, atunci când - şi cum - are loc trecerea la o stare de eliberare şi 
transformare? 

Conceptul important, în acest caz, este acceptarea. Detaşarea devine o stare 
pozitivă şi transformatoare atunci când este acceptată. Dacă i te împotriveşti, dacă te 
lupţi cu ea şi încerci să o îndepărtezi, atunci o să începi să simţi durerea 
ataşamentelor tale psihologice care s-au rupt. Dar în cele din urmă, poţi să ajungi la 
un punct în care eşti prea obosit să mai lupţi, sau în care îţi dai seama că 
împotrivirea e oricum futilă, sau în care pur şi simplu îţi accepţi situaţia ca soartă sau 
ca voia lui Dumnezeu - şi ăsta este punctul în care are loc transformarea. 

Dacă această transformare este văzută ca o „alchimie spirituală”, atunci 
acceptarea este agentul chimic care o generează. După cum formulează Eckhart 
Toile: „Ori de câte ori are loc un dezastru sau când se întâmplă ceva foarte „greşit” - 
boală, dizabilitate, pierderea casei sau a averii sau a unei identităţi definite social, 
ruperea unei relaţii apropiate, moartea sau suferinţa unei persoane dragi sau propria 
noastră moarte iminentă — să ştiţi că există şi partea cealaltă, că vă aflaţi la numai 
un pas de ceva incredibil: o transformare alchimică deplină a metalului de bază al 
durerii şi suferinţei în aur. Acest pas se numeşte abandon.” [...] 

Moartea şi detaşarea 

Detaşarea este şi principalul motiv pentru care întâlnirile cu moartea pot să 
ducă la transformare. Moartea rupe ataşamentele psihologice într-un mod mai 
puternic şi mai dramatic decât orice altă întâmplare - iar acesta este tocmai motivul 
pentru care ea are un efect trezitor atât de mare. 

în acelaşi timp, acesta este motivul pentru care înfruntarea cu moartea poate fi 
o experienţă atât de îngrozitoare - ea ameninţă să ne ia totul. Dacă ştii că mai ai de 
trăit numai o anumită perioadă de timp, viitorul se închide şi îţi dizolvă toate 
speranţele şi toate ambiţiile. Eşti dezbrăcat de orice lucru exterior, de orice acareturi, 
de tot ce ţi-a definit identitatea sau ţi-a dat siguranţă şi te-a făcut să te simţi bine. 
Literalmente, eşti redus la nimic. 

Mulţi dintre cei care înfruntă moartea nu trec dincolo de asta şi mor într-o stare 
de amărăciune şi de dezamăgire. însă iarăşi, odată ce această stare e acceptată, are 
loc transformarea. Moartea iminentă este probabil să genereze acceptare mai mult 
decât orice alt tip de traumatism sau de suferinţă, pur şi simplu pentru că, dacă ştii că 
urmează să mori în curând, eşti obligat să accepţi asta. Orice altă pierdere vine de 
obicei cu o oportunitate de a te convinge că lucrurile o să se îndrepte. întotdeauna 
există speranţe sau credinţe de care să te agăţi. Dar în cazul morţii, acest lucru nu 
este posibil: toate lucrurile de care se agaţă ego-ul tău vor fi îndepărtate, fie că îţi 
place sau nu. » 

(pag. 202-203) 
1 martie 2014 

PIRAMIDA ILUZIILOR 


Motto: „Omul are ochi pentru ca să-l împiedice să vadă.” 

(Maestrul Li Hongzhi, fondatorul Falun Gong) 

VISUL COSMIC ŞI PIRAMIDA ILUZIILOR 

Universul este structurat pe baza unor „iluzii” din ce în ce mai solid 
construite, ca într-o „ piramidă a iluziilor ” (sanscr., mayă). în vârf, 
tronează Iluzia primă sau AUM . sunetul primordial, care dă naştere 
Creaţiei universale. Coborând din etaj în etaj, iluzia (sau „visul cosmic”) 
devine tot mai densă, mai greu de depăşit. Fiinţele sunt prinse în visul 
specific nivelului la care trăiesc, înţelegând iluziile etajelor inferioare, dar 
neputând să se desprindă din urzeala propriului vis, a filosofiei de viaţă 
(sau a paradigmei ştiinţifice, în cazul omului). 

Iluzia cosmică (mayă) cu corespondentul său individual, avidya 
(ignorarea de individ a adevăratei naturi a omului şi universului), nu pot 
fi eliminate decât în stări speciale de graţie divină, fie că omul a urmat o 
practică spirituală, fie că nu. De obicei, experienţa nu poate fi păstrată 
nealterată, iar unii dintre prea-fericiţii ce au primit-o nu o vor mai regăsi 
niciodată, decât în amintire. 

Din principiu, marea majoritate a oamenilor nici nu doresc să scape 
de iluziile lor. Şi, de ce nu, poate că au dreptate! Odată cu eliminarea lor, 
va dispare şi plăcerea aferentă. Iar oamenii vor să experimenteze 
plăcerea, chiar dacă ea vine la pachet cu suferinţa. Cineva spunea că 
oamenii vin la teatru pentru că le place să fie minţiţi frumos. Aşa este şi 
cu viaţa, oamenii îi acceptă iluziile comune pentru că le plac senzaţiile 
frumoase aduse de ele. Odată ce iluzia ar fi demascată, mintea ar rămâne 
buimacă, fără obiect de activitate, ceea ce poate fi insuportabil pentru 
unii. 

Aşa a gândit Dumnezeu viaţa: numai prin iluzionare putem căpăta 
experienţă. în acest perfect simulator cosmic . Presupunând că am deveni, 
dintr-o dată, complet lucizi, ar putea apărea riscul să nu mai acordăm 
importanţă aparenţelor vieţii şi să acţionăm artificial, teatral, sau poate 
cinic, nerăbdător, neserios... De aceea, spiritele, entităţile astrale benefice 
şi mature cu care intrăm în comunicare, sunt de obicei rezervate, 
laconice: tocmai pentru a nu ne introduce prea adânc în viziunea lor 
detaşată asupra realităţii în care noi suntem foarte prinşi. 

* * * 

Intrând pe o cale spirituală, discipolul - făcând parte acum din mica 
elită spirituală a planetei - reuşeşte să se elibereze de o parte din iluziile 
anterioare. Totuşi, de obicei, se înalţă doar până la un etaj superior, 
nicidecum până în vârful piramidei. Se vorbeşte, deseori, despre „ego-ul 

spiritual”, care este o iluzie mai rafinată a aceluiaşi ego (el însuşi o iluzie 
fundamentală) . De exemplu, ego-ul spiritual se autoplasează cu mândrie 
- aşa cum am scris mai sus - într-o „elită spirituală a planetei”, ceea ce 
este minunat, dar, în definitiv, tot o iluzie. 

O modalitate deschisă oricui de a se elibera de unele dintre iluzii este 
introspecţia, meditaţia analitică, sinceritatea, autocunoaşterea. în funcţie 
de intensitatea autoanalizei psihologice şi de ţelurile propuse, omul se 
poate transforma mult şi chiar poate să îşi depăşească handicapurile, 
suferinţele, prejudecăţile. Prin asta, urcă unul sau mai multe nivele în 
piramida iluziilor, apropiindu-se mai mult de Adevărul absolut, care 
tronează în vârf. 

în creştinism, termenul de „trezvie” desemnează atenţia la propriile 
gânduri, fiind o stare ce apare „atunci când mintea supraveghează 
inima şi gândurile care intră şi ies din ea”. 

în limbajul ştiinţific, percepţia propriilor gânduri poartă numele de 
„metacogniţie” (gândirea despre gândire), fiind folosit şi termenul de 
„metaconştienţă” (conştientizarea propriei conştienţe)47. 


ILUZIILE PARADIGMEI ACTUALE 

ILUZIA FIZIOLOGIEI 

Se ştie că sexualitatea este calea prin care Natura se perpetuează. 
Indivizii însă o simt ca pe o dorinţă personală, şi tocmai asta este marea 
iluzie a sexualităţii , una foarte plăcută şi puternică. Nu mă refer aici la 
dumnezeirea îndrăgostirii şi a iubirii jertfelnice, care este cu totul alt 
subiect. în lipsa dragostei sufleteşti, sexualitatea aduce în societatea 
umană incomparabil mai multe probleme decât bucurie. 

Calea monahismului, prezentă peste tot în lumea religioasă, încearcă 
să ţină la distanţă tentaţia atracţiei, dar mai ales să minimizeze latura 
psihologică a sexualităţii. Fără această păzire mintală, celibatul nu este 
decât o periculoasă refulare a instinctului primar. «Aşa prinde putere 
viaţa religioasă din chiar neputinţa omenească.» (Arsenie Boca) 

Călugării îmbunătăţiţi recunosc faptul că acum sunt mult mai liberi 
decât înainte, liberi să iubească intens şi să înţeleagă profund sufletul 
omului, nu aparenţa trupească. Totuşi, există şi numeroşi înţelepţi care 
trăiesc în cuplu şi sunt foarte armonioşi, carismatici, conectaţi la 
Divinitate. Au scăpat de obsesia sexului, uzând de el ca de orice altă 
bucurie omenească, fără însă a se lăsa manipulaţi sau a-1 manipula. 

* * * 


47 http://wWW.deSCOpera.ro/stiinta/i2864OO4-Cele-doUa-moduri-de-perCepere-a-realitatii- 
descoperirea-esentiala-a-stiintei 

în ultimii ani, o altă iluzie şi mai puternică, iluzia hrănirii . a început 
să fie devoalată. Luăm cunoştinţă de tot mai multe persoane care se 
hrănesc cu... lumină. Au fost numiţi „auţoţrofi”, fiindcă nu au nevoie de 
hrană, ci se mulţumesc cu extragerea energiei necesare vieţii din aer. Mai 
precis, ei folosesc doar energia vitală subtilă ( prana ) prezentă pe 
Pământ, venită din Soare sau Univers. 

Fiindcă subiectul este de-a dreptul incredibil, vă recomand să 
vizionaţi un interviu^ şi o conferinţă din 2013 cu maestra Jasmuheen49 5 
precum şi documentarul „La început fost lumina” pe această temăs 0 : 


ILUZIA TEHNICIZĂRII 

TEHNOLOGIA s-a dovedit a fi o păcăleală, o continuă iluzionare . 
Promisiunea că „avansul tehnologiei va aduce fericirea oamenilor” nu s- 
a realizat niciodată. Dimpotrivă, orice mare invenţie s-a dovedit a fi utilă 
în primul rând în mâinile răufăcătorilor, tiranilor, agresorilor de tot felul. 
Această minciună continuă şi azi, prin avansul tehnologiilor informatice, 
genetice, nano-, care ne promit un „viitor de aur”. Este o mare iluzie . 
Numai o societate care pune la bază moralitatea poate garanta fericirea 
majorităţii membrilor săi. Invers, o lume nedreaptă, supusă agresiunilor 
de tot felul, contra umanităţii şi a mamei-natură, nu poate aduce fericirea 
generală nici prin gadgeturi, nici prin cârduri şi baze de date, nici prin 
globalizare şi internet. 

ŞTIINŢA, în schimb, este un drum al deziluzionării permanente. 
Fizica cuantică se află actualmente în centrul acestui proces de 
refundamentare a paradigmei. De aici savanţii au învăţat că obiectele 
supuse observaţiei au o manifestare subiectivă. Că mintea fiinţelor 
superioare, precum omul, poate transforma realitatea obiectivă. De 
aceea, obiectivitatea a început să fie privită ca o iluzie a ştiinţei trecutului . 

Faptul că materia este formată în proporţie de 99,99 % din vid, 
spaţiu gol, a devenit notoriu, sugerându-ne iluzia cosmică la care suntem 
supuşi. Iar materialismul este, de asemenea, privit, ca o iluzie ideologică 
şi pentru faptul că particulele materiale se formează şi dispar în 
continuu. Particulele de masă provin din condensarea temporară a 
câmpului fundamental (Higgs), iar fotonii (particulele de lumină) nu au 
masă tocmai pentru că ei sunt energie în stare pură. Practic, nu există 
decât energie. 

Plecând de la această ultimă observaţie a ştiinţei de vârf, putem specula faptul 
că, deoarece însăşi existenţa luminii contrazice teza materialităţii lumii, rezultă că 
iluzoria ideologie a materialismului este de partea întunericului. 

Cunoaşterea înseamnă mai mult decât ştiinţa omenească. Ea se 
întinde până la infinit. După ce ştiinţa pământeană şi-a vădit limitele, ne 


4 8 https://www.youtube.com/watch?v=XtYcYhq4ztU 

49 http://filedelumina.ro/2013/11/10/jasmuheen-la-bucuresti-2013-ziua-1/ 

5° http://adinaamirOneSei.blogSpOt.ro/ 2 Oi 4 /O 3 /oamenh-Care-Se-hraneSC-CU-lumina- 
documentar-nou.html 

aruncăm plini de entuziasm în ştiinţa îngerească, mult mai interesantă şi 
promiţătoare. Dar chiar şi aceasta ne face, la un moment dat, să ne dorim 
şi mai mult, fericirea absolută. Şi atunci, lăsăm deoparte iluzia 
cunoaşterii şi aspirăm cu toată fiinţa spre iubirea pură divină . Doar ea 
este în stare să ne ostoiască dorul de absolut, dincolo de orice iluzie . 


ILUZIA GURU 

Spiritualitatea este un domeniu minunat, dar şi vulnerabil la 
falsificare. Pentru că aici nu avem repere clare, putem nimeri oricând 
alături de drum. Adeptul spiritual adoptă dogmele prefabricate de religii 
şi învăţători sau îşi făureşte propriile iluzii spirituale, care ar trebui, în 
mod ideal, să îl tragă spre nivelele superioare ale piramidei iluziilor. 

Iată aici un docu-drama sau un reality-show în care un actor-regizor 
joacă rolul unui guru indian în faţa unor sinceri aspiranţi spre 
spiritualitate. Cacialmaua este revelată abia după câteva săptămâni, iar 
reacţiile adepţilor păcăliţi variază de la amuzament la furie. Foarte 
distractiv pentru telespectatori. Mai ales când falsul guru îl citează pe 
memorabilul Osho, recunoscând public - mai în glumă, mai în serios - 
„Eu sunt un mare escroc”... Vizionaţi „RUMARE’^ 1 . 

Filmul poate plăcea pentru că critică credulitatea, dar poate 
displăcea fiindcă ia în derâdere nevoia umană de sinceritate şi 
spiritualitate. 

Ca o paranteză fără legătură cu filmul, una e să spui că „puterea minţii tale 
poate face minuni”, şi alta să spui că „totul e în mintea ta”, deci nimeni nu te poate 
ajuta. Observi diferenţa şi cât de importante sunt nuanţele? 

Deşi filmul s-a dorit a fi un protest împotriva nevoii de guru (după ce 
regizorul însuşi a cunoscut sute), în final s-a văzut că deseori este necesar 
un învăţător, pentru a trezi oamenii către adevărul înalt din ei înşişi. O 
altă iluzie de care avem nevoie... 

Pe de altă parte, atrag atenţia că mulţi oameni au capacitatea 
intelectuală de a fi un „profesor” pentru alţii, mai puţin documentaţi. 
Informaţiile spirituale circulă libere, sunt disponibile multe cursuri şi 
mulţi au deja o solidă cunoaştere esoterică. Totuşi, nu oricine are dreptul 
să se prezinte drept „maestru”. Un maestru este o rara avis, o bijuterie 
de om şlefuită cu greu, un spirit bătrân care a binevoit să rişte o nouă 
încarnare, pentru ajutorarea oamenilor. 

într-o încercare similară de a evidenţia puterea minţii omeneşti - 
sursă de autoiluzionare, dar şi unealtă de elevare - DERREN BROWN 
inventează un fals predicator creştin (vindecător prin credinţă) în docu- 
drama „Mir acles for Sale”s 2 , spre a dezvălui în final asistenţei cât de uşor 
poate fi manipulată credinţa. 


s 1 https://www.youtube.com/watch?v=xx6FY-rs8zg 
5 2 https://www.youtube.com/watch?v=iuP 5 uOl 7 Xwc 

Derren Brown spune că a boteza ceva drept „clarviziune” sau 
„supranatural” ne opreşte să ne mai punem întrebări, deci ne limitează 
cunoaşterea. Poate de aceea el se autointitulează „doar” mentalist, nu şi 
paranormal. Ca debunker, a pus în scenă spectacole TV prin care 
demonstrează latura pur psihologică a religiei, deşi pentru asta îşi 
foloseşte intens şi abilităţile parapsihologice native. într-un fel, Derren 
(ateu declarat) este un dez-iluzionist . în sensul că vrea să ne imunizeze la 
carisma unor paranormali sau la influenţa propriilor superstiţii. Dar, 
prin asta, ne aruncă într-o altă iluzie , cea dorită de el. Şi se foloseşte 
eficient de televiziune, cel mai puternic instrument de iluzionare în masă . 

Desigur, există o doză de cinism în aceste farse bine intenţionate şi 
cred că nimănui nu i-ar plăcea să fie batjocorit în sentimentele sale 
curate. A-i arăta omului că a crezut prosteşte într-un 
guru/vindecător/religie poate fi un motiv de prudenţă viitoare, dar în 
acelaşi timp îl poate blaza şi face să renunţe la căutările spirituale. 

A reduce explicaţiile spiritualităţii la autosugestie sau efect placebo 
nu este o dovadă de înţelepciune. Căci însăşi puterea pe care o are 
sugestia asupra noastră ne demonstrează că nu înţelegem multe dintre 
tainele minţii. Nu ne-ar strica mai multă smerenie în faţa a ceea ce nu 
cunoaştem şi nu înţelegem... 

PIRAMIDA ILUZIILOR ÎN VIZIUNEA UNOR 
PSIHOLOGI TRANSPERSONALI 

Nu mi-am propus aici să creez un model detaliat al piramidei 
iluziilor, care n-ar fi decât o altă aproximare incompletă (deci încă o 
iluzie !). Poate că modelul ar trebui să corespundă cu planurile vibratorii 
subtile ce descriu realitatea invizibilă în viziunea unor şcoli de gândire 
metafizică. Şi ar putea, la fel de bine, să fie pus în corespondenţă cu 
diversele clasificări de care psihologia nu duce lipsă. 

De pildă, piramida iluziilor poate fi transpusă în conceptul de „ nivele 
de conştiinţă ”. 

KEN WILBER a recenzat şi sintetizat mai multe modele ale treptelor 
evolutive ale conştiinţei. El a subliniat diferenţa dintre starea temporară 
de conştiinţă şi stadiul evolutiv al conştiinţei (vezi „Integral Spirituality”). 
Poţi trăi o stare specială într-o meditaţie sau prin influenţa externă a 
unui maestru, indiferent de stadiul tău de evoluţie. Dar nu poţi interpreta 
experienţa unei stări contemplative decât prin prisma stadiului tău de 
dezvoltare, care îţi oferă cadrul de referinţă. 

Stadiul este o rezultantă a nivelului de dezvoltare a diverselor tipuri 
de inteligenţă. După Ken Wilber (citându-1 şi completându-1 pe Howard 
Gardner) inteligenta este multiplă (Wilber le numeşte „linii de 
dezvoltare”), fiind de tip: cognitiv, etic-moral, estetic-creativ, spiritual, 
kinestezic-corporal, emoţional-interpersonal, muzical, spaţial, lingvistic, 

logico-matematic, psihosexual, naturalist, sine-intrapersonal etc. 
Oamenii excelează de obicei în unul sau două tipuri, dar sunt mai slabi la 
celelalte. 

«Oricine este un geniu. Dar dacă judeci un peşte după abilitatea sa de a se 
urca în copac, va trăi toată viaţa cu credinţa că este un prost.» (Albert Einstein) 

Nu se poate forţa intrarea intr-un stadiu superior, stadiul fiind o 
achiziţie durabilă şi cumulativă. Unii practicanţi au observat că, după 
decenii de practică meditativă, în care au cunoscut şi stări de conştiinţă 
cosmică, expansionată, transcendentală, reveneau negreşit la vechile 
obişnuinţe de gândire şi simţire în viaţa curentă (cum mărturiseşte şi 
regizorul Joel Lesko, autor al filmului documentar „Tears ofthe Buddha: 
Spirituality and Emotions ”). Lucrul acesta i-a nedumerit, i-a dezamăgit, 
dar poate că le-a adus şi mai multă decenţă, precum şi perseverenţa de a- 
şi construi treptat o nouă minte. 


* * * 

DAVID HAWKINS a conceput o scală a dominantelor de conştiinţă, 
care ne colorează în mod specific filosofia de viaţă (vezi „Power vs. 
For ce”). în ordine crescătoare, succedându-se logic şi natural, nivelele 
dominante sunt denumite: ruşine, vină, apatie, durere, frică, dorinţă, 
mânie, mândrie, curaj, neutralitate, bunăvoinţă, acceptare, raţiune, 
iubire, bucurie, pace, iluminare. 

O creştere de la un nivel (stadiu, conform lui Wilber) la altul are ca 
rezultat o mare transformare, dar procesul nu se poate scurta. De pildă, 
dacă încerci să atingi nivelul „raţiunii” înainte să stăpâneşti 
autodisciplina (nivelul „bunăvoinţei”) şi stabilirea de obiective (nivelul 
„acceptării”), vei fi prea dezorganizat şi prea defocalizat ca să îţi poţi 
folosi mintea la maximum. 

Să urci chiar şi un singur nivel (stadiu) poate fi extrem de dificil. 
Fără un efort conştient sau fără ajutorul altor persoane, cel mai probabil 
vei rămâne la nivelul la care eşti, până apare o forţă externă în viaţa ta 
(de pildă, acel şut în fund care te împinge înainte). O schimbare de doar 
un nivel poate să schimbe totul în viaţa ta. De exemplu, când ajungi la 
nivelul „curajului”, toate fricile tale vechi şi falsa mândrie îţi vor părea 
caraghioase acum. Când ajungi la nivelul „acceptării” (stabilirii şi 
atingerii de ţinte), te vei uita înapoi când erai la nivelul de „bunăvoinţă”, 
văzându-te ca pe un şoarece într-o roată - erai un alergător bun, dar încă 
nu aleseseşi o direcţie. 

26 august 2014 

DIALOGURI CU CITITORII 

- din corespondenţa autorului Răzvan Petre - 


CĂRŢI REVELATORII, ÎNTREBĂRI FILOZOFICE 

SABINA: 

Mi-a picat în mână opera lui Allan Kardec „Cartea spiritelor”, care 
mi s-a părut greoaie la început, dar care m-a impresionat puternic şi mi-a 
insuflat dorinţa de a citi mai mult. Aşa am căutat şi am găsit cartea lui 
Donald Walsh „Conversaţii cu Dumnezeu” (voi. 1,2,3). între cele două 
cărţi există nişte diferenţe pe care nu mi le pot explica. Părerea mea este 
că sfaturile primite de la Sf. AUGUSTIN (în cartea lui Kardec) sunt mai 
aproape de ceea ce spune Biserica, pe când ceea ce am citit în cartea lui 
Walsh mi se pare puţin cam libertin, mai uşuratic cumva. Dacă 
întâmplător aţi citit şi dvs. aceste cărţi, aţi putea să-mi împărtăşiţi câteva 
din părerile dvs., făcând comparaţie între cele două cărţi ? 

RĂZVAN: 

Părerea mea este următoarea: „Cartea Spiritelor” este o carte 
fundamentală a spiritismului, fiind unanim recunoscută ca valabilă de 
toate persoanele care se ocupă serios cu spiritismul. Este şi părerea mea. 
Desigur, unele afirmaţii făcute de spirite acum 150 ani pot fi uşor 
nuanţate şi completate astăzi - după cum puteţi observa studiind site-ul 
nostru, dar fondul lucrării rămâne autentic în proporţie de 99%. 

în privinţa cărţii lui Walsh, părerea mea este că nu e absolut deloc o 
„conversaţie cu Dumnezeu” şi nici măcar cu un spirit, ci este pur şi 
simplu o scriitură de ficţiune, marcată de inspiraţia venită de la propriul 
subconştient al autorului, de altfel un talentat scriitor. 

SABINA: 

Am îndrăznit să vă cer părerea în acest caz datorită faptului că am 
citit pe site-ul dvs. o părere despre o carte citită de un prieten al dvs. 
(„Dansul falşilor prooroci”). Pornesc tot cu această idee în speranţa că mă 
veţi ajuta să găsesc de citit în acest domeniu (al spiritelor) o carte 
adevărată (ceva apropiat ca valoare de „Cartea Spiritelor”). 

RĂZVAN: 

Pentru că aţi apelat la mine spre a vă recomanda o lectură 
interesantă, vă pot spune că o carte esenţială este „Din tainele vieţii şi ale 
universului”, de Scarlat Demetrescu. 

SABINA: 

Am făcut rost de cartea lui Scarlat Demetrescu, pe care am citit-o cu 
mare plăcere, la recomandarea dv. Acum am o nelămurire şi aş dori, dacă 
se poate, să-mi spuneţi şi părerea dvs. în această carte se spune că 
Dumnezeu este Creatorul a tot şi toate. Această informaţie este în 
conformitate cu ceea ce am citit şi până acum, dar accesând site-ul dvs. şi 
beneficiind de sugestia dvs. de navigare pe internet, am ajuns la „Viaţa 
Spirituală”^, unde sunt descrise de soţul maicii Veronica informaţii de la 
entităţi spirituale evoluate (informaţii primite de dânsa), printre care şi 
de la SLONUNTA, din Rama (lumea Opalică), care susţine că: 

«V-aţi învăţat să rostiţi „Crezul” în biserică, dar din primele cuvinte rostiţi 
aberaţii. Dumnezeu nu este „ATOTCREATOR”. Nu El a făcut stelele, florile şi gâzele, 
nici pietrele de calcar, nici marmura, nici granitul. Nu Dumnezeu a inventat naşterea 
şi moartea, nu El a făcut mările, nici cerul, nici oceanele. Dacă El ar fi fost creatorul a 
toate câte sunt, înseamnă că tot El a făcut şi pe Lucifer, tot El a făcut mizeria, păcatul 
şi suferinţa.» ... 

Deci eu sunt în ceaţă. Nu mai ştiu ce să cred. Dvs. ce spuneţi? 

RĂZVAN: 

Te respect pentru întrebările pe care ţi le pui... Problema ridicată de 
tine este de o importanţă filozofică majoră. De milenii, oamenii se 
străduiesc să găsească răspunsuri la întrebări fundamentale, precum 
aceasta, iar răspunsurile lor, uneori, se contrazic. Dacă vrei ca eu să „te 
scot din ceaţă”, înseamnă că, pe undeva, crezi că eu ştiu mai multe... 
Mulţumesc de încredere! Să vedem dacă o merit. 

în primul rând, îţi mulţumesc că ai citit linkul recomandat de mine. 
Sunt acolo nişte texte cu totul deosebite, care au ceva în comun: 
stimulează ASPIRAŢIA SPIRITUALĂ spre depăşirea condiţiei umane 
inferioare, spre evoluţia spiritului divin. Acesta este lucrul cel mai 
important cu privire la „Viaţa spirituală”. Al doilea ar fi acela că mi se par 
a proveni din surse spirituale autentice, cu o motivaţie profundă. 

Textele scrise de George Văsîi şi Maica Veronica pun nenumărate 
probleme dogmaticilor, de orice fel ar fi ei. Se spun lucruri care contrazic 
credinţele multora. Nu sunt texte uşor de acceptat sau de înţeles de 
oricine. Chiar şi eu am găsit unele afirmaţii ale spiritelor - care spuneau 
că „nu-şi mai amintesc vieţile anterioare” sau că „au mai trăit doar o viaţă 
anterioară” - ce m-a făcut să mă îndoiesc pe moment de autenticitatea 
mesajelor spiritiste. Am trecut de acel „hop”, înţelegând însă că fiecărui 
medium i se dă după puterile sale de acceptare şi că nu i se dă nimănui 
toată cunoaşterea. Mi se pare că Ştiinţa Spirituală se construieşte ca un 
puzzle, din contribuţia multor iniţiaţi diverşi de-a lungul timpului, prin 
îmbinarea tuturor teorii incomplete într-un mare operă de sinteză. 

Chiar există o strategie a spiritelor călăuză, de păstrare a unui cadru 
al dialogului în care toate spiritele chemate trebuie să respecte linia 
generală, impusă de călăuză, pentru a nu îl zăpăci prea tare de cap pe 


53 http:// spiritus.webege.com/viata-spirituala/ 

contactant. E şi cazul împărţirii spaţiului suprafizic în „nouă straturi”, 
ceea ce este, cred eu, ceva convenţional. Personal, sunt adeptul explicării 
didactice a lumii de dincolo prin clasificarea în: fizic, astral, mental, 
spiritual, care mi se pare mai uşor de înţeles şi suportă dezvoltări 
ulterioare inteligibile. Chiar dacă am aceste preferinţe personale 
(„mofturi”! ar spune unii), totuşi trebuie să confirm faptul că Maica 
Veronica a fost un medium extraordinar şi merită toată încrederea 
noastră. în privinţa lui George Văsîi, nu cred că a modificat (prea mult) 
sensul celor primite de soţia sa, deci ce s-a publicat poate fi luat în serios. 

în privinţa adevărului absolut, spus în articole, trebuie să ştii că 
Adevărul întreg nu poate fi spus nicăieri, ci el este de fapt capătul 
călătoriei noastre spirituale. Căutarea adevărului este călătoria fiecăruia 
dintre noi. Nu toţi suntem în aceeaşi etapă a drumului spiritual, deci 
surprindem şi înţelegem diferit acelaşi text spiritual autentic. Ba, mai 
mult, citindu-1 după un timp, îl înţelegem altfel, mai complet, mai 
nuanţat. îţi recomand să revii asupra unor texte deosebite după ce se mai 
sedimentează informaţiile primite iniţial. 

Tu însă ai pus o întrebare punctuală, care necesită un răspuns la 
obiect: Este sau nu este Dumnezeu creatorul Universului? 

Cunoşti bine că Dumnezeu, prin definiţie, este Creatorul lumii, 
acesta este adevărul nr.i. Ce spune acel spirit, Slonunta, nuanţează 
adevărul nr.i, cu afirmaţia nr.2: Dumnezeu a creat direct numai lumea 
mentală , şi, odată cu ea, toate Spiritele înalte, care au devenit co-creatori 
pe nivelul lor de fiinţare. în religia mozaică, aceşti creatori secundari se 
numesc ELOHIMI şi Ei au creat lumea noastră materială. 

Privind filosofic, Dumnezeu a creat lumea cu scopul de a ferici 
spiritele create de el, dându-le satisfacţia de a deveni asemenea Lui, adică 
creatori. Toate spiritele, chiar şi oamenii, sunt creatori, mai mici sau mai 
mari, în funcţie de puterea pe care o au. Creaţia este o manifestare a 
libertăţii ce ne-o oferă Creatorul. Dumnezeu nu a construit lumea 
complet de la început, pentru a o popula apoi cu marionete, ce joacă rolul 
scris de El. Creaţia este un proces continuu. Fiinţa divină a lui Dumnezeu 
vrea să ne aducă tuturor fericirea creaţiei şi ne face părtaşi la acest joc 
divin. Ne oferă şansa de a crea, la rândul nostru, ceva bun. De aceea, 
Spiritele înalte din apropierea Divinităţii au acest drept divin: de a crea în 
continuare. La un moment dat, ei au decis să creeze lumea astrală , plină 
de forme, culori, sunete, ce nu existau în lumea mentală, superioară. Au 
creat-o pe baza LEGILOR UNIVERSALE, date de Dumnezeu la început. 
Prin diminuarea frecvenţei de vibraţie a materiei mentale, au creat 
materia astrală. Pe urmă, au condensat şi mai mult această materie şi au 
creat lumea fizică , care este ultima, cea mai tânără şi cea mai depărtată 
de nivelul divin. 

Dumnezeu nu s-a opus dorinţei acestei noi creaţii materiale, dar El 
supervizează permanent ce se întâmplă în ea. întrucât Spiritele înalte, 
creatoare, au deplină libertate de a se manifesta, în limitele legilor divine, 
rezultatele muncii lor pot fi uneori imprevizibile, ceea ce impune o 

supraveghere strictă şi aplicarea de măsuri reparatorii când este 
neapărată nevoie. Este cazul lumii materiale, care încă de la început era 
previzibil că va pune probleme mai dificile decât lumea astrală, în sensul 
impunerii creaturilor materiale să respecte legile şi Voinţa divină. Prin 
însăşi crearea lumii materiale s-au creat condiţiile apariţiei şi a unor 
entităţi negative, distructive, oponente Luminii divine. Particulele 
materiale, dense, inerte, inconştiente, au dus la formarea unor particule 
spirituale similare (spirite inferioare). Cam aceasta ar fi, pe scurt, 
explicarea existenţei răului pe Pământ. 

Prin rândurile de mai sus am explicat şi conceptul filosofic de DEUS 
OTIOSUS (Dumnezeu Creatorul, care s-a „ascuns” de creaţia sa şi nu mai 
are putere asupra ei, lăsând-o pradă propriilor tendinţe). Conceptul este, 
desigur, eronat, el surprinzând corect numai o mică parte a realităţii, şi 
anume aceea că Dumnezeu este deasupra Creaţiei - transcendent - că 
este neatins de tulburările Creaţiei. Trebuie însă să ştim că Dumnezeu nu 
a pierdut niciodată controlul Creaţiei şi intervine în Ea - mai ales prin 
mesagerii Săi nenumăraţi (Duhul Sfânt), care nu au altă sarcină decât să 
aducă la îndeplinire Voinţa Divină. 

în concluzie, îţi sugerez să preiei din cărţile spirituale autentice 
numai ceea ce este important, fiindcă este posibil ca anumite amănunte 
să nu se îmbine perfect cu ceea ce ştiai deja. Treci peste amănunte şi 
primeşte esenţa, mesajul spiritual. Nici în cartea lui Scarlat Demetrescu 
nu sunt scrise numai adevăruri absolute şi totuşi, ce minune de carte, ce 
frumuseţe! Nu trebuie să te împiedici de faptul că unii susţin unele 
puncte de vedere, iar alţii îi contrazic. Va mai dura puţin până la 
instituirea unei teorii spirituale unice, care să explice totul, pe înţelesul 
oricui. Dar, până la urmă, această Ştiinţă Spirituală se va definitiva şi va 
constitui o materie obligatorie în şcoală. Ea va fi studiată în amănunt şi 
din punct de vedere practic doar la nivel postliceal, când tânărul este mai 
matur. Să ne ajute Dumnezeu să prindem acele vremuri! 


SABINA: 

Neavând pe nimeni cu care să dezbat aceste „probleme”, m-am 
gândit că poate dvs. veţi sacrifica din timpul dvs. pentru a mă ajuta să-mi 
clarific unele întrebări care mă pun în încurcătură. 

Ultima mea găselniţă este că, în aceste mesaje divine primite de 
Maica Veronica, spiritul HERUVICLE spunea că noi eram cândva ceva 
mai sus (ca şi evoluţie am bănuit), dar în loc să ne ridicăm, am coborât, 
în cartea lui Allan Kardec spiritul SF. AUGUSTIN spunea că spiritele nu 
regresează, doar stagnează. 

Aş fi dezamăgită să ştiu că am reuşit ceva într-o viaţă, ca apoi în alta 
să pierd tot. După părerea mea, este ca şi cum în această viaţă aş lupta cu 
dorinţa de înavuţire, aş reuşi, dar prin plecarea din această lume şi 
reîncarnarea în alte condiţii, această dorinţă să-mi revină şi să lupt din 
nou cu ea. Asta ar însemna o luptă fără sfârşit. Ce părere aveţi ? 

RĂZVAN: 

Ai exprimat mai multe probleme... 

încep cu afirmaţia ta de final că drumul spiritual te obligă să „lupţi 
cu dorinţa de înavuţire”. Este adevărat că omul înalt spiritualizat nu îşi 
doreşte avuţii, ci se mulţumeşte cu puţin. Totuşi are şi el nevoie de un 
minim pentru subzistenţă, iar dacă trăieşte printre semeni, are nevoie de 
un minim confort civilizat. Trebuie să-şi respecte vecinii nu doar prin 
vorbe, ci şi prin înfăţişare şi comportament, să se ridice la un standard de 
decenţă al traiului care să impună, de la sine, respectul celorlalţi. Pentru 
aceasta, banii sunt necesari. Nu este o dovadă de spiritualitate dacă lupţi 
pentru sărăcie. Sărăcia este o boală. Este loc de bunăstare pentru toţi. 
Bunăstarea ajută şi la spiritualitate. 

Pe de altă parte, e adevărat că lupta necontrolată pentru avuţii 
nemăsurate este dăunătoare pentru că: 1) omul pierde prea mult timp şi 
energie cu aspecte marginale ale existenţei; 2) omul bogat, având atâtea 
oportunităţi, le alege doar pe acelea aparent mai atractive (calea minimei 
rezistenţe) şi uită de cele dificile, stânjenitoare ale egoului, dar cu folos 
spiritual. Dacă vrei să adopţi o atitudine rezonabilă pe calea spirituală de 
zi cu zi, alungă-ţi dintre dorinţe lăcomia, mulţumeşte-te că ai ceea ce ai, 
dar luptă să ajungi la acel nivel material de care ai nevoie pentru a trăi 
decent şi pentru a-ţi împlini misiunea pe pământ! E nevoie de echilibru 
în toate. 

Plecasem de la ideea exprimată de tine că, odată ce ai reuşit să-ţi 
învingi - să spunem - lăcomia în această viaţă, spui că ai fi dezamăgită 
să renaşti în alt corp, luptându-te cu aceeaşi tentaţie din nou, fiindcă ai 
pierdut tot ce agonisiseşi spiritual. Faci aici o confuzie în interpretarea 
principiului reîncarnării. 

Unul din scopurile reîncarnării spiritelor este acela de a avea ocazii 
de a evolua. Or, evoluţia înseamnă acumulări de experienţe cu rol pozitiv. 
Odată ce ai reuşit să-ţi depăşeşti un anume defect, duci cu tine această 
cucerire lăuntrică în veşnicie, ea nu se mai pierde. (în general, nimic nu 
se pierde în Univers, ci se transmite undeva sau se transformă în ceva.) 
Revenind la exemplul dat de tine, dacă în viaţa trecută ai scos din 
dorinţele tale lăcomia . în viaţa prezentă această patimă nu-ţi va mai da 
târcoale, ba chiar ai putea fi un om bogat, pentru care banii „nu au 
valoare”. în schimb, ca om bogat, ai putea, de pildă, să te lupţi cu ispita 
orgoliului , deoarece te simţi ca un zeu printre pigmei. în fiecare viaţă 
avem câte ceva de cârpit la caracterul nostru moral, de fiecare dată 
altceva. învingem o slăbiciune, dar se ivesc altele, până la perfecţiune... 
Dar munca spirituală nu are nimic de a face cu mitul lui Sisif, ea nu este 
în zadar, ci punem cărămizi la templul indestructibil al spiritului nostru... 
Desigur, uneori, se poate întâmpla ca omul să rămână „corigent” la câte o 
lecţie de viaţă, care va reveni încă o dată sau de mai multe ori în vieţile 
ulterioare, până la conştientizare şi victorie morală. 

în sfârşit, am ajuns şi la miezul problemei puse de tine: spiritele pot 
involua sau cel mult stagna ? 

Ne referim deci la evoluţia spiritului. Evoluţia spirituală se măsoară 
după două criterii: puritatea energetică a spiritului şi experienţa 
acumulată de acesta de-a lungul reîncarnărilor. în privinţa purităţii 
perispiritului (care este învelişul aurie al scânteii divine), este clar că 
acesta se poate macula în cursul vieţii terestre. Omul e supus greşelii, iar 
aceasta îi pătează perispiritul, coborându-i vibraţiile şi îndepărtându-1 de 
Sfera Divină Preafericită. în consecinţă, spiritul (bun) suferă, şi ar vrea să 
scape de murdăria păcatelor. Dacă are multe pete, cea mai rapidă metodă 
este reîncarnarea intr-un corp de om şi arderea karmei prin orice metode 
găseşte potrivite, inclusiv suferinţa omenească. Dacă e mai curăţel, ar 
putea să rămână în astral şi să preia o însărcinare în acea lume, de care să 
se achite ireproşabil. Fiindcă viaţa actuală este plină de pericole şi ispite, 
spirite mai bunicele cam refuză să se încarneze astăzi, aşteptând vremuri 
mai calme. în deceniile de apocalipsă în care trăim este mai greu să te 
înalţi, decât să cobori spiritual; brahmanii îi spun „Kali-yuga”, epoca 
decăderii. (Există însă şi posibilitatea creşterii spirituale, ceea ce noi 
încurajăm şi sprijinim în acest site. Un spirit ce reuşeşte performanţa 
evoluţiei în această lume păcătoasă va fi răsplătit înmiit la Judecata din 
lumea de Apoi.) 

Am amintit şi de acumularea experienţelor de viaţă. Din acest punct 
de vedere, nu poate exista decât mersul înainte, nimeni nu-ţi poate lua 
trecutul. Spiritul capătă tot mai multă experienţă, pe măsură ce trece prin 
încarnări. Poate la acest lucru s-a referit Sf. Augustin. Mai este ceva: 
spiritul ajuns vrednic să se încarneze în om nu se mai încarnează în 
animal, deci există o ordonare crescătoare a spiritelor. Are posibilitatea 
să se chinuie enorm pentru a-şi arde karma, dar tot în forma umană, pe 
aceleaşi coordonate în care a păcătuit. într-o viaţă scurtă sau foarte 
plictisitoare experienţele acumulate sunt minime şi atunci putem spune 
că spiritul a stagnat, adică nu a învăţat mai nimic. O mare personalitate a 
istoriei rămâne mare şi după moarte, realizările sale, chiar dacă negative, 
îl urmează. Este respectat pe nivelul său vibrator, chiar dacă puritatea sa 
energetică este pătată de fapte necugetate. 

Desigur, spiritele aspiră la o cât mai mare puritate , spre a se apropia 
de Divinitate. Pe de altă parte, le sunt prescrise încarnări pentru a căpăta 
şi experienţe diverse. Altfel, nici nu ar mai fi nevoie de încarnări. Când 
este creat, spiritul este foarte pur. Dar imatur. Pe măsură ce capătă 
experienţă, apare şi riscul impurificării spirituale, dar nu are altă cale, 
decât viaţa în formă terestră... Spiritul nu se poate apropia de Divinitate 
decât dacă este atât pur, cât şi de folos prin experienţa sa. 

22 iunie 2007 

SCHIMB EPISTOLAR CU IULIAN 


IULIAN: 

Citind mai multe pagini de internet - pagini care nu mă mulţumeau 
sau nu mă atrăgeau decât pe anumite locuri - am ajuns la pagina 
dumneavoastră, am răsfoit-o şi am perceput mesajul transmis foarte 
repede, mesaj şi informaţii care intră în empatie cu mine. 

Am ştiut din copilărie că am ceva special în mine, legat de credinţă şi 
divinitate, o legătură mai apropiată cu absolutul, dar nu am făcut nimic 
special în acest sens, nu am căutat în mine şi în jurul meu mai multe 
despre spiritualitate, ca să nu par un „ciudat” faţă de ceilalţi şi am lăsat 
lucrurile să meargă pe făgaşul lor normal. 

„Singur, prin meditaţie, poţi ajunge la profunzime; împreună, la 
diversitate”, a spus cineva. 

RĂZVAN: 

Nina şi cu mine suntem precum nişte grădinari care udă seminţele, 
în speranţa că unele vor da roade. Punem în paginile site-ului nostru tot 
ce credem că este bun şi frumos pentru cititori. Suntem printre puţinii 
care ţin sus blazonul paranormalului, de mulţi ani, în România. în mass- 
media, paranormalul se reduce adeseori la ce a zis şi a făcut „mama 
omida” sau alta ca ea. 

După cum mărturiseşti, ai avut dintotdeauna sădită sămânţa 
spirituală, dar abia acum a încolţit în conştiinţa ta. Materialele noastre 
te-au ajutat, sper, să te deschizi mai mult către lumina din interiorul tău! 

IULIAN: 

Am primit cu bucurie răspunsul la scrisoare şi te laud pentru munca 
profesionistă depusă, şi spun acesta pentru că aşa cred şi nu pentru a 
măguli pe cineva. Din căutările mele recente am descoperit că sunt mulţi 
impostori care se folosesc de unii din semenii noştri - semeni care au 
probleme şi suferinţe de multe ori acute - pentru a îi racola în diverse 
organizaţii aşa zis spirituale şi a-i folosi în scopurile proprii. Am găsit 
mesaje de genul „...ascultare necondiţionată...” faţă de membrii 
respectivului grup şi alte menţiuni care să ducă la fanatism şi nebunie. 
Am descoperit, pe lângă „taţi şi mame omizi”, fanatici care doresc să 
corupă pe alţi semeni. Mai sunt unii (după părerea mea sunt cei mai 
periculoşi pentru că fac aceasta cu mulţi bani şi personal specializat) care 
ne studiază, spionează pentru a ne găsi puncte slabe (intelectuale, 
sufleteşti şi trupeşti), de a ne ataca şi manipula spre anumite scopuri 
personale şi materiale. Dacă aceşti oameni ne studiază pentru a ne 
cunoaşte şi manipula, noi de ce să nu-i studiem, pentru a şti cine sunt şi 
de ce trebuie să ne protejăm?! 

După ce am mai răsfoit pagina de „Reflecţii pe teme spirituale” am 
găsit nişte sfaturi cu privire la cum să ne ferim de aceste organizaţii 
oculte; am câteva idei (teme de studiu) de lărgire a orizontului de 

protecţie asupra atacurilor: energetice, reclame cu mesaj ascuns, 
bioenergetice, magnetice (inversarea polilor) ş.a. 

Pe un site mediatizat la un post de televiziune am găsit un articol 
scris de un prof. dr. psiholog - parapsiholog. Din textul publicat se 
înţelege că cei care doresc găsirea lui Dumnezeu trebuie să înţeleagă 
moartea şi să o accepte. Textul este prea confuz şi lasă loc la interpretări 
foarte periculoase, care conduc la trăiri de tot felul, unele periculoase, 
fascinante şi acaparatoare, mergând până la sinucidere. Pentru semenii 
care nu pot avea apărare, nu sunt pregătiţi şi nu au nici asistenţă pentru a 
înţelege ce se întâmplă, de la textul publicat pot trage concluzii nedorite. 

RĂZVAN: 

Domnul respectiv a fost educat la şcoala securităţii kaghebiste, după 
cum rezultă din autobiografie, de unde poate şi stilul exprimării: dur şi 
confuz. Deşi omul citeşte multe, nu întotdeauna poate cuprinde şi 
dimensiunea spirituală a celor citite. Trebuie să diferenţiem între nivelul 
intelectual şi cel spiritual-intuitiv, între idei şi Sursa lor, dintre o idee în 
sine şi modul exprimării ei publice, cu grijă pentru cel care o citeşte. Cred 
că ştii că numărul simbolic al Fiarei apocaliptice, 666, este expresia 
limitei pur intelectuale (nivelul 6 în toate cele 3 lumi: fizică, astrală, 
mentală), care nu poate răzbate la nivelul superior şi ultim - 7, 
transcendent, absolut, divin. Lucifer, aflat în lumea creatorilor cosmici 
(nivelul 6, mental) s-a crezut atotputernic precum Dumnezeu, dar 
aceasta pentru că nu a reuşit să se ridice nici măcar pentru o clipă la 
nivelul divin, de unde ar fi înţeles limitele inerente ale mentalului. Astăzi, 
odată cu popularizarea fostelor cunoştinţe eso-terice (devenite exo- 
terice), ne vom întâlni cu tot mai mulţi mici anticrişti, care au limite 
evidente în perceperea utilităţii spirituale a acestor învăţături. Ei se dau 
mari folosind cuvinte pretenţioase, intimidând ascultătorii prin afişarea 
unei erudiţii atotştiutoare şi pretinzând ascultare oarbă de la ignoranţi. 
Totul doar pentru faimă şi glorie şi bani. 

în legătură cu faptul că eşti dăruit cu anumite capacităţi 
paranormale, este îmbucurător. Pot să îţi recomand călduros că citeşti 
articolul meu „Omagiu lui Yogananda” completându -1 cu „Yogananda, 
maestrul etern”54. Este o modalitate spirituală de a înţelege singur unde 
este problema ta. Probabil că, dorindu-ţi intens - ca program de viaţă - 
să îţi pui în slujba semenilor şi a lui Dumnezeu aceste abilităţi, ele îţi vor 
reveni cu şi mai mare intensitate... Poate că aceste abilităţi ţi-au fost 
reactivate la un moment dat, fără a cere tu asta, pentru a-ţi reaminti 
vreun legământ spiritual făcut de spiritul tău înainte de a se încarna în 
omul Iulian. Odată ce ai început să-ţi aminteşti, drumul îţi este deschis 
spre a progresa spiritual în mod accelerat. 


54 http:// spiritus.webege.com/yogananda/index.html 

IULIAN: 

Joi am încercat să iau legătura telepatic cu tine. Dacă asta te-a 
deranjat, îmi cer scuze. După acest fapt, am primit o pace lăuntrică şi, la 
scurt timp, am început o discuţie EU cu MINE (aşa ceva nu am mai 
întâlnit). Practic, discutam cu mine ca şi cum discuţia se făcea între două 
persoane. Problema era de încredere în forţele proprii. Răspunsul a fost 
să caut în mine punctele slabe (defectele) şi să descopăr calităţile. 
Calităţile trebuie scoase în faţă, iar defectele, reduse şi anulate. Problema 
pe care o aveam acum văd că era simplă şi rezolvarea, uşoară. 

Pe data de 29 eram trist şi epuizasem cam toate variantele de a găsi o 
cale spre evoluţia mea spirituală. Seara am adormit trist, iar în jurul 
orelor 22 şi 15 minute mă trezesc brusc şi fără motiv. în memorie a 
apărut un mic ecran alb (aproximativ 3 centimetri lăţime - 10 lungime) 
şi au început să curgă cuvintele, ca şi cum cineva le scria la maşină sau la 
calculator. Mesajul este următorul „MINŢILE LUMINATE ÎMPREUNĂ 
CU CELELALTE MINŢI LUCREAZĂ ÎMPREUNĂ PE ACEST PĂMÂNT. 
MINŢILE LUMINOASE PRIMESC INFORMAŢII DE LA DUMNEZEU 
CE TREBUIE SĂ FACĂ. TU (s-a lăsat un timp scurt, ca pentru gândire) 
VEI AFLA CINE ESTE ACELA”. Fiecare cuvânt din mesaj era foarte bine 
ales. Am căutat un pix şi, pentru a nu uita, am notat mesajul. 

RĂZVAN: 

Ca „epuizaseşi toate variantele de a găsi o cale de evoluţie spirituală” 
mi se pare o sentinţă prea gravă. Niciodată nu poţi şti ce îţi va rezerva 
minutul următor. Este adevărat că te poţi simţi nefericit din cauza 
stagnării, mai ales comparând-o cu o stare anterioară de mare abnegaţie 
spirituală. Dacă însă ai o aspiraţie lăuntrică ce nu poate fi oprită, până la 
urmă vei ieşi la un liman spiritual, indiferent sub ce formă. 
Eu continui să îţi recomand să lecturezi intens din scrierile lui 
Paramahamsa Yogananda, chiar şi din librării sau biblioteci, sau de pe 
internet, pentru că a fost un avatar, înţelept care l-a cunoscut pe 
Dumnezeu faţă în faţă, iar cuvintele sale sunt pline de putere şi 
înţelepciune eternă, au o încărcătură energetică imensă şi profundă, 
în plus, să meditezi în singurătate asupra rostului lumii şi vieţii. Acestea 
te vor apropia de o realizare spirituală mult dorită. 

IULIAN: 

Am încercat să mă racordez la energia divină împreună cu o 
persoană, la o anumită oră, pentru 5 minute, să transmitem prin 
canalizarea energiilor bune de la ea spre mine (eu practic cred că nu am 
nevoie de energia ei), după care pauză 5 minute şi procedeul invers 
pentru ea. De fiecare dată când am încercat să mă racordez la energia 
divină şi să o direcţionez către această persoană, am păţit ca ea să ridice 
mâna dreaptă, parcă a se apăra de această energie, după care să cadă la 
pământ. La momentul în care am încercat să direcţionez energia divină 
în ea, am găsit un demon, având o formă umflată cu un chip hidos şi 

mare, pe care l-am simţit ca fiind foarte şiret, care până la urmă a ieşit 
din corpul în care se afla şi a încercat să intre în dispută cu mine. Pentru 
a nu intra în raport de dispută cu această entitate, am încercat să o 
direcţionez către energia divină, energie la care eu eram conectat. 

A doua zi, am sunat această persoană şi am întrebat-o ce a simţit 
(fără ca eu să descriu în nici un fel această experienţă) şi mi-a povestit 
ceea ce am descris mai sus, ce practic ştiam deja. Ultima dată, aceste 
energii sau entităţi, nu ştiu cum să le denumesc, nu mai erau în această 
persoană (am văzut că ea era racordată la un canal energetic de sus), ci 
erau în preajma ei şi au încercat să mă atace. De fiecare dată când încerc 
să o ajut cu energie divină (numai în momentul acela) păţesc ca eu să 
intru în mai multe dispute cu energii şi entităţi care mai de care mai 
puternice şi să mă atace, practic să intre în mine. Pentru că această 
persoană încearcă să-l primească pe Dumnezeu în suflet, în ultimul timp 
căutând calea spre El tot mai intens, am încercat să o ajut fără a mă 
implica prea mult în traseul ei, doar atât cât îmi este lăsat la dispoziţie. 
După ce o ajut pe această persoană, primesc multă putere, energie şi 
poate maturitate spirituală, dacă pot să mă exprim aşa, după care 
urmează o evoluţie spirituală, poate este legea cauză-efect, nu ştiu de ce. 

întrebarea mea este dacă ai mai întâlnit sau auzit aşa ceva şi ce 
trebuie să fac, să încerc să o ajut, atât cât îmi este lăsat să o fac, sau să îmi 
văd de treabă. 

RĂZVAN: 

Da, am mai citit şi auzit, este lupta firească cu entităţile întunecate, 
care, ca orice bătălie, lasă răni şi face victime... Cred că persoana este 
femeie, nu-i aşa? Atunci întreabă-te dacă nu este la mijloc vreun 
sentiment de iubire omenească, ce te poate înlănţui karmic. Ce vei face în 
privinţa acelei persoane vei afla în meditaţie, punând această întrebare 
Spiritului (al tău, îngerului, lui Dumnezeu etc.). Să faci ceea ce simţi, în 
funcţie de semnalele ce le vei primi. 

IULIAN: 

A doua întrebare este cum pot să îmi dezvolt capacitatea de a 
vindeca. îmi place să-i ajut pe cei care sunt bolnavi, această faptă mă face 
să mă simt bine. Acum pot să mă vindec pe mine sau pe membrii familiei 
mele. Soţia, la început era foarte sceptică în capacitatea mea de a fi un 
bun conductor de energie, spunând că este autosugestia sau că „te voi 
ţine sub observaţie”. După mai multe tratamente reuşite pe mine, acum 
la orice problemă de sănătate mă roagă să o ajut şi, mai nou, chiar să 
simtă dacă eu reuşesc sau nu să transmit ceva. Practic eu nu fac nimic, 
sunt doar un receptor şi un transmiţător de această energie atât de utilă 
şi frumoasă prin capacitatea ei de vindecare. 

RĂZVAN: 

Dezvoltarea capacităţii de a vindeca vine din practică. Dă şi vei 
primi. Exersează şi te vei dezvolta în această direcţie. Simplu. Tratează 
cunoscuţi, colegi, rude, necunoscuţi, pe oricine simţi că ar avea nevoie de 
tine. Mulţi au nevoie! Chiar şi animalele. Dar, atenţie, nu insista să-ţi 
oferi serviciile chiar oricui şi nu te implica emoţional. Nu-ţi fie teamă că 
te vei face de râs dacă nu vei obţine rezultatele dorite. Cu unele persoane 
s-ar putea să nu fii compatibil, sau ele să-şi pună un scut de neîncredere 
ce poate bloca tratamentul. 

IULIAN: 

La data de 14 dec 2008, ora 7 şi 48 de minute (am început să îmi 
notez data, ora şi evenimentul pentru a nu uita lucruri importante), am 
încercat să mă „verticalizez” (să fiu un tot unitar EU+ minte+ suflet) şi să 
plec în astral. Am parcurs primul strat mai greu, după care prin 
următoarele straturi am trecut repede. A trebuit să mă opresc pe un strat, 
parcă am dat cu capul de ceva şi în acel strat s-a produs o fisură având o 
mică spărtură; am pătruns prin acea spărtură, nu cu puţin efort. După ce 
am intrat prin acea spărtură, am fost întâmpinat de două entităţi albe 
luminoase (parcă erau două fumuri) şi am urcat, escortat de cele două 
lumini, până la nişte trepte. Am urcat prin stânga pe câteva din acele 
trepte şi am dat de un mic perete, să zicem ca un stâlp (de lăţime 
aproximativ 1 m şi înălţime 1,5 ~ 2m , dacă făceam doi paşi în dreapta pe 
treapta pe care mă aflam, puteam să ocolesc acel perete şi puteam să 
merg mai sus, dar am simţit că trebuie să mă opresc acolo şi să aştept). 

Nu am aşteptat decât câteva momente şi s-a auzit o voce care a spus 
„cine eşti şi ce vrei?”. Am răspuns cu oarecare sfială şi puţin încurcat că 
sunt Iulian, după care întrebarea s-a repetat „cine eşti şi ce vrei?”; am 
aşteptat puţin şi am repetat că sunt Iulian. S-a lăsat un timp, după care 
am simţit că entitatea cu care vorbeam zâmbeşte, ca şi cum îşi aduce 
aminte de mine (ca atunci când întâlneşti un copil din cartier şi acel copil 
îţi spune „bună ziua” şi tu te gândeşti al cui este acel copil şi până la urmă 
îţi aduci aminte de el şi îi răspunzi la salut, zâmbind la el cu compasiune), 
şi am primit următoarea întrebare „ce vrei?”. Am stat puţin pentru a mă 
gândi ce vreau şi am răspuns că să îmi dea ce vrea el (parcă îmi era ruşine 
să cer ceva). Entitatea a spus că eu trebuie să cer şi el îmi va da. Am 
răspuns că vreau să fiu o parte din Dumnezeu. El a răspuns că îmi va da 
aceasta şi a întrebat dacă mai vreau ceva; eu am răspuns că vreau să pot 
ajuta pe cei din jurul meu să fie şi ei entităţi luminate. El a răspuns că îmi 
va da şi dacă mai doresc ceva; eu am răspuns că nu mai vreau nimic. 
După care am fost escortat de cele două entităţi până la locul pe unde am 
intrat (cele două entităţi aveau un rol bine stabilit ca să nu mă abat de la 
drumul de întoarcere şi să nu mai umblu pe acolo fără permisiune), am 
coborât uşor în plan terestru. Nu doresc nici o clipă să mă laud, să fiu 
lipsit de modestie, dar cred că am stat de vorbă cu EL, cu Dumnezeu. 

Ce părere ai de frumoasa întâmplare pe care am dorit să o 
împărtăşesc cu tine? 

RĂZVAN: 

Minunată experienţă ai trăit! îţi doresc să ai cât mai multe de acum 
încolo! Nu ştiu dacă era El sau un adjunct al Său. Oricum, pentru noi, 
copiii, orice Spirit adult este ca un Tată şi nu putem fi decât smeriţi, 
fascinaţi şi recunoscători pentru prilejul de a fi lângă EI. 

îţi recomand cărţile lui Michael Newton: Călătoria sufletului şi 
Destinul sufletului. Merită să le citeşti. 

IULIAN: 

în urmă cu 2-3 săptămâni am primit un mesaj astral. Pentru că nu 
am dorit să creez panică sau să greşesc în interpretarea mesajului, nu am 
făcut nimic şi de aceea îl scriu doar acum. 

Mesajul primit este următorul: 

Sistemul organizatoric din care facem parte se va prăbuşi, pentru că 
nu mai poate ţine pasul cu realităţile, timpul estimat a fost „după anul”. 
Nu ştiu ce a vrut să spună prin „după anul”. După căderea sistemului 
actual, se va instaura un nou sistem, care va intra în drepturi în timp şi 
nu imediat. 

în data de 26 martie 2009, ora 23.58, mesajul astral a venit în 
prelungirea mesajului precedent, poate pentru faptul că nu am făcut 
nimic cu el, pentru că nu eram sigur ce trebuie să fac. 

Mesajul este prezentat mai jos: 

Treaba mea este să ajut oamenii care nu au ajutor în această 
perioada şi să le fiu „călăuză”. 

Să nu-i mint pe oameni că va fi mai bine, pentru că nu va fi adevărat, 
dar pot să-i ajut să „depăşească barierele” pe care singuri şi le-au ridicat 
sau nu. 

în această perioadă nu vor găsi ajutor de la stat sau alte organisme 
ale statului, se va crea panică, iar mulţi vor folosi metode de multe ori 
justificate pentru faptele lor, dar tot vor fi judecaţi pentru ele. 

Scopul meu nu este să fiu un prezicător, ci un spirit liber şi sprijin 
pentru semenii mei. 

Dacă tu ştii mai multe despre ce va fi „după anul”, te rog să-mi scrii. 

RĂZVAN: 

Vorbeşti, desigur, despre această criză globală. într-adevăr, mulţi 
dintre conducătorii lumii anunţă o schimbare din temelii a sistemului 
organizatoric actual (în varianta Noii Ordini Mondiale cu microcipuri 
ş.c.L). Există opinii, dar cred că nimeni nu ştie exact ce va fi. Prefer să îmi 
păstrez curiozitatea şi mintea deschisă. Alţii spun că sistemul solar intră 
în centura fotonică a galaxiei noastre, fenomen care ar putea produce şi o 
mică eră glaciară, asta însemnând că doar în jurul ecuatorului se va putea 
supravieţui confortabil. Prin urmare, am putea asista la emigrarea 

masivă dinspre Europa către Africa, Australia şi America Latină. Cine ştie 
limbi străine, se va descurca mai bine. Vom trăi şi vom vedea... 

Personal, cred că la noi, ca şi în alte părţi, va fi destul de rău. Pe 
termen scurt şi mediu, măsurile luate de stat nu se vor vădi suficiente, şi 
nici nu vom mai avea la cine apela din afară dacă ne vom încurca în 
minciuni şi incompetenţă, ca de obicei. Mulţi oameni se vor şoca când 
vor vedea că lumea se răstoarnă şi siguranţa de odinioară va dispare. 
Numai cei cu credinţă în bunătatea lui Dumnezeu vor rămâne întregi la 
minte, fiindcă cei fără credinţă nu vor mai avea niciun reper. Probabil că 
atunci se va separa grâul de neghină în privinţa adevăratei credinţe şi 
moralităţi, când societatea o va lua razna. Numai cei dedicaţi Binelui îl 
vor face, fiindcă ceilalţi vor fi disperaţi, agresivi şi depresivi. Probleme 
psihice vor atinge apogeul. Aici va fi mult de lucru pentru „călăuzele spre 
Lumină”. Succes! Am folosit verbe la timpul viitor, dar cred că timpul 
prezent e deja potrivit. 

în acelaşi timp, trebuie să constatăm cu bucurie răspândirea în masă 
a conceptelor şi practicilor spirituale, a căror influenţă benefică îi atinge 
pe cei pregătiţi sufleteşte. Ca o compensaţie pentru dificultăţile 
existenţiale şi haosul valorilor, astăzi, oricine doreşte poate găsi un 
refugiu psihologic, un sfat bun, o persoană care să îl ghideze către nişte 
consilieri spirituali, o cale spirituală sau pur şi simplu, informaţiile 
spirituale minimale salvatoare. Dar să nu uităm că orice demers spiritual 
este unul individual asumat, deplin conştient şi presupune o luptă cu 
propriile defecte. Poate că a sosit timpul maturizării, când nu mai facem 
rugăciuni către Dumnezeu să acţioneze în locul nostru, ci ne punem 
serios întrebarea ce putem face noi pentru lumea lui Dumnezeu. 

noiembrie 2008 - martie 2009 


FĂ-ŢIPROIECTE PENTRU URMĂTORII 1000 DE 

ANI 


ADA: 

Foarte des îmi vine în minte faptul că viaţa aceasta se va termina... şi 
singurul lucru de care mă tem este să nu plec de aici fără o realizare 
spirituală mare... atât cât sunt eu în stare, dar măcar să fie maximum din 
tot ceea ce pot eu. Singura mea satisfacţie ar fi să privesc în urmă şi să mă 
bucur de toate greutăţile peste care am trecut cu capul sus, fără să mă 
plâng, de toate binefacerile pe care le-am oferit din inimă, de relaţia mea 
indestructibilă cu Divinul şi de toate ataşamentele de care am scăpat. 
Aceasta îmi doresc din tot sufletul de la aceasta viaţă: să nu o irosesc cu 
lucruri mărunte. 

RĂZVAN: 

în adolescenţă am citit undeva următorul îndemn sapienţial: ,. Fă-ti 
proiecte pentru următorii 1000 de ani, dar trăieşte ziua ca si cum ar fi 
ultima! ”. Mi s-a părut interesant, dar nu l-am înţeles pe deplin atunci. Se 
pare că tu ai ajuns la nivelul spiritual în care poţi să-l înţelegi, Dacă devii 
conştient că viaţa asta chiar se va sfârşi, preţuieşti fiecare zi pe care ţi-o 
dă Dumnezeu şi încerci să îi dedici măcar o mică parte din ea, în gând, în 
timpul liber sau în timpii „morţi” (care devin astfel timpi „vii”). Elevul 
silitor învaţă bine pe durata liceului, ca să-i fie uşor la bacalaureat. Omul 
înţelept trăieşte frumos, în armonie cu Viaţa, ca să-i fie mai uşor la 
examenul final. Moartea nu e o tragedie pentru cel care o 
experimentează, cum o văd mulţi, ci un examen. De aceea, fiecare zi e 
preţioasă şi trebuie trăită în vederea acestui examen important. 

Revenind la îndemnul sapienţial de mai sus, el poate fi înţeles cu 
două condiţii: 

1. Să crezi că Spiritul e nemuritor. 

2. Să crezi că omul e muritor. 

Oricât pare de ciudat, majoritatea oamenilor nu se gândesc că ei 
chiar vor muri. Doar când le moare cineva drag sunt, pentru câteva zile 
sau săptămâni, ceva mai receptivi spiritual. Apoi însă fie îşi continuă 
viaţa, adormiţi ca mai înainte, fie se droghează cu amintiri şi visuri. Nici 
una nu e varianta înţeleaptă. Psihologic, este de înţeles că nu poţi trăi 
zilnic cu gândul morţii decât dacă crezi cu toată tăria că Spiritul e 
nemuritor. Cele două condiţii sunt ca cele două feţe ale aceleiaşi monede. 
Când ai ajuns să conştientizezi acut că viaţa ta se va sfârşi este semnul 
indubitabil că te-ai apropiat de Spiritul tău nemuritor. 

18 August 2009 


DIALOGURI CUDRAGOŞ 


DRAGOŞ: 

Iisus spune că „Eu sunt Calea, Adevărul şi Viaţa”, iar religia creştină 
spune că cei ce încearcă să ajungă în rai nu o pot face prin Buddha sau 
Mahomed. Nu este puţin ilogic, din moment ce mare parte dintre 
personalităţile spirituale ale lumii au venit şi din alte religii? 

RĂZVAN: 

„Eu sunt Calea” se referă la modelul eristic de atitudine lăuntrică! 
Acest model este prezent în personalitatea spiritului lui Isus, ca şi a altor 
sfinţi ai altor religii. Dar nici unul nu ne poate salva „în ciuda” noastră. 
Trebuie să facem un efort personal, nimic valoros nu vine pe degeaba! 

Când efortul spiritual este sincer, eşti ajutat, nu contează de care înger 
sau sfânt din Cer. în Cerul spiritual există o comuniune a sfinţilor din 
toate religiile, pe deplin armonioasă şi înţeleaptă. Sunt ridicoli cei care 
fac paradă de credinţa lor „singura adevărată şi mântuitoare”. Nu religia 
te salvează, ci tu însuţi, prin devotamentul către Dumnezeul Binelui, 
indiferent cum îl numeşti sau îl simţi. Atunci vine şi Graţia Divină - 
când ai dovedit că o meriţi, fie de la Isus, Buddha sau alte entităţi 
spirituale de care este plin Cerul. De fapt, Graţia îi aparţine Unicului 
Dumnezeu, care îi deleagă pe Fiii Săi iubiţi să o împartă la cei virtuoşi 
(proces numit în creştinism „pogorârea Duhului Sfânt”). 

28 aprilie 2010 

* * * 


DRAGOŞ: 

Am aflat despre o protecţie foarte eficientă împotriva nodurilor 
Hartmann şi a fluxului energetic deranjant al reţelelor de apă subterană. 
Este o protecţie numerologică şi anume 545 scris pe cele 4 colţuri ale 
patului. Am primit această informaţie secretă de la un numeroîog din 
Bucureşti. Din câte ştiu, în astfel de cazuri trebuie mutat patul dacă se 
poate, dar se pare că aceasta funcţionează foarte bine. Ce părere aveţi? 

RĂZVAN: 

„Protecţia numerologică” este, de fapt, autosugestie. Trebuie mutată 
mobila. 

21 martie 2010 


* * * 


DRAGOŞ: 

Ce înseamnă că nu trebuie să mă identific cu antecesorul meu 
spiritual, care nu sunt eu, cel de acum? Adică personalitatea acelui om s- 
a dizolvat şi spiritul a integrat doar părţile importante şi cu efect 
pedagogic din acea viaţă? Egoului nu-i plac astfel de lucruri:)), nu-i place 
să creadă că suntem marionete la cheremul unui spirit atotştiutor, care 
păstrează doar ce crede el de cuviinţă. 

RĂZVAN: 

Ai înţeles foarte bine. Fiecare viaţă este unică şi irepetabilă. Egoul 
este trecător. Doar Spiritul este etern. 

* * * 


DRAGOŞ: 

Un lucru interesant pe care l-am citit despre sexul oral este că poate 
„pierde iniţieri” şi că „nu este normal energetic, pentru că se dereglează 

chakrele 1 si 5 şi se creează string-uri (legături energetice) anormale între 
parteneri”. Ce părere aveţi? 

RĂZVAN: 

Sexul oral produce impotenţă şi cancer la gât (asta ar fi legătura cu 
chakrele 1 şi 5). în plus, perverteşte mintea şi coboară vibraţiile. Nu 
trebuie dorit, fiind o perversiune. în general, orice nu este FIRESC 
trebuie eliminat din viaţă. 


* * * 


DRAGOŞ: 

Din cartea „Karma şi dreptul divin” al lui Dragoş Argeşanu am 
reţinut o idee interesantă despre Dreptul Divin al fiecăruia. Exemple: 
dacă omul are drept divin la o maşină, o poate lua în rate, chiar dacă nu 
are dreptul divin la suma aceea de bani dintr-o dată. Sau dacă cineva are 
drept divin în bani la o anumită sumă şi câştigă mai mult, se va întâmpla 
în aşa fel, încât ce este în plus se pierde în diverse moduri. 

RĂZVAN: 

Eu traduc sintagma „dreptul divin” prin „programul de viaţă, 
predestinarea”. Spiritul însuşi decide dacă ceva este sau nu folositor într- 
o anumită etapă. Proiectul se mai poate adapta din mers, pe alocuri, dar 
liniile importante sunt aceleaşi ca la început. Sunt foarte multe variabile 
de luat în calcul, aşa că nu are rost să ne batem capul cu teorii 
incomplete, mai important fiind să intuim când trebuie sau nu trebuie să 
luăm o decizie sau să acţionăm într-o direcţie sau alta. 

* X * 


DRAGOŞ: 

Un alt aspect din cartea menţionată este legat de liberul arbitru - un 
fel de satiră, pentru că toată lumea vorbeşte despre el, dar autorul explică 
că, de fapt, liberul arbitru nu prea există, la câte dharme şi karme avem 
de ispăşit:)) 

RĂZVAN: 

Este adevărat că avem multe restricţii de care nu suntem conştienţi, 
„aranjamente de culise”. Liberul arbitru înseamnă să urmezi voinţa 
Spiritului. încăpăţânarea de a urma influenţele exterioare (adică orice 
altceva) se numeşte manipularea conştiinţei. Numai Spiritul este absolut 
liber. Mintea se găseşte între ciocan şi nicovală, fără a şti care este 
ciocanul şi care nicovala. 

Cei care trâmbiţează „libertatea omului” habar nu au despre ce 
vorbesc sau, dimpotrivă, ştiu foarte bine că acest fel de „libertate” fără 
Dumnezeu se referă la a experimenta tot ceea ce este posibil, dar nu este 

permis de către Legile Divine. Aşa se încurajează azi homosexualitatea, 
drogurile, indecenţa ş.a. 


* * * 


DRAGOŞ: 

într-o carte de succes prin librării se vorbeşte despre atlanţi, care 
aveau 7 cristale cu care puteau să obţină cam orice doreau bun când le 
puneau în funcţiune şi că lupta pentru stăpânirea lor a dus la acea 
calamitate fizică. 

RĂZVAN: 

în legătură cu atlanţii şi cristalele, îţi recomand să parcurgi cu multă 
răbdare conferinţa „Teoria unificată a Câmpului”55 cu Nassim 
Haramein. Acolo el vorbeşte despre chivot, care a fost furat de Moise din 
Piramida lui Keops, construită cu mult timp înainte de către atlanţi. 
Chivotul se pare că avea exact forma cu 64 tetraedre pe care a găsit-o 
Nassim ca fiind matricea fundamentală a Universului. Documentarul 
este un adevărat regal intelectual. Trebuie să faci selecţie printre sursele 
de informare, că nu ai atâta timp la dispoziţie să citeşti toate 
fantasmagoriile! 

15 decembrie 2009 


* * * 


DRAGOŞ: 

în cazul în care nu suntem botezaţi/iniţiaţi într-o anumită religie, de 
exemplu budism, putem accesa energia lui Buddha ca şi cum am fi 
budişti sau avem acces la ea mai slab? 

RĂZVAN: 

Experimentează personal! Afinitatea cu o anumită entitate se poate 
trezi sau poate fi deja realizată într-o altă viaţă. Totuşi, invocarea ar 
trebui să fie expresia unei nevoi interioare sincere, nu doar a simplei 
curiozităţi. Curiozitatea obişnuită se stinge repede, fără rezultate 
spectaculoase. Desigur că orice botez/iniţiere aduce un sprijin subtil spre 
contactarea respectivei entităţi superioare. Dar contează mult şi intenţia 
conştientă a omului. Nu toţi cei botezaţi creştini chiar sunt astfel! Şi 
invers, poţi să nu fi fost botezat într-o religie, dar să ai afinitate cu un 
anumit sfânt al acelei căi spirituale. Fiecare om este unic, spiritul său 
având o istorie unică. 


* * * 


DRAGOŞ: 


ss https://www.youtube.com/watch?v=5v76kxUEYyU 

Aş adăuga un lucru ce mi s-a părut spus frumos în emisiunea Alinei 
Badiu pe Bl, invitat era un numerolog care a zis ceva de genul 
„majoritatea oamenilor se aşteaptă să îşi descopere misiuni importante 
sau extraordinare în viaţă, dar adevărul este că cei mai mulţi dintre noi 
au ca cea mai importantă misiune să trăiască o viaţă normală”. 

RĂZVAN: 

Da, aşa este: misiunea spirituală este să ne trăim viaţa, aşa cum îi 
este dată fiecăruia - după posibilităţile concrete, karmă, interesele 
spiritului. Nu există o singură lecţie de viaţă, aşa cum eronat afirmă 
astrologii. Avem foarte multe lucruri de învăţat, fiecare dintre noi. Viaţa 
este o şcoală unde se predau multe lecţii, zilnic. 


DRAGOŞ: 

Acum 2-3 zile, mai mult în joacă, am intrat mental în casa vărului 
meu şi am împrăştiat lumină. Am intrat greu, pentru că avea o protecţie 
făcută de bunica lui cu apă sfinţită. Dar am forţat şi am intrat. Nu am 
făcut nimica rău, doar am împrăştiat lumină în interior, vărul meu mi-a 
confirmat că s-a simţit dintr-o dată foarte relaxat şi sigur în acel moment. 
Am alungat şi o entitate ce locuieşte acolo, dar am revenit asupra 
deciziei. Am făcut rău că am forţat să intru? Am încălcat liberul arbitru al 
entităţii când am alungat-o? 

RĂZVAN: 

Dacă aduci Lumina cu intenţii bune şi altruiste, ce să fie rău în asta? 
Despre entitate ar trebui să iei detalii: ce căuta acolo, ce nivel de lumină 
are etc. Abia apoi poţi să iei o decizie argumentată. Sau poţi avea, pur şi 
simplu, intuiţia comportamentului just, fără explicaţii. Dacă faci rău, vei 
simţi pe propria piele şi te vei lămuri. E nevoie de discernământ personal 
în chestiunile acestea subtile, fiindcă nimeni nu îţi poate da o soluţie de-a 
gata valabilă şi într-o viitoare circumstanţă critică. Cercetează pe cont 
propriu. 

DRAGOŞ: 

Mulţumesc. Cred că în Filocalie scrie, dacă nu mă înşel: „Este mai de 
folos ca toată viaţa ta să-ţi cercetezi şi să-ţi plângi păcatele, decât să stai 
de vorbă cu îngerii”. Aş traduce: este mai de folos ca omul să înveţe 
singur ceva decât să stea de vorbă x ore cu îngerii şi să primească totul 
de-a gata, căci cum vine, aşa şi pleacă ajutorul şi trebuie să o ia de la 
capăt. Dacă nu experimentăm şi primim de-a gata, nu putem duce înapoi 
în „Matrice” (vorba curentului new age :)) ceea ce am învăţat. 

* * * 

DRAGOŞ: 

Felicitări pentru colecţia de cărţi audios 6 , foarte frumoasă, am 
ascultat numai conferinţa susţinută de Aivanhov, foarte frumoasă. 
Singura „problemă” care nu se poate remedia pe termen scurt este faptul 
că îi lipseşte emoţia interpretării şi că, după o perioadă de ascultat, îmi 
vine să pronunţ la fel cuvintele :), dar este ceva normal pentru vocile 
sintetizate electronic... 

RĂZVAN: 

Mi-am ocupat câteva zile cu realizarea fişierelor, partea cea mai 
laborioasă fiind corectarea textelor pe ecran. într-adevăr, vocea se 
pretează la o audiţie pur intelectuală. Când am descoperit această voce de 
sinteză (Carmen de la Ivona), am rămas uimit de calitatea ei şi am simţit 
nevoia să îi găsesc o utilizare. Aceste cărţi audio sunt o variantă 
complementară la citirea pe ecran. De exemplu, aflându-te într-o 
călătorie sau plictisindu-te la serviciu, în loc să stai şi să asculţi muzică 
degeaba, mai bine pui o carte audio şi înveţi ceva util. 

30 noiembrie 2009 - 9 decembrie 2009 

* X * 


DRAGOŞ: 

Am avut un vis despre un viitor de peste câţiva ani, în care oamenii 
prădau casele în grupuri şi nu urmăreau bani sau violenţă, ci mâncarea. 
Casele erau cam ca acuma, doar că lipseau, de exemplu, ţigle de pe 
acoperiş sau erau mai neîngrijite şi nu se mai găseau lucruri. în schimb, 
oamenii erau senini şi împăcaţi cu situaţia. Dar ce mi s-a părut interesant 
este faptul că, la un moment dat, am văzut în interiorul casei unei vecine 
în vârstă un simbol desenat pe perete, pe care nu l-am putut citi. Acel 
simbol proteja casele pe care era desenat, ca în descrierea scenei biblice 
din Egipt. Cineva mi-a citit simbolul şi acesta, în înţelegerea omenească, 
era „setrafim”. Nu am găsit nimica referitor la asta pe internet :)) Poate 
este o plăsmuire, dar visul face parte dintr-o serie de vise asemănătoare. 
Acesta cred că este cel mai departe în viitor din seria lui. 

RĂZVAN: 

Simbolul trebuie citit „Serafim”, adică „înger”. Oamenii protejaţi de 
îngeri vor trece mai uşor prin necazuri. Mi-e teamă ca visul să nu aibă un 
sens concret. Chiar citeam că, nu peste mulţi ani, se va pune acut chiar 
problema apei potabile. Deja, în unele zone ale planetei, apa este un lux. 
Cel mai realist element din visul tău mi se pare acela că „oamenii erau 
împăcaţi cu situaţia”. 

DRAGOŞ: 


s 6 http://www.4shared.com/dir/KVATPYLJ/Carti_audio.html#dir=KVATPYLJ 

Mulţumesc. Apropo de aceasta, iată un rezumat al profeţiilor din 
sfera religioasăs?. Profeţiile acestea sunt preluate de la preoţi/călugări 
ortodocşi din România, Grecia şi Rusia, de aceea m-am gândit că ar 
putea cântări destul de mult. 

RĂZVAN: 

Dar ce ne facem dacă nu se va întâmpla nici o nenorocire în lume 
până când o să murim noi? Ce ne facem dacă nu va fi nici un salt cuantic, 
nici o inversiune a polilor, nici o penurie, nici un anticrist în carne şi 
oase? Sunt multe variante ale viitorului probabil... [NOTĂ: lată un set de 
profeţii sumbre 58 care ţintesc în aceeaşi direcţie cu visul lui Dragoş. Mi se pare o 
privire lucidă asupra civilizaţiei actuale. Dar orice este legat de viitor trebuie privit cu 
multă rezervă!!!] Mai bine să trăim liniştiţi, văzându-ne de treburile noastre, 
că tot acolo unde trebuie vom ajunge! 

Iată ce gândea marele duhovnic şi sfânt al închisorilor comuniste, 
Adrian Făgeţeanu (1912-2011): «Deşi nu o recunoaşte de-a dreptul, 
părintele e îngrijorat. în orice caz, vin vremuri grele peste noi, şi unii 
(monahi fiind) prind a rătăci. „ Mulţi se gândesc a se salva prin mijloace 
proprii, cumpărând loc de retragere în munte. Alţii, zicând că vine 
sfârşitul lumii, le cer fetelor să nu se căsătorească, să nu le prindă clipa 
cea grea alăptând... E trist ce se întâmplă. în loc de dragoste şi 
încredere, unii monahi induc frica de lume, de viitor, de aproapele... Pe 
vremuri, creştinii aveau inimă de aur şi cruce de lemn. Acum, crucea e 
de aur şi inima de lemn.”» 59 


* * * 


DRAGOŞ: 

într-o carte de-a lui, Argeşanu spunea că „sporul casei” reprezintă 
cheltuiala maximă admisă într-o zi fără a intra în dezechilibru. Când o 
persoană a depăşit această valoare, va genera un dezechilibru care o 
determină să nu mai „adune bani” sau lucruri materiale. în târguri, 
sporul casei este reprezentat de o sticlă umplută cu grâne diverse ca: 
porumb uscat, fasole uscată etc., aşezate pe straturi, coloristica fiind 
importantă şi decoramentul. Dar, energetic, nu cred că sunt „informate”. 
Cum se determină această limită? Cum se măsoară, dacă se măsoară? 

RĂZVAN: 

Despre lipsa de spor al casei, cred că e vorba despre blestemele şi 
karma care apasă pe o anumită familie sau doar pe anumite persoane, 
care împrăştie ghinionul asupra întregii familii. într-o accepţiune 
spirituală, ai spor în casă când ai strict ceea ce îţi trebuie atunci când ai 


57 http://saCCSiv.WOrdpreSS.COm/2OO9/O7/28/al-treilea-razboi-mondial/ 

5 8 http://saCCSiv.WOrdpreSS.COm/2Oll/O9/O7/text-remarCabil-deSpre-apOCalipSa-viziunile- 
staretului-antonie/ 

59 http://www.formula-as.ro/2004/611/spiritualitate-39/la-ceas-de-inviere-in-sihastria-unui- 
mare-duhovnic-4940 

nevoie. Ce este în plus face parte din dorinţa omenească de agoniseală, 
bazată pe sentimentul fricii de viitor. Cum fiecare om are alte nevoi, ar 
trebui ca fiecare să-şi dea seama dacă este în penurie sau a depăşit 
necesarul, cu surplusul putând să facă multe fapte bune. Dar în ziua de 
azi, populaţia a cam sărăcit, deci sporul general al ţării lipseşte. 
Iată cum se referă Isus la agoniseala din uitare de Dumnezeu: « Uitaţi-vă 
la păsările cerului: ele nici nu seamănă, nici nu seceră şi nici nu strâng 
nimic în grânare; şi totuşi Tatăl vostru cel ceresc le hrăneşte. Oare nu 
sunteţi voi cu mult mai de preţ decât ele?» (Matei 6:26) 

DRAGOŞ: 

Aş completa cu un mic episod de anul trecut de la mare, când o 
ţigancă, în jurul a 25-30 de ani, se oferea să-mi ghicească. Amuzat de 
situaţie, o las, fiind curios ce îi poate pielea. îmi cerea bani pentru ceea ce 
zicea şi a reuşit să mă ameţească puţin, până m-am apărat, cât de cât, 
cum ştiam la vremea aceea :)) Atunci am început să mă întreb ce 
amprentă energetică ar avea banii, pentru că ea i-a văzut, ţineam banii 
concediului la mine şi mi-a spus că vede asta. Mă gândesc că ar trebui să 
aibă o amprentă energetică cu o vibraţie scăzută, dar intensă, pentru că 
femeia m-a văzut de la distanţă şi a venit glonţ la mine. Are sens ceea ce 
spun? 

RĂZVAN: 

Borfaşii au un simţ extraordinar al banilor. Rareori îi atacă pe cei 
fără bani, ci îi „văd” pe cei care au portofelul plin (de exemplu, în ziua de 
salariu). Cred că acest simţ se poate dezvolta şi prin exerciţiu, impus de 
mediul specific în care borfaşii trăiesc şi sunt „educaţi”. 

* * * 


DRAGOŞ: 

O fată îmi povestea că uneori simte că „toată lumea are ceva cu ea”. 
Astfel de stări îi revin, nu durează mult, dar aşa simte de mult timp. 
întâmplarea, dacă pot să-i spun aşa, face că ştiu despre această persoană 
că, în ultima viaţă, nu a fost bună deloc şi are o karmă grea. Este posibil 
ca o karmă grea să acţioneze asupra persoanelor din jurul 
„ţintei”, determinându-le să acţioneze în modul potrivit pentru a-i crea 
acea senzaţie de apăsare şi de psihoză? în această viaţă, fata este 
inteligentă, arată bine şi nu seamănă deloc cu ceea ce pare să fi fost, deci 
nu este genul depresiv anxios, sau cel puţin nu mi-am dat eu seama. Ce 
mecanism complex este karma! 

RĂZVAN: 

Ai dreptate. Aşa poate acţiona karma la nivel psihologic, dar şi în 
nenumărate alte feluri (de exemplu fobiile). Este probabil că, dacă cineva 
dă tuturor impresia că „cere palme”, atunci are o vină ascunsă, o karmă 

specifică (dacă nu cumva este o senzaţie strict personală, legată de vreo 
incompatibilitate individuală cu persoana aceea). 

DRAGOŞ: 

Referitor la fobii, am făcut corelaţia acuma. Credeam că acestea se 
capătă doar în actuala viaţă din pricina unor factori agresivi, dar mai 
corectă pare explicaţia că acestea nu sunt decât corecţii karmice. 

RĂZVAN: 

Fobiile se pot dobândi şi în actuala viaţă, iar acest lucru poate fi 
descoperit prin cercetare biografică. Fobiile provenite din viaţa 
anterioară nu sunt neapărat nişte „corecţii” karmice, nu au mereu o 
morală, ci pot fi, pur şi simplu, urmări neşterse din memoria spirituală. 

* * * 


DRAGOŞ: 

Acest subiect se referă la „informarea” spaţiilor şi obiectelor. Când 
mă uit uneori la secţiunea de cărţi spirituale sau esoterice dintr-o 
librărie, mă gândesc dacă nu cumva cineva a informat una dintre cărţi, 
astfel încât să atragă atenţia, fără ca ea să aibă ceva deosebit sau să 
determine ca acea carte să fie cumpărată forţat :)) Mă gândesc că este 
posibil ca persoane mai puţin bine intenţionate să „programeze” anumite 
spaţii sau cărţi şi uneori încerc să îmi creez protecţie. Ce părere aveţi 
despre astfel de practici? 

RĂZVAN: 

Unii se laudă că pot „informa” diverse obiecte, ca să fie cumpărate 
bine, inclusiv cărţi. Aceiaşi spun că, dacă vine la ei cineva care are făcute 
vrăji, ei îl purifică, dar numai dacă vraja şi-a atins deja scopul, atunci 
omul se face bine. Altfel, atâta timp cât mai persistă cauze inerente 
propriei firi şi karme, orice procedeu magic de înlăturare a vrăjilor nu dă 
randamentul scontat. Concluzia mea: cartea omului va fi cumpărată de 
cine este interesat, iar pe cel neinteresat nici o „informare” nu îl va „vrăji” 
să o cumpere. „Informarea” poate să acţioneze doar asupra acelor cititori 
care au de ales dintr-o ofertă de cărţi similare care îi interesează. 

Personal, nu am simţit astfel de influenţe artificiale în librării, ci 
doar atracţii naturale spre surse de valoare. Atunci când am nevoie de o 
informaţie, cum-necum, ea îmi soseşte din cărţi, internet, televiziune, din 
eter. Şi asta se întâmplă automat, fără a folosi procedee magice sau alte 
artificii... 


* * * 

DRAGOŞ: 

Articolul despre „Stăpânul Infiniturilor” este foarte bun, pe lângă 
faptul că sudează multe teorii, aduce şi explicaţii în premieră, ca 
„presiunea creatoare”. Astăzi se pune tot mai mare accent pe 
programarea textului şi modul în care acesta îşi transmite mesajul. 
Presiunea creatoare cred că este un nou concept, explicat în premieră. 

RĂZVAN: 

Am amânat să scriu articolul până în ziua în care am primit toate 
informaţiile ca să scriu ceva credibil. Sper că am reuşit să străpung nişte 
neguri mentale şi să deschid orizontul de gândire al cititorului! Această 
metaforă a „Stăpânului Infiniturilor”, dacă este luată în serios, poate avea 
chiar un rol de catarsis asemănător koanurilor zen, de blocare a minţii. 
Or, ăsta ar fi poate cel mai important lucru practic. Teoria ca teoria, dar 
practica ne omoară, se spune... 


* * * 


DRAGOŞ: 

V-am citit articolul despre „Bine şi Rău”. Răspunde intr-un mod 
complet şi coerent la întrebări pe care religia încă le interpretează într-o 
mulţime de feluri tangenţiale, dar nu am citit nimica atât de bine 
explicat. După ce am citit articolul, mi-au rămas 2 întrebări: 

Sunt în majoritate oamenii încarnări ale spiritelor luciferice, la 
modul în care Dr. Aurel Popescu Bălceşti le-a descris în lucrările sale? 

RĂZVAN: 

Nu ştiu la ce se referă Aurel Popescu Bălceşti, nu am citit tot ce a 
scris sau copiat de la alţii. Oricum am lua-o, oamenii, în majoritatea lor, 
nu sunt luciferici, ci fiinţe spirituale care vor să evolueze spre Lumină. 

DRAGOŞ: 

în opinia Dl. Bălceşti, Satan şi-a creat o planetă unde îngerii decăzuţi 
(spirite luciferice) să experimenteze viaţa fizică, planetă ce a fost distrusă 
de îngerii lui Dumnezeu, ca apoi spiritele create de Satan să fie mutate pe 
o nouă planetă, Pământ, unde să poată convieţui cu alte spirite şi să aibă 
şansa de a evolua. 

îmi pare rău să aud că autorul a şi copiat cu bună ştiinţă... 

RĂZVAN: 

Nu e un defect să copiezi idei valoroase de la alţii. Eronat este să iei 
scrierile altora şi să le semnezi tu. Se practică chiar şi în mediul 
universitar, la manualele profesorilor. Moral este să specifici sursa 
informaţiei, cu avantaje atât pentru cititor, autorul real, cât şi pentru cel 
care citează la mâna a doua. Educaţia universitară te învaţă să pui 
întotdeauna bibliografia, chiar şi când realizezi o lucrare originală, 

recunoscând astfel meritele înaintaşilor din acea branşă, pe temelia 
cărora construieşti alte etaje ale cunoaşterii. Desigur că ideile circulă şi 
prin mediul eteric, deci doi inventatori pot avea aceeaşi nouă idee 
simultan (s-a întâmplat în istorie). Cred că dl. Bălceşti a citit mult şi a 
preluat ideile deosebite în cărţile sale, având meritul că le-a legat între 
ele. Este nevoie şi de persoane care să popularizeze diverse descoperiri 
necunoscute. 

Rămâne însă un semn de întrebare: de unde a aflat domnia sa că 
Lucifer şi-a făcut o planetă pe care au distrus-o îngerii Domnului? Dacă 
ar fi să privim realitatea făţiş, se pare că, mai degrabă, Lucifer aproape a 
distrus planeta Pământ, creată de îngerii Domnului... Ceea ce, conform 
tezei dl. Bălceşti, ar fi o răzbunare justificată! Iar asta ne sugerează sursa 
de inspiraţie demonică a acestei ipoteze năstruşnice. Vezi, dacă ar fi citat 
sursa, dl. Bălceşti ar fi scăpat de această etichetă neonorabilă!... 

6-10 octombrie 2009 


X -fc -fc 


DRAGOŞ: 

Un spirit înalt degajă mai puţină energie uzată decât unul mai 
grosier? Deci în preajma unor spirite mai înalte, încarnate sau nu, cele 
grosiere nu se pot „hrăni” cum trebuie sau deloc? 

RĂZVAN: 

Da. Altfel spus, cu cât spiritul e mai puternic (înalt), cu atât câmpul 
său respinge automat energiile şi fiinţele contrare. Totuşi, cred că 
demonii nu se alimentează direct cu energia uzată de celelalte spirite, ci 
din sursa cosmică unde se strâng reziduurile şi unde ele primesc 
„ingredientul” satanic. 

în schimb, omul emite o cantitate de energie mult mai mare şi 
oarecum diferită, iar hrana demonilor poate proveni de aici. Ca şi a 
îngerilor. Emoţiile şi gândurile oamenilor sunt hrana spiritelor... 

DRAGOŞ: 

Da, mi se confirmă de ce în vise deseori suntem speriaţi, întristaţi - 
energia pe care o degajăm de la şocul emoţional îi hrăneşte. Deci ar 
trebui ca, în timp ce dormim, ori să avem protecţie, ori să fim conştienţi. 
Deşi asta nu împiedică ca evenimentele cu caracter 'bonus' pe care le-aţi 
descris în „Bine fără rău” să se întâmple, sau cele 'permise' ca să 
învăţăm anumite lucruri sau ca să ne întărească, descrise de Jakob 
Lorber. 

RĂZVAN: 

în timpul somnului avem protecţie. Te trezeşti după un coşmar şi te 
duci liniştit la serviciu... Somnul conştient sau dedublarea este o stare 
specială, în care pot apare diverse agresiuni. Lumea astrală joasă este 

plină de surprize, de aceea oamenii spiritualizaţi preferă să se ridice în 
planul astral superior sau, mai bine, în planul mentalo-cauzal. 

Ca să scoţi emoţiile negative din programul tău psihic este nevoie de 
multă practică spirituală, de modificarea întregii structuri psihice, nu e 
de ajuns să fii conştient de existenţa lor. 

DRAGOŞ: 

După ce am citit răspunsul, am recitit câteva părţi din cartea dv. 
despre „Modelul unificator al psihicului uman normal şi paranormal” şi 
m-am lămurit parţial. Să înţeleg că meditaţia conştientă este puţin 
eficientă pentru arderea karmei şi pentru dezvoltarea spirituală în sine? 

RĂZVAN: 

A deveni conştient de ceva nu este acelaşi lucru cu meditaţia. Orice 
fel de meditaţie este bună dacă are intenţii înalte. Dar sunt tot felul de 
tipuri şi mai multe nivele meditative, care au efecte proporţionale cu 
energia accesată. Se spune că nimic nu se compară ca eficienţă cu o 
meditaţie bine făcută... dacă ştii şi poţi să o faci. 

* X * 


DRAGOŞ: 

Aţi publicat două „figuri magice”: una dintre ele pentru expandarea 
aurei şi alta pentru împământarea energiei uzate. Cea de-a doua este 
bună pentru a ne descărca zilnic de energiile uzate? Dacă da, înseamnă că 
putem „arde” o parte dintre suferinţele destinate tocmai pentru a 
descărca aceste energii? 

RĂZVAN: 

Figura magică pentru eliminarea energiilor uzate este o tehnică 
simplă de lucru cu yantra pentru purificare energetică. Se pot adopta şi 
alte metode, chiar şi somnul sau spălatul sunt astfel de metode. 
Important este ca omul să nu se lase acoperit de gunoiul energetic, care, 
acumulându-se, îi poate produce necazuri! 

Pentru arderea karmei trebuie realizate acţiuni benefice adresate 
celorlalţi oameni şi autocontrolul gândurilor, autocunoasterea. punerea 
la unison cu voinţa divină si a spiritului propriu . 

DRAGOŞ: 

Deci figurile magice, mandalele etc., nu realizează decât o descărcare 
superficială şi de moment. Am un obicei de câţiva ani buni, când mă spăl 
pe faţă - o fac destul de des - îmi imaginez că dau jos de pe mine şi 
energia uzată, negativă, impresiile, oamenii care mă secătuiesc de-a 
lungul zilei (uneori, în locurile aglomerate, mă simt lipsit de putere - 
unele persoane sunt vampiri energetici involuntari, am observat, dar nu 
prea am ce să le fac). Sunt de acord că acţionarea în acord cu legile Divine 

sau Universale este cea mai bună metodă, sau conexiunea conştientă cu 
Şinele, sau metoda isihastă preferată de călugări şi poate multe altele. Să 
nu uit Kriya Yoga, pe care nu mă simt pregătit să o încep. 

RĂZVAN: 

Sunt lucruri distincte. Există diverse soluţii pentru diverse 
probleme. M-am referit la yantra publicată de noi, care are acest efect 
strict. Alte yantre au alte efecte. Există şi yantre de contact cu spiritele 
ş.a.m.d. Oricum, cel mai important aspect este INTENŢIA. Cu ea poţi 
obţine diverse efecte, doar prin forţa voinţei. Acţionarea în acord cu 
voinţa divină este un deziderat spiritual, dar nu oricine îl poate pune în 
practică la 100% din posibil. Reperul maximal este Isus Cristos. 

* X * 


DRAGOŞ: 

Care ar fi procentajul căsătoriilor predestinate care se şi realizează? 
Ce se întâmplă în cazul în care se evită această cale dharmică? 

RĂZVAN: 

Nu pot da un procent. Se întâmplă frecvent ca oamenii să evite calea 
sortită; în cazul profesiei predestinate, aceasta se constată uşor - 
nenumăraţi oameni şi-au greşit meseria! Chiar şi întâlnirile cu „sufletele 
pereche” pot fi uneori eşuate, din prostie, desigur. Dacă omul nu 
manifestă intuiţia necesară în momentele cheie, o va lua pe altă cale 
decât cea optimă. Atunci, spiritele călăuzitoare şi al său propriu vor 
încerca să „dreagă busuiocul”, alegând alte alternative de evoluţie, 
aranjând diverse alte ocazii etc. 


* * * 


DRAGOŞ: 

Nu sunt microbist, dar mă uit la meciurile importante, iar aseară 
scorul Serbia-România a fost 5-0. Am o vagă bănuială că a fost mai mult 
decât determinarea din teren. Ovidiu Argeşanu povestea în „Atacul Psi” 
despre faptul că echipa României nu va mai performa bine până când 
Anghel Iordănescu nu-şi va fi plătit cuvântul către Părintele Argatu. Ce 
părere aveţi despre asta? 

RĂZVAN: 

Nu mă preocupă fotbalul, dar lipsa de performanţe ne dă de gândit 
despre ce lipseşte fotbaliştilor români. Unii deja au dat răspunsul: le 
lipseşte pregătirea psihologică. Aici subscriu, nu există un antrenament 
mental, care ar putea face miracole reale şi ar putea învinge chiar şi 
blestemele. Unele echipe mari folosesc chiar ritualuri colective înaintea 
unor meciuri importante. Fotbalul se joacă pe bani mulţi, nu are legătură 

cu spiritualitatea, aşa că, din punctul meu de vedere, fotbaliştii şi cei din 
spatele lor n-au decât să rabde efectele prostiei lor. 

* * * 


DRAGOŞ: 

Revin cu o nelămurire asupra corpurilor cauzale, budhice şi atmice. 
Aivanhov explica cum se hrănesc corespunzător aceste corpuri 60 . Dar am 
o confuzie. Putem vorbi despre corpul astral ca despre un semi-corp 
fluid, dintr-o materie luminoasă astrală, ce a fost descris în destule 
lucrări. Apoi, este dificil de vorbit despre corpul mental, ci mai degrabă 
despre un punct mental, dacă ar fi să-i găsim un reper în geometria 
noastră, iar în el există ideile-forme. Trecând la cauzal, găsim ca existentă 
intenţia, iar planul cauzal are un corp numit corp budhic sau planurile 
budhice şi atmice sunt mai rarefiate decât cel cauzal? 

în timp ce scriam întrebarea, mi-a venit în minte următoarea frază 
(nu mai ţin minte cine a spus-o): „Când ai puţin timp liber, apucă-te şi 
învaţă ceea ce crezi că ştii deja!”. 

RĂZVAN: 

Din câte am citit, se consideră că corpul buddhic şi cel atmic ar fi 
superioare celui cauzal. Personal, nu m-aş avânta atât de profund în 
locuri inaccesibile. Mă mulţumesc cu definirea corpului mentalo-cauzal, 
ca fiind fără formă şi manipulând idei abstracte. O paralelă cu Modelul 
psihicului pe care îl folosesc, ar fi următoarea: corpul buddhic ar 
corespunde stratului perispiritual numit Conştiinţă, iar corpul atmic ar fi 
Nucleul divin al Spiritului. 

în final, o maximă ce ar fi spus-o Bob Marley, care se pare că era un 
om cu opinii ferme: „Când crezi că ai găsit toate răspunsurile, vine viaţa 
şi schimbă toate întrebările.” 


* * * 


DRAGOŞ: 

Cât de reală este cartea Aryanei Havah, am răsfoit-o puţin, este 
genul uşor comercial, dar este de luat în seamă? 

RĂZVAN: 

Este genul foarte comercial. Atât de comercial, încât a reeditat 
aceeaşi reţetă şi în altă carte ulterioară. Autorul se ascunde de două ori: 
întâi că nu-şi dă numele real (ar putea fi un colectiv), apoi că nu-şi asumă 
ideile din carte. Este clar că e o făcătura. în plus, faptul că a luat toate 
ideile care circulă în mass-media, mai ales pe internet, despre toate 
fenomenele ciudate (TOATE!) şi le-a pus în gura aceluiaşi „copil- 
minune”. Reţeta a funcţionat. Singurul merit real al scriitorului este că a 


60 http: / / www.reflexo-vital.ro / articles-news / nutriţie / nutritia-si-omul.html 

reuşit să lege între ele, destul de firav totuşi, toate aceste idei dispersate, 
câştigând nişte bani de la naivii care cumpără cartea. Unele dintre ele pot 
fi lucruri adevărate, dar nu-i aparţin. Are succes de librărie, fiindcă 
românii se dau în vânt după minciuni poleite, basme de copii. «Căci va 
veni vremea când oamenii nu vor putea să sufere învăţătura 
sănătoasă; ci îi va gâdila la urechi să audă lucruri plăcute şi îşi vor 
alege învăţători după poftele lor.» (2 Timotei 4:3) 

DRAGOŞ: 

Mulţumesc de răspuns. Ieri am citit şi celelalte 2 cărţi ale autoarei. 
Una dintre ele are programe ascunse sau idei negative programate, nu 
ştiu exact care, dar am o bănuială puternică că cea legată de predicţiile 
dintre 2009-2012 (despre care tind să cred că sunt false şi induc în 
eroare). Unele dintre cuvintele programate sunt: „haos”, „fără 
alternativă” şi altele. Dar nu mai risc să mi le amintesc, că şi aşa mi-au 
făcut rău. Nu-mi vine să cred că astfel de cărţi se publică şi, culmea! se 
află printre cele mai vândute cărţi din domeniul Esoterism anul acesta în 
România. Iar aceasta cu predicţiile, la cât de rău mi-a fost după ea, tind 
să cred că ori este un fals, ori autoarea induce panică cu bună ştiinţă. 

12 septembrie 2009 


CE CALE SPIRITUALA IMIRECOMANDAŢI? 

CLAUDIU: 

Am citit cu mare interes cartea dumneavoastră „Conştiinţa umană, 
între minte şi spirit”. Foarte frumoasă, dar este ea mai mult decât o teorie 
printre multe altele? Cu alte cuvinte, aţi putea să recomandaţi, mie şi 
altora care caută experienţa directă, o cale practică, un manual de 
dezvoltare, o şcoală spirituală pe care o consideraţi autentică sau orice 
altă modalitate de a renunţa la noi şi noi cărţi, la alte şi alte teorii? 
Cunoaşteţi o cale verificabilă pas cu pas? Ceva concret, un gram de 
practică şi nu doar această veşnică yoga intelectuală, aceeaşi pe toate 
blogurile şi site-urile. Desigur, aceste gânduri sunt expresia deznădejdii 
mele în faţa acestui labirint de teorii, în acelaşi timp ascunzând şi o 
speranţă. 

1. Dacă este cartea mea „mai mult decât o teorie printre multe 
altele”? 

Cartea prezintă o teorie care pare nouă (mai corect spus, 
redescoperită) ce completează lacunele teoriilor vechi. Un fel de „pateh” 
sau „update”, cum se spune în informatică. în măsura în care ai studiat 
doctrinele iniţiatice despre spirit, poate că aveai nevoie de ea. Din acelea 

s-ar fi desprins ideea că orizontul conştiinţei omului este acelaşi cu cel al 
spiritului sau chiar că spiritul este mintea omului. 

Ca o paranteză, pentru a-ţi face o idee cât mai exactă despre cum 
este şi funcţionează lumea lui Dumnezeu, e nevoie să cunoşti tot ce a fost 
revelat omenirii în diverse tradiţii şi epoci. Nicio şcoală de gândire şi 
practică spirituală nu deţine adevărul absolut, ci fiecare are 
subiectivitatea şi limitele sale. Revelaţiile divine sunt în aşa fel presărate 
pe întinsul Pământului, ca nimeni să nu se poată făli cu o cunoaştere 
metafizică completă. întotdeauna este loc să mai înveţi câte ceva, oricâtă 
ştiinţă sau experienţă ai avea! 

Teza esenţială prezentată în cartea mea este următoarea: OMUL ŞI 
SPIRITUL-ÎNCARNAT-ÎN-OM FAC O ECHIPĂ, DAR SUNT DIFERIŢI. 
Nu e ideea mea, ci realitatea revelată din astral, fără nicio ambiguitate. 
La început, m-a şocat şi pe mine, durând ceva timp până am rumegat-o. 
Meditează la această realitate şi vei reconsidera multe dintre cunoştinţele 
tale anterioare! Unele dintre articolele mele aprofundează înţelesul 
acestui adevăr aparent incomod, care este o „hrană tare”, nicidecum 
„lapte” pentru bebeluşi. 

Spiritul şi omul sunt diferiţi şi totuşi, paradoxal, alcătuiesc o unitate. 
La fel spun iniţiaţii şi despre Dumnezeu: este separat de creaţie şi totuşi 
creaţia face parte din El... 

2. Dacă pot să recomand „o modalitate de a renunţa la noi şi noi 
cărţi, la alte şi alte teorii”? 

Cea mai simplă modalitate este să nu le mai cauţi şi citeşti. Nu te 
obligă nimeni să o faci. Chiar ar fi bine să iei o pauză dacă ţi-ai aglomerat 
mintea cu prea multe!... Totuşi, consider că o teorie bună îţi facilitează 
jumătate din practică. Dimpotrivă, o teorie chiar şi pe jumătate greşită îţi 
îngreunează succesul deplin. 

Câteva „grame de practică” sunt strecurate în site-ul nostru, dacă îl 
vei citi cu atenţie. Găseşti şi numeroase cărţi bune care îţi propun „tone 
de practică”. Şcoli esoterice sunt astăzi destule în România. Poate că se va 
institui, cândva, meseria de îndrumător spre una din diversele căi 
spirituale. Ceva similar există în unele spitale chinezeşti, unde te 
întâmpină un specialist care te consultă sumar şi apoi te orientează către 
o anumită metodă tradiţională mai eficientă în cazul tău (masaj, 
moxibustie, acupunctură, bioenergie, plante, qigong etc.) 

3. Dacă pot să recomand o cale spirituală autentică „ţie şi altora”? 

Nu există nicio cale spirituală care, din start, să se potrivească oricui. 

Deci nu recomand o cale pentru un grup de oameni. Fiecare îşi are calea 
sa, care poate trece prin mai multe şcoli spirituale, până la moarte şi în 
următoarele încarnări. Nu e nicio grabă! Unde te repezi aşa? De fapt, ce 
te aştepţi să găseşti la capătul drumului? Sunt întrebări directe şi 
legitime, nu retorice. în esenţă, spiritualitatea înseamnă să te înţelegi cât 
mai bine cu propriul spirit şi să nu te mai simţi sclavul pământului. La 

asta se pot adăuga, eventual, unele abilităţi şi experienţe, diferite la 
fiecare om. 

Dar important este să începi cu ceva, iar apoi să insişti pe aspectele 
care te atrag, respingându-le pe celelalte. Nu să aştepţi să-ţi vină o soluţie 
completă, gata pregătită doar pentru tine. Tu construieşti soluţia sau o 
adaptezi prin efortul tău - nu prin indecizie, lene, cârcoteală. Tu însuţi 
eşti o energie mişcătoare, azi nu mai eşti cel de ieri, ce ţi-a plăcut ieri, 
poţi dispreţui azi, ce ţi-a folosit ieri, îţi poate dăuna azi... 

4. Dacă eu cunosc „calea verificabilă pas cu pas”? 

Siguranţă totală nu există. Oricând poate apare şi un risc de ratare. 
Viaţa e imprevizibilă. 

De fapt, viaţa ta, în totalitatea ei, este adevărata ta Cale spirituala, pe 
care mergi deja. Nu e corect faţă de spiritul tău să separi calea de Cale! 
Dimpotrivă, trebuie să le apropii şi să le conciliezi. 

Se spune că cele mai sigure sunt căile tradiţionale, vechi. Ele au 
strâns de-a lungul timpului învăţături despre ce SĂ NU FACI şi soluţii 
de-a gata pentru diverse probleme. în condiţiile abundenţei de oferte 
spirituale de azi, foarte important pare a fi să ştii DE CE SĂ TE FEREŞTI 
pe calea spirituală! 

Chiar şi urmarea unei tradiţii îşi are riscurile sale. Am văzut intr-un 
documentar mândria cu care un călugăr de la Muntele Athos afirma că în 
slujbele de acolo sunt reproduse întocmai ritualurile şi cuvintele primilor 
creştini. Acel călugăr transfigura trecutul şi diviniza tradiţia. Eu însă nu 
cred că respectarea unor obiceiuri vechi garantează intrarea pe porţile 
Spiritului. Unele aspecte sunt vetuste, altele nu mai au înţeles. Mai de 
folos sunt, poate, noile revelaţii primite din surse cereşti şi urmate cu 
inteligenţă şi aspiraţie curată. 

Totuşi, din punctul meu de vedere, cel mai bine este să conlucrezi cu 
maestrul interior în alegerile tale. Ai un spirit înţelept în tine, întreabă -1 
pe el, în meditaţie liniştită. îţi va da răspunsuri, inspiraţii, vise şi semne 
relevante. Mai ai şi câţiva îngeri (spirite veghetoare şi lucrătoare) în jurul 
tău, care te ajută mereu în toate, fără ca tu să o ştii. Adevăraţii Maeştri 
perfecţi sunt spiritele libere superioare; oamenii-guru sunt supuşi 
greşelii. 

Nu poţi „verifica pas cu pas” decât drumul tău propriu, pentru care 
eşti direct răspunzător, având dreptul şi obligaţia de a -1 corecta. Ce şi 
cum fac alţii, ce propun unii să facă alţii - este o cu totul altă chestiune, 
ceva mai complicată... 

CLAUDIU: 

împărtăşesc teoria dumneavoastră. Tot timpul m-am gândit la o 
astfel de relaţie între spirit şi om, iar când am citit ce aţi scris, mi-am 
spus că am găsit în sfârşit o confirmare. 

Când închid cărţile, rămâne doar sentimentul profund că divinul 
este în mine, în tot, sau mai bine zis eu sunt în El. Sunt în căutarea unei 


Răzvan Alexandru Petre - Filosof ie spirituală 


249 



căi practice adecvate omului cu serviciu, familie etc. Nu pot să devin 
yoghin sau sihastru, dar simt că există şi o altă variantă. 

RĂZVAN: 

Drumul simplu şi universal este AUTOCUNOAŞTEREA. Ea nu se 
reduce la schemele psihologice, ci se referă la interiorizare, introspecţie, 
autoobservaţie, autoanaliză, autocontrol etc. Adâncindu-te în 
cunoaşterea de sine, vei atinge niveluri tot mai înalte, care vor culmina 
prin cunoaşterea Sinelui. 

Poţi să adopţi şi o practică formală elementară. Zilnic, timp de 
câteva minute sau mai mult, cât ai timp si plăcere . în retragere şi 
reculegere, caută să te interiorizezi, fă analiza propriului comportament, 
apoi meditează la o temă spirituală oarecare, în fiecare zi alta sau puţin 
modificată, în funcţie de starea şi inspiraţia de moment, de întâmplările 
sau lecturile de peste zi. 

Să nu meditezi când eşti obosit! Nu îţi recomand acum vreo tehnică 
specială de concentrare, care ar fi opusul acestui fel de meditare naturală. 
Cel mult, dacă vrei să intri mai repede într-o stare de pace, practică 
conştientizarea respiraţiei (eşti atent doar la aerul care intră şi iese pe 
nări, fără a influenţa actul respiraţiei, bucurându-te de energia primită 
prin aer). 

Lasă-ţi mintea liberă la început, să îţi cureţi cugetul, propune-ţi doar 
să îţi înlături treptat zgura de pe minte, nicidecum nu-ştiu-ce scopuri 
mari! Orice moment de interiorizare este un prilej de a permite Spiritului 
să îţi „vorbească”. De fapt, cunoaşterea Sinelui înseamnă să comunici din 
ce în ce mai bine cu El. Aşa vei căpăta multe răspunsuri şi chiar o energie 
specifică spirituală. Primele confirmări că eşti pe calea cea bună vor veni 
când îţi vei da seama că, în urma acestei practici simple, primeşti soluţii 
simple şi geniale la unele probleme de viaţă sau chiar la dileme filosofice 
complicate. Asta e calea cea mai simplă, nepericuloasă şi, în acelaşi timp, 
care dă rezultate sigure dacă e urmată perseverent. 

1 mai - 6 iunie 2012 

PANSEURI ŞI AFORISME 


Culegere de reflecţii publicate de autor în rubricile „Panseuri" (2008- 
2010) şi „Esoterika" (2010-2014) din website-ul www.spiritus.ro 


2008 


CREDINŢA ÎN VALOARE 

Cine nu pune preţ pe scara valorilor culturale, morale, spirituale, 
acela cel mult se teme de puterea lui Dumnezeu. 

Cine respectă oamenii de valoare, rari precum perlele în ocean, acela 
a început să creadă în înţelepciunea Divină. 

Cine ocroteşte şi încurajează oamenii excepţionali, acela deja îşi 
dovedeşte prin fapte iubirea pentru Creatorul Suprem - care îşi 
manifestă neîngrădit calităţile Divine prin aceştia. 

* * * 

DUMNEZEU ACŢIONEAZĂ PRIN OAMENI 

Oamenii cer să-L vadă pe Dumnezeu, ca să se convingă intelectual că 
El există. N-ar fi mai bine să ceară să manifeste ei înşişi o fărâmă din 
energia lui Dumnezeu - radiind din suflet bunătate, generozitate?! Ce 
folos ne-ar aduce să ştim că El există, iar noi am fi rupţi de El? N-ar fi 
greu de suportat ideea? Mai bine să simţim că suntem şi noi o părticică 
de Dumnezeu - prin fapte! Astfel, l-am convinge pe aproapele nostru că 
Dumnezeu există, aproape... 

Dumnezeu acţionează prin oameni. Trebuie doar ca oamenii să 
devină conştienţi de această misiune divină, pe care o are fiecare. 

* * * 

NU EXISTĂ „PĂCATE”, CI ILUZII. 

Când încetezi a mai crede în realitatea iluziilor tale, îţi schimbi şi 
atitudinea, comportamentul. Chiar dacă există o inerţie la început, ea 
poate fi depăşită prin voinţă şi autosupraveghere. Atenţie deci la iluzii! 
Comportamentul este „greşit” fiindcă se bazează pe o eroare de percepţie 
a realităţii. „Păcatul” este urmarea logică a iluziei. Dacă tu ai depăşit 
iluzia celui care păcătuieşte faţă de tine, atunci dispare şi ranchiuna, şi 
setea de răzbunare. 

Cât de supărat vei rămâne şi ce pedeapsă i-ai aplica bebeluşului tău 
când face pişu în poala ta? 

* * * 


VIAŢA ESTE CA O AUTOSTRADĂ fără limită de viteză. Pe banda 
lumească, de lângă şanţ, circulă biciclete şi căruţe. Vehiculele rapide 
merg pe banda dinspre centru, cea spirituală. Toate se îndreaptă spre 
aceeaşi direcţie: Dumnezeu. Diferă doar viteza. Ba, unele o mai iau şi în 
sens invers, total dezorientate sau pretins „originale”, producând 
caramboluri printre participanţii la trafic... 

* * * 


SINGURĂTATEA 

Singurătatea este o binecuvântare pentru cel cu adevărat credincios, 
misticul. Atunci poţi împărtăşi toate bucuriile sau tristeţile tale cu cel mai 
bun prieten al omului: Dumnezeu. El nu le înşeală niciodată aşteptările 
oamenilor singuri. Dumnezeu este empatic - resimţind întocmai stările 
noastre - şi telepatic - receptându-ne fiecare gând pe care i-L dedicăm. 
Omul singur are privilegiul de a se împărtăşi cu prietenia iubitoare, 
afecţiunea lui Dumnezeu. Dar pentru asta trebuie să îl considerăm cu 
adevărat prietenul nostru intim, invizibil, sesizabil ca o stare benefică şi 
ca o energie plăcută în zona pieptului şi a capului. 

22 martie 2009 


* * * 

DUMNEZEU ESTE FERICIREA 

Cine spune că Dumnezeu nu poate fi văzut, are dreptate. 

Dar Dumnezeu poate fi simţit. El este fericirea. Dumnezeu este sursa 
fericirii. Fiind fericiţi pentru o clipă, atunci ne confundăm cu Creatorul 
Universului. Măreţia Sa ne poate intimida. însă dragostea Sa de părinte, 
Tată şi Mamă în acelaşi timp, ni-L apropie. Iubind fericirea şi ştiind că 
fericirea este chiar inima Lui, vom intra în comuniune cu Dumnezeul 
iubirii şi fericirii. Este acelaşi cu Dumnezeul voinţei atotputernice, al 
cunoaşterii suprainteligente, al omniprezenţei infinite şi eterne. 

Cel mai simplu este să ne apropiem de El prin acest atribut divin al 
fericirii, care este nevoia fundamentală a sufletului nostru, ce nu poate fi 
găsită decât prin unirea sentimentelor cu cele ale Divinului. Poate că ne 
este greu să bănuim ce gândeşte El, dar putem simţi imediat fericirea Sa 
eternă, pentru că este acelaşi sentiment pe care l-am simţit fiecare dintre 
noi, uneori. 

Care este metoda de a fi fericiţi? Chiar asta: să tânjim după fericirea 
adevărată, copleşitoare, inundându-ne pieptul. Dar nu căutând diverse 
activităţi care ne promit fericirea, pentru că ea nu are nevoie de nimic din 
planul fizic pentru a apare. Istoria ne arată că oameni aflaţi în cele mai 
dificile situaţii au resimţit adevărate stări extatice. Calea de a fi fericit 
este chiar deschiderea sufletească spre fericirea necondiţionată, fără 
motivaţii exterioare. Odată ce motivul unei plăceri omeneşti a dispărut 

sau ne-am plictisit de el, a dispărut şi plăcerea, care se dovedeşte a nu fi 
fost adevărata fericire, ci doar o înşelăciune. 

Fericirea este o stare fără motiv aparent. De aceea, oricine poate fi 
fericit. Singura condiţie este să înţeleagă acest lucru simplu: fericirea este 
accesibilă oricând, oricui, nu are nevoie de cauze externe, ci doar de o 
chemare lăuntrică. Nu trebuie să facem vreo rugăciune de cerere, pentru 
că atunci, dacă fericirea nu va veni, ne vom simţi frustraţi, deci nefericiţi. 
Nu vom cere nimic nimănui, nici măcar lui Dumnezeu. Ca fii ai Săi, avem 
fericirea în genele noastre, ea face parte din corpul nostru spiritual. 
Descoperind-o în adâncul fiinţei noastre atunci când ne izbucneşte în 
piept, ne regăsim adevărata sorginte divină. Suntem născuţi din fericire, 
dar jocul cosmic pe care îl jucăm ne-a ascuns-o până acum. 

Să nu ne mai identificăm cu condiţia umană limitată, pentru că 
aceasta este doar un rol temporar în jocul cosmic. Adevărata noastră 
stare este cea de a fi fericiţi continuu, chiar şi în suferinţă, chiar dincolo 
de moartea corpului biologic. Oh, dacă am putea să simţim acest lucru cu 
toţii... De fapt, cu toţii vom ajunge la fericirea absolută, mai devreme sau 
mai târziu... Să avem răbdare, aşteptând cu emoţie avalanşa fericirii. 
Când ea va apare, toate clipele sau vieţile de necaz se vor şterge, ca şi cum 
n-ar fi existat. Atâta fericire imensă va face inutile alte căutări ignorante 
ale ei în lucruri mărunte sau eronate. Totul se va pacifica în sufletul 
nostru şi vom simţi că am ajuns la finalul drumului cosmic. în sânul 
Divinităţii. Fericiţi pentru eternitate. Fericiţi în viaţă şi dincolo de ea. Pur 
şi simplu, fericiţi... 

P.S. Dacă încă avem dificultăţi în perceperea fericirii necondiţionate, 
studierea învăţăturilor spirituale ne-ar fi de prim ajutor. 

22 martie 2009 


* * * 

MORALITATEA IZVORĂŞTE DIN FERICIRE 

Spiritualitatea nu se opune ştiinţei, ci egoismului. 

Acesta ar fi chiar testul unei căi pretins „spirituale”: cât de mult ne 
conduce de la individualism la transpersonal si universal . Condiţia 
umană este una instinctuală şi egoistă. Dar sufletul nu poate găsi fericire 
doar în urmarea impulsurilor egotice. Egoul caută doar satisfacerea 
dorinţelor urgente, dar, odată împlinite, altele vor apare inevitabil, 
aruncându-ne într-o cursă fără oprire către obţinerea mulţumirilor 
efemere. Căutarea fericirii reale este forţa care conduce omul către 
spiritualitate. Omul egoist poate obţine aproape totul pe pământ: avere, 
faimă, siguranţă etc., mai puţin fericirea. Aici intervine spiritualitatea. 
Dacă omul urmează o religie care nu-i procură clipe de reală fericire, 
atunci acea religie nu are o încărcătură spirituală pentru el. 

Comportamentul moral este consecinţa şi indicatorul aflării pe o cale 
către spiritualitate. Moralitatea nu are nimic în comun cu egoismul. 
Uneori, sub aparenţa binelui celuilalt, acţionăm din imbolduri egotice, 

dar acela nu este altruism adevărat, ci egoism mascat, uşor demascabil. 
Filosofia umanistă (din care s-a desprins etica şi echitatea socialistă) 
susţine necesitatea unui comportament moral, dar o argumentează 
exclusiv raţional, ideologic, abstract: binele societăţii. Acesta nu poate fi 
însă o motivaţie interioară de nezdruncinat. Argumentul convingător este 
cel sufletesc: moralitatea te poate face fericit . îţi mişcă sufletul, te înalţă 
peste mizeria condiţiei umane. Fericirea reală este adevăratul mobil al 
moralităţii. 

Dar această fericire se distinge de satisfacţiile efemere obişnuite. Ea 
este starea sufletului eterat. Fericirea chiar există, distinctă de condiţia 
biologică sau pasională. Orice om a avut măcar câteva clipe de fericire 
reală în viaţă. Amintirea acestor clipe îl face să continue viaţa cu speranţa 
de a retrăi alte clipe de fericire adevărată. Din păcate, mulţi o iau pe căi 
greşite, sperând, din ignoranţă, că astfel vor regăsi sentimentul împlinirii 
sufleteşti. Alţii, puţini, merg pe calea spiritualităţii autentice, unde au 
certitudinea (atestată de glasul ferm al înţelepţilor) că vor trăi fericiţi nu 
doar câteva clipe fugare, ci ore, zile sau permanent, în chiar mijlocul 
vieţii comune. 

22 martie 2009 


* * * 


SFÂNTA MULTIPLICITATE 

„Un atom nu poate înţelege universul stelar. Cosmosul, cu 
milioanele sale de galaxii, nu poate sesiza prezenţa sau absenţa unui 
atom.” Această preconcepţie a minţii umane poate fi însă relativizată de 
trăirea spirituală. Conştiinţa este un punct infim, fără formă sau 
dimensiuni. Acest infinit mic se poate dilata totuşi până la graniţele 
universului galactic. INFINITUL MIC DEVINE EGAL CU INFINITUL 
MARE. 

Mintea nu poate concepe aceasta, căci ea nu poate opera cu 
infiniturile. Dar Dumnezeu poate realiza acest miracol, El este „Stăpânul 
infiniturilor”. „Infinitul mic este imposibil de găsit în cel mare, iar 
infinitul mare se simte de neatins de către cel mic.” Şi totuşi, Dumnezeu 
face posibil ca infinitul mic să devină egal cu infinitul mare. 

Punctul de conştiinţă are o identitate, numită „Eu”. Devenind una cu 
universul, acesta din urmă capătă aceeaşi identitate. „Eu sunt El!”, spun 
iluminaţii. Fiecare spune acelaşi lucru, pe rând, iar universul capătă toate 
aceste identităţi. Nu poţi cunoaşte realităţile spirituale decât prin 
identificare cu ele. 

Când Isus vorbeşte în numele Divinităţii, el se identifică cu Ea. Şi alţi 
sfinţi sau spirite înalte se pot prezenta drept Dumnezeu ascultătorului 
umil. Poate Dumnezeu să fie mai multe persoane? Nu este El unic? 
Fiecare conştiinţă are identitatea ei, iar Dumnezeu se poate exprima în 
moduri distincte şi unice. Totuşi, marile adevăruri spirituale sunt 
aceleaşi, deşi cuvintele pot diferi în descrierea lor. 

Creştinii spun că Divinitatea este o Sfântă Treime. De fapt, Ea este o 
Sfântă Multiplicitate, dar această exprimare era prea pretenţioasă pentru 
secolele anterioare... 

19 aprilie 2009 


* * * 

Dumnezeu nu este grandoman. El a creat tot ce vedem, dar nu s-a 
semnat nicăieri. Cei care vor să-I semene, ar trebui să îşi însuşească 
MODESTIA. A fi modest nu înseamnă însă lipsa demnităţii sau 
ascunderea adevărului, ci lipsa mândriei, pur şi simplu. 

19 aprilie 2009 


* * * 

Dumnezeu a creat Totul, El este de o INVENTIVITATE nemăsurată. 
Când ne aflăm într-o situaţie „fără ieşire”, să cerem sfatul Său ingenios! 
întotdeauna El va găsi o soluţie, aceasta este specialitatea Sa - să 
găsească mereu soluţii. Viaţa merge înainte, din Voinţa Divină! 

19 aprilie 2009 


* * * 

Viaţa este extrem de diversă. Oamenii au fiecare personalitatea lor. 
Fiecare spirit creat de Dumnezeu are un caracter unic. Iată de ce trebuie 
să celebrăm DIVERSITATEA. Aşa a gândit El lumea, diversă, nu 
monotonă. Uniformizarea şi limitarea exprimării personale nu sunt de 
bun augur (vezi ororile bolşevismului). Ordonarea vieţii sociale impune 
norme, desigur, dar nu trebuie să impună uniformizarea gândirii, 
emoţiilor, comportamentelor. Omul are dreptul la creativitate, pentru a 
împlini rolul pe care i l-a atribuit Divinitatea: acela de a se exprima unic 
şi creativ, pentru a aduce ceva original, nou în Creaţie. Oricât de greu ne 
poate fi uneori, să acceptăm, să încurajăm diversitatea - dar nu şi 
aberaţiile, depărtarea de la conduita integrată în ordinea firii. 

19 aprilie 2009 


* * * 

Sunt tolerant, aleg calea de mijloc, de echilibru, sintezele de idei. în 
acelaşi timp, pot înţelege şi rolul uneori constructiv al extremismelor, ca 
o contrabalansare necesară a extremismelor de sens opus. Chiar Isus s-a 
dovedit în cel puţin două rânduri intolerant: când a blestemat smochinul 
neroditor şi când i-a alungat pe negustori din Templu. 

16 februarie 2010 


* * * 

Când vine vorba de moarte, unii oameni zic aşa: „Din două, una - 1) 
ori după moarte nu e nimic, deci nu am de ce mă îngrijora; 2) ori 
sufletul supravieţuieşte cumva, şi atunci mă voi descurca şi eu ca alţii 
înaintea mea...” Oricât de pragmatic ar părea, raţionamentul este totuşi 
eronat, fiindcă: 1) Există viaţă după moarte, 2) După moarte suntem 
conduşi de valul impulsurilor, emoţiilor, gândurilor care ne-au dominat 
viaţa. Precum intr-un vis, nu prea mai putem controla evenimentele, ci 
ele depind aproape automat de faptele anterioare, independent de 
regretele noastre tardive. De aceea este important să fim oameni cât mai 
perfecţi acum, cât mai trăim în carne şi oase... Dacă nu aducem 
spiritualul în viata materială, vom trase după noi materialul în viata de 

spirit . 

16 februarie 2010 


* * * 

Dumnezeu ne ajută după cum merităm. Dacă ajutorul ni se pare 
incomplet uneori, este şi din cauză că Dumnezeu ne aiută prin oameni , 
iar uneori oamenii nu vor să asculte de îndemnurile divine, sunt 
încăpăţânaţi în a-şi urma bunul-plac, inconsecvenţi şi fără intuiţie. Iată 
cum binele individual depinde de calităţile divine ale semenilor. De 
aceea, trebuie să ne intereseze bunul mers al societăţii în ansamblul său, 
care să asigure şi să încurajeze îmbunătăţirea psihologică şi morală a 
tuturor oamenilor. Ne va fi mai bine dacă semenilor noştri le va fi mai 
bine din toate punctele de vedere. Te poţi retrage din lume în pustnicie 
(sau intr-un turn de fildeş opulent), dar nu trebuie să îţi fie indiferentă 
soarta semenilor, ci să lucrezi spre binele lor. Ce poate face un om nu 
poate face un spirit. Omul are o mare putere de a schimba lucrurile pe 
Pământ şi ar fi nepotrivit să îi cerem Domnului ceea ce putem face 
singuri, ajutându-ne reciproc. 

16 februarie 2010 


* * * 

Primul dar divin pe calea spirituală este apariţia ASPIRAŢIEI 
SPIRITUALE. Psihologic, ea este bucuria resimţită spontan la gândul 
unirii cu Dumnezeu şi la orice face referinţă la EL. Ai putea intra, prin 
mimetism, pe o cale spirituală, dar primul rod cert este apariţia acestei 
aspiraţii sincere, aproape inexplicabile din perspectivă „raţionalistă”. 
Este un reper obiectiv, care nu poate fi confundat cu autosugestia, căci 
este un cadou divin. 

Dumnezeu este de o bogăţie inimaginabilă, pe lângă care Creaţia Sa, 
lumea apare ca o pastişă, ecou slab, limitare faţă de bogăţia permanent 
reînnoită, proaspătă a Divinităţii absolute. Este firesc deci să îţi retragi 
mintea de la chestiunile mărunte ale lumii trecătoare atunci când 
intuieşti Frumuseţea absolută. Nu te mai pasionează prefacerile 

necontenite şi zbaterea inutilă. Chiar şi spiritele înalte din Cerurile 
superioare „visează” la intrarea în Dumnezeire şi muncesc în acest scop... 

27 iunie 2010 


* * * 

Pentru o dezvoltare personală armonioasă şi o spiritualitate 
integrală, cu rezultate rapide, românii ar avea de câştigat din combinarea 
autocunoaşterii, credinţei religioase şi ştiinţei psiho-spirituale. Adică, o 
abordare din perspectiva domeniilor: psihologie, yoga, creştinism. 

20 august 2010 


* * * 

Pe măsură ce sufletul este tot mai încântat de adierile Spiritului, 
omul este mai puţin interesat de informaţiile banale, repetitive, laterale. 
Problemele sunt cam aceleaşi dintotdeauna, istoria se repetă. în ciuda 
punerii lor în evidenţă, crizele rămân nesoluţionate. Misticul vede cauza 
lor profundă în lipsa mângâierii Spiritului. Măsurile imediate, concrete, 
societale doar peticesc sacul rupt al civilizaţiei. Criza morală, a valorilor 
stă la baza celor mai multe probleme. Instruirea generală trebuie 
completată cu educaţia moral-spirituală. 

18 septembrie 2010 


* * * 

într-o lume pragmatică şi agresivă, omul care îşi caută realizarea 
spirituală, preferând bunătatea şi contemplaţia, e vulnerabil la acuzaţii 
de genul că ar fi „orb, egoist, inutil”. Orb - fiindcă nu vede realitatea 
crudă; egoist - fiindcă nu se ocupă mai mult de alţii; inutil - fiindcă 
meditaţiile sale nu schimbă lumea cu nimic... De fapt, forţa spirituală 
este conştientă, altruistă şi constructivă. Civilizaţiile ce şi-au pierdut-o au 
pierit în negura istoriei. 

23 septembrie 2010 


* * * 

După somnul de noapte, începi în fiecare zi o nouă viaţă. Totul s-a 
schimbat. Deseori, nu sesizezi schimbarea, fiindcă repeţi unele acţiuni şi 
gânduri. Dar eşti altul. Totul se modifică înjur, dar nu îţi dai seama, căci 
nu îţi afectează interesele imediate. 

Abia în momentele speciale, când realizezi acut că „nimic nu mai 
este ca înainte”, îţi doreşti să găseşti ceva imuabil, imperturbabil, 
nemişcat, un reper constant. Aşa ceva nu poţi găsi în natură, în exterior. 
Există însă un astfel de reper în profunzimea fiinţei tale. 

9 octombrie 2010 


* * * 

Pace, lumină şi armonie nu mai are nimeni în ziua de astăzi. Acestea 
sunt vorbe frumoase, care nu reflectă natura vieţii actuale. întăreşte-te în 
sufletul tău şi mergi mai departe, cu mult curaj! 

15 octombrie 2010 


* * * 

Conştiinţa umană percepe de obicei mediul înconjurător ca şi cum 
ea ar sta în centrul unei sfere umplută cu realitate. Iluminarea spirituală 
este atunci când sufletul are acces la Conştiinţa Divină. Atunci, fosta 
realitate fizică parcă se micşorează la dimensiunea unui punct pe 
marginea sferei infinite a Conştiinţei Divine, care este umplută cu un alt 
fel de realitate indescriptibilă. Acel punct minuscul apare ca şi inexistent 
faţă de restul Sferei Divine. Totuşi, el este important, la fel ca punctul 
prin care un ac poate sparge un balon de aer. Fără universul fizic, 
Divinitatea nu ar fi completă. Din perspectiva unui om iluminat, viaţa 
este un vis efemer, dar trebuie tratată cu seriozitate, din iubire pentru 
Creatorul ei, ca şi din simpatie pentru ceilalţi visători. 

23 octombrie 2010 


* * * 

Cine sunt ajutoarele lui Dumnezeu pe Pământ? Femeile, medicii, 
judecătorii. Femeile ajută spiritele să se încarneze. Medicii ne ajută să 
trăim cât mai sănătoşi. Judecătorii împart dreptatea. Dar cine sunt 
ajutoarele lui Satan? S-ar zice că războinicii, bancherii, avocaţii. Cu 
excepţiile de rigoare... 

25 octombrie 2010 


* * * 

Dumnezeu, ca un Soare al Universului, ne oferă totul, fără a ne cere 
nimic în schimb. El ne ştie nevoile, chiar şi pe cele mai ascunse sau 
neconştientizate, şi încearcă să ne mulţumească. Nici măcar nu ne cere să 
îi recunoaştem existenţa! Totuşi, dacă înţelegem faptul că El este 
omniscient şi hipersensibil, vom şti că, oferindu-i dragostea şi 
recunoştinţa noastră pentru ce a creat şi pentru bunăvoinţa Sa, El le va 
primi instantaneu şi va simţi o mare bucurie. Atâta lucru concret putem 
să facem şi noi pentru Creator: să-I returnăm iubirea, să-I aducem un 
plus de bucurie... 

29 octombrie 2010 


* * * 

Timpul este o noţiune paradoxală: există şi nu există, simultan. 

Să luăm Trecutul. El e definit ca fiind ceea ce nu mai există . 
Totodată, el există încă prin memorie. Dacă poţi rupe legăturile 
personale cu ceea ce s-a petrecut odată, trecutul moare pentru tine. 

Viitorul este definit ca ceea ce încă nu există . Dar imaginaţia îl 
creează mental, el există deia în planurile noastre. 

Deşi trecutul şi viitorul nu există în mod obiectiv, mintea noastră le 
dă o realitate virtuală. Fără trecut şi viitor, nu ar mai exista noţiunea de 
timp. Mintea umană creează timpul subiectiv . Dacă o golim de gânduri, 
mintea nu mai funcţionează. Când mintea se opreşte, timpul subiectiv 
dispare. Rămâne conştiinţa, în clipa unică. Deci conştiinţa poate 
supravieţui morţii minţii, este mai presus de ea. Conştiinţa nu poate fi 
detectată prin aparate, ci doar prin efectele indirecte asupra 
parametrilor măsurabili. 

Ce putem spune însă despre timpul obiectiv ? Prin analogia cu 
mintea umană, ca el să existe, e nevoie de o Minte cosmică, adică de o 
memorie şi o imaginaţie universale. Aşa cum mintea umană creează 
timpul subiectiv, Mintea cosmică creează Timpul obiectiv . Mintea 
cosmică este un model, o matrice pentru orice minte umană. Bănuim că 
Ea există, căci toate minţile funcţionează după aceleaşi tipare, logica are 
aceleaşi reguli pentru toată lumea. Există nişte invarianţi sau legi 
universale. Ele nu pot exista aşa, atârnate în gol, ci doar legate de o 
existenţă de sine stătătoare, primordială. 

Mintea cosmică nu se opreşte niciodată, ea este motorul Creaţiei. Se 
numeşte Logos, Cuvântul lui Dumnezeu, sau AUM. Tot prin analogie, 
putem afirma că există o Conştiinţă mai presus de Mintea cosmică. 
Această Conştiinţă ce pune Mintea în acţiune ar fi Dumnezeul Absolut, 
necreat şi nemanifestat. Această Conştiinţă Supremă nu poate fi pusă în 
evidenţă decât indirect, prin efectele Sale asupra lumii manifestate. 

30 octombrie 2010 


* * * 

Ce eficienţă concretă are spiritualitatea? Ei bine, spiritualitatea este 
practică în primul rând, altfel nu ar avea rost. Lumea are mari probleme 
nu pentru că spiritualul nu ar putea acţiona în planul economic, ci pentru 
că persoanele implicate în economie nu iau spiritualitatea în serios, 
confundând-o, poate, cu mimetismul religios. Deocamdată, oamenii 
pragmatici folosesc calităţile paranormale în chestiuni punctuale şi 
personale: să găsim dispăruţii, să ne tratăm de boli, să ne ameliorăm 
psihicul... 

Dar spiritualitatea, luată în serios, acţionează holistic, efectele sale 
pot fi multilaterale şi sinergice. Cu înţelepciune şi forţă de Sus se poate 
transforma viaţa grea a întregii omeniri. Cum? Prin înlăturarea treptată 
de la putere a fiilor întunericului, ce au tot deviat destinele pământeşti 
prin teroare şi viclenie, de mii de ani încoace. Spiritualitatea autentică 
încă nu are succes social, politic, economic, fiindcă oamenii de la vârf se 
tem să-şi piardă privilegiile şi fac compromisuri cu propria conştiinţă. 
Frica le este inspirată de Cel Rău şi se bazează pe iluziile cu care este 
hrănit creierul omului „modern” sau „adamic”. 

16 noiembrie 2010 

* * * 


Trăim într-o lume pragmatică, în care paranormalul este adeseori 
considerat o ocupaţie „inutilă”, iar „paranormalii” sunt batjocoriţi. Se 
ignoră faptul că fiinţa umană nu este formată numai din oase şi carne, ci 
mai mult din suflet şi Spirit. Tot ce ţine de aspectele rafinate ale 
psihicului are legătură cu paranormalul. 

28 noiembrie 2010 


* * * 

Pentru a înţelege toate faţetele realităţii, omul are nevoie de timp 
pentru a le experimenta personal. Acum simte binele, pe urmă răul, apoi 
vede puterea, mai încolo, slăbiciunea ş.a.m.d. înspre bătrâneţe, memoria 
experienţelor îl face mai înţelept. 

Dar adevăratul înţelept vede realitatea în toate faţetele sale simultan. 
De exemplu, admiră o formă fizică frumoasă, dar poate vedea cu ochii 
minţii şi degradarea sa naturală, iar în acelaşi timp să simtă Frumuseţea 
pură şi eternă care dă energie tuturor formelor armonioase. înţeleptul 
deţine un fel de prismă ce descompune lumina albă - a realităţii 
complexe - în culorile sale componente - diferitele aspecte contradictorii 
care coexistă. 

18 decembrie 2010 


* * * 

Ştiinţa operează oficial cu două categorii filosofice: Cunoaştere şi 
Necunoaştere . Cunoaşterea cuprinde noţiuni, termeni, metode integrate 
într-o paradigmă ştiinţifică (sistem de gândire). Ceea ce nu este cuprins 
în paradigmă este clasificat drept Necunoaştere (din lipsă de teorii, 
metode, aparatură adecvată studiului etc). Paradoxul cunoaşterii 
ştiinţifice este că, cu cât aflăm mai multe, cu atât se înmulţesc întrebările 
şi dilemele, devenim conştienţi de limitele ignoranţei noastre. Cum s-ar 
spune, „dobândim o incultură tot mai vastă”. Astfel, se păstrează un 
echilibru dinamic între Cunoaştere şi Necunoaştere. 

Dar mai intervine un factor neaşteptat şi neoficial, numit 
Nerecunoastere (de către savanţii puşi în faţa unor teorii care folosesc o 
altă paradigmă). Abordările paranormale, metafizice, spirituale oferă 
argumente solide care însă, ieşind din modelul ştiinţific, nu pot fi nici 
infirmate, nici confirmate. Prin urmare, gândirea ştiinţifică modernă este 
marcată volens-nolens de triada filosofică Cunoaştere - Necunoaştere - 
Nerecunoaştere. 

15 ianuarie 2011 


* * * 

Ia întreabă un autoproclamat „materialist” cum îşi închipuie el că 
arată gândurile! Sunt ele materiale? Probabil că va nega, considerându-le 
un simplu efect electric al neuronilor din creier. în realitate, gândurile 
sunt şi ele materiale, palpabile, dar într-o altă dimensiune subtilă, unde 
ele apar precum nişte obiecte, cu formă, culoare şi consistenţă. 
Adevăratul MATERIALISM ar trebui să accepte că totul este material, tot 
ce există sau ne imaginăm: energia, dorinţele, gândurile, visele etc., toate 
sunt formate din substanţe de altă natură şi urmând alte legi de 
compoziţie şi acţiune. 

19 februarie 2011 


* * * 

Maestrul Yogananda spunea aşa: «Dacă ţii închişi ochii 
înţelepciunii, lumea pare, într-adevăr, o creaţie nedreaptă. De aceea, 
realizează că eşti copilul lui Dumnezeu şi, trăind în perfectă armonie cu 
El, vei vedea că viaţa nu este decât un film, un hobby al Divinului - şi 
atunci vei fi capabil să trăieşti fără să te mai afecteze nimic rău. Numai 
aceia care o privesc cu prea multă seriozitate suferă . Şi din cauza 
acestei suferinţe, ei nu înţeleg de ce a creat Dumnezeu o lume atât de 
crudă.» 

Viaţa este reală şi trebuie trăită cu responsabilitate. Dar când îl 
cunoşti pe Dumnezeu, este ca atunci când compari visul cu starea de 
veghe - realitatea Sa este incomparabil mai vie, mai intensă. Când te 
trezeşti, nu poţi nega că ai visat, dar visul nu are nicio influenţă asupra 
faptelor tale de peste zi. Este preferabil să visezi frumos, dar când apare 
un coşmar, cel mai bun lucru este să te trezeşti şi să te linişteşti. Aşa e şi 
cu viaţa. Când suferi, cel mai bine este să-ţi doreşti Trezirea, Iluminarea, 
ieşirea ta din egocentrismul ce te face să-ţi plângi de milă. Privindu-te 
detaşat, ca un spectator al propriului film, te translatezi în planul 
Realităţii, putând suporta mai bine scenele dure din film. 

Dar cine visează doar frumos nu mai vrea să se trezească şi abia 
aşteaptă să se culce. Suferinţa este omniprezentă ca să ne îndemne să îl 
dorim pe Dumnezeu cel Real. Eşti invidios pe alţii că nu suferă ca tine? 
Crezi că vei fi fericit dacă suferinţa va înceta? Poate că da. însă acea 
fericire este doar o uşurare de o clipă, pe care apoi te vei teme să nu o 
pierzi, reintrând astfel în circuitul fricii de suferinţă, care este mai 
perversă decât suferinţa în sine. 

7 martie 2011 


* * * 

Totul e bine, totul e bine! spun înţelepţii. Lumea e nedreaptă pentru 
că oamenii nu îşi urmează calea dreaptă. Şi atunci, de ce să ne mai 
plângem?! Există o armonie cosmică ce funcţionează atât în bine, cât şi în 
rău. Totul e just în lume. Şi nu se poate refuza nimănui să-şi utilizeze 

liberului arbitru, fie şi intr-un mod incorect. Dar nu oricine îi va cădea 
victimă, căci oamenii nu se află egal distanţaţi de pericol. 

22 martie 2011 


* * * 

Triada dublă a Divinităţii s-ar putea exprima astfel: 


Forţa primară divină 

Efectul divin absolut 

Voinţă 

Putere 

Inteligenţă 

Cunoaştere 

Iubire 

Fericire 


Spiritul uman, în calitate de scânteie divină, are aceleaşi 
potenţialităţi ca şi Dumnezeu: putere absolută, cunoaştere absolută, 
fericire absolută - cu condiţia să îşi pună la treabă voinţa divină, 
inteligenţa divină şi iubirea divină... 

Această forţă treimică se face simţită şi în psihologia umană, 
denumite fiind drept volitiune. cognitie si afectivitate , desigur, cu 
anumite conotaţii limitative specifice omului. Voinţa, Inteligenţa şi 
Iubirea sunt independente una de cealaltă, oamenii le manifestă în 
proporţii diferite, iar antrenamentul pentru a deveni o fiinţă perfectă ar 
trebui să cuprindă toate cele 3 direcţii de optimizare, simultan. Spre 
exemplu, tehnicile sportive dezvoltă exclusiv Voinţa, îndemnurile 
creştine, Compasiunea, iar educaţia modernă, Inteligenţa. Fiecare în 
parte nu acoperă însă celelalte 2 laturi complementare. 

O voinţă dusă la extrem, imbatabilă, ne poate face să simţim o mare 
fericire, extazul invincibilităţii . Inteligenţa extremă, şi ea poate oferi un 
extaz mental, aşa cum resimt, de exemplu, marii savanţi când descoperă 
o nouă taină a naturii - extazul cunoaşterii . însă cel mai simplu este să 
simţim fericirea când ne umplem fiinţa de Iubire. Chiar şi cea mai mică 
mostră de Iubire ne duce pe culmi de fericire. Iubirea are multe expresii 
umane, printre care compasiunea, altruismul, erosul, prietenia, 
generozitatea etc. Sursa Iubirii este Spiritul, născut din beatitudinea 
Divină. Deci extazul poate fi atins cel mai uşor şi de către oricine prin 
accesarea energiei Iubirii spirituale , adică prin deschiderea sufletului 
către Spirit. 

20 aprilie 2011 


* * * 

Ştiinţa începe unde se termină superstiţia. Filosofia începe unde se 
termină ştiinţa. Religia începe unde se termină filosofia. Spiritualitatea 
începe unde se termină religia. 

Iar unde se termină spiritualitatea se revelează Esenţa realităţii. 

27 mai 2011 


* * * 

Haiku 


O umilă picătură de apă 
Pe un fir de iarbă 
De miliarde de ani 
în ea străluceşte curcubeul. 

24 iunie 2011 

* * * 


ABSOLUT 

RELATIV 

Dumnezeu 

Lume 

Creator 

Creaţie 

Transcendent 

Imanent 

Nediferenţiere 

Diferenţiere 

Unitate, non-dualitate 

Separare, dualitate 


Tabelul de mai sus exprimă laconic ce este şi ce nu este Dumnezeul 
Absolut şi de ce nu poate fi înţeles cu mintea obişnuită. 

înainte de apariţia Creaţiei exista numai Dumnezeul Absolut, adică o 
stare, energie sau substanţă foarte fină, nediferenţiată şi unică. 
Dumnezeu a vrut să nu mai fie singur, şi atunci a proiectat universul. 

Prima etapă a Creaţiei fiinţeîor a fost apariţia Conştiinţei 
individuale. Calităţile conştiinţei sunt voinţa, atenţia şi identitatea. 
Voinţa este calitatea Yang, activă, rajasică. Atenţia este calitatea Yin, 
pasivă, tamasică. Identitatea este calitatea neutră, sattvică. 

Identitatea unică, singulară separă creatura de restul Creaţiei. Deci 
în sânul Creaţiei există separare şi diferenţiere între fiinţe şi lucruri. De 
aceea, doctrina Advaita Vedanta (Non-dualismul) este dificil de înţeles, 
fiindcă ea vorbeşte despre nediferenţierea şi unitatea divină unor creaturi 
ce trăiesc într-o realitate duală. 

31 iulie 2011 


* * * 


Doar cei foarte optimişti se îngrijorează de Apocalipsă . Fiindcă îşi 
imaginează că ei vor supravieţui! 


28 septembrie 2011 


* * * 

Dacă este adevărat că „la barza chioară îi face Dumnezeu cuib”, nu 
înseamnă că trebuie să trăim cu ochii închişi! 

Şi apoi, a văzut cineva vreo barză chioară?! 

24 septembrie 2011 

* * * 


Sărăcia = umilinţă + neputinţă + boală. 

Cine este sănătos, este bogat. Cine este demn, este bogat. Cine are 
forţă de a realiza lucrurile pe care şi le doreşte, este bogat (aminteşte-ţi 
câte a realizat „săracul” Mahatma Gandhi). Cine le are pe toate trei, se 
poate considera un „mare bogătaş”, chiar fără bani. 

Dimpotrivă, bogatul fără sănătate este sărac. Bogatul fără „coloană 
vertebrală” este sărac. Bogatul care nu realizează lucruri bune pentru 
semenii săi este cel mai mare sărac. 

5 ianuarie 2012 


* * * 

Pentru eternitate , viaţa noastră nu înseamnă nimic. 

Dar pentru prezent , fiinţa fiecărui om este foarte importantă. 

14 ianuarie 2012 


* * * 


Nu putem schimba lumea. Dar trebuie să ne păstrăm iluzia ca 
putem!... 


14 ianuarie 2012 


* * * 

E aşa de trist că tot ce e frumos şi bun pe lume moare!... 

Dar vestea bună e că şi tot ce este urât şi rău va dispare! 

14 ianuarie 2012 


* * * 


SENSUL VIEŢII 

într-o viziune pur atee, fără nicio intuiţie metafizică, SENSUL 
VIEŢII este aruncat intr-un VIITOR incert. Practic, viaţa nu prinde 
niciodată sens, alergând după el la nesfârşit - precum măgarul care vede 
un morcov atârnând de un băţ prins de grumazul său. 

Pentru un om obişnuit ce are, mai mult sau mai puţin conştient, 
această viziune nespirituală, sensul vieţii ar consta exclusiv în obiective 
rezonabile precum: 

- A fi sănătos; 

- A primi o educaţie; 

- A-ţi face o carieră; 

- A-ţi întemeia o familie; 

- A da naştere la copii, pe care să-i pregăteşti pentru viaţă, ca ei să 
devină oameni buni ai societăţii şi să-ţi împlinească dorinţele pe care tu 
le-ai ratat; 

- La rândul lor, să crească copii şi mai buni (oare de asta bunicii îşi 
iubesc nepoţii mai mult, fiindcă reprezintă speranţa viitorului?!), lumea 
devenind astfel un loc tot mai minunat; 

- Cu timpul, omenirea - pe care şi tu ai ajutat-o astfel să evolueze - 
va explora şi cuceri spaţiul cosmic etc... 

Iată deci că sensul vieţii depinde exclusiv de viitor, în această 
viziune. Sensul vieţii e dat de succes , de pregătirea şi rememorarea lui. 
Desigur că obiectivele menţionate sunt cât se poate de fireşti şi lăudabile. 

Dar ce s-ar întâmpla: 

- Dacă te îmbolnăveşti grav? 

- Dacă îţi ratezi cariera pentru care te-ai pregătit îndelungat? 

- Dacă divorţezi sau îţi moare partenerul iubit de viaţă? 

- Dacă nu poţi avea copii? 

- Dacă ai nişte copii răi, care o iau pe căi lăturalnice şi ajung drojdia 
societăţii? 

- Dacă lumea devine un loc tot mai rău şi omenirea va cunoaşte o 
epocă tot mai întunecată? 

în aceste ipoteze, deloc improbabile, dintr-o dată, viaţa ta îşi pierde 
sensul şi edificiul sufletesc ţi se prăbuşeşte. Prin urmare, acele obiective 
nu pot da sens vieţii tale, ci ele doar o alcătuiesc, o jalonează, îi dau 
calitate. Dar sensul... sensul trebuie să îl cauţi în altă parte! 

în viziunea spirituală, SENSUL VIEŢII se găseşte în PREZENT - 
nici privind retroactiv la realizările tale, nici mijind ochii spre orizont. 
Sensul vieţii spirituale se leagă de verbul A FI, în timp ce viziunea 
nespirituală îl vede în A FACE. într-adevăr, omul făcând, se construieşte, 
evoluează. Dar fiecare clipă de viaţă, oricât de insignifiantă, dă sens vieţii. 
Cele câteva zile cât trăieşte o muscă sunt pline de sens şi importanţă, 
chiar dacă noi, oamenii, nu înţelegem asta. Nu doar pentru ea, ci pentru 
întregul Univers... Fiecare clipă de viaţă este o victorie împotriva 
neantului. Fiecare clipă este o cărămidă pusă la templul desăvârşirii, pe 
care Spiritul îl ridică în eternitate. Nu doar ce reuşeşte omul să facă bine 
are sens, ci absolut tot ce se petrece pretutindeni are un sens intrinsec. 
Aceasta este viziunea spirituală. Sensul vieţii constă chiar în trăirea 
imediată . Creaţiile omeneşti sunt perisabile. Universul se schimbă 
permanent, aparent fără sens. Creaţia nu are un sens în sine, ci sensul 
trebuie căutat la Creator, la Spirit. 

9 februarie 2012 


* * * 

Cunoaşterea este puterea de a afla. Curiozitatea este dorinţa de a 
folosi puterea cunoaşterii. Cunoştinţele sunt cunoaştere acumulată în 
memorie. Cunoaşterea metafizică ne poate răsturna multe cunoştinţe. 

16 martie 2012 


* * * 

Oamenii sunt atât de ataşaţi de trupurile lor, încât se identifică total 
cu ele. Doritorii de spiritualitate trebuie să se ataşeze la fel de mult de 
Spiritul lor, încât să se identifice cu acesta. Când reuşesc lucrul acesta, 
multe minuni se petrec cu ei şi în ei. 

Doctorul tratează bolnavii fără a resimţi durerile lor. Tot aşa, ai grijă 
de nevoile trupului ca un medic devotat, dar nu te identifica cu corpul, ca 
să nu suferi. 

Imaginează-ţi că îţi priveşti trupul de deasupra lui, te priveşti ca pe o 
altă persoană!... Astfel nu te vei mai identifica cu corpul. Dar încearcă 
ceva mai mult: detaşează-te de suflet acum! Percepe-ţi sufletul, cu toate 
preocupările, personalitatea, manifestările sale, ca fiind exterior ţie - 
doar o existenţă episodică. Aceasta este viziunea trans-istorică a 
Spiritului, detaşată de urgenţele şi nevoile momentului... 

1 aprilie 2012 


* * * 

în univers acţionează mereu câte 2 forţe opuse, acţiunea şi 
reacţiunea. De exemplu, viitorul este forţa schimbării , iar memoria 
trecutului este forţa neschimbării . Viaţa omului se petrece în prezentul 
extins, adică în decursul unei zile. Fiecare nouă zi este ca o Viaţă 
întreagă. 

Aici schimbarea se înfruntă permanent cu neschimbarea. 

Este însă posibil să comprimăm timpul până la prezentul 
instantaneu, în care viitorul şi trecutul nu mai au energie să funcţioneze. 
Iluminaţii spirituali asta ne îndeamnă să încercăm a face... 

6 aprilie 2012 


* * * 


înţelept, Iluminat, Maestru... 

Există oameni înţelepţi (cum ar fi unii oameni simpli de la ţară) care 
nu sunt nici iluminaţi, nici maeştri spirituali. 

Există iluminaţi care încă nu au asimilat această experienţă 
bulversantă şi încă nu pot fi consideraţi înţelepţi. 

Există învăţători spirituali care nu sunt nişte înţelepţi (exemplele 
abundă). 

Cultivă înţelepciunea şi vei deveni iluminat! Cultivă iluminarea şi vei 
putea deveni învăţător! Cultivă măiestria spirituală şi vei avea parte de o 
renaştere minunată! 

25 iulie 2012 


* * * 

Ce înţelegem prin detaşare spirituală ? Dracii, ca şi îngerii, sunt 
detaşaţi de realitatea materială. Atâta doar că primii o dispreţuiesc şi o 
batjocoresc, pe când secunzii o consideră un instrument minunat de 

evoluţie spirituală. Deci detaşarea poate fi înţeleasă în moduri total 
diferite, cu urmări opuse. A fi detaşat nu înseamnă a fi indiferent. 

20 august 2012 


* * * 

Din toate orele de limbă latină din gimnaziu, n-am rămas decât cu 
câteva dictoane înţelepte, cum ar fi: „Aquila non captat muscas”, „Aurea 
mediocritas”, „Non multa, sed multum”. Dar cel mai mult m-a 
impresionat următorul „ Omnia mea mecum porto ”. însemnând „tot ce-i 
al meu, duc cu mine”. A rămas favoritul meu peste ani, fiind o reuşită 
definiţie a Spiritului, a neamestecului cu materia perisabilă, efemeră. 
Cineva spunea, în mod asemănător: „ cultura este ceea ce îţi rămâne după 
ce uiţi tot ce ai învăţat”. 

14 septembrie 2012 


* * * 

Dacă nu ai niciun ideal în viaţă, înseamnă că nu îţi atribui nicio 
valoare ca om. Pur şi simplu, supravieţuieşti fizic, dar spiritual eşti mort. 

24 septembrie 2012 


* * * 

Introducerea pranayamei (respiraţia yoghină) în practica spirituală 
este precum introducerea CSS şi JavaScript în web-design. Ceva aparent 
simplu şi uimitor prin efecte. 

24 septembrie 2012 


* * * 

Eşti cu adevărat singur când nu se mai roagă nimeni pentru tine. 

24 septembrie 2012 


* * * 

Când te hrăneşti cu lecturi spirituale şi ai existenţa asigurată, poate 
părea normal să crezi că cea mai mare dorinţă a ta este iluminarea 
spirituală... Dar oare este ea cea mai mare dorinţă a ta? Când viaţa te 
mână încolo şi încoace, tulburându-ţi stabilitatea şi confortul minim, 
oare vei mai păstra acea nobilă dorinţă sau, dimpotrivă, alte dorinţe te 
vor năpădi, în primul rând cea legată de supravieţuire? Poate că atunci, 
revenind cu picioarele pe pământ, vei considera că iluminarea a fost doar 
un vis frumos, dar ireal. Chestiunile pragmatice vor căpăta prioritate 
naturală. Cam aşa se întâmplă cu omul modern spiritual, e dus de 
valurile vieţii unde vrea ea... De aceea el caută un maestru, o învăţătură şi 
un mediu favorabil spiritualităţii, care să-i întreţină aspiraţia spre 
perfecţiune. 

26 octombrie 2012 

* * * 


Nu-ţi ajung toate vieţile în trup de om ca să înveţi tot ce se poate afla 
despre viaţa pe Terra. 

Nu-ţi ajunge toată eternitatea Spiritului ca să înveţi tot ce se poate 
afla despre viaţa Universului. 

Cunoaşterea creaţiei este infinită, precum imaginaţia Creatorului. 

29 ianuarie 2013 


* * * 

Se spune că astăzi se nasc copii mai deosebiţi decât în alte timpuri... 
Eu cred, mai degrabă, că dintotdeauna s-au născut copii speciali. 
Diferenţa este că, în ziua de astăzi, părinţii acestora sunt mai educaţi, mai 
informaţi, mai înţelepţi. îşi stimulează copiii să continue a fi speciali, nu 
îi mai apasă sub prejudecăţile lor. 

29 ianuarie 2013 


* * * 

Dumnezeu nu ne dă nimic. Doar ne pune totul la dispoziţie. De luat, 
ne luăm singuri, conform alegerilor, dorinţelor şi puterii noastre de 
voinţă. Atragem ce dorim, proporţional cu puterea voinţei. 

16 mai 2013 


* * * 


Cultura este un mod indirect de a lupta cu dracii. Cultura decadentă 
este cea care nu o face, ba dimpotrivă. 


16 mai 2013 


* * * 


Nu-i de-ajuns să ai un Spirit superior încarnat în tine. El nu poate 
înfăptui lucrurile minunate în locul tău. 


16 mai 2013 


* * * 

De unde vine „Spiritus”? De la spirit. Sau este prescurtarea de la 
„spiritus rector” - spiritul interior, sau spiritul-ghid exterior, sau 
autoritate într-un domeniu, „cap limpede”. 

10 iunie 2013 


* * * 

Dumnezeu a creat universul ca un spectacol cosmic, spre desfătarea 
Sa. Nu era de ajuns! Spre a se asigura că şi copiii Săi, actorii, se vor 
bucura de creaţie la fel ca şi El, Creatorul l-a transformat într-un 
spectacol-concurs fascinant. Ca într-un fel de Eurovision cosmic , oferă şi 

premii pentru artişti, sporind miza şi interesul lor. în permanenţă se 
câştigă o poziţie de top pe nivele tot mai înalte, mai apropiate de scaunul 
Regizorului. 

îy iulie 2013 


* * * 

Despre viitor, un singur lucru este absolut cert: viitorul va trece! Şi 
va deveni un trecut plictisitor, mort. De ce atunci te mai interesează ce va 
fi peste 10-20 de ani? Ce-ai zice să te preocupe viitorul îndepărtat? De 
exemplu, cum va fi fiinţa ta peste un milion de ani? Asta da preocupare! 

23 august 2013 


* * * 

Manelistul îşi iubea soţia foarte mult. Era foarte bogat. I-a promis că 
vor trăi toată viaţa fără să mai facă nimic. Doar să călătorească prin lume. 
Dar... Dar s-a întâmplat că soţia lui a murit, în floarea tinereţii. Aşa că el 
continuă acum să cânte - munceşte pentru semeni. Nu mai visează să 
huzurească. Uite cum ne pune viaţa/destinul/spiritul să ne schimbăm 
ideile eronate şi ne scoate din amorţeală sau din beţie... 

14 septembrie 2013 


* * * 

Vine iarna sufletului! Recomand oricui vrea să aibă în casă căldură, 
lumină şi iubire să se branşeze la... teocentrală. La TEO-CENTRALĂ, 
adică la Centrul Suprem al Lumii, Dumnezeu. 

14 septembrie 2013 


* * * 

MOARTEA, CEL MAI MARE MISTER AL VIEŢII 

Pentru occidentali mai ales, moartea este un fenomen dăunător, 
nedrept, dezgustător, chiar ruşinos, şi veşnic neînţeles. Moartea este un 
tabu evitat de toată lumea. E adevărat că religia vorbeşte despre 
supravieţuirea sufletului, dar sufletul nu se vede, iar noi rămânem cu 
imaginea stranie a cadavrului, care se vede... că nu mai este o fiinţă. 

Creştinismul a încercat să micşoreze oarecum această discrepanţă 
susţinând teoria, destul de grobiană, a reînvierii trupului fizic cândva, 
intr-un viitor ipotetic, când sufletul mortului se va trezi din somn (hm, 
dar dacă nu se va mai trezi?). Oare a admite că „sufletul adoarme” nu este 
acelaşi lucru cu a recunoaşte ce spun savanţii materialişti: când creierul 
moare, sufletul dispare?! Toate academiile de ştiinţă cântă în momentele 
cele mai solemne imnul: „Gaudeamus igitur iuvenes dum sumus... venit 
mors velociter, răpit nos atrociter, nemini parcetur!” (Să ne bucurăm 
cât suntem tineri, căci iute vine şi ne răpeşte moartea cea groaznică, de 

care nimeni nu scapă). Desigur, teza asta „ştiinţifică” nu numai că nu 
convinge, dar mai e şi pesimistă. 

Nici alte religii nu stau atât de bine la teorie încât să convingă 
mediul intelectual. Lipsa de informaţii spirituale face ravagii şi în ştiinţă, 
şi în religie... Numai frica de moarte umple bisericile şi templele planetei. 
Moartea este pivotul în jurul căruia se clădesc religiile, mai presus de 
orice tradiţie, filosofie sau magie. Paradoxal, pentru oameni, moartea e 
cel mai mare mister al vieţii. 

în Orient, oamenii sunt obişnuiţi cu comunicarea (directă sau 
mijlocită) cu spiritele morţilor dragi, ceea ce le întăreşte speranţa unei 
vieţi după moarte. Chiar Dalai Lama participă regulat la ritualuri în care 
un medium intră în transă şi comunică cu spiritele. Tot religia tibetană 
aruncă o punte peste prăpastia dintre cele două lumi, oferind îndrumări 
sufletului gata să părăsească carapacea trupului. Ele se regăsesc în 
„Cartea morţilor” (Bardo Thodol), care nu este doar o lucrare literară (ca 
„Infernul” de Dante, ce tratează acelaşi subiect), ci o metodă de a 
direcţiona sufletul muribundului în noua lume ciudată în care tocmai 
intră. Am dubii că acele îndrumări se potrivesc şi spaţiului cultural 
occidental, dar cu siguranţă că ele dau o mare siguranţă tibetanilor că 
moartea nu este un tabu , fiind deja cartografiată de înţelepţi de-a lungul 
timpului. Pentru noi, occidentalii, este foarte util să cunoaştem 
mărturiile celor întorşi din moarte clinică (fenomenul NDE - Near Death 
Experience). 

Moartea este doar o schimbare de perspectivă, un eveniment foarte 
interesant şi chiar o ocazie pentru a-ţi împlini unele dorinţe. Nu sunt deci 
motive de teamă (moartea în sine nu doare, doar frica ne face să 
suferim), nici de îndoială (moartea este un proces bine supravegheat de 
entităţile astrale) şi nici de amânare (moartea opreşte o rutină devenită 
ineficientă şi plictisitoare, împrospătându-ne resursele sufleteşti). 
Moartea este începutul unei noi vieţi - cu certitudine diferită, dar plăcută 
(dacă omul a dus o viaţă morală şi spirituală). 

Dar există argumente şi pentru rămânerea în viaţă. Nu le putem 
pune în balanţă şi nici măcar să alegem între ele. Suntem supuşi unor 
interese superioare de care habar nu avem! 

27 iulie 2013 


* * * 

Procedeul de imaginare, trăire a unei fantezii este asemenea 
vizionării unui film artistic. Deci oamenii au avut dintotdeauna acces la 
cinematografie. Efectul e acelaşi, cel de obţinere a unor trăiri 
preponderent emoţionale . 

Dar dacă ne interesează cunoaşterea, adevărurile intelectuale, atunci 
vom urmări filme documentare. 

4 octombrie 2013 


* * * 

Iubirea divină! Chiar şi un singur strop din ea ne umple sufletul de 
fericire. Cât de mult trebuie să ne lărgim cupa sufletului ca să intre şi 
restul oceanului de iubire? 

4 octombrie 2013 


* * * 

Deseori avem prejudecăţi în legătură cu înţelepţii, iluminaţii, 
maeştrii ... Ne aşteptăm ca toţi să fie pe acelaşi calapod: blânzi, bătrâni 
etc. în realitate, fiecare spirit este unic, deci fiecare înţelept are o 
personalitate distinctă şi puternică. Fiecare manifestă diverse aspecte ale 
Divinităţii. Nimeni nu poate să arate simultan toate faţetele Divinului. De 
aceea, în prezenţa unui înţelept ori maestru trebuie să te bucuri de ce are 
el de oferit lumii, fără să-l compari cu altul. Comparaţia îi micşorează pe 
amândoi. Şi doar tu vei pierde... 

14 noiembrie 2013 


* * * 

Cultul strămoşilor spirituali (reîncarnările propriului Spirit). Cum 
să-i onorăm? Unde să le punem flori şi lumânări? Cum să intrăm în 
legătură cu ei? Cu ajutorul căror preoţi sau prin ce slujbe religioase? 

Mormântul lor e în templul Spiritului. Prezenţa lor o simţim în 
fiecare clipă prin felul nostru de a fi, prin lucrurile care ne plac sau nu ne 
plac, prin unele bucurii sau suferinţe nemeritate. îi putem onora 
respectându-ne Spiritul şi propria fiinţă. Putem comunica, dar nu cu ei, 
ci cu Divinitatea ce i-a produs, animat şi le perpetuează amintirea în 
eternitate: Spiritul nostru. 

14 noiembrie 2013 


* * * 

Marele yoghin Paramahansa Yogananda spunea: „Nu îl poţi iubi pe 
Dumnezeu şi în acelaşi timp să leneveşti. Acela care meditează constant 
şi iubeşte Divinul va fi întotdeauna activ pentru El şi pentru ceilalţi.” 

Dacă avem în vedere alte civilizaţii extraterestre avansate tehnologic 
şi spiritual care ne-au vizitat planeta şi încă o mai fac, vom trage 
concluzia că ele acţionează intens în planul fizic. Nu îşi petrec timpul în 
transă, rupţi de lume şi problemele ei, sub pretextul evoluţiei spirituale... 
Totuşi, fiecare spirit îşi face propriile planuri pentru omul în care se 
încarnează. Uneori vrea să experimenteze viaţa de pustnic. Dar nu toţi cei 
care aleg acest mod de viaţă sunt îndreptăţiţi divin să o facă. 

14 noiembrie 2013 


* * * 


Istoria e o ciornă mâzgălită de omenire, 
capodopere care nu va fi scrisă niciodată. 


în pregătirea unei 
12 decembrie 2013 

* * * 


ÎNGERULUI CREATOR 

înger, inginerul meu, 

Ce te-a lăsat Dumnezeu 
Să îmi proiectezi atomii, 

Specia şi cromozomii... 

Eu sunt mic, dar ce minune 
De structură mă compune! 

Eu sunt slab, dar adaptabil, 

Optimist, regenerabil! 

Organismul genial e 
Construit din chimicale 
Şi energii spirituale, 
înger, creatorule, 

Atotştiutorule, 

Eşti mereu interesat 
Ce trebuie-optimizat. 

Totdeauna eşti pe fază 
Şi te bucuri în extază 
De ciudata creatură 
Ce se mişcă în natură, 

Animată de la soare, 

De la briză, de la mare... 

29 ianuarie 2014 


* * * 


Tăcerea nu minte. Liniştea interioară (isihia) te fereşte de sugestii, 
influenţe, manipulări, iluzii exterioare. 

Din fericire pentru tine, vezi lumea aşa cum a conceput-o Marele 
Magician. îţi este foarte uşor să o inţeîegi, fiindcă este redusă la 
percepţiile strict necesare supravieţuirii fizice. Prea multe informaţii te- 
ar înnebuni, de fapt asta se şi întâmplă cu acei oameni care trec 
nepregătiţi şi neprotejaţi pragul extradimensiunilor. Deci nu te plânge că 
această realitate te-ar iluziona. în acest caz, ILUZIA este necesară şi 
sănătoasă. 

Dar, în paralel, în răstimpurile de răgaz, te poţi refugia în liniştea 
interioară, acea tăcere profundă care elimină nu doar senzaţiile, ci şi 
gândurile. Tot restul este gălăgie, poluare mentală. Caută fundalul 
nemişcat al acestor mişcări continue. Nu vei opri mişcările, ci doar vei 
conştientiza fundalul şi vei fi tot mai încântat şi mai dilatat. Liniştea 
gonflabilă... 

4 noiembrie 2014 

9. ESTETICA 


CREAŢII POETICO-MUZICALE 


Cântece şi versuri (1982-1987) 

Am folosit facilităţile oferite de site-ul www.noteflight.com pentru a 
transpune pe note câteva cântecele de-ale mele, pe care le-am compus în 
anii '80, pe timpul liceului şi studenţiei mele. Pe vremea aceea, aveam 
destul timp să cânt la chitară şi să compun câte ceva. 

Redau mai jos versurile unui cântec ce scoate în evidenţă 
sensibilitatea sufletească pe care o aveam în perioada adolescenţei şi 
adolescenţei târzii, deşi nu luasem cunoştinţă cu marile adevăruri 
spirituale. Credinţa în Dumnezeu era potenţială, dar nu-şi găsise 
posibilitatea de dezvoltare şi înflorire în societatea de atunci. Chiar mă 
înfiorez acum când mă gândesc că am fost contemporan cu marele Sfânt 
Arsenie Boca, de care nu auzisem şi, desigur, pe care nici nu am încercat 
să îl întâlnesc, fiindcă nu eram interesat. Dă-mi, Doamne la tinereţe 
mintea de la bătrâneţe!... 

Apăsaţi pe butonul „Play” roşu din stânga-jos. Puteţi asculta şi 
celelalte melodii compuse de mine apăsând pe link-ul utilizatorului 
„razvan” din dreapta-sus. Alte cântece le-am orchestrat cu aplicaţia de la 
musescore.org, publicându-le ca utilizatorul de YouTube „ochiager” 61 

ZBOR 62 

Versuri: Răzvan Petre 
Muzica: Răzvan Petre (cca 1986) 

1. Ca florilor pe câmp solar 
ce dau culoare şi nectar, 
parfum de dragoste şi har - 
Vântul să-mi mângâie 
petalele... 

2. Cum gâza zboară ne-ncetat 
fără de grijă de păcat, 

un zbor naiv şi-adevărat - 
Aş-aş dori să zbor 
pân-am să mor 

R: Cum verzi copaci întind spre cer braţe de dor, 
trăgându-şi seva din adâncul hrănitor - 
Din iarbă să-mi renască trupul plin de vigoare, 
fremătând de răcoarea frunzelor... 


61 https ://www.youtube.com/user/ochiager/videos 

62 http://www.noteflight.com/ scores/view/ 07a59be57834ebe8b3C984b62i5cco86aeb3b7df 

3- Liber ca cerbul cel bogat - 
s-alerg în voie, ne-ndemnat, 
s-adulmec vraja-a ce e dat, 
din clare-izvoare reci 
să beau pe veci 

R: Mă bucur că iubesc, mă bucur că trăiesc, 
ne-nţelegând ce e meschin şi nefiresc. 

O taină mare-i viaţa, renăscând de milenii, 
mai presus decât geniile ce pier... 

4. Ca păsării înalt planând, 
în suflet ceru-ncet suflând 

tot azuriul său vibrând - 
Pământu-mi pară depărtat, 
uitat... 

R: Suntem cu toţi copii ai Universului, 
purtăm în inimi amintirea soarelui, 
înmugurim din raze, ne-ofilim mai departe, 
intr-un cerc fără moarte ne-nvârtim... 

5. S-alungi tristeţea mea şi-a lor 
tu, cântec al sufletelor 

prea arse-ale oamenilor, 
în zborul fără de hotar 
solar... 


EXCLAMAŢII DE UIMIRE 
versuri spirituale (1992-1994) 

TATĂ CERESC, 
îţi mulţumesc. 

Sunt din Iubire 
spre împlinire. 

Toate în sine 
Te au pe Tine. 

Iartă-mi orbirea, 
înalţă-mi firea, 
fă-mă Iubirea. 


* * * 

Doamne, dă-mi lacrimi ca să pot plânge de dorul Tău! 

* * * 

Atinge-mi, Doamne creştetul de bolta Cerului! 


* * * 


Cine eşti? 

Te joci cu Tine, 

Te joci în Sine... 

Iluzii fine 
mă prind pe mine: 
sunt eu, sau cine? 

Un frâu mă ţine 
printre suspine, 
dar totul vine 
numai spre bine. 

Pe trepte line 
eu sui destine 
ce duc la Tine. 

Dar Tu... eşti cine? 

Tu, tot ce vine 
şi întreţine 
joaca în sine. 

Ce joc! Ce plin e! 

Orice, oricine, 
chiar lângă mine 
eşti Tu, senine, 

Divine, Divine, Divine! 


* * * 


Doamne, 

Am aflat atâtea, şi încă nu ştiu nimic... 

Aş fi în stare de atâtea, dar încă nu pot nimic. 

Sunt din Iubire, Doamne, şi încă n-am iubit. 

Până când am să mă tot ascund de Mine, Doamne? 

* * * 


Sunt un fulg purtat de Vânt 
în plutire prea curată, 
pură, calmă, fermecată, 
suflu bun din Duhul Sfânt. 

Sunt un fulg purtat de vânt 
ce, în veselă schimbare, 
fug, m-aşez, mă-nvârt prin aer. 
Sunt un fulg, atâta sunt! 

într-un dans al simplităţii 
mă ridic şi cad firesc, 
fericit şi blând trăiesc... 

Sunt un fulg în Vântul Vieţii. 


* * * 


Cine sunt eu? 


Sunt deplina împlinire. 

Sunt lumina - fericire. 

Sunt răbdare şi iubire. 

Sunt extaz, nemărginire. 

Sunt la fel, în neclintire, 
din adânca nemurire. 

Sunt întreaga întregire, 
frumuseţe şi uimire. 

Sunt a clipei tresărire, 
un vârtej fără oprire. 

Sunt suprema înflorire, 
puritate şi iubire, 
liniştea fără oprire. 

Sunt ceva... fără numire, 
absolut, în infinire, 
în uimire, în iubire... 

Sunt ce este, sunt ce sunt. 

Tot misterul: sunt. Sunt, sunt! 

* * * 


Asist 

mut de uimire, 

purtat în dansul cosmic, 

contemplu creaţia nesfârşită... 

Eu sunt mirarea 
Divinul e chemarea 
Stropul este marea 
Viaţa e cântarea 
Tăcerea-i adorarea 
în pace - revelarea 
Iubirea, legănarea 
Visarea, minunarea... 

* * * 


Doamne, chiar dacă... 

Doamne, 

chiar dacă nu Te voi vedea niciodată 
până la sfârşitul veacurilor, 

Te voi căuta necontenit. 

Doamne, 

chiar dacă nu voi fi salvat, 
doar pe Tine Te voi striga. 

Doamne, 

chiar dacă nu merit, 

nu voi înceta să cred că mă vei chema la Tine. 
Doamne, 

chiar dacă nu Te cunosc, 

Tu eşti singura mea speranţă. 

Doamne, 

chiar dacă nu Te iubesc, 

Tu eşti singura mea dorinţă adevărată. 

Doamne, 

chiar dacă nu mă vei mântui 
Doamne, 

chiar dacă nu mă vei lumina 
Doamne, 

chiar dacă nu voi fi fericit... 


Am să aştept în tăcere 
Şi am să tac în durere 
Am să m-arunc fără vrere 
în flacăra Ta de putere 
Şi am să rabd înţelept... 
Stăpâne Divin, Tu eşti drept! 

în linişte-ascult 
Şi aştept... 


* * * 

FERICIREA NU ARE MOTIV 


Fericirea nu are motiv. Doar nefericirile au motive. Caută un motiv 
ca să fii fericit şi vor apare de îndată contra-argumente. întotdeauna 
există mai multă „raţiune” de a nu fi fericit. Aşa că, nu mai căuta motive 
de mulţumire, ci, pur şi simplu, FII MULŢUMIT, în ciuda oricui! Să ştii 
că niciodată nu vei fi în stare să justifici fericirea. Nu te va crede nimeni. 

Nu mai aştepta prilejuri fericite, tu nu trăieşti în salturi... Fericirea 
nu-ţi soseşte din afară. Fericirea nu e o răsplată omenească. Fericirea 
este starea ta naturală. 

Fericirea nu poate fi justificată logic, ea este chiar sursa gândirii, 
întâi apare fericirea şi apoi apar gândurile. Dar, mintea se alintă, se 
împotriveşte şi găseşte lipsuri fericirii... 

Tu poţi fi trist, dar niciodată nefericit. Chiar când vei pierde totul, 
fericirea nu va lipsi, ea nu te părăseşte, ea va fi acolo! FII FERICIT în 
ciuda tuturor! FII FERICIT în ciuda ta însuţi! FII FERICIT din ambiţie, 
tot timpul, oriunde! Oricât de jalnic te vei simţi, oricât de tare ai suferi, tu 
continuă să fii fericit! De ce? Uite-aşa, din ambiţie. Nimeni şi nimic nu-ţi 
poate lua fericirea. Poţi pierde averi, poţi pierde iubiri, poţi fi maltratat, 
denigrat, poţi fi bolnav sau chiar muri, dar niciodată, nicicum nu vei 
putea pierde fericirea - pentru că TU EŞTI UNA CU FERICIREA! 

Fii atent, nu auzi cum te strigă fericirea? îi auzi ecoul vibrându-ţi în 
piept. Pentru Dumnezeu, nu mai fi aşa distrat, trezeşte-te, omule, şi fii 
fericit! Nu mai visa la „fericiri” iluzorii, nu-ţi mai construi scenarii despre 
fericire, nu mai tot amâna clipa, ci lasă-le de-o parte acolo, în marea 
iluzie! Lasă visele să cadă şi să se spargă în mii de cioburi, iar tu trăieşte 
starea ta de bucurie infinită! Bucuria simplă de a exista, bucuria de a te 
exprima în miliarde de feluri şi împrejurări. Umple-te de bucuria care 
strigă din toate lucrurile acestei lumi - este bucuria ta de a fi 
pretutindeni. 

Tu eşti fericit. Nu poate exista nici o fericire în afara ta. Fericirea e în 
tine. Fericirea e doar în tine. Toată fericirea din lumea e în tine. Eşti atât 
de plin! Eşti fără limite, eşti fericirea nemărginită. Oriunde ai fi, fericirea 
te reflectă. Tu eşti oglinda fericirii, fericirea e oglinda ta. Fericirea are 
forma ta, tu însuţi nu eşti altceva decât fericire. Despre ce altceva să mai 
vorbeşti decât despre ea? Doar fericirea există cu adevărat, iar restul este 
fericire deghizată. Deschide bine ochii, omule, căci fericirea se joacă cu 
tine, te păcăleşte, fericirea e tare ghiduşă, căci nu poate fi altfel... ea este 
neprevăzutul, ea este surpriza. Fericirea este uimire. Fericirea înseamnă 
să-ţi aminteşti că eşti fericit. Spune-ţi: „Aminteşte-mi cât de fericit sunt! 
Uit mereu.” 

Fericirea este joacă, este joacă neostenită. Nu te supăra, este o joacă 
plină de voie bună. Fericirea e copilăreasca încântare ce se ascunde de 
tine. Se ascunde aproape, foarte uşor de găsit, chiar în umbra inimii tale. 
Iubeşte fericirea, intuieşte-i ascunzişul şi îmbrăţişeaz-o cu drag. Sărută 
fericirea! Sărut-o şi din partea mea şi spune-i c-o iubesc şi că n-am uitat- 

o! Roag-o să mă mai aştepte puţin, căci eu încă sunt ocupat cu micile 
mele iluzii. îi promit că, după ce voi încheia şi acest vis, am să mă întorc 
la ea. Şi vom fi iarăşi unul - eu şi fericirea... Doar fericirea... 

* * * 

NU EXISTĂ TIMP PIERDUT! 

Nu există timp pierdut. Ce înseamnă să „pierzi timpul”? De unde 
această idee?! Nu poţi pierde ceea ce n-ai. Iar tu nu posezi timpul, tu nu 
ai timp, doar îl utilizezi. Timpul îţi este dat. 

Timpul e fiecare clipă prezentă. Timpul nu e trecutul, adică 
amintirile tale. Timpul nu e viitorul, adică speranţele tale. Timpul este 
doar ACUM. Nu poţi pierde timpul, pentru că tu nu-1 ai. Timpul curge, 
nu poate fi strâns, nu poate fi dat. îl trăieşti, şi atât. Trăieşti prin el, înoţi 
prin el, e hrana ta de fiecare clipă. Fără el, tu ai dispare instantaneu... 
Dumnezeu te hrăneşte cu timp continuu, Dumnezeu îţi oferă întotdeauna 
timp proaspăt. Timpul înseamnă acum, timpul e mereu proaspăt, el nu se 
învecheşte. Fiecare clipă prezentă e nouă, e alta, e iarăşi sărbătoare. 
Acum e sărbătoare. Nu trăi din amintiri, nu visa ce va veni, bucură-te de 
prezent. Nu pierde ocazia, sărbătoreşte, bucură-te... clipa fericirii 
continuă în eternitate... 

Secundele trec, iar tu pierzi atâtea prilejuri de a trăi, pierzi atâtea 
ceremonii magice, treci pe lângă mister, uiţi să trăieşti. Te preocupă 
viitorul şi te bazezi pe trecut. Scoate aceste două din minte, ieşi din 
minte... rămâi în prezent, rămâi în acum. Caută să prinzi clipa, n-o lăsa 
să se strecoare neobservată. Gustă clipa. Ascultă tăcerea clipei. Acum e 
linişte... în fiecare clipă e linişte, pace. 

Timpul ne trăieşte, dar noi rareori trăim în timp. Simte uimirea noii 
clipe! Bucură-te de cadoul divin al timpului! Dacă nu te bucuri, cu 
adevărat pierzi timpul. Pierzi ocazia de a fi fericit. Timpul înseamnă 
fericire. Dacă nu eşti fericit, pierzi timpul. Dumnezeu e atât de darnic... 
Nu mai pierde timpul, ci fii fericit! 

Trăieşti? Dovedeşte-ţi-o! Rămâi în fascinaţie, în mirare copilărească. 
Să mângâi clipa, să simţi cum vine, cum te umple de mister şi apoi cum 
pleacă. Şi uite, altă clipă... şi alta, o bucurie după altă bucurie... şi nu se 
mai opresc, curg în şuvoi frenetic. Respiră clipa. RESPIRĂ CLIPA. 
Res-pi-ră... O, Doamne...! 


* * * 

ABBA, îngerii cântecului - 
frumuseţe şi iubire de oameni 


Despre frumuseţe şi fericire nu poţi vorbi, ci le poţi doar simţi în 
suflet. Voi scrie însă despre formaţia suedeză ABBA (1973-1982), care a 
adus şi mai aduce în sufletele pământenilor rezonanţa frumuseţii şi 
fericirii. 



Bjorn, Agnetha, Benny, Anni-Frid = ABBA 

Deşi încadrat la categoria „muzică uşoară, pop, lejeră”, produsul lor 
artistic este o operă de geniu, accesibilă oricui. O spun nu doar cu un fior 
nostalgic după anii copilăriei şi adolescenţei mele, petrecute pe ritmurile 
lor, ci şi bizuindu-mă pe date culturale şi sociologice. Muzica lor este pe 
înţelesul oricui, nu doar al unei elite educate, fiecare generaţie găsind 
ceva plăcut în ea. Oameni de toate categoriile sociale, de pe toate 
continentele sunt mişcaţi de sonorităţile ample care îmbracă şlagăre 
originale. Şi astăzi, la peste 26 de ani de la destrămarea trupei, discurile 
lor se reeditează şi cântecele lor sunt difuzate pe toate posturile mass- 
media. Cum este posibil să le asculţi de zeci şi sute de ori fără să te 
plictiseşti de ele?! 

Desigur, nu toate sunt nişte capodopere ale muzicii pop, dar foarte 
multe sunt (şi nu este un oximoron!). Albumele lor de succes alcătuiesc 
împreună o operă măiastră, prin numărul imens de şlagăre minunate... 
La această realizare artistică a contribuit şi strategia de marketing, 

imaginea „curată” de pe scenă şi de la televiziune, concertele live de o 
mare puritate a sunetului, grupul de specialişti cu care au colaborat 
(managerul, inginerul de sunet, chitaristul, dirijorul şi toţi ceilalţi 
muzicieni) precum şi valul molipsitor de simpatie uriaşă din partea 
publicului. Totul a concurat la lansarea unui fenomen artistic de răsunet 
internaţional. 

Fiecare dintre componenţi avea un mare talent muzical, iar 
consacrarea a venit ca o recunoaştere a valorii şi creativităţii lor. 
Imaginea lor, două cupluri unite în viaţă şi pe scenă, patru oameni 
frumoşi, eleganţi, radioşi, a rămas în memoria colectivă ca un simbol al 
armoniei umane. Iar muzica lor originală şi bine asamblată armonic se 
potriveşte perfect cu imaginea, întregind senzaţia de frumuseţe artistică 
şi umană. De aceea, au căpătat un statut de „zei” ai muzicii şi de idoli ai 
tineretului. 

Am toată stima şi preţuirea pentru toţi artiştii talentaţi ai lumii, 
fiindcă fiecare dintre ei are rolul său de răspândire a luminii în lume. 
Muzica uşoară nu începe şi nu se termină cu ABBA. Dar nu mai există 
vreun alt brand muzical având la activ atâtea hituri, şlagăre unanim 
apreciate, cântece de înaltă calitate cu versuri pline de dragoste de 
oameni. Copiii şi tinerii de astăzi redescoperă singuri minunata muzică 
ABBA, ca şi cum ar fi o formaţie nou apărută. Sufletul lor curat este atras 
spontan de frumuseţea muzicii lor, concurată azi de nenumărate 
subproduse artistice ce ne poluează spaţiul sonor şi ne ocupă inutil 
timpul. Muzica ABBA nu are nevoie de reflectoarele publicităţii, căci 
frumuseţea ei naturală este luminoasă în sine. 

SECRETUL SUCCESULUI 

După despărţirea lor oficială, în 1982, fiecare membru al trupei a 
mers pe drumul său, redevenind oameni „normali”, artişti talentaţi, dar 
relativ comuni. Oare ce vrajă i-a ridicat pe culmile Olimpului artei şi a 
trezit veneraţia oamenilor? 

întâlnirea şi formarea trupei ABBA nu a fost o întâmplare. 
Capodoperele nu se nasc din întâmplare, niciodată! Aici, Providenţa şi-a 
adus contribuţia. îngerii lucrători au muncit intens ca să le dezvolte 
talentul artistic şi să îi reunească. I-au atras în relaţiile amoroase care au 
pecetluit solidaritatea grupului. I-au adus în situaţii favorabile, le-au 
adus colaboratori de calitate şi le-au dat inspiraţii artistice divine. I-au 
învăţat să compună şi să cânte cu plăcere. Iar bucuria publicului li s-a 
întors înmiit, hrănindu-le sufletele şi stimulându-le creativitatea. 

Cu binecuvântarea lui Dumnezeu, îngerii i-au promovat ca pe un 
model pentru întreaga umanitate, care să se opună multelor exemple 
anticristice din lumea contemporană. Iubirea sinceră dintre un bărbat şi 
o femeie, plus prietenia extraordinară dintre cele două cupluri, 
frumuseţea fizică, carisma, exuberanţa, eleganţa, optimismul şi, desigur, 
cântecele inspirate angelic ca melodie, armonii vocale, versuri, 
orchestraţie - totul alcătuia un întreg fără cusur. 

Dar această construcţie artistico-imagologică a început să ia sfârşit 
când iubirea dintre ei s-a răcit, când resentimentele umane au devenit 
mai puternice decât adeziunea la misiunea spiritual-artistică în care erau 
angrenaţi. O misiune de înnobilare a sufletelor oamenilor de 
pretutindeni. Am scris acest articol ca un omagiu al trupei ABBA, dar mai 
ales al „conspiraţiei îngereşti” care a făcut posibilă revărsarea de 
frumuseţe şi perfecţiune artistică în lume. 

în pelicula „ABBA THE MOVIE”, răspunzând la întrebarea „ce îţi 
place în cântecele lor?”, o fetiţă a răspuns simplu: „cântecele lor mă fac 
să mă simt fericită!”. Poate că este cea mai bună explicaţie pentru 
succesul trupei. Reţeta acestui fenomen cultural unic nu a putut fi 
copiată, deşi s-a încercat. Oare de ce? Pentru că lipsea ingredientul 
principal: binecuvântarea harului angelic, care a reunit oamenii potriviţi 
la locul şi timpul potrivit, în slujba artei desăvârşite şi dragostei de 
oameni, întru slava Frumuseţii. 

Internetul păstrează vie amintirea îngerilor cântecului, legendara 
formaţie ABBA, patru tineri frumoşi, muzicali şi fermecători. Poate că 
privindu-i şi ascultându-le muzica şi versurile vom fi atraşi în transa 
fericirii şi frumuseţii. Fie ca Dumnezeu să ne umple de iubire! 


Fericirea şi iubirea universală vin din Spirit 

Frumuseţea vine din apropierea de perfecţiunea divină, nu din 
artefacte orientate egoist. Frumuseţea artistică este un ecou al 
Frumuseţii divine. Iar fericirea este o graţie a Spiritului. Frumuseţea şi 
fericirea sunt două faţete ale delicateţei Spiritului. Frumuseţea este faţeta 
„concretă”, iar fericirea, faţeta „abstractă”. Când omul este fericit, radiază 
frumuseţe în exterior, iar când receptează frumuseţea autentică, devine 
fericit... Esoteric vorbind, fericirea este o „injecţie” de energie luminoasă 
de la Spiritul nostru etern, dirijată către piept. Această fericire de 
sorginte spirituală ne creează o stare de iubire necondiţionată, total 
generoasă. Orice intră atunci în sfera atenţiei noastre este îmbăiat în 
iubirea noastră expansivă şi compasională, îngăduitoare şi înţeleaptă. 

Muzica frumoasă este o cale de a ne trezi fericirea, iubirea 
universală. De fapt, sursa fericirii este Spiritul, a cărui frumuseţe nu 
poate fi descrisă în nici un cântec sau vers omenesc, a cărui conştiinţă 
înglobează toate fiinţele din univers ca pe propria fiinţă. Copiii mici, dacă 
le sunt satisfăcute nevoile de subzistenţă şi sunt sănătoşi, sunt fericiţi 
orice ar face, oriunde ar trăi, pentru că sufletul lor, incomplet încarnat, 
este încă aproape de Spirit. Acesta este înţelesul ascuns al spusei lui Isus 
Cristos „numai dacă veţi deveni asemeni copiilor mici, veţi putea intra 
în împărăţia Cerurilor”. în disciplinele spirituale, adultul se străduieşte 
să redobândească acest suflet „de copil”, apropiat de Spiritul său. 

în momentul când ne cuprinde o adevărată fericire (nu falsele 
„fericiri”), atunci este momentul să ne gândim la Dumnezeu şi la 
părticica din El care este adăpostită în inima noastră. Acela este 

momentul de graţie când Spiritul din noi îşi revarsă prea-plinul de iubire 
caldă în pieptul nostru. Şi e bine să ne adresăm Lui, mulţumindu-i 
pentru momentele de desfătare. Arta minunată, ca şi amorul, sunt doar 
ocazii prin care fericirea izbucneşte temporar în sufletul nostru. Peste un 
timp, ele îşi pot pierde puterea de seducţie. Unde s-a dus iubirea, de ce 
nu ne mai mişcă opera de artă? Toate trec, totul se schimbă ( ,Move on”, 
cum cântă ABBA), singura permanenţă este frumuseţea pură, fericirea 
Spiritului etern. 

Să îi cerem dragului nostru Spirit, ce sălăşluieşte în strâmtoarea 
corpului, să-şi întindă aripa sa de înger, încălzindu-ne inima cu energia 
sa nobilă şi prea-fericită. Nu este nevoie să aşteptăm momentele rare ale 
îndrăgostirii sau contemplării unor capodopere ca să-i cerem Spiritului 
din noi să ne binecuvânteze. Energia lui este o parte din energia lui 
Dumnezeu, cu aceleaşi caracteristici beatifice. Să-i vorbim aşa, în gând: 
„Tu, Spiritul meu divin, pe Tine te rog să îmi umpli pieptul cu fericirea 
în care trăieşti etern, dă-mi din fluidul Tău plin de iubire şifă-mă să mă 
simt parte din Tine, după cum şi Tu te simţi parte a Dumnezeirii! Aşa să 
mă ajuţi, Spirite al meu, după cum Domnul te ajută pe Tine!”. Şi aceasta 
nu este o metaforă poetică, ci esenţa oricărei spiritualităţi împlinite... 

Sufletul, conştiinţa noastră umană limitată este de fapt, o extensie, 
un fragment temporar separat de Spiritul nostru divin. Este dreptul 
sufletului nostru zbuciumat să simtă plenar fericirea în care este scăldat 
Spiritul originar. Să o cerem şi o vom primi! în acelaşi timp, să ne 
străduim să o şi merităm, armonizându-ne gândurile şi faptele cu 
intenţiile Spiritului, pentru ca şi El să fie mulţumit de noi... 

4 februarie 2009 

TRADUCERI DE TEXTE MUZICALE 


Traducerea versurilor unor cântece străine cunoscute este mai 
dificilă decât a poeziilor obişnuite. Dacă melodiile nu sunt cunoscute în 
ţară, este mult mai simplu de compus un text, căci poate să nu aibă nicio 
legătură cu originalul... 

Pentru un cântec celebru traducerea are foarte multe restricţii: 

- Trebuie să respecţi metrica exactă a frazelor originale, care să se 
încadreze în notele muzicale; 

- Să găseşti cuvinte româneşti care se accentuează cât mai exact pe 
accentele textului străin; 

- Să faci o traducere cât mai apropiată, cuvânt cu cuvânt (fără însă a 
cădea în ridicol), pentru că ascultătorii înţeleg şi cunosc bine originalul; 

- Atunci când nu găseşti corespondente româneşti sau rimă 
potrivită, poţi suplini cu alte cuvinte care dau acelaşi sens dorit de autor, 
dar este o soluţie de compromis discutabil - aceasta înseamnă adaptarea 
textului; 

- Ar fi ideal să foloseşti aceleaşi vocale (măcar cele de final de frază 
muzicală) ca în original, pentru ca melodia să semene mai bine. 

Iată câte condiţii greu, chiar imposibil de respectat sunt pentru 
sărmanul traducător. Poate că de aceea, în România, nimeni nu încearcă 
să cânte melodii străine în limba noastră. Sună deseori caraghios, 
stângace. în plus, multă lume cunoaşte limba respectivă şi nu ar avea 
nevoie de traducere. Dar în alte ţări, oamenii preferă să înţeleagă bine 
versurile şi nu prea cântă în limba originală. De fapt, poporul care ţine la 
identitatea sa, nu se lasă încălecat de alţii, nici măcar cultural. 

1 

Iată cum sună, în varianta mea, traducerea minunatei melodii 
„FRAGILE” 6 3 a talentatului muzician Sting. Sunt doar câteva versuri, dar 
au necesitat ceva muncă pentru a ieşi acceptabil. 


FRAGILE 


FRAGILI 


If blood will flow 
when flesh and Steel are one 
Drying in the colour 
of the evening sun 
Tomorrow's rain 
will wash the stains away 
But something in our minds 
will always stay 


Azi, sângele, 
din carne şi oţel, 
va curge pe câmp, 
uscându-se pe el 
Şi ploaia-apoi 
spăla-va petele 
Da-n minte tot 
rămân urmele. 


6 3 https: / / www.youtube.com / watch?v=lB6a-iD6ZOY 

Perhaps this final act was meant 

To clinch a lifetime's argument 

That nothing comes from violence 

and nothing ever could 

For all those born beneath an angry 

star 

Lest we forget how fragile we are 

On and on 
the rain will fall 
Like tears from a star 
like tears from a star 
On and on 
the rain will say 
how fragile we are 
how fragile we are 


* * 

2 

Şi iată o traducere mai veche ( 
celebru de Roberta Flock, dar lansat î 


Acest final absurd, dement 
ar fi supremul argument 
Din violenţă nu au cum 
s-obţină ceva bun 

acei născuţi nervoşi si instabili 

Să nu uităm că suntem fragili 

Iar şi iar 
ploaia cădea 
Ca lacrimi de stea 
cu picuri umili 
Iar şi iar 
ploaia repeta 
că suntem fragili 
că suntem fragili 

3 septembrie 2010 


:a 1989) a unui alt cântec făcut 
premieră de Lori Liberman 6 4 


KILLING ME SOFTLY PICURÂND MOARTEA 


I heard he sang a good song 

I heard he had a style 

and so I came to see 

and listen for a while 

and there he was this young boy 

a stranger to my eyes 

Refrain: 

Struming my pain with his 
fingers 

Singing my life with his words 
killing me softy with his song 
killing me softly with his song 
telling my whole life 
with his words 

killing me softly with his song 


1. Avea un cântec tandru 
şi stilul admirat 
Aş-am intrat s-ascult 
şi eu pe-acel băiat 
un tânăr de departe 
străin ochilor mei 

Refren: 

Spunând durerea-mi pe note 
cuvinte din viaţa mea 
corzilor smulgând oftatul 
picurând jalea-n inimă 
cântându-mi viaţa 
în rimă 

picurând moartea-n inimă 


( ’i https ://www.youtube.com/watch?v=cTyGLBANuOg 

I felt all flushed with fever 
Embarrassed by the crowd 
I felt he found my letter 
and read each one out loud 
I prayed that he would finish 
but he just kept right on 

Refrain 

He sang as if he knew me 

In all my dark despair 

and then he looked right 

through me 

as if I wasn't there 

and he just kept on singing 

singing clear and strong 

Refrain 


2. Eram cuprins de febră 
de lume deranjat 
Lumii citea sufletu-mi 
ca din scrisori aflat 
Voiam ca el sa termine 
dar el cânta mereu 

Refren 


3. Cânta de parc-aflase 
tot al meu negru chin 
Mă străbătu privirea-i 
cum sticla o privim 
Şi vocea lui curată 
în suflet răsuna 

Refren 


* * * 


3 

M-a impresionat foarte mult cântecul ,Abide with me” şi am realizat 
o adaptare liberă a versurilor sale minunate (doar 4 strofe), ca să poată fi 
cântat şi în limba română de către corurile religioase. Partiturile celor 4 
voci sunt publicate de mine (user: razvan) pe www.noteflight.com 6 s. 


ABIDE WITH ME/EVENTIDE 

Muzica: William H. Monk 
lyrics by Henry Francis Lyte 


CU MINE FII 

Traducere şi adaptare: Răzvan 

Petre 


Abide with me; fast falls the eventide; 
The darkness deepens; Lord with me 
abide. 

When other helpers fail and comforts 
flee, 

Help of the helpless, O abide with me. 


1. Rămâi cu mine! Iute se-nseră, 
Bezna-i adâncă. Doamne apără! 
Când alinare-n jur n-oi mai 
găsi, 

Ajută-mi, Doamne, şi cu mine 
fii! 


6 5 http://wWW.nOteflight.COm/SCOres/view/96f92c8lbddf275eOe7394b8789fd57Od4d436c4 

Swift to its close ebbs out life's little 
day; 

Earth's joys grow dim; its glories pass 
away; 

Change and decay in all around I see; 
O Thou who changest not, abide with 
me. 


I need Thy presence every passing 
hour. 

What but Thy grace can foii the 
tempter's power? 

Who, like Thyself, my guide and stay 
can be? 

Through cloud and sunshine, Lord, 
abide with me. 

I fear no foe, with Thee at hand to 
bless; 

Ills have no weight, and tears no 
bitterness. 

Where is death's sting? Where, grave, 
thy victory? 

I triumph still, if Thou abide with me. 


2. Grabnic apuse ziua ce-am 
trăit; 

Dulci bucurii şi glorii s-au 
sfârşit. 

Totul se schimbă, lumea va 
pieri... 

Tu, Cel ce nu te schimbi, cu 
mine fii! 

3. Te vreau alături, Doamne 
protector; 

Zădărniceşte -1 pe Ispititor! 
Doar Tu mă sprijini. Tu 
ghidează-mă! 

Prin nori şi ceaţă luminează- 
mă! 


4. De duşmani n-am teamă 
când în Rai mă duci, 

Boala-i uşoară, lacrimile-s dulci. 
Moarte, degeaba-i vrut să mă- 
ngrozeşti! 

Doamne cel veşnic, Tu cu mine 
eşti. 

GENEZA, DUPĂ ŞTIINŢA SPIRITUALĂ 


Am realizat este o scurtă prezentare artistică a apariţiei Vieţii şi 
Universului, din punctul de vedere al ŞTIINŢEI SPIRITUALE, aşa cum 
am înţeles-o eu 66 . Iată textul ataşat slide-urilor: 

Slide 3 

La început nu era nimic... Doar DUMNEZEU. într-o fericire 
absolută. El dorea să-Şi împartă fericirea. Dar nu avea cu cine... Atunci El 
a separat mici porţiuni din Fiinţa Sa „după chipul şi asemănarea Sa”: 
Spiritele. Dar spiritele trebuiau să difere prin ceva de Creator. Şi atunci 
El a inventat Universul - locul unde ele capătă o personalitate proprie, 
originală. 

Slide 4 

întâi a creat Spaţiul şi Timpul, 

Slide 5 

Particula şi Vibraţia. Din aceste 4 concepte primordiale a fost creat 
restul... 

Slide 6 

Coborând din Sfera divină în Universul manifestat, spiritul se 
îmbracă cu materie, care îi formează „aura” sau „perispiritul”. 
Experienţele îi îmbogăţesc personalitatea într-un mod unic, ce se reflectă 
perfect în aura sa. Fiecare spirit este diferit. La început, spiritul este 
neştiutor. 

Slide 7 

Spiritele populează şi animă Universul. Prin ele, Dumnezeu simte 
instantaneu tot ce se petrece pretutindeni. Spiritele sunt „celulele” 
corpului Său cosmic. Orice entitate sau fenomen este generat de un 
anumit tip de spirit. Tot ce ne înconjoară e viu, conştient. Totul este 
coordonat perfect de Ierarhia spiritelor. Spiritele muncesc, se joacă, 
experimentează, progresează neîncetat - pentru a se apropia de 
perfecţiunea divină. Dumnezeu creează clipă de clipă noi spirite şi le 
pregăteşte planete, locuri de evoluţie. 

Slide 8 

Dar spiritul se impurifică în multe dintre experienţe sale. Pentru a se 
ridica spre Sfera Divină, spiritul se străduieşte a se elibera de reziduurile 
acumulate (karma). Reîntorcându-se în Dumnezeire, spiritul desăvârşit 
îşi va păstra amintirile esenţiale de la „şcoala lumii”, dar curăţate de 
suferinţe şi răutăţi... 

Slide 9 

Idealul oricărui spirit este să se reunească cu Dumnezeu Tatăl. 
Pentru a-şi împlini „visul de aur”, spiritul acceptă diverse roluri în 
Univers. 


66 http://www.slideboom.com/presentations/298584/Geneza-dup%C3%84?- 
%C4%B9%C5%BEtiin%C4%B9%C5%8ia-Spiritual%C3%84 

Slide io 

Când spiritul se încarnează, începe „viaţa”. Când spiritul părăseşte 
corpul, se numeşte „moarte”. Spiritul nu moare niciodată, el este o 
scânteie din Eternitatea Divină. Pe măsură ce evoluează şi capătă 
experienţă, spiritul dă viaţă - pe rând - plantelor, animalelor, oamenilor. 
Evoluţia spirituală este un drum foarte lung... Personalitatea spiritului 
cuprinde toate sufletele în care a fost reîncarnat, este universală. 

Slide 11 

Pe măsură ce spiritele se apropie de Sfera Divină, Dumnezeu nu se 
mai bucură singur, ci împreună cu Fiii şi Fiicele Sale. Iubirea dăruită de 
El se multiplică prin fiecare fiinţă ce o primeşte în suflet. Tot ce există în 
Universul creat este schimbător şi efemer. Absolutul Divin trăieşte într-o 
fericire eternă şi netulburată. 

Slide 12 

Omule, duci în tine un Spirit minunat! El te ţine în viaţă şi te 
îndeamnă la fapte bune şi nobile îţi dă identitatea. 

Slide 13 

Spiritele pot fi fotografiate de oricine! Iată câteva exemple selectate 
de pe www.spiritus.ro. Şi în pozele tale personale s-ar putea găsi astfel de 
„forme luminoase” (orbs)... Ştiinţific vorbind, ele înfăţişează aurele 
eterice (perispiritele) unor spirite libere, adică neîncarnate. 

Slide 14 

GENEZA - Prezentare generală conţinută în ŞTIINŢA SPIRITUALĂ. 

Autor: Răzvan Petre. 

www.spiritus.ro . 

1 martie 2010 

Muzica: Deep Sky Meditation. 

FILOSOFIE SOCIALĂ - PANSEURI 


Culegere de reflecţii publicate de autor în rubricile „Panseuri" şi 
„Esoterika" (2010-2014) din website-ul www.spiritus.ro 


Despre „externalizarea evaluării” sau declinarea competentei 

în societatea modernă, o nouă formă a conflictului peren dintre Nou 
şi Vechi ar putea fi denumită „externalizarea evaluării” - cu alte cuvinte, 
fuga de responsabilitate în aprecierea unei valori în favoarea unor 
standarde formale, prefabricate. Voi lua un exemplu din lumea 
universitară, acolo unde ne-am aştepta să primeze brilianţa. 

O lucrare, un articol original este considerat „dubios” şi chiar 
nepublicabil dacă îi lipsesc referinţele bibliografice. Nu se are încredere 
în capacitatea omului de a crea ceva cu totul original, ba chiar este 
suspectat de plagiat. Şi asta, spre deosebire de cerinţele obţinerii unei 
diplome de doctorat, unde se cer a fi publicate un număr de lucrări sub 
semnătură proprie, practic indiferent de calitatea şi originalitatea lor. 

Un tip cu idei creative nu este băgat în seamă sau este considerat un 
„ciudat” dacă nu are diplome destule. Astăzi toţi aleargă după diplome, 
nu după performanţe, pentru că diplomele ţin loc de valoare, standardele 
de evaluare se bazează mai ales pe „hârtii” şi superficialitate. 

în sistemul educaţional, teoretic cel mai evoluat al societăţii, o 
valoare nouă (fie teorie, fie individ) nu poate promova dacă Profesorul 
atotputernic nu are un interes personal sau este invidios. Este mult mai 
comod să nu tulburi apele îmbâcsite ale uzanţelor de gândire! în plus, 
academismul venal are tendinţa de a înăbuşi valorile autentice, care 
umbresc titlurile false. 

Şi în alte domenii populate de pătura educată a societăţii vedem cum 
puterea obişnuinţei a devenit lege. Standardele sunt autoritatea supremă 
şi doar un curaj nebun dublat de multă energie poate obţine o derogare 
de la convenţional. Forţa oarbă a tiparelor de evaluare seci, inviolabile şi 
indiscutabile striveşte dorinţa de iniţiativă şi creaţie. Ieşirea din aceste 
chingi birocratice nu se datorează niciodată „aparatcicilor”, ci exclusiv 
perseverenţei inovatorilor. 

Marile valori nu pot fi încadrate cu uşurinţă în standardele medii 
care descurajează gândirea originală. (Se ştie că Albert Einstein a rămas 
corigent la fizică în şcoală.) Dar progresul social poate fi garantat doar de 
creativitate în toate domeniile. 


* * * 

Etapele accederii Noului în viata societăţii: 

1. IGNORAREA 

Nu eşti băgat în seamă, pur şi simplu. Este cea mai grea şi dureroasă 

fază. 

Ne-am obişnuit să spunem „Leonardo da Vinci s-a născut cu câteva secole mai 
devreme". OK, dar greşeala este a noastră, că ne-am născut prea târziu! 

Se pare că gândirea îndrăzneaţă este mereu cea sacrificată, pentru a 
nu deranja prostia majoritară. Dacă persişti şi ideile tale se strecoară 
încet în colectivitate, apare a doua reacţie. 

2. RIDICULIZAREA 

Fizicianul de geniu Nassim Haramein, autodidact, a fost de câteva ori pur şi 
simplu dat afară de la conferinţele de fizică unde îşi prezenta ideile novatoare 
specialiştilor. 

Intrarea oficială într-o breaslă te poate bloca în a rupe tiparele de 
gândire şi acţiune din acel domeniu. Acest lucru l-au constatat destui 
oameni talentaţi, care s-au separat de linia academică deja depăşită. 

Când ironia şi sarcasmul nu reuşesc să te îngroape, vei avea de 
înfruntat atacul direct, chiar virulent, din faza a treia. 

3. CONTESTAREA 

Dacă s-au separat deja două tabere, pro şi contra, poţi fi liniştit, 
înarmează-te cu răbdare, căci valoarea ideilor tale aproape a izbândit să 
se afirme! Cu cât discuţiile sunt mai animate şi mai pasionante, cu atât 
chestiunea va deveni familiară şi, în ultima fază, va fi acceptată. 

4. ACCEPTAREA 

Ceea ce la început nu merita a fi luat în discuţie, acum a devenit 
tabu, regulă sfântă, invenţie genială. Este momentul să începi să te 
debarasezi de obişnuinţa de a îi lua apărarea, ci să-i găseşti punctele 
slabe, pentru a îţi păstra libertatea de gândire şi a merge mai departe în 
cercetare. încremenirea în clasicism ameninţă cu respingerea Noului ce 
urmează legic să vină. 

7 martie 2010 


* * * 

„Plec în Occident, să mă realizez...” Bravo, dar pune-ţi în obiectiv şi 
realizarea spirituală! Averile materiale le poţi folosi cel mult o perioadă 
de timp, până dai ortul popii. Apoi, vei rămâne la fel de „nerealizat” ca 
înainte... 

Pe unii români emigraţi în Occident criza economică i-a readus la 
nivelul de la care au plecat. Pentru că tot efortul lor se duce de râpă, ei nu 
îşi mai găsesc sensul existenţei şi îşi pierd echilibrul psihic. Asta se 
întâmplă când, vorba lui Isus, „nu îţi strângi comoara în Cer”. 

9 septembrie 2010 


* * * 

Ţările bogate mizează pe putere şi inteligenţă în obţinerea de profit 
şi bunăstare. în schimb, ţările mai sărace ar putea merge pe scurtătură, 
încurajând înţelepciunea, ca o resursă economică inepuizabilă şi 
regenerabilă prin contagiune socială. 

înţeleptul se mulţumeşte cu puţin. Cere doar bunăvoinţa semenilor. 
Nu emigrează spre ţări care îi promit bogăţie. înţelepciunea nu necesită 
investiţii mari. Inspiră decenţa traiului pentru toţi. Ne învaţă să fim 
fericiţi aşa cum suntem. Fericirea este mai uşor de dobândit decât 
bogăţia! Când va apare o asemenea ţară, va atrage magnetic şi abundenţa 
materială. 

17 septembrie 2010 


* * * 

Mai toţi românii se dau în vânt după paranormal, dar dacă îi ia 
cineva la întrebări, îşi fac repede o cruce până în pământ şi spun că nu au 
nicio treabă cu „necuratul”! Toată lumea aleargă după paranormali, ca să 
aibă ce bârfi la chefuri. 

19 septembrie 2010 


* * * 

Foarte curând, românii îşi vor da seama că, în afară de bani şi bârfă, 
mai există şi ceea ce numim SUFLET. Cei care bârfesc pe forumuri pierd 
multă energie cu ocupaţia lor stupidă. Unii dintre cei bârfiţi de ei se 
pricep să capteze această energie şi o folosesc după bunul plac. Iar 
bârfitorii vor ajunge în ultimul hal... 

20 septembrie 2010 


* * * 

Moralitatea apare datorită nevoii de Absolut din fiecare suflet. Ea nu 
este numai utilitaristă (cum ar fi ideea „dacă respect, sunt respectat”) sau 
doar o tradiţie socială, ci exprimă dorinţa de a crea o lume perfectă. 
Moralitatea cuprinde adevărul, libertatea, binele, frumosul, pacea, 
altruismul, dreptatea... 

Şi atunci, politicienii au inventat sisteme ce promit păstrarea 
moralităţii în societate: monarhia, guvernarea religioasă, partidul unic, 
dictatura militară. Rezultatele se cunosc. 

Astăzi e la modă democraţia - „răul cel mai mic”. Ea încă poate fi 
îmbunătăţită prin conceptul de „democraţie sub supravegherea 
înţelepţilor”. înţelepţii vor avea nevoie de prestigiu, independenţă 
politică şi materială, respectul şi încrederea oamenilor. Ei vor şti să pună 
presiune asupra „Puterii neruşinate”. 

Nu de un Mesia avem nevoie, ci de o academie de Solomoni. 

25 septembrie 2010 


* * * 

La noi, cel mai mare succes de casă printre cărţile esoterice din 
ultima vreme l-au avut cele semnate cu pseudonime şi prezentând 
minciuni (gen Cinamar, Havah). Asta spune multe despre publicul relativ 
„cult” şi „informat”. Românii vor să fie minţiţi frumos chiar şi când 
nimeni nu-şi asumă responsabilitatea minciunilor. 

Din păcate, reversul medaliei vine de la sine: românii nu sunt 
interesaţi de adevăr şi nu îi apreciază pe cei care îl apără punându-şi în 
joc prestigiul, cariera, chiar viaţa. Nu mai avem o ierarhie a valorilor 
aproape în niciun domeniu. Şi atunci, oare nu ne merităm, ca naţie, 
necazurile?! 

27 septembrie 2010 


* * * 

Ce este viaţa românului? Timpul de aşteptare între scadenţele a 2 
rate la Bancă, multiplicat de zeci de ori... 

Pe timpul comunismului, opresiunea era politică. Astăzi, opresiunea 
este economică. Banul este adevăratul conducător al ţării şi al lumii 
întregi. Lui i se subordonează chiar şi marii bogătaşi şi toţi liderii politici. 
Abstracţiunea numită „ban” distruge lent realitatea numită „suflet”, 
precum plantele carnivore dizolvă bietele insecte prinse în capcana 
frunzelor ucigaşe. 

28 septembrie 2010 


* * * 

Banul a fost inventat ca să simplifice schimburile comerciale, nu ca 
să devină o marfă în sine. Banii sunt o marfă falsă , este ca şi cum ai vinde 
terenuri pe Marte. 

Cine vinde bani? Cine îi are în exces şi nu vrea să îi rişte în afaceri. 
Cămătarii, băncile, instituţiile financiare vând bani - încasând dobânzi. 
Aşa cum, în trecut, clericii catolici vindeau indulgenţe (iertarea 
păcatelor), deşi numai Dumnezeu poate acorda mântuirea, gratuit, tot 
aşa băncile vând bancnote, care ar trebui să fie aproape gratuite, fiind 
doar nişte simboluri valorice. 

Ideal ar fi ca oricine are bani în exces să îi investească, pentru a crea 
locuri de muncă, plusprodus economic şi bunăstare pentru cât mai mulţi 
semeni, chiar dacă profitul ar fi minim. Nu doar profitul financiar ar 
trebui să motiveze investiţiile, ci şi cel social. Dar asta nu intră, din 
păcate, în vederile doctrinei capitaliste... 

Ce este o bancă? O bancă este precum un om sănătos (parazitul) care 
primeşte sânge de la un om slăbit (donatorul). Profiturile bancare sunt 
donaţia poporului către clasa bancherilor. Contrar teoriilor economice 
ale acestei „elite” de îmbogăţiţi, nu se poate concepe o societate 
realmente sănătoasă clădită pe baza sistemului bancar. Vom şti că 
omenirea progresează abia când acesta nu va mai fi necesar. Civilizaţia 

bazată de acumularea de capital se apropie de sfârşit, deşi a funcţionat 
câteva sute de ani. 

Capitalismul se bazează pe impulsurile umane inferioare, cum ar fi 
lăcomia, frica, egoismul - şi asta nu am spus-o eu. Aceste porniri 
primitive nu mai pot sta la baza societăţii viitoare. Indiferent pe ce cale se 
va ajunge la o nouă ordine mondială, ea va trebui să încurajeze 
impulsurile nobile ale fiinţei umane, cum ar fi altruismul, iubirea, 
generozitatea. Cealaltă alternativă este implozia definitivă a civilizaţiei 
actuale în propria sa cruzime faţă de membrii săi. 

io ianuarie 2011 


* * * 

Adepţii creştinismului „de dreapta” spun că Dumnezeu îi ajută 
numai pe cei deştepţi, harnici şi sănătoşi. 

Adevărul e că marile averi se fac mai mult cu draci decât cu îngeri. 

27 ianuarie 2011 


* * * 

Televiziunile noastre se închină ZEULUI-BAN, iar lucrătorii de acolo 
sunt marcaţi, de sus în jos, de ideologia materialistă, pragmatică. La 
aceasta se mai adaugă şi lupta zilnică cu minutele de emisie, un stres 
permanent ce nu-i lasă să fie sensibili şi la realitatea spirituală. 
Personalitatea lor se dizolvă în obligaţia de a respecta scenariile impuse 
de şefi şi de rating. în final, toţi au un singur scop: să îşi încaseze salariile 
frumoase, nu să facă lucruri frumoase. Din aceste motive, probabil, 
spiritualitatea autentică nu îşi găseşte încă locul în televiziunile 
româneşti. Nu că nu şi l-ar putea găsi, dacă i-ar fi oferit de nişte 
realizatori destupaţi la minte şi creativi, cum se mai întâmplă prin lume. 
Dar climatul de lucru în televiziunile noastre este unul dictat numai şi 
numai de lăcomie, închistat în şabloane şi subordonat părerii proştilor. 

Se merge pe linia minimei rezistenţe, adică să dea poporului lucruri 
simplu de digerat (divertisment, batjocură, sex, violenţă). Este şi motivul 
pentru care televiziunile îşi pierd, încet, dar sigur, audienţa, în favoarea 
internetului. Din nişte fabrici de bani, televiziunile private se transformă, 
treptat, intr-un fel de „private”... 

Poate că, până la urmă şi luând exemplul ţărilor civilizate, vreun 
producător deştept va înţelege că o emisiune spirituală bine realizată 
(serioasă, diversificată, interactivă, educativă) ar atrage o audienţă 
gigantică. Populaţia României este pregătită şi va fi receptivă la un astfel 
de eveniment cultural şi social... Sau trebuie să aşteptăm vreo catastrofă 
naţională (ca tsunami-ul din Japonia), care să ne spiritualizeze brusc şi 
forţat? 

Televiziunea nu este un simplu „mijloc de producţie” ori instrument 
politicianist, ci şi un factor de progres şi educaţie. Directorii şi patronii de 
televiziuni ar trebui să înţeleagă că au o responsabilitate morală majoră 

pentru prezentul şi viitorul acestui popor. Prea li s-a urcat puterea la cap 
acestor profitori ai celei de „a patra puteri din stat”!... 

n martie 2011 


* * * 

Unii oameni sunt capabili de multă ură şi încrâncenare împotriva 
celor cu care nu sunt de acord. Aceste „calităţi” sunt foarte mult apreciate 
şi exploatate în domeniul politic. Iată deci că morala creştină se exclude 
din politica actuală... Şi unii politicieni mai voiau să declare Europa drept 
„zonă creştină”... 

14 martie 2011 


* * * 

în dictatura socialistă aveam puţină libertate şi mai multă 
responsabilitate. Toţi ne feream de toţi şi aveam grijă ce făceam şi ce 
spuneam. în democraţia capitalistă avem multă libertate şi mai puţină 
responsabilitate. Fiecare face orice îi trece prin cap şi nimeni nu se crede 
dator să dea socoteală de nimic. 

O societate ideală este cea în care libertatea este echilibrată de o 
responsabilitate pe măsură. 

în socialism tânjeam după mai multă libertate. Şi am obţinut-o până 
la urmă! în democraţie tânjim după mai multă ordine. Până la urmă, ea 
va veni, nu ştim cum. Sunt două alternative: fie va fi o dictatură de 
catifea, impusă de păpuşarii lumii, fie va fi o lume a înţelepciunii şi 
solidarităţii. 

3 iunie 2011 


* * * 

MĂSLUIREA DE LA EUROVISION 

Cum se obţin laurii EUROVISION-ului, în ultimul timp? Deşi se 
spune că se alese prin vot, de fapt, câştigătorul este numit , stabilit în 
prealabil. Iar asta se vede cu ochiul liber şi se vorbeşte pe la colţuri. Ne¬ 
am obişnuit să credem că melodiile se clasează în funcţie de hărnicia 
publicului la votul telefonic, preferinţele artistice ale juriului, înrudirea 
etnică sau vecinătatea geografică. Da, e adevărat! însă, la atribuirea 
primului loc , contează doar care ţară are puterea financiară de a organiza 
un aşa eveniment costisitor. Pare rezonabil, nu?! Dacă ar fi câştigat 
concursul România, de unde am fi scos atâţia bani, ca să-l găzduim?! 
Aproape că le dăm dreptate celor care pun la punct această escrocherie...! 

Dar dacă organizatorii de la EBU (European Broadcasting Union) 
sunt intr-adevăr nişte oameni cinstiţi, atunci îi aşteptăm ca, de la anul, şă 
numească dinainte tara orsanizatoare . precum la Olimpiadele sportive. 
Scăzând miza politică, concursul se va limita doar la spectacolul artistic, 
iar voturile vor fi mai aproape de valoarea reală. în plus, publicul va 
scăpa de umilinţa manipulării şi prostirii pe faţă, iar preşedinţilor juriilor 

naţionale (care pot decide stabilirea câştigătorului) nu le va mai fi călcată 
în picioare demnitatea, cerându-li-se obedienţă la ordinele venite de sus. 
Deocamdată se mizează pe minciuni, aranjamente de culise, înscenări, 
corupţie. Oare nu-i mai simplu să rosteşti adevărul şi să schimbi 
regulamentul în mod transparent? 

Dar să vedem şi partea plină a paharului: este bine că acest concurs 
există! El impulsionează creativitatea artistică, promovează talente, ne 
oferă prilejul de a compara culturi diferite, facilitează prietenia dintre 
popoare şi ne delectează într-o seară lungă. Când privim şi ascultăm 
melodiile oferite de-a lungul ultimilor ani de către o ţară concurentă, 
poate fi chiar un barometru socio-cultural destul de fin. De exemplu, 
prestaţiile din ultimii ani ai Germaniei o clasează pe ultimele locuri din 
punct de vedere cultural, în contradicţie cu situaţia sa economică! în 
schimb, vin tare din urmă ţările emergente (cele din estul Europei şi, mai 
nou, cele din Orientul apropiat): multă originalitate şi dorinţă de 
afirmare, care cam lipseşte în Occidentul îmbătrânit moral şi cultural! 
Dar acesta este mersul lumii... nimic nu stă pe loc, oamenii se schimbă, 
roata istoriei se învârte, iar noi trebuie să ne adaptăm din mers la un 
prezent mereu nou... 

28 mai 2012 


* * * 


ÎNAPOI, LUCIFER! 

Instabilitatea politică din ţară dă roade nesperat de bune, scoţând la 
iveală faptele de corupţie legală sau morală. Iată câteva dintre cele care 
au ţinut capul de afiş în ultimele zile: plagiatul primului-ministru Ponta, 
condamnarea la închisoare a fostului premier Năstase, avansarea la 
gradul de colonel în rezervă a unor persoane publice pe criterii de 
servitute politică şi cu încălcarea regulamentului militar. Acestea şi altele 
care vor mai apărea ne arată că trăim în vremea dezvăluirilor . Nimic nu 
mai poate fi ţinut ascuns. (în limba greacă, dezvăluire se spune 
„apocalipsis” .) Sunt prea multe interese divergente şi lipsă de încredere 
reciprocă. Cei tentaţi să pice în plasa coruperii devin din ce în ce mai 
precauţi. în marea parte a populaţiei ia naştere un proces de 
conştientizare şi luciditate. 

Personal, îi compătimesc pe cei care s-au lăsat până acum unşi cu 
privilegii nemeritate. A existat o mentalitate a celor puternici, care nu ţin 
cont de legile juridice şi normele etice, rezervate doar plebeilor proşti şi 
săraci. Nu noi am inventat acest sistem, dar l-am adoptat cu voluptate în 
ultimii 22 de ani. Acum ceva timp, un şofer de taxi mi se plângea de 
corupţia şi abuzurile primarului, dar în final, tot el a conchis: „De fapt, 
oricine în locul lui ar fi făcut la fel, nu-i aşa?” I-am răspuns sec: „Nu 
chiar oricine!”. 

Vorba veche „mai bine sărac, dar cinstit” conţine mult bun-simţ şi 
adevăr verificat în timp. La ce le-au folosit acele minore avantaje 

nemeritate celor care acum suportă ruşine publică şi ponoase legale 
infinit mai importante?! Regretele sunt prea tardive acum. Sistemul era 
de aşa natură încât era în firea lucrurilor ca, dacă se afla într-o poziţie 
decizională de orice nivel, omul să accepte foloase necuvenite de la 
corupători mieroşi, preocupaţi să-şi rezolve propriile interese. Şi, la 
rândul său, să perpetueze aceeaşi practică, în virtutea dictonului „o mână 
spală pe alta şi amândouă, obrazul”. 

Cei care au rezistat unor oferte imorale sau ilegale, ce păreau că vor 
rămâne pe veci ascunse, au dovedit o rară calitate a caracterului. Dar au 
fost puţini. Mersul spre mai rău al societăţii a fost negreşit influenţat de 
uşurinţa cu care mulţi dintre noi s-au împăcat cu ideea şi practica 
tentantă a corupţiei, sub variatele sale forme. Vorbesc la trecut, fiindcă 
observăm o inversare a tendinţei. Parcă nici mafioţii nu se mai sprijină 
reciproc cum o făceau înainte... 

Sunt semne că puterea lui Lucifer, atât de bine întronată în lume, 
începe să se clatine. Criza economică mondială reaşază fundamentele 
morale ale lumii. întreaga ordine politico-economică a fost bazată pe 
concepte eronate: dezechilibre, impunerea autorităţii banului şi forţei, 
corupţie, frică. Ce explicaţie ar putea avea dezmăţul financiar care a 
stăpânit Europa, iar acum este demascat de glasul raţiunii?! Evident că 
numai înfumurarea şi corupţia clasei conducătoare a provocat un 
asemenea dezastru. 

Vorbim deci despre o societate construită pe o mentalitate luciferică, 
de multe secole încoace. S-a dezvoltat ca o tumoare canceroasă, care 
acum trebuie operată neîntârziat. Toată această agitaţie şi incertitudine 
duce la o transformare a societăţii, în sensul reîntronării cinstei, eticii 
generale şi a apropierii de spiritualitatea autentică. Factorii de decizie, în 
primul rând ei, au înţeles că ideile luciferice nu mai sunt eficiente, nu mai 
pot susţine nici societatea şi nici pe liderii cocoţaţi nemeritat în vârful 
piramidei. Este un proces care va mai dura, dar ne bucură sensul pozitiv 
pe care îl întrezărim în această turbulenţă socială, economică, politică... 

21 iunie 2012 


* * * 

Latinii aveau o vorbă: „Repetiţia e mama învăţăturii”. Românii 
adăugaseră şugubeţ: „Tatăl, necunoscut”. Dar iată un update neaşteptat 
din cyberspace: „Google is the father of all knowledge”. Acum, că avem şi 
mamă, şi tată, ce ne opreşte să devenim mai instruiţi...?! 

27 mai 2013 


* * * 

Cheii, tatuaţii şi jerpeliţii impun astăzi moda. Halal trend! 

14 septembrie 2013 

* * * 


,JSfu există publicitate negativă” este o deviză evident falsă!!! 

Sintagma „publicitate negativă” conţine doi termeni diferiţi. 

1) Publicitatea înseamnă NOTORIETATE, care poate fi pusă pe o 
scală de la o la io. 2) Dar mai există şi scala DEZIRABILITĂŢII, ce se 
întinde de la -10 la +10. Publicitatea negativă, evident, se găseşte sub 
zero pe această a doua scală. 

Dacă notorietatea unui produs este zero, atunci am putea vorbi, cu 
unele rezerve, de faptul că publicitatea negativă îi poate creşte 
notorietatea, printr-un compromis cu scăderea încrederii în el. Foarte 
curând însă apare un moment când acest compromis nu mai este 
admisibil - adică notorietatea nu va mai creşte suficient de mult încât să 
acopere efectele nefavorabile. 

în concluzie, publicitatea negativă este acceptabilă doar în prima 
fază a lansării unui produs, ca un prilej de stimulare a curiozităţii. în rest, 
este total contraindicată, având un efect evident negativ, după cum, de 
altfel, îşi propune. 

3 august 2014 


UMOR cu tentă socială 


Teoria distilaţiei 



10 iunie 2011 


* * * 

Sondaj de opinie privind SCĂDEREA ÎNCREDERII POPULAŢIEI ÎN DIACRITICE, 
comandat de Grupul de Dialog Social „Cuvinte încrucişate” 

Sondaj privind scăderea încrederii populaţiei în diacritice @ 

ÎNTREBARE : Românii folosesc tot mai rar diacriticele. Credeţi că ar 
trebui renunţat la ele? 

RĂSPUNSURI : 

Degeaba le spui, că românii tot nu-şi pun diacriticele. N-aţi văzut 
cum se întind bolile venerice?! 

Mafia a pus mâna pe toate diacriticele ţării şi pe unele le-a scos 
peste graniţă. Şi acuma, să renunţăm la ele de bunăvoie?! 

Televiziunile sunt de vină! Atâta ne-au băgat pe gât la diacritice, că 
telespectatorii deja nu mai pot fără porcăriile astea. 

Pe timpul lui Ceauşescu erau diacritice pentru toată lumea. Acuma 
numai cei cu bani şi le permit. Ar trebui subvenţionate, să ajungă şi la cei 
săraci. 

Toate alimentele conţin diacritice, d’aia se îmbolnăvesc atâţia 
oameni. Chiar dacă vrei, nu poţi scăpa de ele. 

Să folosească fiecare câte diacritice are chef, dar să plătească impozit 
pe ele. 

Facturile de utilităţi se tot scumpesc, aşa că românul trebuie să se 
mai abţină de la diacritice, dar nu chiar de tot. 

Când eşti şofer în trafic, te enervezi tot timpul şi n-ai cum să renunţi 
la diacritice, trebuie să-i vorbeşti boului ca să te înţeleagă! 

Respectaţi moştenirea strămoşilor noştri daci! Românii ar trebui să 
renunţe la băutură, nu la diacriticei 

N.B. semn diacritic = semn grafic care, fiind pus deasupra (căciulă, coif) sau 
dedesubtul (virgulă) unei litere, îi modifică valoarea fonetică. 

30 septembrie 2012 


* * * 

în aceeaşi serie de cărţi - culegeri de texte publicate de 
către autorul Răzvan Alexandru Petre în website-ul 
www.spiritus.ro fac parte următoarele titluri: 

1) Esoterismul în mileniul 3 

2) Karma, valurile timpului 

3) Spiritele în dialog cu noi (în colaborare cu Nina Petre) 

4) Cristos, binele, adevărul 

5) Spiritualitatea în psihologie 

6) Filosofie spirituală 

